
Schimbarea la faţă intră dincolo de timp, în timpul învierii, al slavei lui Dumne- 
zeu. Ea revelează scopul istoriei, care va fi transfigurarea totală şi definitivă a 
lumii, "care suspină încă în durerile facerii”. Este semnul unui Paşti făcând tre- 
cerea spre Raiul care va deveni zidirea în starea sa transfigurată de harul celei 
de-a doua veniri. Schimbarea omenească, ceea ce va să fie întru a doua şi înfri- 
coşata venirea Ta, cu slava arătându-o, Mântuitorule, Te-ai schimbat la faţă în 
Muntele Taborului. Pentru ca lumea să poată ajunge la slavă, Fiul a sădit un alt 
pom al vieţii: cel al iubirii adeverite - prin jertfă, care merge de la întrupare la 
moarte 

Icoane 


Evanghelia şi Apostolul zilei 


În vremea aceea, 

1. Și după şase zile, lisus a luat cu Sine pe Petru şi pe Iacov şi pe Ioan, fratele 
lui şi i-a dus într-un munte înalt, de o parte. 

2. Şi S-a schimbat la faţă, înaintea lor şi a strălucit faţa Lui ca soarele, iar 
veşmintele Lui s-au făcut albe ca lumina. 

3. Și iată, Moise şi Ilie s-au arătat lor, vorbind cu El. 


4. Și, răspunzând, Petru a zis lui lisus: Doamne, bine este să fim noi aici; da- 
că voieşti, voi face aici trei colibe: Ție una şi lui Moise una şi lui Ilie una. 

5. Vorbind el încă, iată un nor luminos i-a umbrit pe ei şi iată glas din nor 
zicând: "Acesta este Fiul Meu cel iubit, în care am binevoit; pe Acesta ascul- 
taţi-L”. 

6. Și, auzind, ucenicii au căzut cu faţa la pământ şi S-au spăimântat foarte. 

7. Și lisus S-a apropiat de ei şi atingându-i, le-a zis: Sculaţi-vă şi nu vă temeți. 
8. Şi, ridicându-şi ochii, nu au văzut pe nimeni, decât numai pe lisus Singur. 
9. Şi pe când se coborau din munte, lisus le-a poruncit, zicând: Nimănui Să 
nu spuneţi ceea ce aţi văzut, până când Fiul Omului Se va scula din morți. 


Apostol 


10. Pentru aceea, fraţilor, siliţi-vă cu atât mai vârtos să faceţi temeinică che- 
marea şi alegerea voastră, căci, făcând acestea, nu veți greşi niciodată. 

11. Că aşa vi se va da cu bogăţie intrarea în veşnica împărăție a Domnului 
nostru şi Mântuitorului lisus Hristos. 

12. Drept aceea, vă voi aminti pururea de acestea, cu toate că le ştiţi şi sunteţi 
întăriţi întru adevărul în care staţi. 

13. Socotesc, dar, că este drept, câtă vreme sunt în acest cort, să vă ţin treji, 
prin aducerea aminte, 

14. Fiindcă ştiu că degrabă voi lepăda cortul acesta, precum mi-a arătat 
Domnul nostru lisus Hristos. 

15. Dar mă voi sili ca şi după plecarea mea, să vă amintiţi necontenit de ace- 
stea, 

16. Pentru că noi v-am adus la cunoştinţă puterea Domnului nostru lisus 
Hristos şi venirea Lui, nu luându-ne după basme meşteşugite, ci fiindcă am 
văzut slava Lui cu ochii noştri. 


17. Căci El a primit de la Dumnezeu- Tatăl cinste şi slavă atunci când, din 
înălțimea slavei, un glas ca acesta a venit către EI: "Acesta este Fiul Meu cel 
iubit, întru care am binevoit". 

18. Și acest glas noi l-am auzit, pogorându-se din cer, pe când eram cu Dom- 
nul în muntele cel sfânt. 

19. Şi avem cuvântul proorocesc mai întărit, la care bine faceţi luând aminte, 
ca la o făclie ce străluceşte în loc întunecos, până când va străluci ziua şi 
Luceafărul va răsări în inimile voastre. 


In această lună (august), ziua a cincea - Inainte prăznuirea Schimbării la 
faţă a Domnului nostru Iisus Hristos (Minei) 


La Vecernie 


La Doamne strigat-am... Stihirile pe 6, ale înainte-prăznuirii 3. Şi ale muceni- 
cului 3. 


Stihirile înainte-prăznuirii, glasul al 4-lea: 
Podobie: Dat-ai semn celor... 


Veniţi să ne suim împreună cu lisus cel ce se suie în muntele cel sfânt, şi acolo 
să auzim glasul Dumnezeului celui viu, al Tatălui celui prea fără de început, 
care prin nor luminos a mărturisit întru Dumnezeiescul Duh, adeverinţa fiinţei 
Fiului cea pururea veşnică, şi la minte luminându-ne, întru lumină să vedem lu- 
mină. 


Veniţi mai-nainte să dănţuim, şi să ne curăţim pe noi înşine, şi cu credinţă să ne 
gătim spre dumnezeiască suirea, a dumnezeieştii petreceri celei prea înalte, ca să 
ne arătăm singuri văzători slavei Lui, şi să dobândim slava, care s-au învrednicit 
a o vedea cu taină cei mai aleşi dintre apostoli în muntele Taborului. 


Veniţi acum să ne schimbăm cu mai bună schimbare, şi pe noi bine să ne gătim 
spre ziua de mâine. Să ne suim în muntele lui Dumnezeu cel sfânt, să vedem 


slava lui Hristos cea neschimbată strălucind luminos mai mult decât soarele; şi 
cu lumina cea întreită luminându-ne, să slăvim întru dânsa plecăciunea Lui. 


Alte Stihiri ale mucenicului (Sfântul mucenic Evsignie), glasul al 4-lea: 
Podobie: Ca pe un viteaz... 


Roşindu-te cu sângele trupului tău, te-ai îmbrăcat în porfira dumnezeiescului 
dar, mărite, şi coroană împărtăşită nestricăciunii pe capul tău ţi-ai pus, biruinţa 
Crucii în dreapta purtând, ca un sceptru mucenice prea înțelepte, împreună cu 
Hristos împărăţeşti, totdeauna veselindu-te. 


Ostaş nebiruit te-ai cunoscut Evsignie, că cu arma Crucii într-armându-te, ai 
ieşit la lupta vrăjmaşului luptător, şi l-ai surpat pe el, oştindu-te prea luminat, şi 
cununa biruinţei ai luat de la singur îndreptătorul şi Stăpânul spre nevoințe, şi 
Cel ce împărăteşte pururea. 


Cu cinstite patimile tale, patima cea cinstită ai închipuit, mărite pătimitorule 
Evsignie, şi purtător de biruinţă făcându-te, locuieşti în Mitropolia cea de sus, 
cu toţi purtătorii de chinuri bucurându-te, şi îndumnezeindu-te cu dumnezeiasca 
împărtăşire; pentru aceasta săvârşim cinstită şi sfântă prăznuirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a înainte-prăznuirii glasul al 5-lea 


Veniţi să ne suim în muntele Domnului şi în casa Dumnezeului nostru; şi să ve- 
dem slava Schimbării Lui la faţă, slavă ca a Unuia născut din Tatăl. Întru lu- 
mină să luăm lumină; şi înălţaţi făcându-ne cu Duhul, să lăudăm Treimea cea 
întocmai în Fiinţă în veci. 


Vezi: De este Vineri seara, sau Sâmbătă seara, Şi acum..., Dogmatica glasului. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Cu strălucirea bunătăţilor, luminându-ne să ne suim în Sfântul munte, să vedem 
dumnezeiasca Schimbare la faţă a Domnului. 


Stih: Ale Tale sunt cerurile şi al Tău este pământul. 


Semnul Dumnezeirii cel cu dumnezeiască cuviinţă, l-a arătat mai-nainte de 
Cruce ucenicilor, ca un soare strălucind Hristos în munte astăzi. 


Stih: Taborul şi Ermonul întru numele Tău se vor bucura. 


Firea cea din Adam, vrând Hristos să o schimbe, se suie acum în muntele Tabo- 
rului, ca să descopere ucenicilor Dumnezeirea Sa. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Cela ce în muntele Taborului, Te-ai schimbat la faţă întru slavă Hristoase Dum- 
nezeule, şi ai arătat ucenicilor Tăi slava Dumnezeirii Tale, luminează-ne şi pe 
noi cu lumina cunoştinţei Tale, şi ne îndreptează în cărarea poruncilor Tale, ca 
un Bun şi de oameni lubitor. 


Troparul înainte-prăznuirii, glasul al 4-lea: Schimbarea la faţă a lui Hristos 
mai-nainte să o întâmpinăm, luminat prăznuind cele mai-nainte de prăznuire 
credincioşii, şi să strigăm: Sosit-a ziua dumnezeieştii veselii, Se suie în muntele 
Taborului Stăpânul, frumuseţea Dumnezeirii Sale să o strălucească. 

La Utrenie 
La Dumnezeu este Domnul..., Troparul înainte-prăznuirii de 3 ori. 
După întâia Catismă, Sedealna, glasul al 4-lea: 
Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Praznic prea luminos al Stăpânului a venit, veniţi toţi mai-nainte curăţindu-ne, 
să ne suim cu mintea în muntele Taborului; să vedem pe Hristos. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
aceeaşi 


După a două Catismă, Sedealna, glasul al 4 lea: 


Podobie: Spăimântatu-s-a losif, lucru mai presus de fire văzând şi în minte a 
avut ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 


logodnicul şi ocrotitorul tău preoţilor, a grăit: Fecioara naşte şi după naştere 
rămâne iarăşi fecioară. 


Ziua înainte-prăznuirii slăvitei şi înfricoşatei Schimbării la față a lui Hristos, 
astăzi credincioşii luminat săvârşindu-o, cu un glas să strigăm: Schimbă Mân- 
tuitorule amestecarea firii noastre, cu dumnezeiesc trupul Tău luminându-o pe 
ca, şi-i dă moştenirea cea dintâi a nestricăciunii ca un Milosârd; ca toţi să Te 
slăvim pe Tine unul Dumnezeul nostru. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


Canoanele al înainte-prăznuirii, cu Irmosul pi 6, şi Tripezneţul pe 4, şi al muce- 

nicului pe 4. Aşa căutăm Cântarea l-a, a 8-a şi a 9-a. lara 3-a, şi celelalte până 

la a 8-a, al înainte-prăznuirii, cu Irmosul pe 8, şi al mucenicului pe 4. De se va 

întâmpla înainte-prăznuirea Duminică, Tripezneţul îl cântăm la Pavecerniţă. 
Canonul înainte-prăznuirii 


Cântarea 1 


Irmos: Deschide-voi gura mea şi se va umplea de Duhul şi cuvânt răspunde-voi 


Impărătesei Maice şi mă voi arăta luminat prăznuind şi voi cânta minunile ei, 
bucurându-mă. 


Străluceşte de Jos lumina Cerule mai mult decât soarele, şi tu o pământule ascul- 
tă graiurile lui Dumnezeu celui viu, căci Tatăl va mărturisi Fiu pe Cel ce se 
schimbă la faţă în muntele Taborului. 


Om văzut, dar Dumnezeu ascuns, Hristos în Tabor Se suie, raza Dumnezeirii 
cea mai presus decât soarele descoperind prin strălucirile slavei. 


Cu bună socoteală acum înainte merge Hristos să Se arate lui Moise şi slava Sa 
cea negrăită să-şi ivească în muntele Tabor, față către față, cu vorbă fără mij- 
locire, bucurându-ne astăzi să prăznuim. 

Tripezneţul 


Cântarea 1 


Irmos: Cânta-voi Ție, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Această zi mai-nainte de prăznuirea Schimbării la faţă a lui Hristos Mântuitorul 
nostru, săvârşindu-o credincioşii să strigăm cu cântări. 


Ajungând la intrarea sfintei Schimbării la faţă a lui Hristos, şi noi să ne stră- 
lucim cu dumnezeieşti schimbări aceasta cuprinzându-o. 


Munte prea înalt având noi inima curățită de patimi, să vedem Schimbarea la 
față a lui Hristos, care luminează mintea noastră. 


A Treimii 


Treimii întru despărțirea Feţelor, Unimei firii Celei dumnezeieşti, toţi să ne 
închinăm, Tatălui celui fără început, Fiului şi Duhului Sfânt. 


A Născătoarei 


Pe Fecioara cea fără prihană, din care a ieşit cu trup fără schimbare Hristos 
Dumnezeul nostru, să o lăudăm toţi credincioşii ca pe o Maică a lui Dumnezeu. 


Cântarea a 3-a 


Irmos: Pe ai tăi cântăreţi, Născătoare de Dumnezeu, ceea ce ce eşti izvor viu şi 
îndestulat, care s-au împreunat ceată duhovnicească, întăreşte-i întru dumne- 
zeiască mărirea ta, cununilor măririi învrednicindu-i. 


Cel ce stăpâneşti toată făptura, Te-ai văzut luând chip de rob, întru care stră- 
lucirea Dumnezeirii cea neapropiată ucenicilor o ai arătat, precum a putut încă- 
pea să vadă. 


In munte merge să lumineze şi să întunece cu lumina Sa pe luceafărul cel ce 
străluceşte de sus, Soarele slavei Hristos; cu ale căruia raze luminaţi fiind, mai- 
nainte să prăznuim astăzi. 


Ca să plinească graiurile Vieţii veşnice înainte a stătut Hristos, arătând priete- 
nilor lucrurile, care bine a voit a le cunoaşte întru Sine însuşi, adică slava Pă- 
rintească cea strălucitoare. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a înaintea-prăznuirii glasul al 4-lea 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Soarele slavei S-a arătat şi S-a apropiat celor dintru întuneric, arătând în mun- 
tele Taborului razele Dumnezeirii; a căruia venirea cea purtătoare de lumină să 
o cinstim. 


Cântarea a 4-a 


Irmos: Cel ce şade întru mărire pe scaunul Dumnezeirii, pe norul cel uşor, a 
venit lisus, Cel cu totul dumnezeiesc, din prea curata Fecioară şi a mântuit pe 
cei ce grăiesc: Slavă puterii Tale, Doamne. 


Ceata cerească împreună cu cei pământeşti se bucură, şi înainte prăznuieşte stră- 
lucirea Dătătorului de viaţă, care fără tulburare o a arătat, schimbându-și chipul 
omenirii în Tabor, precum bine a voit. 


Prin venirea cea dumnezeiască şi omenească cu oamenii ai petrecut, şi cu mul- 
țimea minunilor, lumea în taină o ai luminat, şi cu slava cea strălucitoare a 
Dumnezeirii ai strălucit în Tabor cu lumină neapropiată. 


Isus fiul lui Navi a oprit soarele oarecând, mai-nainte închipuind ziua dumne- 
zeieştii patimi; iar Tu însuţi Mântuitorule, mai-nainte de cinstită Crucea Ta, ai 
întunecat razele soarelui cu raza dumnezeieştii feţei Tale. 


Cântarea a 5-a 


Irmos: Spăimântatu-s-au toate de dumnezeiască mărirea ta că tu, Fecioară, ne- 
ispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 


Domnului cu credință să-i urmăm bucurându-ne; că iată se suie la munte, pe 
ucenicii cei mai aleşi împreună cu Sine ducându-i; înaintea cărora cu frumuseţe 
neapropiată strălucind mai mult decât soarele, s-a arătat slava Sa. 


Să se lumineze astăzi Cerul mai luminos, că iată se suie în munte Hristos, de 
unde va să strălucească cu lumină nemăsurată, razele soarelui întunecându-le cu 
slava Dumnezeirii, ca un Dătător de lumină. 


Arătat-a Hristos ucenicilor taină în Tabor, strălucind cu fața mai mult decât 
raza, şi la îmbrăcămintea hainelor Sale alb fiind luminat ca zăpada, Cel ce se 
îmbracă precum zice psalmistul, cu lumina ca cu o haină. 


Cântarea a 6-a 


Irmos: Cugetătorilor de Dumnezeu, săvârşind acest praznic dumnezeiesc, şi cu 
totul cinstit al Maicii lui Dumnezeu, veniţi să plesnim cu mâinile, slăvind pe 
Hristos, cel ce S-a născut dintru dânsa. 


Cămara slavei bucurie ce va să fie, gătind Hristos ucenicilor, Se suie în munte, 
de la viaţa cea râvnitoare de cele de jos, la viaţa cea mai înaltă ridicându-i pe 
dânşii. 

Spăimântând Hristos minţile ucenicilor, cerească rază pe pământ a strălucit, 
punând înainte ca pe nişte slugi pe cei mai mari ai legii şi ai proorocilor; prin 


care Se mărturiseşte a fi Dumnezeu morţilor şi viilor. 


Merge Hristos acum să Se arate făclie în loc întunecat, cu razele dumnezeieştii 
străluciri; către a căruia strălucire să mergem, întru raza feţei Lui bucurându-ne. 


Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Intru dumnezeiască Schimbarea la față, astăzi toată firea omenească străluceşte 


dumnezeieşte, întru veselie strigând: Schimbă-se la faţă Hristos, mântuind pe to- 


ți. 


Icos: Întru dumnezeiască Schimbarea la faţă, chipul nostru cel de demult prin 
ticăloşie stricat, astăzi Ziditorul a scos din stricăciune pe Adam strămoșul din 
ascunzătorile iadului, şi a îndumnezeit mintea noastră; şi petrece Dumnezeu îm- 
preună şi Om. Pe fiecare fire împreunate purtându-le, neschimbate şi nedes- 
părțite. Drept aceea acum la Tabor negrăit a strălucit, şi din tot trupul a dăruit 
razele Dumnezeirii Sale, luminând pe cei ce strigă: Schimbă-Se la faţă Hristos, 
mântuind pe toți. 


Sinaxar 


Intru această lună, în ziua a cincea, înainte-prăznuirea Sfintei Schimbării la 
faţă a Domnului, şi pomenirea Sfântului mucenic Evsignie. 


Stih: Pe Evsignie pe prietenul lui Hristos l-a tăiat, 
Carele până la tăiere, Hristos îmi este prieten a strigat. 
Întru a cincea zi cu adevărat, 

Capul lui Evsignie cu pulbere s-a amestecat. 


Acesta a fost cu neamul antiohian, ostaş pe vremea lui Constantin ce-i zic Chlo- 
ru, tatăl Sfântului şi marelui Constantin, şi îşi purtă slujba până în zilele 
paravatului lulian, fiind de o sută zece ani. Şi purtându-şi slujba cu vitejie şai- 
zeci de ani, a stătut de faţă înaintea lui lulian la cercetare, şi mustrându-l pentru 
că şi-a călcat credinţa cea părintească, şi a adus cinstea lui Dumnezeu la idoli; şi 
aducându-i aminte de bunătăţile marelui Constantin, şi cum că prin dumne- 
zeiască arătare s-a adus spre credinţa în Hristos, şi el la ceilalți se păru înțelept, 
şi prin îndelungate vremi şi lucruri şi istorii ştiut şi slujit. Însă Iulian bătându-şi 
joc de dânsul, porunci de i s-a tăiat capul, şi aşa plini mucenicia în Hristos. 


Tot în această zi, Sfinţii doi mucenici Catidie şi Catidian, ucişi cu pietre s-au 
Săvârşit. 


Stih: Munţi înalți de pietre, doi fraţi au aşezat. 
Prin care munţi, la tine Cuvinte s-au înălțat. 


Tot în această zi, Sfânta Nona, maica Sfântului Grigorie cuvântătorul de 
Dumnezeu cu pace S-a săvârşit. 


Stih: Bunul fiu al Nonei celei bune, după ce ea a murit, 
Bune cuvinte spre îngropare i-a hărăzit. 


Tot în această zi, Sfântul mucenic Solev egipteanul împroşcat de săgeți s-a să- 
vârşit, 


Stih: De vei silabisi îndărăt o Solev, cu adevărat, 
Vei înţelege săgeata organul prin care săvârşire ai luat. 


Tot în această zi, Sfântul Favie episcopul Romei care de sabie s-a săvârşit. 


Stih: Al lui Hristos jertfitor, mort zace Favie, 
Fiind adus jertfă nouă lui Hristos prin sabie. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 


Cântarea a 7-a 


Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 


Lui Hristos, celui ce a suit la înălțimea cea prea înaltă sufleteasca alegere a uce- 
nicilor Săi, urmând să vedem vedere minunată, şi minunându-ne, cu dânşii să 
strigăm: Dumnezeule, bine eşti cuvântat. 


Firea omenească cea întinată curăţindu-o cu apă şi cu foc, în trupul Tău strălu- 
cirea acesteia o ai arătat Mântuitorule, cu fața Ta strălucind mai mult decât soa- 
rele, spre chipul slavei ce va să fie. 


Să ne suim în Sfântul munte împreună cu Hristos, cel ce a suit pe fiii lui Zeve- 
dei, şi pe Petru cel mai ales, pe care i-a ales mărturii slavei Sale, cei ce strigă: 
Dumnezeule, bine eşti cuvântat. 


Cântarea a 8-a 


Irmos: Pe tinerii cei binecredincioşi, în cuptor, naşterea Născătoarei de Dumne- 
zeu i-a mântuit, atunci fiind închipuită, iar acum plinită pe toată lumea ridică 
să-Ți cânte Ție: pe Domnul, lucrurile, lăudaţi-L şi-L prea înălţaţi pe Dânsul în- 
tru toți vecii. 


Cine nu se va mira Cuvinte a tot Împărate, de mare podoaba slavei Tale, care 
schimbându-Te la faţă o ai arătat prietenilor Tăi, cu dumnezeieşti străluciri lu- 
minându-i pe dânşii; cu care împreună luminează-ne cu lumina Ta şi pe noi, cei 
ce mai-nainte prăznuim cu credinţă, şi pe Tine te lăudăm. 


Înălţimea cereştii petreceri, şi dumnezeiască strălucirea slavei Tale celei veş- 
nice, dăruieşte robilor Tăi, celor ce înainte prăznuiesc acum luminată prăznuirea 
Schimbării feţei Tale, întru care lumină strălucind, luminezi pe cei ce Te laudă 
pe Tine, Hristoase, Dătătorule de viaţă. 


Dătător de lumină, şi lumină fiind neapropiată şi pururea veşnică, Cela ce eşti 
fără început, care Te îmbraci cu lumina ca cu o haină, lumină în lume ai strălucit 
cu trupul umblând, şi lumină în munte ai luminat, arătând Chipul slavei Părin- 
teşti. 


Tripezneţul 


Irmos: Pe Împăratul Ceresc, pe care ÎI laudă Oştile îngereşti, lăudaţi-L şi-L prea 
înălţaţi întru toţi vecii. 


Ziua aceasta de acum a luminatei Schimbări la faţă a Domnului, lumii stră- 
lucind, porunceşte să strige: Toate lucrurile lăudaţi şi-L prea înălțaţi pe Hristos 
întru toţi vecii. 


Veniţi credincioşilor să mergem cu gândul la Sfântul munte, să vedem Schim- 
barea la faţă a lui Hristos cea prea luminată, că luminează pe toţi cei ce-L slă- 
vesc pe EI în veci. 


Astăzi să facem întâmpinare Schimbări la faţă a lui Hristos cu inimă curată, şi 
să-i strigăm Lui: toate lucrurile lăudaţi, şi-L prea înălţaţi pe EI în veci. 


A Treimii 


În trei Feţe, o Dumnezeire să o slăvim: Pe Tatăl şi pe Fiul şi pe Duhul cel Prea- 
sfânt împreună, toate lucrurile lăudaţi, şi-L prea înălţaţi întru toţi vecii. 


A Născătoarei 


O minune înfricoşată ! Cum eşti Maică rămânând Fecioară, dumnezeiască Fiică, 
pe Dumnezeu Stăpânul Cerului şi al pământului născând; pe care toate lucrurile 
II laudă, şi-L prea înalță întru toţi vecii. 


Cântarea a 9-a 


Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu 
şi să cânte: Bucură-te, prea fericită, Născătoare de Dumnezeu, curată, pururea 
Fecioară. 


Bucură-se, Cerul, mai-nainte simțind pe Soarele cel neapus, răsărind acum din 
pământ în muntele Taborului, vrând să acopere cu dumnezeiasca slavă razele 
soarelui. Și pământul dănţuieşte luminat, cu cerească rază şi cu lumină strălu- 
cind, şi lumină făcându-se. 


Lăudând David a Ta Schimbare la faţă mai-nainte o a răspuns, zicând: Cine se 
va asemăna Ție, Domnului întru fiii lui Dumnezeu? Că Tu proslăvit fiind întru 
sfaturile sfinţilor, mare Te-ai arătat celor dimprejurul Tău, înfricoşat întru slava 
Dumnezeiescului Chip. 


O, Cuvinte al lui Dumnezeu, înţelepciunea şi puterea şi Chipul Tatălui! O, Du- 
mnezeule cel cunoscut de cei credincioşi, şi Omule cel înștiințat tuturor! Învred- 
niceşte-ne să săvârşim luminată prăznuirea Schimbării la faţă, şi întru lumina 
faptelor bune să strălucim. 


Tripezneţul 


Irmos: Pe tine de Dumnezeu... 


Săvârşind cu laude această zi înainte mergătoare, a prea slăvitei şi prea stră- 
lucitei Schimbării Tale la faţă, Doamne pe Tine te slăvim. 


Cu bună schimbare schimbându-ne prin Schimbarea la faţă a lui Hristos, să ne 
aflăm noi luminaţi la fapte bune aceasta slăvindu-o. 


Uşile cele dinainte ale slăvitei Schimbării la faţă a Domnului văzându-le, să ne 
luminăm gândurile noastre, duhovniceşte pe aceasta slăvindu-o. 


A Treimii 


Pe Tine, Fiinţa cea Atotputernică, în Treime şi în Unime: pe Tatăl şi pe Fiul şi 
pe Duhul Sfânt, cu cântări Te slăvim. 


A Născătoarei 


Pe tine pururea Fecioară, cea mai înaltă decât taberele cele de sus şi decât toată 
făptura, ceea ce singură eşti curată, cu cântări te slăvim. 


Luminânda 


Ca cu o pavăză îmbrăcându-te în toată arma lui Hristos, Evsignie, ai biruit tabe- 


rele nedumnezeieştilor tirani şi ai luat răsplătirile biruinţei, vitejeşte luptân-du-te 
mare mucenice mărite. Pentru aceasta acum stând înaintea Treimii cu îngerii, 
prea înțelepte, nu înceta rugându-te pentru noi, cei ce te cinstim pe tine cu dra- 
goste. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
a înainte-prăznuirii 


Cei ce dorim cu totul de dumnezeiasca slavă, să tăiem norul trupului celui pă- 
mântesc, prea înalt suindu-ne la muntele Taborului; şi cu Moise şi cu Ilie şi cu 
cei mai mari din ucenici să ne silim ca să ne facem părtaşi, să ne învrednicim 
dumnezeieştii străluciri celei neapropiate, lumină prin lumină luând. 


La Stihoavnă 
Stihirile înainte-prăznuirii, glasul |: 
Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nă- 


dejdile noastre, după Dumnezeu, întru tine le-am pus, Născătoare de Dumne- 
zeu. 


Preasfintei slăvitei Schimbări la faţă, făcând întâmpinare în ziua de acum, pe 
Hristos să slăvim, cel ce a schimbat firea noastră prin focul Dumnezeirii, şi ca şi 
mai-nainte cu nestricăciunea o a luminat. 


Stih: Mila şi adevărul s-au întâmpinat, dreptatea şi pacea s-au sărutat. 


Veniţi să ne suim în Sfântul munte, şi prea luminată Schimbarea la față a Dom- 
nului prin credinţă să o vedem, şi închinându-ne lui cu credinţă şi zicând: Tu 
eşti Dumnezeu însuţi, cel ce Te-ai întrupat şi ai îndumnezeit omenirea. 


Stih: Doamne întru lumina feţei Tale vom merge şi întru numele Tău ne vom 
bucura. 


Aceasta este ziua cea de prăznuire înainte, întru care s-a schimbat la față Hri- 
stos, fiind împreună cu Dânsul ucenicii Lui, şi Moise şi Ilie în muntele Tabo- 
rului, glas ca acesta grăindu-se: Acesta este cu adevărat Fiul Meu cel ales. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Făcător şi plinitor legii şi proorocilor pe Tine, Hristoase, Te-au mărturisit, vă- 
zându-Te în nor Moise văzătorul de Dumnezeu, şi Ilie cel ce s-a purtat în căruță 
de foc, şi cel nears pe Cer mergător, întru Schimbarea Ta la faţă; cu care îm- 
preună învredniceşte-ne şi pe noi luminării Tale, Stăpâne, ca să Te lăudăm în 
veci. 


Și cealaltă slujbă a Utreniei după rânduială şi Otpustul. 

Cade-se a şti: Că de se va întâmpla înainte-prăznuirea Schimbării la față a lui 
Hristos Duminică, Sâmbătă la Vecernia cea mică, Stihirile învierii şi ale Năs- 
cătoarei de Dumnezeu după obicei. 


La Liturghie 


Fericirile înainte-prăznuirii, Cântarea a 3-a pe 6. Apostolul şi Evanghelia zilei, 
şi cele de mâine. Chinonicul zilei. 


La Vecernia cea mare 


După Catismă, la Doamne strigat-am... Stihirile Învierii 3 şi a lui Anatolie 1, ale 
înainte-prăznuirii 3 şi ale Mucenicului 3. Slavă..., a înainte-prăznuirii, Şi 
acum..., A Născătoarei glasului. La Litie, Stihira Hramului, şi a înainte- 
prăznuirii, Stihoavna aceleiaşi zile, Slavă..., Şi acum... a înainte-prăznuirii. La 


Stihoavnă, Stihirile învierii. Slavă..., Şi acum..., a înainte-prăznuirii. La 
binecuvântarea pâinilor, Troparul: Născătoare de Dumnezeu Fecioară... de 3 ori, 
ŞI citire. 


Vezi: Dacă nu este Priveghere, după: Acum slobozeşte... Troparul Invierii, 
Slavă..., Şi acum..., al înainte-prăznuirii. 


La Pavecerniţă, cântăm Tripezneţul, al înainte-prăznuirii, după Cade-se cu ade- 
vărat... Condacul înainte-prăznuirii. 


La Utrenie 


Troparul Învierii de 2 ori, Slavă..., Şi acum..., al înainte-prăznuirii, şi celelalte 
toate al învierii până la Canoane. lar Canoanele Învierii cu Irmosul pe 4, al 
Născătoarei de Dumnezeu pe 2, al înainte-prăznuirii pe 4 şi al Sfântului pe 4. 
Catavasia: Crucea însemnând Moise... După Cântarea a 3-a, Condacul înainte- 
prăznuirii, Icosul şi Sedealna Sfântului, Slavă..., Şi acum..., a înainte-prăznuirii. 
După Cântarea a 6-a. Condacul Învierii şi Icosul. La Cântarea a 9-a, cântăm: 
Ceea ce eşti mai cinstită... Luminânda Învierii, de 2 ori, Slavă..., Şi acum..., a 
înainte-prăznuirii. 


La Laude Stihirile Învierii 4 şi ale înainte-prăznuirii cu cea de Slavă 4. Slavă..., 
Stihira Evangheliei, Şi acum...: Preabinecuvântată eşti... Doxologia cea mare, 
Troparul Invierii, Ectenia şi Otpustul. 


La Ceasuri, Troparul Învierii, Slavă..., al înainte-prăznuirii, Și acum..., a Năs- 
cătoarei Ceasurilor. După Tatăl nostru... Condacul înainte-prăznuirii şi al 
Învierii le zicem schimbându-le. Fericirile glasului pe 6, şi ale înainte-prăznuirii 
Cântarea a 3-a pe 4. După Vohod, Troparul Învierii, al înainte-prăznuirii, al 
Hramului Născătoarei de Dumnezeu, de este, şi al Hramului Sfântului, sau al 
Sfintei. După aceea Condacul Învierii. Slavă..., al Hramului Sfântului, sau al 
Sfintei; Şi acum..., al înainte-prăznuirii. 


Prochimen, Apostol, Aliluia, Evanghelia şi Chinonicul. Apostolul şi Evanghelia 
zilei cele de mâine ale rândului. 


Vezi: Că de se va întâmplă praznicul Schimbării la față a lui Hristos Duminică, 
nimic ale Invierii nu zicem, nici Evanghelia Utreniei nu se citeşte, ci toată slujba 
praznicului seara şi la Utrenie şi la Liturghie, neschimbată. 


În această lună (august), ziua a şasea - Sfânta Schimbare la faţă a 
Domnului Dumnezeu şi Mântuitorului nostru Iisus Hristos (Minei) 


La Vecernia cea mică 
La Doamne strigat-am... Stihirile, pe 4, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nă- 
dejdile noastre, după Dumnezeu, întru tine le-am pus, Născătoare de Dumne- 
zeu. 


Cela ce cu Moise de demult a grăit prin închipuiri, în muntele Sinai zicând: Eu 
sunt Dumnezeu, Acesta iarăşi astăzi în muntele Taborului, Se schimbă la faţă, 
arătând Chipul cel întâi cu razele luminii; pentru aceasta Hristoase slăvim pute- 
rea Ta. (de două ori) 


Luând cu voia Hristoase pe ucenicii Tăi deosebi: pe Petru, pe Iacov şi pe loan, 
în muntele acesta i-ai adus şi de departe nerăbdând dumnezeiască venirea Ta, 
fiinţa cea cu bună cuviinţă. 


De venirea Ta Hristoase cea neajunsă, apostolii jos la pământ căzând, tremurând 
au fost, minunându-se de puterea Dumnezeirii Tale, ca cu strălucirile soarelui, 
luminându-se fericiţii de negrăită puterea Ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 


glasul al 5-lea 


Nor luminos Te-a luat, schimbându-Te la faţă întru întunericul legii, întru care 
Moise şi Ilie fiind, şi de prea luminata slavă învrednicindu-se, către Dumnezeu a 
grăit: Tu eşti Dumnezeul nostru şi Impărat veacurilor. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Astăzi Hristos în muntele Taborului, a schimbat firea lui Adam cea negrăită, 
luminându-o cu dumnezeiasca lucrare. 


Stih: Ale Tale sunt cerurile şi al Tău este pământul. 


Strălucind cu faptele bunătăţilor, luminându-ne strigăm: În muntele cel sfânt, 
văzând dumnezeiasca schimbare la faţă a Domnului. 


Stih: Taborul şi Ermonul întru numele Tău se vor bucura. 


Strălucirea soarelui adică de pe pământ iarăşi a apus; iar Hristos întru slavă, 
strălucind în munte, a luminat lumea. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Văzutu-Te-au în Tabor Moise şi Ilie, din Fecioară pruncă, Dumnezeu întrupat, 
spre a oamenilor mântuire. 


Tropar, glasul al 7-lea: Schimbatu-Te-ai la față în munte Hristoase Dumnezeu- 
le, arătând ucenicilor Tăi slava Ta, pe cât li se putea; strălucească şi nouă păcă- 
toşilor, lumina Ta cea pururea fiitoare; pentru rugăciunile Născătoarei de Dum- 
nezeu, Dătătorule de lumină slavă Ţie. 

Ectenia mică şi Otpustul. 


La Vecernia cea mare 


Catisma nu se citeşte; numai de este Duminică, atunci zicem Catisma toată; iar 
de este Luni, întâiul Antifon. 


La Doamne strigat-am... Stihirile, pe 8 şi cântăm Stihiri 4 însăşi melodice, gla- 
sul al 4-lea de câte 2 ori: 


A lui Cosma monahul: 


Mai-nainte de Crucea Ta, Doamne, muntele Cerului s-a asemănat, şi norul ca un 
cort s-a întins, schimbându-Te Tu la faţă, şi de Tatăl mărturisit fiind, de faţă era 
Petru cu lacov şi cu loan, ca cei ce voiau să fie împreună cu Tine şi în vremea 
vânzării Tale; ca văzând minunile Tale, să nu se înfricoşeze de patimile Tale, 
cărora ca să ne închinăm, în pace învredniceşte-ne pe noi, pentru mare mila Ta. 
(de două ori) 


Mai-nainte de Crucea Ta, Doamne, suind pe ucenici în munte înalt, Te-ai schim- 
bat la faţă înaintea lor, cu razele puterii luminându-i pe dânşii. Despre o parte cu 
iubirea de oameni, iar despre alta cu puterea, vrând să le arăţi strălucirea învie- 
rii; căreia învredniceşte-ne şi pe noi, în pace Dumnezeule, ca un Milostiv şi de 
oameni lubitor. (de două ori) 


În munte înalt schimbându-Se la faţă Mântuitorul, având pe ucenicii cei mai 
aleşi, cu prea slăvire a strălucit; arătând că de vor străluci cu înălţarea bună- 
tăilor, se vor învrednici şi dumnezeieştii slave; şi vorbind împreună cu Hristos, 
Moise şi Ilie a arătat că peste cei vii şi peste cei morţi stăpâneşte. Şi cum că Cel 
ce a grăit de demult prin Lege şi prin prooroci, este Dumnezeu, căruia şi glasul 
Tatălui din nor luminos i-a mărturisit, zicând: Pe Acesta să ascultați, care prin 
Cruce va prăda iadul, şi va dărui morţilor viață veşnică. (de două ori) 


Muntele care a fost oarecând întunecat şi afumat, acum este cinstit şi sfânt, pe 
care au stătut picioarele Tale, Doamne; că taina cea mai-nainte de veci acope- 
rită, înfricoşată Schimbarea Ta la faţă în ceste mai de pe urmă s-a arătat, lui 
Petru şi lui loan şi lui Iacov, care neputând suferi raza feţei Tale, şi strălucirea 
hainelor Tale, cu faţa la pământ au căzut; care şi de spaimă fiind cuprinşi s-au 
mirat, văzând pe Moise şi pe Ilie vorbind împreună cu Tine, de cele ce erau să 
se întâmple Ţie; şi glas de la Tatăl a mărturisit, zicând: Acesta este Fiul meu Cel 
iubit, întru care bine am voit, pe Acesta să ascultați; care şi dăruieşte lumii mare 
milă. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 6-lea, a lui Anatolie 


Mai-nainte închipuind învierea Ta, Hristoase Dumnezeule, atunci luând pe trei 
ucenici ai Tăi: pe Petru şi pe Iacov şi pe loan, în Tabor Te-ai suit. Şi tu Mântui- 
torule la față schimbându-Te, muntele Taborului cu lumină s-a acoperit, uceni- 
cii Tăi Cuvinte s-au aruncat pe sine jos pe pământ, neputând suferi să vadă Chi- 


pul cel nevăzut; îngerii slujeau cu frică şi cu cutremur; cerurile s-au spăimântat, 
pământul s-a cutremurat, văzând pe pământ pe Domnul slavei. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei, şi citirile. 


De la Ieşire citire 
Cap. 24, Vers 12. 


Zis-a Domnul către Moise: Suie-te la Mine în munte, şi să stai acolo, şi-ţi voi da 
ție lespezi de piatră şi lege şi porunci, care le-am scris ca să le pui lege lor. Şi 
sculându-se Moise, şi lisus cel ce stă înaintea lui, s-au suit în muntele lui 
Dumnezeu, şi bătrânilor au zis: Aşteptaţi întru linişte aicea până când ne vom 
întoarce la voi; şi iată Aaron şi Or cu voi, de se va întâmpla cuiva judecată, să 
meargă la dânşii. Şi s-a suit Moise în munte, şi a acoperit norul muntele, şi s-a 
pogorât slava lui Dumnezeu pe muntele Sinai, şi l-a acoperit pe dânsul norul 
şase zile, şi a chemat Domnul pe Moise din mijlocul norului în ziua a şaptea; şi 
era chipul slavei Domnului ca focul ce arde pe vârful muntelui, înaintea fecio- 
rilor lui Israil. Şi a intrat Moise în mijlocul norului şi s-a suit în munte; şi a fost 
acolo în munte patruzeci de zile şi patruzeci de nopţi. 


De la Ieşire citire 
Cap. 33, Vers 11. 


În zilele acelea, grăit-a Domnul către Moise față la faţă, ca şi cum ar grăi cineva 
către prietenul său, şi-l trimitea la tabără; iar Isus feciorul lui Navi, tânărul sluga 
lui nu ieşea din cort, şi a zis Moise către Domnul: lată Tu zici mie, scoate pe 
poporul acesta şi Tu nu mi-ai arătat mie, pe cine vei să trimiţi cu mine, şi Tu mi- 
ai zis: Te ştiu pe tine mai bine decât pe toţi, şi milă ai la Mine. Deci de am aflat 
milă înaintea Ta, arată-Te mie însuţi de faţă să Te văd, de este ca să aflu milă 
înaintea Ta; şi ca să cunosc că neamul acesta este poporul Tău. Şi 1-a zis lui 
Domnul: Eu însumi voi merge înaintea Ta, şi te voi odihni pe tine, şi a zis 
Moise către Dânsul: De nu vei merge Tu însuţi cu noi, să nu mă scoţi pe mine 
de aicea. Şi cum se va şti adevărat că am aflat milă înaintea Ta, eu şi poporul 
Tău? Ci mergând Tu cu noi mă voi slăvi eu, şi poporul Tău, mai mult decât 
toate neamurile câte sunt pe pământ. 


Și a zis Domnul către Moise: Şi acest cuvânt, care ai grăit voi face; că ai aflat 
milă înaintea Mea, şi te ştiu pe tine mai mult decât pe toți. 


Și a zis Moise: Arată-mi slava Ta: Şi a zis Domnul lui Moise: Eu voi merge 
înaintea Ta cu slava Mea, şi vei chema întru numele Meu pe Domnul înaintea 
Ta, şi voi milui pe care voi milui, şi nu Mă voia îndura de care îmi va fi milă. Şi 
a zis: Nu vei putea vedea faţa Mea; că nu va vedea omul fața Mea, şi să fie viu. 
Și a zis Domnul: lată loc la Mine, şi vei sta pe piatră, şi când va trece slava Mea, 
te voi pune în fereastra pietrei, şi voi acoperi cu mâna Mea peste tine până când 
voi trece. ȘI voi lua în laturi mâna Mea, şi atunci vei vedea dosul Meu, iar faţa 
Mea nu se va arăta ţie. 


Și mânecând Moise de dimineaţă, s-a suit în muntele Sinai, precum i-a poruncit 
lui Domnul, şi S-a pogorât Domnul în nor, şi a stătut înaintea lui acolo Moise, şi 
a chemat numele Domnului. Şi a trecut Domnul înaintea feţei lui şi a chemat: 
Domnul Dumnezeu, Îndurat şi Milostiv, îndelung-Răbdător şi mult-Milostiv, şi 
adevărat. Şi grăbindu-se Moise a căzut pe pământ şi s-a închinat Domnului. 


De la a treia carte a Împăraţilor citire 


Cap. 19, Vers3, 


În zilele acelea, venit-a Ilie în Versavia în pământul ludei, şi şi-a lăsat sluga sa 
acolo; şi a mers în pustie cale de o zi, şi a venit şi a şezut sub un Archevi. Şi a 
adormit, şi vis a văzut acolo sub copac, şi iată oarecine s-a atins de dânsul, şi a 
zis lui: Scoală de mănâncă şi bea. Şi a căutat Ilie, şi iată lângă căpătâiul lui o 
azimă de orz, şi un ulcior cu apă. Şi s-a sculat şi a mâncat şi a băut, şi întor- 
cându-se a adormit. 


Și s-a întors îngerul Domnului a două oară, şi s-a atins de dânsul, şi i-a zis lui: 
Scoală de mănâncă şi bea, că multă este calea ta. Şi s-a sculat şi a mâncat şi a 
băut; şi a mers întru tăria mâncării aceleia patruzeci de zile, şi patruzeci de 
nopţi, până la muntele Horeb. Şi a intrat acolo într-o peşteră, şi a locuit întru, 
dânsa. 


Și iată cuvântul Domnului către dânsul, şi i-a zis: Să ieşi şi să stai în munte 
înaintea Domnului, şi iată va trece Domnul, şi vânt mare şi tare, care va risipi 
munții, şi va sfărâma pietrele înaintea Domnului; şi nu în vânt va fi Domnul, şi 
după vânt cutremur şi nu va fi în cutremur Domnul. Şi după cutremur foc, şi nu 
va fi în foc Domnul, şi după foc glas de vânt subţire, şi acolo va fi Domnul. 


Și a fost dacă a auzit Ilie şi-a acoperit faţa sa cu cojocul său; şi a ieşit şi a stătut 
lângă peşteră. 


Și a zis Domnul către dânsul: Mergi, şi te întoarce la calea ta, şi vei merge pe 
calea pustiei Damascului, şi vei unge pe Elissei feciorul lui Safat, prooroc în 
locul tău. 

La Litie 


Stihirile, glasul al 2-lea, singur glasul: 


Cela ce cu lumina Ta ai sfințit toată lumea, în munte înalt Te-ai schimbat la față, 
Bunule, arătând ucenicilor Tăi puterea Ta; că mântuieşti lumea din călcarea po- 
runcii. Pentru aceasta strigăm către Tine: Indurate Doamne, mântuieşte sufletele 
noastre. 


Cela ce în muntele Taborului, Te-ai schimbat la faţă întru slavă, Hristoase 
Dumnezeule, şi ai arătat ucenicilor Tăi slava Dumnezeirii Tale, luminează-ne 
şi pe noi cu lumina cunoştinţei Tale, şi ne îndreptează la cărarea poruncilor 
Tale, ca un Bun şi de oameni lubitor. 


Cela ce este lumină mai-nainte de soare Hristos, trupeşte pe pământ vieţuind, şi 
mai-nainte de Cruce toate cele ce erau ale înfricoşătoarei rânduieli săvârşindu-le 
cu dumnezeiască cuviinţă, astăzi în muntele Taborului, cu taină chipul Treimii |- 
a arătat. Că pe trei ucenici mai aleşi: pe Petru, pe Iacov şi pe loan, împreună cu 
Sine suindu-i deosebi, şi puţini ascunzându-şi luarea trupului, S-a schimbat la 
față înaintea lor, arătându-şi bună podoaba frumuseţei Chipului celui dintâi, şi 
aceasta nu desăvârşit. Și încă întărindu-i pe ei, împreună şi ferindu-i, ca nu cum- 
va prin vederea aceea să-şi piardă şi viaţa; ci precum puteau cu ochii trupeșşti 
suferind. Şi pe cei mai mari din prooroci pe Moise şi pe Ilie, i-a adus să măr- 
turisească fără împotrivire Dumnezeirea Lui. Şi cum că El este Raza cea ade- 
vărată a Fiinţei Părinteşti, Cel ce stăpâneşte peste cei vii şi peste cei morţi. 
Pentru aceasta şi nor ca un cort i-a acoperit pe ei. Şi glasul Tatălui de sus din 
nor a fost glăsuind, mărturisind şi zicând: Acesta este pe care L-am născut fără 
stricăciune din pântece mai-nainte de luceafăr, Fiul Meu cel Iubit, pe care L-am 
trimis să mântuiască pe pe cei ce se botează în Tatăl şi în Fiul şi în Duhul Sfânt, 
şi mărturisesc cu credință, că nedespărțită este o Stăpânie a Dumnezeirii, pe 
Acesta să-L ascultați. Deci Tu însuţi lubitorule de oameni Hristoase Dumne- 
zeule, luminează-ne şi pe noi cu lumina slavei Tale celei neapropiate, şi ne arată 
vrednici moşteni Împărăției Tale celei fără de sfârşit, ca un Preabun. 


Slavă Tatălui şi Fiului şi Sfântului Duh, glasul al 5-lea 


Veniţi să ne suim în muntele Domnului, şi în casa Dumnezeului nostru, şi să ve- 
dem slava Schimbării Lui la faţă, slavă ca a Unuia-Născut din Tatăl, întru lumi- 
nă să luăm lumină. Şi înălţaţi făcându-ne cu Duhul, să lăudăm Treimea cea în- 
tocmai în Fiinţă în veci. 


Şi acum şi pururea şi în vecii vecilor, asemenea 


Făcătorul şi plinitorul legii şi proorocilor, pe Tine Hristoase te-au mărturisit, 
văzându-Te în nor Moise, văzătorul de Dumnezeu şi Ilie cel ce s-a purtat în 
căruţă de foc, şi cel nears pe Cer mergător, întru Schimbarea Ta la faţă. Cu care 
împreună învredniceşte-ne şi pe noi luminării Tale, Stăpâne, ca să Te lăudăm în 
veci. 


La Stihoavnă 
Stihirile, glasul 1, singur glasul: 


Cela ce a grăit de demult cu Moise prin închipuiri muntele Sinai, zicând: Eu 
sunt Cel ce sunt de-a pururea, astăzi schimbându-Se la faţă în muntele Tabo- 
rului, înaintea ucenicilor, şi-a arătat frumuseţea Chipului cea dintâi, care a ridi- 
cat întru Sine fiinţa (firea) omenească. Şi unui dar ca acesta mărturii punând pe 
Moise şi pe Ilie, i-a făcut părtaşi veseliei, pe cei ce mai-nainte au vestit Învierea 
cea slăvită pe Cruce şi mântuitoare. 


Stih: Ale Tale sunt cerurile şi al Tău este pământul. 


Mai-nainte văzând cu Duhul venirea cea trupească la oameni, a Unuia-Născut 
Fiului Tău, al lui Dumnezeu părinte David, de departe a chemat spre veselie 
făptura, şi proorocind a strigat: Taborul şi Ermonul întru numele Tău se vor 
bucura. Că întru acest munte suindu-Te Mântuitorule cu ucenicii Tăi, şi la faţă 
schimbându-Te, ai făcut firea lui Adam cea negrită iarăşi a străluci, mutându-o 
pe dânsa în slava Dumnezeirii Tale şi strălucirea. Pentru aceasta strigăm către 
Tine: Făcătorule a toate, Doamne slavă Ţie. 


Stih: Taborul şi Ermonul întru numele Tău se vor bucura. 


Necuprinderea vărsării Tale de lumină, prin Schimbarea la faţă şi neapropierea 
Dumnezeirii, văzându-o în munte apostolii cei mai aleşi, Hristoase, cela ce eşti 
fără început, întru dumnezeiasca răpirea minţii s-au schimbat, şi cu nor luminos 
împrejur strălucindu-se, glasul Părintesc au auzit, care întărea taina întrupării 
Tale. Că Tu însuţi eşti şi după întrupare, Fiul Unul-Născut şi Mântuitorul lumii. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 6-lea 


Lui Petru şi lui loan şi lui Iacov, ucenicilor Tăi celor mai aleşi Doamne, astăzi 
în muntele Taborului Ţi-ai arătat slava Chipului Tău celui dumnezeiesc. Că au 
văzut hainele Tale strălucind ca lumina, şi faţa Ta mai mult decât soarele. Şi ne- 


răbdând a vedea strălucirea Ta cea nesuferită, au căzut la pământ, nicicum nepu- 
tând să o vadă, că au auzit glas mărturisind de sus: Acesta este Fiul Meu cel 
iubit, care a venit în lume, să mântuiască pe om. 


La binecuvântarea pâinilor 


Tropar, glasul al 7-lea: Schimbatu-Te-ai la față în munte Hristoase Dumne- 
zeule, arătând ucenicilor Tăi slava Ta, pe cât li se putea; strălucească şi nouă pă- 
cătoşilor, lumina Ta cea pururea fiitoare; pentru rugăciunile Născătoarei de 
Dumnezeu, Dătătorule de lumină slavă Ție. (de trei ori) 


ŞI citirea praznicului. 

La Utrenie 
La Dumnezeu este Domnul..., Troparul praznicului de trei ori. 
După întâia Catismă, Sedealna, glasul al 4-lea: 


Podobie: Spăimântatu-s-a losif, cea mai presus de fire văzând. Şi cu mintea a 
socotit că ploaia cea de pe lână, a arătat zămislirea ta cea fără de sămânță, Năs- 
cătoare de Dumnezeu, ceea ce este rugul cel nears în foc, toiagul lui Aaron ce a 
odrăslit. Şi mărturisind logodnicul tău şi păzitorul, preoţilor a strigat: Fecioara 
naşte şi după naştere iarăşi rămâne Fecioară. 


Schimbarea omenească, ceea ce va să fie întru a doua şi înfricoşată venirea Ta, 
cu slavă arătându-o Mântuitorule, în muntele Taborului Te-ai schimbat la față, 
Ilie şi Moise grăind către Tine. Şi trei ucenici pe care împreună i-ai chemat care 
văzând Stăpâne slava Ta, de strălucirea Ta s-au spăimântat; cela ce ai arătat 
atunci acelora lumina Ta, luminează sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


După a două Catismă, Sedealna, Podobie aceiaşi: 


În muntele Taborului Te-ai schimbat la faţă lisuse şi nor luminos întins ca un 
cort, pe apostoli cu slava Ta i-a acoperit. Pentru aceasta şi în jos la pământ se 
uitau, neputând răbda să vadă strălucirea slavei celei neapropiate a feţei Tale, 
Mântuitorule, Hristoase Dumnezeule, cela ce eşti fără de început; care ai arătat 
atunci acelora lumina Ta, luminează sufletele noastre, 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 


iarăşi aceasta 
După Polieleu, Sedealna, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Ve- 
seleşte cu puterea Ta pe bine credincioşii creştini, dăruindu-le lor biruinţă asu- 
pra celui potrivnic, având ajutorul Tău armă de pace, nebiruită biruinţă. 


Suindu-te cu ucenicii în munte, şi întru slava Tatălui strălucind, împreună cu 
Moise şi Ilie au stătut înaintea Ta. Că legea şi proorocii ca lui Dumnezeu slu- 
jesc, a căruia şi firească Fiinţa cea fiască Părintele mărturisindu-o, Te-a chemat 
Fiu; pe care Îl lăudăm împreună cu Tine şi cu Duhul. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


Apoi întâiul Antifon al glasului al patrulea 

Prochimen, glasul al 4-lea: Taborul şi Ermonul întru numele Tău se vor bucura. 
Stih: Ale Tale sunt cerurile şi al Tău este pământul. 

Toată suflarea... 


La Utrenie - Evanghelia de la Luca 


În vremea aceea a luat lisus 

28. Iar după cuvintele acestea, ca la opt zile, luând cu Sine pe Petru şi pe loan 
şi pe Iacov, S-a Suit pe munte ca să Se roage. 

29, Şi pe când se ruga EI, chipul feţei Sale s-a făcut altul şi îmbrăcămintea 
Lui albă strălucind. 

30. Și iată doi bărbaţi vorbeau cu EI, care erau Moise şi Ilie, 

31. Și care, arătându-se întru slavă, vorbeau despre sfârşitul Lui, pe care avea 
să-l împlinească în Ierusalim. 

32. Iar Petru şi cei ce erau cu el erau îngreuiaţi de somn; şi deşteptându-se, 
au văzut slava Lui şi pe cei doi bărbaţi stând cu EL. 

33. Și când s-au despărţit ei de EL, Petru a zis către lisus: Învăţătorule, bine 
este ca noi Să fim aici şi Să facem trei colibe: una Ție, una lui Moise şi una lui 
Ilie, neştiind ce spune. 


34. Şi, pe când vorbea el acestea, s-a făcut un nor şi i-a umbrit; şi ei S-au 
spăimântat când au intrat în nor. 

35. „Și glas s-a făcut din nor, zicând: Acesta este Fiul Meu cel ales, de acesta 
să ascultați! 

36. Și când a trecut glasul, S-a aflat lisus singur. Și ei au tăcut şi nimănui n- 
au spus nimic, în zilele acelea, din cele ce văzuseră. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 
7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


AStăzi toate s-au umplut de bucurie, Hristos s-a schimbat la faţă înaintea uce- 
nicilor. 


Şi acum şi pururea şi în vecii vecilor, iarăşi aceasta 


Stih: Miluieşte-mă Dumnezeule după mare mila Ta, şi după mulțimea îndu- 
rărilor Tale, curăţeşte fărădelegea mea. 


Și Stihira, glasul al 6-lea: Mai-nainte închipuind Învierea Ta, Hristoase Dumne- 
zeule, atunci luând pe trei ucenici ai Tăi: pe Petru şi pe lacov şi pe loan, în Ta- 
bor Te-ai suit. Şi tu Mântuitorule la faţă schimbându-Te, muntele Taborului cu 
lumină s-a acoperit, ucenicii Tăi Cuvinte s-au aruncat pe sine jos pe pământ, 
neputând suferi să vadă Chipul cel nevăzut; îngerii slujeau cu frică şi cu cutre- 
mur; cerurile s-au spăimântat, pământul s-a cutremurat, văzând pe pământ pe 
Domnul slavei. 


Canoane două - Irmoasele ale amândurora Canoanelor de câte două ori, şi Tro- 
parele pe 12. 


Canonul cel dintâi 
facerea lui Cosma 


Cântarea 1 


Irmos: Cetele israeliteneşti, cu picioare neudate trecând Marea Roşie şi în adân- 


cul cel umed pe călăreții vrăjmaşi voievozi văzându-i cufundaţi, cu bucurie au 
cântat: să cântăm Dumnezeului nostru că S-a proslăvit. 


Cuvintele vieţii, şi pentru dumnezeiasca împărăție grăind Hristos către ucenici, 
a zis: Pe Tatăl să cunoaşteţi întru Mine, ca Cel ce străluceşte cu lumină neapro- 
piată, cu bucurie cântând: Să cântăm Dumnezeului nostru, că S-a prea slăvit. 


Cu puterea neamurilor vă veţi îmbrăca prieteni ucenici, şi minunaţi vă veţi face 
întru bogăţia lor, că vă veţi umple de slavă. Că Mă voi arăta mai luminat decât 
soarele strălucind, întru bucurie cântând voi: Să cântăm Dumnezeului nostru, că 
S-a prea slăvit. 


Astăzi Hristos în muntele Taborului, strălucind luminos cu dumnezeiasca rază, 
precum S-a făgăduit ucenicilor şi-a golit Chipul; şi umplându-Se ei de raza 
dumnezeiască, de lumina purtătoare, cu bucurie au strigat: Să cântăm Dumne- 
zeului nostru, că S-a prea slăvit. 


Alt Canon 


facere a lui loan Damaschin 


Cântarea 1 


Irmos: Apa trecând-o ca pe uscat şi din răutatea Egiptului scăpând israeliteanul, 
grăia: Mântuitorului şi Dumnezeului nostru să-l cântăm. 


Moise ca un prooroc văzând în mare şi în nor şi în stâlp de foc de demult slava 
Domnului a strigat: Mântuitorului şi Dumnezeului nostru să-i cântăm. 


Ca cu o piatră cu trup îndumnezeit acoperindu-se, văzând pe Cel nevăzut Moise 
văzătorul de Dumnezeu, a strigat: Mântuitorului şi Dumnezeului nostru să-i cân- 
tăm. 


Tu în muntele legii, şi în Tabor ai fost văzut de Moise, în nor de demult iar 
acum întru Lumina dumnezeirii cea neapropiată. 


Catavasie: Cruce însemnând Moise cu toiagul, Marea Roşie o a despărțit lui 
Israel celui ce cu piciorul o a trecut; iar de-a curmezişul lovind-o, a împreunat-o 
împotriva carelor lui Faraon, înscriind deasupra nebiruita armă. Pentru aceasta, 
lui Hristos, Dumnezeul nostru, să-l cântăm, că S-a prea slăvit. 

Canonul cel dintâi 


Cântarea a 3-a 


Irmos: Arcul celor puternici a slăbit şi cei neputincioşi s-au încins cu putere; 
pentru aceasta, s-a întărit în Domnul inima mea. 


În Adam tot îmbrăcându-Te Hristoase, firea cea negrită de demult schimbându- 
o o ai luminat, şi cu schimbarea chipului Tău, Dumnezeu o ai făcut. 


Cela ce a povăţuit pe Israil de demult în pustie, prin stâlp în chipul focului şi 
prin nor, astăzi în muntele Taborului negrăit a strălucit Hristos întru lumină. 


Alt Canon 
Cântarea a 3-a 
Irmos: Doamne, cel ce ai făcut cele de deasupra crugului ceresc şi ai zidit Bi- 
serica, Tu pe mine mă întăreşte în dragostea Ta, că Tu eşti marginea doririlor şi 


credincioşilor întărire, Unule, lubitorule de oameni. 


Slava ceea ce a umbrit mai dinainte în cort, şi cu Moise sluga Ta a vorbit, a fost 
chipul Schimbări Tale la faţă, Stăpâne, celei ce a strălucit negrăit în Tabor. 


Suitu-s-a împreună cu Tine, Cuvinte, Unule-Născut prea înălțate, căpetenia apo- 
stolilor în muntele Taborului, şi a stătut împreună şi Moise şi Ilie ca nişte slugi 
ale lui Dumnezeu, unule lubitorule de oameni. 


Dumnezeu desăvârşit fiind, Om desăvârşit S-a făcut cu toată Dumnezeirea ame- 
stecând omenirea în fața Sa; pe care în două fiinţe Moise şi Ilie L-au văzut în 
muntele 'Taborului. 


Catavasie: Toiagul spre închipuirea Tainei se primeşte, căci cu odrăslire a ales 
preot iar Bisericii, celei mai înainte neroditoare, acum a înflorit lemnul Crucii, 
spre putere şi spre întărire. 


Sedealna, glasul al 4-lea: 


Podobie: Spăimântatu-s-a losif, cea mai presus de fire văzând. Şi cu mintea a 
socotit că ploaia cea de pe lână, a arătat zămislirea ta cea fără de sămânță, Năs- 
cătoare de Dumnezeu, ceea ce este rugul cel nears în foc, toiagul lui Aaron ce a 
odrăslit. Şi mărturisind logodnicul tău şi păzitorul, preoţilor a strigat: Fecioara 
naşte şi după naştere iarăşi rămâne Fecioară. 


În muntele Taborului Te-ai schimbat la față Dumnezeule, în mijlocul lui Ilie şi 
al lui Moise înţelepţilor, împreună fiind Iacov, Petru şi loan; iar Petru fiind 
împreună, acestea a zis Ţie: Bine este să facem aicea trei colibe, una lui Moise 
şi una lui Ilie şi una ie, Stăpânului Hristos. Cela ce ai arătat atunci acelora lu- 
mina Ta, luminează sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


Canonul cel dințâi 
Cântarea a 4-a 
Irmos: Auzit-am slăvită rânduiala Ta, Hristoase Dumnezeule, că Te-ai născut 


din Fecioară ca să mântuieşti din rătăcire pe cei ce cântă ie: Slavă puterii Tale, 
Doamne. 


Legea însemnând cu scrisoare în Sinai, Hristoase Dumnezeule, în nor şi în foc şi 
în ceaţă şi în vifor Te-ai arătat purtându-Te; slavă puterii Tale, Doamne. 


Ca să adeverezi slăvită rânduiala Ta, Hristoase Dumnezeule; ca Cel ce eşti mai- 
nainte de veci, Tu acelaşi şi în nor suire punându-ţi, în Tabor negrăit ai strălucit. 


Impreună grăind a stătut înaintea Ta, Stăpâne Hristoase, ca nişte slugi, către care 
în pară de foc şi în nor şi în vânt prea subțire ai vorbit; slavă puterii Tale, Doa- 
mne. 


Vestit-a slava Crucii Tale, venind în Tabor Moise cel ce Te-a văzut pe Tine de 
demult în foc şi în rug, şi Ilie cel ce s-a înălţat în car de foc Hristoase. 


Alt Canon 
Cântarea a 4-a 
Irmos: Din Trupul Tău, razele Dumnezeirii au ieşit, pentru prooroci şi pentru 
apostoli pentru aceasta, ucenicii cei aleşi, cântând, au grăit: Slavă puterii Tale, 
Doamne. 
Cel ce ai păzit nevătămat rugul cel ce se împărtăşise cu focul, trupul cel dumne- 
zeieşte strălucitor, Stăpâne, ţi-ai arătat lui Moise celui ce cânta: Slavă puterii 
Tale, Doamne. 
Ascunsu-s-a de razele Dumnezeirii soarele cel simţitor, dacă Te-a văzut pe Tine 
schimbat la față, în muntele Taborului lisuse al meu; slavă puterii Tale, Doa- 


Mnc. 


Foc s-a văzut fără materie nearzând materia trupului, precum lui Moise şi apo- 
stolilor şi lui Ilie Te-ai arătat, Stăpâne, unul din două, în două firi desăvârşit. 


Catavasie: Auzit-am, Doamne, Taina rânduielii Tale, înţeles-am lucrurile 'Tale 
şi am prea slăvit Dumnezeirea Ta. 


Canonul cel dintâi 
Cântarea a 5-a 
Irmos: Cel ce ai despărțit de lumină întunericul cel întâi izvodit, în lumină Te 


laudă pe Tine lucrurile ca pe Ziditorul, Hristoase, în lumina Ta, îndreptează căl- 
le noastre. 


Inaintea feţei Tale munţii s-au plecat, că şi lumina strălucirea cea presus umblă- 
toare soarele a venit sub picioarele Tale, Hristoase, dacă bine ai voit a-Ţi schim- 
ba Chipul cel omenesc. 


lată Mântuitorul Hristos, strigat-au Moise şi Ilie, către ucenicii cei chemaţi în 
Sfântul munte al Taborului; pe care L-am vestit de demult că este Dumnezeu. 


Firea cea neschimbătoare a Dumnezeirii, celei ce Se poartă întru Sine fără mate- 
rie, care s-a amestecat cu omenirea, lumina arătându-şi apostolilor, negrăit a 
strălucit. 


Pe Tine raza cea pururea fiitoare, dacă Te-a văzut strălucind întru slava părin- 
tească ucenicii, Hristoase, au strigat către Tine: Intru lumina Ta căile noastre le 
îndreptează. 


Alt Canon 
Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă ? Şi m- 
a acoperit întunericul cel străin pe mine ticălosul; ci mă întoarce şi la lumina 
poruncilor Tale îndreptează căile mele rogu-mă. 


Limba cea ritoricească nu poate să spună măririle Tale, că Cel ce ţii viaţa şi stă- 
pâneşti moartea, ai pus de faţă în muntele Taborului pe Moise şi pe Ilie, care au 
mărturisit a Ta Dumnezeire. 


Cela ce ai zidit cu mâini nevăzute pe om, după chipul Tău, Hristoase, frumu- 
sețea cea întâia a Chipului Tău întru făptură o ai arătat, nu ca întru închipuire ci 
întrucât îţi eşti după Fiinţă, Dumnezeu fiind şi Om. 


Amestecându-Te fără amestecare, cărbunele Dumnezeirii ne-ai arătat nouă, Cel 
ce arde păcatele, şi sufletele luminează, în muntele Taborului, întru care pe Moi- 
se şi pe Ilie, şi pe cei mai mari din ucenici a se minuna I-ai făcut. 


Catavasie: O, de trei ori fericite lemn, pe care s-a Răstignit Hristos, Împăratul 
şi Domnul. Prin care a căzut cel ce a înşelat cu lemnul, biruit fiind de Cel ce S-a 
pironit pe tine cu trupul, Dumnezeu, care dă pace sufletelor noastre. 


Canonul cel dintâi 
Cântarea a 6-a 


Irmos: Când m-am necăjit, am strigat către Domnul şi m-a auzit Dumnezeul 
mântuirii mele. 


Lumină mai luminoasă mai mult decât razele soarelui în Tabor strălucind Hri- 
stos, ne-a luminat pe noi. 


Suindu-te în muntele Taborului Te-ai schimbat la faţă Hristoase, şi toată înşe- 
lăciunea ai întunecat, lumină strălucind. 


Pe Tine, Dumnezeu cunoscându-te măriţii apostoli, în Tabor Hristoase, minu- 
nându-se, genunchii şi-au plecat. 


Alt Canon 
Cântarea a 6-a 


Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților căci către Tine am strigat şi mă auzi, Dumne- 
zeul mântuirii mele. 


Cât de mare şi de înfricoşată vedenie s-a văzut astăzi din Cer înţeleasă, şi de pe 
pământ neasemănată! Strălucit-a Soarele dreptăţii cel înţelegător în muntele 
Taborului. 


Trecut-a umbra legii cea neputincioasă, şi a venit arătat Hristos adevărul, Moise 
a strigat în Tabor văzând Dumnezeirea Ta. 


Stâlpul lui Moise, pe Hristos schimbat la faţă, iar norul arătat darul Duhului cel 
ce a umbrit în Tabor, mai-nainte l-a însemnat prea luminat. 


Catavasie: În pântecele fiarei celei din apă, lona palmele întinzându-şi în chipul 
Crucii, mântuitoarea Patimă mai înainte o a închipuit lămurit, de unde a treia zi 
ieşind, a însemnat Învierea cea mai presus de lume, a lui Hristos Dumnezeu, Cel 
ce S-a Răstignit cu trupul şi cu Învierea cea de a treia zi lumea a luminat. 


Condac, glasul al 7-lea: În munte Te-ai schimbat la faţă, şi pe cât au cuprins 
ucenicii Tăi, slava Ta Hristoase Dumnezeule au văzut; că dacă Te vor vedea 
răstignit, să cunoască pătimirea cea de bunăvoie, şi lumii să propovăduiască, că 
Tu eşti cu adevărat Raza Tatălui. 


Icos: Sculaţi-vă cei leneşi, nu fiţi totdeauna pe jos tăvălindu-vă, uitându-vă la 
pământ, gândurile sufletului vostru înălțaţi-le, şi vă ridicaţi la înălțimea dumne- 
zeieştii suiri; să alergăm la Petru şi la fiii lui Zevedei, şi împreună cu dânşii să 
mergem în muntele Taborului, ca să vedem acolo slava Dumnezeului nostru, şi 
să auzim glasul care ei l-au auzit de sus, şi a propovăduit Raza Tatălui. 


Sinaxar 


Intru această lună, în ziua a şasea, Schimbarea la faţă a Domnului Dumne- 
zeului şi Mântuitorului nostru lisus Hristos. 


Stih: Taborul mai presus decât toată partea pământului s-a slăvit, 
Pentru că firea lui Dumnezeu cea strălucită întru slavă o a văzut. 
În această lună într-a şasea zi cu adevărat, 

Schimbarea la faţă Hristos şi-a arătat. 


Sfânta lui Dumnezeu Biserică, prăznuieşte cu bucurie în şase zile ale lui august, 
pomenirea dumnezeieştii Schimbări la faţă a Domnului Dumnezeului şi Mân- 
tuitorului nostru lisus Hristos. 


Însă istoria este aşa: De vreme ce Hristos multă vorbă cu ucenicii a avut de 
moarte şi de patima Sa, şi de junghierea ucenicilor Săi, şi însă răutăţile erau în 
viaţa aceasta gata, iar bunătăţile întru nădejdi; vrând drept aceea să le adevereze 
şi Chipul, şi să le arate care este slava aceea cu care va să vină, i-a suit într-un 
munte înalt deosebi, şi S-a schimbat înaintea lor, şi a strălucit fața Lui ca soa- 
rele, şi hainele Lui au fost albe ca lumina. Şi s-au arătat lor Moise şi Ilie unde 
vorbeau cu Dânsul. 


Și a luat din ceilalţi numai pe aceşti trei, căci întreceau pe ceilalți; însă pe Petru, 
care foarte iubea pe Domnul, iar pe loan căci foarte se iubea de Dânsul, şi pe 
Iacov căci putea să bea paharul pe care l-a băut şi singur Domnul. 


ŞI a adus la mijloc pe Moise şi pe Ilie, îndreptând relele bănuieli ce se făceau la 
mulți pentru Dânsul, de vreme ce unii îi ziceau că este Ilie, iar alţii leremia. 
Pentru aceasta a adus la mijloc pe cei mai de frunte, ca să cunoască dintru acea- 
sta osebirea slugii şi a Stăpânului, şi ca să ştie, că EI este Cela ce are toată stă- 
pânirea şi a vieţii şi a morţii. A căruia este slava şi puterea în veci, Amin. 


Canonul cel dintâi 
Cântarea a 7-a 


Irmos: Tinerii lui Avraam, oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat. 


Luminaţi fiind cu lumina slavei celei neapropiate, în muntele Taborului apo- 
stolii Hristoase au strigat: Dumnezeul părinţilor noştri, bine eşti cuvântat. 


De suflarea dumnezeiescului glas, şi de norul cel răcoritor, Hristoase, şi de raza 
Ta îndulcindu-se apostolii au cântat: Dumnezeul părinţilor noştri, bine eşti cu- 
vântat. 


Dacă Te-a văzut Petru pe Tine, Hristoase, întru lumină neapropiată strălucind în 
muntele Taborului, a strigat: Dumnezeul părinţilor noştri, bine eşti cuvântat. 


Cu Hristos, Începătorul vieţii fiind fii lui Zevedei, dacă a arătat El lumina Chi- 
pului, ei au strigat: Dumnezeul părinţilor noştri, bine eşti cuvântat. 


Alt Canon 
Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală, şi focul în ro- 
uă l-au schimbat strigând: Bine eşti cuvântat, Doamne Dumnezeule în veci. 


Acum s-au văzut de apostoli cele nevăzute, Dumnezeirea în trup în muntele Ta- 
borului strălucind celor ce strigau: Bine eşti cuvântat, Doamne Dumnezeule în 
veci. 


Spăimântatu-s-a cu frică, mirându-se de bună frumuseţea dumnezeieştii Im- 
părăţii, în muntele Taborului apostolii strigând: Bine eşti cuvântat, Doamne 
Dumnezeule în veci. 


Acum cele neauzite s-au auzit: Că fără de tată Fiul din Fecioară, prin Părintescul 
glas cu prea slăvire S-a mărturisit ca un Dumnezeu şi Om, Acelaşi şi în veci. 


Cu luarea de Fiu de aiurea n-ai fost, ci din Fiinţă Fiu iubit al Celui Preaînalt, cel 
ce mai dinainte eşti, cu noi ai petrecut fără schimbare; bine eşti cuvântat Doa- 
mne Dumnezeule în veci. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel mistuitor ci cu Duh de rouă aducător, 
ce împotrivă răsufla, înăuntrul focului fiind, cântau: Prea lăudate Dumnezeul 
părinţilor şi al nostru, bine eşti cuvântat. 


Canonul cel dintâi 


Cântarea a 8-a 


Irmos: Tinerii în Babilon, cu dumnezeiască râvnă fiind aprinşi, îngrozirea tira- 
nului şi a văpăii bărbăteşte au călcat-o şi în mijlocul focului fiind aruncaţi, rou- 
rându-se, au cântat: Binecuvântaţi, toate lucrurile Domnului, pe Domnul. 


Cela ce toate le poartă cu bunăvoință Hristos, cu prea curatele Sale picioare S-a 
suit în muntele 'Taborului; întru care mai mult decât raza soarelui strălucind cu 
faţa, pe cei mai aleşi din legea veche şi din legea darului i-a arătat cântând: 
Binecuvântaţi, toate lucrurile Domnului pe Domnul. 


Intru slavă neapropiată arătându-Se negrăit peste muntele Taborului, Lumina 
cea necuprinsă şi neapusă, Raza Tatălui, făptura o a luminat, şi a îndumnezeit pe 
oamenii cei ce cântă: Binecuvântaţi, toate lucrurile Domnului pe Domnul. 


Cu sfințită cuviinţă stând Moise şi Ilie în muntele Taborului, şi Chipul dumne- 
zeieştii feţe luminat văzând, pe Hristos întru Părinteasca slavă strălucind au cân- 
tat: Binecuvântaţi, toate lucrurile Domnului pe Domnul. 


Pentru dumnezeiasca vedere cea din nor s-a prea mărit oarecând faţa lui Moise; 
iar Hristos cu lumina şi cu slava ca cu o haină Se îmbracă, că însuşi Făcător lu- 
minii fiind, luminează pe cei ce cântă: Bine cuvântaţi, toate lucrurile Domnului 
pe Domnul. 


Văzând ucenicii pe Hristos înconjurat de nor luminos în Tabor, şi jos spre pă- 
mânt uitându-se, mintea luminându-şi, L-au lăudat pe EI împreună cu Tatăl şi cu 
Duhul: Binecuvântaţi, toate lucrurile Domnului pe Domnul. 


Alt Canon 
Cântarea a 8-a 


Irmos: De şapte ori cuptorul chinuitorul haldeilor l-a ars nebunește, pentru cin- 
stitorii de Dumnezeu dar, văzându-i pe aceştia de o putere mai mare mântuiţi, 
Făcătorului şi Mântuitorului a strigat: tineri, binecuvântaţi-L, preoţi, lăudaţi-L, 
popoare, prea înălțaţi-L întru toţi vecii. 


Auzindu-te Stăpâne pe Tine mărturisit de Tatăl, şi fulgerul feţei Tale cel mai 
tare decât vederea omenească, neputând răbda să-l vadă ucenicii Tăi, au căzut 
pe pământ cu frică cântând: Preoţi lăudaţi, popoare prea înălţaţi întru toţi vecii. 


Al celor ce împărăţesc eşti Împărat prea frumos, şi celor ce domnesc pretutin- 
denea eşti Domn, puternic fericit, şi locuind întru lumina cea neapropiată; Că- 
ruia ucenicii mirându-se au strigat: Tineri binecuvântaţi, preoţi lăudaţi, popoare 
prea înălțați întru toți veci. 


Ca înaintea Celui ce stăpâneşti Cerul, şi peste pământ împărăteşti, şi peste cele 
dedesubt ai domnie, Hristoase înaintea Ta au stătut de pe pământ adică aposto- 


lii, şi ca din Cer, Tezviteanul Ilie, şi Moise din morţi, cântând cu un glas: Po- 
poare prea înălţați-L pe EI întru toţi vecii. 


Grijile cele izvoditoare de lene, s-au lăsat pe pământ, de alegerea apostolilor, 
Iubitorule de oameni, când Ţi-au urmat Ție, spre dumnezeiască petrecere cea 
mai presus de pământ. Pentru aceasta şi după vrednicie dobândind dumneze- 
iască, arătarea Ta au cântat: Popoare prea înălțați-L pe Hristos întru toți vecii. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Binecuvântaţi, tineri, cei întocmai cu numărul Treimii, pe Făcătorul Dumnezeu 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi 
prea înălţaţi pe Duhul cel Preasfânt, care dă viaţă tuturor întru toţi vecii. 


Canonul cel dintâi 


La Cântarea a 9-a. Ceea ce eşti mai cinstită... nu cântăm, măcar şi Duminica de 
ar fi, ci cântăm această pripeală a praznicului la amândouă Canoanele: Măreşte 
sufletul meu pe Domnul, cel ce S-a schimbat la față în muntele Taborului. 


Irmos: Naşterea ta nestricată s-a arătat, căci Dumnezeu din coapsele tale a ieşit 
şi S-a arătat Purtător de Trup pe pământ şi cu oamenii a vieţuit, pentru aceasta, 
pe tine, de Dumnezeu Născătoare, toţi te slăvim. 


Spăimântaţi fiind cu acea nouă vărsare de lumină îndată-şi, luminându-se uce- 
nicii, unul către altul au privit, şi jos la pământ căzând, Ție Stăpânului tuturor s- 
au închinat. 


Glas de Dumnezeu suflat din nor s-a trimis, întărind minunea, că Tatăl luminilor 
a strigat către apostoli: Acesta este Fiul Meu cel Iubit, pe acesta să-L ascultați. 


Lucruri noi şi prea slăvite văzând, glasul părintesc auzind pe Tabor slugile Cu- 
vântului, închipuirea Chipului celui dintâi, au strigat: Acesta este Mântuitorul 
nostru. 


Cela ce eşti Chipul cel nemutat al Celui ce este de-a pururea nemișcat, pecetea 
cea neschimbată, Fiule Cuvinte, înţelepciune şi braţule, dreapta şi puterea Celui 
Preaînalt, pe Tine te lăudăm cu Tatăl şi cu Duhul. 


Alt Canon 


Cântarea a 9-a 


Irmos: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de bunăvoie S-a pogorât până şi la trup, din pântece fecioresc făcându- 
Se Om, pentru aceea, pe prea curata Născătoare de Dumnezeu credincioşii o 
mărim. 


Ca să arăţi luminat cea negrăită a Ta a doua pogorâre, ca să Te faci văzut 
Dumnezeu Cel Preaînalt, stând în mijlocul dumnezeilor în Tabor, apostolilor şi 
lui Moise şi lui Ilie, negrăit ai strălucit; pentru aceasta toţi pe Tine, Hristoase te 
slăvim. 


Veniţi ascultaţi-mă pe mine popoare, să ne suim în muntele cel sfânt, în cel mai 
presus decât cerurile, să stăm fără materie în cetatea Dumnezeului celui viu, şi 
să vedem cu mintea Dumnezeirea cea fără materie, a Tatălui şi a Duhului, în 
Fiul, Unul-Născut strălucind. 


Trasu-m-ai pe mine cu dragostea Hristoase, şi m-ai schimbat cu dumnezeiesc 
dorul Tău; deci arde cu focul cel fără materie păcatele mele, şi mă învredniceşte 
ca să mă satur de dulceaţa Ta, ca săltând să slăvesc Bunule amândouă venirile 
Tale. 
Catavasie: Rai de Taină eşti, Născătoare de Dumnezeu, care ai odrăslit nelucrat 
pe Hristos, prin care lemnul Crucii, cel de viaţă purtător, în pământ a fost sădit, 
pentru aceasta, acum înălţat fiind, închinându-ne lui, pe tine te mărim. 

Luminânda 
Cuvinte, cela ce eşti lumină neschimbată, a Tatălui luminii Celui nenăscut, în- 
tru arătată lumina Ta, astăzi în Tabor am văzut lumină pe Tatăl, lumină şi pe 
Duhul, care aduce la lumină toată făptura. (de trei ori) 

La Laude 

Stihirile pe 6, glasul al 4-lea: 


Podobie: Cela ce de sus eşti chemat... 


Mai-nainte de cinstită Crucea Ta şi de patimă, luând pe cei ce mai-nainte i-ai 
ales din sfinţiții ucenici, în muntele Taborului Te-ai suit, Stăpâne, vrând să le 
arăţi lor slava Ta; care şi văzându-Te pe Tine schimbându-Te la faţă, şi mai 
mult decât soarele strălucind, cu faţa în jos căzând, de puterea Ta, s-au mirat 


strigând: Tu eşti Hristoase lumina fără de ani, şi Raza Tatălui, măcar de Te-ai şi 
arătat cu trup de bunăvoie, cela ce eşti neschimbat. (de două ori) 


Cela ce mai-nainte de veci eşti Dumnezeu Cuvântul, care cu lumina ca cu o hai- 
nă Te îmbraci, schimbându-Te la faţă înaintea ucenicilor Tăi, mai mult decât 
soarele Cuvinte ai strălucit; şi Moise şi Ilie au stătut înaintea Ta, vestindu-Te pe 
Tine Domn morţilor şi viilor, şi slăvind rânduiala Ta cea negrăită, şi mila şi 
multa plecăciune; prin care ai mântuit lumea cea pierdută prin păcat. 


Pe Tine, cel ce Te-ai născut din norul fecioresc, şi trup Te-ai făcut şi în muntele 
Taborului la față Te-ai schimbat Doamne, şi de nor luminos 'Te-ai înconjurat, 
ucenicii stând înaintea Ta, glasul Părintelui pe Tine Fiu iubit de faţă Te-a arătat, 
ca pe Cel de o Fiinţă şi de pe un Scaun. Pentru aceasta Petru mirându-se a zis: 
Bine este a fi aicea, neştiind ce grăieşte, Făcătorule de bine, mult-Milostive. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 8-lea, a lui Vizantie 


Suit-a Hristos pe Petru, pe Iacov şi pe loan în munte înalt deosebi, şi S-a schim- 
bat la faţă înaintea lor, şi a strălucit faţa Lui ca soarele şi hainele Lui s-au făcut 
albe ca lumina, şi s-au arătat Moise şi Ilie grăind cu Dânsul şi nor luminos i-a 
umbrit pe ei; şi iată glas din nor zicând: Acesta este Fiul Meu cel Iubit, întru ca- 
re bine am voit, pe Acesta să ascultați. 


Slavoslovia cea mare, Troparul praznicului, Ecteniile şi Otpustul. Şi se miruiesc 
fraţii de la preot cu untdelemn sfânt în Candela de la icoana praznicului, apoi 
Ceasul 1, la care zicem Troparul praznicului. După Sfinte Dumnezeule... Con- 
dacul praznicului, asemenea şi la celelalte. 

La Liturghie 
Antifonul întâi , glasul al 2-lea: 


Stih: Trimite lumina Ta şi adevărul Tău, acestea m-au povăţuit. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Şi m-a adus pe mine la muntele cel sfânt al Tău şi la locaşurile Tale. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Înalţă-Te peste ceruri Dumnezeule, şi peste tot pământul slava Ta. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Stih: Că s-a mărit până la ceruri mila Ta şi până la nori adevărul Tău. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Slavă Tatălui şi Fiului şi Sfântului Duh. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Şi acum şi pururea şi în vecii vecilor. 


Pentru rugăciunile Născătoarei de Dumnezeu, Mântuitorule mântuieşte-ne pe 
noi. 


Antifonul al doilea: 


Stih: Văzutu-s-au cărările Tale, Dumnezeule, umbletele Dumnezeului meu, ale 
Impăratului celui din Cel Sfânt. 


Mântuieşte-ne pe noi Fiul lui Dumnezeu, cel ce Te-ai schimbat la faţă î 
muntele Taborului, pe cei ce-Ți cântăm Aliluia. 


Stih: Iar eu întru dreptate mă voi arăta feţei Tale. 


Mântuieşte-ne pe noi Fiul lui Dumnezeu, cel ce Te-ai schimbat la faţă î 
muntele Taborului, pe cei ce-Ți cântăm Aliluia. 


Stih: Sătura-mă-voi când mi se va arăta slava Ta. 


Mântuieşte-ne pe noi Fiul lui Dumnezeu, cel ce Te-ai schimbat la faţă î 
muntele Taborului, pe cei ce-Ți cântăm Aliluia. 


Stih: Intru mărturisire şi în mare podoabă Te-ai îmbrăcat, îmbrăcându-Te cu lu- 
mina ca cu o haină. 


Mântuieşte-ne pe noi Fiul lui Dumnezeu, cel ce Te-ai schimbat la faţă în 
muntele Taborului, pe cei ce-Ți cântăm Aliluia. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
Unule născut Fiule şi Cuvântul lui Dumnezeu... 

Antifonul al treilea, glasul al 7-lea: 

Stih: Ale Tale sunt cerurile şi al Tău este pământul. 

Schimbatu-Te-ai la faţă în munte Hristoase Dumnezeule, arătând ucenicilor 
Tăi Slava Ta, pe cât li se putea; strălucească şi nouă păcătoşilor lumina Ta 
cea pururea fiitoare; pentru rugăciunile Născătoarei de Dumnezeu, Dătăto- 


rule de lumină slavă Ţie. 


Stih: Taborul şi Ermonul întru numele Tău se vor bucura. 


Schimbatu-Te-ai la faţă în munte Hristoase Dumnezeule, arătând ucenicilor 
Tăi Slava Ta, pe cât li se putea; strălucească şi nouă păcătoşilor lumina Ta 
cea pururea fiitoare; pentru rugăciunile Născătoarei de Dumnezeu, Dătăto- 
rule de lumină slavă Ţie. 


Stih: Mărturisi-vor cerurile minunile Tale Doamne. 


Schimbatu- Te-ai la faţă în munte Hristoase Dumnezeule, arătând ucenicilor 
Tăi Slava Ta, pe cât li se putea; strălucească şi nouă păcătoşilor lumina Ta 
cea pururea fiitoare; pentru rugăciunile Născătoarei de Dumnezeu, Dătăto- 
rule de lumină slavă Ţie. 


Stih: Căci adevărul Tău în adunarea sfinţilor... 


Schimbatu-Te-ai la faţă în munte Hristoase Dumnezeule, arătând ucenicilor 
Tăi Slava Ta, pe cât li se putea; strălucească şi nouă păcătoşilor lumina Ta 
cea pururea fiitoare; pentru rugăciunile Născătoarei de Dumnezeu, Dătăto- 
rule de lumină slavă Ţie. 


Ieşire 

Stih: Că la Tine este izvorul vieţii întru lumina Ta vom vedea lumină. 
Troparul: Schimbatu-Te-ai la faţă în munte Hristoase Dumnezeule, arătând 
ucenicilor Tăi slava Ta, pe cât li se putea; strălucească şi nouă păcătoşilor lu- 


mina Ta cea pururea fiitoare; pentru rugăciunile Născătoarei de Dumnezeu, 
Dătătorule de lumină slavă Ție. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 


Condac, glasul al 7-lea: În munte Te-ai schimbat la faţă, şi pe cât au cuprins 
ucenicii Tăi, slava Ta Hristoase Dumnezeule au văzut, că dacă Te vor vedea 
răstignit să cunoască patima cea de bunăvoie, şi lumii să propovăduiască, că Tu 
eşti cu adevărat Raza Tatălui. 


Sfinte Dumnezeule... 


Prochimen, glasul al 4-lea: Cât s-au mărit lucrurile Tale Doamne, toate întru 
înţelepciune le-ai făcut... 


Stih: Binecuvântează suflete al meu pe Domnul... 


Apostolul din Epistola lui Petru: Fraţilor, sârguiţi-vă ca chemarea şi alegerea 
voastră adevărată să o faceţi... 


10. Pentru aceea, fraţilor, siliți-vă cu atât mai vârtos să faceţi temeinică che- 
marea şi alegerea voastră, căci, făcând acestea, nu veţi greşi niciodată. 

11. Că aşa vi se va da cu bogăţie intrarea în veşnica împărăție a Domnului 
nostru şi Mântuitorului lisus Hristos. 

12. Drept aceea, vă voi aminti pururea de acestea, cu toate că le ştiţi şi sunteţi 
întăriţi întru adevărul în care staţi. 

13. Socotesc, dar, că este drept, câtă vreme sunt în acest cort, să vă ţin treji, 
prin aducerea aminte, 

14. Fiindcă ştiu că degrabă voi lepăda cortul acesta, precum mi-a arătat 
Domnul nostru lisus Hristos. 

15. Dar mă voi sili ca şi după plecarea mea, Să vă amintiţi necontenit de 
acestea, 

16. Pentru că noi v-am adus la cunoştinţă puterea Domnului nostru lisus 
Hristos şi venirea Lui, nu luându-ne după basme meşteşugite, ci fiindcă am 
văzut slava Lui cu ochii noştri. 

17. Căci El a primit de la Dumnezeu- Tatăl cinste şi slavă atunci când, din 
înălțimea slavei, un glas ca acesta a venit către EI: "Acesta este Fiul Meu cel 
iubit, întru Care am binevoit". 

16. Şi acest glas noi l-am auzit, pogorându-se din cer, pe când eram cu 
Domnul în muntele cel sfânt. 

19. Şi avem cuvântul proorocesc mai întărit, la care bine faceţi luând aminte, 
ca la o făclie ce străluceşte în loc întunecos, până când va străluci ziua şi 
Luceafărul va răsări în inimile voastre. 


Aliluia, glasul al 8-lea: Ale Tale sunt cerurile şi al Tău este pământul... 
Stih: Fericit este poporul care ştie strigarea... 


Evanghelia de la Matei: În vremea aceea, luat-a lisus pe Petru, pe Iacov şi pe 
Ioan... 


1. Și după şase zile, lisus a luat cu Sine pe Petru şi pe Iacov şi pe loan, fratele 
lui şi i-a dus într-un munte înalt, de o parte. 

2. Și S-a schimbat la faţă, înaintea lor şi a strălucit faţa Lui ca soarele, iar 
veşmintele Lui S-au făcut albe ca lumina. 

3. Și iată, Moise şi Ilie s-au arătat lor, vorbind cu El. 

4. Și, răspunzând, Petru a zis lui lisus: Doamne, bine este să fim noi aici; 
dacă voieşti, voi face aici trei colibe: Ţie una şi lui Moise una şi lui Ilie una. 

5. Vorbind el încă, iată un nor luminos i-a umbrit pe ei şi iată glas din nor 
zicând: "Acesta este Fiul Meu Cel iubit, în Care am binevoit; pe Acesta 
ascultaţi-L”. 

6. Și, auzind, ucenicii au căzut cu faţa la pământ şi S-au spăimântat foarte. 

7, Și lisus S-a apropiat de ei şi atingându-i, le-a zis: Sculaţi-vă şi nu vă temeți. 
8. Și, ridicându-şi ochii, nu au văzut pe nimeni, decât numai pe lisus singur. 
9. Și pe când se coborau din munte, lisus le-a poruncit, zicând: Nimănui Să 
nu spuneţi ceea ce aţi văzut, până când Fiul Omului Se va scula din morți. 


In loc de: Cade-se să te fericim... cântăm Irmosul Cântarea a 9-a: Naşterea ta 
nestricată s-a arătat... până la sfârşitul prăznuirii. 


Chinonicul: Intru lumina slavei feţei Tale Doamne vom umbla, şi întru numele 
Tău ne vom bucura în veci. 


La masă dezlegăm la peşte şi la untdelemn şi la vin, chiar Miercuri sau Vineri 
de s-ar întâmpla. 


Vezi: A şti ni se cuvine, cum că predanie avem de la Sfinţii părinți: De la mân- 
tuitoarea această prăznuire a Schimbării la faţă, a mânca struguri unde se află, 
care aducându-se în Biserică şi înainte punându-se, după rugăciunea amvonului, 
ieşind preotul cu cădelniţa şi cădindu-i, citeşte asupra lor rugăciunea cea pentru 
binecuvântarea strugurilor, şi se împart la masă fraților; iar unde nu se află 
struguri, în locul acestora faguri de miere, mere şi pere se pun înainte, care 
asemenea bine-cuvântându-se, se împart ta masă. 


la aminte: Dacă cineva din frați va mânca struguri mai-nainte de prăznuirea 
aceasta, acesta certarea neascultării să o primească, şi să nu guste struguri toată 


luna lui august, ca unul ce porunca 'Tipicului o a trecut cu vederea, ca de la 
acesta să se înveţe şi ceilalți a se supune Tipicului Sfinților părinţi. Această 
certare se face şi fraților care păzesc viile. lar de la prăznuirea aceasta, de 3 ori 
în săptămână se cuvine a se pune struguri la masă înaintea fraţilor ca să guste, 
adică Luni, Miercuri şi Vineri. 


Canon de rugăciune la înainteprăznuirea Schimbării la faţă a Domnului 


Canon de rugăciune la înainteprăznuirea Schimbării la faţă a Domnului: 


https://www.academia.edu/84406554/Canon_de_ru2%C4%83ciune la %C3% AEnaint 
epr 9% C4% 83znuirea_ Schimb % C4% 83rii_la fa % C5% A3%C4% 83_a Domnului 


https://archive.org/details/canon-inainte-praz. 


e 3 


Tropar la înainteprăznuirea Schimbării la faţă a Domnului, glasul al 4-lea: 
Schimbarea la faţă a lui Hristos mai înainte să o întâmpinăm, luminat prăznuind 
cele mai înainte de prăznuire, credincioşilor şi să strigăm: sosit-a ziua dumne- 
zeieştii veselii Stăpânul se suie în Muntele Taborului, frumuseţea Dumnezeirii 
Sale să o strălucească. 


Cântarea 1 


Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maice şi mă voi arăta luminat prăznuind şi voi cânta minunile ei, 
bucurându-mă. 


Stih: Slavă Ție, Dumnezeul nostru, Slavă Ţie. 


Străluceşte de jos lumina, cerule, mai mult decât soarele şi tu pământule, ascultă 
graiurile lui Dumnezeu celui Viu, căci Tatăl va mărturisi pe Fiu, pe Cel ce Se 
schimbă la Faţă în Muntele Taborului. 


Stih: S/avă Ție, Dumnezeul nostru, Slavă Ţie. 


Om văzut, dar Dumnezeu ascuns, Hristos în Tabor Se suie, raza Dumnezeirii 
celei mai presus decât soarele descoperind prin strălucirile slavei. 


Stih: S/avă Ție, Dumnezeul nostru, Slavă Ţie. 

Cu bună socoteală acum înainte merge Hristos să Se arate lui Moise şi slava Sa 
cea negrăită să-i arate față către faţă în Muntele Taborului, cu vorbă fără 
mijlocitor. De aceea, bucurându-ne, astăzi să prăznuim. 


Cântarea 1 


Irmos: Cânta-voi Ție, Doamne, Dumnezeul meu, că ai scos pe popor din robia 
Egiptului şi ai acoperit pe Faraon cu căruțele lui şi puterea lui. 


Stih: Slavă Ție, Dumnezeul nostru, Slavă Ţie. 


Această zi mai înainte de prăznuire a Schimbării la Faţă a lui Hristos, Mân- 
tuitorul nostru, săvârşind-o credincioşii, să o lăudăm cu cântări. 


Stih: Slavă Ție, Dumnezeul nostru, Slavă Ţie. 


Ajungând la intrarea sfintei Schimbări la Faţă a lui Hristos şi noi să strălucim cu 
dumnezeieşti schimbări, pe aceasta prăznuind-o. 


Stih: S/avă Ție, Dumnezeul nostru, Slavă Ţie. 


Munte prea înalt având noi inima curățită de patimi, să vedem Schimbarea la 
Faţă a lui Hristos, care luminează mintea noastră. 


Stih: Preasfântă Treime, Dumnezeul nostru, Slavă Ţie. 


Toţi să ne închinăm Sfintei Treimi în despărțirea Feţelor şi Unimii Firii celei 
Dumnezeieşti: Tatălui, celui fără început şi Fiului şi Duhului Sfânt. 


Stih: Preasfântă Născătoare de Dumnezeu, miluieşte-ne pe noi. 


Pe Fecioara cea fără prihană, din care a ieşit cu Trup fără schimbare Hristos 
Dumnezeul nostru, să o lăudăm toţi credincioşii ca pe Maica lui Dumnezeu. 


Cântarea a 3-a 


Irmos: Pe ai tăi cântăreţi, Născătoare de Dumnezeu, ceea ce ce eşti izvor viu şi 
îndestulat, care s-au împreunat ceată duhovnicească, întăreşte-i întru dumne- 
zeiască mărirea ta, cununilor măririi învrednicindu-i. 


Stih: S/avă Ție, Dumnezeul nostru, Slavă Ţie. 


Cel ce stăpâneşti toată făptura, Te-ai arătat luând chip de rob, în care ai arătat 
ucenicilor strălucirea Dumnezeirii cea neapropiată, atât cât au putut să vadă. 


Stih: S/avă Ție, Dumnezeul nostru, Slavă Ţie. 

In munte merge să lumineze şi să întunece cu lumina Sa pe Luceafărul cel ce 
străluceşte sus Soarele slavei, Hristos; cu ale cărui raze, luminaţi fiind, mai 
înainte să prăznuim astăzi. 

Stih: S/avă Ție, Dumnezeul nostru, Slavă Ţie. 

Ca să se împlinească graiurile vieţii veşnice, înainte a stat Hristos, arătând prie- 
tenilor lucrurile, pe care bine a voit a le face cunoscute în Sine Însuşi, adică 


slava părintească cea strălucitoare. 


Cântarea a 4-a 


Irmos: Cel ce şade întru mărire pe Scaunul Dumnezeirii, pe norul cel uşor, a 
venit lisus, cel cu totul dumnezeiesc, din prea curata Fecioară şi a mântuit pe cei 
ce grăiesc: Slavă puterii Tale, Doamne. 


Stih: Slavă Ție, Dumnezeul nostru, Slavă Ţie. 

Ceata cerească împreună cu cei pământeşti se bucură şi înainte prăznuieşte 
strălucirea Dătătorului de viaţă, pe care fără tulburare a arătat-o, schimbându-și 
chipul de om în Tabor, precum a binevoit. 

Stih: S/avă Ție, Dumnezeul nostru, Slavă Ţie. 

Prin venirea cea dumnezeiască şi omenească cu oamenii ai vieţuit şi cu mul- 
țimea minunilor, lumea în taină ai luminat-o şi cu slava cea strălucitoare a 


Dumnezeirii ai strălucit în Tabor cu Lumină neapropiată. 


Stih: S/avă Ție, Dumnezeul nostru, Slavă Ţie. 


Isus, fiul lui Navi, a oprit soarele oarecând, mai înainte închipuind ziua Dumne- 
zeieştii Patimi: iar Tu Insuţi, Mântuitorule, mai înainte de cinstită Crucea Ta, ai 
întunecat razele soarelui cu raza dumnezeieştii tale Feţe. 


Cântarea a 5-a 

Irmos: Spăimântatu-s-au toate de dumnezeiască mărirea ta că tu, Fecioară, ne- 
ispitită de nuntă, ai avut în pântece pe Dumnezeu cel peste toate şi ai născut pe 
Fiul cel fără de ani, cel ce dăruieşte pace tuturor celor ce te laudă pe tine. 

Stih: Slavă Ție, Dumnezeul nostru, Slavă Ţie. 

Domnului cu credinţă să-l urmăm, bucurându-ne că, iată, Se suie în munte, pe 
ucenicii aleşi împreună cu Sine ducându-i. Şi înaintea acelora cu frumuseţe 
neapropiată strălucind, mai mult decât soarele şi-a arătat Slava Sa. 

Stih: Slavă Ție, Dumnezeul nostru, Slavă Ţie. 

Să se lumineze astăzi cerul mai luminos, că iată, Se suie în munte Hristos, de 
unde va să strălucească cu lumina nemăsurată a Slavei Dumnezeirii, razele 
soarelui întunecându-le, ca un Dătător de lumină. 

Stih: S/avă Ție, Dumnezeul nostru, Slavă Ţie. 

Arătat-a Hristos ucenicilor taină în Tabor, strălucind cu faţa mai mult decât 
razele soarelui şi la îmbrăcămintea hainelor Sale fiind luminat şi alb ca zăpada, 


Cel ce Se îmbracă, precum zice psalmistul, cu lumina ca şi cu o haină. 


Cântarea a 6-a 


Irmos: Inţelepţii lui Dumnezeu, care faceţi acest praznic dumnezeiesc şi cu 
totul cinstit al Maicii lui Dumnezeu, veniți să batem din palme, slăvind pe 
Dumnezeu, cel ce S-a născut dintr-însa. 


Stih: Slavă Ție, Dumnezeul nostru, Slavă Ţie. 
Cămara slavei, bucuria ce va să fie, gătind Hristos ucenicilor, Se suie în munte, 
de la viaţa cea râvnitoare de la cele de jos, la viaţa cea mai înaltă ridicându-i pe 


Cl. 


Stih: Slavă Ție, Dumnezeul nostru, Slavă Ţie. 


Spăimântând minţile ucenicilor, Hristos a strălucit cerească rază pe pământ, 
aşezând înainte ca pe nişte slugi pe cei mai mari ai Legii şi ai proorocilor, prin 
care este mărturisit a fi Dumnezeul celor morţi şi al celor vii. 


Stih: S/avă Ție, Dumnezeul nostru, Slavă Ţie. 

Merge Hristos acum să Se arate Făclie în loc întunecat, cu razele dumnezeieştii 
străluciri. Către Strălucirea aceea să mergem şi noi, întru raza Feţei Lui bucu- 
rându-ne. 

Condac, glasul al 4-lea: 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Intru dumnezeiască Schimbarea la Faţă, astăzi toată firea omenească străluceşte 
dumnezeieşte, cu veselie grăind: să se schimbe la faţă Hristos, mântuind pe toți. 


Cântarea a 7-a 

Irmos: N-au slujit făpturii înţelepţii lui Dumnezeu, ci numai Făcătorului şi 
groaza focului bărbăteşte călcând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 

Stih: Slavă Ție, Dumnezeul nostru, Slavă Ţie. 

Lui Hristos, cel ce a suit la înălțime sufletească pe ucenicii Săi aleşi, urmând, să 
vedem vedere minunată şi împreună cu ei spăimântându-ne, să grăim: Dumne- 


zeule, bine eşti cuvântat. 


Stih: S/avă Ție, Dumnezeul nostru, Slavă Ţie. 


Firea omenească cea întinată curăţind-o cu apă şi cu foc, în trupul Tău ai arătat 
strălucirea acesteia, Mântuitorule, cu faţa Ta strălucind mai mult decât soarele, 
chipul Slavei ce va să fie arătându-l. 


Stih: S/avă Ție, Dumnezeul nostru, Slavă Ţie. 


Să ne suim în Sfântul Munte împreună cu Hristos, cel ce a suit pe fiii lui Zeve- 
dei şi pe Petru, pe care i-a ales mărturii ale Slavei Sale, care grăiesc: Dumne- 
zeule, bine eşti cuvântat. 


Cântarea a 8-a 


Irmos: Pe tinerii cei bine credincioşi, în cuptor, naşterea Născătoarei de Dum- 
nezeu i-a mântuit, atunci fiind închipuită, iar acum plinită pe toată lumea ridică 
să-Ți cânte Ție: pe Domnul, lucrurile, lăudaţi-L şi-L prea înălţaţi pe Dânsul în- 
tru toţi vecii. 


Stih: S/avă Ție, Dumnezeul nostru, Slavă Ţie. 


Cine nu se va mira, Cuvinte a tot Împărate, de mare podoabă a Slavei Tale, pe 
care schimbându-Te la faţă, ai arătat-o ucenicilor Tăi, cu dumnezeieşti străluciri 
luminându-i pe dânşii. Cu aceia împreună luminează-ne cu Lumina Ta şi pe noi, 
cei ce mai înainte prăznuim cu credinţă şi pe Tine Te lăudăm. 


Stih: Slavă Ție, Dumnezeul nostru, Slavă Ţie. 


Înălţimea cereştii petreceri şi dumnezeiasca strălucire a Slavei Tale celei veş- 
nice, dăruieşte robilor Tăi, celor ce înainte prăznuiesc acum luminată prăznuirea 
Schimbării Tale la faţă, în care, lumină strălucind, luminezi pe cei ce Te laudă 
pe Tine, Hristoase, Dătătorule de viaţă. 


Stih: Slavă Ție, Dumnezeul nostru, Slavă Ţie. 


Dătător de lumină şi Lumină neapropiată şi pururea veşnică fiind, Cel ce eşti 
fără început şi care Te îmbraci cu lumina ca şi cu o haină, lumină în lume ai 
strălucit cu trupul umblând şi lumină în munte ai luminat, arătând Chipul Slavei 
Părinteşti. 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi-L prea 
înălţaţi întru toţi vecii. 


Stih: S/avă Ție, Dumnezeul nostru, Slavă Ţie. 


Ziua aceasta de acum, a luminatei Schimbări la faţă a Domnului, lumii stră- 
lucind, porunceşte să zică: toate lucrurile, lăudaţi şi prea înălțaţi pe Hristos întru 
toţi vecii. 


Stih: S/avă Ție, Dumnezeul nostru, Slavă Ţie. 
Veniţi, credincioşilor, să mergem cu gândul la Muntele Taborului, să vedem 


Schimbarea la faţă cea prea luminată a lui Hristos, că luminează pe toţi cei ce-L 
slăvesc pe EI în veci. 


Stih: S/avă Ție, Dumnezeul nostru, Slavă Ţie. 


Astăzi să facem întâmpinarea Schimbării la faţă a lui Hristos cu inimă curată şi 
să grăim Lui: toate lucrurile, lăudaţi şi prea înălţaţi pe Hristos în veci. 


Stih: Preasfântă Treime, Dumnezeul nostru, Slavă Ţie. 


O, Dumnezeire în Trei Feţe să slăvim: pe Tatăl şi pe Fiul şi pe Duhul cel Prea- 
sfânt împreună; toate lucrurile, lăudaţi şi prea înălţaţi pe Hristos întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


O, minune înfricoşătoare, cum eşti Maică şi rămâi Fecioară, dumnezeiască Fii- 
că, născând pe Dumnezeu, Stăpânul cerului şi al pământului pe care toate lu- 
crurile îl laudă şi-L prea înalţă întru toţi vecii. 


Cântarea a 9-a 


Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfânta prăznuire a Maicii lui Dumnezeu 
şi să cânte: Bucură-te, prea fericită, Născătoare de Dumnezeu, curată, pururea 
Fecioară. 


Stih: Slavă Ție, Dumnezeul nostru, Slavă Ţie. 


Să se bucure cerul, mai înainte simțind pe Soarele cel neapus, răsărind acum din 
pământ în Muntele Taborului, vrând să acopere cu dumnezeiască slavă razele 
soarelui. Şi pământul să dănţuiască luminat, cu cerească rază şi cu lumină 
strălucind şi lumină făcându-se. 


Stih: S/avă Ție, Dumnezeul nostru, Slavă Ţie. 

Lăudând David a Ta Schimbare la faţă, mai înainte a răspuns, zicând: cine se va 
asemăna Ţie, Domnului, între fiii lui Dumnezeu? Că Tu, Prea slăvit fiind în 
sfaturile Sfinţilor, mare Te-ai arătat celor dimprejurul Tău, Infricoşător în Slava 


dumnezeiescului Chip. 


Stih: S/avă Ție, Dumnezeul nostru, Slavă Ţie. 


O, Cuvinte al lui Dumnezeu, Înţelepciunea şi Puterea şi Chipul Tatălui! O, 
Dumnezeule cel cunoscut de credincioşi şi Omule cel văzut de toți! Învred- 
niceşte-ne să săvârşim luminată prăznuirea Schimbării Tale la faţă şi să stră- 
lucim prin lumina faptelor bune. 


Irmos: Pe tine de Dumnezeu... 
Stih: S/avă Ție, Dumnezeul nostru, Slavă Ţie. 


Săvârşind cu laude această zi înainte mergătoare a prea slăvitei şi prea stră- 
lucitei Schimbării Tale la faţă, Doamne, pe Tine Te slăvim. 


Stih: S/avă Ție, Dumnezeul nostru, Slavă Ţie. 


Cu bună schimbare schimbându-ne prin Schimbarea la faţă a lui Hristos, să ne 
aflăm şi noi luminaţi la fapte bune, pe aceasta slăvind-o. 


Stih: Slavă Ție, Dumnezeul nostru, Slavă Ţie. 


Uşile cele dinainte ale slăvitei Schimbări la față a Domnului văzându-le, să ne 
luminăm gândurile noastre, duhovniceşte pe aceasta slăvind-o. 


Stih: Preasfântă Treime, Dumnezeul nostru, Slavă Ţie. 


Pe Tine, Fiinţa cea Atotputernică, în Treime şi în Unime, pe Tatăl şi pe Fiul şi 
pe Duhul Sfânt, cu cântări Te slăvim. 


Stih: Preasfântă Născătoare de Dumnezeu, miluieşte-ne pe noi. 


Pe tine, pururea Fecioară, cea mai presus decât Cetele cele de sus şi decât toată 
făptura, ceea ce singură eşti curată, cu cântări te mărim. 


Sedelna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Soarele Slavei S-a arătat şi S-a apropiat de cei din întuneric, arătând în Muntele 
Taborului, razele Dumnezeirii a cărui venire purtătoare de lumină să o cinstim. 


Canon de rugăciune la praznicul Schimbării la faţă a Domnului (1) 


Canon de rugăciune la praznicul Schimbării la faţă a Domnului (1) (6 august): 


https://www.academia.edu/85320947/Canon_de_rug %C4%83ciune la praznicul Schi 
mb % C4% 83rii la fa%C5%A3%C4%83 _ a Domnului 1 6 august 


https://archive.org/details/canon-1 


https://www.slideshare.net/slideshow/canon-de-rugaciune-la-praznicul-schimbarii-la- 
fata-a-domnului- 1-s-v-6-august-s-n-19-august/27 1025573 


Troparul Schimbări la faţă a Domnului, glasul al 7-lea: Schimbatu-Te-ai la 
faţă în munte, Hristoase Dumnezeule, arătând ucenicilor Tăi slava Ta, pe cât li 
se putea. strălucească şi nouă, păcătoşilor, lumina Ta cea pururea fiitoare, pentru 
rugăciunile Născătoarei de Dumnezeu, Dătătorule de lumină, slavă Ție. 


facerea lui Cosma 


Cântarea 1 


Irmos: Cetele israeliteneşti, cu picioare neudate trecând Marea Roşie şi în adân- 
cul cel umed pe călăreţii vrăjmaşi voievozi văzându-i cufundaţi, cu bucurie au 
cântat: să cântăm Dumnezeului nostru că S-a prea slăvit. 


Stih: S/avă Ție, Dumnezeul nostru, Slavă Ţie. 


Cuvintele vieţii grăind despre dumnezeiasca Impărăţie Hristos către ucenici, a 
zis: pe Tatăl să cunoaşteţi în Mine, ca Unul care străluceşte cu Lumină neapro- 
piată, cu bucurie cântând: să cântăm Dumnezeului nostru că S-a prea slăvit. 


Stih: Slavă Ție, Dumnezeul nostru, Slavă Ţie. 

Cu puterea neamurilor vă veţi îmbrăca, prieteni ucenici şi minunaţi vă veţi face 
în bogăţia lor, că vă veţi umple de slavă. Că Mă voi arăta, mai luminat decât 
soarele strălucind, întru bucurie cântând: să cântăm Dumnezeului nostru că S-a 
prea slăvit. 

Stih: S/avă Ție, Dumnezeul nostru, Slavă Ţie. 

Astăzi Hristos în Muntele Taborului, strălucind luminos cu dumnezeiasca rază, 
precum a făgăduit ucenicilor Şi-a golit chipul şi umplându-se ei de raza dumne- 
zeiască, de lumina purtătoare, cu bucurie au grăit: să cântăm Dumnezeului no- 
stru că S-a prea slăvit. 


Cântarea a 3-a 


Irmos: Arcul celor puternici a slăbit şi cei neputincioşi s-au încins cu putere; 
pentru aceasta, s-a întărit în Domnul inima mea. 


Stih: Slavă Ție, Dumnezeul nostru, Slavă Ţie. 


În Adam, îmbrăcându-Te tot, Hristoase, firea cea înnegrită de demult, schim- 
bând-o, ai luminat-o şi cu schimbarea Chipului Tău, dumnezeu ai făcut-o. 


Stih: S/avă Ție, Dumnezeul nostru, Slavă Ţie. 


Cel ce a povăţuit pe Israel de demult în pustie, prin stâlp în chipul focului şi prin 
nor, astăzi în Muntele Taborului în chip de negrăit a strălucit Hristos în Lumină. 


Cântarea a 4-a 
Irmos: Auzit-am slăvită rânduiala Ta, Hristoase Dumnezeule, că Te-ai născut 
din Fecioară ca să mântuieşti din rătăcire pe cei ce cântă Ție: Slavă puterii Tale, 


Doamne. 


Stih: Slavă Ție, Dumnezeul nostru, Slavă Ţie. 


Legea însemnând cu scrisoare în Sinai, Hristoase Dumnezeule, în nor, în foc, în 
ceaţă şi în vifor Te-ai arătat purtat. Slavă puterii Tale, Doamne. 


Stih: Slavă Ție, Dumnezeul nostru, Slavă Ţie. 

Ca să adevereşti slăvită rânduiala Ta, Hristoase Dumnezeule, că cel ce eşti mai 
înainte de veci, Tu Acelaşi şi în nor suindu-Te, în Tabor în chip de negrăit ai 
strălucit. 

Stih: S/avă Ție, Dumnezeul nostru, Slavă Ţie. 

Împreună grăind au stat înaintea Ta, Stăpâne Hristoase, ca nişte slugi aceia şi 
către ei în pară de foc şi în nor şi în vânt subțire ai vorbit. Slavă puterii Tale, 
Doamne. 


Stih: S/avă Ție, Dumnezeul nostru, Slavă Ţie. 


Vestit-a slava Crucii Tale, venind în Tabor Moise, cel ce Te-a văzut pe Tine de 
demult în foc şi în rug şi Ilie, cel ce s-a înălţat în car de foc, Hristoase. 


Cântarea a 5-a 
Irmos: Cel ce ai despărţit de lumină întunericul cel întâi izvodit, în lumină Te 
laudă pe Tine lucrurile ca pe Ziditorul, Hristoase, în lumina Ta, îndreptează 


căile noastre. 


Stih: S/avă Ție, Dumnezeul nostru, Slavă Ţie. 


Inaintea Feţei Tale, munţii s-au plecat. Că şi lumina, strălucirea cea pe sus um- 
blătoare, soarele a venit sub picioarele Tale, Hristoase, dacă bine ai voit a-Ţi 
schimba Chipul cel omenesc. 


Stih: Slavă Ție, Dumnezeul nostru, Slavă Ţie. 


lată, Mântuitorul Hristos, au strigat Moise şi Ilie către ucenicii cei aleşi în 
Sfântul Munte al Taborului, pe Acesta L-am vestit de demult că este Dumnezeu. 


Stih: S/avă Ție, Dumnezeul nostru, Slavă Ţie. 
Firea cea neschimbătoare a Dumnezeirii, celei ce se poartă întru Sine fără ma- 


terie, S-a amestecat cu omenirea şi Lumina arătându-Şi apostolilor, în chip de 
negrăit a strălucit. 


Stih: Slavă Ție, Dumnezeul nostru, Slavă Ţie. 

Pe tine Raza cea pururea Fiitoare, dacă Te-au văzut strălucind în Slava părin- 
tească ucenicii, Hristoase, au grăit către Tine: în Lumina Ta căile noastre le în- 
dreptează. 


Cântarea a 6-a 


Irmos: Când m-am necăjit, am strigat către Domnul şi m-a auzit, Dumnezeul 
mântuirii mele. 


Stih: Slavă Ție, Dumnezeul nostru, Slavă Ţie. 


Lumină mai luminoasă decât razele soarelui în Tabor strălucind Hristos, ne-a 
luminat pe noi. 


Stih: Slavă Ție, Dumnezeul nostru, Slavă Ţie. 


Suindu-Te în Muntele Taborului Te-ai schimbat la faţă, Hristoase şi toată înşe- 
lăciunea ai întunecat, lumină strălucind. 


Stih: Slavă Ție, Dumnezeul nostru, Slavă Ţie. 


Pe Tine Dumnezeu cunoscându-Te măriții apostoli în Tabor, Hristoase, minu- 
nându-se şi-au plecat genunchii. 


Condac, glasul al 7-lea: În munte Te-ai schimbat la față şi pe cât au putut uce- 
nicii Tăi au văzut slava Ta, Hristoase Dumnezeule, pentru ca atunci când Te vor 
vedea Răstignit, să înţeleagă patima Ta cea de bunăvoie şi să propovăduiască 
lumii că Tu eşti cu adevărat raza Tatălui. 


Cântarea a 7-a 


Irmos: Tinerii lui Avraam, oarecând în Babilon, văpaia cuptorului au călcat, cu 
laude cântând: Dumnezeul părinților noştri, bine eşti cuvântat. 


Stih: Slavă Ție, Dumnezeul nostru, Slavă Ţie. 


Luminaţi fiind în Muntele 'Taborului cu Lumina Slavei celei neapropiate, apo- 
stolii, Hristoase, au grăit: Dumnezeul părinţilor noştri, bine eşti cuvântat. 


Stih: Slavă Ție, Dumnezeul nostru, Slavă Ţie. 


De suflarea dumnezeiescului glas, de norul cel răcoritor şi de raza Ta, Hristoase, 
îndulcindu-se apostolii, au cântat: Dumnezeul părinţilor noştri, bine eşti cu- 
vântat. 


Stih: S/avă Ție, Dumnezeul nostru, Slavă Ţie. 


Dacă Te-a văzut Petru pe Tine, Hristoase, în Lumină neapropiată strălucind în 
Muntele Taborului, a grăit: Dumnezeul părinților noştri, bine eşti cuvântat. 


Stih: S/avă Ție, Dumnezeul nostru, Slavă Ţie. 


Cu Hristos, Începătorul vieţii fiind fiii lui Zevedei, când a arătat El, Lumina 
Chipului Său, ei au cântat: Dumnezeul părinţilor noştri, bine eşti cuvântat. 


Cântarea a 8-a 

Irmos: Tinerii în Babilon, cu dumnezeiască râvnă fiind aprinşi, îngrozirea tira- 
nului şi a văpăii bărbăteşte au călcat-o şi în mijlocul focului fiind aruncaţi, 
rourându-se, au cântat: Binecuvântaţi, toate lucrurile Domnului, pe Domnul. 
Stih: S/avă Ție, Dumnezeul nostru, Slavă Ţie. 

Cel ce toate le poartă cu bunăvoință, Hristos, cu prea curatele Sale picioare S-a 
suit în Muntele Taborului acolo, mai mult decât raza soarelui strălucind cu faţa 
Sa, pe cei mai aleşi din Legea veche şi din Legea darului i-a arătat, cântând: 


Binecuvântaţi toate lucrurile Domnului, pe Domnul. 


Stih: Slavă Ție, Dumnezeul nostru, Slavă Ţie. 


În Slava cea neapropiată arătându-Se în chip de negrăit în Muntele Taborului 
Lumina cea necuprinsă şi neapusă, raza Tatălui a luminat făptura şi a îndumne- 
zeit pe oamenii cei ce cântă: Binecuvântaţi, toate lucrurile Domnului, pe 
Domnul. 


Stih: Slavă Ție, Dumnezeul nostru, Slavă Ţie. 
Cu sfinţită cuviinţă stând Moise şi Ilie în Muntele Taborului şi Chipul dumne- 
zeieştii Feţe luminat văzându-L, pe Hristos în părinteasca slavă strălucind, au 


cântat: Binecuvântaţi, toate lucrurile Domnului, pe Domnul. 


Stih: Slavă Ție, Dumnezeul nostru, Slavă Ţie. 


Pentru dumnezeiasca vedere cea din nor s-a prea mărit oarecând faţa lui Moise, 
iar Hristos cu lumina şi cu slava ca şi cu o haină Se îmbracă, că, Însuşi Făcă- 
torul luminii fiind, luminează pe cei ce cântă: Binecuvântaţi, toate lucrurile 
Domnului, pe Domnul. 


Stih: S/avă Ție, Dumnezeul nostru, Slavă Ţie. 

Văzând ucenicii pe Hristos înconjurat de nor luminos în Tabor şi jos spre pă- 
mânt privind, mintea luminându-şi, L-au lăudat pe EI împreună cu Tatăl şi cu 
Duhul: Binecuvântaţi, toate lucrurile Domnului, pe Domnul. 


Cântarea a 9-a 


Stih: Măreşte, sufletul meu, pe Domnul, cel ce S-a schimbat la faţă în Mun- 
tele Taborului. 


Irmos: Naşterea ta nestricată s-a arătat, căci Dumnezeu din coapsele tale a ieşit 
şi S-a arătat Purtător de Trup pe pământ şi cu oamenii a vieţuit, pentru aceasta, 
pe tine, de Dumnezeu Născătoare, toţi te mărim. 

Stih: S/avă Ție, Dumnezeul nostru, Slavă Ţie. 

Spăimântaţi fiind de acea nouă vărsare de lumină, dar îndată luminându-se, 
ucenicii au privit unul către altul şi jos la pământ căzând, Ție Stăpânului tuturor, 
s-au închinat. 


Stih: S/avă Ție, Dumnezeul nostru, Slavă Ţie. 


Glas de Dumnezeu suflet din nor s-a auzit, întărind minunea, că Tatăl luminilor 
a grăit către apostoli: Acesta este Fiul Meu cel iubit, pe Acesta să-L ascultați. 


Stih: S/avă Ție, Dumnezeul nostru, Slavă Ţie. 


Lucruri noi şi prea slăvite văzând şi glasul părintesc auzind în Tabor slugile 
Cuvântului, închipuirea chipului celui dintâi, au grăit: Acesta este Mântuitorul 
nostru. 


Stih: S/avă Ție, Dumnezeul nostru, Slavă Ţie. 


Cel ce eşti Chipul cel neschimbat al celui ce este de-a pururi neschimbat, pece- 
tea cea neschimbată, Fiule Cuvinte, înţelepciune şi braţule, dreapta şi puterea 
celui Preaînalt, pe Tine Te lăudăm cu Tatăl şi cu Duhul. 


Sedelna, glasul al 4-lea: 


Podobie: Spăimântatu-s-a losif, cea mai presus de fire văzând. Şi cu mintea a 
socotit că ploaia cea de pe lână, a arătat zămislirea ta cea fără de sămânță, 
Născătoare de Dumnezeu, ceea ce este Rugul cel nears în foc, toiagul lui Aaron 
ce a odrăslit. Şi mărturisind logodnicul tău şi păzitorul, preoţilor a strigat: 
Fecioara naşte şi după naştere iarăşi rămâne Fecioară. 


În Muntele Taborului Te-ai schimbat la faţă, Dumnezeule, între înţelepţii Ilie şi 
Moise, împreună fiind de faţă şi ucenicii Tăi, lacov şi Petru şi loan. Iar Petru 
acestea a zis Ţie: bine este să facem aici trei colibe: una lui Moise şi una lui Ilie 
şi una Ţie, Stăpânului Hristos. Cel ce ai arătat atunci acelora lumina Ta, lumi- 
nează şi sufletele noastre. 


Canon de rugăciune la praznicul Schimbării la faţă a Domnului (2) 


Canon de rugăciune la praznicul Schimbării la față a Domnului (2) (6 august): 


https://www.academia.edu/43923273/Canon_de_rug%C4%83ciune la praznicul Schi 
mb % C4% 83rii la fa%C5%A3%C4%83 a Domnului 2 6 august 


https://archive.org/details/canon-2-k 


https://www.slideshare.net/slideshow/canon-238149640/238 149640 


SR aie 3 


Troparul Schimbări la faţă a Domnului, glasul al 7-lea: Schimbatu-Te-ai la 
Faţă în munte, Hristoase Dumnezeule, arătând ucenicilor Tăi Slava Ta pe cât li 
se putea, strălucească şi nouă, păcătoşilor lumina Ta cea pururea fiitoare, pentru 
rugăciunile Născătoarei de Dumnezeu, Dătătorule de lumină, slavă Ție. 


facere a lui loan Damaschin 


Cântarea 1 


Irmos: Apa trecând-o ca pe uscat şi din răutatea Egiptului scăpând israeliteanul, 
grăia: Mântuitorului şi Dumnezeului nostru să-l cântăm. 


Stih: Slavă Ție, Dumnezeul nostru, Slavă Ţie. 


Moise, ca un prooroc, văzând în mare şi în nor şi în stâlp de foc de demult slava 
Domnului, a grăit: Mântuitorului şi Dumnezeului nostru să-l cântăm. 


Stih: Slavă Ție, Dumnezeul nostru, Slavă Ţie. 

Ca şi cu o piatră cu trup îndumnezeit acoperindu-se, văzând pe Cel Nevăzut, 
Moise văzătorul de Dumnezeu a grăit: Mântuitorului şi Dumnezeului nostru să-l 
cântăm. 


Stih: S/avă Ție, Dumnezeul nostru, Slavă Ţie. 


Tu în Muntele Legii şi în Tabor ai fost văzut de Moise, în nor de demult, iar 
acum în Lumina Dumnezeirii celei neapropiate. 


Catavasie: Cruce însemnând Moise cu toiagul, Marea Roşie o a despărțit lui 
Israel celui ce cu piciorul o a trecut; iar de-a curmezişul lovind-o, a împreunat-o 
împotriva carelor lui Faraon, înscriind deasupra nebiruita armă. Pentru aceasta, 
lui Hristos, Dumnezeul nostru, să-l cântăm, că S-a prea slăvit. 


Cântarea a 3-a 


Irmos: Doamne, cel ce ai făcut cele de deasupra crugului ceresc şi ai zidit 


Biserica, Tu pe mine mă întăreşte în dragostea Ta, că Tu eşti marginea doririlor 
Şi credincioşilor întărire, Unule, lubitorule de oameni. 


Stih: Slavă Ție, Dumnezeul nostru, Slavă Ţie. 


Slava ce a umbrit mai dinainte în cort şi cu Moise sluga Ta a vorbit, a fost, Stă- 
pâne, chipul Schimbări Tale la faţă, al celei ce a strălucit în chip de negrăit în 
Tabor. 


Stih: S/avă Ție, Dumnezeul nostru, Slavă Ţie. 

Suitu-s-au împreună cu Tine, Cuvinte Unule-Născut prea înălțate, cei trei apo- 
stoli aleşi, în Muntele Taborului. Și acolo au stat împreună Moise şi Ilie ca nişte 
slugi ale lui Dumnezeu, Unule, lubitorule de oameni. 

Stih: Slavă Ție, Dumnezeul nostru, Slavă Ţie. 

Dumnezeu Desăvârşit fiind, Om Desăvârşit S-a făcut cu toată Dumnezeirea 


amestecând omenirea în faţa Sa. Pe Acesta în două fiinţe L-au văzut Moise şi 
Ilie în Muntele Taborului. 


Catavasie: Toiagul spre închipuirea Tainei se primeşte, căci cu odrăslire a ales 
preot iar Bisericii, celei mai înainte neroditoare, acum a înflorit lemnul Crucii, 
spre putere şi spre întărire. 

Cântarea a 4-a 

Irmos: Din Trupul Tău, razele Dumnezeirii au ieşit, pentru prooroci şi pentru 
apostoli pentru aceasta, ucenicii cei aleşi, cântând, au grăit: Slavă puterii Tale, 
Doamne. 

Stih: Slavă Ție, Dumnezeul nostru, Slavă Ţie. 

Cel ce ai păzit nevătămat Rugul cel ce se împărtăşise cu focul, Ţi-ai arătat, 
Stăpâne, Trupul cel dumnezeieşte strălucitor lui Moise celui ce cântă: Slavă pu- 
terii 'Tale, Doamne. 

Stih: Slavă Ție, Dumnezeul nostru, Slavă Ţie. 

Ascunsu-s-a de razele Dumnezeirii soarele cel simţitor, dacă 'Te-a văzut pe Tine 
schimbat la faţă, în Muntele Taborului, lisuse al meu. Slavă puterii Tale, Doa- 
mne. 


Stih: S/avă Ție, Dumnezeul nostru, Slavă Ţie. 


Foc fără materie a fost văzut nearzând materia trupului, precum Te-ai arătat, 
Stăpâne, lui Moise, apostolilor şi lui Ile, unul din două, în două Firi desăvârşit. 


Catavasie: Auzit-am, Doamne, Taina rânduielii Tale, înţeles-am lucrurile 'Tale 
şi am prea slăvit Dumnezeirea Ta. 


Cântarea a 5-a 
Irmos: Pentru ce m-ai lepădat de la Faţa Ta, Cel ce eşti Lumină neapusă şi m-a 
acoperit întunericul cel străin pe mine păcătosul? Ci, Te rog întoarce-mă şi la 


lumina poruncilor Tale îndreptează căile mele. 


Stih: Slavă Ție, Dumnezeul nostru, Slavă Ţie. 


Limba cea ritoricească nu poate să spună măririle Tale. Că Tu, Cel ce ţii viaţa şi 
stăpâneşti moartea, ai pus de faţă în Muntele Taborului pe Moise şi pe Ilie, care 
au mărturisit Dumnezeirea Ta. 


Stih: S/avă Ție, Dumnezeul nostru, Slavă Ţie. 


Cel ce ai zidit cu mâini nevăzute pe om, după Chipul Tău, Hristoase, ai arătat 
frumuseţea cea dintâi a Chipului Tău în făptură, nu ca în închipuire, ci aşa cum 
eşti după Fiinţă: Dumnezeu fiind şi Om. 


Stih: S/avă Ție, Dumnezeul nostru, Slavă Ţie. 


Amestecându-Te fără amestecare, ne-ai arătat nouă, cărbunele Dumnezeirii, Cel 
ce arde păcatele şi luminează sufletele în Muntele Taborului, unde ai făcut pe 
Moise şi pe Ilie şi pe cei aleşi dintre ucenici să se minuneze. 


Catavasie: O, de trei ori fericite Lemn, pe care s-a Răstignit Hristos, Împăratul 
şi Domnul. Prin care a căzut cel ce a înşelat cu lemnul, biruit fiind de Cel ce S-a 
pironit pe tine cu trupul, Dumnezeu, care dă pace sufletelor noastre. 


Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților căci către Tine am strigat şi mă auzi, Dumne- 
zeul mântuirii mele. 

Stih: S/avă Ție, Dumnezeul nostru, Slavă Ţie. 

Cât de mare şi de înfricoşătoare vedenie s-a văzut astăzi din cer înţeleasă şi de 
pe pământ neasemănată! Strălucit-a Soarele Dreptăţii cel înţelegător în Muntele 
Taborului. 


Stih: S/avă Ție, Dumnezeul nostru, Slavă Ţie. 


Trecut-a umbra Legii cea neputincioasă şi a venit arătat Hristos Adevărul, a 
grăit în Tabor Moise, văzând Dumnezeirea Ta. 


Stih: S/avă Ție, Dumnezeul nostru, Slavă Ţie. 


Stâlpul lui Moise a însemnat mai înainte lămurit pe Hristos schimbat la faţă, iar 
norul vădit a însemnat darul Duhului, cel ce a umbrit în Tabor. 


Catavasie: În pântecele fiarei celei din apă, Iona palmele întinzându-şi în chipul 
Crucii, mântuitoarea Patimă mai înainte o a închipuit lămurit, de unde a treia zi 
ieşind, a însemnat Învierea cea mai presus de lume, a lui Hristos Dumnezeu, cel 
ce S-a Răstignit cu trupul şi cu Învierea cea de a treia zi lumea a luminat. 


Condac, glasul al 7-lea: În munte Te-ai schimbat la faţă şi pe cât au putut uce- 
nicii Tăi au văzut slava Ta, Hristoase Dumnezeule, pentru ca atunci când Te vor 


vedea Răstignit, să înţeleagă patima Ta cea de bunăvoie şi să propovăduiască 
lumii că Tu eşti cu adevărat Raza Tatălui. 


Cântarea a 7-a 


Irmos: Tinerii evrei au călcat în cuptor văpaia cu îndrăzneală şi focul în rouă |- 
au prefăcut, cântând: Binecuvântat eşti, Doamne Dumnezeule, în veci. 


Stih: Slavă Ție, Dumnezeul nostru, Slavă Ţie. 


Acum au fost văzute de apostoli cele nevăzute: Dumnezeirea în Trup în Muntele 
Taborului strălucind celor ce grăiau: Binecuvântat eşti, Doamne Dumnezeule, în 
VERI 


Stih: Slavă Ție, Dumnezeul nostru, Slavă Ţie. 


Spăimântatu-s-a cu frică, mirându-se de frumuseţea dumnezeieştii Impărăţii, în 
Muntele 'Taborului, apostolii, cântând: Binecuvântat eşti, Doamne Dumnezeule, 
în veci. 


Stih: S/avă Ție, Dumnezeul nostru, Slavă Ţie. 


Acum cele neauzite s-au auzit: că Fiul cel fără de tată din Fecioară, prin Părin- 
tescul glas cu prea slăvire a fost mărturisit Dumnezeu şi Om, Acelaşi şi în veci. 


Stih: Slavă Ție, Dumnezeul nostru, Slavă Ţie. 


Nu cu luarea trecătoare de fiu, ci din Fiinţă eşti Fiu lubit al Celui Preaînalt 'Tu, 
cel ce mai dinainte eşti şi cu noi ai petrecut fără schimbare. Binecuvântat eşti, 
Doamne Dumnezeule, în veci. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel mistuitor ci cu Duh de rouă aducător, 
ce împotrivă răsufla, înăuntrul focului fiind, cântau: Prealăudate Dumnezeul 
părinţilor şi al nostru, bine eşti cuvântat. 


Cântarea a 8-a 


Irmos: De şapte ori cuptorul chinuitorul haldeilor l-a ars nebuneşte, pentru cin- 
stitorii de Dumnezeu dar, văzându-i pe aceştia de o putere mai mare mântuiţi, 
Făcătorului şi Mântuitorului a strigat: tineri, binecuvântaţi-L, preoţi, lăudaţi-L, 
popoare, prea înălţaţi-L întru toţi vecii. 


Stih: S/avă Ție, Dumnezeul nostru, Slavă Ţie. 


Auzindu-Te, Stăpâne, pe Tine mărturisit de Tatăl şi fulgerul Feţei Tale cel mai 
tare decât vederea omenească neputând răbda să-l vadă, ucenicii Tăi au căzut cu 
frică la pământ, cântând: preoţi, lăudaţi-L, popoare, prea înălţaţi-L întru toţi ve- 
cil. 


Stih: S/avă Ție, Dumnezeul nostru, Slavă Ţie. 


Pentru cei ce împărăţesc eşti Împărat Prea frumos şi pentru cei ce domnesc pre- 
tutindenea eşti Domn, Puternic, Fericit şi locuind în Lumina cea neapropiată. De 
Acesta mirându-se ucenicii, au grăit: tineri, binecuvântaţi-L, preoţi, lăudaţi-L, 
popoare, prea înălţaţi-L întru toţi vecii. 


Stih: Slavă Ție, Dumnezeul nostru, Slavă Ţie. 


Ca înaintea Celui ce stăpâneşti cerul şi împărăteşti peste pământ şi peste cele de 
dedesubt, Hristoase, înaintea Ta au stat apostolii de pe pământ şi ca din cer Ilie 
Tesviteanul şi Moise din morţi, cântând cu un glas: popoare, prea înălţaţi-L pe 
EI întru toţi vecii. 


Stih: Slavă Ție, Dumnezeul nostru, Slavă Ţie. 


Grijile cele izvoditoare de lene au fost lăsate pe pământ de către cei aleşi dintre 
apostoli, lubitorule de oameni, când Ți-au urmat Ție, spre dumnezeiasca petre- 
cere cea mai presus de pământ. Pentru aceasta, învrednicindu-se de dumne- 
zeiască arătarea Ta, au cântat: popoare, prea înălțaţi-L pe Hristos în toţi vecii. 


Catavasie: Să lăudăm, să binecuvântăm şi să ne închinăm Domnului, cântându- 
I şi prea înălțându-L pe Dânsul întru toţi vecii. 


Binecuvântaţi, tineri, cei întocmai cu numărul Treimii, pe Făcătorul Dumnezeu 
Părintele; lăudaţi pe Cuvântul cel ce S-a pogorât şi focul în rouă l-a prefăcut şi 


prea înălţaţi pe Duhul cel Preasfânt, care dă viaţă tuturor întru toţi vecii. 


Cântarea a 9-a 


Irmos: Infricoşatu-s-a tot auzul de nespusa lui Dumnezeu pogorâre, căci Cel 
Preaînalt de bunăvoie S-a pogorât până şi la trup, din pântece fecioresc făcându- 
Se Om, pentru aceea, pe prea curata Născătoare de Dumnezeu credincioşii o 
mărim. 


Stih: S/avă Ție, Dumnezeul nostru, Slavă Ţie. 


Ca să arăţi lămurit a doua pogorâre a Ta, cea de negrăit şi ca să Te faci văzut ca 
Dumnezeu Preaînalt, ai strălucit în chip de negrăit în Tabor, apostolilor şi lui 
Moise şi lui Ilie, pentru aceasta, toți pe Tine, Hristoase, Te slăvim. 


Stih: S/avă Ție, Dumnezeul nostru, Slavă Ţie. 


Ascultaţi-mă pe mine şi veniţi să ne suim în Muntele cel sfânt, în cel mai presus 
decât cerurile, să stăm ca fiind fără materie în cetatea Dumnezeului celui Viu şi 
să vedem cu mintea Dumnezeirea cea fără materie, a Tatălui şi a Duhului stră- 
lucind în Fiul Unul-Născut. 


Stih: S/avă Ție, Dumnezeul nostru, Slavă Ţie. 


Trasu-m-ai pe mine cu dragostea, Hristoase şi m-ai schimbat cu dorul Tău cel 
dumnezeiesc. lar acum arde cu focul cel fără materie păcatele mele şi mă în- 
vredniceşte ca să mă satur de dulceaţa Ta, ca săltând, să slăvesc, Bunule, amân- 
două venirile Tale. 


Catavasie: Rai de Taină eşti, Născătoare de Dumnezeu, care ai odrăslit nelucrat 
pe Hristos, prin care lemnul Crucii, cel de viaţă purtător, în pământ a fost sădit, 
pentru aceasta, acum înălţat fiind, închinându-ne lui, pe tine te mărim. 


Sedelna, glasul al 4-lea. Podobie: Spăimântatu-s-a Iosif, cea mai presus de fire 
văzând. Şi cu mintea a socotit că ploaia cea de pe lână, a arătat zămislirea ta cea 
fără de sămânță, Născătoare de Dumnezeu, ceea ce este rugul cel nears în foc, 
toiagul lui Aaron ce a odrăslit. Şi mărturisind logodnicul tău şi păzitorul, 
preoţilor a strigat: Fecioara naşte şi după naştere iarăşi rămâne Fecioară. 


În Muntele Taborului Te-ai schimbat la faţă, Dumnezeule, între înţelepţii Ilie şi 
Moise, împreună fiind de faţă şi ucenicii Tăi, lacov şi Petru şi loan. Iar Petru 
acestea a zis Ţie: bine este să facem aici trei colibe: una lui Moise şi una lui Ilie 
şi una Ţie, Stăpânului Hristos. Cel ce ai arătat atunci acelora lumina Ta, lumi- 
nează şi sufletele noastre. 


Acatistul Schimbării la faţă a Domnului nostru lisus Hristos 


Acatistul Schimbării la față a Domnului nostru lisus Hristos (s.v. 6 august / s.n. 
19 august): 


https://www.academia.edu/84406584/Acatistul_Schimb % C4% 83rii_la_fa fo C5 9% A39%C 
4%83_a Domnului nostru lisus Hristos 


https://archive.org/details/ac.-1 


https://www.slideshare.net/slideshow/acatistul-schimbarii-la-fata-a-domnului-nostru- 
iisus-hristos-s-v-6-august-s-n-19-ausust/27 1025658 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
Sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca 


Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 Ă 
Alesule Voievod şi Impărat al slavei, pe Tine, Făcătorul cerului şi al pămân- 


tului, văzându- Te pe muntele Taborului, schimbându-Te la faţă întru slavă, toată 
zidirea s-a mirat, cerurile s-au cutremurat şi toți pământeni s-au bucurat, iar noi, 
nevrednicii, aducându-i pentru Schimbarea Ta la faţă închinare de mulţumire, 
împreună cu Petru din suflet Îţi cântăm: Iisuse, Dumnezeul cel prea veşnic, bi- 
ne este nouă Să fim totdeauna sub acoperământul harului Tău! 


Icosul 1 

Îngerilor necunoscută şi oamenilor nepătrunsă a fost Dumnezeirea Ta, Dătă- 
torule de lumină, Hristoase, când cu fulgerele şi razele Luminii Tale neîn-serate, 
Te-ai arătat pe muntele Taborului ucenicilor Tăi, care s-au înspăimântat, văzând 
norul strălucind luminos şi glasul Tatălui auzind, au înţeles taina Întru-pării Tale 
şi au cântat aşa: 

lisuse, Fiul lui Dumnezeu cel fără de moarte, luminează-ne pe noi cu lumina 
feţei Tale; 

lisuse, Dumnezeul cel bun şi puternic, trezeşte-ne pe noi, cei ce dormim în 
adâncul întunericului şi în somnul păcatului; 

lisuse, cel ce locuieşti întru lumina cea nepătrunsă, scoate-ne şi pe noi din locul 
întunericului; 

lisuse, cel ce ai umplut toată lumea cu slava Ta, sălăşluieşte-ne şi pe noi în 
lăcaşurile Raiului; 


lisuse, Lumina lumii, slobozeşte-ne din mâna celui viclean pe noi, cei ce stăm în 
întuneric; 

lisuse, Soarele Dreptăţii, îmbracă-ne în veşmântul adevărului şi al dreptăţii pe 
noi, cei ce dormim în umbra morţii; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 2-lea 

Văzând, lubitorule de oameni, Doamne, că ucenicii Tăi nu sunt încă luminaţi şi 
nu pricep că Tu trebuie să mergi la Ierusalim şi acolo să pătimeşti multe şi să fii 
omorât, ai început de atunci să le spui că toate acestea trebuie să le rabzi de 
bunăvoie pentru mântuirea noastră. Totuşi, ei neputând înţelege dacă sunt de la 
Dumnezeu sau de la om, după şase zile ai luat cu Tine pe Petru, pe Iacob şi pe 
loan şi i-ai dus pe muntele Taborului, ca să le arăţi, înainte de Cruce, slava Ta 
dumnezeiască, ca şi în timpul pătimirilor Tale să-i cânte: Aliluia! 


Icosul al 2-lea 

Înţelesul cel greu de pătruns al pătimirii Tale celei de bunăvoie neputând să-l 
înţeleagă ucenicii Tăi, Doamne, mai înainte de crucea Ta, ai dus pe trei dintre 
ucenicii Tăi într-un munte înalt, ca să vadă minunea înfricoşatei Tale Schimbări 
la față şi dumnezeiasca Ta slavă, cea pururea fiitoare, ca atunci când Te vor 
vedea răstignit să înţeleagă că pătimirea Ta este de bunăvoie şi să-Ți cânte aşa: 
lisuse, care de jos ai urcat pe un munte înalt, urcă-ne şi pe noi întru cele de sus, 
ca să căutăm desfătarea întru cele înalte; 

lisuse, care ai îndepărtat pe Petru şi pe fii lui Zevedeu de mulţimea grijilor 
lumești, îndepărtează şi mintea noastră de lucrurile pământeşti, ca să învăţăm a 
ne feri de patimile cele josnice; 

lisuse, care cu multă trudă ai dus pe prietenii Tăi la o înălțime prea frumoasă, 
învaţă-ne şi pe noi ca prin sudoare şi multă trudă să ne nevoim în toate zilele; 
Iisuse, care ai arătat ucenicilor, în tăcerea rugăciunii, Schimbarea Ta la fa- 
Ță, învredniceşte-ne acum şi pe noi, credincioşii Tăi, să ne luminăm cu dul- 
ceața cuvintelor Tale; 

lisuse, care ai arătat trei martori ai slavei Tale în liniştea Taborului, dă-ne şi 
nouă, celor tăcuţi şi goi, să cugetăm totdeauna la slava Ta; 

lisuse, care pentru numele Tău s-a veselit Taborul şi Ermonul, dă-ne şi nouă, ca 
prin chemarea prea dulcelui Tău nume, să săvârşim urcare la cele înalte; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 3-lea 

Aleşii Tăi apostoli, îmbrăcaţi fiind cu putere de sus, Doamne, i-ai urcat în Ta- 
bor, ca să înveţe a cânta cele înalte şi să cugete la cele cereşti, iar nu la cele pă- 
mânteşti. Îmbracă-ne, dar şi pe noi cei căzuţi întru cele de jos şi biruiţi tot- 


deauna de neputinţele trupului, cu puterea şi slava Ta, ca puterea Ta să lucreze 
în neputinţele noastre şi să-Ți cântăm Ție cu dragoste: Aliluia! 


Icosul al 3-lea 

Vrând ca înainte de Cruce, de pătimirea cea de bunăvoie, să descoperi în parte 
slava dumnezeirii Tale, Hristoase, Mântuitorul nostru, ai ales numai trei dintre 
muritori care să fie martorii acestei slave: pe Petru, care Te-a iubit mai mult 
decât toți şi Te-a mărturisit, primul dintre toţi, Fiu al lui Dumnezeu, pe Iacob, 
care, având nădejdea bunătăţilor viitoare, capul sub sabie şi-a plecat şi astfel, a 
pus început mucenicilor Tăi şi pe loan cel feciorelnic, care, mai mult decât toţi 
păstrând neprihănirea trupului şi a duhului, a primit har deosebit întru vederea 
unor negrăite descoperiri şi a slavei Tale dumnezeieşti. Împreună cu ei primeşte 
şi de la noi aceste cântări de laudă: 

lisuse, cel ce de la Petru, mai înainte de Schimbarea la faţă, ai primit mărtur- 
isirea, primeşte şi calda noastră mărturisire; 

lisuse, cel ce aceluiaşi Petru, în Tabor, i-ai dat îndrăzneală să vorbească cu Tine, 
spune şi inimilor noastre celor paşnice şi bune; 

lisuse, cel ce pe fiii lui Zevedeu, pentru iubirea lor înflăcărată, i-ai numit fiii 
tunetului, nu ne birui cu tunetul mâniei Tale; 

Iisuse, cel ce aceloraşi ucenici nu le-ai îngăduit să coboare foc din cer asupra 
samaritenilor, Stinge focul patimilor noastre lăuntrice; 

Iisuse, ridică-ne împreună cu feciorelnicul loan în Taborul cel de sus, întru 
curăţia trupului şi a sufletului; 

lisuse, cel ce ştiai că Iacob va bea întâiul Tău pahar, găteşte-ne şi nouă locuri în 
Rai; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 4-lea 

Furtună a fost arătarea dumnezeirii Tale în muntele Sinai, deoarece în tunete şi 
fulgere ai dat legea slugii Tale Moise; tot aşa şi în Horeb a fost duh de tărie ce 
despica munţii; vijelie şi foc când Ilie proorocul a vrut să Te vadă. Totuşi nu în 
vijelie, nici în cutremur şi nici în foc nu a fost Domnul, ci în glas de adiere de 
vânt Ţi-ai arătat faţa şi slava dumnezeirii Tale, precum şi în muntele Taborului 
ai şezut în faţa lor şi cu bucurie Ţi-au cântat: Aliluia! 


Icosul al 4-lea 

Auzind Moise şi Ilie în Tabor cuvintele Tale, că vei sfârşi la Ierusalim, s-au fă- 
cut martori la toată lumea, Doamne, că Tu eşti cu adevărat Fiul lui Dumnezeu, 
trimis de Tatăl spre mântuirea oamenilor, aşa cum a mărturisit şi glasul Său din 
cer. Căci Moise a fost chemat din morţi, ca să mărturisească celor ţinuţi în iad 
venirea Ta în lume. Ilie însă a fost chemat din Rai, ca să spună lui Enoh despre 


slava Ta, văzută în Schimbarea Ta la faţă. lar noi, mirându-ne de taina arătării 
proorocilor Tăi în Tabor, cu umilinţă îţi cântăm: 

lisuse, cel ce ai vrut ca văzătorul de Dumnezeu Moise să-Ți privească faţa Ta, 
arată-ne şi nouă, în veacul ce va să vie, dulceaţa cea dorită a feţei Tale; 

lisuse, cel ce de demult lui Moise i-ai arătat strălucirea slavei Tale, arată-ne şi 
nouă, întru Împărăţia Ta, Faţă către faţă, bunătatea cea nespusă a privirii Tale; 
lisuse, cel ce în linişte şi în glas de adiere de vânt lin l-ai învăţat pe Ilie desco- 
perirea Ta, învaţă-ne şi pe noi, în chip minunat şi în linişte, nepătimirea dumne- 
zelască; 

lisuse, cel ce l-ai adus pe robul Tău Ilie în Rai, în car de foc nearzător, ridică-ne 
şi pe noi, în chip minunat, la înălţimea desăvârşitei viețuiri; 

lisuse, cel ce de demult în multe chipuri ai grăit proorocilor, iar în Tabor le-ai 
vestit moartea Ta, hrăneşte cu cuvintele vieţii veşnice şi sufletele noastre cele 
flămânde; 

Iisuse, cel ce prin gura a doi martori ai descoperit ucenicilor taina Schim- 
bării Tale la faţă, aprinde şi credinţa noastră cea rece cu adierile cele ne- 
grăite ale Duhului Sfânt; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 5-lea 
Stelei celei izvorâtoare din Dumnezeu Te-ai asemănat prin strălucirea negrăită a 


prea curatului Tău Trup, Dătătorule de Lumină, Doamne, când, apropiindu-Te 
de ucenicii Tăi care dormeau, ai înălțat Tatălui Tău, pe înălțimea muntelui, ru- 
găciunea Ta de împăcare. Atunci s-a luminat faţa Ta ca soarele şi îmbrăcămin- 
tea s-a făcut mai albă decât zăpada. Apostolii, trezindu-se, au văzut slava Ta, a 
Unuia-Născut din Tatăl, plin de har şi de adevăr şi stând cu frică Ți-au cântat: 
Aliluia! 


Icosul al 5-lea 

Văzându-Te apostolii Tăi în Tabor, având chip de om şi Schimbându-Te la faţă 
întru slava dumnezeiască şi vorbind cu Moise şi cu Ilie despre sfârşitul Tău, au 
înţeles puterea Ta cea pururea fiitoare şi dumnezeirea ascunsă sub acoperă- 
mântul trupului, s-au înspăimântat auzind cele grăite şi s-au desfătat de vederea 
dumnezeieştii Tale slave. Dar numai atât au văzut cât a putut să încapă vederea 
ochilor trupeşti, iar noi împreună cu dânşii Îţi cântăm: 

lisuse, cel ce ai strălucit ucenicilor Tăi dumnezeiasca şi nespusa Ta slavă, stră- 
luceşte în inimile noastre Lumina Ta cea pururea fiitoare; 

lisuse, cel ce ai împărtăşit pe întâistătătorii Legii şi harului cu lumina Ta cea 
mai presus de lume, prin acea împărtăşire adună mintea noastră ce rătăceşte 
pururea; 

Iisuse, cel ce în Tabor ai dezgolit puţin fulgerul dumnezeirii Tale, ascuns în 
trup, dezvăluie căderile în păcat, ascunse în conştiinţa noastră cea ticăloasă; 


Iisuse, cel ce cu razele Luminii celei necreate ale Trupului Tău ai luminat 
muntele sfânt, luminează cu lumina poruncilor Tale şi sufletele noastre cele 
întunecate; 

lisuse, cel ce prin Schimbarea la faţă ai luminat marginile lumii, luminează-ne şi 
ne înfrumuseţează şi pe noi cei întunecaţi; 

lisuse, cel ce prin strălucirea luminii Tale din Tabor ai curăţat precum zăpada pe 
ucenicii Tăi, curăţeşte-ne şi ne înnoieşte şi pe noi cei întunecaţi; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 6-lea 

Văzând binecuvântata şi mântuitoarea Ta grăire, Hristoase, Dumnezeul nostru, 
împreună cu Moise şi cu Ilie pe muntele Taborului, ucenicii Tăi Petru, lacob şi 
loan s-au bucurat foarte. Petru, având glasul plin de iubire dumnezeiască, a zis: 
„Doamne, bine este să fim noi aici; dacă voieşti, vom face aici trei colibe: Ţie 
una, lui Moise una şi lui Ilie una”. Noi însă, nevrednicii, nu cutezăm a Te în- 
treba, ci cu smerenie Te rugăm pentru milă şi cu glas tremurând Îţi cântăm: Ali- 
luia! 


Icosul al 6-lea 

Nor luminos a strălucit în Tabor spre însemnare la toată lumea. Petru vorbea 
despre colibe, glasul Părintelui vestea descoperirea şi venirea Duhului Sfânt i-a 
umbrit pe apostoli şi vârful muntelui l-a înconjurat. Aceştia şi mai mult s-au 
înfricoşat şi intrând cu frică în nor, au simţit nepătrunsa Ta dumnezeire şi cu 
multă îndrăzneală Ţi-au cântat unele ca acestea: 

lisuse, cel ce pe Israel de demult în pustie l-ai condus cu stâlpul de nor, Însuţi şi 
acum arată-ne calea în Împărăţia Ta; 

Iisuse, cel ce pe apostolii Tăi, în Tabor, cu nor luminos i-ai învăluit, acoperă- 
ne şi pe noi cu roua Duhului Tău cel Sfânt; 

Lisuse, cel ce locuieşti în ceruri, în Biserica nefăcută de mâini, arată-ne şi nouă 
biserica dătătoare de lumină şi umbra prea curată a dumnezeirii Tale; 

lisuse, cel ce nu ai vrut pe pământ corturi făcute de mâini, zideşte-ne cortul cel 
lăuntric, cu bun chip, al Duhului Sfânt, cu care să mergem la ceruri; 

lisuse, cel ce Te îmbraci cu lumina ca şi cu o haină, îmbracă-ne şi pe noi cei 
dezbrăcaţi cu haina ţesăturii dumnezeieşti a neprihănirii şi curăției,; 

lisuse, cel ce ai întins cerul ca o piele, îmbracă-ne şi pe noi cei răniţi în haina lu- 
minoasă ca zăpada a cereştii Tale frumuseți; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 7-lea 
Vrând să descopere taina cea din veac ascunsă a dumnezeirii Tale, Hristoase, 
Părintele Tău Ceresc, acum, iarăşi, precum la Iordan, în timpul Botezului, a 


vestit că Tu eşti Fiul Lui şi astfel cu glas din nor, a mărturisit zicând: „Acesta 
este Fiul Meu cel Iubit, pe Acesta să-L ascultați”. Iar apostolii, înfricoşându-se, 
au căzut cu faţa la pământ, cântându-Ți: Aliluia! 


Icosul al 7-lea 

Nouă şi prea slăvită descoperire s-a făcut în Tabor, Stăpâne Doamne, când 
apostolii înşişi, văzători şi slugi, auzind glasul Părintelui şi tunet din nori, s-au 
înspăimântat şi o nouă revărsare de lumină deodată i-a luminat şi privindu-se 
unul pe altul, s-au mirat şi căzând cu faţa la pământ, Ţie, Stăpâne, închinându- 
se, Ţi-au adus aceste laude: 

lisuse, cel ce eşti Chipul prea luminat al Ipostasului Părintesc, schimbă viaţa 
noastră cea întunecată şi necurată; 

Lisuse, cel ce eşti strălucirea slavei Părinteşti, luminează sufletele noastre cele 
căzute şi afundate în întuneric; 

lisuse, cel ce eşti minunat şi înfricoşător în slava dumnezeirii Tale, înnoieşte 
vederea noastră cea duhovnicească stricată prin păcat; 

lisuse, prea line, cel ce eşti plin de iubire, prin strălucirea cea nespusă a Tru- 
pului Tău, toată necurăţia sufletelor noastre fă-o mai albă decât zăpada; 

lisuse, Lumină fără început, în Lumina Ta din Tabor arată-ne şi nouă Lumina 
Tatălui; 

Iisuse, Lumina cea neschimbată în lumina cea nevăzută a Împărăției Tale, arată- 
ne şi nouă lumina Duhului; 


Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 8-lea 

În chip minunat şi străin, Ţi s-au arătat Moise şi Ilie în Tabor, Stăpâne Doamne, 
văzând închipuirea Ipostasului dumnezeiesc şi vorbind despre pătimirea Ta cea 
de bunăvoie ce îţi stătea înainte. Acoperindu-i pe ei norul cel luminos şi înce- 
tând glasul din cer, slava Domnului s-a luat de la ucenicii Tăi, iar ei Ţi-au cân- 
tat: Aliluia! 


Icosul al 8-lea 

Cu totul ai fost întru cele de sus, Cuvinte al lui Dumnezeu, când Te-ai Schimbat 
la faţă în Tabor, dar nici de cele de jos nu Te-ai despărţit. lar când proorocii au 
plecat şi vederea dumnezeiască s-a sfârşit, Tu Te-ai apropiat de ucenicii Tăi, ce 
căzuseră de spaimă la pământ şi atingându-i cu mâna le-ai zis: „Sculaţi-vă şi nu 
vă temeţi”. lar ucenicii, deschizând ochii şi nevăzând pe nimeni, afară de Tine, 
s-au bucurat foarte şi mulţumind lui Dumnezeu, Ți-au cântat aşa: 

lisuse, cel ce ai cuvintele vieţii veşnice, fii totdeauna cu noi în călătoria pămân- 
tească; 

lisuse, cel ce ne-ai săturat pe noi cu privirea dumnezeirii Tale, nu ne lăsa pe noi 
singuri întru slujirea Ta; 


lisuse, cel ce mai înainte de Cruce ne-ai lămurit taina pătimirilor Tale de voie, 
dă-ne nouă totdeauna să ne amintim de pătimirea Ta; 

lisuse, cel ce ne-ai arătat, mai înainte de moarte, slava Ta, dă-ne nouă să înţele- 
gem totdeauna îndumnezeirea Trupului Tău; 

Iisuse, Chipul cel neschimbat al celui ce Este, înnoieşte în sufletele noastre 
privirea Chipului şi asemănării Tale; 

lisuse, cel ce eşti pecetea cea asemenea Tatălui, însemnează în trupurile noastre 
bunătatea cea nespusă a Chipului Tău; 

Iisuse, Dumnezeul cel prea veşnic, bine este nouă să fim totdeauna sub acope- 
rământul harului Tău! 


Condacul al 9-lea 

Toată firea s-a înfricoşat, văzând prea slăvita Schimbare la faţă în Tabor, Hri- 
stoase Mântuitorule: îngerii stând nevăzut cu frică şi cu cutremur Ți-au slujit 
Ție, cerurile s-au înspăimântat, pământul s-a cutremurat, văzând slava Domnu- 
lui. Muntele Tabor, care până atunci era întunecat şi fumegând, s-a acoperit cu 
un nor luminos, pentru că pe el au stat prea curatele Tale picioare. lar ucenicii 
Tăi, Doamne, neputând suferi să vadă Faţa Ta, au căzut la pământ, acoperindu- 
şi feţele, până când, sfârşindu-se vedenia, Tu Însuţi i-ai ridicat şi ei Ţi-au cântat: 
Aliluia! 


Icosul al 9-lea 

Ritorii cei deşerţi de înţelepciune, nefiind luminaţi de har, nu pot pricepe taina 
prea slăvitei Tale Schimbări la faţă. Pentru aceasta, când ai coborât cu ucenicii 
din munte, ai poruncit prietenilor Tăi nimănui să nu spună din ceea ce au văzut, 
până când Fiul Omului nu Se va scula a treia zi din mormânt. Şi ei tăcând nu au 
spus nimănui nimic în acele zile, din cele ce au văzut şi au auzit, dar în inima lor 
Ți-au cântat aşa: 

lisuse, cel ce pe nor de foc ai fost purtat, izbăveşte-ne cu lumina Ta de toată în- 
tinăciunea sufletească; 

lisuse, cel ce Te-ai îmbrăcat în întregul Adam, luminează firea noastră cea întu- 
necată; 

lisuse, cel ce ai desfătat pe ucenicii Tăi cu strălucirea dumnezeirii Tale, desfă- 
tează-ne şi pe noi totdeauna cu învăţăturile Tale; 

lisuse, cel ce ai luminat pe ucenicii Tăi prin norul dătător de rouă, luminează-ne 
şi pe noi totdeauna cu razele prea slăvitei Tale Schimbări la faţă; 

lisuse, cel ce ai sfinţit Taborul cu prea curatele Tale picioare, îndreptează pi- 
cioarele noastre spre a sluji Ţie pururea; 

lisuse, cel ce cu nevinovatele Tale mâini ai arătat ucenicilor să urce în muntele 
Tău, îndreptează şi mâinile noastre în lucrarea faptelor celor bune; 

Iisuse, Dumnezeul cel prea veşnic, bine este nouă să fim totdeauna sub acope- 
rământul harului Tău! 


Condacul al 10-lea 

Vrând să mântuieşti lumea, Te-ai Schimbat la faţă în Tabor pentru noi, Doa- 
mne, ca să ne faci vrednici de slava Ta cerească şi să schimbi trupul smereniei 
noastre, ca să fie asemenea slavei Tale la învierea cea de obşte şi în Împărăţia 
Ta cea veşnică, pe care ai gătit-o, de la facerea lumii, celor ce Te iubesc pe 
Tine, de care să ne învredniceşti şi pe noi, precum pe Moise şi pe Ilie i-ai în- 
vrednicit în Tabor să Te vadă Faţă către faţă şi să-Ţi cântăm cu toţi Sfinţii cân- 
tarea veşnică: Aliluia! 


Icosul al 10-lea 

Împărate prea veşnic, toate le-ai făcut spre mântuirea noastră. Pentru noi ai pri- 
mit prea curatul trup din Preasfânta Fecioară Maria şi ai venit în lumea aceasta 
având chip de rob. Tot aşa Te-ai Schimbat la faţă pe muntele cel sfânt, ca să 
luminezi întunericul dinlăuntrul nostru, al celor ce stăm în întunericul şi în um- 
bra morţii şi să ne faci pe noi, din fii ai mâniei, fiii Tăi prea iubiţi. Pentru 
aceasta cu mulţumire Îţi cântăm: 

lisuse, pe Tabor chipul robului l-ai schimbat, ca pe noi să ne faci din robi ai pă- 
catului fiii lui Dumnezeu; 

lisuse, chiar trupul Tău l-ai dat la moarte, ca firea noastră cea căzută să o prefaci 
prin Tine; 

lisuse, cel ce în Tabor ai arătat frumuseţea cea negrăită a Împărăției Tale, întă- 
reşte în noi pacea şi adevărul Duhului Sfânt; 

lisuse, cel ce prin strălucirea dumnezeiască a Trupului Tău toată făptură ai în- 
dumnezeit-o, înnoieşte-ne şi pe noi prin îndumnezeirea trupului la a doua Ta ve- 
nire; 

lisuse, cel ce în Tabor ai arătat focul dumnezeirii Tale, arde cu foc nematerial- 
nic şi păcatele noastre; 

Iisuse, cel ce ai hrănit acolo cu prea dulcele Tale cuvinte pe ucenicii Tăi, sfin- 
țeşte şi sufletele noastre cele flămânde cu Sfintele Tale Taine; 

Iisuse, Dumnezeul cel prea veşnic, bine este nouă să fim totdeauna sub aco- 
perământul harului Tău! 


Condacul al 11-lea 

Cântare de umilinţă aducem Ție noi nevrednicii, pentru Schimbarea Ta la faţă, 
şi strigăm: Dă-ne nouă, robilor Tăi, înălțimea vieţuirii cereşti şi strălucirea sla- 
vei dumnezeieşti celei pururi fiitoare, iar cu inimă curată învredniceşte-ne, în 
chip gândit, să ieşim la muntele Tău cel sfânt şi să vedem cu ochii minţii prea 
slăvita Schimbare la faţă, ca să-Ți cântăm în chip luminos: Aliluia! 


Icosul al 11-lea 

Fiind Lumină nepătrunsă şi Dătător de Lumină, lisuse, Lumina cea pururea 
fiitoare şi fără de început, Lumina Ta ai adus-o în lume, pentru că ai urcat cu 
prea curatul Tău Trup în muntele Taborului şi acolo ai arătat ucenicilor Tăi Lu- 


mina cea necreată şi dumnezeiască şi chipul slavei Părinteşti. Acestei lumini, 
mai presus de fire, să ne faci şi pe noi părtaşi, ca să-Ți cântăm din adâncul sufle- 
tului unele ca acestea: 

lisuse Hristoase, Lumina cea adevărată, întăreşte sufletele noastre, cu cugete 
bune, în toate zilele călătoriei noastre pământeşti; 

Iisuse, Împărate, Lumina cea fără început, aprinde din nou făclia cea stinsă a su- 
fletului până în ziua sfârşitului nostru; 

lisuse, Lumina Lină, care dai viaţă, trimite sufletelor noastre lumină şi viaţă în 
ceasul cel înfricoşător al morții noastre; 

lisuse, Lumina sfântă, care luminezi şi arzi, scoate-ne atunci din bezna întu-ne- 
ricului; 

lisuse, Lumina prea dulce şi prea sfântă, însoţeşte-ne către lumina palatului Tău 
ceresc printre vămile amare ale văzduhului; 

lisuse, Lumina cea mai luminoasă decât orice soare, luminează-ne în strălu- 
cirea Sfinților Tăi, în ziua cea neînserată a Împărăției Tale; 

Iisuse, Dumnezeul cel prea veşnic, bine este nouă să fim totdeauna sub acope- 
rământul harului Tău! 


Condacul al 12-lea 

Dăruieşte-ne, Doamne Lisuse, harul Tău, pe care în Tabor l-ai dat aleşilor Tăi 
ucenici Petru, Iacob şi loan şi ne primeşte pe noi ca şi pe aceia, ca îmbrăcaţi cu 
putere de sus şi luminaţi de Duhul Sfânt, având inima curată şi duhul înnoit, să 


urcăm în Taborul cel gândit, mergând din putere în putere, nevoindu-ne mai 
mult în post şi rugăciune şi petrecând întru neprihănire, să-Ţi cântăm cu vred- 
nicie: Aliluia! 


Icosul al 12-lea 

Cântând prea curata Schimbare la faţă prea slăvim dumnezeiasca Ta slavă ară- 
tată în Tabor, ne închinăm dumnezeirii şi puterii Tale şi credem cu Petru că Tu 
eşti cu adevărat Hristos, Fiul Dumnezeului celui Viu, care ai venit în lume să 
mântuieşti pe cei păcătoşi şi cântăm împreună cu apostolii, din adâncul sufle- 
tului: bine este să fim noi aici împreună cu Tine. Pentru aceasta nu ne ruşina pe 
noi, cei neputincioşi şi învechiţi în trup, care credem întru Tine, ci ne acoperă cu 
lumina dumnezeieştii Tale străluciri pe cei ce cu dragoste Îţi cântăm: 

lisuse, Soarele cel neapus, care ai răsărit în Tabor, luminează-ne cu dumneze- 
iasca Ta strălucire; 

lisuse, Lumina cea neajunsă, care Te-ai arătat întru Schimbarea Ta la faţă, în- 
călzeşte-ne cu împărtăşirea harului Tău; 

lisuse, Biserica veşnică a Ierusalimului Ceresc, sălăşluieşte-ne în cortul Tău 
dumnezeiesc; 

Iisuse, Floarea cea bine mirositoare a Raiului, înmiresmează-ne şi pe noi cu aro- 
matele sfinţenici şi ale curăției,; 


Iisuse, Focul cel curăţitor, care ai vrut să curăţeşti cerul şi pământul de orice 
întinăciune, curăţeşte-ne şi pe noi de toată întinăciunea trupului şi a duhului; 
lisuse, Piatra cea prețioasă, care ai luminat Sionul cel de sus cu frumuseţe dum- 
nezeiască, învredniceşte-ne şi pe noi să vedem această frumuseţe; 

Iisuse, Dumnezeul cel prea veşnic, bine este nouă să fim totdeauna sub acope- 
rământul harului Tău! 


Condacul al 13-lea (de trei ori) 

O, prea dulce şi Atotbunule Iisuse, cel ce în Tabor ai strălucit cu slava dumne- 
zeiască, primeşte acum această puţină rugăciune a noastră, precum ai primit în 
muntele cel sfânt închinarea ucenicilor Tăi, aşa şi pe noi învredniceşte-ne să ne 
închinăm prea slăvitei Tale Schimbări la faţă, ca strălucind în lumina faptelor 
bune, să se lumineze prin Tine întunericul păcatului ce locuieşte în noi şi să ne 
arătăm vrednici moştenitori ai Împărăției Tale celei veşnice, unde cu toţi Sfinţii 
să-Ţi cântăm: Aliluia! 


Apoi se zice iarăşi: 


Icosul 1 

Îngerilor necunoscută şi oamenilor nepătrunsă a fost Dumnezeirea Ta, Dătă- 
torule de Lumină, Hristoase, când cu fulgerele şi razele Luminii Tale neîn- 
serate, Te-ai arătat pe muntele Taborului ucenicilor Tăi, care s-au înspăimântat, 
văzând norul strălucind luminos şi glasul Tatălui auzind, au înţeles taina Întru- 
pării Tale şi au cântat aşa: 

lisuse, Fiul lui Dumnezeu cel fără de moarte, luminează-ne pe noi cu lumina fe- 
ței Tale; 

lisuse, Dumnezeul cel bun şi puternic, trezeşte-ne pe noi, cei ce dormim în 
adâncul întunericului şi în somnul păcatului; 

lisuse, cel ce locuieşti întru lumina cea nepătrunsă, scoate-ne şi pe noi din locul 
întunericului; 

lisuse, cel ce ai umplut toată lumea cu slava Ta, sălăşluieşte-ne şi pe noi în lăca- 
şurile Raiului; 

lisuse, Lumina lumii, slobozeşte-ne din mâna celui viclean pe noi, cei ce stăm în 
întuneric; 

lisuse, Soarele Dreptăţii, îmbracă-ne în veşmântul adevărului şi al dreptăţii pe 
noi, cei ce dormim în umbra morţii; 

Iisuse, Dumnezeul cel prea veşnic, bine este nouă să fim totdeauna sub acope- 
rământul harului Tău! 


Condacul 1 

Alesule Voievod şi Împărat al slavei, pe Tine, Făcătorul cerului şi al pămân- 
tului, văzându- Te pe muntele Taborului, schimbându-Te la faţă întru slavă, toată 
zidirea s-a mirat, cerurile s-au cutremurat şi toţi pământenii s-au bucurat, iar noi, 


nevrednicii, aducându-i pentru Schimbarea Ta la faţă închinare de mulţumire, 
împreună cu Petru din suflet Îţi cântăm: Iisuse, Dumnezeul cel prea veşnic, bi- 
ne este nouă Să fim totdeauna sub acoperământul harului Tău! 


Şi această: 
Rugăciune 


Doamne, lisuse Hristoase, Dumnezeul nostru, care locuieşti întru Lumina cea 
nepătrunsă şi eşti strălucire Slavei Tatălui şi Chip al Ipostasului Său! La plinirea 
vremii ai venit, Tu, pentru mila cea nespusă faţă de neamul omenesc cel căzut, 
Te-ai micşorat, chip de rob luând, Te-ai smerit pe sine, ascultător fiind chiar 
până la moarte. Totuşi, înainte de Cruce şi de pătimirea cea de bunăvoie, în 
muntele Taborului, Te-ai Schimbat la faţă, întru slava Ta dumnezeiască, înain- 
tea sfinților Tăi ucenici şi apostoli, ca atunci când Te vor vedea răstignit şi dat 
morţii să priceapă că pătimirea este de bunăvoie şi dumnezeiască. Învred- 
niceşte-ne şi pe noi, pe toţi, să prăznuim prea curata Schimbare la faţă cu inimă 
curată şi cu minte neîntinată, să urcăm în muntele Tău cel sfânt, în sălaşul 
sfintei Slavei Tale, unde este glasul curat al celor ce prăznuiesc, glasul nespusei 
bucurii, ca acolo, împreună cu Sfinţii, Faţă către faţă, să vedem slava Ta, în ziua 
cea neînserată a Împărăției Tale şi să prea slăvim Preasfânt Numele Tău, îm- 
preună cu Cel fără de început al Tău Părinte şi cu Preasfântul şi Bunul şi de 
viaţă făcătorul Tău Duh, acum şi pururea şi în vecii vecilor. Amin. 


Şi apoi se face Otpustul: Doamne, lisuse Hristoase, Fiul lui Dumnezeu pentru 
ru-găciunile prea curatei Maicii Tale şi ale tuturor Sfinţilor, miluieşte-ne şi ne 
mân-tuieşte pe noi. Amin! 


Acatistul Schimbării la faţă scris de schiarhiereul Nil Dorobanţu (1920- 


a Mi L. 4 
A. A 
l „d dă 


Acatistul Schimbării la faţă scris de schiarhiereul Nil Dorobanţu (1920-1977) 
(s.v. 6 august / s.n. 19 august): 


https://www.academia.edu/50838247/Acatistul_Schimb % C4% 83rii_la_fa %o C5% A3% C 
4%83_scris de schiarhiereul Nil Doroban% C5% A3u_ 1920 1977 


https://archive.org/details/ac.-2 


https://www.slideshare.net/slideshow/acatistul-schimbarii-la-fata-scris-de-schiarhiereul- 
nil-dorobantu-1920-1977-s-v-6-august-s-n-19-august/27 1025784 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 


Sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


ie ste ste 


Acatistul Schimbarii la fata a Domnului - Arhidiacon Vlad Roşu: 
https://www.youtube.com/watch?v=2yZURYI2MTU&t=307s 


Acatistul Schimbării la faţă a Domnului nostru lisus Hristos compus de Sfantul 
ierarh Nil Dorobantu: 
https://www.youtube.com/watch?v=RUd3CXEmMOg 


&&& 


Condacul 1 

Apărătorul cel mai mare şi Doamne, care în muntele Taborului Te-ai schimbat 
la faţă, pe faţa celor mai aleşi izbăveşte-ne din întunericul cel mai din afară, ca 
să ne luminăm şi noi zidirea Ta. Ci ca Cela ce ai stăpânire nebiruită, slobozeşte- 
ne pe noi dintru toate durerile, ca să-Ţi cântăm ie: Iisuse, Fiul lui Dumnezeu, 
cel ce Te-ai schimbat la faţă, schimbă şi sufletele noastre! 


Icosul 1 


Făcătorul cerurilor şi al universului fă-mă şi pe mine om nou în pământ nou, cer 
nou cu inimă şi suflet nou, ca să-Ţi proslăvesc cu vrednicie Sfântă Schimbarea 
la faţă, strigând unele ca acestea: 

Lisuse, care ne schimbi din robi în fii, schimbă-mă; 

lisuse, care după şase zile ai luat pe Sfinţii Petru, Iacov şi loan, ia-mă; 

Iisuse, care Te-ai suit în muntele înalt al 'Taborului numai cu trei ucenici; 

lisuse, înalță-ne şi pe noi cei slabi, păcătoşi şi mici; 

lisuse, care Te-ai schimbat la faţă înaintea apostolilor; 

lisuse, luminează-mă şi pe mine, că mă topesc de-al Tău dor; 

lisuse, Ţi-a strălucit ca soarele faţa; 

Lisuse, transformă-mi şi mie netrebnicului viaţa; 

lisuse, hainele Ţi s-au făcut albe ca o lumină; 

lisuse, căruia Ţi s-au închinat Sfinţii Ilie şi Moise în vorbire divină; 

lisuse, cel înconjurat de Sfânta Biserică triumfătoare şi luptătoare; 

Iisuse, înviază-mi sufletul rănit care moare; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 2 

Văzând lumina schimbării şi Sfânta biserică triumfătoare grăim şi noi împreună 
cu Sfântul apostol Petru: Doamne, bine este să fim noi aici, ca să-ţi cântăm 
pururea pretutindeni: Aliluia! 


Icosul 2 

Înțelegerea neînţeleasă căutând Petru să o înţeleagă spunea: de voieşti să facem 
aici trei colibe, ţie una, lui Moise una şi una lui Ilie ca să-ţi strigăm: 

lisuse, cel ce nu locuieşti în lăcaş de mâini omeneşti; 

lisuse, cel umbrit de nor luminos vino să ne împărtăşeşti; 

lisuse, căruia ţi-a grăit glasul Tatălui din cer; 

lisuse, ai milă de creştinii ortodocşi, de monahi şi de preoţi; 

lisuse, cel de Tatăl mărturisit; 

Iisuse, care ai auzit: Acesta este Fiul meu cel iubit, pe care am binevoit; 

lisuse, de Tine trebuie să ascultăm; 

lisuse, auzind Logosul cu feţele la pământ cădem; 

lisuse, apropie-te atinge-te şi de noi; 

lisuse, porunceşte-ne sculaţi-vă, nu vă temeţi în nevoi; 

lisuse, când ridicăm ochii înlăcrimaţi, nu te vedem decât pe tine; 

lisuse, eşti prea singur, nu ne părăsi că n-avem pe nimeni; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 3 


lisuse ne porunceşti să nu spunem nimănui vedeniile până la Inviere, dar te-ai şi 
schimbat la față, ai Inviat şi te-ai Inălţat la cer, deci predicând Teofania cântăm: 
Aliluia! 


Icosul 3 

lisuse ai profeţit că Sfântul Ilie are să vie întâi şi are să pregătească toate, deci îţi 
strigăm: 

lisuse, care ai speriat şi pe cărturari de venirea Sfântului Ilie; 

lisuse, dă-mi din tot harul şi mie; 

lisuse, care ai spus că Sfântul Ilie a venit, dar nu l-au cunoscut; 

lisuse, mult ţi-am greşit şi trebuie să te iubesc mult; 

lisuse, ai descoperit că au făcut cu Sfântul Ilie ce au vrut; 

lisuse, care ai suferit şi mii de răni te-au durut; 

lisuse, de pe Sfânta Cruce ai strigat: Eli, crezând că vine Ilie; 

lisuse, trimite-l ca să ne dezlege, să ne dea Sfânta Euharistie; 

Iisuse, te primesc cu Ilie, ca sarepteanca; 

lisuse, împărtăşeşte-mă măcar din firmituri ca pe cananeanca; 

lisuse, care eşti cu tot cerul în mijlocul nostru în Sfânta Biserică; 

lisuse, dă-ne libertate de predică fără piedică; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 4 
Vifor de gânduri avea Petru şi nu ştia ce să zică, pentru că erau toţi înspăi- 
mântaţi, de aceea strigăm: Aliluia! 


Icosul 4 

Auzit-a toată Omenirea de 2000 de ani de teofania Sfintei Schimbări la faţă, se 
înfioară alergând şi se închină Ție strigând: 

lisuse, mare eşti Doamne şi lăudat foarte în cetatea Dumnezeului nostru, 
muntele 'Tabor; 

lisuse, slăvindu-te pe Tine şi cinstim prea slăvită Schimbarea la faţă a trupului 
Tău mântuitor; 

lisuse, al meu Dumnezeu 'Te-ai schimbat la faţă arătând slava Ta; 

lisuse, munţi se vor bucura de faţa Ta întru slava Ta, când Te vei arăta; 

lisuse, cine se va sui în muntele Domnului şi cine va sta în muntele cel sfânt al 
lui; 

lisuse, care luminezi minunat din munţii cei veşnici, nu mă uita; 

Iisuse, Taborul şi Ermonul întru numele Tău se vor bucura; 

lisuse, să fie lumina Ta peste noi de acum până în veac; 

lisuse, îmbracă-mă în lumină, ca de întuneric să mă dezbrac; 

lisuse, mai înainte închipuind învierea Ta la faţă Te-ai schimbat; 

lisuse, până în sfârşit în teofanii Te-ai revelat; 


lisuse, şterge-mi orice păcat şi primeşte-mă la cuminecat; 
Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 5 
Precum ai luat pe ucenicii tăi, primeşte-mă şi pe mine în lumina neapropiată, ca 
să-Ţi cânt veşnic: Aliluia! 


Icosul 5 

Văzând Sfântă Schimbarea la faţă să ne acoperim de lumină lină a Sfintei slave 
cântând: 

lisuse, cădem în metanii, nu putem să Te vedem pe Tine cel nevăzut; 

lisuse, îngerii Îţi slujesc cu frică şi cu cutremur, dar noi te-am bătut; 

lisuse, cerurile s-au înspăimântat, pământul s-a cutremurat văzând pe Dumne- 
zeul întrupat pe Domnul slavei la faţă schimbat; 

lisuse, îndeosebi celor aleşi până la sfârşit Te-ai revelat; 

lisuse, eşti cu noi până la sfârşitul veacului şi orfani nu ne-ai lăsat; 

lisuse, cu Moise şi Ilie în teofanie şi preoţie ai grăit; 

Iisuse, în nor luminos adumbrit te-ai arătat, eternul infinit; 

lisuse, pe Tatăl l-am auzit, eşti singurul demn de iubit; 

Lisuse, Te-ai ascuns şi întru Tine şi întru dor am binevoit; 

lisuse, ai arătat ucenicilor slava Ta pe cât li se putea; 


lisuse, strălucească şi nouă Lumina pururea fiitoare, Euharistia şi Teofania; 
lisuse, dătătorule de lumină primeşte pe Maica Domnului cea de har plină; 
Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 6 
Vestirea legii şi a profeților prin Schimbarea la faţă, ne face să strigăm cu Moise 
şi Ilie: Aliluia! 


Icosul 6 

Răsărit-a lumina Ta cea pururea fiitoare, sărbătoare prin vedenie, revelaţie, teo- 
fanie ca să-i cântăm: 

lisuse, cel care eşti pururea întru Sfânta Biserică triumfătoare, în ajutorul celei 
luptătoare nu ne părăsi în strâmtorare; 

lisuse, cel care ţi-ai ascuns mărirea ascunde-ne în prigoană; 

lisuse, toate sărbătorile sunt prin revelații, în care ni Te dai hrană; 

lisuse, ai poruncit să fim şi noi lumină şi a Ta icoană; 

lisuse, izbăveşte-ne de întunericul cel mai dinafară; 

lisuse, fă să biruiască sfânta cruce iară în orice ţară; 

lisuse, ai primit decalogul, că eşti Dumnezeu din PreaSfânta Treime; 

lisuse, adună-ne din nou în altare şi împărățire; 


lisuse, numai pe Tine te alegem din zeci de miliarde, Mire; 

lisuse, Moise a dat lege pe care nimeni nu o ţine; 

lisuse, toarnă din har, adevăr şi lumină peste mine; 

lisuse, întăreşte-ne şi izbăveşte-ne din amara primejduire; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 7 
Vrând să descoperi dumnezeirea în mulți, în taină ai revelat numai cât putem 
primi fără a muri, ca să Te putem proslăvi cântând cu îngerii: Aliluia! 


Icosul 7 

Ţi-ai arătat slava, divinitatea, veşnicia în carne, pentru ca noi să ne îndumne- 
zeim şi să strigăm: 

lisuse, care ai spus că de ar fi crezut în Moise, ţi-ar fi crezut Ţic; 

lisuse, Moise înţelesul alb, te-ai înălţat ca şarpele în pustie; 

lisuse, tot cel ce crede în Tine nu piere, ci are viaţa veşnică; 

lisuse, până şi pe vârful munţilor ai instituit Sfânta Biserică; 

lisuse, te arăţi pe geamuri, în inimi, pe nori; 

Iisuse, primeşte-ne în casa Tatălui ceresc, pe noi cei călători; 

lisuse, care vorbeai cu Moise şi Sfântul Ilie de Răstignire, Înviere, Înălţare, şi în 
Ierusalim a ta ieşire; 


lisuse, nu ne lăsa pe noi, ale tale oi în aspră părăsire; 

Lisuse, care eşti Lumina lumii lumineazăa-ne; 

Iisuse, Îţi urmăm să nu umblăm în întuneric, ci să avem lumina vieţii; 

lisuse, Te urmăm cu toată flacăra, iubirea tinereţii şi a bătrâneţii; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 8 
Văzând lumina care luminează în întuneric şi că întunericul nu o poate cuprinde 
cântăm: Aliluia! 


Icosul 8 

Cu totul era întru cei de jos pe Tabor şi de Tatăl, de Sfântul Duh şi chiar de Ilie 
nu era despărțit, Dumnezeul infinit căruia îi cântăm: 

lisuse, lumina ascunsă sub obroc; 

lisuse, azi nu mai ai nicăieri între creaturi loc; 

lisuse, luminează în sfeşnic pe altare profanate; 

lisuse, care ai spus că lumina din atei e întuneric şi sufletele sunt toate apte de 
apostate; 

lisuse, care ne-ai spus să fim lumină înaintea oamenilor; 

lisuse, venim cu toţii sub jugul tău bun, dulce şi uşor; 


lisuse, lumină în lume, dar oamenii au iubit întunericul că faptele lor sunt rele; 
lisuse, ai dat la îndemână cele şapte Sfinte taine şi toate mijloacele să le spele; 
lisuse, toţi te urăsc în zadar şi nu vin la lumina ta, ca să nu se vădească faptele; 
lisuse, şi-a arătat ca semn roşu balaurul toate capetele; 

lisuse, lumina pe Taborul final, ai răsărit celor ce şed în locul şi în umbra morţii; 
lisuse, au intrat la locurile sfinte urâciunea pustiirii şi toţii; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 9 
Toată suflarea şi creatura te va vedea şi se va boci, dar noi apucând înainte la 
țintă cântăm: Aliluia! 


Icosul 9 

Pe ritorii atei îi ruşinează lumina taborică pentru că zac în obscurantism, în 
super-stiţiile şi în întunericul iadului comun, iar noi Îţi strigăm: 

lisuse, venim la lumina Ta cântând, că totul lucrăm cu tine; 

lisuse, izbăveşte-ne din surghiuni şi exiluri străine; 

Lisuse, intrăm să vedem Lumina veşniciei; 

Iisuse, dă-ne harul teofaniei; 

lisuse, ne-am încălzit şi ne-am veselit la lumina aleşilor Tăi, un timp limitat; 
Iisuse, revelează-te Tu lumină lină, al slavei Împărat cel aşteptat; 

lisuse, până când avem lumină credem în lumina Ta, ca fii luminii să fim; 
lisuse, vrem zilnic să Te vedem şi să ne împărtăşim, că fără Tine nu mai putem 
să trăim; 

lisuse, luminătorul trupului este ochiul, dar noi pe Tine te voim; 

lisuse, soarele şi luna îşi pierd lumina, dar Tu ne luminezi; 

lisuse, între lupii răpitori şi între fiare să nu ne pierzi; 

lisuse, cer nou şi pământ nou şi totul proniezi; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 10 Ă Ă 
Vrând să desluşeşti întru toate de la Intrupare şi până la Inălţare, te-ai Schimbat 
la faţă, ca să-ţi cântăm: Aliluia! 


Icosul 10 

Împărate mai presus decât soarele te-ai descoperit lumină, ca să strigăm unele ca 
acestea: 

lisuse, mai presus de steaua de la răsărit de la ieslea Betlemului; 

lisuse, care ai îmbibat cu Euharistia şi crucea lemnului; 

lisuse, stelele vor cădea şi puterile cerului se vor clătina, dar Tu acelaşi rămâi în 
VEşnICII; 


lisuse, învredniceşte-ne de taina Sfintei Euharistii; 

lisuse, ne-ai învăţat să ne spălăm fata şi să ne ungem capul când postim, iar pe 
Ti-ne te-au scuipat şi totuşi la faţă Te-ai schimbat ; 

lisuse, pe faţă te-au lovit şi te-au pălmuit, după ce schimbat la faţă te-ai des- 
coperit adevărat; 

lisuse, care cu faţa la pământ ai căzut, rugându-te la faţă Te-ai schimbat la înăl- 
țimc; 

lisuse, care la faţa oamenilor nu cauţi, Ţi-ai arătat faţă pe munte şi pentru mine; 
lisuse, toţi suntem făţarnici, dar Tu în taină Ţi-ai arătat adevărata faţă; 

lisuse, faţa cerului şi a pământului o ştim, dar acest chip nu-l cercăm şi pe Tine 
nu Te mai voim în viaţă; 

lisuse, toţi Te ispitesc şi Te prigonesc din icoane, dacă Te-ai mai schimba la față 
ŞI acum; 

lisuse, când vei veni credinţă va mai fi sau numai praf şi fum; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 11 
Cântare de biruinţă cântăm noi, purtători de lumină, prin întunericul etern stri- 
gând: Aliluia! 


Icosul 11 

Luminătorul nostru eşti lisuse, ca să lucrăm lumina Ta şi în noaptea păcatului 
cântând: 

lisuse, ai răsturnat mesele schimbătorilor de bani din altare şi pangare, Te-ai 
schimbat la faţă viu; 

lisuse, vorbeşti şi cu cerul şi cu pământul până târziu; 

Iisuse, strâmtorare cum n-a mai fost şi nu va mai fi; 

lisuse, am ajuns să chemăm morţii din morminte afară, să intrăm noi cei vii; 
lisuse, foc ai venit să arunci pe pământ şi ne-ai luminat; 

lisuse, Petru tocmai lângă focuri s-a lepădat; 

lisuse, fiecare cu foc se va săra şi tot sacrificiul cu sare, dar tu te-ai jertfit la 
Sfânta Schimbare, la Răstignire, Înviere şi Înălţare; 

lisuse, în foc se duc lunaticii, dar tu ne dai lumina sfintei schimbări; 

lisuse, în foc arunci tot omul care nu dă roadă bună; 

lisuse, despre focul dumnezeirii, cine poate să spună; 

lisuse, venit-a vremea vremii de pe urmă; 

lisuse, izbăveşte din focul ghenii mica ta turmă; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 12 


Dăruieşte lumina necreată a Sfintei Învieri, a Sfintei Înălţări şi Teofanii ca să-ţi 
cânt: Aliluia! 


Icosul 12 

Slăvind sfânta Ta schimbare la faţă, Te rugăm să ne scoţi din focul veşnic ca să 
strigăm; 

lisuse, care cu foc nestins arzi plevele hulitoare, Te-ai arătat lumină pururea fii- 
toare; 

lisuse, care Ţi-ai arătat rănile, acum Îţi descopri lumina mântuitoare; 

lisuse, care pe stâlp si pe Sfânta cruce gol ai fost şi chinuit, de pe Tabor ne-ai în- 
călzit; 

lisuse, care eşti Calea, Adevărul şi Viaţa ne-ai condus pe calea Taborului lu- 
minat; 

lisuse, ne chemi pe calvar, pe Golgota şi apoi pe Eleon cel ce eşti adevăratul 
Domn; 

Iisuse, în carne şi oase te-ai schimbat dus pe Tabor sub nor; 

lisuse, miluieşte şi acoperă creştinescul popor; 

Iisuse, luminează-ne în valea plângerii; 

lisuse, plâng de mila creştinătăţii sfinţii şi îngerii; 

lisuse, care viaţa o pui pe tron, ai revelat ştiinţa luminii; 

lisuse, nu ne părăsi pe noi străinii; 

lisuse, ai milă de noi, că ne înconjoară porcii şi câinii; 


Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 13 (de 3 ori) 

O, lisuse care Te-ai schimbat la faţă pentru noi, schimbă-ne şi pe noi spre bine 
spre lumina Împărăției cerurilor, primeşte-ne ruga, izbăveşte-ne din întunericul 
hulitorilor şi al iadului, pe toţi care strigăm Ție: Aliluia! 


Icosul 1 

Făcătorul cerurilor şi al universului fă-mă şi pe mine om nou în pământ nou, cer 
nou cu inimă şi suflet nou, ca să-Ţi proslăvesc cu vrednicie Sfântă Schimbarea 
la faţă, strigând unele ca acestea: 

lisuse, care ne schimbi din robi în fu, schimbă-mă; 

lisuse, care după şase zile ai luat pe Sfinţii Petru, Iacov şi loan, ia-mă; 

Iisuse, care Te-ai suit în muntele înalt al 'Taborului numai cu trei ucenici; 

lisuse, înalță-ne şi pe noi cei slabi, păcătoşi şi mici; 

lisuse, care Te-ai schimbat la faţă înaintea apostolilor; 

lisuse, luminează-mă şi pe mine, că mă topesc de-al Tău dor; 

lisuse, Ţi-a strălucit ca soarele faţa; 

lisuse, transformă-mi şi mie netrebnicului viaţa; 

lisuse, hainele Ţi s-au făcut albe ca o lumină; 


lisuse, căruia Ţi s-au închinat Sfinţii Ilie şi Moise în vorbire divină; 

lisuse, cel înconjurat de Sfânta Biserică triumfătoare şi luptătoare; 

lisuse, înviază-mi sufletul rănit care moare; 

Iisuse, Fiul lui Dumnezeu, cel ce Te-ai schimbat la faţă, schimbă şi sufletele 
noastre! 


Condacul 1 

Apărătorul cel mai mare şi Doamne, care în muntele Taborului Te-ai schimbat 
la faţă, pe faţa celor mai aleşi izbăveşte-ne din întunericul cel mai din afară, ca 
să ne luminăm şi noi zidirea Ta. Ci ca Cela ce ai stăpânire nebiruită, slobozeşte- 
ne pe noi dintru toate durerile, ca să-Ţi cântăm ie: Iisuse, Fiul lui Dumnezeu, 
cel ce Te-ai schimbat la faţă, schimbă şi sufletele noastre! 


(extras Din cartea Sfantului Nil Dorobantu - Acatistier de la pagina 39) 


Imnografie 


Tropar la praznicul Schimbării la faţă a Domnului: Schimbatu-Te-ai la faţă în 
munte, Hristoase Dumnezeule, arătând ucenicilor Tăi slava Ta, pe cât li se 
putea. Strălucească şi nouă, păcătoşilor, lumina Ta cea pururea fiitoare, pentru 
rugăciunile Născătoarei de Dumnezeu, Dătătorule de lumină, slavă Ție. 


Condac la praznicul Schimbării la faţă a Domnului: În munte Te-ai schimbat la 
faţă şi pe cât au putut ucenicii Tăi au văzut slava Ta, Hristoase Dumnezeule, 
pentru ca, atunci când Te vor vedea Răstignit, să înţeleagă patima Ta cea de bu- 
năvoie şi să propovăduiască lumii că Tu eşti cu adevărat raza Tatălui. 


Sinaxar - Schimbarea la față a Domnului - 6 august 
https://www.trinitas.tv/schimbarea-la-fata-a-domnului-6-ausust/ 


IDENTIFICAT 
TIE CU MUNTELE TABOR. 


pai TĂ 
HIMBAREA LA FAT 
7 A DOMNULUI 


6 AUGUST 


Acatist la icoana Maicii Domnului a Acatistului de pe Tabor 


Icoana Maicii Domnului “Trandafirul cel neveştejit” de pe Tabor: 


https://www.academia.edu/43903692/Icoana_Maicii Domnului Trandafirul _cel_ neve 
C599Ftejit_de_pe_Tabor 


https://archive.org/details/ic-md-tabor 
https://www.slideshare.net/steaemy1/ic-md-de-pe-tabor 


SR aie 3 


Icoana Maicii Domnului “trandafirul cel neveştejit” de pe Tabor este o copie a 
celebrei icoane a Maicii Domnului de la Mânăstirea marea Meteora din Grecia, 
al cărei hram este chiar Schimbarea la Faţă a Mântuitorului. Această icoană a 
Maicii Domnului mai deosebită despre care ne spune că ar fi fost găsită într-o 
sticlă pe malul mării. Pare a fi făcută pe o foaie de ziar şi are în centru pe Maica 


Domnului iar pe margini un chenar cu scene biblice şi figuri de sfinţi. Mulțimea 
de bijuterii din aur şi argint precum şi pozele lăsate sunt dovada multor 
vindecări miraculoase care s-au petrecut acolo. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi. 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Amuţește toată mintea neputând a afla în vistieria inimii gând spre împodobirea 
luminatei icoane, căci purtând în braţe pe Soarele dreptăţii, trimiţi razele mângâ- 
ietoare ale darurilor Sale tuturor celor ce cântă cu credinţă şi cu dragoste: 
Aliluia ! 


Icosul 1 

În braţele tale ai purtat pe Cel Neîncăput în ceruri și mai desfătată decât cerurile 
te-ai arătat, dăruind lumii pe Floarea vieţii - Hristos, cel ce voieşte ca să-ţi 
împletim noi cunună prea frumoasă din flori de cântări ca acestea: 

Bucură-te, icoană a tainelor Vieţii; 

Bucură-te, cer luminat de Soarele cel veşnic; 

Bucură-te, poartă a Împărăției cereşti; 

Bucură-te, făclia gânditoare a rugăciunii; 

Bucură-te, marea cea senină a înțelepciunii; 

Bucură-te, zbor spre înălțimile Luminii; 

Bucură-te, cămară a Împăratului neîncăput de ceruri; 

Bucură-te, mărgăritar dorit al minţilor luminate; 

Bucură-te, pajiște încununată de florile virtuţilor; 

Bucură-te, oglindă în care am văzut strălucirea Cuvântului; 

Bucură-te, cântec veşnic al desăvârşirii; 

Bucură-te, dorire neîncetată după izvorul mântuirii; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 2 
Acatistul Buneivestiri născut din evlavia cea mare către tine Preacurată, ne este 
nouă ca o grădină plină de florile înțelegerilor duhovnicești, iar icoana ta ni s-a 


dăruit nouă spre întregirea bucuriei, ca într-un gând să strigăm: Aliluia ! 


Icosul 2 

La mănăstirea Iviron icoana ta cea de minuni izvorâtoare străluceşte cu putere, 
luminând pe monahii care bine se nevoiesc şi pe toți păzindu-i în staulul 
pocăinţei, ca să aducă ţie, Celei ce ai născut pe Mieluşelul şi Păstorul credin- 
cioşilor laude ca acestea: 

Bucură-te, mângâierea monahilor râvnitori; 

Bucură-te, că pe toți îi întărești întru înţelepciune; 

Bucură-te, că ne încingi cu putere împotriva vrăjmașilor nevăzuţi; 

Bucură-te, că asculți rugăciunile celor smeriţi; 

Bucură-te, că nu ne depărtezi de la potirul milei tale; 

Bucură-te, oglindă a adâncului Înţelepciunii; 

Bucură-te, acoperământ al lumii ocrotitor de furtuna păcatului; 

Bucură-te, cântarea cea neîncetată a puterilor îngereşti; 

Bucură-te, cărarea cea sfințită a credincioşilor; 

Bucură-te, limanul nestrămutat al iubitorilor de mântuire; 

Bucură-te, comoara darurilor dumnezeiești; 

Bucură-te, pod al bucuriilor celor cerești; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 3 

Cine poate număra mulțimea minunilor tale şi cine poate să oprească izvorul 
rugăciunilor tale pentru lumea cea zguduită de multe necazuri ? Numai cu gând 
smerit alergăm către tine în cântări de: Aliluia / 


Icosul 3 

Un creştin evlavios a cumpărat o copie a icoanei de la mănăstirea Iviron, dorind 
să o trimită în Israel, ca toţi cei ce au dragoste către tine să îți împletească 
cununi de cântări ca acestea: 

Bucură-te, a mănăstirii Iviron podoabă neprețuită; 

Bucură-te, luminarea creștinului evlavios; 

Bucură-te, candelă a rugăciunii smerite; 

Bucură-te, slava iubitorilor de feciorie; 

Bucură-te, oglinda veseliei celei duhovnicești; 

Bucură-te, comoară ascunsă în pământul făgăduinţei; 

Bucură-te, odihna celor împovăraţi cu păcate; 

Bucură-te, carte nescrisă a tainelor Luminii; 

Bucură-te, evlavia celor pătrunşi de duh smerit; 

Bucură-te, cântec al dumnezeieștii bucurii; 

Bucură-te, a îngerilor veselie nerăpită; 

Bucură-te, scară către Limanul Împărăției; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 4 

Toată dorirea noastră spre tine se întinde, căci tu eşti izvor al minunilor şi 
mângâietoare grabnică celor osteniţi de greutatea ispitelor, ca toţi să ajungă la 
odihna cea făgăduită fiilor Împărăției, unde toată suflarea cântă cu bucurie: 
Aliluia ! 


Icosul 4 

Boala trupească a împiedicat pe credinciosul evlavios a ajunge în Israel cu 
icoana ta cea făcătoare de minuni, dar Duhul Sfânt l-a luminat spre a ajunge în 
Tara Sfântă comoara cea duhovnicească spre bucuria credincioşilor care cântă: 
Bucură-te, pod ce ne trece la viaţă; 

Bucură-te, răsplătitoarea evlaviei; 

Bucură-te, că toate le rânduieşti spre slava Domnului; 

Bucură-te, că în Țara Sfântă ai voit a poposi; 

Bucură-te, că ai îmbrățișat şi pământul făgăduinţei; 

Bucură-te, că te-ai întors în pământul cel sfințit; 

Bucură-te, că ai voit a revărsa minunile tale tuturor; 

Bucură-te, că eşti bucurie nesfârşită robilor tăi; 

Bucură-te, că răsplăteşti dragostea celor ce te cinstesc; 


Bucură-te, că ne porți deaspura valurilor vieții; 

Bucură-te, corabie ce ne porți la limanul Vieţii; 

Bucură-te, cântarea iubitorilor de rugăciune; 

Bucură-te, Maică a Cuvântului, pururea Fecioară, icoană a acatistului veş- 
nic! 


Condacul 5 

Mireasă a Duhului, pe tine toţi te cunoaștem a fi Maică a Cuvântului şi lauda 
fecioriei celei plăcute Tatălui, pentru care heruvimii îți aduc neîncetat cântări: 
Aliluia ! 


Icosul 5 

Copia icoanei tale a fost pusă de credincios într-o sticlă împreună cu lumânări, 
tămâie şi o scrisoare şi pe apă a călătorit până la Israel, pământul făgăduinţei, 
spre a fi găsită de credincioşii care te întâmpinau cu cântări de laudă ca acestea: 
Bucură-te, că apele ți-au slujit ca un pod; 

Bucură-te, că spre Țara Sfântă ai călătorit; 

Bucură-te, că la limanul biruinţei ne porți; 

Bucură-te, podoaba minţilor celor înalte; 

Bucură-te, că norul ispitelor l-ai spulberat; 

Bucură-te, că ne scoţi din adâncul neştiinţei,; 

Bucură-te, că ne tragi din marea păcatelor; 


Bucură-te, că eşti adăpostire celor necăjiţi; 

Bucură-te, pavăză împotriva ispitelor; 

Bucură-te, cort nestricat al măririi; 

Bucură-te, carte sfințită a Adevărului; 

Bucură-te, acoperământul celor lipsiți; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 6 

După trei luni şi jumătate de călătorie pe apă, sticla cea purtătoare a icoanei 
minunate a ajuns în Nazareth, fiind păzită de îngerii ce cântau cu bucurie: 
Aliluia ! 


Icosul 6 

Un arab din Nazareth care a găsit sticla întru care se afla icoana a dus-o la 
mitropolie, iar mai marii de acolo, sub luminarea Duhului Sfânt, au trimis-o pe 
muntele Tabor, ca razele minunilor ce izvorăsc din icoană să strălucească în 
toată lumea, care trimite ţie raze de cântări ca acestea : 

Bucură-te, a Taborului înfrumusețare; 

Bucură-te, luminarea tuturor spre mântuire; 

Bucură-te, munte al păcii sfinţitoare; 


Bucură-te, adiere a înţelepciunii tainice; 
Bucură-te, lumina celor smeriți cu duhul; 
Bucură-te, cort al Luminii nevăzute; 

Bucură-te, călăuzitoarea monahilor pe căile Vieţii; 
Bucură-te, înțelepțirea celor neştiutori; 

Bucură-te, pocăinţa celor greşiţi; 

Bucură-te, oglinda sfinţită a monahilor; 

Bucură-te, într-ariparea gândului smerit; 
Bucură-te, poartă a desăvârşirii Sfinților; 
Bucură-te, Maică a Cuvântului, pururea Fecioară, icoană a acatistului veş- 
nic! 


Condacul 7 

Din pământul pântecelui tău fecioresc a răsărit Crinul mântuirii, care a umplut 
de mireasma cuvintelor dumnezeieşti toată lumea cea împovărată de întunericul 
neştiinţei, ca să cânte cu dragoste şi recunoştinţă: Aliluia / 


Icosul 7 

Prima minune s-a săvârșit cu o fetiță oarbă din naștere care era de 14 ani şi s-a 
uns cu credință cu untdelemn de la icoana ta, învrednicindu-se de a vedea 
lumina soarelui şi a cânta ţie cu mulţumire luminată de Soarele dreptăţii unele 
ca acestea: 

Bucură-te, vederea limpede a celor orbi; 

Bucură-te, ridicarea durerilor noastre; 

Bucură-te, mângâierea celor răniți de sabia durerilor; 

Bucură-te, căutarea celor bolnavi sufleteşte; 

Bucură-te, auzirea cea grabnică a celor bolnavi; 

Bucură-te, gândul cel senin al cuvioşilor; 

Bucură-te, munte al răbdării smerite; 

Bucură-te, acoperământul Luminii; 

Bucură-te, cununa preoților mărturisitori; 

Bucură-te, izvor binecuvântat de rugăciune; 

Bucură-te, învăţătoarea cea iscusită a smereniei; 

Bucură-te, a fetei bolnave dorită alinare; 

Bucură-te, surpătoarea gândurilor trufaşe; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 8 

Semnele de mulțumire şi recunoştinţă aduse celor ce s-au învrednicit de darurile 
tale sunt întărire celor ce nădăjduiesc să primească mila ta, cântând Domnului: 
Aliluia ! 


Icosul 8 

Mulţi bolnavi au aflat tămăduire prin rugăciunile tale şi cei deznădăjduiți au fost 
ridicați de mâna ta cea tare din iadul căderii, iar noi cu nădejde alergăm către 
tine, aducându-ţi salba cântărilor acestora: 

Bucură-te, bucuria celor încercați de boală; 

Bucură-te, cununa biruitorilor asupra păcatului; 

Bucură-te, ridicarea celor căzuţi în deznădăjduire; 

Bucură-te, liniştea celor tulburaţi pe marea vieţii; 

Bucură-te, pacea celor covârșiți de necazuri; 

Bucură-te, veselia iubitorilor de nevoinţe; 

Bucură-te, glasul celor smeriţi; 

Bucură-te, cărarea pocăinţei celor greşiţi; 

Bucură-te, călăuzitoarea tainică a celor orbi; 

Bucură-te, întărirea celor biruiţi de boli cumplite; 

Bucură-te, păzitoarea cea grabnică a orfanilor; 

Bucură-te, pecetea minţilor celor desăvârşite; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 9 
Ca o comoară tainică străluceşti în mănăstirea de pe muntele Taborului, che- 
mând pe toţi pe scara desăvârşirii, ca să zidească trepte din pietrele cântărilor 


de: Aliluia! 


Icosul 9 

Tabor al înțelepciunii pe tine te cunoaştem Preacurată, ceea ce te-ai făcut tuturor 
toate, ca pe mulţi să-i smulgi din mâna celui viclean şi să-i aşezi pe ei pe 
pajiştea vieţii, ca să îți aducă cântări ca acestea: 

Bucură-te, înțelepţirea tainică a celor neputincioşi; 

Bucură-te, untdelemnul rugăciunii celor milostivi; 

Bucură-te, că salba laudelor tuturor o primeşti cu bunăvoință; 

Bucură-te, că strici toate cursele celui viclean; 

Bucură-te, poarta mântuirii celor iubitori de adevăr; 

Bucură-te, Tabor înţelegător al virtuţilor; 

Bucură-te, desăvârşirea celor smeriţi; 

Bucură-te, palat strălucit al marelui Împărat; 

Bucură-te, mângâierea celor asupriți; 

Bucură-te, apărătoarea celor nedreptățiți; 

Bucură-te, pom roditor de daruri cereşti; 

Bucură-te, a îngerilor mirare neîncetată; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 10 

Altar al smereniei pe tine te cunoaștem, căci te-ai plecat voii dumnezeieşti și ai 
născut pe Cel ce a strălucit din Tatăl, ca să lumineze veacurile şi pe cei ce cântă 
cu credință neîncetat: Aliluia ! 


Icosul 10 

Cu vălul rugăciunilor tale acoperi toată lumea cea frământată de multe patimi şi 
zdrobeşti sub picioarele noastre pe cei ce aruncă săgețile ispitelor, ca să ne 
aflăm biruitori prin puterea Crucii şi să îţi aducem ţie cu bucurie laude ca 
acestea: 

Bucură-te, soare înţelegător al cuvioşilor; 

Bucură-te, al tuturor creştinilor zid nebiruit; 

Bucură-te, nădejdea celor ce aleargă către tine; 

Bucură-te, pecetea inimilor întru care Duhul s-a sălăşluit,; 

Bucură-te, corabie a mântuirii noastre; 

Bucură-te, surparea eresurilor de suflet ucigătoare; 

Bucură-te, pacea sufletelor tulburate; 

Bucură-te, că ne dai aripile smereniei; 

Bucură-te, acoperământ al dragostei smerite; 

Bucură-te, scaun prea înalt al Stăpânului; 

Bucură-te, cunună a fecioarelor celor înțelepte; 

Bucură-te, răsplata celor iubitori de nevoinţă; 


Bucură-te, Maică a Cuvântului, pururea Fecioară, icoană a acatistului veş- 
nic! 


Condacul 11 

Marea vieţii cea tulburată cumplit ne afundă în adâncul necazurilor, dar strigăm 
către tine cu glasul sufletului smerit, ca să ne scoţi la limanul cântărilor de: 
Aliluia! 


Icosul 11 

Mulțimea păcatelor noastre cumplit ne-a depărtat de Cel Preaînalt şi nu mai 
suntem vrednici să ridicăm ochii sufletului către Stăpânitorul a toate, ci numai 
către tine alergăm ca să ne mijloceşti iertare şi împăcare cu Cel care voiește a fi 
lăudată așa: 

Bucură-te, condei ce ne scrie iertarea; 

Bucură-te, mijlocitoare grabnică celor greşiţi; 

Bucură-te, munte sfințit al doririlor cerești; 

Bucură-te, comoară nedeşertată celor smeriţi; 

Bucură-te, carte a tainelor mai presus de minte; 

Bucură-te, că nu ne laşi pe noi cufundaţi în răutate; 

Bucură-te, armă puternică împotriva deznădăjduirii; 

Bucură-te, cântec veşnic al cereştii armonii; 


Bucură-te, cărare a Împărăției cerești; 

Bucură-te, izvor nesecat al rugăciunii; 

Bucură-te, înțelepțirea tainică a cuvântătorilor de Dumnezeu; 

Bucură-te, risipirea tulburării vrăjmașilor nevăzuţi; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 12 

Îngerii cu netăcute glasuri înalță ţie tămâia cântărilor cereşti, iar glasurile ini- 
milor noastre smerite se aud înăbuşite de întristare, dar, Tu, prea binecuvântată, 
ca una ce ai născut pe Bucuria lumii, dă-ne nouă bucuria pocăinţei, ca să și 
putem cânta: Aliluia 7 


Icosul 12 

În muntele Taborului te odihnești, ca Una ce eşti munte înţelegător al slavei, 
care îndreptezi pașii noştri pe muntele pocăinţei, ca să îți culegem ţie flori de 
cântări mulțumitoare ca acestea: 

Bucură-te, Tabor veşnic al Luminii; 

Bucură-te, că ne scoţi din prăpastia necazurilor; 

Bucură-te, lumina celor din întunericul neștiinţei; 

Bucură-te, mireasă prea sfințită a Duhului; 

Bucură-te, Maica cea prea curată a Cuvântului; 

Bucură-te, oglinda slavei nesfârșită a Tatălui; 

Bucură-te, încununarea celor răbdători; 

Bucură-te, crin neveștejit al înţelepciunii; 

Bucură-te, casă cerească a Luminii; 

Bucură-te, închinarea cetelor îngerești; 

Bucură-te, glasul bucuriei celor mântuiţi; 

Bucură-te, nădejdea celor de patimi biruiţi; 

Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 13 (de 3 ori) 

O, prea curată Stăpână, Născătoare de Dumnzeu, nu ne uita pe noi, cei covârșiți 
de valurile grijilor lumești, ci ne ridică la înălțimea pocăinței, ca pe Taborul 
mântuirii ajungând, să aducem Domnului razele cântărilor de: Aliluia 7 


Apoi: 


Icosul 1 

În braţele tale ai purtat pe Cel Neîncăput în ceruri și mai desfătată decât cerurile 
te-ai arătat, dăruind lumii pe Floarea vieţii - Hristos, cel ce voieşte ca să-ți 
împletim noi cunună prea frumoasă din flori de cântări ca acestea: 


Bucură-te, icoană a tainelor vieţii; 

Bucură-te, cer luminat de Soarele cel veşnic; 

Bucură-te, poartă a Împărăției cereşti; 

Bucură-te, făclia gânditoare a rugăciunii; 

Bucură-te, marea cea senină a înţelepciunii; 

Bucură-te, zbor spre înălțimile Luminii; 

Bucură-te, cămară a Împăratului neîncăput de ceruri; 
Bucură-te, mărgăritar dorit al minţilor luminate; 

Bucură-te, pajiște încununată de florile virtuţilor; 
Bucură-te, oglindă în care am văzut strălucirea Cuvântului; 
Bucură-te, cântec veşnic al desăvârșirii; 

Bucură-te, dorire neîncetată după izvorul mântuirii; 
Bucură-te, Maică a Cuvântului, pururea Fecioară, icoană a acatistului veș- 
nic! 


Condacul 1 

Amuţește toată mintea neputând a afla în vistieria inimii gând spre împodobirea 
luminatei icoane, căci purtând în braţe pe Soarele dreptăţii, trimiţi razele mângâ- 
ietoare ale darurilor Sale tuturor celor ce cântă cu credinţă şi cu dragoste: Ali- 
luia ! 


Comentarii patristice - Schimbarea la faţă a Domnului 


(Mt. 17, I) Și după şase zile, lisus a luat cu Sine pe Petru şi pe Iacov şi pe 
Ioan, fratele lui, şi i-a dus într-un munte înalt, de o parte. 


Cu adevărat, într-un eveniment ca acesta ni se pune înainte rațiunea, armonia şi 
pilda, căci după şase zile, ni se arată slava Domnului. Fără îndoială că trecerea 
celor șase sute de ani prefigurează slava Împărăției Cerurilor. lar sus au mers 
trei, care să prefigureze pe cele trei neamuri din Sem, Ham și lafet, făcându-se 
cunoscută prin aceasta alegerea viitoare a oamenilor de către harul divin. 


(Ilarie de Poitiers, La Matei 17.2, traducere pentru Doxologia.ro de Lucian 
Filip) 


(Mt. 17, I) Și după şase zile, lisus a luat cu Sine pe Petru şi pe Iacov şi pe 
Ioan, fratele lui, şi i-a dus într-un munte înalt, de o parte. 


Acum se pune întrebarea cum i-a dus Hristos într-un munte înalt după şase zile, 
în timp ce Evanghelistul Luca vorbeşte de opt zile. Răspunsul este simplu: 
Matei numără doar zilele de la mijloc, în timp ce Luca adugă și pe prima şi pe 
ultima zi (pentru a face să se potrivească intervalul de şase zile de la Mt. 17, 1 
cu cel de opt zile de la Lc. 9, 28, leronim afirmă că Matei numără doar zilele 
care sunt întregi pe când Luca, aplicând criteriul sinecdotic, numără şi bucăţile 
de zi de dinaintea şi de după cele şase zile — n.tr.), pentru că nici Luca nu spune 
că lisus a luat după opt zile pe Petru, Iacov şi loan, ci ca la opt zile (Lc. 9, 28). 


(Fericitul Ieronim, Comentariu la Matei 3.17.1, traducere pentru 
Doxologia.ro de Lucian Filip) 


(Mt. 17, I) Și după şase zile, lisus a luat cu Sine pe Petru şi pe Iacov şi pe 
Ioan, fratele lui, şi i-a dus într-un munte înalt, de o parte. 


De ce ia numai pe aceştia trei cu E1? Îi ia doar pe aceştia pentru că fiecare dintre 
ei a fost ridicat la o cinste mai înaltă decât oricare dintre ceilalți. Petru şi-a 
dovedit întâietatea cu o dragoste extrem de mare; loan, fiind iubit foarte mult de 
către lisus, iar Iacov, prin răspunsul său dimpreună cu ceilalți ucenici: putem să 
bem acest pahar (Mt. 20, 22), prin faptele şi ascultarea sa. Căci atât era de zelos 
şi urât de iudei, încât Irod şi-a imaginat că le-a făcut o foarte mare favoare 
iudeilor, omorându-l (cf. Fap. 12, 1-3; Irod ...a ucis cu sabia pe Iacov, fratele lui 
loan şi văzând că este pe placul iudeilor...). 


(Sfântul loan Gură de Aur, Evanghelia după Matei, Omilia 56.2, traducere 
pentru Doxologia.ro de Lucian Filip) 


(Mr 17, 2) Şi S-a schimbat la faţă, înaintea lor, şi a strălucit faţa Lui ca 
soarele, iar veşmintele Lui s-au făcut albe ca lumina. 


Unii s-ar putea întreba: când Hristos S-a schimbat la faţă înaintea celor duşi de 
către EI în munte, li s-a arătat ca Dumnezeu sau în forma preîncarnată pe care o 
avea mai devreme? Dacă celor lăsaţi jos li S-a arătat în chip de slujitor, atunci 
celor care L-au urmat în munte li S-a arătat tot în chip de slujitor sau ca 
Dumnezeu? Ascultaţi cu atenţie şi, dacă puteţi, în acelaşi timp fiţi atenţi şi cu 
duhul. Evanghelistul nu spune doar că S-a schimbat, ci cu un amănunt în plus 
foarte folositor. Atât Matei, cât şi Luca au pomenit aceasta: S-a schimbat la faţă, 
înaintea lor, şi se pune astfel întrebarea: este posibil ca Hristos să se schimbe la 
față înaintea unora, iar înaintea altora nu? (Origen afirmă că Logosul are o 
relaţie individuală cu fiecare ființă rațională, relație care variază în funcție de 
progresul sau regresul spiritual al fiecăruia — n.tr.). 


Vreţi să fiți şi voi martori ai schimbării la față a Mântuitorului? Priviţi împreună 
cu mine la lisus din Evanghelii, ca să fie lesne de înţeles. În Evanghelii poate fi 
privit şi după trup, şi după adevărata dumnezeire a Sa, putând fi văzut ca 
Dumnezeu după putinţa noastră de înţelegere. În acest chip a fost privit de către 
cei care au mers cu El în munte ca să fie deoparte, dar împreună cu El. lar cei 
care nu merg în munte pot şi ei să-l privească faptele, să-l asculte cuvintele, 
cuvinte care sunt înălțătoare. Înaintea celor care merg sus se schimbă lisus la 
față şi nu înaintea celor de jos. Atunci când se schimbă, fața Sa strălucește ca 
soarele, ca să se arate copiilor luminii care au lepădat lucrurile întunericului şi s- 
au îmbrăcat cu armele luminii (cf. Rom. 13, 12). Aceştia nu mai sunt fiii 


întunericului sau ai nopții, ci au devenit fu ai zilei. Păşesc cinstit ca ziua. 
Făcându-li-Se cunoscut, va străluci înaintea lor nu doar ca un simplu soare, ci ca 
Cel care S-a arătat că este Soarele Dreptăţii. 


(Origen, Comentariu la Matei 12.37, traducere pentru Doxologia.ro de 
Lucian Filip) 


(Mt, 17, 2) Şi S-a schimbat la faţă, înaintea lor, şi a strălucit faţa Lui ca 
soarele, iar veşmintele Lui s-au făcut albe ca lumina. 


Cu siguranță, Domnul S-a schimbat în acea slavă cu care va veni mai târziu în 
împărăţia Sa. Schimbarea Sa a fost accentuată de splendoare şi nu a redus cu 
nimic înfățișarea Sa exterioară, căci presupunem că trupul Său a devenit 
spiritual. Chiar și veşmintele I s-au schimbat într-un alb atât de puternic, încât 
un alt evanghelist spune: albe foarte, ca zăpada, cum nu poate înălbi aşa pe 
pământ înălbitorul (Mc. 9, 3).Ceea ce poate înălbitorul pământesc să facă este 
ceva material şi supus atingerii, nu supranatural şi ceresc, care păcăleşte ochii, 
putând fi văzut doar în vedenie 


(Fericitul Ieronim, Comentariu la Matei 3.17, traducere pentru Doxologia.ro 
de Lucian Filip) 


(Mt, 17, 2) Şi S-a schimbat la faţă, înaintea lor, şi a strălucit faţa Lui ca 
soarele, iar veşmintele Lui s-au făcut albe ca lumina. 


Adevărat, lisus strălucea precum soarele, arătând că este lumina care luminează 
pe tot cel ce se află în această lume (In. 1, 9). Soarele este soare pentru ochii 
trupeşti, iar Hristos este soare pentru ochii inimii. Veşmintele Sale sunt un 
simbol al Bisericii, căci veșmintele, dacă nu stau pe cel ce le-a îmbrăcat, cad 
grămadă la pământ. Pavel a fost precum cea mai de jos margine a acestor 
veşminte, el însuşi spunând: Sunt ultimul dintre apostoli. La un veşmânt, 
marginea este ultima şi cea mai mică parte a sa. Dar, aşa cum acea femeie care 
s-a atins de marginea veșmintelor lui lisus şi s-a vindecat, la fel şi Biserica, care 
s-a format între neamuri, a fost mântuită prin predica Apostolului Pavel. 


(Fericitul Augustin, Predica 78, 2, traducere pentru Doxologia.ro de Lucian 
Filip) 

(Mt. 17, 3) Și iată, Moise şi Ilie s-au arătat lor, vorbind cu EL. 

Hristos se schimbă la față pentru a-Şi face cunoscută slava de pe cruce, pentru a 


mângâia pe Petru și pe ceilalți când vor fi martori Pătimirilor Sale şi ca să ridice 
mintea lor la o înţelegere mai înaltă. Cei care L-au însoţit în munte aveau mai 


apoi să vorbească despre slava pe care trebuia să o împlinească în lerusalim, 
adică despre slava Pătimirilor şi a morţii Sale pe cruce. 


Însă Hristos nu numai că i-a dus la o gândire mai înaltă, ci a ridicat virtuțile lor 
pe o treaptă superioară pentru ca mai apoi să poate îndeplini poruncile ce li se 
vor da, pentru că tocmai le spusese: Dacă vrea cineva să vină după Mine, să se 
lepede de sine, să-şi ia crucea şi să-Mi urmeze Mie (Mt. 16, 24) . Le-a pus apoi 
înainte pe Moise şi pe Ilie, care erau gata să moară de zece mii de ori pentru 
cele rânduite de Dumnezeu și pentru cei încredinţaţi spre păstorire. Fiecare 
dintre ei pierzându-și viaţa, şi-au aflat-o, căci amândoi au vorbit cu curaj 
înaintea tiranilor, unul cu cel egiptean, celălalt cu Ahab, vorbind în numele 
oamenilor fără de inimă şi neascultători şi erau pe punctul de a fi pierduţi chiar 
de oamenii pe care i-au salvat, căci amândoi şi-au dorit să îndepărteze pe 
oameni de la idolatrie. Cei doi nu erau oameni învăţaţi. Moise grăia cu anevoie 
şi era gângav, iar Ilie avea acea cruntă înfăţişare (4 Reg. 1, 8), însă amândoi 
respectau de bună voie sărăcia. Moise nu s-a ostenit pentru câştigul lumesc, iar 
Ilie nu a avut al său nimic altceva decât cojocul. 


(Sfântul loan Gură de Aur, Evanghelia după Matei, Omilia 56.2, traducere 
pentru Doxologia.ro de Lucian Filip) 


(Mt. 17, 3) Și iată, Moise şi Ilie s-au arătat lor, vorbind cu EL. 


Atunci când cărturarii şi fariseii încercau să-L ispitească pe lisus, El nu a vrut să 
le dea semnele ce ei le cereau, ci i-a lăsat fără cuvânt de apărare cu răspunsul pe 
care l-a dat. Însă, de data aceasta, le dă apostolilor un semn din cer pentru a le 
întări credința, coborând pe Ilie din locul unde se ridicase, iar pe Moise 
ridicându-l din cele mai de jos. 


(Fericitul Ieronim, Comentariu la Matei 3, 17, 3, traducere pentru 
Doxologia.ro de Lucian Filip) 


(Mt, 17, 4) Şi, răspunzând, Petru a zis lui lisus: Doamne, bine este să fim noi 
dici; dacă voieşti, voi face aici trei colibe: Ţie una, şi lui Moise una, şi lui Ilie 
una. 


Apuci pe un drum greșit, Petre, precum în al loc spune evanghelistul că nu ştii 
ce spui. Nu căuta să faci trei colibe, ci caută doar adăpostul Evangheliei, în care 
se recapitulează legea şi proorocii [observația lui Ieronim este menită să arate 
strânsa legătură dintre Vechiul (legea şi prorocii) şi Noul Testament — n. tr.]. 
Vrând să construiești trei colibe, nu faci decât să pui la un loc pe cei doi slujitori 
cu Domnul lor. Caută doar pe Tatăl, pe Fiul şi pe Sfântul Duh, căci aceste trei 


persoane sunt un singur Dumnezeu, Căruia trebuie să te închini în coliba inimii 
tale. 


(Fericitul Ieronim, Comentariu la Matei 3, 17, 3, traducere pentru 
Doxologia.ro de Lucian Filip) 


(Mt, 17, 4) Şi, răspunzând, Petru a zis lui lisus: Doamne, bine este să fim noi 
dici; dacă voieşti, voi face aici trei colibe: Ţie una, şi lui Moise una, şi lui Ilie 
una. 


Petru nu ştia ce vorbeşte pentru că înainte ca Domnul să pătimească, să învieze 
şi să aducă biruință asupra morții şi stricăciunii, era imposibil ca Petru să fie cu 
Hristos şi să i se permită să intre în corturile ce se sunt în cer. Aceste lucruri vor 
fi posibile doar după ce Domnul va învia şi se va înălța la cer. 


(Sfântul Chiril al Alexandriei, Fragmentul 200, traducere pentru 
Doxologia.ro de Lucian Filip) 


(Mt, 17, 4) Şi, răspunzând, Petru a zis lui lisus: Doamne, bine este să fim noi 
dici; dacă voieşti, voi face aici trei colibe: Ţie una, şi lui Moise una, şi lui Ilie 
una. 


Emoţionat aşadar de revelaţiile lucrurilor tainice, apostolul Petru, nesocotind 
cele lumești și urând cele pământeşti, a fost cucerit de o izbucnire a dorinţei de a 
avea parte de lucrurile veşnice. Umplându-se de bucurie la vederea celor ce se 
petreceau înaintea sa, îşi dorea să rămână cu lisus acolo unde se împărtăşea de 
slava văzută a Sa. De aceea a şi spus Petru: bine este să fim noi aici; dacă 
voieşti, voi face aici trei colibe: „ie una, şi lui Moise una, şi lui Ilie una”. Însă 
Domnul nu i-a răspuns la propunere, nu pentru că ar fi fost rea, ci doar pentru că 
nu era potrivită, deoarece lumea putea fi mântuită doar prin moartea Sa. lar în 
atenționarea Domnului, credinţa credincioșilor este chemată să fie cu băgare de 
seamă. Îndurând ispitele acestei vieţi, trebuie să înțelegem că înainte să cerem 
slavă, trebuie să cerem îndurare. Şansa cea bună de a conduce pe alții nu poate 
veni înaintea unei vremi de suferinţă. 


(Sfântul Leon cel mare, Predica 38, S,traducere pentru Doxologia.ro de 
Lucian Filip) 


(Mt. 17, 5) Vorbind el încă, iată un nor luminos i-a umbrit pe ei, şi iată glas 
din nor zicând: „Acesta este Fiul Meu Cel iubit, în Care am binevoit; pe 
Acesta ascultaţi-L ”, 


Cred că Dumnezeu, vrând să schimbe gândul lui Petru de a face trei colibe, în 
care, dacă ar fi fost după el, ar fi vrut să locuiască, îi arată un alt adăpost, unul 
mai bun şi mai presus decât oricare altul: norul. Coliba la aceasta slujeşte, să 
aducă umbră celui care intră în ea şi să-l adăpostească, lucru pe care l-a făcut şi 
norul cel strălucitor. Dumnezeu a făcut în aşa fel, încât parcă era un cort divin, 
atât era de strălucitor, ca să fie ca un model al învierii ce va să vină. Pentru că 
norul cel strălucitor aduce umbra sa peste cei drepți, îi ocroteşte şi-n același 
timp le aduce lumină și-i luminează. Cine ar putea fi acest nor strălucitor care îi 
umbreşte pe cei drepți? Este poate puterea Tatălui, din care vine vocea care 
spune: Acesta este Fiul Meu Cel iubit, în Care am binevoit îndemnând pe cei 
care sunt umbriți de către EI să asculte doar de Domnul şi de nimeni altcineva? 
Dumnezeu vorbeşte, ca întotdeauna, prin cei prin care voiește EI s-o facă. Poate 
că norul cel strălucitor este Sfântul Duh, umbrind pe cei drepți și predând 
cuvintele lui Dumnezeu și spunând: Acesta este Fiul Meu Cel iubit, în Care am 
binevoit. Chiar m-aş aventura să spun că norul cel strălucitor este chiar 
Mântuitorul nostru. 


(Origen, Comentariu la Matei 12.42, traducere pentru Doxologia.ro de 
Lucian Filip) 


(Mt. 17, 5) Vorbind el încă, iată un nor luminos i-a umbrit pe ei, şi iată glas 
din nor zicând: „Acesta este Fiul Meu Cel iubit, în Care am binevoit; pe 
Acesta ascultaţi-L ”, 


Pentru că Petru a întrebat fără chibzuinţă, nu se învrednicește ca Domnul să-i 
răspundă, însă răspunde Tatăl în locul Fiului, ca să se împlinească cuvântul 
Domnului: Eu sunt Cel ce mărturisesc despre Mine Însumi şi mărturisește 
despre Mine Tatăl, Cel ce M-a trimis (In. 8, 18). Norul se arată strălucind cu 
putere şi-i umbreşte pe cei de acolo, ca cei ce caută corturi sau colibe lumești 
făcute din ramuri să ajungă să fie ocrotiți de umbra unui nor strălucitor. Apoi se 
aude şi vocea Tatălui din cer, care mărturiseşte și-l învaţă pe Petru adevărul fără 
pic de greşeală şi de fapt, învață, prin Petru, pe toţi apostolii că Acesta este Fiul 
Meu Cel iubit. Lui trebuie să-l faci colibă şi Lui trebuie să ] te închini. Fiul Meu 
este deosebit de slujitorii Săi, Moise şi Ilie. Ei, împreună cu tine, vor pregăti un 
sălaş pentru Domnul lor în lăcașul sfânt al inimii lor. 


(Fericitul Ieronim, Comentariu la Matei 3.17, traducere pentru Doxologia.ro 
de Lucian Filip) 


(Mt. 17, 5) Vorbind el încă, iată un nor luminos i-a umbrit pe ei, şi iată glas 
din nor zicând: „Acesta este Fiul Meu Cel iubit, în Care am binevoit; pe 
Acesta ascultaţi-L ”, 


Tatăl revelează pe Fiul atunci când se aude cu putere vocea ce se pogoară din 
cer. Prin ea, face cunoscută o mărturie ce vine de sus. Nimeni nu trebuie să se 
gândească că vocea lui Dumnezeu se poate auzi cu urechea trupească şi nici că 
cineva ar putea atinge o ființă netrupească. Aşa cum nimeni nu L-a văzut 
niciodată pe Dumnezeu (In. 1, 18; 1 In, 4, 12), la fel, nici nu L-a auzit. 
Cuvintele să-L ascultați au puterea să facă deosebirea necesară între cei ce s-au 
arătat pe munte, căci Dumnezeu poruncește să fie ascultat Hristos, şi nu Moise 
sau proorocul care era cu ei, pentru că sosise vremea ca oamenii să păşească 
înainte şi să treacă peste introducerea la împlinire, adică să treacă de la 
prefigurare la realitate (Vechiul Testament a prefigurat atât simbolic, cât şi 
profetic Noul Testament şi de aceea progresul de la unul la celălalt este definit 
ca progresul de la simbol la realitate, de la profeție la împlinire — n.tr.). 


(Apolinarie, Fragmentul 85, traducere pentru Doxologia.ro de Lucian Filip) 


(Mt. 17, 5) Vorbind el încă, iată un nor luminos i-a umbrit pe ei, şi iată glas 
din nor zicând: „Acesta este Fiul Meu Cel iubit, în Care am binevoit; pe 
Acesta ascultaţi-L ”, 


O voce din nor s-a auzit zicând: Acesta este Fiul Meu Cel iubit, în Care am 
binevoit; pe Acesta ascultaţi-L. Eu mă voi face cunoscut prin predica Sa şi voi fi 
prea slăvit prin smerenia Sa, de aceea să-L ascultați fără să şovăiți. El este 


Adevărul şi Viaţa, EI este puterea şi înțelepciunea Mea. Ascultaţi-L pe Cel pe 
care L-au prefigurat tainele legii şi despre care au cântat gurile prorocilor. 
Ascultaţi-L pe Cel Care a răscumpărat lumea prin sângele Său, Care a legat răul 
şi toate puterile sale (Apoc. 20, 2) şi Care a rupt datoria păcatului şi legăturile 
nedreptăţii. Ascultaţi-L, pe Cel care a deschis calea către Rai şi Care prin 
durerea crucii pregăteşte pentru voi scările care duc în împărăția Sa. 


(Sfântul Leon cel mare, Predica 38, 7, traducere pentru Doxologia.ro de 
Lucian Filip) 


(Mt. 17, 6) Și, auzind, ucenicii au căzut cu faţa la pământ şi S-au spăimântat 
foarte. 


De ce s-au poticnit la auzul acestor cuvinte? Căci mai înainte, o voce 
asemănătoare se auzise la Iordan, fiind de faţă şi mulțimea, însă nimeni nu s-a 
cutremurat. lar după aceea, chiar şi după ce au spus că a fost tunet, tot nu s-au 
înspăimântat (In. 12, 28-29). Cum de acum au căzut cu faţa la pământ? Au căzut 
la pământ pentru că era singurătate, şi înălțimea muntelui, şi o deplină linişte, şi 
o transfigurare plină de fior, şi o lumină curată şi un nor care se întinsese. Toate 
acestea i-au înfricoşat. În orice parte ar fi privit, erau uimiţi de ceea ce vedeau și 
de aceea au căzut cu faţa la pământ, atât de teamă, cât şi pentru a se închina. 


(Sfântul loan Gură de Aur, Evanghelia după Matei, Omilia 56.6, traducere 
pentru Doxologia.ro de Lucian Filip) 


(Mt. 17, 6) Și, auzind, ucenicii au căzut cu faţa la pământ şi S-au spăimântat 
foarte. 


Prin vorbirea lor împreună se arată că cei doi proroci au vestit şi ei acelaşi 
lucruri ca lisus, chiar dacă au făcut-o într-un chip enigmatic. Cuprinşi de spaimă 
la auzul lor, ucenicii au căzut cu fața la pământ, de unde mai apoi i-a ridicat 
lisus. Acest lucru ne arată că, dacă lisus nu s-ar fi întrupat, dacă n-ar fi devenit 
un Mijlocitor între Dumnezeu și oameni şi dacă n-ar fi întărit natura umană, ea 
n-ar fi fost în stare să reziste la auzul vocii lui Dumnezeu. 


(Sfântul Chiril Alexandrinul, Fragment 199, traducere pentru Doxologia.ro 
de Lucian Filip) 


(Mt. 17, 7) Şi lisus S-a apropiat de ei, şi atingându-i, le-a zis: „Sculaţi-vă şi 
nu Vă temeţi”, 


Din cauza a trei posibile motive au împietrit de teamă: fie pentru că ştiau că sunt 
păcătoşi, fie pentru că au văzut că sunt acoperiţi de un nor strălucitor, fie pentru 
că au auzit vocea lui Dumnezeu Tatăl. Slăbiciunea umană nu poate suporta 
vederea unei asemenea slave dumnezeiești, căci tremură din toată inima şi din 
tot trupul său şi cade la pământ... Dar lisus S-a apropiat şi s-a atins de ei. Pentru 
că zăceau întinşi la pământ şi nu se puteau ridica, făcându-l-se milă, a venit şi S- 
a atins de ei pentru ca prin atingerea Sa să le alunge teama şi să redea putere 
trupurilor, zicând: Sculaţi-vă şi nu vă temeţi. Pe cei pe care i-a vindecat cu 
atingerea Sa, acum îi vindecă şi de teamă prin porunca nu vă temeţi. Mai întâi 
este alungată frica, pentru ca mai să poată fi împărtăşită învăţătura de credință. 


(Fericitul Ieronim, Comentariu la Matei 3.17, traducere pentru Doxologia.ro 
de Lucian Filip) 


(Mt. 17, 8) Și, ridicându-şi ochii, nu au văzut pe nimeni, decât numai pe lisus 
singur. 


Fiţi cu băgare de seamă la amănuntele acestui verset şi vedeţi dacă nu cumva l- 
am putea tâlcui astfel: Ucenicii au înţeles că Fiul lui Dumnezeu vorbise cu 
Moise pentru că El spusese mai înainte despre Dumnezeu că nu poate vedea 
omul faţa Mea şi să trăiască şi au înțeles mărturia lui Moise despre Dumnezeu 
pentru că nu erau în stare să suporte strălucirea Sa şi s-au smerit pe sine sub 
atotputernica mână a Sa. 


Însă, după atingerea Cuvântului, şi-au ridicat ochii şi au văzut doar pe lisus 
lângă ei, fără nimeni altcineva. Moise, adică Legea, şi Ilie, adică proorocul au 
devenit una cu Evanghelia, adică cu lisus. N-au rămas în continuare trei, ci au 
devenit una. Gândiţi-vă la aceste lucruri într-un chip duhovnicesc. 


(Origen, Comentariu la Matei 12.43, traducere pentru Doxologia.ro de 
Lucian Filip) 


(Mt. 17, 9) Și pe când se coborau din munte, lisus le-a poruncit, zicând: 
;; Nimănui Să nu spuneţi ceea ce aţi văzut, până când Fiul Omului Se va scula 
din morţi”. 


Cu cât erau mai mari lucrurile care se spuneau despre El,cu atât le era mai greu 
oamenilor din vremea aceea să le priceapă. lar ocara crucii avea să complice 
toate acestea şi mai mult, de aceea le-a cerut să nu spună nimănui nimic despre 
schimbarea Sa la faţă. Apoi le-a adus aminte din nou de Patimi şi aproape le-a 
pomenit și motivul pentru care le-a poruncit să ţină totul în taină. Căci nu le-a 
poruncit să nu spună nimănui niciodată nimic, ci (să aștepte — n.tr.) până când 
Fiul Omului Se va scula din morţi, fără a le pomeni nimic de chinurile ce avea 
să le îndure, ci doar despre partea bună, a Învierii. Cerându-le aceasta, s-au 
supărat ucenicii? Chiar deloc, pentru că tăcerea care se ceruse de la ei se referea 
doar la vremea de dinainte de răstignire, pentru ca după aceea să se 


învrednicească de primirea Duhului. Minunile aveau să mărturisească pentru ei 
şi orice ar fi spus de acum încolo, ar fi fost mai ușor de înțeles. Pentru că 
evenimentele petrecute au vestit puterea Sa mai lesne decât orice trâmbiţă, 
evenimente pe care nimic nu ar fi putut să le împiedice să se petreacă. 


(Sfântul loan Gură de Aur, Evanghelia după Matei, Omilia 56.6, traducere 
pentru Doxologia.ro de Lucian Filip) 


(Mt. 17, 9) Și pe când se coborau din munte, lisus le-a poruncit, zicând: 
;; Nimănui Să nu spuneţi ceea ce aţi văzut, până când Fiul Omului Se va scula 
din morţi”. 


O prefigurarea a viitoarei împărății şi a slavei biruinței Sale a fost văzută pe 
munte. Hristos nu voia ca oamenii să cunoască cele petrecute pe munte pentru 
că n-aveau să le creadă din cauza măreției lor şi pentru că după o asemenea 
arătare în slavă, crucea care avea să urmeze ar fi făcut ca minţile care n-au 
învăţat tainele dumnezeiești să se poticnească. 


(Fericitul Ieronim, Comentariu la Matei 3.17, traducere pentru Doxologia.ro 
de Lucian Filip) 


Teologie și spiritualitate - Evanghelia zilei - Matei 17, 1-9 


m 


„În vremea aceea a luat Iisus cu Sine pe Petru şi pe Iacov şi pe Ioan, fratele lui, 
şi i-a dus într-un munte înalt, de o parte. Și S-a schimbat la faţă înaintea lor şi a 
strălucit faţa Lui ca soarele, iar veșmintele Lui s-au făcut albe ca lumina. ȘI, 
iată, Moise şi Ilie s-au arătat lor, vorbind cu Dânsul. Și, răspunzând, Petru i-a zis 
lui lisus: Doamne, bine este să fim noi aici; dacă voieşti, vom face aici trei 
colibe: Ţie una, şi lui Moise una, şi lui Ilie una. Dar, pe când el vorbea, un nor 
luminos i-a umbrit şi, iată, glas din nor zicând: Acesta este Fiul Meu Cel iubit, 
întru Care am binevoit; de Acesta să ascultați! Și auzind, ucenicii au căzut cu 
fața la pământ şi s-au spăimântat foarte tare. Dar lisus S-a apropiat de ei şi, 
atingându-i, le-a zis: Sculaţi-vă şi nu vă temeţi! Şi, ridicându-şi ochii lor, nu au 
văzut pe nimeni decât numai pe lisus singur. Și pe când se coborau din munte, 
lisus le-a poruncit, zicând: Nimănui să nu spuneţi ceea ce ați văzut, până când 
Fiul Omului va învia din morți.” 


Cum este Dumnezeu 


Sfântul Maxim mărturisitorul, Ambigua, partea a doua, 79b, în Părinți şi Scrii- 
tori Bisericeşti (1983), vol. 80, pp. 205-206: „Dumnezeu este infinit, ceea ce 
înseamnă că nu are margine. Căci marginea e proprie celui ce se diferențiază 
prin patru margini: prin centru, linie, suprafață şi soliditate, ba încă şi prin trei 
dimensiuni: lungime, lăţime şi adâncime, care şi ele se diferenţiază prin şase 


margini, fiecare adică fiind circumscerisă de două, de pildă lungimea prin cea de 
sus şi cea de jos, lățimea prin cea de-a dreapta şi cea de-a stânga, adâncimea 
prin marginea dinainte şi dindărăt. 


ŞI iarăşi, aceleaşi noțiuni comune prezintă pe Dumnezeu indefinit, adică nepri- 
mitor de o dezvoltare ce trece prin stări proprii noi entitatea şi neavând nici 
poziţia în spaţiu, nici început sau sfârşit în timp. 


Apoi îl socotesc fără figură, ca unul ce nu e un chip exterior, nu e nici în patru 
unghiuri, nu stă nici drept, nu e nici povârnit în jos. In sfârşit, e nepipăit şi 
nevăzut, ca unul ce nu cade sub simţuri (căci acestea sunt proprii trupurilor). 


Aşa fiind, în urma celor arătate e absurd să se considere că Dumnezeu e trup şi e 
silit să Se împartă în părți, din care Se compune iarăşi ca trup. Căci Dumnezeu e 
cu totul fără părți, pentru că e cu desăvârşire fără cantitate; şi e cu desăvârşire 
fără cantitate, pentru că e cu desăvârşire fără calitate; şi e cu desăvârşire fără 
calitate, pentru că e cu totul simplu; şi e cu totul simplu, pentru că e cu totul 
nesupus distanțelor; şi e cu totul nesupus distanțelor, pentru că e cu totul infinit; 
şi e cu totul infinit, pentru că e cu totul nemișcat (căci nu se mişcă niciodată Cel 
ce nu are unde să Se mişte); şi e cu totul nemișcat, pentru că e cu desăvârşire fă- 
ră de început (căci nu are ceva înainte de EI şi mai mare, nici ceva împreună cu 
EI şi egal, nici ceva după EI şi care ar putea să fie pe măsura Lui şi să-L încapă); 
şi e cu totul fără de început, pentru că e cu totul nefăcut...” 


(Pr. Narcis Stupcanu) 


Sfântul loan Gură de Aur, Omilu la Matei, omilia XXVII, II, în Părinți şi 
Scriitori Bisericeşti (1994), vol. 23, p. 346: 

„După cum pe Munte mul-țimile au stat lângă Hristos nu numai când vorbea, ci 
L-au urmat şi după ce a terminat cuvântarea Sa, tot aşa şi acum; L-au înconjurat 
nu numai când făcea minuni, ci şi după ce a terminat. Aveau mare folos chiar 
numai uitându-se la -chipul Domnului. Gândeşte-te cât trebuie să fi strălucit 
chipul Stăpânului nostru obștesc atunci, dacă Moise avea faţa plină de slavă 
(leşirea 30, 34), iar Ștefan arăta ca un înger? (Fapte 6, 15) Poate că mulți s-au 
aprins acum de dorinţa de a vedea chipul Domnului; dar dacă voim, vom vedea 
un chip cu mult mai frumos decât cel de atunci. Dacă vom duce viața aceasta cu 
îndrăznire, îl vom primi pe Domnul pe nori, întâmpinându-L într-un trup 
nemuritor şi nestricăcios (| Tesaloniceni 4, 17).” 


Sfântul Macarie Egipteanul, Cele cincizeci de omilii duhovniceşti, omilia I, 4-5, 
în Părinţi şi Scriitori Bisericeşti (1992), vol. 34, pp. 88-89: 

„Domnul Însuşi a spus că sufletele celor drepţi se transformă în lumină cerea- 
scă, atunci când a zis apostolilor Săi: Voi sunteți lumina lumii (Matei, 5, 14). 
Transformându-i în lu-mină, El a rânduit ca lumea să fie luminată de ei. Pentru 
că a zis: Aprinzând (oamenii) lumina, nu o pun sub obroc, ci în sfeşnic şi 


luminează tuturor celor din casă. Aşa să lumineze lumina voastră înaintea oame- 
nilor (Matei, 5, 15-16). (Prin aceste cuvinte), El vrea să spună: Nu ascundeţi 
darul pe care l-aţi primit de la Mine, ci daţi-l tuturor celor ce voiesc (să-l aibă). 
Şi iarăşi: Ochiul este lumina trupului. Dacă ochiul tău este bun, tot trupul tău va 
fi plin de lumină, dar dacă ochiul tău este rău, tot trupul tău va fi plin de 
întuneric. Deci, dacă lumina, care este întru tine, este întuneric, cât de mare va fi 
(atunci) întunericul! (Matei, 6, 2-23) (...) aşa au fost puși şi Apostolii să fie ochii 
şi lumina a toată lumea.” 


(Cuvânt patristic, Pr. Narcis Stupcanu) 


Vieţile Sfinţilor - Cuvânt la Schimbarea la faţă a Domnului nostru lisus 
Hristos 


Cuvant Ortodox - Schimbarea la faţă a Domnului nostru lisus Hristos - 6 august: 


https://www.youtube.com/watch?v=aQ4TOTPbB2w 


2 e de 


Domnul nostru lisus Hristos, în anul treizeci şi trei al naşterii Sale şi în al treilea 
an, cel de pe urmă al propovăduirii sale, apropiindu-se spre patima cea de bună 
voie pentru mântuirea noastră, s-a dus în laturile Cezareei lui Filip, după 
cuvintele pe care i le-a zis Petru: Tu eşti Hristos Fiul Dumnezeului celui viu..., 
şi acolo a început a spune ucenicilor Săi că 1 se cade să meargă în Ierusalim, să 
pătimească mult de la bătrâni, de la arhierei şi de la cărturari şi să fie ucis. Din 
această pricină El a văzut pe ucenicii Săi mâhnindu-se, dar mai ales pe Petru, 
care Îl oprea pe EI, zicându-I: "Doamne, să-Ți fie milă de Tine şi nu-i fă Ție 
aceasta". Atunci, ridicându-le mâhnirea sufletelor lor, a făgăduit unora dintre 
dânşii că, după puţine zile, are să le arate lor slava Sa, zicând: "Sunt unii dintre 
cei care Stau aici şi care nu vor gusta moarte, până ce nu vor vedea pe Fiul 
Omului stând întru slava Împărăției Lui. 


Deci, trecând şase zile de la ziua aceea în care a grăit aceste cuvinte, Domnul a 
plecat din latura Cezareei lui Filip, în hotarele Galileei şi a venit la Muntele 
Taborului, care este în Galileea, venind după el ucenicii şi mult popor. Dar de 
vreme ce obiceiul Domnului nostru lisus Hristos era ca rugăciunile cele către 


Dumnezeu Tatăl să le facă singur, îndeosebi de ucenicii Săi, de aceea a lăsat 
sub munte poporul şi pe ucenicii Săi şi a luat numai pe trei din ei: pe Petru, 
pe Iacov şi pe loan şi S-a Suit cu dânşii în munte Să se roage. 


Acolo, depărtându-se puţin de cei trei ucenici la un loc înalt, se ruga; iar cei 
trei ucenici, ostenindu-se, pe de o parte de suirea muntelui înalt, iar pe de alta, 
de lungimea rugăciunii, au adormit, precum zice evanghelistul Luca: lar Petru 
şi cei ce erau cu dânsul, se îngreuiaseră de somn. Deci, dormind ei, lisus 
Hristos S-a schimbat la faţă, strălucind cu slava dumnezeirii Sale şi din 
porunca Lui, l-au Stat înainte doi prooroci, Moise şi Ilie, care grăiau cu 
Dânsul despre ieşirea Lui din trup şi despre ceea ce avea să se săvârşească în 
Ierusalim. Din această pricină, Apostolii, deşteptându-se, au văzut slava Lui 
cea negrăită, faţa cea luminoasă ca soarele, hainele Lui albe ca zăpada şi doi 
bărbaţi stând şi grăind cu dânsul întru Slava aceea şi s-au înspăimântat şi au 
cunoscut - Duhul Sfânt descoperindu-le lor - pe bărbaţii aceia că erau Moise 
şi Ilie şi au înţeles vorba lor pentru patima lui Hristos cea de bună voie. Deci, 
Stăteau cu cutremur, ascultând cele ce se grăia. 


Îndulcindu-se de vederea slavei celei dumnezeieşti, pe care au văzut-o pe cât 
putea să îngăduie vederea ochilor trupeşti, atât le-a arătat lor şi Domnul, pe 
cât putea firea omenească. Căci este cu neputinţă omului muritor să vadă 
dumnezeirea cea fără de moarte şi nevăzută, precum de mult Moise, care se ruga 
Lui, să-i arate slava feţei Sale celei dumnezeieşti în vederea ochilor. Dumnezeu 
i-a răspuns: Omul nu poate vedea faţa Mea şi să fie viu. Deci, sfârşindu-se 
vorbirea lui Hristos cu Moise şi Ilie şi ducerea lor cunoscându-se prin duh de 
către Apostoli, i-a fost jale lui Petru, că proorocii vor să se ducă de la vederea 
lor. Ei doreau neîncetat acea slavă a lui Hristos, ca să se îndulcească de 
vederea Sfinţilor prooroci. Deci, Petru a luat îndrăzneală şi a zis: Doamne, bine 
este nouă Să fim aici şi să facem trei colibe: una Ţie, una lui Moise şi una lui 
Ilie. Acestea grăindu-le Petru, un nor luminos, care a pus înaintea lui Hristos 
pe amândoi proorocii, tot acelaşi nor, prin voia Lui cea dumnezeiască, vrând 
Să-i ia pe dânşii şi să ducă pe fiecare la locul său, a umbrit pe apostoli, 
înconjurând vârful muntelui aceluia. Atunci apostolii mai mult s-au temut, 
căci, apropiindu-se de Hristos, au intrat în nor şi întru acel ceas s-a auzit glas 
din nor, zicând: Acesta este Fiul Meu cel iubit întru Care bine am voit, pe 
Acesta să-L ascultați! Un glas ca acesta venind de sus, de spaima cea mare n- 
a mai rămas putere în apostoli, pentru că S-au temut foarte mult şi au căzut 
cu feţele la pământ. Deci, căzând ei, slava Domnului s-a luat de la vederea lor 
şi proorocii s-au dus la locurile lor; iar Domnul, apropiindu-Se, S-a atins de 
ucenicii care zăceau la pământ, zicându-le: Sculaţi-vă şi nu vă temeţi! 
Ucenicii, ridicându-şi ochii, nu au văzut pe nimeni decât numai pe lisus 
Hristos singur. 


Pogorându-se ei din munte, Domnul le-a poruncit ucenicilor să nu spună 
nimănui despre vedenia aceea, până ce, după primirea patimilor şi a morții, 
va învia a treia zi din mormânt. Deci dânşii au tăcut şi întru acele zile nu au 
spus nimănui nimic din cele ce au văzut. 


Sinaxar - Schimbarea la faţă a Domnului Dumnezeului şi Mântuitorului 
nostru lisus Hristos 


În această lună (august), în ziua a şasea, Schimbarea la Faţă a Domnului 
Dumnezeului şi Mântuitorului nostru lisus Hristos. 


La şase zile după ce a spus ucenicilor Săi: "Sunt unii din cei ce stau aici care nu 
vor gusta moartea până ce nu vor vedea Împărăţia lui Dumnezeu venind întru 
putere" (Matei 16, 28 ; Marcu 9, 1), lisus îi luă pe apostolii Săi preferaţi: Petru, 
Iacov şi loan; ducându-i deoparte, urcă pe un munte înalt - muntele 'Taborului în 
Galileea - ca să se roage. Se cuvenea într-adevăr ca cei care aveau să asiste la 
suferința Sa la Ghetsimani şi care aveau să fie martorii cei mai importanţi ai 
Patimilor Sale, să fie pregătiți pentru această încercare prin priveliştea slăvirii 
Sale: 


Y Petru, pentru că tocmai îşi mărturisise credința în dumnezeirea Sa; 


Y Iacov, căci a fost primul care a murit pentru Hristos şi 
Y Ioan care mărturisi din experienţa sa slava dumnezeiască, făcând să ră- 
sune ca "fiu al tunetului" teologia Cuvântului întrupat. 


EI îi urcă pe munte, ca simbol al înălțării spirituale care, din virtute în virtute, 
duce la dragoste, virtute supremă care deschide calea contemplării dumne- 
zeieşti. Această înălțare era de fapt esenţa întregii vieţi a Domnului care, fiind 
îveşmântat cu slăbiciunea noastră, ne-a deschis drumul către Tatăl, învăţându-ne 
că isihia (liniştirea) este mama rugăciunii, iar rugăciunea este cea care arată 
către noi slava lui Dumnezeu. 


"Şi pe când se ruga, deodată, faţa Sa deveni o alta, Se schimbă şi sclipi ca 
soarele, în timp ce hainele sale deveniră strălucitoare, de un alb scânteietor, cum 
nu poate înălbi pe pământ înălbitorul" (Marcu 9, 3). Cuvântul lui Dumnezeu 
întrupat îşi arăta astfel strălucirea naturală a slavei dumnezeieşti, pe care o avea 
în EI însuşi şi pe care o păstrase după Întruparea Sa, dar care rămânea ascunsă 
sub acoperământul trupului. Încă de la zămislirea Sa în pântecele Fecioarei, într- 
adevăr, dumnezeirea S-a unit cu natura trupească iar slava divină a devenit, în 
mod ipostatic, slava trupului asumat. Ceea ce Hristos le arăta apostolilor Săi în 
vârful muntelui nu era deci o privelişte nouă, ci manifestarea strălucită în El a 
îndumnezeirii naturii omeneşti - inclusiv trupul - şi a unirii Sale cu splendoarea 
dumnezeiască. 


Spre deosebire de faţa lui Moise care strălucise de o slavă venită din afara după 
revelaţia din Muntele Sinai (cf. Exod 34, 29), faţa lui Hristos apăru pe muntele 
Taborului ca un izvor de lumină, izvor al vieţii dumnezeieşti făcută accesibilă 
omului şi care se răspândea şi pe "veşmintele" Sale, adică asupra lumii din afară 
dar şi pe lucrurile făcute de activitatea şi civilizaţia omenească. 


"EI s-a schimbat la Faţă, ne confirmă Sfântul loan Damaschin, nu asumând 
ceea ce El nu era ci arătându-le apostolilor Săi ceea ce El era, deschizându-le 
ochii şi, din orbi cum erau, făcându-i văzători” 

Predică la Schimbarea la Faţă, 12 - PG 96, 564). 


Hristos deschise ochii apostolilor Săi iar aceştia, cu o privire transfigurată de 
puterea Duhului Sfânt, văzură lumina dumnezeiască indisociabil unită cu 
trupul Sau. Fură deci ei înşişi schimbaţi la faţă şi primiră prin rugăciune 
puterea de a vedea şi cunoaste schimbarea survenită în natura noastră 
datorate unirii sale cu Cuvântul (Sfântul Grigore Palama). 


"Precum soarele pentru cele ale simţurilor, aşa este Dumnezeu pentru cele 
ale sufletului” (Sfântul Grigore Teologul), de aceea autorii Evangheliilor spun 
că faţa Dumnezeului-Om, care este "lumina cea adevărată Care luminează pe tot 
omul care vine în lume" (loan 1, 9), sclipea ca soarele. Dar această lumină era în 
fapt incomparabil superioară oricărei lumini a simţurilor şi, incapabili să îi mai 
suporte strălucirea inaccesibilă, apostolii căzură la pământ. 


Lumina nematerială, necreată şi situată în afara timpului, aceasta era Împărăţia 
lui Dumnezeu venit întru puterea Duhului Sfânt, după cum Domnul promisese 
apostolilor Săi. Întrevăzută atunci pentru o clipă, această lumină va deveni 
moştenirea veşnică a aleşilor în Împărăţie, când Hristos va veni din nou, 
strălucind în toată scânteierea slavei Sale. Va reveni învăluit în lumină, în 
această lumină care a strălucit în Tabor şi care a ţâşnit din mormânt în ziua 
Învierii Sale, şi care, răspândindu-se asupra sufletului şi trupului celor aleşi, îi 
va face să strălucească şi pe ei "precum soarele" (cf. Matei 13:43). 


"Dumnezeu este lumină, iar vederea Sa este lumină” (Sfântul Simeon Noul 


Discurs Etic V, 276). Asemeni apostolilor în vârful 'Taborului, nume- 
roşi Sfinţi au fost martorii acestei revelări a lui Dumnezeu în lumină. Totuşi 
lumina nu este pentru ei doar un subiect de contemplaţie, ci şi harul îndumne- 
zeitor care le permite sa "vadă" pe Dumnezeu, astfel încât se confirmă cuvintele 
psalmistului: "întru lumina Ta vom vedea lumină" (Psalmii 35:10). 


În mijlocul acestei slăvite privelişti se arătară - alături de Domnul - Moise şi 
Ilie, doi mari profeţi din Vechiul Testament, reprezentând respectiv Legea şi 
proorocii, care îl mărturiseau ca stăpân al celor vii şi al celor morți (Moise a 


murit înainte de a intra în Pământul Făgăduinţei iar Ilie a fost dus într-un loc 
tainic fără să cunoască moartea). Şi vorbeau cu EI, în lumină, despre Exodul pe 
care avea să îl înfăptuiască la Ierusalim, adică Patimile Sale, căci prin Patimi şi 
prin Cruce această slăvire trebuia să fie dată oamenilor. 


leşiţi afară din ei înşişi, răpiți în contemplarea luminii dumnezeieşti, apostolii 
erau copleşiţi ca de un somn şi "neştiind ce zice, Petru îi spuse lui Iisus: 
Stăpâne, ce bine ar fi să rămânem aici; dacă vrei vom face trei corturi: unul 
pentru tine, unul pentru Moise şi unul pentru Ilie”. Întorcându-şi apostolul de la 
această dorință prea omenească, ce consta în a se mulțumi de bucuria 
pământească a luminii, Domnul le arată atunci un "cort" mai bun şi un lăcaş cu 
mult mai înalt pentru a sălăşlui în el slava Sa. 


Un nor luminos veni să îi acopere cu umbra Sa, iar glasul Tatălui Se făcu auzit 
în mijlocul acestui nor, mărturisind pe Domnul: "Acesta este Fiul Meu prea- 
iubit, în care am bine plăcut; ascultați de El”. Acest nor era harul Duhului 
înfierii şi, la fel ca şi la Botezul Său în Iordan, glasul Tatălui mărturisea pe Fiul 
şi arăta că cele trei entități ale Sfintei Treimi, întotdeauna unite, participă la 
Mântuirea omului. 


Lumina lui Dumnezeu, care permisese mai întâi apostolilor să îl "vadă" pe 
Hristos, îi ridică la o stare superioară viziunii şi cunoştinţei omeneşti cînd ea 
străluci mai puternic. leşiţi în afară de tot ce este vizibil şi chiar din ei înşişi, ei 
pătrunseră atunci în întunericul supra-luminos, în care Dumnezeu petrece 
(Psalmii 17:12) şi "închizând uşa simţurilor lor”, ei primiră revelaţia Tainei 
Treimii, care este mai presus de orice afirmaţie şi de orice tăgăduire (Teologia 
mistică a Sfântului Dionisie Areopagitul a fost aplicată Tainei Schimbării la 
Faţă în principal de către Sfântul Grigore Palama). 


Încă insuficient pregătiţi revelaţiei unor asemenea taine, căci nu trecuseră încă 
prin încercarea Crucii, apostolii se înspăimântară cumplit. Dar când îşi ridicară 
capetele, îl vazură pe lisus, singur, redevenit ca mai înainte, Care se apropie de 
ei Şi îi linişti. Apoi, coborând din munte, EI le ceru să nu vorbească nimănui de 
cele ce văzuseră, până când Fiul Omului nu se va scula din morţi. 


Sărbătoarea Schimbării la Faţă este deci prin excelenţă aceea a îndumnezeirii 
naturii noastre omeneşti şi a participării trupului nostru trecător la bunurile 
veşnice, care sunt mai presus de fire. Înainte chiar de a îndeplini Mântuirea 
noastră prin Patimile Sale, Mântuitorul arată atunci că scopul venirii Sale în 
lume era tocmai să aducă pe tot omul la contemplaţia slavei Sale dumnezeieşti. 
Din acest motiv sărbătoarea Schimbări la Faţă i-a atras în mod deosebit pe 
călugări, care şi-au închinat întreaga viaţă căutării acestei lumini. 


Numeroase Mănăstiri au fost închinate acestei Sărbători, mai ales după con- 
troversa isihastă din secolul XIV, despre natura luminii din Tabor şi despre 
contemplaţie. 


De notat de asemenea că, după o tradiţie care circula pe vremea iconoclasmului, 
prima Icoană, scrisă de înşişi apostolii, a fost aceea a Schimbării la Faţă. E 
vorba desigur mai puţin de un fapt istoric cât de o interpretare simbolică, 
prezentând legătura intimă întreţinută de tradiția Bisericii între arta Icoanei şi 
această Sărbătoare a vederii lui Hristos întru slavă. 


A căruia este slava şi puterea în veci. Amin. 


Arhid. Ștefan Sfarghie - Sinaxar - Schimbarea la față a Domnului 


Schimbarea la faţă a Domnului s-a petrecut pe Muntele Tabor, înaintea 
ucenicilor Petru, Iacov şi loan, cu puţin timp înainte de pătimirile, răstignirea și 
îngroparea Domnului Hristos. 


Urcându-Se pe munte, Hristos-Domnul S-a depărtat puţin de ucenici şi suindu- 
Se pe un loc mai înalt Se ruga, iar cei trei ucenici, osteniţi de lungimea drumului 
şi a rugăciunii, se luptau cu somnul. 


Dar când s-au deşteptat bine, Mântuitorul S-a schimbat la Faţă înaintea lor, 
strălucind cu slava dumnezeirii Sale. 


lar înaintea Lui au stat prorocii Moise și Ilie, vorbind faţă către faţă cu EI, 
împlinindu-se astfel dorinţa celor doi profeţi ai Vechiului Testament de a-L 
vedea pe Dumnezeu. 


Și văzând faţa Sa luminoasă ca soarele şi hainele Lui albe ca zăpada, Petru a 
vrut să ridice pentru cei trei câte o colibă. Dar un nor luminos i-a umbrit şi au 
auzit cuvintele: Acesta este Fiul Meu Cel iubit, în Care am binevoit; pe Acesta 
ascultaţi-L! Cuprinşi de frică, apostolii au căzut cu feţele la pământ, dar Domnul 
S-a atins de ei şi le-a spus să nu spună nimănui nimic până ce nu Va pătimi şi 
Va învia din morți. 


În condacul Schimbării la Faţă se spune: „În munte Te-ai schimbat la faţă 
Hristoase Dumnezeule şi pe cât au putut ucenicii Tăi au văzut slava Ta, pentru 


ca atunci când Te vor vedea răstignit, să înţeleagă Pătimirea Ta cea de bunăvoie 
şi să propovăduiască lumii că Tu eşti cu adevărat raza Tatălui”. 


lulian Dumitraşcu - Calendar Ortodox - (Schimbarea la faţă a Domnului 


TiPeokraenie TOCNOANE | 


Domnul nostru lisus Hristos, în anul al treizeci şi treilea de la naşterea Sa, şi în 
al treilea an şi cel de pe urmă al propovăduirii Sale, apropiindu-Se de Pătimirea 
cea de bunăvoie pentru mântuirea noastră, a mers în părțile Cezareei lui Filip, şi, 
după cuvintele pe care le-a zis Petru, acolo: „Tu eşti Hristosul, Fiul lui 
Dumnezeu Celui Viu” (Matei 16, 16), a început a spune ucenicilor Săi că 
trebuie să meargă la Ierusalim, să pătimească mult de la farisei, de la arhierei şi 
de la cărturari şi să fie omorât. 


Din această pricină, ucenicii s-au înstristat, dar mai ales Petru, care-L oprea pe 
EI, zicându-l: „Fie-Ți milă de Tine, să nu Ți se întâmple Ţie aceasta” (Matei 16, 
22). Atunci, alungând mâhnirea lor, a făgăduit unora dintre ei că, după puţine 
zile, le va arăta slava Sa, zicând: „Sunt unii dintre cei ce stau aici care nu vor 
gusta moartea până ce nu vor vedea pe Fiul Omului venind în Împărăţia Sa” 
(Matei 16, 28). 


Deci, trecând opt zile de la ziua în care a grăit aceste cuvinte, Domnul a plecat 
în părţile Cezareei lui Filip, în hotarele Galileei, la Muntele Tabor, mergând 
după El ucenicii Săi şi mult popor. Dar, de vreme ce era obiceiul Domnului 
Hristos ca rugăciunile cele către Dumnezeu-Tatăl să le facă singur, despărţit de 
ucenicii Săi, de aceea a lăsat la poalele muntelui poporul şi pe ucenicii Săi şi a 
luat numai pe trei dintre ei: pe Petru, pe Iacov şi pe loan, şi S-a suit cu ei pe 
munte, ca să se roage. 


Acolo, depărtându-Se puţin de cei trei ucenici, S-a urcat la un loc înalt şi Se 
ruga, iar cei trei ucenici, osteniţi, pe de o parte de suirea muntelui înalt, iar pe de 
alta de lungimea rugăciunii, se luptau cu somnul, precum zice evanghelistul 
Luca: „lar Petru şi cei ce erau cu el erau îngreuiaţi de somn” (Luca 9, 32). Dar, 
când s-au deşteptat bine, Hristos S-a schimbat la faţă, strălucind cu slava 
dumnezeirii Sale. 


Atunci au stat înaintea Lui, prin porunca Lui, doi proroci: Moise, dintre morţi, şi 
Ilie, din Rai, şi le vorbea lor despre Pătimirea Lui şi despre ceea ce avea să se 
săvârşească la Ierusalim. 


Din această pricină, apostolii, deşteptându-se, au văzut slava Lui cea negrăită, 
faţa Sa cea luminoasă ca soarele, hainele Lui albe ca lumina şi doi bărbaţi stând 
şi vorbind cu EI, întru slava aceea, şi s-au înspăimântat. Şi au cunoscut, 
descoperindu-le lor Duhul Sfânt, că bărbaţii aceia erau Moise şi Ilie şi au înţeles 
cuvintele lor despre Pătimirea cea de bunăvoie a lui Hristos. 


Aşadar, apostolii stăteau cutremuraţi, ascultând cele ce se grăiau şi îndulcindu- 
se cu vederea slavei celei dumnezeieşti, atât cât puteau cuprinde ochii lor tru- 
peşti, deoarece Domnul le-a arătat numai atât cât putea suferi firea omenească; 
de vreme ce este cu neputinţă omului muritor să vadă dumnezeirea cea fără de 
moarte şi nevăzută, precum de demult i-a răspuns Dumnezeu lui Moise, care se 
ruga ca să-i arate slava feţei Sale celei dumnezeieşti, zicând: „Nu poate vedea 
omul faţa Mea şi să trăiască” (Ieşire 33, 20). 

Deci, sfârşind Mântuitorul Hristos de vorbit cu Moise şi cu Ilie, iar apostolii 
înțelegând, prin Duhul, de plecarea prorocilor, lui Petru i-a părut rău, pentru că 
dorea neîncetat să se bucure de slava lui Hristos şi să se îndulcească de vederea 
cinstiților proroci. De aceea, luând îndrăzneală a şi zis: „Învăţătorule, bine este 
ca noi să fim aici şi să facem trei colibe: una ie, una lui Moise şi una lui Ilie” 
(Luca 9, 33). 


Însă, pe când grăia Petru acestea, un nor luminos i-a umbrit pe apostoli, 
înconjurând vârful Muntelui Tabor. Atunci apostolii au fost cuprinşi de frică, 
pentru că, apropiindu-se de Hristos, au intrat şi ei în nor şi au auzit un glas, 
zicând: „Acesta este Fiul Meu Cel iubit, în Care am binevoit; pe Acesta 
ascultaţi-L” (Matei 17, 5). 


La auzirea acestui glas venit de Sus, apostolii au fost cuprinşi cu totul de frică 
şi, temându-se, au căzut cu feţele la pământ. Atunci slava Domnului s-a depărtat 
de la faţa lor. lar Domnul, apropiindu-Se, S-a atins de ei, zicându-le: „Sculaţi-vă 
şi nu vă temeţi!” (Matei 17, 7). lar ucenicii, ridicându-şi ochii, n-au văzut pe 
nimeni, decât numai pe Domnul lisus Hristos. 


Și, pe când se coborau din munte, Domnul le-a poruncit să nu spună nimănui 
nimic despre cele întâmplate, până ce nu va pătimi şi nu va învia din morți. 
Deci, ucenicii n-au spus nimănui nimic despre cele ce văzuseră. 


Mântuitorul, îndreptându-Se pe drumul spre Ierusalim, drumul spre Pătimire, 
Cruce şi moarte, dar cunoscând şi slăbiciunea omenească a apostolilor, n-a vrut 
să-Şi lase ucenicii deznădăjduiţi. Odată cu Schimbarea Lui la Faţă, Domnul a 
luminat şi a îmbărbătat inima lor, faţă de sminteala crucii, care urma să fie (cf. | 
Corinteni 1, 23). 


Umilirile, oricât de adânci, ale Pătimirilor şi ale morţii Mântuitorului, nu mai 
puteau clătina cu totul credinţa celor care cunoscuseră dumnezeirea ascunsă a 
Învăţătorului lor. Pătimirile şi moartea Mântuitorului nu mai sunt un sfârşit, ci 
dovezi că EI S-a predat morţii de bunăvoie, pentru mântuirea lumii. 


În cântările ei, Biserica mărturiseşte în chip vădit această înţelegere, zicând: În 
munte Te-ai schimbat la față, Hristoase Dumnezeule, şi pe cât au putut ucenicii 
Tăi au văzut slava Ta, pentru ca atunci când Te vor vedea răstignit, să înţeleagă 
Pătimirea Ta cea de bunăvoie şi să propovăduiască lumii că Tu eşti cu adevărat 
raza Tatălui (Condacul praznicului). 


Prin milostivirea Ta cea nespusă, Hristoase Dumnezeule, luminează-ne şi pe noi 


cu strălucirea dumnezeiescului Tău har şi ne mântuieşte. Amin. 


Proloage - Schimbarea la faţă a Domnului 


Luna august în 6 zile: Schimbarea la faţă a Domnului 


Domnul nostru lisus Hristos, în anul al treizeci şi treilea, de la naşterea Sa, şi în 
al treilea an, şi cel de pe urmă, al propovăduirii Sale, apropiindu-se de patima 
cea de bună voie, pentru mântuirea noastră, S-a dus în latura Cezareii lui Filip, 
şi, după cuvintele pe care le-a zis Petru, acolo: ”7u eşti Hristosul, Fiul lui 
Dumnezeu Celui Viu”' (Matei 16,16), a început a spune ucenicilor Săi că se 
cade să meargă la Ierusalim, să pătimească mult de la farisei, de la arhierei şi de 
la cărturari şi să fie omorât. Din această pricină, ucenicii Săi s-au instristat, dar, 
mai ales, Petru, care-L oprea pe EI, zicându-i: "Fie-Ţi milă de Tine, să nu Ți se 
întâmple această" (Matei 16,22). Atunci, ridicând mâhnirea lor, a făgăduit unora 
dintre ei, că, după puţine zile, are să le arate lor Slava Sa zicând: "Sunt unii din 
cei care Stau aici, care nu vor gusta moartea, până ce nu vor vedea pe Fiul 


Omului, venind în Împărăţia Sa” (Matei 16, 28). 


Deci, trecând ca la opt zile de la ziua în care a grăit aceste cuvinte, Domnul a 
plecat în latura Cezareii lui Filip, în hotarele Galileii, la muntele 'Taborului, 
mergând după El ucenicii Săi şi mult popor. Dar, de vreme ce era obiceiul 
Domnului Hristos ca rugăciunile cele către Dumnezeu-Tatăl să le facă singur, 
despărțit de ucenicii Săi, de aceea a lăsat sub munte poporul şi pe ucenicii Săi şi 
a luat numai pe trei din ei: pe Petru, pe Iacov, şi pe loan. Şi S-a suit cu ei pe 
munte, ca să se roage. 


Acolo, depărtându-Se puţin de cei trei ucenici, S-a urcat la un loc înalt şi se 
ruga, iar cei trei ucenici, osteniţi, pe de o parte, de suirea muntelui înalt, iar, pe 
de alta, de lungimea rugăciunii, se luptau cu somnul, precum zice evanghelistul 
Luca: "Iar Petru şi cei ce erau cu el erau îngreuiaţi de somn" (Luca 9,32). 
Dar, când s-au deşteptat bine, Hristos S-a schimbat la Faţă, strălucind cu Slava 
dumnezeirii Sale. Şi au stat înaintea Lui, prin porunca Lui, doi prooroci, Moise, 
dintre morţi, şi Ilie din Rai, şi grăia cu ei, despre patima Lui şi despre ceea ce 
avea să se săvârşească la Ierusalim. 

Din această pricină, apostolii, deşteptându-se, au văzut Slava Lui cea negrăită, 
Faţa cea luminoasă ca soarele, hainele Lui albe ca zăpada şi doi bărbaţi stând şi 
grăind cu EI, întru Slava aceea, şi s-au înspăimântat. Şi au cunoscut, Duhul 
Sfânt descoperindu-le lor, că bărbaţii aceia erau Moise şi Ilie şi au înţeles vorba 


Lor despre patima lui Hristos, cea de bunăvoie. Deci, apostolii stăteau cutre- 
muraţi, ascultând cele ce se grăiau şi îndulcindu-se cu vederea Slavei cele 
dumnezeieşti, pe cât putea să îngăduie vederea ochilor trupeşti, căci atât cât 
putea suferi firea omenească, le-a arătat lor Domnul. Este cu neputinţă omului 
muritor să vadă Dumnezeirea cea fără de moarte şi nevăzută, precum de demult 
i-a răspuns Dumnezeu lui Moise, care se ruga ca să-i arate Slava Feţei Sale celei 
dumnezeieşti, la vederea ochilor, zicând: "Nu poate vedea omul Faţa Mea şi să 
trăiască” (Ieşire 33,20). 


Deci, sfârşindu-se vorbirea lui Hristos cu Moise şi Ilie, şi plecarea lor cunos- 
cându-se prin Duh, de apostoli, i-a părut rău lui Petru că proorocii vor să se ducă 
de la vederea lor. Ei doreau neîncetat acea dulce Slavă a lui Hristos, ca să se 
îndulcească de vederea cinstiţilor prooroci, şi a luat îndrăzneală şi a zis: 
"Învăţă-torule, bine este ca noi să fim aici şi să facem trei colibe: una Ție, 
una lui Moise şi una lui Ilie” (Luca 9,33). 


Pe când grăia Petru acestea, un nor luminos a umbrit pe apostoli, înconjurând 
vârful muntelui aceluia. Atunci apostolii mai mult s-au temut, că apropiindu-se 
de Hristos, au intrat şi ei în nor şi, intr-acel ceas, s-a auzit glas din nor, zicând: 
"Acesta este Fiul Meu cel iubit, în Care am binevoit; pe acesta ascultaţi-L" 
(Matei 17,5). Datorită acestui glas, venind de sus, le-a pierit apostolilor toată 
puterea de spaimă aceea mare, şi, temându-se mult, au căzut cu feţele la pământ. 
Deci, căzând ei, Slava Domnului s-a luat de la vederea lor. lar Domnul, 
apropiindu-Se, S-a atins de ucenicii care zăceau la pământ, zicându-le: 
"Sculaţi-vă şi nu vă temeţi ” (Matei 17,7). 


Ucenicii, ridicându-şi ochii, n-au văzut pe nimeni, decât numai pe lisus Hristos, 
singur. Apoi, pogorându-se ei din munte, Domnul le-a poruncit lor să nu spună 
nimănui despre întâmplarea aceea, până ce, după primirea patimilor şi a morţii, 
EI va învia, a treia zi, din mormânt. Deci, ei au tăcut şi, în acele zile, n-au spus 
nimănui nimic, din cele ce văzuseră. 


Pe scurt, la întrebarea, cu ce scop a săvârşit Domnul Schimbarea Lui la Faţă 
de pe Tabor, răspunsul Bisericii este acesta: Mântuitorul, ştiindu-se pe drumul 
spre lerusalim, drumul spre patimă, cruce şi moarte şi cunoscând omeneasca 
slăbiciune a apostolilor Săi, n-a vrut să-Şi lase ucenicii doborâţi sub lovitură. Cu 
schimbarea Lui la Faţă, Domnul a ridicat şi a îmbărbătat inima lor, faţă de 
sminteala crucii, ce urma să fie. Umilirile oricât de adânci, ale patimilor şi 
morţii Mântuitorului, nu vor mai fi în stare să clatine, cu totul, credinţa unor 
oameni, care au cunoscut dumnezeirea ascunsă a Învăţătorului lor. Patimile şi 
moartea Mântuitorului nu mai sunt un sfârşit, ci dovezi că El s-a dat morţii, de 
bună voie, pentru mântuirea lumii. 


În cântările ei Biserica îşi mărturiseşte, fără ocol, această înţelegere, zicând: "În 
munte Te-ai schimbat la Faţă şi, pe cât au cuprins ucenicii Tăi, Slava Ta, 
Hristoase Dumnezeule, au înţeles, că, dacă Te vor vedea răstignit, Să 
cunoască patima Ta cea de bună voie şi lumii să propovăduiască că Tu eşti cu 
adevărat raza Tatălui” (Condacul la 6 august). 


Întru această zi, învăţătura a Sfântului Clement, la Schimbarea la faţă a 
Domnului. 


Ascultaţi fraților, să vă spun vouă puterea şi mărirea acestei cinstite zile şi ce fel 
de bunătăţi s-au arătat într-însa. Pentru că, în această zi, Domnul nostru lisus 
Hristos Şi-a descoperit Slava dumnezeirii Sale, ucenicilor Săi, arătându-ne că El 
stăpâneşte viii şi morții. 


Fiindcă multe minuni se făceau de EI şi nu credea în El neamul evreilor, cel cu 
inima de piatră. Că unii, adică, îl numeau pe EI că este Ilie, iar alții Moise, iar 
alții Ieremia, sau că unul din cei de demult a înviat. Şi ziceau că de ar fi fost 
Acesta Fiul lui Dumnezeu, apoi, n-ar fi stricat Legea lui Moise, pe care ei, de la 
Dumnezeu, au luat-o şi n-ar fi călcat-o, că potrivnic este Legii. 


Și pentru aceasta ucenicii Lui se tulburau cu mintea şi neînţelegerea era între 
dânşii şi cărturari. Pentru aceasta, dar, de trebuinţă era să arate Slava dumne- 
zeirii Sale înaintea ucenicilor, ca să nu se tulbure şi ei, gândind deşertăciuni. 


Și, luând împreună cu Sine pe Petru, pe lacob şi pe loan, i-a încredinţat pe ei că 
este Fiul lui Dumnezeu. Că suindu-i pe aceştia pe un munte înalt, S-a schimbat 
la Faţă înaintea lor. Şi a strălucit Faţa Lui ca soarele, iar hainele Lui s-au făcut 
albe ca lumina. Şi, iată, li s-au arătat lor Moise şi Ilie, vorbind cu Domnul. Însă, 
vorbeau de patima Lui, pe care avea să o pătimească la Ierusalim: unul, adică, 
vestea dinainte patima Lui, iar altul arăta că Hristos este Dătătorul de Lege şi 
Împlinitorul Legii, de la Care luase, de demult, Legea, pe muntele Sinai, pe 
lespezi de piatră, scrise cu degetul Tatălui, adică prin Sfântul Duh. Pentru că, şi 
înainte de Întrupare şi după Întrupare, este Unul şi Acelaşi, pe Care 
necunoscându-l iudeii cei fără de lege, ei înşişi călcând Legea, au judecat pe 
Dătătorul de Lege, ca să moară pe nedrept. Că n-a venit să strice Legea, ci să o 
împlinească. 


Însă, iarăşi, să întoarcem cuvântul nostru la ceea ce zice Evanghelia, care arată 
că apostolii, după ce au văzut Slava Lui cea dumnezeiască, au căzut cu feţele la 
pământ, neputând privi lumina Feţei Lui. Şi, îndată s-a făcut un glas din cer, 
zicând: "Acesta este Fiul Meu cel iubit, întru Care am binevoit, pe Acesta să- 
L ascultați.” lar, când s-a auzit glasul, lisus s-a aflat singur. 


Dar apostoli au tăcut şi nimănui nimic n-au spus, întru acele zile, din cele ce 
văzuseră. 


Și s-a arătat lor, nu cu totul desăvârşit, ci pe cât puteau să vadă ei, cu ochii cei 
trupeşti, fiindcă Îi era milă de dânşii, şi-i păzea, totodată, ca nu cumva, 
împreună cu vederea, să-şi piardă şi viaţa. Şi, vestindu-le lor Învierea, pentru 
aceasta, pe Moise, din morţi, l-a adus de faţă, iar pe Ilie, din cei vii, arătând că 
EI este judecătorul viilor şi al morţilor şi că pe toţi îi va învia. Că vor ieşi, zice, 
cei ce au făcut cele bune, intru învierea vieţii, iar cei ce au făcut rele, intru 
învierea judecății. Deci, dacă morţii nu vor învia, atunci, nici Hristos n-a înviat. 
lar, dacă Hristos n-a înviat, deşartă este credința noastră şi în zadar este şi 
propovăduirea noastră. 


Acestea auzindu-le, fraţilor, să ne sculăm ca din somn, din groapa lenevirii şi să 
ne sârguim a păzi poruncile lui Dumnezeu şi a-l plăcea Lui, prin fapte bune, 
adică prin pocăință şi prin rugăciuni, cu lacrimi, cu milostenii, cu dragoste şi 
smerenie. Pentru că, prin milostenie şi prin credinţă se curăţesc păcatele, iar 
dragostea şi smerenia, mai întâi, pururea ne ridică pe noi şi ne apropie de 
Dumnezeu, iar, în al doilea rând, ne întăresc şi ne desăvârşesc. 


Să ne iubim unul pe altul, precum şi Hristos ne-a iubit pe noi şi S-a dat pe Sine 
pentru noi şi pentru a noastră mântuire. Gol pe Cruce pironit a fost, pentru ca, 


pe noi, să ne îmbrace în haina nestricăciunii. Şi a flămânzit şi a însetat, pentru 
ca, pe noi, să ne sature hrana cea veşnică şi să ne adape cu apa nemuririi. Aşa şi 
noi să facem, pe cei flămânzi să-i hrănim, pe cei însetaţi să-i adăpăm, pe cei goi 
să-i îmbrăcăm. Pentru că, zice, dacă aţi făcut unora din aceştia, Mie Mi-aţi 
făcut. 


Deci, fiindcă vremea este scurtă, să ne sârguim să aflăm gata, mai înainte de 
ziua morţii, pentru ca, nu fără de veste venind EI, să ne afle pe noi în răutate, 
fără de pocăință, căci, atunci, va răpi, ca un leu, sufletele noastre. lar, în iad, 
zice, nu este pocăință, nici mărturisire, nu este cu putinţă nici a face milostenie, 
fiindcă acestea nu se mai pot face, acolo, şi candelele noastre se vor stinge, căci 
sunt fără de undelemn. Păziţi-vă, pentru ca să nu se îngreuieze inimile voastre. 
Și, iarăşi, privegheaţi şi vă rugaţi, că nu ştiţi ziua, nici ceasul. Şi ştiţi cine este 
credincioasă şi înțeleaptă slugă şi, iarăşi, fericit este slujitorul, pe care venind 
Domnul, îl va afla făcând aşa. 


Pentru aceasta, să ne sârguim mai înainte de ziua morţii, ca să ne aflăm gata şi 
să câştigăm locurile celor milostivi şi mântuiţi, ca şi către noi să zică Domnul: 
"Bine, slugă bună şi credincioasă, peste puţin ai fost credincios, peste multe te 
voi pune. Intră intru bucuria Domnului tău." A căruia este slava, acum şi puru- 
rea şi în vecii vecilor! Amin. 


Cuvânt la Schimbarea la faţă a Domnului nostru lisus Hristos, al prea cuvio- 
sului şi de Dumnezeu purtătorului, părintelui nostru Efrem Sirul 


"A strălucit Faţa Lui ca soarele, iar veșmintele Lui s-au făcut albe ca lumina" 
(Matei 17,2). Astfel EI a arătat că, din tot trupul Lui, izvora Slava dumnezeirii 
Lui şi, din toate mădularele Lui, a strălucit Lumina Lui. Că nu a strălucit trupul 
Lui, ca al lui Moise, dinafară, ci dintr-Însul izvora Slava dumnezeirii Lui. Şi nu 
le-a arătat tot adâncul Slavei Lui, ci cât a îngăduit măsura luminii ochilor lor. 


Și, deci, vedeau proorocii pe apostoli şi apostolii pe prooroci. S-au văzut acolo 
unii pe alţii, începătorii Legii vechi pe începătorii Legii celei noi. A văzut Moise 
cel Sfânt pe Simon cel sfințit. A văzut iconomul Tatălui, Moise, pe epitropul lui 
Dumnezeu, Petru. A văzut feciorelnicul Legii vechi, pe feciorelnicul celei noi; 
Ilie pe loan, cel ce s-a suit în car de foc, pe cela ce a căzut pe pieptul cel de 
văpaie. Şi s-a făcut muntele, ca o biserică. Şi a unit, întru Sine, lisus amândouă 
Testamentele, pe care le-a primit Biserica. Ne-a făcut pe noi să cunoaştem că El 
este Dătătorul amândurora. Un Testament a primit Tainele Lui, iar celălalt a 
arătat slava lucrurilor Lui. 


Și, în acest fel, a fost cuvântul vorbirii cu Moise şi cu Ilie. Că vorbirea aceasta 
cu Iisus, cu adevărat, aşa a fost. Îi mulţumeau, adică, că profeția lor s-a împlinit, 
ca şi profeția tuturor profeților, prin venirea Lui. Închinăciune Îi aduceau Lui, 


pentru mântuirea pe care a făcut-o EI în lume neamului omenesc. Că taina pe 
care ei au zugrăvit-o, EI cu fapta a împlinit-o. ŞI, a pricinuit bucurie proorocilor 
şi apostolilor, prin suirea Lui pe munte. S-au bucurat proorocii, văzând 
inomenirea Cuvântului, s-au bucurat apostolii, văzând dumnezeierea lui lisus şi, 
mai ales, Slava dumnezeirii Lui. 


Că zice Hristos către Petru: O, Simone, de ce spui, să rămânem aici? Dar, atun- 
ci, cuvintele proorocilor, cine le va împlini? Graiurile propovăduitorilor, cine le 
va pecetlui? Tainele drepţilor, cine le va săvârşi? Dacă aici vom rămâne atunci 
proorocirea: "Străpuns-au mâinile Mele şi picioarele Mele", cu cine se va îm- 
plini? Apoi, "împărţit-au hainele Mele între ei şi pentru cămaşa Mea au aruncat 
sorții”, cui se vor potrivi? Şi, iarăşi: "Dat-au spre mâncarea Mea, fiere şi, spre 
setea Mea M-au adăpat cu oţet", cui se vor întâmpla? Apoi, "Întru cei morţi, 
slobod" cine îl va adeveri? Deci, de vom rămâne aici, înscrisul lui Adam, cine-l 
va rupe? Datoria lui, cine o va plăti? Îmbrăcămintea slavei, cine i-o va da lui 
înapoi? 


Dacă vom rămâne aici, atunci toate cele ce am zis, cum se vor face? Biserica 
cum se va zidi? Cheile Împărăției Cerurilor, cum le vei lua de la Mine? Pe cine 
vei lega? Pe cine vei dezlega? Dacă aicea vom rămâne, toate cuvintele grăite de 
prooroci vor fi deşarte. 


Al Zis, iarăşi: să facem trei colibe. Simon a fost trimis să zidească Biserică în 
lume, dar el să stea să facă trei colibe în munte? Că, încă omeneşte, lua aminte 
la Hristos şi, că şi pe Moise şi pe Ilie, aşa îl socotea, pe EI, Petru. Şi, îndată, i-a 
arătat că nu are trebuinţă de coliba lui. Că Domnul este Acela care a făcut 
părinților lui cort şi nor în pustie. 


Că, încă grăind EI, iară, un nor luminos i-a umbrit pe dânşii. Vezi, acum, 
Simone, colibe fără de osteneală, care opresc arşiţa şi nu au întuneric, cort care 
străluceşte şi luminează. Şi ucenicii, minunându-se, iată, glas s-a auzit din nor, 
de la Tatăl Însuşi, zicând: "Acesta este Fiul Meu Cel iubit, întru Care bine am 
voit, pe Acesta să-L ascultați!” Împreună cu glasul Tatălui, Moise s-a întors la 
locul său, Ilie s-a dus în ţara lui şi apostolii cu faţa la pământ au căzut şi lisus a 
rămas singur. Că glasul acela, numai în EI singur s-a împlinit. Au fugit proorocii 
şi pe ucenici i-a învăţat Tatăl că s-a împlinit iconomia lui Moise, că, de aici 
încolo, pe Fiul să-L asculte. Acela, ca un rob, a grăit cele ce i s-au poruncit. 
Acesta, ca un Stăpân şi Dătător de Lege, a poruncit cele ce a voit. 


Ca şi pe ucenici, pentru aceasta 1-a suit pe munte, ca să audă, de la Tatăl, cine 
este EI şi al Cui Fiu este. De vreme ce, când i-a întrebat pe ei: "Cine zic oamenii 
că sunt Eu, Fiul Omului," i-au răspuns Lui: "Unii zic, Ilie, alţii, leremia sau unul 
din prooroci." Pentru aceasta i-a suit pe ei pe munte şi le-a arătat lor, că nu este 
Ilie, ci Dumnezeul lui Ilie; nici Ieremia, ci Cel ce a sfințit pe Ieremia, din 
pântecele maicii sale; nici unul din prooroci, ci Domnul proorocilor, pentru că 
ceea ce a descoperit Tatăl, lui Petru, credinţa aceasta s-o mărturisească şi 
ceilalți, şi cu fapta şi cu graiurile. Deci, i-a suit pe ei pe munte şi le-a arătat lor 
Slava Lui, mai înainte de necinstirea Lui, şi Puterea Lui, mai înainte de Patima 
Lui, că, după ce va fi prins şi va fi răstignit de iudei, să afle că, nu pentru 
neputinţă, a fost răstignit, ci că EI, pe Sine Însuşi, S-a dat, de bunăvoie, pentru 
mântuirea lumii. 


I-a suit pe ei pe munte şi Le-a arătat lor Slava dumnezeirii Sale, mai înainte de 
Învierea Sa. Pentru că, după ce, din morţi, va învia, în Slava firii dumnezeirii 
Sale, să cunoască că nu asemenea unei răpiri, a luat Slavă dumnezeiască, ci era 
slava Lui, de mai înainte de veci, împreună cu Tatăl şi cu Duhul Sfânt, precum a 
ZIS, când mergea spre patima cea de bunăvoie: "Părinte, proslăveşte-Mă cu 
Slava pe care o aveam la Tine, mai înainte de a fi lumea." 


Deci, pe Slava aceasta, a dumnezeirii Sale, care era nearătată şi ascunsă prin 
întruparea Sa, pe aceasta a arătat-o apostolilor pe munte, iar pe Tatăl Il avea 
împreună, glăsuind şi zicând: "Acesta este Fiul Meu cel iubit." 


Părintele Ilie Cleopa - Predică la Schimbarea la faţă a Domnului, 
Dumnezeului şi Mântuitorului nostru lisus Hristos 


Părinților, fraţilor şi iubiţi credincioşi, Biserica lui Hristos cea dreptmăritoare 
are un brâu, cu care este încinsă de-a lungul anului. Pe acest brâu se găsesc 


douăsprezece mărgăritare preascumpe şi preasfinte, adică cele douăsprezece 
praznice împărăteşti. 


De aceea, la aceste dumnezeieşti praznice, predicile sunt mai grele şi mai 
dogmatice, pentru că în aceste praznice este arătată toată taina iconomiei în trup 
a lui lisus Hristos şi toată mântuirea neamului omenesc. 


Astăzi este dumnezeiasca Schimbare la Faţă a Domnului, Dumnezeului şi 
Mântuitorului nostru lisus Hristos. Acest mare eveniment din viaţa 
Mântuitorului nostru, această mare sărbătoare şi prealuminat praznic s-a 
petrecut în anul treizeci şi trei al vieții Domnului nostru lisus Hristos şi în 
ultimul an al propovăduirii Sale. 


Mântuitorul era pe atunci în partea Cezareei lui Filip, unde marele Apostol Petru 
L-a mărturisit ca fiind Fiul lui Dumnezeu cel adevărat. EI i-a întrebat pe apostoli 
: Cine zic oamenii că sunt Eu, Fiul Omului ? Iar apostolii ziceau : Doamne, 
unii zic că Tu eşti Ilie, alţii zie că eşti leremia sau alţii, că Tu eşti unul din 
prooroci ( Matei 16, 13-14). 


Iar Mântuitorul, vrând să scoată din mintea lor această mare greşeală, că EI 
ar fi unul din prooroci, care s-ar fi reîntrupat, ( ca să scoată din mintea lor şi a 


tuturor popoarelor creştine de mai târziu ), a binevoit să-i ia pe cei trei apostoli, 


pe Petru, pe loan şi pe Iacov, fratele său, şi să-i suie pe vârful Muntelui 
Tabor. 


Acolo, cei trei apostoli, fiind obosiţi de călătoria muntelui - că muntele este 
mare, lung şi înalt -, când au ajuns cu Mântuitorul sus, de mare oboseală, au stat 
Jos şi s-au odihnit până au adormit. Apoi, trezindu-se ei, prin iconomia lui 
Dumnezeu, Mântuitorul S-a schimbat la faţă înaintea lor. Hainele Lui s-au 
făcut ca lumina, faţa Lui strălucea mai mult decât soarele, iar ei, văzând 
aceasta, s-au spăimântat foarte şi au văzut că stătea în văzduh şi vorbea cu 
doi mari prooroci, cu Moise şi cu Ilie. 


Moise era icoana şi închipuirea Mântuitorului, care a condus poporul lui 
Israel prin pustie până la primirea legii, mai înainte de venirea lui Hristos; şi 
Ilie, cel mai Slăvit dintre prooroci, care va veni şi la a doua venire să predice 
Evanghelia trei ani şi jumătate pe pământ, împreună cu Enoh şi loan, pe 
vremea lui Antihrist, ca să întoarcă poporul evreiesc la dreapta credinţă. 


Stând ei aşa şi privind la Mântuitorul, auzeau cum vorbea Mântuitorul cu Ilie şi 
cu Moise în limba aramaică, limba lui Adam, pentru intrarea care avea s-o facă 
EI în lerusalim şi pentru preaslăvita Lui patimă, pentru răstignire, pentru moarte 
ŞI înviere. 


Apostolii auzeau, dar erau îmbătaţi de lumină, de frică şi de cutremur, că un nor 
deodată a cuprins vârful Taborului. Dar norul acesta nu era întunecat, ci luminos 
ca soarele şi se întindea de la cer până la pământ şi un glas din nor, de sus, s-a 
auzit : Acesta este Fiul Meu cel iubit, întru Care bine am voit. Pe Acesta să-L 
ascultați ! (Matei 17,5 ). 


Dar, stând ei, deodată au dispărut cei doi prooroci . Ilie s-a dus în ţara sa şi 
Moise s-a ridicat la cer, iar ei au rămas uimiţi, înțelegând că 


Hristos nu-i Ilie, 
ci este Dumnezeul lui Ilie; ape o sfinţit pe 
Ieremia în pântecele maicii lui, şi iarăşi că ci este Cel 
care a dat lege lui Moise, pentru că Dumnezeu anume a voit să se arate aceşti 
doi prooroci, că FD a ea şi nu unul din prooroci. 

O, minunile Tale, Doamne ! Ce era pe Tabor acum ? Taborul luase forma 
Bisericii. Acolo se vedeau cele două Testamente : Testamentul Vechi era 


reprezentat prin Ilie şi prin Moise, iar Testamentul Nou, prin cei trei apostoli : 
Ioan Evanghelistul, Iacov şi Petru. 


" Acolo - zice UNIRII EOEISI) - au, văzut apostolii pe 


prooroci şi proorocii pe apostoli. A văzut iconomul Tatălui, adică Moise, pe 


epitropul lui Dumnezeu, pe marele Apostol Petru, căruia i s-au dat cheile 
împărăției cerurilor. Acolo feciorelnicul Legii Vechi, Ilie, a văzut pe 
feciorelnicul Legii Noi, pe loan Evanghelistul, şi s-a făcut Muntele Taborului 
în chipul Bisericii ". 


Acolo se aude şi glasul Tatălui, după ce pleacă cei doi prooroci, Care zice : 
Acesta este Fiul Meu cel iubit, întru Care am binevoit; pe Acesta să-L 
ascultați ! 


Petru apostolul, care iubea mult pe Mântuitorul, ca şi loan Evanghelistul, 
neştiind ce vorbeşte - cum spune Evanghelia -, 

De aceea, 
când a văzut pe Tabor pe cei doi prooroci, îi spune Mântuitorului : Doamne, 
bine este să stăm noi aici ! Să facem aici trei colibe ! Ţie una, lui Moise una 
şi una lui Ilie ! ( Matei 17, 4 ). Dar uitase că-i trebuie şi lui colibă şi lui loan 
Evanghelistul şi lui Iacov ! Dragostea lui era să-i umbrească pe cei trei pe care-i 
văzuse. 


Iar Mântuitorul, parcă-i zicea lui Petru : 
"O, Petre, vrei să-mi faci Mie colibă ? lată îndată vine coliba !" 


Și încă stând ei de vorbă, un nor luminos i-a acoperit pe dânşii. Un nor plin de 
strălucire şi de lumină îi umbrea, le ţinea şi umbră şi lumină. Şi-i zicea 
Mântuitorul lui Petru : 

" Iată, Petre, colibă ! Mai vrei să faci colibă ? Eu ţi-am adus nori din cer, ca să 
te umbrească şi să te lumineze. Adu-ţi aminte, Petre, că n-am nevoie aici de 
colibele tale ! Eu sunt care am acoperit poporul lui Israel, pe cei 638.000 robiţi, 
care au ieşit din robie sub nor. Îi duceam ziua şi-i acopeream ca sub aripi de 
vultur şi noaptea îi luminam cu stâlp de foc. 


Iată, Petre, coliba nefăcută de tine |! Iată nor care străluceşte mai mult decât 
soarele, şi-ţi ţine şi umbră ! Deci să ştii, Petre, că Eu n-am nevoie de colibele 
tale. Eu pot să umbresc tot pământul şi tot cerul, că Eu l-am făcut ”. 


Și atunci, din acel nor preascump, aude Petru glasul Tatălui, al Părintelui, că se 
duseseră proorocii. Vine Tatăl din cer şi mărturiseşte cine este Hristos. Ce le 
spune ? " Voi ați văzut că Hristos nu-i nici Ilie, nici Moise, nici leremia. Hristos 
Dumnezeu, Care-i cu voi pe Tabor, este Fiul Meu cel iubit, întru Care bine am 
voit; pe Acesta să-L ascultați |" 


Dumnezeu Tatăl ştia că Petru o să-L mărturisească pe Hristos până la Roma şi 
acolo avea să moară răstignit cu capul în jos; şi loan Evanghelistul avea să fie 


îngropat de viu, şi lui lacov avea să i se taie capul cu sabia de către Irod. Ştia că 
până la moarte vor mărturisi pe Hristos. 


" Dar să ştiţi pe cine mărturisiți | Acesta Care pe Tabor S-a schimbat la faţă şi 
hainele Lui se văd acum ca lumina şi faţa Lui ca soarele, nu este Moise, nu-i 
Ilie, nici leremia, nu este unul din prooroci, este Fiul Meu cel iubit, întru Care 
bine am voit, Pe Care şi la lordan L-am mărturisit, pe Acesta să-L ascultați | " 


Și aşa au luat încredințare mai mult marele Apostol Petru, cu loan şi Iacov, 
că lisus Hristos este Mesia, este Fiul lui Dumnezeu şi nu este unul din 
prooroci, ci este Dumnezeul proorocilor, Care i-a zidit pe ei în pântecele 
maicilor lor. 


Dar, o, minunile Tale, Mântuitorule ! Ce s-a arătat pe Tabor ? Oare fiinţa lui 
Hristos ? Doamne, fereşte |! Ar fi o hulă să gândeşti aceasta, că fiinţa era aceea 
ce iradia din Hristos. 


Prin secolul al XII-lea, a fost în Bulgaria o erezie ce se chema " bogomili ". De 
la aceia au rămas cărţile care se numesc " Visul Maicii Domnului ", " Epistolia " 
şi " Cele douăsprezece vineri ", cărţi apocrife pe care Biserica le-a tolerat, dar 
nu le-a aprobat niciodată. 


Aceşti eretici aveau pretenţia că ei, atunci când se roagă, văd ființa lui 
Dumnezeu. O, ce mare hulă şi nebunie ! Fiinţa lui Dumnezeu, care n-o văd 
heruvimii şi serafimii şi toate puterile cele gânditoare din ceruri, ei aveau 
pretenţia că, atunci când se roagă, apare o lumină şi văd fiinţa lui Dumnezeu ! 


Era cea mai mare hulă adusă lui Dumnezeu, că cineva poate să vadă fiinţa Lui ! 
Ce spune dumnezeiescul evanghelist loan ? Pe Dumnezeu nimeni niciodată 
nu L-a văzut ! ( loan 1, 18 ). Aici nu face aluzie la Dumnezeu întrupat, că pe 
Acela l-am văzut; sau la Dumnezeu, Care se arătă lui Avraam, lui Isaia şi lui 
Moise, cu pogorământ şi cu închipuire, ci la fiinţa lui Dumnezeu, pe care 
nimeni n-a văzut-o niciodată. 


Fiinţa lui Dumnezeu este inaccesibilă la toate taberele minţilor raţionale din 
cer şi de pe pământ şi nimeni nu poate să vadă ce este EI după fiinţă. lar acei 
eretici spuneau că ei în vremea rugăciunii văd fiinţa lui Dumnezeu. 


Slava fiinţei lui Dumnezeu reflectă raze şi se lumină ca soarele, pentru că El 
era Însuşi Dumnezeu şi din dumnezeirea Lui slobozea raze ca un soare intens 
dumnezeiesc. Ceea ce se vedea pe Tabor nu era lumina creată, ci necreată, 
lumina care izvora din dumnezeirea Lui şi era Slava fiinţei lui Dumnezeu sau 
lumina slavei lui Dumnezeu. 


Aceasta era deosebirea între schimbarea la faţă a lui Hristos şi a sfinţilor Lui, 
prooroci, patriarhi şi cuvioşi de mai târziu. 


Tocmai aceasta a fost lupta cea mare şi înverşunată a Sfântului Grigorie Sinaitul 
şi Sfântului Grigorie Palama, preaindumnezeitul la minte, cu ereticii Varlaam şi 
Achindin, balaurii cei din Calabria Italiei, care-i învinuiau pe sihaştrii din Athos 
că sunt bogomili, care spun că văd o lumină în vremea rugăciunii şi că văd fiinţa 
lui Dumnezeu. 


Dumnezeiescul Grigorie Palama, ale cărei sfinte moaşte, cu toată nevrednicia, 
le-am sărutat acum câţiva ani la Mitropolia din Tesalonic, a fost cel mai mare 
teolog grec din secolul XIV. EI a întrecut pe toţi cu teologia lui, fiind mai presus 
de apofatismul Sfântului Dionisie. 


Dacă Sfântul Dionisie Areopagitul are cea mai înaltă teologie, teologia apofatică 
sau negativă, Sfântul Grigorie Palama a trecut şi peste aceasta. El numai cu 
puţin a întrecut pe dumnezeiescul Maxim Mărturisitorul, prea îndumnezeitul la 
minte, cel mai mare vârf al teologiei greceşti. Sfântul Grigorie apăra pe 
părinţii din Sfântul Munte, pe isihaşti, că nu sunt bogomili, că văd lumină 
mare în vremea rugăciunii celei gânditoare a inimii. 


Ei nu văd fiinţa lui Dumnezeu, ci altceva văd. Ce văd ? Slava fiinţei lui 


Dumnezeu ! Citiţi în Filocalia VII, care o aveţi, şi vedeţi lupta cea mare, care a 
ținut sute de ani pe tema isihasmului ! Să vedeţi, lumina eră care iradia din 
Hristos, dar nu era fiinţa Lui. Auzi ce spune 

Sirul : ” Din tot trupul Său izvora raza slavei lui Dumnezeu ”. 


Deci lumina de pe Tabor nu este fiinţa lui Hristos, ci slava fiinţei Lui. Să ştiţi 

totdeauna, cei care sunteţi teologi ! Că o să aveţi discuţii cu oameni păruţi 

filosofi ai veacului de acum. Niciodată fiinţa lui Dumnezeu nu S-a arătat 
LL] 


cuiva, ci Slava fiinţei lui Dumnezeu. De aceea cântă Biserica astăzi : " ... 
arătând ucenicilor Tăi slava Ta - cât ? nu toată, ci -, pe cât li se putea ". 


Deci, slava fiinţei lui Dumnezeu s-a arătat pe Tabor apostolilor. Şi aceasta se 
poate arăta şi sfinţilor în vremea rugăciunii celei gânditoare a inimii, celor ce 
ştiu să se roage cu inima lui Dumnezeu. Dar nu este aceasta fiinţa Lui, ci slava 
fiinţei Lui. Să reţineţi ! 


Să ştiţi un lucru. Slava fiinţei lui Dumnezeu este nedespărțită de fiinţa Lui. 
După cum la soare raza nu se desparte de ea, aşa şi slava lui Dumnezeu nu se 
desparte de ființa Lui. Dar nu este însăşi ființa Lui, ci slava ființei lui 
Dumnezeu. 


lată ce este, fraţilor, Schimbarea la față a Mântuitorului. Cum v-am spus la 
început, nu s-a făcut luminarea dinafară, ci dinăuntru, adică Hristos nu Se 
luminează de altcineva, ca să strălucească ca luna, ci invers. La Hristos, lumina 
care se vedea în Tabor nu era ca la sfinţii care se schimbau la faţă. 


Aşa să înţelegeţi lumina de pe Tabor, aşa să înţelegeţi lumina pe care o pot 
vedea sfinţii într-o mare şi înaltă rugăciune a inimii. 7or omul este dator să se 
schimbe la faţă. Dar cum se poate schimba la faţă ? 

» Dacă ieri a fost desfrânat şi s-a mărturisit, să nu mai fie | 

» Dacă a fost hoț, să lase hoţia ! 

» Dacă a fost înjurător sau beţiv, să lase beţia şi înjuratul sau fumatul, să 
lase răutăţile, să le mărturisească, să le plângă toată viaţa, să facă 
canonul; şi aşa se schimbă omul, nu la faţa cea din afară, ci la cea 
dinlăuntru a sufletului. 


Și atunci, aşezarea omului care a fost înainte de păcat, cu aceea care este când 
intră în fericire şi în treptele duhovniceşti ale desăvârşirii, nu mai seamănă. 


Ieri era ca un drac, slujind păcatului, şi astăzi, dacă s-a pocăit, şi-a îndreptat 
viaţa şi s-a sfințit, se face lumină şi are lumină duhovnicească într-însul şi 
merge din putere în putere, dintr-o desăvârşire în alta, pe cele trei trepte ale 
urcuşului duhovnicesc, care sunt: 


+ Nepătimirea raţională a sufletului său făptuirea morală; 

+ Slobozenia duhovnicească a sufletului raţional care-şi retrage mintea 
sa din Simţire şi o leagă cu Dumnezeu prin contemplaţia naturală şi 
duh, şi 

+ Odihnă duhovnicească a sufletului raţional, (sâmbetele sâmbetelor ), 
care-şi retrage mintea sa chiar de la toate contemplaţiile naturale în 
duh, de la cugetările cele mai înalte din zidiri şi o leagă cu totul de 
Dumnezeu în extazul iubirii. 


Amin. 


Muntele Tabor - Pelerinajul părintelui Cleopa la Locurile Sfinte 


Pe fundalul clar al cerului galileean, Taborul ni se prezintă în toată splendoarea 
sa, având o configuraţie geografică cu totul aparte. Înconjurat de jur-împrejur de 
o întinsă vale cu sate şi culturi de tot felul, Taborul se ridică spre cer ca o ade- 
vărată scară duhovnicească între om şi Dumnezeu, între materie și Duh. 

S'doxologia.ro 
Muntele Tabor - vedere de pe Sprânceana Muntelui (Foto: pr. Silviu Cluci) 


De la Cana Galileii pornim spre Muntele Tabor, cale de 25 km. Şoseaua asfal- 
tată trece peste câmpii în-tinse, cultivate cu cereale şi culturi de citrice şi bana- 
ne. În stânga noastră, se vorbeşte în tradiţia locului, este câmpul unde odinioară 
ucenicii culegeau spice de grâu, sâmbăta. 


Ne apropiem de muntele Schimbării la Faţă. În zare, vârful Taborului se profi- 
lează solitar pe albastrul cerului inundat de soare. Ici-colo apar sate de arabi. La 
6 km de Muntele Tabor, în partea de sud, se vede satul Nain, unde Mântuitorul a 
înviat pe fiul unei văduve. Satul este locuit de arabi. Dincolo de Nain este 
Muntele Ghilboa, unde a murit Saul. lar alături se află localitatea biblică numită 
Endor. O renumită vrăjitoare din Endor a spus lui Saul că va muri în luptă pe 
muntele Ghilboa. De la Endor mai sunt 8 km până la Tabor. 


Părăsim şoseaua principală şi o luăm pe alta secundară. Peste tot întinse plantații 
de citrice, măslini şi tot felul de pomi mediteraneeni. Jos, la poalele muntelui, se 


vede satul Deborim. De aici era Debora, care a ucis pe Sisera cananitul (Jude- 
cători, cap. 4). 


Pe fundalul clar al cerului galileean, Taborul ni se prezintă în toată splendoarea 
sa, având o configuraţie geografică cu totul aparte. Înconjurat de jur-împrejur de 
o întinsă vale cu sate şi culturi de tot felul, Taborul se ridică spre cer ca o ade- 
vărată scară duhovnicească între om şi Dumnezeu, între materie şi Duh. Forma 
sa rotundă îl aseamănă cu un con uriaş, cu vârful uşor ondulat, mistuit de focul 
dumnezeirii. Taborul este simbolul luminii necreate, care ni s-a revelat nouă tu- 
turor de Domnul şi Mântuitorul lumii, în clipa Schimbării Sale la Faţă. Nimeni 
dintre oameni nu l-ar fi putut modela, ca formă, mai bine decât mâna Crea- 
torului. 


Cât vor fi veacurile, Taborul rămâne „muntele cel sfânt al lui Dumnezeu”, sim- 
bolul chenozei divine, scară a marilor urcuşuri duhovniceşti, „muntele cel înalt” 
unde Fiul Omului S-a îmbrăcat în strălucirea dumnezeirii şi ni S-a revelat ca Fiu 
al lui Dumnezeu. Taborul rămâne pentru creştini altarul energiilor necreate ale 
Sfintei Treimi, care înnoiesc şi îmbracă pe om în lumină cerească, schimbând 
fața sufletului şi făcându-l vrednic de Hristos, de veşnicie. Taborul rămâne ima- 
ginea unică a îndumnezeirii omului prin credinţă şi rugăciune. 


In tăcere şi emoție admirăm de departe Taborul. Deşi nu are o înălțime mai ma- 
re de 588 metri, Muntele Tabor este unic pe pământ. El domină toate înălțimile 
Galileii, toate vârfurile lumii, toţi munţii cei înalți şi oamenii mândri ai pămân- 
tului. 


Înconjurăm uşor muntele, apoi urcăm în spirală panta înclinată şi pieptul de 
piatră al Taborului, până deasupra. Drumul nu seamănă deloc cu poteca tainică 
a Taborului de altădată. Lumea modernă de astăzi, oamenii curioşi și indiferenți 
ai zilelor noastre, noi toţi am transformat frumuseţea de taină, atmosfera duhov- 
nicească și sacră a Taborului. 


Ne jenăm că urcăm muntele cu maşina! Hristos cu cei trei ucenici l-au urcat pe 
Jos, în rugăciune, în vorbire de taină şi cugetare la mântuitoarele Sale patimi. 


Ajungem pe Tabor. Muntele este totuși minunat, îmbrăcat de jur-împrejur pe 
toți versanţii, ca şi pe vârf, cu verdeață şi plantaţii de pini şi eucalipţi. Mulțumită 
proniei divine, Taborul încă viază, încă se înalță şi îşi revelează tainele şi lumina 
cea necreată a dumnezeirii. Taborul rămâne peste veacuri cel mai înalt munte al 
lui Dumnezeu. Munte sfințit de Hristos, învăluit în focul dumnezeirii; munte 
cântat de călugări şi sfinți, urcat de nenumărate generaţii de creştini, munte lău- 
dat de împăratul David şi sfințit cel dintâi de „Melchisedec, împăratul Sale- 
mului”. Munte cinstit de Avraam, de patriarhi şi de tot poporul ales. Munte care 


a purtat pe Hristos; munte care a văzut slava lui Dumnezeu, care a auzit glasul 
Tatălui, a văzut slava Fiului şi s-a înnoit de focul Duhului Sfânt. 


3 ae e 


Slavă Ție, Mântuitorule, că ne-ai învrednicit să urcăm și noi pe Muntele Tabor, 
unde Te-ai schimbat la față înaintea ucenicilor Tăi! 


&&& 
Înaintăm spre platoul muntelui, pe alei de pini şi eucalipţi. În stânga noastră 
vedem ruinele milenare ale unei clădiri. 


Tradiţia ne mărturisește că aici, în pădurile seculare ale Muntelui Tabor, ar fi 
pustnicit Melchisedec, „împăratul Salemului”, că de aici ar fi coborât el înaintea 
lui Avraam cu pâine şi vin, „când se întorcea de la luptă, după înfrângerea lui 
Kedarlaomer”. Apoi, după ce l-a ospătat pe Avraam la poala Taborului cu pâine 
şi vin - simbol tainic al Liturghiei creștine - Melchisedec a binecuvântat pe 
Avraam (Facere 14, 17-20). 


Platoul Taborului este lung şi lat de aproape un kilometru. În epoca de aur a 
Creştinismului, în peşterile şi pădurile Muntelui Tabor se nevoiau zeci şi sute de 
cuvioşi călugări sihaştri. Mulţi au ajuns să „vadă” şi să simtă aievea lumina cea 
necreată a dumnezeirii, prin post şi rugăciune din inimă. Mulţi s-au făcut sfinți 
aici şi le-au rămas oasele pe Tabor. Numele și numărul sfinţilor ortodocși de pe 
Tabor îl ştie singur Dumnezeu. 


In prezent mai sunt două mănăstiri pe Tabor: una ortodoxă, construită de doi 
cuvioşi călugări moldoveni şi a doua catolică, locuită de călugări franciscani. 
Ambele mănăstiri poartă hramul Taborului - Schimbarea Domnului la Faţă. 


Sub Imperiul Bizantin, în jurul Taborului şi pe vârful lui, erau mai multe mă- 
năstiri ortodoxe care slăveau pe Dumnezeu şi implorau pentru lume lumina cea 
mântuitoare a Preasfintei Treimi. 


La 6 august, praznicul Schimbării la Faţă, se prăznuia hramul Taborului. Atunci 
se adunau sute de călugări, pustnici, preoți, episcopi şi credincioşi, pe vârful 
muntelui sfânt, unde săvârşeau priveghere de toată noaptea, iar a doua zi slujeau 
Sfânta Liturghie şi se împărtășeau toți cu Trupul și Sângele Domnului. Apoi 
coborau fiecare la ale sale. 


Tradiţia aceasta se întâlnește din secolul al X-lea pe vârful Atonului, în Muntele 
Athos. lar la noi în ţară, din secolul al XV-lea, se întâlnește pe Muntele 
Ceahlău, cu vârful Panaghia. La 6 august se săvârşeşte hramul Ceahlăului, cu 


slujbe, pelerinaje, cântări religioase şi tradiţii sfinte. Deci, trei munţi sunt în lu- 
me cu tradiţie taborică: Taborul, Athosul şi Ceahlăul. 


lată-ne pe vârful Muntelui Tabor. Privim zările, cerul, muntele și slăvim pe Hri- 
stos Mântuitorul. Nimeni dintre muritori nu ştie exact locul pe Tabor unde S-a 
schimbat Domnul la Faţă, înaintea celor trei ucenici, Petru, lacob şi loan. Acea- 
sta rămâne peste veacuri o taină a lui Dumnezeu. Dar toți credem, simţim și 
mărturisim că aici, pe vârful Taborului, S-a îmbrăcat Hristos în slava Dumne- 
zeirii, atât „pe cât au putut cuprinde ucenicii Săi” purtători de trup. Ce măreață 
este natura și toată zidirea, privită de pe Tabor! 


Să ne amintim Evanghelia Schimbări Domnului la Faţă: După şase zile lisus a 
luat cu Sine pe Petru şi pe Iacov şi pe loan, fratele lui, și i-a suit într-un 
munte înalt, deosebi (ca să se roage). Și S-a schimbat la Faţă înaintea lor, pe 
când Se ruga EL, și a strălucit Faţa Lui ca soarele, iar hainele Lui s-au făcut 
albe ca lumina. Și iată Moise şi Ilie s-au arătat lor, vorbind cu El (despre 
Sfârşitul Lui pe care avea să-l împlinească în Ierusalim). Și răspunzând 
Petru, a zis lui lisus: Doamne, bine este nouă să fim aici; dacă voiești, să 
facem aici trei colibe; Ţie una şi lui Moise una şi una lui Ilie. Vorbind ei încă, 
iată un nor luminos i-a umbrit pe ei și iată glas din nor, zicând: Acesta este 
Fiul Meu cel iubit, în care am binevoit; pe Acesta să-L ascultați! Și auzind 
ucenicii, au căzut cu fața la pământ şi s-au spăimântat foarte. Și lisus a venit 


la ei și atingându-i, le-a zis: Sculaţi-vă şi nu vă temeţi. Și ridicându-și ochii, 
nu au văzut pe nimeni, decât numai pe lisus singur. Și pe când se coborau din 
munte, lisus le-a poruncit, zicând: Nimănui să nu spuneţi ce ați văzut, până 
când Fiul Omului Se va scula din morţi... (Matei 17, 1-9; Luca 9, 28-36). 

Slavă Ție, Mântuitorule, că Te-ai urcat cu noi astăzi pe Muntele Tabor! Slavă 
Ție, că ne-ai primit şi pe noi, împreună cu Petru, cu Iacov şi cu loan, să simțim 
şi să trăim taina Schimbării Tale la Faţă, taina înnoirii sufletelor noastre prin 
rugăciune şi har. Slavă ie, lisuse Hristoase, că Te-ai descoperit lumii ca prunc 
la peștera din Betleem, iar ca Dumnezeu plin de slavă, pe Tabor. Te-ai arătat cu 
trupul ca un muritor pe Golgota, dar în același timp Te-ai descoperit lumii ca 
Fiu al lui Dumnezeu prin Înviere. Slavă Ţie, Doamne, pentru smerenia întru- 
pării! Slavă Ție, pentru lumina de văpaie a Taborului! Slavă Ție, Mântuitorule, 
pentru Nazaret, pentru Betleem şi pentru Muntele Tabor! Slavă Ție, pentru 
Moise şi Ilie, care au vorbit cu Tine; pentru Petru, Iacov şi loan, care au văzut 
slava Ta şi au auzit glasul Tatălui din nor! Prin ei Te vedem și noi, Te simţim și 
noi, Te căutăm și noi, şi Te mărturisim tuturor că Tu ești Fiul lui Dumnezeu, 
Izbăvitorul lumii! 
&&& 


Ce taină şi rânduială dumnezeiască! Pe mare şi „la loc şes”, Hristos ne învaţă, 
iar pe munte Se roagă şi Se schimbă la Faţă. 


V Între oameni Se arată mai mult ca Fiul al Omului, iar pe munte, în sin- 
gurătate, Se arată ucenicilor ca Fiu al lui Dumnezeu. 

V. Între cei mulți şi săraci, [Hristos Se descoperă doar ca învăţător și 
prooroc sărac, îmbrăcat în cămaşă de in; iar aici, pe Tabor, ni se desco- 
peră ca Dumnezeu şi Mântuitor, îmbrăcat în veșmânt alb ca zăpada. 

V Acolo, jos, Îl vedem pe Domnul mai ales ca om, umblând printre oameni. 
Iar aici, pe Tabor, Îl vedem strălucind ca soarele. 

Y Acolo Hristos vindecă bolile, hrănește prin minune mulțimile, învaţă 
popoarele, mângâie pe cei necăjiţi. lar aici pe Tabor, între cer şi pământ, 
Hristos Se roagă, Se îmbracă în slavă, ni se revelează ca Fiu al Tatălui şi 
ne descoperă nouă slava pe care vom avea-o dincolo, în viața cea veş- 
nică. 

Y Acolo deci ne învaţă a lucra poruncile. lar aici, pe Tabor, Domnul ne 
pregătește cununa de lumină a răsplătirii cereşti şi ne învaţă a ne ruga în 
linişte, descoperindu-ne importanţa sfintei rugăciuni. 


Că rugăciunea, şi numai rugăciunea, schimbă fața omului, înnoieşte sufletul, 
împacă inimile şi casele noastre, şi îmbracă pe creştini în lumină şi în nădejdea 
mântuirii. Să priveghem, deci, şi să ne rugăm ca să nu cădem în ispită! 

Slavă Ţie, Mântuitorule, pentru taina rugăciunii! Slavă Ție, că ne înveţi pe mare 
a pescui, la „loc şes” a arunca sămânţa, iar pe Tabor a ne ruga! Slavă ie, 
Doamne, pentru toate! Tu ai venit în lume să schimbi faţa şi viaţa ei. Ai venit, 
Mântuitorule, să ne prefaci pe noi, păcătoşii, din răi în buni; din oameni 
necredincioşi şi mândri, în creştini smeriți și devotați; din fu ai păcatului, în fii 
ai Învierii și luminii. Ajută-ne, Doamne, cu harul Sfântului Tău Duh, să ne 
prefacem şi noi, păcătoşii, din răi, în buni; din oameni necredincioşi şi mândri, 
în creştini smeriţi și devotați; din fii ai păcatului, în fii ai Învierii şi luminii! 


Ajută-ne, Doamne, cu harul Sfântului Tău Duh, să ne prefacem şi noi, păcătoşii; 
să ne schimbăm la inimă, să devenim buni şi blânzi, să avem dragoste pentru 
fiecare făptură, să avem milă de toţi oamenii, mai multă răbdare cu cei răi, mai 
multă îngăduință cu cei căzuți şi mai multă râvnă la sfânta rugăciune. 


Venim şi noi să ne atingem de Tabor. Venim din ţara Munţilor Carpaţi să urcăm 
cu Tine pe Muntele Tabor. Venim să ne înveţi, Doamne, a urca pe Tabor, să ne 
înveţi taina rugăciunii celei de foc şi adâncul smereniei. Părinții noştri știau mai 
bine ca noi să se roage. Ei aveau darul rugăciunii și al lacrimilor. I-au învăţat 
cuvioşii călugări a se ruga. l-au învăţat necazurile vieţii a plânge. I-au învăţat 


străinii a răbda şi Evanghelia a ierta. Părinții noștri ştiau să se roage, ştiau să 
plângă şi să se bucure mai mult ca noi. lar noi, păcătoşii, din cauza lenevirii şi 
din slăbirea credinţei noastre, am uitat taina rugăciunii de foc şi nu mai putem 
plânge la rugăciune. De aceea nu ne putem schimba la faţă în rugăciunile 
noastre, nu ne putem bucura duhovnicește pe măsura părinților noştri, nici nu 
nădăjduim cu aceeași tărie în lumina cea neînserată. Viaţa noastră trece 
monoton, fără coborâş şi fără urcuş, fără lacrimi şi fără căldură în rugăciunile 
noastre. Rugăciunea noastră este grăbită, fără emoție și fără putere, pentru că nu 
iese din inimă și nu este stropită nici cu mărgăritare de lacrimi, nici cu văpaie de 
foc ceresc. Rugăciunea noastră, fiind slabă, nu ne urcă până sus la Hristos, nici 
nu ne coboară la izvoarele lacrimilor ce ies din adâncul inimii. 


Am venit să ne mărturisim Ţie, Doamne, aici, pe Tabor. Am venit să ne înveţi 
din nou taina rugăciunii curate, a rugăciunii din inimă, care schimbă la față pe 
cei ce cred, care curăță sufletul şi îmbracă pe om în lumină, în bucurie și în nă- 
dejdea mântuirii. 


Aprinde, Mântuitorule, făclia rugăciunii în căminele noastre, pe vetrele inimilor 
noastre, pe altarele înaintaşilor noştri, lângă crucile părinților noştri. Suntem fii 
al rugăciunii şi ai speranţei, căci ne-am născut din lacrimi şi din rugăciune pe 
pământ. Suntem fii ai Tăi după har. 


Dăruiește-ne, Doamne, bucuria rugăciunii curate, ca să ne împărtăşim și noi din 
lumina cea neînserată a Taborului! Învață pe fiii neamului a se ruga, învaţă pe 
fiii şi fraţii noştri a rosti cu lacrimi Tatăl nostru. Învaţă-ne a iubi, a ierta, a 
munci şi a trăi cu demnitate creștinească pe pământ. Învață a se ruga pe cei ce 
nu ştiu deloc, pe cei pe care nu are cine îi învăţa să se roage! 


Nu lipsi bisericile de preoți buni şi căminele noastre de smeriți rugători. Ajută- 
ne, Mântuitorule, să ascultăm de Evanghelia Ta, să păzim învăţăturile Bisericii 
Tale şi să urmăm glasul Tatălui, care mereu ne grăieşte de pe Tabor: Acesta este 
Fiul Meu cel iubit... pe Acesta să-L ascultați (Matei 17, 5). 

&&& 


Trecem pe lângă ruinele paraclisului închinat lui Melchisedec, împăratul Sale- 
mului, înaintăm pe o frumoasă alee de chiparoși şi eucalipți şi ne oprim în fața 
mănăstirii catolice a Schimbării la Faţă. Mănăstirea catolică se află pe platou, în 
partea de răsărit a Taborului, iar mănăstirea ortodoxă în partea de apus, la depăr- 
tare de circa un kilometru una de alta. 


Intrăm în curtea mănăstirii. O curăţenie şi o ordine exemplară. Alei de arbuști, 
măslini, chiparoși, flori multicolore şi, în faţă, o măreață catedrală din piatră şi 
cărămidă. In partea de nord a bisericii se mai văd ruinele unei bazilici ortodoxe, 


încă din epoca de aur a Creştinismului. Mănăstirea este locuită de 18 călugări 
franciscani. Interiorul este imens. În ambele părţi ale uşii de intrare se află două 
altare, două capele mici închinate Sfinţilor prooroci Moise şi Ilie, care au vorbit 
cu Domnul pe Tabor. Altarul central de la răsărit este închinat Mântuitorului 
transfigurat. Pereţii sunt împodobiţi cu mozaicuri celebre. Întreaga construcţie 
este înălţată recent pe ruinele altei biserici mai vechi. 


Ne închinăm şi ne reculegem în tăcere. Apoi cântăm troparul Schimbării la Faţă. 
La ieşire se apropie de noi un călugăr franciscan, anume Augustin, și ne 
întreabă: „Doriţi să vă cânt Avve Maria?” Este bucuros că suntem din România. 
Și îndată se aşează în faţa unui mic armoniu în biserică, şi cântă, cu o voce 
sonoră şi melodioasă, cea mai frumoasă cântare bisericească pe care o au 
catolicii în cinstea Maicii Domnului. 


Ascultăm în tăcere glasul dulce al părintelui Augustin. Cântă acompaniat de 
armoniu, dar instrumentul nu reuşeşte să egaleze vocea timbrată de tenor a 
părintelui Augustin. Omul, ca organ al Duhului Sfânt, se arată superior instru- 
mentelor muzicale! La urmă, părintele Augustin, încântat că l-am ascultat cu 
emoție, ne mulţumeşte și ne însoţeşte binevoitor până la poarta mănăstirii. Ar 
cânta zilnic bucuros, dar nu are cine să-l asculte aici pe Tabor decât pelerinii 
străini ȘI îngerii din cer! 


(Arhimandrit Ioanichie Bălan, Pelerinaj la Mormântul Domnului, Editura 
Mănăstirea Sihăstria, 2010, pp. 184-193) 


Mănăstirea românească de pe Tabor - Pelerinajul părintelui Cleopa la 
Locurile Sfinte 


E doxologia:ro- 


ască de pe Tabor (Foto: pr. Silviu Cluci) 


Intrăm în curtea mănăstirii. Biserica este construită din piatră cioplită şi are 
câteva chilii. In jurul ei se înalță câţiva eucalipți, arbori ornamentali, flori şi 
iarbă, care dau curţii un aspect frumos şi odihnitor. 


lată pe scurt cum a luat ființă această mănăstire românească pe Muntele Tabor. 


Cuviosul Irinarh Roseti, mare sihastru şi duhovnic cu viață sfântă, s-a nevoit 
mai întâi în Mănăstirea Neamţ ca tipograf şi schimonah, până în anul I8Il. 
Apoi se retrage la linişte în pădurile din jurul Schitului Nechit, unde se ne- 
voiește ca sihastru doisprezece ani. Între anii 1823-1826 organizează tipografia 
Mitropoliei din Bucureşti, la rugămintea mitropolitului Grigorie Dascălu. După 
doi ani de nevoință în Muntele Athos, se reîntoarce în Moldova și devine 
sihastru vestit la Schitul Horăicioara-Neamţ. În anul 1831 este hirotonit preot și 
întemeiază Mănăstirea Horaiţa, devenind primul ei stareț. Timp de doisprezece 
ani, cât conduce Mănăstirea Horaiţa, formează o obşte model în Moldova, cu 70 
de părinți şi frați. 


In anul 1843, Arhimandritul Irinarh lasă egumen la Horaiţa pe unul din ucenicii 
săi, iar el pleacă la Mormântul Domnului cu ierodiaconul Nectarie Banul şi se 
nevoiește cinci ani de zile în Nazaret. Apoi întemeiază un mic schit pe Muntele 


Tabor, unde se ostenește doisprezece ani, ca cel mai mare sihastru, egumen şi 
duhovnic ortodox de pe Tabor din secolul XIX. Pentru viaţa sa cu totul aleasă şi 
sfântă, cuviosul Irinarh era cunoscut în toată Galileea şi în împrejurimile Tabo- 
rului, fiind cinstit ca sfânt, încă din viață. 


Schitul fiind mic, cuviosul Irinarh a hotărât să zidească pe ruinele unei vechi 
biserici din apropiere, datând din secolul XIII, o biserică mare de piatră cu 
hramul „Schimbarea la Faţă”. Timp de mai mulţi ani cei doi monahi români au 
colectat bani şi ajutoare din ţară şi au procurat materiale, iar la începutul anului 
1859 au început construcția bisericii din piatră cioplită şi var. 


Dar la 26 decembrie acelaşi an, pe când biserica era zidită pe jumătate, cuviosul 
Irinarh şi-a dat sufletul în mâinile Domnului, lăsând stareţ în locul său pe arhi- 
mandritul Nectarie Banul. Mormântul său se află în pridvorul bisericii zidită de 
el. 


După încă trei ani de eforturi, noul stareţ termină de construit biserica şi un mic 
corp de chilii. In anul 1862, biserica a fost sfințită de patriarhul Chiril al Ieru- 
salimului. 


Al doilea stareț al mănăstirii româneşti de pe Tabor a condus această sfântă 
mănăstire încă 30 de ani, 1862-1892, săvârșind slujba în limba română și 
înzestrând lăcaşul cu multe danii românești primite din ţară. Între acestea se mai 
află în prezent în biserică o Evanghelie, tipărită la Mănăstirea Neamţ și ferecată 
în argint, câteva candele de argint și cărți cu slovă chirilică. Alte obiecte 
bisericeşti donate mănăstirii de cei doi stareți români, ca: veşminte, icoane, cărți 
de cult, candele, epitaf, etc. s-au pierdut, ori au fost transferate la Patriarhia 
Ortodoxă din Ierusalim, împreună cu actele de danie respectivă. 


În anul 1892, arhimandritul Nectarie Banul, stareţul mănăstirii româneşti de pe 
Tabor, simțindu-se bătrân și bolnav, s-a retras la Mănăstirea Sfântul Sava de 
lângă Betleem, unde se nevoiau mai mulți călugări români. Din lipsă de ucenici, 
arhimandritul Nectarie a fost nevoit să închine mănăstirea de pe Tabor 
Patriarhiei Ortodoxe din Ierusalim, care administrează de atunci acest sfânt 
aşezământ românesc. 


In prezent mănăstirea este condusă de protosinghelul Ilarion, ajutat de câţiva 
ucenici. 


Intrăm cu emoție și evlavie în biserică, ne închinăm la sfintele icoane şi sărutăm 
Sfânta Masă şi Evanghelia donată de marele stareţ român. Apoi cântăm troparul 
hramului Schimbării la Faţă a Domnului: „Schimbatu-Te-ai la Faţă, în munte, 
Hristoase Dumnezeule, arătând ucenicilor Tăi slava Ta pe cât li se putea; stră- 


lucească şi nouă, păcătoşilor, lumina Ta cea pururea fiitoare, pentru rugăciunile 
Născătoarei de Dumnezeu, Dătătorule de lumină, slavă Ţie”. 


Fiind ora de Vecernie, rostim Ectenia întreită şi ne rugăm pentru cei dragi de 
acasă, pentru bolnavi, pentru călători, pentru toată lumea. Apoi cântăm „Lumină 
lină” şi „Acum lberează pe robul Tău, Stăpâne”. 


Înainte de plecare ne oprim la mormântul cuviosului Irinarh, aprindem trei 
lumânări şi facem obişnuitul trisaghion, cu o ectenie de veşnică odihnă. Apoi 
cântăm „Cu sfinții odihneşte, Hristoase, sufletul adormitului robului Tău...” şi 
„Veşnica pomenire”. 


leşim din biserică cu aceeaşi emoție şi cu ochii umezi de lacrimi. Aici am trăit 
clipe de mare bucurie şi înălțare sufletească. O pace divină se odihnește în 
inimile noastre. Părăsim Muntele Tabor repetând cuvintele Sfântului apostol 
Petru: Doamne, bine este nouă să fim aici!. 


De pe Tabor, admirăm încă o dată cerul calm şi senin, soarele ce se lasă în 
asfințit, zările cenușii, dealurile şi câmpiile Galileii și marea Tiberiadei. Taborul 
ne oferă cea mai frumoasă privelişte a Galileii, care linişteşte şi înalță sufletul ca 
nici un alt munte din Ţara Sfântă. 


În zare, spre nord-est, se distinge muntele Ermonul Mare. De jur împrejurul 
Taborului se desfăşoară câmpii întinse, bogate în culturi de banane, citrice şi 
cereale. Ici-colo strălucesc satele Galileii, cu căsuțe albe, adunate. Iar spre răsă- 
rit, între culmi cenușii de piatră, se observă oglinda lacului Tiberiada, care ne 
aşteaptă. Coborâm în tăcere Muntele Tabor. De departe admirăm din nou 
creștetul său sfințit de pașii lui Hristos. Sunt privelişti unice în viața noastră. 


Ce frumos se vede Taborul transfigurat de razele soarelui de toamnă! Slavă Ţic, 
Mântuitorule, pentru toate frumuseţile acestea dumnezeieşti! 


(Arhimandrit Ioanichie Bălan, Pelerinaj la Mormântul Domnului, Editura 
Mănăstirea Sihăstria, 2010, pp. 193-197) 


Sfântul loan Gură de Aur - Cuvânt la Schimbarea la faţă 


si , 
îi 


pe 


Sai, 


Sfântul loan Gură de Aur despre Lumina Schimbării la faţă (s.v. 6 august / s.n. 
19 august): 


https://www.academia.edu/43923241/Sf% C3% A?2ntul loan _Gur9% C4%83_de Aur _des 
re Lumina Schimb %%C4% 83rii la fa% C5% A3%C4%83_6_ausust 


https://archive.org/details/lumina-schimbarii-la-fata 


Nimic nu laudă şi iubeşte atâta Dumnezeu ca sufletul blând, smerit şi 
recunoscător 


„ Iisus a luat cu Sine pe Petru şi pe Iacov şi pe loan, fratele lui, şi i-a dus într- 


» 


un munte înalt, de o parte. Şi S-a schimbat la faţă, înaintea lor... 
(Matei 17, 1-2) 


Pentru ce a luat Domnul cu Sine numai pe cei trei apostoli? Pentru că ci 
întreceau pe toţi ceilalți. 


Petru se deosebea şi prin aceea că iubea foarte mult pe Domnul, loan prin aceea 
că era foarte iubit de Domnul, iar lacov prin răspunsul ce-l dăduse împreună cu 
fratele: „Putem bea paharul” (Matei 20, 22). Şi, în afară de aceasta, prin fapta 
sa, căci Iacov, într-adevăr, a făcut ceea ce adeverise prin acel răspuns, pentru că 
el a fost atât de nesuferit pentru iudei, încât Irod a crezut că-şi va dobândi 
cinstea lor, dacă-l va omori (Fapte 12, 1-3). 


Dar pentru ce a îngăduit Domnul să se arate Moise şi Ilie? 


S-ar putea aduce multe motive, 

x dar primul este următorul: Unii oameni ziceau că Hristos este Ilie, alții 
că este Ieremia, sau altul din proorocii cei vechi, de aceea a trebuit să 
se arate lângă Hristos cei mai însemnați dintre trimişii dumnezeieşti ai 
Vechiului Testament, spre a arăta ce deosebire mare este între Domnul 
şi Slujitorii Săi, şi pentru ca Petru, cu dreptate, să poată avea laudă de 
la Domnul când L-a numit Fiu al lui Dumnezeu. 

4 La acest motiv se mai adaugă şi al doilea, că iudeii deseori înfruntau pe 

Hristos că încalcă Legea şi huleşte pe Dumnezeu, pentru că EI Îşi însuşea 
vrednicia dumnezeiască, pe care, ziceau ei, nu o merita. Fi ziceau: „Acest 
om, care nu păzeşte sâmbăta, nu este de la Dumnezeu” (loan 9, 16); şi 
iarăşi: „Nu pentru lucru bun aruncăm cu pietre asupra Ta, ci pentru 
hulă şi pentru că Tu, om fiind, Te faci pe Tine Dumnezeu” (loan 10, 
5) 
Spre a arăta că amândouă învinovăţirile proveneau din neştiinţă, şi 
Hristos era nevinovat de amândouă, adică El nu era nici încălcător al 
Legii, nici hulitor de Dumnezeu atunci când Se numea pe Sine asemenea 
cu Dumnezeu, de aceea a trebuit să-L înconjoare cei doi bărbaţi ai 
Vechiului Testament, care au strălucit tocmai în aceste două puncte. 

a dat Legea, iar iudeii trebuiau să tacă aici, că Moisi n-ar fi 
trecut cu vederea ca aceasta să fie încălcată şi, desigur, n-ar fi arătat 
Stimă călcătorului Legii şi vrăjmaşului Dătătorului de Lege. De 
asemenea, ei trebuiau Să ştie că j acest râvnitor pentru cinstea lui 
Dumnezeu, nu S-ar fi arătat la chemarea lui Hristos, dacă Acesta S-ar 
fi ridicat împotriva lui Dumnezeu şi cu nedreptate S-ar fi numit pe Sine 
Dumnezeu şi deopotrivă cu Tatăl. 

4 Dar este şi un al treilea motiv pentru care Moisi şi Ilie s-au arătat alături 
de Hristos. Care este acela? Pentru ca apostolii să cunoască că El are 
putere peste moarte şi peste viaţă, de aceea a trebuit să se arate lângă 
Dânsul Moisi, cel de mult mort, şi Ilie, cel ce nu era încă mort (lie a 
fost luat la cer fără a muri). 

+ Încă şi alt motiv vede Evanghelistul Luca: Spre a arăta slava crucii şi 
pentru a îmbărbăta şi a ridica duhul lui Petru şi a celorlalţi, care se 
temeau încă de patima Lui. 


Hristos a ales pe cei doi, pe Moisi şi pe Ilie, încă şi pentru fapta cea bună pe 
care El mai cu seamă o cerea de la cei care trebuiau să fie lângă Dânsul; pentru 
că EI a zis: „Cel ce voieşte să vină după Mine, să-şi ia crucea sa şi să urmeze 
Mie” (Matei 16, 24). De aceea a adus acum pe cei doi, care, pentru porunca lui 
Dumnezeu şi pentru poporul cel încredinţat lor, au murit de mii de ori. 


» Fiecare din ei şi-a jertfit viaţa, şi tocmai prin aceasta au dobândit viaţa 
cea adevărată. Și unul şi altul s-au împotrivit cu statornicie: unul 


împotriva egiptenilor, altul împotriva lui Ahav şi a altor oameni 
nemulțumitori şi nestatornici. 
> Amândoi au fost în cea mai mare primejdie din partea celor pe care ei îi 
mântuiseră, amândoi au voit să abată pe oamenii lor de la închinarea la 
idoli şi amândoi păreau a fi neînsemnaţi. 
> Unul avea o limbă greoaie şi un glas slăbit — Moisi (leşirea 4, 10); 
celălalt părea ţărănos. 
> Amândoi erau foarte săraci, că Moisi nu avea nimic şi nici Ilie nu avea 
altceva decât cojocul pe care dormea. 
Și toate acestea le-au făcut şi le-au răbdat în Vechiul Testament, când încă nu 
dobândiseră aşa de multă putere minunată. 


Dacă Moisi despărțea marea, Petru a umblat pe mare, putea să mute munţii, 
izgonea diavolii cei sălbatici, vindeca toate bolile, chiar şi umbra sa făcea 
minuni mari şi a întors la credinţă toată lumea. Și dacă Ilie a sculat un mort, 
Petru a sculat sute. 


» Unul dintre ei - Ilie - a suferit foamete trei ani pentru poporul israelit (III 
Regi 17, 1), iar celălalt a zis: „lartă-le lor păcatele, iar dacă nu, atunci 
şterge-mă şi pe mine din cartea Ta!” (leşirea 32, 32). 


Despre toate acestea a amintit Domnul ucenicilor Săi, şi, prin arătarea lui Moisi 
şi a lui Ilie, ei trebuiau nu numai a-i ajunge pe aceştia, dar şi a-i depăşi. Când, de 
pildă, ucenicii, urmând lui Hristos, au zis: „Doamne, voieşti să zicem să se 
pogoare foc din cer?” (Luca 9, 54), lisus le-a răspuns împotrivă: „Nu ştiţi, oare, 
fiii cărui duh sunteţi?” (Luca 9, 55), şi prin aceasta i-a îndemnat, potrivit cu 
harul cel mai înalt, ca să ierte nedreptatea suferită. 


Ilie şi Moisi erau mari pentru timpul lor, dar de la Apostoli Domnul cerea o 
desăvârşire mult mai mare. 


Ei nu au fost trimişi numai la egipteni, ci în toată lumea, care era mai rea decât 
egiptenii. 

Ei nu aveau a grăi către Faraon, ci a se lupta cu diavolul, adevăratul tiran al 
răutății. 

Ei erau datori să-l lege pe acela şi să-i răpească toate armele, şi ei au făcut 
aceasta despărțind nu Marea Roşie, ca Moisi, ci marea cea monstruoasă, mult 


mai grozavă, a nedumeririi, prin mijlocirea Toiagului din rădăcina lui lesei 
(adică prin lisus Hristos). 


Moartea, sărăcia, disprețul şi miile de rele sunt lucruri care umplu de groază pe 
oameni. Apostolii se temeau atunci de toate acestea mai mult decât iudeii de 
Marea Roşie, însă Hristos i-a învăţat să fie curajoşi împotriva acestor rele şi 
plini de siguranţă să treacă peste ele cu picioarele uscate. Spre a-i întări, E] a 
poruncit să se arate cei mai străluciți bărbaţi ai Vechiului Testament. 


„Bine este nouă să fim aici”. Petru ştia că Domnul va merge în Ierusalim şi va 
pătimi acolo şi se temea şi tremura pentru Dânsul, însă după reproşul acela: 
„Mergi înapoia Mea, satana!” (Matei 17, 23), el n-a mai cutezat a zice către 
Domnul „Fie-Ţi milă de Tine”, de aceea, el rosteşte cam aceeaşi idee, cu alte 
vorbe: „Bine este nouă să fim aici”. 


Căci muntele şi latura aceea nelocuită 1 se părea lui a da siguranţă, încă şi mai 
sigur i se părea lui ca Domnul să nu meargă în lerusalim, ci să rămână acolo de- 
a pururi. De aceea vorbeşte el de corturi. Dacă noi le-am avea pe acelea, gândea 
el, nu ne-am mai duce în Ierusalim, şi, neducându-ne acolo, Domnul nu va muri. 


Pentru aceasta el a zis: „Bine este nouă să fim aici”, unde sunt şi Moisi şi 
Ilie, dintre care unul, la nevoie, a pogorât foc din cer; celălalt s-a acoperit de 
nori când a vorbit cu Domnul. Dacă noi vom rămâne aici, nimeni nu va şti 
unde suntem. Vezi dragostea cea înfocată pentru lisus? Nu gândi că îndemnul 
său nu era cel mai potrivit, ci gândeşte numai ce dragoste avea el pentru Hristos. 
EI adaugă: „Dacă voieşti, voi face aici trei colibe: una ie, una lui Moisi şi 
una lui Ilie”. 


Ce zici, Petre? Oare, nu tu, nu de mult, ai fost primul care ai deosebit pe 
Domnul de slugi când ai zis: „Tu eşti Fiul lui Dumnezeu Celui viu” (Matei 16, 
16), iar acum Îl pui în acelaşi rând cu slugile, cu Moisi şi cu Ilie? lată cât erau 
de nedesăvârşiţi înainte de moartea Domnului! 


Chiar dacă Tatăl a descoperit lui Petru că Hristos este Fiul lui Dumnezeu, el însă 
nu a ţinut minte această descoperire şi s-a buimăcit de groază. Evanghelistul 
Marcu, cu dreptate adaugă: „El nu ştia ce grăia” (Marcu 9, 6), la fel şi 
Evanghelistul Luca, care zice: „Ei erau cuprinşi de somn” (Luca 9, 32). Spaima 
ce îi cuprinsese pentru această vedenie el o numeşte somn. Ochii lor se 
întunecaseră de lumina cea peste măsură, însă nu era noaptea, ci ziua, şi numai 
strălucirea razelor a îngreuiat ochii lor. 


Ce s-a întâmplat apoi? Însuşi Hristos nu vorbeşte nimic, nici Moisi, nici Ilie, 
doar Acela care este mai mare decât toţi, Tatăl, ridică glasul Său din nori, şi 
pe când vorbea, i-a învăluit un nor luminos. 


Când Domnul îngrozeşte, Se arată în nor întunecat, precum s-a întâmplat în 
Sinai, aici El însă n-a voit să îngrozească, ci să înveţe, de aceea norul era 
luminos. Tatăl a strigat: „Acesta este Fiul Meu Cel iubit”. Ca să nu se poată 
cineva îndoi despre cine este vorba, Moise şi Ilie s-au făcut nevăzuţi, când s-a 
sfârşit glasul acela. 


Dar ce a voit Domnul să zică prin acele cuvinte? 

+ Dacă Acesta este Fiul Meu Cel iubit, nu te teme, o, Petre, că tu cunoşti 
puterea Lui şi eşti convins că EI iarăşi va învia! 

4 Dacă tu nu ştii aceasta, apoi îmbărbătează-te pentru glasul Tatălui, căci 
dacă Dumnezeu este puternic, precum şi este cu adevărat, apoi dovedit 
este că şi Fiul este puternic precum Tatăl. 

4 Dacă EI este Fiul Cel iubit, nu te teme, căci nimeni nu părăseşte pe cel 
iubit. Nu te teme, căci dacă şi tu iubeşti pe Domnul foarte mult, 
Dumnezeu Tatăl Îl iubeşte şi mai mult. 


„Întru Dânsul am binevoit”, zice Dumnezeu Tatăl. Nu Îl iubeşte doar pentru că 
L-a născut, ci şi pentru că EI este întru-totul deopotrivă cu Tatăl şi de aceeaşi 
VOie. 


„Pe El să-L ascultați”, adică: „Dacă EI voieşte să moară pe cruce, nu te 
împotrivi”. 


„Și pogorându-se ei de pe munte le-a poruncit lor lisus, zicând: Nimănui Să 
nu spuneţi ceea ce aţi văzut, până când Fiul Omului Se va scula din morţi”. 


Căci cu cât se vor povesti despre EI lucruri mari, cu atât mai mult mulţi vor 
primi greu credinţa şi scandalul ce se va face la cruce mai mult va spori. Pentru 
aceea, ei trebuiau să tacă. Iar când EI a adăugat „până după Înviere”, a arătat 
totodată şi motivul pentru care trebuiau ei să tacă şi a arătat şi timpul cât de 
îndelung să tacă. 


Desigur, fericiţi au fost cei trei Apostoli care au văzut pe Domnul strălucind pe 
munte. 


Dar şi noi, numai dacă vom voi, putem să vedem pe Iisus strălucit, nu ca dânşii 
pe munte, ci încă şi mai strălucit. 


Atunci, fiind cu ucenicii Săi, S-a arătat numai într-o astfel de strălucire pe cât 
ei suportau, dar la sfârşitul veacurilor, El va veni întru deplina strălucire a 
Tatălui, şi înconjurat nu numai de Moisi şi Ilie, ci şi de nenumărata oştire a 
îngerilor, a arhanghelilor şi a heruvimilor. Amin. 


În timpul Schimbării la Faţă, glasul din cer nu a rostit altceva decât: „De EI 
să ascultați”. De ce aşa ? Pentru că a fost arătat totodată, pe viu, şi rodul 


drumul Lui, veţi intra fără îndoială în tărâmul luminii, care nu vă va 
înconjura din afară, ci va ieşi dinlăuntrul vostru, ținându-vă totdeauna într-o 
astfel de stare, că toate oasele voastre vor cuvânta: „Bine este nouă să fim 
aici”, 


Vă va umple cu prisosinţă lumina bucuriei, lumina blândeţii, lumina 
cunoştinţei; toate durerile voastre se vor depărta, neorânduielile patimilor vor 
pieri, minciuna şi rătăcirea, se vor risipi. Veţi deveni fiinţe cereşti pe pământ, 
veți deveni fii ai lui Dumnezeu din fii ai tinei, veţi deveni moştenitori ai 
fericirii veşnice din făpturi Stricăcioase. 


Atunci, totul va fi al vostru 


din “Predici la duminici şi sărbători” 


Sfântul Teofan Zăvorâtul - Omilie la Schimbarea la față a Domnului ne 
dezvăluie înţelesul marii sărbători - Slava la care suntem chemaţi 


Prin schimbarea Sa la faţă, Domnul arată la ce slavă ridică EI în sine firea 
omenească. 


Schimbarea la faţă a omului lăuntric este însă cu neputinţă fără harul 


dumnezeiesc, care se dă prin Sfintele Taine. 


“Prăznuind Schimbarea la faţă a Domnului, suntem datori să ne însuşim în- 
Semnătatea ei şi să dăm chip în noi înţelesului ei. Nu pentru Sine însuşi a ară- 
tat Domnul, prin Schimbarea la faţă, slava Dumnezeirii Sale în omenitate, ca 
Cel slăvit dinainte de veci. El a vrut să arate la ce slavă înalță EI în Sine firea 
omenească, iar prin aceasta pe orice om: Slava Schimbării Lui la faţă este 
slava noastră în Domnul lisus Hristos. El parcă ne-ar spune: „Jafă cum o să 


fiți!” 

Adevărat e cuvântul Domnului! Fără îndoială, asa sunt meniţi să fie toți cei ce 
cred în numele Lui - însă aşa ne vom arăta de-abia după cea de-a Doua venire a 
lui Hristos, după învierea tuturor şi după reorânduirea a toate; ne vom arăta când 


vom fi vrednici de aceasta. 


Acum se pune întrebarea: cum să ne facem vrednici de asta?! 


fată. 


Iată spre ce trebuie, prin urmare, Să se îndrepte toată grija noastră: să ne 
zidim după omul lăuntric (Rom. 7, 22), schimbându-ne la faţă în el din slavă în 
slavă de la Domnul Duhului (11 Cor. 3, 18). 


După cum ştiţi, este în noi un om lăuntric, Aţi ascul- 
tat, bineînţeles, cum le grăieşte femeilor: Podoaba voastră să 


nu fie cea din afară - împletirea părului, podoabele de aur şi îmbrăcarea 


doabă a duhului blând şi liniştit, care este de mare preț înaintea lui Dumne- 
zeu (I Petr. 3, 3-4). 


Tocmai pe acest om lăuntric îl vom înălța din slavă în slavă. „Eu lumină am 
venit în lume ”, zice Domnul. Lumina aceasta este lumina adevărului adusă 
de EI pe pământ, lumina cunoaşterii dumnezeieşti. 


S-a întunecat mintea noastră şi s-a făcut beznă. Vine Domnul şi o luminează. 


Când în locul adevărului intră în minte minciuna, ea se întunecă, iar când 
adevărul se întoarce în ea, se luminează şi intră în slava sa. 


Slava minţii este cunoaşterea adevărului. Cu cât îşi însuşeşte ea mai mult 
adevărul, cu atât urcă mai mult din slavă în slavă. Vreţi să înălțaţi mintea 
voastră în slava Schimbării la faţă? Umpleţi-o cu adevărul, pe care l-a adus 
Domnul pe pământ. Ştiţi în ce constă acest adevăr. Ni-l lămureşte Simbolul de 
credinţă şi ni-l tâlcuieşte Catehismul. El mărturiseşte: 

> că Dumnezeu există, şi că EI este întreit în Persoane - Tatăl, Fiul şi 

Sfântul Duh, Treimea cea de o fiinţă şi nedespărțită; 
> că Dumnezeu a făcut lumea prin cuvântul Său, 
> că poartă grijă de ea şi de fiecare făptură din ea, şi cu atât mai mult de 
om; 

> că în afara lumii acesteia văzute este şi o altă lume, nevăzută, a duhu- 
rilor netrupeşti, din care o parte a căzut şi luptă împotriva lui Dumnezeu 
cu înverşunare; 
că am fost făcuţi pentru fericire, însă, din insuflarea duhului răutăţii 
călcând porunca, am căzut în protopărinţi şi răbdăm necazuri potrivit 
dreptei judecăţi a lui Dumnezeu; 
că Dumnezeu a arătat faţă de noi o nemărginită milostivire, binevoind ca 
Dumnezeu-Fiul să Se întrupeze şi să pătimească pentru noi, 
că Acest Domn, îndreptăţindu-ne pe noi prin moartea pe cruce, a de- 
Schis intrare la noi a darurilor îmbelşugate ale Sfântului Duh; 


> că Acest Duh, după înălțarea la cer a Domnului, S-a revărsat asupra 
Sfinţilor apostoli, iar prin ei şi asupra întregii omeniri, a înfiinţat pe pă- 
mânt Sfânta Biserică, vindecătoarea, luminătoarea şi sfinţitoarea noa- 
stră; că cel care, unindu-se cu Biserica aşa cum este unit un mădular 
cu trupul, umblă în duhul ei, numai acela umblă în adevăr şi îşi pre- 
găteşte fericirea în veşnicie; 
că moartea desparte sufletul de trup, dar acestea se vor uni din nou după 
înviere şi împreună fie vor fi fericite, fie vor pătimi veşnic, potrivit felului 
în care a lucrat omul pe pământ. 


Iată adevăruri! 
Iar atunci când 


mintea se umple de tot adevărul şi se uneşte astfel cu el şi se pătrunde de el în 
aşa fel încât nu numai că nu îngăduie nici un gând împotriva lui, ci, dim- 
potrivă, supune lui şi verifică prin el orice gând al său şi tot efortul său inte- 
lectual, 

Mintea lui este mintea lui Hristos, potrivit apostolului (| 
Cor. 2, 16). 


EI se schimbă la faţă din omenesc în dumnezeiesc şi, 


Efes. 4, 23). Aşadar cu această înnoire a minţii să vă schimbaţi la faţă (v. 
Rom. 12, 2), ştiind că toate celelalte învățături, sunt potrivit apostolului, sunt 
gâlcevi ale răilor grăitori în deşert, stricaţi la minte, care înşeală şi se înşală 
(v. I Tim. 6, 5; II Tim. 3, 8; Tit 1, 10). 


Să mergem mai departe. spune că 
aşa cum lămureşte 


primit în sine sămânţa răutăţii egoiste, care crescând, a dat naştere spinilor 
patimilor, care au înăbuşit virtuțile. Fiecare virtute a fost acoperită şi înă- 


Era luminat cu lumina dreptăţii şi a sfinţeniei, şi a devenit întunecat cu răutatea 
şi patimile. A venit Domnul să refacă frumuseţea noastră cea dintâi, şi iată ce 
porunceşte: fericiţi cei săraci cu duhul, fericiţi cei blânzi, fericiţi făcătorii de 
pace, fericiţi cei curaţi cu inima, fericiţi cei răbdători. 


„Lepădaţi, zice, patimile, care vă necinstesc şi vă întunecă, şi fericiţi veţi fi. 
Refaceţi în voi înşivă curăţia obiceiurilor, întru care era fericit Sstrămoşul 
Adam şi sunt fericiţi locuitorii cerului ”. 


Fiţi Sfinţi, zice Domnul, precum Eu sunt sfânt (| Petr. 1, 16). Şi aici nu este 
nimic de prisos şi exagerat, pentru că noi suntem după chipul Celui ce ne-a 
zidit. Chipul acesta a fost stricat prin cădere. EI trebuie refăcut. Cum? La fel 
cum refac pictorii tablourile stricate. Fi ghicesc formele părţilor, găsesc culo- 
rile potrivite, aşa cum erau în original, şi refac astfel, parte după parte, întreg 
tabloul, aşa cum era acesta la început. Trebuie să refacem dispoziţiile cele bu- 
ne, potrivnice patimilor. Astfel, 


şi aşa mai departe. 


Astfel, dezrădăcinând patimă după patimă şi înrădăcinând virtute după virtute, 
ne vom întoarce la curăţia dintâi; dezbrăcându-ne de omul cel vechi, ne vom 
îmbrăca în cel nou, care este zidit după chipul lui Dumnezeu, întru dreptate şi 
întru cuvioşia adevărului (v. Efes. 4, 22, 24), ne vom îmbrăca în Hristos, 
umblând întru înnoirea vieţii (v. Rom. 6, 4). 


Nu o putem împlini singuri nici pe 


una, nici pe cealaltă. De aceea ni s-a făgăduit şi ni se dă harul dumne- 
zeieştilor şi Sfintelor Taine. Scânteia lui este pusă prin Sfântul Botez. Focul lui 
este hrănit toată viaţa prin Sfânta Pocăinţă şi Împărtăşanie, iar de întețit este 
întețit prin împărtăşirea de toate rânduielile rugătoare şi sfinţitoare ale Bise- 
ricii, fiind de trebuinţă credinţa şi faptele cele bune. Atunci când scânteia, 
căzând într-o materie care se aprinde cu uşurinţă, este înteţită de către vânt, ea 
se preface grabnic în flacără. Și în noi, atunci când scânteia harului, pe care 
am primit-o la botez şi este nutrită prin pocăință şi Împărtăşanie, este înteţită 
prin ostenelile în cucernicie şi în bine, ea luminează nu numai înlăuntrul no- 
stru, ci şi în afară. 


„Foc, zice Domnul, am venit să aprind pe pământ, şi cât aş dori să se aprindă 
cât mai curând!” 


smulge de la cele pământeşti la cele de Sus, şi nu numai cu gândul, ci şi cu 
lucrul ne înalță la desăvârşirea dumnezeiască. Focul, topind minereul impur, 
extrage din el metalul nobil în stare pură: aşa şi focul Duhului curăţă firea 
noastră, cea necurată. Mai mult: el se uneşte cu noi. Metalul nobil, introdus în 
cupru, îi adaugă acestuia din urmă sunetul său, foarte curat şi foarte plăcut: şa 
şi harul, unindu-se cu duhul nostru, îi împărtăşeşte curăţia sa cea dumne- 
zeiască, atât conştientizată lăuntric, cât şi vădită în afară. 

Iată_mijlocul de a ne schimba la faţă 

hrănim cu ele mintea noastră; să dezrădăcinăm patimile şi să înrădăcinăm 
dispoziţiile cele bune, iar în primul rând să înteţim în noi harul prin mijloa- 
cele harice care sunt cuprinse în Biserică. Aşa va vedea şi aşa se va schimba la 
faţă omul nostru lăuntric, tainic. Acesta va fi loan al nostru - haric, lacov - 
drept, Petru - râvnitor în credinţă. Aşa se împlinesc în noi legea şi prorocii - 
Moisi şi Ilie! 


Iar sfârşitul care este? Acela despre care Îi vorbeau ei Domnului: a intra în slavă 
după ce vom fi suferit şi pătimit în ostenelile de a plăcea lui Dumnezeu, înainte 
de a-şi lua zborul în văzduh, fluturii cei frumoşi sunt închişi în crisalide urâte la 
înfăţişare: şi omul nostru lăuntric, atunci când lucrează aşa cum îi arată 
Dumnezeu, se pârguieşte în pofida învelişului grosolan al trupului şi a exte- 
riorului lipsit de strălucire. Când va veni sorocul, el va lepăda trupul cel gros, 
se va rupe din legăturile dinafară, în care îl ţine curgerea vieţii acesteia, şi îşi 
va lua zborul în Sus - către Dumnezeu, în ceata îngerilor şi a sfinţilor, ca să 
petreacă acolo de-a pururea, întru veselie şi bucurie, până la învierea cea de 
obşte, când va începe deplina fericire fără sfârşit. 


(din: Sfântul Teofan Zăvorâtul, “Predici”, Editura Sophia, Bucureşti, 2009) 


Sfântul Teofan Zăvorâtul — Tâlcuiri 


[II Cor. 7,10-16; Mc. 2, 18-22]. 


În timpul Schimbării la faţă, glasul din cer nu a rostit altceva decât: „De EI să 
ascultați". De ce aşa? Pentru că a fost arătat totodată, pe viu, şi rodul ascultării, 
ca şi cum Părintele ceresc ar fi grăit: 


„Vreţi să ajungeţi la măsura asta? Ascultaţi ceea ce EI vă va spune şi vă va 
porunci; şi dacă veţi merge pe drumul Lui, veţi intra fără îndoială în tărâmul 
luminii, care nu vă va înconjura din afară, ci va ieşi dinlăuntrul vostru, ținân- 


du-vă totdeauna într-o astfel de stare, că toate oasele voastre vor cuvânta: 
«Bine este nouă Să fim aici». 


Cel ce iubeşte pe Hristos Domnul va fi iubit de Tatăl şi Amândoi vor veni la el 
şi locaş la el vor face. Iată lumina Schimbării la faţă! 


“Tâlcuiri din Sfânta Scriptură pentru fiecare zi din an” 
Sfântul Teofan Zăvorâtul , Ed. Sophia Bucureşti, 1999, 


Sfântul Maxim nărturisitorul - Tâlcuire la Schimbarea la faţă 


Prin strălucirea luminoasă a feţei Domnului, apărută pe munte, de trei ori 
fericiţi apostolii au fost călăuziţi tainic, în chip negrăit şi necunoscut, spre 
puterea şi Slava lui Dumnezeu de toate făpturile necuprinse, învățând că 
lumina ce s-a arătat simţurilor lor e simbolul ascunzimii nearătate. Căci 
precum aici raza luminii făcute biruieşte lucrarea ochilor, rămânând neîncăpută 
de ei, aşa şi acolo Dumnezeu întrece toată puterea şi lucrarea minţii, nelăsând în 
vreme ce înţelege nici o formă în cel ce primeşte înţelegerea. Iar prin veşmintele 
albe au cunoscut totodată şi în chip vrednic de Dumnezeu măreția operei lui 
Dumnezeu din făpturi, proporţional cu rațiunile după care au fost făcute, şi 
tainele ascunse în cuvintele Sfintei Scripturi, după cât pot fi înţelese. Căci 
deodată cu cunoştinţa lui Dumnezeu se dezvăluie înţelesul Scripturii, prin 
Duhul, şi înţelepciunea şi cunoştinţa cea din făpturi, prin Acelaşi, prin Care 
iarăşi se descoperă El, în mod proporțional. lar prin Moise şi Ilie, care se află 
cu El pe amândouă părțile, au aflat, potrivit cu multe sensuri, printr-o adevărată 
contemplaţie, multe moduri de cunoaştere a tainelor. 


Înţelesul duhovnicesc al lui Moise şi Ilie 


Intâi au primit prin Moise şi Ilie cunoştinţa prea bine credincioasă că 


iar tipul ei a fost (căci credem că 
harul legiferării este un har al înţelepciunii); 


a doua, 
Iar tipul ei a fost care a 


arătat prin el toată harisma proorocească. Căci e semnul caracteristic al 
bunătăţii întoarcerea celor rătăciţi cu iubire de oameni, faptă ai cărei vestitori 
îi cunoaştem pe prooroci. 


Sau au primit cunoştinţa şi mustrarea pedagogică : 


19), pe una spre a o alege, pe alta spre a fi ocolită şi spre a nu cădea, 
din neştiinţă, în rău ca în bine. Aceasta s-a arătat că a făcut-o 
preinchipuind în el simbolurile adevărului. 


că Israel pe care l-a certat 
marele care a adus, în calitate de rațiune, la înţelegere şi simţire, 
neînţelegerea şi împietrirea celor ce s-au lipit cu totul de rău. 


Sau iarăşi au fost luminaţi, că la Cuvântul, ca la cel ce e Adevărul, sunt şi se 
referă tipurile tainelor, şi la EI se adună, ca la începutul şi sfârşitul lucrării 
legii şi proorocilor. 


adevărat, pe cât e cu putinţă, ca unele ce sunt lângă EI, Cauzatorul şi 
Făcătorul lor. 


Dintre acestea, IRI ie pura: ca cascătui timpului și al 


numărului referitor la el (căci primul el a numărat timpul la facerea lumii) şi 
ca învățătorul cultului vremelnic, ci şi ca cel ce nu intra trupeşte la odihnă 
împreună cu aceia pe care i-a condus înainte de dumnezeiasca Evanghelie ; 
căci aşa e timpul care nu ajunge sau nu intră prin mişcare, împreună cu aceia pe 
care obişnuieşte să-i treacă în viaţa dumnezeiască a veacului viitor. Căci are pe 
lisus ca succesor al întregului timp şi veac ; chiar dacă, de altfel, raţiunile 
timpului stăruiesc în Dumnezeu, cum arată tainic intrarea legii dată în pustie 
prin Moise, împreună cu cei ce au primit pământul făgăduinţei. Căci timpul este 
veac (eon), când se opreşte din mişcare, şi veacul sau eonul este timp, când, 
purtat de mişcare, este măsurat. Astfel, ca să cuprind într-o definiţie, veacul sau 
conul este un timp lipsit de mişcare, iar timpul, un veac sau con măsurat prin 
mişcare. 


Iar EEE ni numai ca cel ce a păzit neştirbite rațiunile din sine 
însuşi şi prudenţă în hotărârea voinţei cu privire la ele. 


Poate nu s-ar abate de la adevăr nici acela care ar spune că prin Moise şi Ilie 
se arată creaţiunea inteligibilă şi sensibilă a Cuvântului creator. 


lar Ilie pe cea inteligibilă, întrucât istoria referitoare la el nu povesteşte 
naşterea lui, chiar dacă S-a născut, şi nu face Să se aştepte descompunerea 


Altă tâlcuire cuprinzătoare a Schimbării la Faţă 


lar de nu par cuiva mai curios de cum trebuie, socotesc că din dumnezeiasca 
Schimbare la Faţă ne apare şi o altă taină mare şi dumnezeiască şi mai 
strălucitoare decât cele spuse. Căci socotesc că cele petrecute la Schimbarea 
la Faţă, pe munte, arată în chip tainic cele două moduri generale ale teologiei : 
şi anume cel dintâi şi simplu şi necauzat care prin tăcere afirmă cu adevărat 
dumnezeirea prin Singura şi totală negaţie şi lauda cuvenită a transcendenţei ei, 
şi cel următor acestuia şi compus, care o descrie în chip măreț prin afirmare 
din cele cauzate. 


Prin acestea, pe cât e cu putință oamenilor să primească cunoştinţa înălțată 
despre Dumnezeu şi cele dumnezeieşti, ne duce, prin simbolurile potrivite nouă, 
spre amândouă modurile, dezvăluindu-ne, prin înţelegerea binecredincioasă a 
lucrurilor, raţiunile amândurora şi învăţându-ne că simbol al celui dintâi e tot ce 
e mai presus de simţire, iar al celui de al doilea este ansamblul măreţelor opere 
supuse simţurilor. Căci din simbolurile mai presus de simţuri credem numai că 
adevărul mai presus de rațiune şi minte există, neîndrăznind nicidecum să 
cercetăm, sau neputând să înţelegem ce şi cum şi care este şi unde şi când, 
evitând impietatea iscodirii. lar din cele supuse simţurilor, pe cât ne e cu 
putinţă, primind numai prin cugetare raţiunile descărnate, ca trepte ale 
cunoştinţei despre Dumnezeu, spunem că El e toate câte L-am cunoscut din 
făpturile Lui în calitate de cauză. 


Domnul S-a făcut chip al Său prin întruparea Sa 


Dar să privim dacă nu cumva fiecare din cele două moduri amintite la 
Schimbarea aceea dumnezeiască la Faţă a Domnului îşi are în chip înţelept 


simbolul ei. Căci El trebuia să Se creeze în chip neschimbat ca noi, primind, 
pentru nemăsurata iubire de oameni, să Se facă chipul şi simbolul Său şi să Se 
arate din Sine în mod simbolic pe Sine; şi prin Sine, Cel arătat, să călăuzească 
spre Sine, Cel cu totul ascuns în nearătare, toată creațiunea şi să ofere 
oamenilor, cu iubire de oameni, prin lucrarea dumnezeiască în trup, semnele 
vădite ale infinităţii nearătate şi ascunse dincolo de toate şi cu neputinţa de a fi 
înţeleasă sau numită de nici una din existenţe, în nici un mod. 


Tâlcuire despre faţa fulgerătoare a Domnului 


Deci lumina feţei Domnului, care a covârşit în apostoli fericirea omenească, 
este simbolul teologiei mistice negative, întrucât fericita şi sfânta dumnezeire 
este după fiinţa supranegraită şi supranecunoscută şi infinit mai presus de toată 
infinitatea, nelăsând celor de după ea nici urmă cea mai subţire de cuprindere 
şi nedând vreuneia din existente nici o idee de cum sau în ce măsură este tot ea 
şi unime şi treime. Căci nu poate fi necreatul cuprins de creatură, nici infinitul 
înțeles de cele mărginite . 


Tâlcuire duhovnicească a veşmintelor luminoase ale Domnului 


lar modul afirmativ se împarte în cel bazat pe lucrare, pe pronie şi pe judecată. 
Cel bazat pe lucrare, care prin frumuseţea şi măreţia făpturilor dă ştirea că 
Dumnezeu este creatorul tuturor, e simbolizat de veşmintele strălucitoare ale 
Domnului, pe care Cuvântul le-a arătat cu anticipație în făpturile văzute. 


Alt înţeles duhovnicesc al lui Moise 


Modul bazat pe pronie a indicat prin Moise, căci acesta scoate cu iubire de 
oameni, din rătăcire, pe cei Sstăpâniţi de răutate şi le arătă cu înţelepciune 
oamenilor căile variate ale ieşirii din cele materiale, stricăcioase şi trupeşti 
spre cele dumnezeieşti şi nematerialnice şi netrupeşti, şi-i întăreşte înţelepţeşte 
cu legile dumnezeieşti. 


Alt înţeles duhovnicesc al lui Ilie 
Iar modul judecății se arată prin Ilie, căci aceasta pedepseşte cu cuvântul şi 


lucrul pe unii şi călăuzeşte pe alţii, după vrednicie, acomodându-se fiecăruia 
în chip potrivit, după conţinutul şi calitatea virtuţii sau a răutăţii lui. 


Toate cele spuse înainte referitor la locul de faţă al Sfintei Scripturi le-au lucrat 
Moise şi Ilie, fiecare în timpurile sale, cum spune istoria, atât cât le e îngăduit 
celor ce concretizează în ei în mod tipic lucrările dumnezeieşti, fiind asemenea 
celor spuse în tâlcuire. 


Înţelesul duhovnicesc al convorbirii cu Moise şi Ilie la Schimbarea la Faţă 


Iar din convorbirea acelora cu Domnul şi din faptul că vorbeau despre 
sfârşitul pe care avea să-l pătimească Acela în Ierusalim (Lc, 9, 31), apostolii 
au cunoscut nu numai împlinirea în EI a tainelor prezise de lege şi de 
prooroci, ci poate şi faptul că Sfârşitul sfatului negrăit al lui Dumnezeu 
despre lume şi despre iconomia Lui nu poate fi cuprins de nici una din 
făpturi, decât numai de marea lui pronie şi judecată, prin care toate 
înaintează cu bună rânduială spre sfârşitul cunoscut de mai înainte numai lui 
Dumnezeu. 


Sfântul Luca, arhiepiscopul Crimeei: Cuvânt la Schimbarea la faţă a 
Mântuitorului 


AYkae 


A. 0 lăpoe 


Marea sărbătoare a Schimbării la Faţă a Domnului nostru ne dă prilejul de a ne 
aminti de cuvintele Domnului nostru lisus Hristos: 


„Nu crezi că Eu sunt în Tatăl şi Tatăl în Mine? Cuvintele pe care le grăiesc 
vouă nu le vorbesc de la Mine Însumi, ci Tatăl — Care este în Mine — Acesta 
face lucrările. Credeţi Mie că Eu sunt în Tatăl şi Tatăl în Mine, iar de nu, 
pentru faptele acestea credeţi Mie” (loan 14:10-11). 


Mari şi nemăsurate au fost minunile Domnului nostru lisus Hristos. 
> Cu un singur cuvânt al Său a înviat pe fiica lui air, mai marele 
sinagogii, 
> pe fiul văduvei din Nain, încă şi 
» pe Lazăr, care era în mormânt de patru zile întregi. 
>» Cu un singur cuvânt al Său a certat vânturile şi valurile lacului 
Ghenizaret şi s-a făcut linişte desăvârşită, 
> cu cinci pâini şi doi peşti a săturat cinci mii de oameni fără femei şi 
copii, 
» iar cu patru pâini, patru mii. 
Să ne amintim cum în fiecare zi îi vindeca pe cei bolnavi, tămăduind orice fel de 


boală, izgonea duhurile cele viclene din demonizaţi, cum a redat vederea celor 
orbi şi auzul celor surzi printr-o singură atingere... Nu ajung acestea? 


Toate acestea, însă, nu au fost suficiente pentru oamenii care Îl invidiau, pentru 
oamenii despre care marele prooroc Isaia a spus: 

„Cu auzul veți auzi şi nu veţi înţelege şi privind veţi privi şi nu veţi vedea. Că 
s-a îngroşat inima norodului acestuia şi cu urechile greu au auzit, şi ochii lor 
şi-au închis, ca nu cumva Să vadă cu ochii şi cu urechile să audă şi cu inima 
să înţeleagă, şi să se întoarcă şi să-i vindec pe ei”( Matei 13:14-15). 


La toate acestea, care însă nu au fost suficiente pentru oamenii greoi la auz şi cu 
ochii întunecaţi, Domnul nostru lisus Hristos a adăugat marea minune a 
Schimbării Sale la Faţă pe Muntele Tabor. Lui, Care a strălucit cu lumină 
dumnezeiască, I S-au arătat profeţii din Vechiul Testament, Moise şi Ilie, şi I 
s-au închinat ca Dătătorului de Lege. Cu frică şi cu spaimă priveau această 
privelişte minunată cei mai aleşi dintre apostoli, Petru, Iacob şi loan, iar după 
norul care i-a acoperit, s-a auzit glasul lui Dumnezeu: „Acesta este Fiul Meu 
Cel iubit, întru Care am binevoit; pe Acesta să-L ascultați” (Matei 17: 5). 


Sfinţii Apostoli au propovăduit în întreaga lume că Domnul nostru lisus Hristos 
este „cu adevărat raza Tatălui”. 


Lumea întreagă, auzind aceasta, ar fi trebuit să îngenuncheze înaintea Domnului 
lisus Hristos şi să se închine adevăratului Fiu al lui Dumnezeu. 


Ar fi trebuit ca arătarea pe Tabor a celor doi dintre cei mai mari profeți ai 
Vechiului Testament şi închinarea lor în faţa Domnului lisus Hristos în timpul 
Schimbării Sale la Faţă să închidă pentru totdeauna buzele dezgustătoare ale 
cărturarilor şi fariseilor, care Îl urau pe Domnul Iisus şi Îl considerau călcător al 
Legii lui Moise. Dar şi până astăzi, evreii nu cred că EI este Mesia. 


Nu doar evreii nu cred în El, dar şi pentru mulţi creştini, din ce în ce mai mult 
lumina dumnezeiască a Domnul nostru lisus Hristos este o piedică. Din ce în ce 
mai mică devine „turma cea mică” a lui Hristos, (turmă) pentru care lumina 
dumnezeiască a lui Hristos străluceşte cu aceeaşi putere cu care a strălucit 
apostolilor Petru, Iacob şi loan atunci pe Muntele Tabor. 


Insă să nu deznădăjduim, deoarece Domnul nostru lisus Hristos a spus: 
„Nu te teme, turmă mică, pentru că Tatăl vostru a binevoit să vă dea vouă 
Împărăţia” (Luca 12: 32). 


Necredinţa între popoare a luat dimensiuni neliniştitoare şi lumina lui Hristos a 
fost umbrită de norul cel întunecos al ateismului. Astăzi, mai des ca niciodată, 
ne amintim de înfricoşatul cuvânt al lui Hristos: 


„Dar când va veni Fiul Omului, va mai găsi oare credinţă pe pământ?” (Luca 
18: 8). 


Insă să nu deznădăjduim, deoarece, vorbind El despre semnele celei de-a doua 


veniri a Sa, a spus: 
„Jar când vor începe să fie acestea, prindeţi curaj şi ridicaţi capetele voastre, 


pentru că răscumpărarea voastră se apropie” (Luca 21: 28). 


Aşadar, viaţa voastră să fie în aşa fel încât, în acea zi înfricoşătoare a Judecăţii, 
să putem să ridicăm capul nostru şi nu să-l plecăm adânc, deznădăjduiți. 


Amin”. 


Sfântul loan Maximovici - Cuvânt la praznicul Schimbării la faţă a 
Domnului 


m ff i - 
m / | 


Ti NeTAnOPPUCIC SII 


Odoxol ogiâ.ro 


La Facerea Lumii Dumnezeu a zis: „Să facem om după chipul şi asemănarea 
noastră”. Chipul lui Dumnezeu se arată în capacităţile minţii omului, în stăpâ- 
nirea lui asupra naturii, în puterea şi capacitatea lui creatoare. 


Asemănarea cu Dumnezeu constă în calitățile morale ale omului, în năzuinţele 
lui duhovniceşti, în putinţa de a ajunge la sfinţenie. 


Chipul şi asemănarea lui Dumnezeu după care au fost creaţi strămoşii noştri se 
răsfrângeau în întregime în aceştia până la cădere. Păcatul însă le-a tulburat pe 
amândouă, cu toate că nu l-a lipsit pe om de ele cu desăvârşire, în om au rămas 
gândirea şi toate celelalte, care erau chipul lui Dumnezeu, dar pentru dez- 
voltarea lor era nevoie, de acum înainte, de mai multă strădanie şi abia într-o 
mică măsură se putea ajunge la starea pe care strămoşii noştri au primit-o 
deplină la început. 


In om a rămas într-o oarecare măsură şi năzuinţa de a fi asemenea lui Dumne- 
zeu, chiar dacă uneori cade atât de jos, încât ajunge de nerecunoscut. 


Pentru a-i da omului asemănarea cea dintru început cu Dumnezeu, S-a coborât 
pe pământ şi S-a întrupat Fiul lui Dumnezeu. El a luat asupra Sa toată firea 


omenească, S-a făcut întru toate asemeni omului, în afară de păcat. EI a venit să 
refacă după chipul lui Dumnezeu frumuseţea noastră cea zidită dintru început. 


Dar dacă la început Dumnezeu L-a creat după chipul şi asemănarea Lui pe om, 
care până atunci încă nu existase şi omul nu a participat în nici un fel la propria 
sa zidire, la refacerea chipului dintru început este nevoie şi de participarea 
directă a omului. 


Omul trebuie să năzuiască la desăvârşire, pentru ca, prin harul şi ajutorul lui 
Dumnezeu, să o dobândească. Prin învăţătura Sa, Domnul a arătat calea spre 
desăvârşire, a arătat-o prin exemplul Său. Aceasta este calea desăvârşirii morale, 
a lepădării de sine, a dorinţei de debarasare de tot ce este păcătos. 


Păcatul a pătruns adânc în firea omului, într-un fel, s-a contopit cu ea. Fiecare 
om se naşte cu un germene al păcatului şi eliberarea de el este un fel de luptă cu 
sine însuşi. 


De aceea, lupta aceasta este chinuitoare, dar e obligatorie pentru apropierea de 
Dumnezeu. „Oricine voieşte să vină după Mine să se lepede de sine, să-şi ia 
crucea şi să-Mi urmeze Mie” - a spus Hristos. Crucea pe care trebuie să o luăm 
este tocmai lupta cu slăbiciunile, cu viciile şi cu păcatele noastre. 


Eliberându-se treptat de ele, omul se apropie de Dumnezeu, după chipul Căruia 
a fost creat. Omul singur nu are destule puteri pentru aceasta, dar îl ajută harul 
lui Dumnezeu, pe care Dumnezeu îl dă prin Biserica întemeiată de Fiul lui 
Dumnezeu întrupat. De aceea S-a întrupat EI, ca să restaureze chipul Său cel 
căzut. 


Pe Tabor, Hristos a arătat frumuseţea şi slava dumnezeirii Sale, pentru ca 
apostolii, şi prin ei întreaga omenire, să cunoască a Cui asemănare o are omul şi 
către ce se apropie când se înalță duhovniceşte. 


Pe măsura curăţirii omului de păcat şi a apropierii de Dumnezeu, slava lui 
Dumnezeu se reflectă în el tot mai mult. De aceea se şi numesc sfinţii cuvioşi 
„cei întocmai (asemenea) cu...”. 


Ca în oglindă se reflectă slava lui Dumnezeu în sufletele lor, umplându-i de 
strălucire. Atunci se sfârşeşte nevoința pământeană, se pecetluieşte definitiv 
treapta asemănării atinsă de fiecare. 


La venirea împărăției celei veşnice vor învia toţi oamenii, sufletele se vor întâlni 
cu trupurile lor şi atunci cei drepţi vor străluci ca soarele în împărăția Tatălui 
lor” (Matei 13, 43), a spus Insuşi Hristos. Amin. 


Sfântul Nicolae Velimirovici - Proloagele de la Ohrida - Prăznuirea 
Schimbării la faţă a Domnului, Dumnezeului şi Mântuitorului nostru lisus 
Hristos 


În anul al treilea al predicării Sale, Stăpânul Hristos a vorbit adesea ucenicilor 
Lui despre Patima Lui cea apropiată şi de asemenea despre slava Lui care avea 
să urmeze chinului şi morţii Lui de pe Cruce. EI le-a grăit acesea astfel încât 
Patima Lui cea de neocolit să nu îi înspăimânte pe ucenici, să nu le slăbească 
credinţa şi să nu îi lase să cadă în înşelarea că totul nu a fost decât un vis. 


EI, Cel Atotînţelept, a voit să le dăruiască ucenicilor vederea a unei părți măcar 
a slavei Lui şi aceasta înainte de Patimă şi de înviere. Astfel voind, EI i-a luat 
pe Petru, pe Iacov şi pe loan şi au urcat noaptea pe vârful Muntelui Tabor, 
unde S-a schimbat la faţă înaintea lor: Și S-a schimbat la faţă, înaintea lor, şi 
a strălucit faţa Lui ca soarele, iar veşmintele Lui s-au făcut albe ca lumina. 
Moise şi Ilie, proroci mari ai Vechiului Testament, au Stat atunci de o parte şi 
de cealaltă a Lui şi au grăit cu El. Văzând aceasta, ucenicii au căzut în 
uimire, iar Petru a zis: Doamne, bine este ca să fim noi aici; dacă voieşti, voi 
face aici trei colibe: Ție una şi lui Moise una şi lui Ilie una (Matei 17: 4). Pe 
când Petru încă vorbea, Moise şi Ilie s-au depărtat, iar locul s-a acoperit cu 
un nor luminos care i-a acoperit pe ei, iar din nor s-a auzit un glas zicând: 
„Acesta este Fiul Meu Cel iubit, în Care am binevoit; pe Acesta ascultaţi-L. " 
Auzind glasul, ucenicii S-au spăimântat foarte şi au căzut cu feţele la pământ 
ca şi când ar fi fost morţi. Ei au rămas aşa, tremurând de spaimă, până când 


Domnul a venit la ei şi S-a atins de ei şi le-a zis: Sculaţi-vă şi nu vă temeţi 
(Matei 17: 7). 


Dar oare de ce a luat Mântuitorul doar pe trei dintre ucenicii Săi cu EI? De ce 
nu i-a luat pe toţi? Aceasta a fost pentru că Iuda nu putea fi vrednic să vadă 
slava cea dumnezeiască a învățătorului, el, cel care se pregătea să îl vândă. De 
aceea, luându-i pe toţi ucenicii cu EI, ar fi însemnat ca numai luda să fie lăsat 
afară, la poalele muntelui, ceea ce nu ar fi fost drept: din pricina acestei exclu- 
deri, trădătorul şi-ar fi îndreptăţit cu atât mai mult trădarea lui. 


Dar de ce S-a schimbat Domnul nostru la Faţă pe înălțimea unui munte şi nu 
într-o vale? EI a făcut astfel ca să ne înveţe pe noi două virtuţi de căpetenie: 
dragostea de nevoinţe şi obişnuirea cu gândurile dumnezeieşti; căci urcarea la 
înălțimi cere nevoinţă, iar înălțimile însele reprezintă gândurile noastre cele 
înălțate la cugetarea lucrurilor dumnezeieşti. 


Dar de ce S-a schimbat Domnul nostru la Faţă noaptea? El S-a schimbat la 
Faţă noaptea deoarece timpul nopţii este mult mai potrivit pentru rugăciune şi 
cugetări dumnezeieşti decât timpul zilei şi pentru că întunericul nopții ascunde 
ochiului toate frumuseţile cele de jos, de pe pământ şi dă la iveală frumuseţile 
cele de sus, ale bolţii celei înstelate a Raiului. 


Dar de ce au venit de faţă şi Moise şi Ilie? Ei au stat atunci acolo de faţă şi au 
grăit cu Domnul în scopul de a face de nimic minciuna jidovească cum că 
Hristos a fost unul dintre proroci, adică, Ilie, Ieremia sau vreun altul. De aceea 
S-a înfăţişat EI înaintea ucenicilor ca un împărat, care este deasupra prorocilor şi 
de aceea Moise şi Ilie au apărut ca nişte slujitori ai Lui. 


Domnul îşi arătase puterea Lui dumnezeiască înaintea ucenicilor şi poporului de 
multe ori şi până atunci, dar pe Muntele Taborului EI le-a arătat chiar şi Fiinţa 
Lui  Dumnezeiască. Vederea Dumnezeirii Lui şi auzirea mărturisirii 
dumnezeieştii Lui firi de Fiu al lui Dumenezu de către însuşi Tatăl - această 
faptă trebuie să îi fi ajutat şi mântuit pe ucenici de lepădare în zilele cumplite ale 
prinderii, schingiuirii şi Răstignirii Lui pe Cruce. Această faptă le-a întărit lor 
credinţa în EI şi în Biruinţa Lui finală. 


Cântare de laudă la Schimbarea la faţă a Domnului 


Dumnezeului şi Mântuitorului nostru lisus Hristos 
Acolo unde Israil l-au biruit pe Sisera, 
Acolo voit-a să urce al Cerurilor împărat, 


Acolo voit-a întru privegheri de noapte să Se roage, 
Și Slava Schimbării Lui la Faţă 
Să o arate înaintea ucenicilor celor aleşi. 


Acolo a voit Domnul 
Credinţa ucenicilor Lui să o pecetluiască, 
Acolo şi veşnica Lui Biruinţă, de Biruitor. 


Acolo a Lui Faţă a strălucit ca soarele 
Cu dumnezeiasca lumină, 

Lumină ce întunericul nopții l-a risipit 
Şi a luminat Taborul. 


Lumina cea îndelung ascunsă întru Sine, 

Cea care din timp în timp lumii s-a arătat 

în străfulgere de-o clipă, 

Ea acum a stălucit puternic şi imbelşugat 

Ca un soare, 

În valuri de bucurie şi dulceaţă. 

Ea cerului a arătat stălucirea Omenităţii Lui, 

Iar pământului şi oamenilor adevărul Dumnezeirii Lui. 


Vadă cerurile pe Vestitorul luminii lor! 
Și recunoască pământul pe Domnul Dumnezeu, Mântuitorul. 


Cugetare 


De ce nu Și-a arătat Domnul slava Sa de pe Muntele Tabor înaintea tuturor 
ucenicilor, ci doar înaintea a trei pe care i-a ales dintre ei? 


Mai întâi, pentru că EI însuşi dăduse Legea prin gura lui Moise: orice pricină să 
se dovedească prin spusa a doi sau trei martori (Deuteronomul 19: 15). Prin 
urmare, un răspuns este: trei martori erau suficienţi. Aceşti trei martori închipuie 
cele trei virtuţi teologice, de căpetenie: 


V Petru este Credinţa, căci el a mărturisit primul credinţa ucenicilor. în 
Hristos ca Fiu al lui Dumnezeu; 

Y Iacov este Nădejdea, căci el, având credinţă că făgăduinţa Lui este 
adevărată, a fost primul dintre ucenici care şi-a dat viaţa pentru Domnul, 
fiind ucis de către iudei, 

Y loan este Iubirea, căci el este ucenicul ce își plecă capul la pieptul 
Domnului şi care a stat la piciorul Crucii Domnului, până la sfârşit. 


Dumnezeu este numit nu Dumnezeu al celor mulţi, ci Dumnezeu al celor aleşi. 
Eu sunt Dumnezeul lui Avraam şi Dumnezeul lui Isaac şi Dumnezeul lui 
Iacov (Ieşirea 3:6). Căci Dumnezeu totdeauna a prețuit mai mult un om 
credincios decât un popor întreg. Astfel, de multe ori a voit EI să dea pieirii tot 
poporul evreu, dar din pricina dreptului Său Moise EI a iertat poporul şi l-a lăsat 
să trăiască. 


Dumnezeu l-a ascultat mai mult pe marele Proroc Ilie decât pe tot poporul din 
împărăția cea necredincioasă a lui Ahav. 


ŞI pe seama rugăciunilor unui singur om credincios şi plăcut Lui, Dumnezeu a 
mântuit în ziua urgiei cetăţi întregi cu poporul lor. 


Astfel, depravata cetate a Ustiugului ar fi fost arsă cu foc şi pucioasă dacă nu ar 
fi fost rugăciunile unui singur bărbat drept ce se afla în ea, anume Sfântul 
Procopie cel nebun pentru Hristos (cu pomenire în ziua de 8 iulie). 


Luare aminte 


Să luăm aminte la purtarea de grijă a lui Dumnezeu, care a răsplătit virtutea 
femeii Rut, moabiteanca şi a lui Booz (Cartea Rut): 

e Lacum Rut, rămânând văduvă, a rămas pe mai departe în casa soacrei ei 
celei vârstnice, Noemina, fiindu-i credincioasă ei şi hrănind-o şi pe ea şi 
pe sine din lucrul mâinilor ei; 

e Lacum Booz, bogat fiind, a fost şi milostiv şi le-a stat întru ajutor acestor 
două femei sărace, 

e Lacum Booza luat-o cu înţelepciune de soţie pe Rut, iar din ei s-a născut 
Obed, tatăl lui lesei, tatăl Regelui şi Prorocului David. 


Predică despre înălţarea şi întărirea Bisericii lui Dumnezeu 


Fi-va în vremurile cele de pe urmă, că muntele templului Domnului va fi 
întărit peste vârfurile munţilor şi se va ridica pe deasupra dealurilor. Și toate 
popoarele vor curge într-acolo (Isaia 2:2). 


Această prorocie grăieşte depsre Biserica lui Hristos. Deşi această prorocie 
trebuie să le fi părut foarte ciudată evreilor în perioada de dinaintea întrupării 
Domnului, ea ne este astăzi nouă cu totul limpede. Căci muntele sau înălțimile 
sau Casa Domnului, cu adevărat s-a întărit peste vârfurile munţilor - adică în 
înălțimile cerurilor - deoarece Biserica lui Hristos nu se sprijină în primul rând 
pe pământ, ci mai curând pe ceruri; iar o parte dintre membrii Bisericii (şi până 
în clipa de faţă, cea mai mare parte a lor) se află în ceruri, câtă vreme cealaltă 
parte a ei, adică noi, credincioşii, ne aflăm încă pe pământ. 


Mai departe, Biserica lui Hristos s-a ridicat pe deasupra dealurilor, adică pe 
deasupra oricărei măreţii pământeşti şi umane. Filosofia omenească şi arta şi tot 
ceea ce îndeobşte numim marea cultură a omenirii, precum şi toate valorile 
pământeşti, nu reprezintă decât nişte dealuri joase pe lângă munţii cei înalți ai 
Bisericii lui Hristos. Căci Bisericii nu 1-a fost greu să creeze toate acele dealuri; 
pe când dintre acele dealuri, nici măcar unul şi nici măcar toate adunate la un 


loc de-a lungul a mai multe mii de ani, nu au putut crea vreodată Biserica lui 
Hristos. 


In sfârşit, prorocul zice: Şi toate popoarele vor curge într-acolo. Cu adevărat, 
oare până acum, încotro au curs toate popoarele pământului, dacă nu în Biserica 
lui Hristos? 


În Templul de la Ierusalim nu putea intra nimeni din alte popoare [care nu era 
evreu], căci lucrul se pedepsea cu moartea. Or, nu aşa stau lucrurile cu Biserica 
lui Hristos: dimpotrivă, Ea a chemat toate neamurile pământului să vină la Ea 
încă de la început şi să asculte cuvântul Domnului care a zis: Mergând, învăţaţi 
toate neamurile (Matei 28: 19). 


Aceasta este prorocia lui Isaia, fiul lui Amos, prorocie veche, minunată şi plină 
de adevăr. 


O, Stăpâne Doamne lisuse Hristoase, Cela ce minunat vestit ai fost prin 
Prorocii Tăi, Ție pururea îţi mulțumim că ne-ai învrednicit pe noi a ne numi 
fii ai Sfintei Tale Biserici celei Adevărate, carele s-a înălțat şi s-a întărit pe 
deasupra tuturor înălțimilor celor lumeşti. Ţie se cuvine toată Slava şi 
mulțumita în veci. Amin. 


Sfântul Teodor Studitul - Predică la înainteprăznuirea Schimbării la faţă 


Fraţilor şi părinţilor, mai înainte prăznuirea Schimbării la Faţă învrednicindu-ne 
a o săvârşi astăzi, să facem începătura învăţăturii de la acest sfânt praznic, cu 
puţine cuvinte împlinind datoria ce avem. Dar să ştiţi că toate praznicile 


împărăteşti şi tainele venirii în trup şi descoperirii lui Hristos Mântuitorul nostru 
se săvârşesc pentru aducerea aminte a vremii când S-a născut, când S-a botezat, 
când S-a îngropat, când a înviat a treia zi, când S-a înălțat în slavă. Iar 
sărbătoarea Schimbării la Faţă însemnează Starea de apoi a veacului viitor. 
Căci precum acum a strălucit faţa Lui ca soarele şi hainele Lui s-au făcut 
albe ca lumina zilei, aşa se va pogori din ceruri, ca un fulger, cu putere multă 
şi cu slavă înfricoşată să judece toată lumea. 


Şi după cum erau cu EI la Schimbarea la Faţă, în muntele Taborului: Petru, loan 
şi lacob, aşa vor fi atunci cu Hristos, sfinții în Împărăția Cerurilor, ca să 
moștenească pururea bunătăţile cele nespuse. 


Cine este atât de harnic, iscusit şi vrednic, ca să ajungă la acea bucurie, fără 
numai cel ce are viaţă curată şi neîntinată. Căci Dumnezeul nostru fiind curat şi 
lumină necuprinsă şi necovârşită, primeşte pe cei curaţi şi sfinţi. Şi cum ne-a 
dăruit sufletul curat din început, aşa îl cere de la noi, curat. lar fiindcă l-a făcut 
după chipul şi asemănarea Sa, ştiut lucru este că l-a alcătuit cu frumuseţea 
desăvârşit, ca o împărăteasă a podoabei dumnezeieşti. 


Acest lucru cunoscând proorocul zice: “Doamne în voia Ta dăruieşte 
sufletului meu putere şi frumuseţe”, adică să nu se întoarcă spre patimile rele 


ale păcatului şi făcându-se urât să se lipsească de câştigarea darurilor 
dumnezeieşti. Deci, de vreme ce de la Dumnezeu ni s-a încredinţat sufletul 
frumos şi bun şi îl avem ca un zălog şi odor, trebuie să-l întoarcem lui 
Dumnezeu cinstit şi fără prihană, în ziua judecății. De aceea, frații mei, vă aduc 
aminte, că frumuseţea fecioriei să o iubim şi să o păzim şi să nu dăruim mintea 
şi dragostea inimii noastre frumuseţii lumii, nici frumuseţii trupului şi a 
sângelui, că acestea nu sunt frumuseți adevărate, ci idoli ai frumuseţii şi mai 
ales stricăciune şi putreziciune. 


De asemenea, dacă ne gândim la sfârşitul lucrurilor, ştim că cel ce este astăzi 
luminat şi frumos la faţă, mâine se pune în mormânt şi miroase şi toţi fug de 
dânsul. Tot aşa nici o bunătate nu are firea omenească, afară de fapta bună pe 
care trebuie să o iubim cu tot sufletul. Fiindcă de multe ori se întâmplă să 
alunece sufletul în păcate şi atunci se face negru şi urât cu gândurile rele, 
căci peste putinţă este să nu se rănească cineva, pentru că cine poate să se 
laude că atunci are inima curată. Dar, deşi greşim, să ne îndreptăm şi iar să 
ne întoarcem la starea dintâi, ca nu cumva zăbovirea răutăţii să nască 
moarte. Nimeni Să nu zică vreodată: multe păcate am făcut şi nu pot ca să mă 
curăţ, ci să asculte ce zice proorocul: "De va fi păcatul vostru roşu ca 
sângele, îl voi albi că lâna". 


Vedeţi, fraţilor, iubirea de oameni a lui Dumnezeu! Nu numai curăţeşte pe 
păcătos, ci îl şi înfrumuseţează, de se va pocăi, lucru despre care avem multe 
pilde. 


Y Întâi avem pe David proorocul, care căzuse în păcatul desfrânării şi al 
uciderii şi n-a căzut în deznădăjduire, ci îndată s-a pocăit şi mult a plâns. 
Drept aceea a luat iar darul proorocirii ce avusese mai înainte. 

Y Manase, împăratul evreilor, multe răutăţi a făcut, că cinci zeci şi doi de 
ani a fost închinător la idoli şi fiindcă s-a pocăit, a aflat mântuire. 

Y Mai marele apostolilor, Petru, după a treia lepădare, fiindcă a plâns cu 
amar, iarăşi a luat darul apostolesc. 

Y Maria, egipteanca (lăsând pe alții, mulţi) n-a întrecut toate muierile în 
desfrânare? Dar fiindcă s-a pocăit din toată inima, atât s-a învrednicit 
darului dumnezeiesc, încât umbla pe deasupra apelor ca pe pământ. 


În scurt, nu este nici o îndreptare pentru cel ce vrea să se mântuiască, fără numai 
de nu va dori mântuirea şi din buna voia lui va vrea ca să se osândească. Dar 
pentru ce să murim cu moarte veşnică şi să nu iubim viaţa? Stăpânul nostru cel 
bun pururea strigă şi zice tuturor, veniţi către mine toți cei osteniți şi împovăraţi 
şi Eu vă voi odihni pe voi, iar noi nu voim să lepădăm greutatea păcatelor de 
deasupra noastră. 


Acelaşi Domn zice: "Eu sunt lumina lumii, cel ce urmează Mie, nu va umbla 
în întuneric, ci va avea lumina vieţii”, şi noi umblăm pe drumul cel întunecat. 
Faptele noastre vădesc că pe căile lui Dumnezeu nu voim să umblăm. Deci cu 
dreptate vom auzi: "Fugiţi de la mine şi vă duceţi în văpaia focului, în văpaia 
ce aţi aprins-o înşivă, că cei ce fac acestea nu vor moşteni împărăţia lui 
Dumnezeu". 


Dar să nu dea Dumnezeu să fie la noi, căci voi sunteţi prietenii mei, zice 
Domnul, de veţi face câte vă poruncesc eu. Pentru aceea toate cele poruncite 
nouă, cu toată voia noastră, trebuie să le împlinim ca să ne învrednicim a fi 
prieteni lui Dumnezeu şi să moştenim Împărăţia Cerurilor, în Hristos lisus 
Domnul nostru, a Căruia este slava şi puterea împreună cu Tatăl şi cu Duhul 
Sfânt, acum şi pururea şi în vecii vecilor. Amin. 


Mitropolitul Augustin de Florina: Pe Acesta să-l ascultați! este porunca 
Cerului. Noi însă ne-am astupat urechile cu dopuri de ceară şi nu vrem să 
auzim 


Ascultare faţă de voia lui Dumnezeu 


„Și iată glas din nori zicând: Acesta este Fiul Meu cel iubit, întru Care am 
binevoit. Pe Acesta să-L ascultați!” (Matei 17, 5). 


Religia noastră, iubiții mei, este singura adevărată în lume. Pe cât se 
deosebeşte diamantul de pietriș, atât se deosebeşte religia noastră de toate 
religiile din lume. Şi este singura adevărată, pentru că Cel care a întemeiat 
Sfânta noastră Biserică nu este un om, ca noi toţi, ci este Dumnezeu şi om, 
Dumnezeu-Om. Domnul nostru lisus Hristos este Dumnezeu. O strigă îngerii 
şi arhanghelii, proorocii, miriade de oameni. O strigă şi nenumăratele minuni pe 
care le-a făcut, le face şi le va face până la sfârşitul veacurilor. lar una din cele 
mai mari minuni ale Sale este aceasta pe care o sărbătorim astăzi: 
Schimbarea la Faţă. Să vedem în câteva cuvinte această minune şi ce anume ne 
învaţă. 


Când Hristos s-a născut din Preasfânta, s-a arătat în lume ca un om comun, 
ca cel mai sărac om. Noi toţi avem o căsuţă; nimeni nu este fără acoperiş. EI 
nu a avut unde să locuiască. Când cineva a vrut să-L urmeze, Hristos i-a spus: 
„Păsările şi vulpile au cuiburi, dar Fiul Omului nu are unde să-Și plece 
capul” (Matei 8, 20; Luca 9, 58). 


Haine scumpe n-a purtat. Bani în buzunar nu a avut, pe jos mergea din sat în 
sat ca să propovăduiască Evanghelia. Aşadar, văzându-L oamenii aşa, nu au 


putut să-şi imagineze că sub această înfăţişare smerită se ascunde dumnezeiasca 
măreție, se ascunde Dumnezeirea. 


Știţi ce a făcut Hristos? Ceva asemănător cu ce a făcut odată un împărat din 
Rusia, înainte cu mulți ani, în vremea țarilor. Acesta, în palat, purta coroană pe 
cap, era îmbrăcat în veşmânt, cu sabie şi însemnele regale, iar când ieşea afară 
toţi i se închinau. A înțeles însă că toate acestea sunt formale şi ascund o 
ipocrizie. De aceea, ce a făcut? Într-o noapte şi-a scos coroana, sabia şi hainele 
de mătase, s-a îmbrăcat în hainele unui cerşetor, a luat un toiag şi a început să se 
plimbe desculţ printre supuşii săi. Toţi îl alungau. Puneau şi câinii să-l alunge. 
Și nimeni nu-şi închipuia că sub zdrenţe se ascunde ţarul tuturor ruşilor. Doar o 
colibă din afara Moscovei s-a deschis şi l-a primit... Aşadar, ceva asemănător a 
făcut şi Hristosul nostru. Nu S-a arătat pe pământ ca un împărat al îngerilor 
şi arhanghelilor, cu măreţia orbitoare a Dumnezeirii Sale. S-a arătat ca un 
om comun şi sărac, şi, de aceea, puţini au crezut în El. 


Dar astăzi, în această sfântă zi, Hristos a arătat că este Dumnezeu. Cum a 
arătat-o? Prin minunea pe care a făcut-o. Schimbarea la Faţă este o minune 
diferită de celelalte. Hristos a făcut minuni în natură: pe mare, pe uscat, în 
copaci, în multe făpturi ale Sale; dar această minune a făcut-o asupra 
propriei Sale Persoane. Adică? 


I-a luat pe cei trei ucenici — Petru, Iacov şi loan, şi s-au suit pe un munte înalt, 
care există până astăzi, iar în această sfântă zi urcă acolo patriarhul romeilor-— 
elini şi are loc întotdeauna Dumnezeiasca Liturghie în cinstea şi pomenirea 
evenimentului. Prin urmare, în timp ce Hristos era pe Tabor cu cei trei ucenici, 
deodată ce s-a întâmplat? 


Ce măreție dumnezeiască! Lângă EI, de-a dreapta şi de-a 
stânga, s-au arătat două fizionomii cunoscute şi vorbeau împreună cu El. Unul 
era Moise, care murise înainte cu 2000 de ani, iar celălalt Ilie, pe care l-a luat 
Dumnezeu la cer — precum ştim. Petru uluit, zice: Să rămânem aici, Doamne; 
să nu mai coborâm de aici (în faţa acelei privelişti uitase de femeie, copii, 


rude); dacă vrei, să facem trei colibe: una pentru Tine, una pentru Moise şi 
una pentru Ilie 


). Și în timp ce zicea acestea, un nor luminos i-a acoperit şi din nor s-a 
auzit un glas zicând: 
„Acesta este Fiul Meu Cel iubit, întru care bine am voit. Pe Acesta să-L 
ascultați” (Matei 17, 5). 


Doar cei trei ucenici au auzit aceste cuvinte şi au căzut speriaţi cu faţa la 
pământ. Hristos se apropie, îi atinge şi le zice: „Sculaţi-vă şi nu vă temeţi”. 


Când şi-au ridicat ochii, L-au văzut doar pe lisus. Și în timp ce coborau de pe 
Tabor le-a poruncit: 

„Să nu spuneţi nimănui ceea ce aţi văzut, până când Fiul Omului nu va învia 
din morţi”. 


Aceasta este minunea de astăzi. Nu cred în ea necredincioşii? Alegerea lor. Noi 
credem în ea. Astăzi Hristos prin transfigurarea feţei Sale a arătat că este 
Dumnezeu. Toate câte le-am auzit Sunt spre învăţătură: Taborul, norul, Moise, 
Ilie, Petru, Iacov, loan, foare învață. Dar eu din toate acestea vreau să luaţi 


aminte doar la un lucru: La glasul care a zis „Pe Acesta să-L ascultați! >, 


Cerul a dat o poruncă să-L ascultăm pe Hristos. Acesta este Conducătorul 


nostru_şi noi Acestuia trebuie să ne supunem, ca_orice zice să _îndeplinim. 
Aceasta este datoria fiecărui creştin: fie preot, fie patriarh, fie laic, orice ar fi 
din_clipa_în_care_s-a_ botezat _în_cristelniță_şi_nu_mai este _un_idolatru 
necredincios şi un ateu, ci S-a făcut creştin — a primit numele cel mai înalt din 
toate —, din _ ceasul acela, de acum aparține lui Hristos. Şi aşa cum un elev 


ascultă de învăţător, soldatul de ofiţer, bolnavul de medic, marinarul de căpitan, 
aşa şi noi trebuie să ascultăm de Hristos. 


Se naşte întrebarea: Ascultăm_noi de Hristos?_Să-şi pună fiecare mâna pe 
inimă şi să examineze. Ce cere Hristos? 


Să luăm o poruncă. Ne spune că trebuie ca şase zile să lucrăm, dar duminica 
toţi la biserică (vezi leşire 20, 8-10; Deuteronom 5, 12-15). Facem asta? Nu o 
facem. Cu foarte mici excepții. 


În Prespe este un sătuc, Oxia, în apropierea unui lac. Am fost acolo şi am tras 
clopotul. 18 locuitori? 18 prezenţi. Niciunul nu lipsea! Insă în mod regulat 
lumea nu merge la biserică. 


Altă poruncă a lui Hristos este să ne spovedim. Dacă vă întreb pe rând, unul 
câte unul, şi unii dintre voi nu s-au spovedit de când s-au născut. Foarte puţini 
se spovedesc, foarte puţini; cei mai mulţi sunt nemărturisiţi. 


Ne zice Hristos să studiem Sfânta Scriptură. O facem? Sunt sigur că ascultați 
radioul, vă uitaţi la televizor, ziarele le citiţi, dar Evanghelia? Nimic! 


Ne zice Hristos că soţii trebuie să se iubească. Nici această poruncă nu se ţine. 
Dacă în binecuvântaţii ani de demult cuvântul „divorţ? era necunoscut, acum s- 
a deschis fabrica diavolului şi cuplurile se destramă. Femeile străine şi 
stricate au ajuns şi la noi, pentru că a căzut banul; şi unde cade banul, acolo 
vine Stricăciunea (căderea morală). 


„Pe Acesta să-L ascultați!” este porunca cerului. Noi _ însă _ne-am_ astupat 
urechile _cu_dopuri_de_ ceară şi nu _vrem_să auzim. În altă parte ciulim 
urechea, ca să auzim minciunile; dar glasul lui Hristos, care ne spune cele 
bune şi drepte nu vrem să-l ascultăm. 


Ce se va întâmpla? Pe mine mă întrebaţi? Nu are nevoie de noi Hristos. Noi 


Deschideţi profeţiile! Ce zice Isaia? „Dacă veţi vrea şi Mă 
veți asculta, bunătăţile pământului veţi mânca”. lar de nu Mă veţi asculta, 
„Sabia vă va mânca”, veţi trece prin sabie (Isaia 1. 19 — 20). 


i vine, vine pedeapsa cea _mare:_trăsnete, cutremure, războaie, „Armaghe- 
donul” (Apocalipsa_16, 16). Intr-o noapte se vor goli oraşele şi toţi care vor 
avea timp vor fugi în munţi, ca Să nu fie prinşi._Pentru că noi toţi, preoţi — 


episcopi, mici — mari, L-am părăsit pe Dumnezeu. Nu-L ascultăm. 


Acestea, iubiților, şi fie ca Dumnezeu prin mijlocirile Preasfintei Născătoare de 
Dumnezeu să ne miluiască şi ne mântuiască pe noi. Amin. 


Arhim. Sofronie: Cuvânt la Schimbarea la faţă a Domnului despre Vederea 
luminii taborice 

Pentru Dumnezeiasca Vedere 


Fără o tainică, adică ascunsă ochilor noştri sau vădită luminare a Luminii 
Nefăcute, omul nu îşi poate cunoaşte păcatul în ce chip s-ar cuveni. A-şi vedea 
propriul păcat constituie începutul contemplării. Neapărat trebuie subliniat că 
aceasta este cu putință pretutindenea, în orice vreme, în orice condiţie 
exterioară. Nici fuga în pustie, nici îndepărtarea de oameni, nici teologia 
ştiinţifică, nici vreo psihanaliză atentă, nici conceptualizarea filosofică sau 
abordarea rațională a Evangheliei, nimic asemănător celor enumerate mai sus nu 
constituie în sine esenţa contemplării duhovniceşti. 


Bineînţeles că şi ieşirea în pustie sau zăvorârea, precum şi alte mijloace de a se 
însingura se pot arăta a fi un privilegiu preţios, căci constituie nişte condiţii 
prielnice pentru o adâncă pocăință, în afara căreia toată lucrarea noastră precum 
şi orice chip al nevoinţei se preface într-o simplă întreprindere omenească, în 
esenţă puţin folositoare mântuirii. 


Prin cea dureroasă pocăință, se pogoară harul Sfântului Duh peste om, ducându- 
| în sfera Vieţii dumnezeieşti. Cu cât mai încordată este tânjirea pocăinţei, cu 
atât mai puternic lucrează în noi Însuşi Dumnezeu, atingându-Se de noi şi însuşi 
împărtăşindu-Se zidirii Sale într-un chip numai Lui cunoscut. În starea unui 
astfel de har, omul cu toată fiinţa sa trăieşte realităţile lumii Dumnezeieşti şi le 
contemplă ca pe nişte lucruri vădite. 


Cuvânt la Schimbarea la faţă a Domnului 


Pentru Lumina Taborului 

Iată nour luminos a umbrit pe ei, 
şi iată glas din nour grăind: 
Acesta este Fiul Meu cel iubit, 
întru Carele bine am voit: 

pe Acesta să ascultați. 

(Mt. 1755 Me. 97 Le. 9:35). 


Astăzi, cu prilejul acestui măreț praznic bisericesc - praznic care, pe măsura 
apropierii de săvârşirea călătoriei noastre pământeşti, nu numai nu se 
micşorează, ba mai mult, necontenit creşte în puterea şi însemnătatea lui — ne 
vom îngădui a vorbi, ca şi uitând de neputinţa noastră, despre cea de neatins şi 
neînserată Lumină ce a strălucit pe Muntele Taborului. 

Rogu-vă, treceţi cu vederea nimicnicia mea în clipa aceasta; închideţi-vă ochii 
asupra neştiinţei şi josniciei mele şi de este cu putinţă, priviţi-mă ca pe unul din 
străjerii muntelui Efraim ce strigau: Sculaţi-vă şi vă suiţi în Sion la Domnul 
Dumnezeul vostru (ler. 31:6). 


Dumnezeu, Cela ce a făcut cerul şi pământul (4 Imp. 19:15), este Dumnezeul 
nostru „din pântecele maicii” noastre. După naşterea noastră cea trupească, 
înainte de a fi învăţat noi a „desluşi mâna noastră dreaptă de cea stângă“ (cf 
Iona 4:11) am şi primit, în scăldătoarea Botezului, cea de a doua naştere, cea de 
sus şi peste noi s-a însemnat numele cel mare şi înfricoşat înselor şi Puterilor 
cereşti, al Tatălui şi al Fiului şi al Sfântului Duh; iar după aceasta am primit 
celălalt nepreţuit dar, despre care sufletul nostru nu poate nici spune, nici cugeta 
fără de cutremur şi anume ungerea întru Duhul Sfânt, pecetea Cărui sfințiri s-a 
pus pe toate mădularele trupului nostru cu aceste cuvinte ale Tainei: Pecetea 
darului Duhului Sfânt. Şi astfel ne-am făcut sălaş Dumnezeului celui Preaînalt, 
iar trupurile noastre biserică Duhului Sfânt (1 Cor. 6:19). 


Din anii prunciei noastre noi ne hrănim în Biserică cu Dumnezeiescul Trup şi 
Sânge al lui Hristos. Noi suntem copiii Lui, trup din Trupul Lui şi sânge din 
Sângele Lui. Din tinereţile noastre trăim în atmosfera Cuvântului lui Dumnezeu 
ce ne deschide zările nemărginite ale cunoaşterii Dumnezeului Celui fără de 
început, Tatăl nostru, dându-ne încă de aici, mai înainte să gustăm fericirea 
vecinicei petreceri cu Dânsul şi întru Dânsul. În Biserica noastră trăim în toate 
zilele intr-o oarecare negrăită prisosinţă a tuturor bogățiilor duhovniceşti şi 
sufletul, recunoscător, irumpe strigând: Bogat cu adevărat este Dumnezeul 
nostru; pretutindenea fiind şi toate plinind, El neîncetat ne îmbrăţişează pe toți şi 
pe fieştecare în parte. 


Şi iată că, în ciuda tuturor acestora, ne aflăm săraci cu duhul. În limitele vieţii 
pământeşti, de nesăturat este foamea şi de nepotolit setea de a cunoaşte pe 
Dumnezeu; căci tânjirea noastră este de a ajunge la Cel neajuns, de a vedea pe 
Cel nevăzut, de a cunoaşte pe Cel nemărginit. Tânjirea aceasta creşte neîncetat 
în tot omul, dacă a binevoit Lumina Dumnezeirii să îl lumineze, fie şi printr-o 
cât de mică apropiere a Sa, căci atunci se dezvăluie ochilor minţii noastre în ce 
hău de întuneric ne aflăm. Această viziune uimeşte omul întreg şi de atunci 
sufletul nu mai cunoaşte odihnă, nici o poate dobândi, până nu s-a slobozit de 
întunericul care îl ţine, până nu s-a săturat de Hrana de care nu te saturi 
niciodată, până nu s-a înmulțit într'însul această Lumină şi până nu s-a 
împreunat cu ea, astfel încât Lumina şi sufletul au devenit una, preschimbând 
sărăcia noastră întru slavă Dumnezeiască. 


Schimbarea la Faţă a Domnului este temelia cea tare a nădejdii noastre în 
schimbarea la faţă a întregii noastre vieţi, cea acum plină de osteneală, de 
dureri, de frică, întru viaţă nestricăcioasă, asemenea lui Dumnezeu. Însă 
înălțarea aceasta pe muntele cel înalt (Mt. 17:1 ; Mc. 9:2) al Schimbării la Faţă 
se însoţeşte de o mare nevoinţă. Nu arareori la început ne împresoară neputinţa 
în această nevoinţă şi deznădejdea începe a ne cuprinde sufletul. În ceasurile de 
chin, când ne aflăm pe pragul între Lumina cea Neapropiată a Dumnezeirii, care 
ne trage către Fa şi înfricoşatul întuneric cel mai dinafară (cf. A 2-a Lege 4:11), 
să ne amintim de învăţătura Părinților noştri care au urmat lui Hristos pe această 


cale şi încingându-ne mijloacele (cf. Lc. 12:35), să ne întărim cu bărbătească 
nădejde în Cel Care ţine în palma Sa, fără nici o greutate, întreaga făptură. 
Amintirea că tot ceea ce s-a săvârşit în viaţa Fiului Omului trebuie să se repete 
după asemănare şi în viaţa noastră, ne va slobozi de toată frica şi de toată 
împuţinarea sufletului. 


lată calea noastră de obşte, a tuturor, după însuşi cuvântul lui Hristos: Eu sunt 
calea şi nu numai, ci este singura cale, căci nimenea vine la Tatăl, fără 
numai prin Mine (lo. 14:6). 


= Dacă Domnul S-a ispitit (Evr. 4:15) şi noi negreşit trebuie să trecem prin 
focul ispitirii; 

= dacă Domnul a fost prigonit şi nedreptăţit şi noi vom fi prigoniţi de 
aceleaşi puteri care au prigonit pe Hristos, 

— dacă Hristos a suferit şi a fost răstignit, nici noi vom scăpa de suferinţă şi 
de răstignire, fie, poate, pe cruci nevăzute, numai de vom urma Lui cu 
adevărat în căile inimii noastre. 

— Dacă Domnul S-a schimbat la faţă şi noi ne vom schimba la faţă şi încă 
de aici, de pe pământ, numai de ne vom asemăna Lui în năzuinţele 
noastre lăuntrice. 


= Dacă Domnul a murit şi a înviat, atunci şi toţi cei ce cred în EI vor trece 
prin moarte, vor zăcea în mormânturi, iar apoi vor învia asemenea Lui, 
dacă au şi murit asemenea Lui. Învia-vor cei credincioşi întâi cu sufletul, 
iar apoi, în ziua Învierii celei de Obşte şi în trup. 

= Dacă Domnul, după Învierea Sa, S-a înălţat la ceruri şi a șezut de-a 
dreapta lui Dumnezeu (Mc. 16:19) în trupul Său cel proslăvit, atunci şi 
noi, în trupurile cele proslăvite ale învierii noastre, în puterea Duhului 
Sfânt, ne vom înălța la ceruri şi ne vom face împreună-moştenitori cu 
Hristos şi părtaşi Dumnezeirii (I Pet. 4:13 ; 2 Pet. 1:4; Rom. 7:17 ; 2 
Tim. 2:11-12). 


Toate cele ce am pomenit până acum s-au săvârşit cu Domnul nu după 
Dumnezeirea Lui, ci după firea Sa cea omenească, adică în planul unde Domnul 
este „de fiinţă” cu noi, ca Fiul Omului. Domnul, Cuvântul cel fără de început, 
cu Tatăl şi cu Duhul, întrupându-Se, a primit în Persoana, în Ipostasul Său cel 
Dumnezeiesc firea noastră omenească; nu într-o închipuire sau ca o nălucă, ci 
cu adevărat devenind asemenea nouă, oamenilor, El a arătat în trupul nostru 
Dumnezeiasca desăvârşire, lăsându-ne un chip (lo. 13:15) pe care mulţi proroci 
şi drepţi au dorit să-l vadă (Mt. 13:17) şi pe care noi acum suntem datori să-l 
înfăptuim, fiecare în viaţa proprie, pentru ca prin asemănarea noastră cu Hristos 
după chipul vieţii pământeşti, să devenim asemănători Lui şi după chipul 
fiinţăru celei Dumnezeieşti. 


Rogu-vă, să nu ne împuţinăm la suflet auzind cuvintele învăţăturii acesteia, ci să 
ne trezim cu duhul şi să deschidem inimile noastre spre a primi cu simplitate 
bunavestirea lui Hristos. Domnul cu gura Sa a zis: îndrăzniți, Eu am biruit 
lumea (lo. 16:33). Şi noi, negreşit, cu puterea lui Hristos, vom birui cu această 
biruință asupra lumii, pentru a ne face împreună cu Dânsul părtaşi veşnicei 
Împărăţii în ceruri. 


Spre a plini porunca: Mergeţi şi stând, grăiți în biserica norodului toate 
cuvintele vieţii acesteia (Fap. 5:20), vă vorbesc despre aceasta. Căci acestea 
sunt cuvintele vieţii vecinice (lo. 6:68), date de Domnul spre moştenire 
nestrămutată celor credincioşi; aceasta este propovăduirea Apostolilor şi 
dogmele Părinților, aceasta este credinţa noastră Ortodoxă şi nădejdea cea 
neclătită, care nu se va ruşina, căci temeiul ei este nemincinoasa mărturie a 
Domnului. Şi dacă va voi mincinoasa smerenie să numească aceasta o 
îndrăzneală fără de măsură sau chiar nebunie, atunci să ne amintim de Apostolul 
Pavel care, pe de o parte, lepădând puţinătatea sufletului, pe de altă parte, 
necuviincioasa trufie a cugetului trupesc, spune că Dumnezeu „bine a voit, prin 
nebunia propovăduirii, a mântui pe cei ce cred,” „lepădând înţelepciunea 
înfelepților ” şi „făcând nebună înţelepciunea lumii acesteia” (cf. 1 Cor. 1:18- 
21). 


În fiecare zi, experiența omenirii neschimbat ne arată că „cei înţelepţi şi 
pricepuţi” ai acestui veac nu pot urma lui Hristos nici pe Tabor, nici pe Golgota, 
nici pe Muntele Măslinilor. Şi aşa, iubiţilor, veniţi şi intru puterea credinţei să 
ne suim în muntele Domnului (Îs. 2:3) şi stând nematerialnic în cetatea 
Dumnezeului celui viu, cu minţi înălțate să vedem Dumnezeirea cea 
nematerialnică a Tatălui şi a Duhului strălucind în Fiul cel Unul-născut. Să ne 
suim, se înţelege, nu cu îndrăzneală mândră, ci cu frică şi cutremur, ca 
nevrednici acestei suiri şi vederi, dar în acelaşi timp cu nădejdea că şi nouă, 
păcătoşilor, pentru nemărginita milă a Cerescului Tată, va străluci lumina cea 
pururea fiitoare a Dumnezeirii, a cărei strălucire de nesuferit a aruncat la 
pământ, pe Tabor, pe aleşii Apostoli. 


lar acum, dacă ne-am îndreptat cât de cât mintea spre a privi către cele de obşte 
ale credinţei noastre, spre cele ce trebuie să alcătuiască temelia neschimbăcioasă 
vieţii duhului nostru, îmi voi îngădui să trec la subiectul pe care l-am ales. 


Schimbarea la Faţă a Domnului este o măreaţă înfăptuire ce are o însemnătate 
netrecătoare nu numai pentru fiecare dintre noi, ci şi pentru întreaga istorie a 
lumii noastre. În scrierile lor, părinţii o urmăreau cu multă luare aminte din toate 
privinţele şi în cele ce i-au mers înainte, ca pregătire a ucenicilor de către 
Domnul şi în cele ce au însoţit-o sau ce s-au săvârşit în vremea însăşi arătării lui 
Dumnezeu pe Tabor şi în cele ce i-au urmat, în facerile Domnului Iisus, precum 
şi în cugetele Apostolilor martori ai Schimbării la Faţă. Cunoaşterea acestora ne 
ajută ca şi noi înşine să mergem cu înţelegere pe aceeaşi cale, pe urmele paşilor 
lui Hristos. În momentul de faţă însă, să ne îndreptăm cu luare aminte privirea 
duhului asupra celor ce s-au întâmplat îndeosebi în această clipă, potrivit 
povestirii evanghelice. 


lată nour luminos a umbrit pe ei şi iată glas din nour grăind: Acesta este Fiul 
meu cel iubit, întru Carele bine am voit: pe Acesta să ascultați (Mt. 17:5). 


Ce închipuia acest nour luminat care a umbrit în acea noapte Sfântul Tabor? lată 
că acum nu puţini ani am întrebat despre aceasta, în ziua Schimbării la Faţă, pe 
un nevoitor care, precum neîndoielnic cred, el însuşi de multe ori se 
învrednicise de vederea acestei Lumini. La nesmerita mea cerinţă de a-mi spune 
câte ceva despre taina Luminii Taborului, despre cum se poate vedea şi cum 
este cu putinţă a dobândi acest dar, el, făcând pogorământ faţă de neştiinţa mea, 
mi-a desluşit aceasta cu multă răbdare, iar eu astăzi vă voi împărtăşi din ceea ce 
am auzit din gura lui nemincinoasă, măcar miezuirea şi cât mai pe scurt cu 
putinţă. 


Imi mărturisea acel bărbat că la început, pe când era încă tânăr, această 
lumină îi apărea nelimpede şi pentru scurte clipe, uneori ca o oarecare flacără 


de foc de nestăpânit, care îi cuprindea inima cu dragoste, alteori ca un fel de 
strălucire care îi pătrundea mintea cu lumina ei. Ea îi apărea în vremea 
rugăciunii mai ales în biserică. Odată însă, după multe luni de rugăciune 
fierbinte cu căinţă pentru propria urâciune, lumina lin s-a pogorât asupra lui şi 
a rămas cu el trei zile. În acele zile el se simţea limpede ca fiind în afara morii. 
Bucuria învierii din morţi îi umplea atunci sufletul. Lăuntric, el a numit această 
lumină „dimineaţa învierii” căci era liniştită, ca o dimineaţă de primăvară. În 
vremea aceea trăia în lume o viaţă obişnuită, cu munca de zi cu zi. După ce au 
trecut mai mulți ani de la această întâmplare, când el era de acum monah şi 
slujitor la Altar, rugăciunea lui adeseori se preschimba în vederea luminii, 
astfel încât nu mai simțea atunci nici trupul, nici lumea materialnică ce îl 
înconjura. 


Lumina aceasta apare ca o curată bunăvoire de sus. La început vine neaşteptat, 
adică atunci când nici sufletul, nici mintea nu au nici un simțământ că vine sau 
Chiar că există. Necunoscută până atunci, prin venirea ei ea aduce asupra 
sufletului o dulce nedumerire, iar el, ca ieşit din minţi, nu ştie încă cine sau ce 
este, ce i s-a arătat, în acea clipă se simte ca un ocnaş Scos dintr-o temniţă 
întunecată în întinderi însorite şi înmiresmate. 


Spunea, de asemenea, acel bărbat: „Deși Lumina cea Dumnezeiască, prin firea 
ei, rămâne totdeauna neschimbăcioasă, lucrarea ei însă — adică ceea ce naşte 
ea în om — este foarte felurită: uneori se trăieşte ca dragostea blândă, lină a lui 
Hristos, uneori ca putere Dumnezeiască ce te înconjoară; uneori ca o oarecare 
mişcare nedesluşită a vieţii vecinice înlăuntrul omului; uneori ca o lumină a 
înțelegerii sau ca vederea minţii, mai presus de gândire, a lui Dumnezeu. Dar 
bunătatea Domnului este nemărginită şi se întâmplă ca dragostea Lui să se 
reverse şi mai din belşug. Atunci Dumnezeiasca Lumină umple întreg omul, 
astfel încât omul însuşi devine asemenea luminii; iar ceea ce vede el atuncea nu 
se poate numi altceva decât lumină, deşi această lumină, prin firea ei, este cu 
totul altceva decât lumina soarelui celui văzut. ” 


Drept răspuns la întrebarea mea cea din început, despre arătarea Dumnezeirii pe 
Tabor, bărbatul acela îşi continua cuvântarea, vădit trudindu-se spre a găsi 
înţelesuri accesibile mic, fie şi intr-o măsură cât de mică. 


A zis: „Nicidecum trebuie a ne uita neputinţa şi dacă ne vom îngădui să ne 
atingem de acest lucru înalt, atunci numai aşa, ca o încercare sfioasă de a ne 
apropia câtuşi de puţin de înţelesul lui, fără nici o pretenţie îndrăzneață de a-l 
putea desluşi sau înțelege până la capăt. Și aşa, dacă ne vom întemeia pe cele 
spuse despre lucrarea Luminii Dumnezeieşti, atunci povestirea Evangheliştilor, 
care poate părea copilăros de simplă, am putea-o întregi cât de cât astfel: Dacă 
au început Apostolii să înţeleagă desăvârşirea cea mai presus de om a 


Învăţătorului lor şi prin buzele lui Petru L-au mărturisit a fi Hristos, Fiul lui 
Dumnezeu celui Viu, (Mt. 16:16), Domnul a dorit mai mult să-i întărească în 
această cunoaştere prin mărturia Tatălui; lucru cu atât mai trebuincios, cu cât 
El de acum se pregătea pentru ieşirea Sa, care voia să o săvârşească în 
Ierusalim (Lc. 9:31), adică pentru săvârşirea jertfei pe Golgota. Îndărătul 
cuvintelor lui Petru, Tu eşti Hristosul (Mc. 8:29), se ascundea în acea clipă o 
cunoaştere, încă departe de a fi desăvârşită, de Cine era acel Hristos; dar în 
ciuda nedesăvărşirii şi nedeplinătăţii acestei mărturisiri, în ea se ivea de acum 
O dragoste şi o dăruire crescândă a Apostolilor, care îi făcea în stare să 
cuprindă o mai mare lumină a Dumnezeieştii descoperiri şi de aceea Domnul a 
zis: Sunt unii din cei ce stau aici, care nu vor gusta moarte până ce vor vedea 
pe Fiul Omului venind întru Împărăţia Sa (Mt. 16:28). 


După aceste cuvinte, săvârşeşte cu ucenicii călătoria cea în tăcere de la hotarele 
Chesariei lui Filip până la Sfântul Tabor, iar acolo, luând pe aleşii Petru, lacov 
şi loan, i-a suit în muntele înalt al vederii Slavei Sale celei Dumnezeieşti, care o 
a avut la Tatăl mai nainte până a nu fi lumea (lo. 17:5). 


Domnul, Însuşi, în toată vremea neschimbat purta întru Sine Lumina, fiind, 
după Dumnezeirea Sa, Lumina cea fără de început, însă rămânea în planul 
acesta, nevăzut de către cei ce nu primiseră încă Lumina. Pe Tabor Domnul se 
ruga. Nimic nu ne împiedică să presupunem că, în cuprinsul ei, rugăciunea Lui 
era asemenea celei din Ghethsimani (cf. lo. 17), căci ceasul Său se apropiase 
(lo. 13:1). Îmbrăţişând în rugăciunea Sa totul, dintru întemeierea lumii până la 
sfârşitul veacului acestuia, Domnul se ruga şi pentru Apostoli, ca să se arate lor 
Numele Tatălui şi ca dragostea cu care Tatăl a iubit pe Fiul, să fie întru dânşii 
(cf. lo. 17:26). 


Cei trei aleşi martori şi împreună-părtaşi ai acestei rugăciuni mai presus de fire a 
lui Hristos au fost cuprinşi de neputinţă într-însa. Nevoindu-se în lupta cu 
neputinţa trupului lor, pentru un oarecare scurt răstimp s-au îngreuiat cu somnul 
(Lc. 9:32), dar în virtutea rugăciunii lor lăuntrice neîntrerupte, iarăşi s-au întors 
degrabă în starea de trezvie şi atunci, aceşti treji cu duhul şi biruitori ai 
neputinței trupeşti au văzut pe Hristos în lumină, precum şi pe Ilie şi pe Moise 
vorbind împreună cu Dânsul. Însă dacă au putut ei vedea acestea, a fost numai 
fiindcă şi ei, în acel ceas, se umpluseră de Lumină. 


Neobişnuitul şi măreţia arătării a cufundat pe Apostoli într-o uimire de negrăit şi 
o fericită nedumerire. Aceasta o vedem din cuvintele Evangheliei pentru Petru: 
că nu ştia ce grăia (Mc. 9:6) şi din înseşi cuvintele lui Petru: Învățărorule, bine 
este nouă a fi aici (Mt. 17:4; Mc. 9:5; Le. 9:33). În acea clipă, vederea lumii 
duhovniceşti şi a luminii Dumnezeieşti de către Apostoli se împreună încă şi cu 
percepţia lumii simţurilor care îi înconjoară. Dar apoi, crescând lumina, i-a suit 


mai presus de cele văzute şi trecătoare la cele nevăzute şi veşnice (cf. 2 Cor. 
4:18)...Nespus de simple sunt chipurile Evangheliilor: Iară nour luminos a 
umbrit pe ei... 


Asemenea unui om care, urcând pe munte, dacă intră într-un nour vârtos, i se 
taie vederea restului lumii, tot aşa şi acest nour luminos, nefiind altceva decât 
lumina şi suflarea Duhului Sfânt, Care cu venirea Sa cea Dumnezeiască şi de 
nesuferit a răpit pe Apostoli în lumea Luminii celei nezidite, netrecătoare, 
neapuse, neschimbate, nețărmurite, cea mai presus de ceruri, a tăiat de la ei 
simţirea chipurilor celor trecătoare ale acestei lumi, în aşa măsură, cât şi pe 
Însuşi Hristos, de acum ei nu-L mai vedeau după trup (cf. 2 Cor. 5:16). Astfel, 
duşi de Duhul Sfânt întru vederea Dumnezeirii de nedescris a lui lisus Hristos, 
în acelaşi ceas ei au auzit glasul cel nematerialnic şi de neajuns al Tatălui: 
Acesta este Fiul Meu cel iubit (Mt. 17:5). Acesta a fost momentul cel mai înalt 
al întâmplării de pe Tabor.” 


Dacă acum ne vom întoarce la neputinţa firii noastre omeneşti, ai cărei purtători 
erau şi Apostolii — spunea încă acel bărbat — rămânând credincioşi povestirii 
Evangheliilor, precum şi experienţei părinţilor Bisericii, putem spune cele ce 
urmează: 


Foarte mare şi înaltă foarte a fost vedenia Apostolilor pe Muntele Schimbării la 
Faţă, dar totuşi încă nedesăvârşită, pentru că în acea vreme ei erau încă 
neputincioşi a primi toată plinătatea şi toată desăvârşirea Luminii ce s-a arătat 
lor şi de aceea cântă Biserica: arătând ucenicilor Tăi slava Ta pe cât li se putea, 
iar în cealaltă cântare, pe cât au cuprins. 


Foarte mare şi înaltă a fost vedenia Apostolilor, dar atunci încă nedesăvârşit 
însuşită de ei: mai rămâneau cu putinţă acele clătiri cărora aveau să fie supuşi în 
zilele Golgotei şi de-abia mai târziu va putea Petru să se întemeieze pe ea, ca pe 
o mărturie a adevărului (2 Pet. 1:17-18). 


Încă nedesăvârşită fusese vedenia Apostolilor pe Tabor, şi totuşi atât de mare şi 
de adevărată a fost acea vedenie a frumuseţii celei pururea fiitoare şi a tainei 
celei ascunse mai înainte de veci, încât nici vedenia lui Moise pe Sinai (les. cap. 
19-20 şi 33-34), nici cea a lui Ilie pe Horeb (3 Imp. Cap. 19) nu au ajuns la 
înălţimea şi la desăvârşirea ei, ceea ce vedem din cuvintele cântării Bisericii: În 
întuneric ai fost văzut de Moise de demult, dar acum în lumina Dumnezeirii 
celei neapropiate (Cânt. 1, Canonul al 2-lea; cf. Evr. 12:18-24).” 


Nu vă ascund că, atrăgând pe voi în adâncul negrăitelor taine ale cuvântării de 
Dumnezeu, cu însumi mă înfricoşez. Şi nu numai frică, ci şi ruşinea mă cearcă 
acum. Înțeleptul, scriitorul Pildelor a zis: Bea apă din vasele tale şi din izvorul 


fântânilor tale (Pilde 5:15), iar eu vă aduc cele scoase de mine din trăirea şi din 
moştenirea altora. Văzând însă cu ce luare aminte ascultați cuvântul, ca şi cum 
nu v-aţi fi săturat cu el, vă voi împărtăşi şi încheierea convorbirii mele de 
neuitat cu acel minunat bărbat. Deşi răpit de cuvântul lui cel insuflat şi 
recunoscător lui pentru pogorământul său faţă de mine, eram în acelaşi timp plin 
de mâhnire, cu gândul la propriul întuneric, tăceam cugetând în mine însumi: 
„Nu mie mi-este sortit aceasta”. 


Spre a mă mângâia, învățătorul meu continua astfel: “Atunci când nu ne 
învrednicim a vedea slava cea de mare cuviință a Dumnezeirii, pornirea cea 
mai dreaptă a duhului nostru este de a se cerca pe sine. Şi dacă sufletul nostru 
este viteaz, ne vom zice: Pentru nedreptatea mea mă lipsesc eu de acest dar, 
căci cel ce umblă întru dreptate şi grăieşte cale dreaptă... acesta va locui la 
înălțime... pe Împărat cu slavă va vedea (cf. Îs. 33:15-17). Dar în ciuda 
acestora, nicidecum să lăsăm loc deznădejdii înlăuntrul nostru; dimpotrivă, să 
priveghem cu duhul şi să primim plâns de pocăință pentru noi înşine. Să 
lepădăm gândul nedrept ca aceasta ar fi numai soarta unor aleşi, gând ce ar 
putea tăia de la noi sfânta nădejde. Adevărul, în care trebuie neapărat să ne 
întărim inimile, este că Domnul pe nimenea din cei ce vin către Dânsul va 
scoate afară, nici va lepăda (lo. 6:37). Noi toţi, fără părtinire şi cei mari şi cei 
mici şi cei însemnați şi cei neiînsemnaţi, toți suntem chemaţi la una şi aceeaşi 
desăvârşire la care Domnul a chemat pe cei ce i-a suit pe Tabor, pe Apostolii 
Petru, lacov şi loan, deoarece şi noi ca şi ei am primit aceleaşi porunci şi nu 
altele şi deci aceeaşi cinste şi chemare ca şi ei şi nu una mai mică. Cercetaţi cu 
luare aminte toată rânduiala slujbei Praznicului şi veţi vedea cât de puternic 
cheamă şi îndeamnă Biserica pe toți a se sui pe Muntele cel “nematerialnic” al 
vederii de Dumnezeu cea cu mintea, arătând prin aceasta că nu numai în zilele 
dedemult şi nu numai Apostolilor a binevoit Domnul să arate zările Dumnezeirii 
Sale, ci şi în toate veacurile şi chiar şi în zilele noastre, nu a încetat şi nu va 
înceta niciodată să reverse, după făgăduință Sa, acelaşi dar asupra celor ce 
urmează lui Hristos din toată inima. 


Pe lângă mincinoasa smerenie: “Aceasta nu este pentru mine“, pe lângă 
neîndreptățita deznădejde născută din trândăvie şi din iubire de plăceri, se mai 
află încă o piedică vederii Luminii celei Nezidite şi anume, îndrăzneaţa năzuinţă 
a minţii noastre de a vedea pe Dumnezeu, de a-L cuprinde în propria gândire, de 
a pătrunde oarecum cu forţa în taina şi în sânurile Fiinţei Sale, spre a-L stăpâni 
ca pe un obiect al cunoaşterii. Este greu de găsit cuvinte pentru a arăta esenţa 
acestei mândre înălţări a minţii noastre, însă este important să înţelegem că în 
acest caz nu un nour luminos, ci negura şi întunerec, ce ascund pe Dumnezeu, 
ne vor întâmpina. 


Dacă îndreptăm ochii minţii noastre „drept” la Soarele Fiinţei Celei mai înainte 
de Veci, spre a-L vedea precum este (cf. 1 Io. 3:2), aceşti ochi se vor arde şi vor 
orbi de Lumina cea neapropiată şi atotarzătoare a Dumnezeirii, aşa cum orbesc 
şi se ard ochii noştri fireşti când îi îndreptăm, goi şi neocrotiţi, drept la soare. În 
Scriptură avem un minunat chip ce ne învaţă să ne înfrânăm de la îndrăzneala 
înaintea lui Dumnezeu: Serafimii cei cu şase aripi, care înconjoară Scaunul 
Celui Preaînalt, acoperindu-şi feţele cu două dintre aripile lor (Îs. 6:2). 


Și cunoscut şi văzut, Dumnezeu neschimbat rămâne mai presus de orice 
cunoaştere şi vedere. Această nemărginită transcendenţă a lui Dumnezeu, în 
graiul “tainic” al cuvântării de Dumnezeu se numeşte „întuneric”. Noul 
Legământ nicăieri nu foloseşte cuvântul întuneric în legătură cu Dumnezeu; el 
ne spune că Dumnezeu lumină este şi nici un întuneric întru Dânsul este (1 
lo. 1:5). Pentru nemărginirea Lui şi prin urmare, pentru faptul că rămaşi în cele 
din urmă „de nevăzut,” „de necunoscut,” Noul Legământ grăieşte astfel: Pe 
Dumnezeu nimenea a văzut niciodinioară (lo. 1:18); iar într-alt loc: 
Dumnezeu locuieşte întru lumina neapropiată, pe Carele nu a văzut nimeni 
dintre oameni, nici a-L vedea poate (1 Tim. 6:16). 


Când însă s-au ivit filosofii şi ereticii ce susțineau putinţa de a-L cunoaşte 
deplin pe Dumnezeu, atuncea Sfinţii părinţi, ca să taie de la rădăcină această 
idee nebună, s-au întors înapoi la chipurile şi graiurile Vechiului Legământ: Şi a 
grăit Dumnezeu către Moise zicând: Pogoară-te şi mărturiseşte norodului, ca 
nu cândva să se apropie către Dumnezeu Să vază... Și stă norodul departe şi 
Moise a intrat în negură [intunericul] unde era Dumnezeu (les. 19:21; 
20:21). Astfel, anume spre a întipări mai adânc pe înţelepţii cei neînţelepţi, 
părinţii au revenit la cuvântul întuneric, cu care înțeleptul Dătător al Legii, 
Moise, şi-a înfrânat poporul, încă naiv în cele ale cunoaşterii lui Dumnezeu, de 
la pornirea de a vedea pe Dumnezeu; iar spre a nu se îndepărta de la 
Descoperirea Noului Legământ, părinții au numit acest întuneric - 
„prealuminat.” 


Adevărata cale spre a vedea Dumnezeiasca Lumină trece prin omul cel 
lăuntric. Toate gândurile noastre, toată puterea doririi noastre trebuie 
îndreptate numai spre a păzi porunca lui Dumnezeu nespurcată şi nevinovată 
(1 Tim. 6:14). Atunci Lumina lui Dumnezeu, precum a arătat experienţa 
veacurilor în multe feluri şi în multe chipuri (Evr. 1:1) cercetează pe om. Şi 
nimenea va putea spune vreodată care Sunt marginile bunăvoirii lui 
Dumnezeu către noi, căci ea este cu adevărat nemărginită şi oricât de mult ar 
tânji omul către Dumnezeu şi oricât de mult ar arde de dragoste către Dânsul, 
revărsările Luminii rămân totuşi neaşteptate şi de nesocotit, întrucât ele nu 
au Sfârşit, chiar atunci când lumina întrece puterile firii noastre de a-i purta 
strălucirea. Și singurul cuvânt pe care îl vom putea spune şi chiar întări, în 


privinţa aceasta, este că Dumnezeu Lumină este şi nici un întuneric întru 
Dânsul este şi că locuieşte întru lumina neapropiată (1 lo. 1:5 şi 1 Tim. 6:16), 
şi că se arată întotdeauna în Lumină şi ca Lumină”. 


Dar nici cu aceste cuvinte nu s-a risipit nedumerirea sufletului meu fricos. Nu 
vedeam înaintea mea nici o cale; nu ştiam cum să mă apropiu de această viaţă, 
de unde să încep; mă simţeam în întuneric şi mă întrebam: Ce voi face să 
moştenesc viaţa veşnică? Şi mi-a venit răspunsul: „Cere, roagă-te! Asemenea 
Sfântului Grigorie Palama, care ani de zile striga: Doamne, luminează-mi 
întunericul! - şi a fost auzit... Roagă-te cu cuvintele cântării bisericeşti: 
Lumineze şi mie, păcătosului, Dătătorule de Lumină, lumina Ta cea pururea 
fiitoare şi întăreşte-te în credinţă, amintindu-ţi că Biserica nu se roagă pentru 
cele cu neputinţă.” 


Apoi acel bărbat, ca şi cum nesocotind cu putinţă ca o astfel de rugăciune să 
rămână fără de răspuns de sus şi-a încheiat astfel cuvântul: Când va cunoaşte 
sufletul tău această Lumină, atuncea mai târziu, pierzându-o din nou, vei tânji 
după Ea şi asemenea Sfântului Simeon Noul Teolog, o vei căuta şi vei striga 
către Dânsul: 


Vino, Lumină adevărată, 
Vino, Viaţă veşnică; 
Vino, celor căzuţi ridicarea; 
Vino, celor oborâți înălțarea; 
Vino, cea a morților învierea... 
Vino, Împărate Cel întru tot-Sfânt, 
Vino şi sălăşluieşte întru noi, 
Și mai cu noi nedepărtat, 
Și nedespărţit întru noi împărăteşte 
Tu - Unul, în vecii vecilor. 


Amin. 


(din: Arhim. Sofronie Saharov, Naşterea întru Împărăţia cea neclătită, 
Editura Reîntregirea, Albă Iulia, 2003) 


Atingerea veşniciei - experienţă uluitoare, “proorocească”, a vederii tainice 
a lubirii lui Dumnezeu, care ne insuflă tânjirea după trăirea neîncetată în 
prezenţa Sa, chemându-ne la transfigurare: “Foc am venit să arunc pe 
pământ şi cât aş vrea să fie acum aprins!” 


Arhim. Zaharia de la Essex: Cuvântul lui Dumnezeu, insuflarea 
dumnezeiască şi viaţa prorocească 


Zidit după chipul şi asemănarea lui Dumnezeu, omul nu este o fiinţă statică, ci 
una dinamică şi personală a cărei menire este să sporească necontenit, potrivit 
„creşterii lui Dumnezeu“ (Col. 2,19). El dobândeşte însuflare pentru împlinirea 
acestei înalte chemări din întâlnirea cu cuvântul viu al lui Dumnezeu şi din 
primirea acestuia. 


Cuvântul lui Dumnezeu, rostit prin Fiul Său şi în puterea Duhului Său, este 
„neatinsa, neţărmurita putere ce a chemat dintru întunerecul nefiinţei către lu- 
mina vieţii tot ce fiinţează. Toate nenumăratele lumi, toată felurimea de neso- 

cotit a făpturilor înţelegătoare şi neînţelegătoare.“ In Rai, acelaşi cuvânt a 
cercetat inima lui Adam şi a Evei în chip nemijlocit, dându-le pildă de viaţă şi o 
viziune a veşniciei care să le arate calea şi să-i îndrume în tot adevărul. 


După căderea protopărinţilor, în vremea Vechiului Testament, ori de câte ori 
cuvântul lui Dumnezeu le-a fost dat proorocilor, el a pricinuit o prefacere în 
inimile lor şi a făcut cunoscute pe pământ căile Celui Preaînalt, pregătindu-l 
întruparea. lar când în cele din urmă Dumnezeu a luat chip de om, Fiul şi 
Cuvântul lui Dumnezeu a arătat că EI însuşi ne-a plămădit inimile dintru început 
(cf. Ps. 32, 15) în vederea venirii Lui pe pământ şi ne-a zidit potrivit învățăturii 
Evangheliei Sale prin care ne-a oferit îndreptare şi reînnoire. 


Părintele Sofronie are un cuvânt foarte frumos la praznicul Schimbării la 
Faţă. El ne aminteşte că Domnul, înainte de a le arăta ucenicilor slava Sa, 
timp de o săptămână nu a rostit nici un cuvânt şi nici nu a făcut vreo minune, 
ci a rămas în rugăciune împreună cu aceştia. ? Şi aceasta ca să le arate că 
Dumnezeu i Se descoperă omului numai atunci când, în rugăciune, duhul lui 
se linişteşte în Duhul lui Dumnezeu. 


Sfinţii Părinți spun că 

V Hristos Însuşi S-a născut din tăcerea Tatălui celui fără de început. 

Y Maica Domnului a primit descoperirea Scripturii pe când petrecea în 
isihie în Sfânta Sfintelor, îndeletnicindu-se cu Rugăciunea inimii. * 

Y Moise a postit patruzeci de zile înainte de a intra în norul lui Dumnezeu, 
adică în slava lui Dumnezeu. 

Y Când Iosua, fiul lui Navi, a împresurat cetatea lerihonului, le-a poruncit 
israeliților să nu facă nimic, să nu rostească vreun cuvânt, ci să rămână 
în isihie timp de şapte zile, iar în ziua a şaptea trâmbiţele au răsunat şi 
zidurile lerihonului s-au prăbuşit de la sine (vezi Iosua 6). 


In Scriptură sunt multe pilde care ne arată că fiecărui cuvânt ziditor îi premerge 
isihia. Infelegem aşadar că mai întâi trebuie să ne aflăm adâncul inimii prin 
isihie pentru ca să se poată zămisli în ea cuvântul lui Dumnezeu. 


1 Arhimandritul Sofronie, cuviosul Siluan Athonitul, p. 233. 

2 Arhimandritul Sofronie, Naşterea întru Împărăţia cea neclătită, trad. Ierom. Rafail Noica, 
Ed. Reîntregirea, Alba-lulia, 2003, p. 274. 

* 3 Vezi Sfântul Grigorie Palama, Omilia 53: La intrarea în Sfânta Sfintelor şi despre viața 
după chipul lui Dumnezeu petrecută acolo a prea curatei Stăpânei noastre de Dumnezeu 
Născătoarei şi pururea Fecioarei Maria, cap. 49 şi 53, în Omilii, vol. 3, trad. de Parascheva 
Grigoriu, Ed. Anastasia, Bucureşti, 2007. 


Ori de câte ori Domnul a vorbit inimii omului, în vremurile de demult, mai 
înainte de întruparea Lui, cât şi în timpul vieţii Sale pe pământ, oricât de scurt I- 
a fost cuvântul, el a fost sfânt şi mântuitor, căci taina Crucii era lucrătoare în 
chip proorocesc înlăuntrul lui. Prin cuvântul Lui, Dumnezeu ne-a dezvăluit atât 
împărăţia Sa cât şi starea lumii căzute, care sunt atât de departe una de alta ca 
răsăritul de apus şi precum cerul de pământ. 


Deşi negrăit de mare, cuvântul lui Dumnezeu nu se arată niciodată înspăl- 
mântător atunci când ne cercetează. Fiind ascuns sub vălul smereniei, el nu se 
lasă lesne priceput, îl înţelegem doar în măsura propriei noastre smerenii care ne 
deschide inima. Neputincioase ne sunt cuvintele atunci când încercăm să vorbim 
despre el, căci adevărata sa natură rămâne de netâlcuit. Cu toate acestea, când 
inima se deschide larg ca să-l primească şi să-l zămislească în chinuri şi în 
durere, atunci are loc un eveniment proorocesc: Dumnezeu Însuşi face un 
legământ pe viaţă cu sufletul şi acesta se umple de mângâiere (cf. Ps. 125, 1), iar 
paharul lui se revarsă de prea plinul harului dumnezeiesc (cf. Ps. 22, 6). Domnul 
ia în stăpânire sufletul şi-l face „să se nască din nou nu din sămânță Stri- 
căcioasă, ci nestricăcioasă, prin cuvântul lui Dumnezeu cel viu, care rămâne 
în veac“ (1 Petru 1, 23). Această renaştere a sufletului prin „cuvântul ade- 
vărului” (Efes. 1,13), pe care omul o trăieşte ca pe atingerea de veşnicia cea vie, 
devine mai apoi izvorul a toată însuflarea dumnezeiască. 


lată, aşadar, în ce fel şi prin ce mijloace Se descoperă Dumnezeu omului. După 
cum spunea Părintele Sofronie, Dumnezeu „vorbeşte în fraze scurte, dar viaţa 
nu este destul de lungă pentru a ne însuși întregul lor conţinut.” * Cuvântul viu 
al lui Dumnezeu, care doar pentru o clipită îl cercetează pe om, e încărcat de 
veşnicie şi îi dezvăluie omului caracterul absolut al cunoaşterii dumnezeieşti. 


Dar să ne întoarcem din nou la spusele Părintelui Sofronie: „Cuvântul lui 
Dumnezeu aduce în suflet o nouă şi cu totul aparte simţire a fiinţei: inima simte 
revărsarea vieţii purtătoare de lumină; mintea dobândeşte înţelesuri până atunci 
ascunse. Atingerea acestei energii dumnezeieşti creatoare ne naşte din nou. Cu- 
noaşterea pe care o primim pe această cale nu se aseamănă cugetării filosofice: 
împreună cu simţirea realităților din planul duhovnicesc i se comunică întregii 
fiinţe omeneşti un alt mod de fiinţare - asemănătoare poate cu aceea a celui 
dintâi zidit. Această cunoaştere ontologică a lui Dumnezeu devine una cu şu- 
voiul acestei iubiri de Dumnezeu pline de rugăciune.“ ? 


Această nouă cunoaştere ontologică a lui Dumnezeu este „lumina vieţii” despre 
care se vorbeşte la începutul Evangheliei după loan. Experienţa şi gustul ei 


* Fericitul Arhimandrit Sofronie, Despre rugăciune, p. 34. 
* Fericitul Arhimandrit Sofronie, Despre rugăciune, p. 31. 


înzestrează sufletul cu înţelepciunea de a discerne între energia nezidită sau 
harul nestricăcios al lui Dumnezeu şi firea zidită, muritoare şi stricăcioasă a 
omului. Această cunoaştere naşte în noi dorirea fierbinte a celei dintâi şi 
dezlipirea dureroasă de cea de a doua, iar inima, plină de rugăciune, se topeşte 
în iubirea de Dumnezeu. Acestea două - înţelepciunea discernământului care 
luminează mintea, pe de o parte, şi dragostea de Dumnezeu cea fără de saţ care 
înflăcărează inima, pe de altă parte - alcătuiesc ceea ce s-ar putea numi 
însuflarea dumnezeiască. Altfel spus, iubirea împreunată cu înţelepciunea mi- 
stuie duhul omului devenit sălaş al însuflării dumnezeieşti. 


Însuflarea dumnezeiască naşte în om o anumită înclinare a duhului. Potrivit 
definiției Părintelui Sofronie, „prin însuflare înţelegem a purta în sine puterea 
Duhului Sfânt.” € Prezenţa harică a lui Hristos în noi călăuzeşte tot ce aducem 
înaintea Lui spre un ţel sfânt, şi anume îndumnezeirea întregii noastre fiinţe. 
Cu alte cuvinte, însuflarea curăţeşte toate cele ce pot fi curăţite - trupul şi 
puterile sufleteşti ale omului. Ea mistuie necurăţia minţii şi alungă tot lucrul 
potrivnic suflării Duhului Sfânt. Uneori, spune Sfântul apostol Pavel, ia chipul 
„unei înfricoşate aşteptări a judecății şi a văpăii focului ce va să mistuie pe cei 
potrivnici” (cf. Evr. 10, 27). 


Dar însuflarea este şi o dorinţă fierbinte care înclină inima să lupte cu hotărâre 
pentru păstrarea acelei credinţe vii despre care Sfântul Pavel spunea că „este 
lucrătoare prin iubire“ (Gal. 5, 6). 


În Viaţa Sfântului Antonie cel mare, scrisă de Sfântul Atanasie cel mare, aflăm 
că sfântul nu îşi măsura sporirea duhovnicească după numărul anilor petrecuţi în 
pustie, ci după intensitatea acestei dorinţe. Sfântul îşi păstra vie râvna lăsând în 
urmă trecutul şi punând în fiecare zi un nou început, împlinind astfel spusele 
Sfântului Pavel: „Dar una fac: uitând cele ce sunt în urma mea, şi tinzând către 
cele dinainte, alerg la ţintă, la răsplata chemării de Sus, a lui Dumnezeu, întru 
Hristos lisus” (Filip. 3,14). 


EI îşi amintea şi de cuvintele proorocului Ilie care a zis: „Viu este Domnul 
Savaot înaintea Căruia mă voi arăta astăzi!” (cf. 3 Regi 18,15). Aceste cuvinte 
ne arată dorinţa şi hotărârea grabnică a proorocului de a face în fiecare clipă 
voia Domnului. Însă dacă omului îi va lipsi această râvnă şi însuflare, va ajunge 
negreşit robul „religiei propriei sale voi”, [...] (vezi Col. 2, 23). ” Căci atunci, 
bogat şi îndestulat (cf. 1 Cor. 4, 8), va trăi în deşartă înşelăciune cea „din pre- 
dania omenească, după înțelesurile cele slabe ale lumii şi nu după Hristos” (Col. 
2, 8). 


* Cf Arhimandritul Sofronie, Vom vedea pe Dumnezeu precum este, p. 173. 
” Ed. Bucureşti, 1914. 


După cum spuneam la început, omul este o ființă dinamică. Atunci când este 
insuflat de Dumnezeu, el este stăpânit de un avânt binecuvântat, precum 
adevereşte psalmistul: „Pe calea poruncilor Tale am alergat când ai lărgit inima 
mea” (Ps. 118, 32). Această lărgire a inimii naşte în el o foame şi o sete după 
dreptatea lui Dumnezeu (vezi Matei 5, 6). Inima omului devine un „pământ 
pustiu, neumblat şi fără de apă” (Ps. 62,3) şi setea ei nu poate fi astâmpărată 
decât de Duhul Sfânt, „izvorul de apă curgătoare spre viaţa veşnică” (loan 4,14), 
precum zice Domnul. 


Înflăcărat de dumnezeiasca însuflare, omul petrece neîncetat înaintea lui 
Dumnezeu şi tânjeşte după o şi mai mare plinătate a prezenţei Lui, care îi 
inundă fiinţa. E stăpânit de aceeaşi hotărâre precum odinioară proorocul David 
când a zis: „Nu voi da somn ochilor mei şi genelor mele dormitare şi odihnă 
tâmplelor mele, până ce nu voi afla loc Domnului, locaş Dumnezeului lui 
Iacob“ (Ps. 131, 4-5). O astfel de însuflare desăvârşită se poate asemăna cu 
starea îngerilor care „odihnă nu au, ziua şi noaptea, zicând: Sfânt, Sfânt, Sfânt, 
Domnul Dumnezeu, Atotţiitorul, Cel ce era şi Cel ce este şi Cel ce vine” (Apoc. 
4,8). 


Insă în starea noastră de acum, însuflarea presupune şi o anumită „asprime”, 
căci dragostea, componenta ei principală, este foarte exigentă, revendicându-şi 
cu stricteţe drepturile. Solomon a exprimat acest adevăr în chip minunat atunci 


când a zis: „lubirea ca moartea e de tare... Marea nu poate stinge dragostea, nici 
râurile s-o potolească; de-ar da cineva pentru iubire toate comorile casei sale, cu 
dispreţ ar fi respins acela“ (Cântarea Cântărilor 8,6-7). Să nu uităm însă că 
Solomon a trăit într-o vreme când moartea avea încă stăpânire asupra vieţii, dar 
potrivit Noului Testament, dragostea este mai puternică decât moartea. 


Citim în Faptele Apostolilor că Hristos în lumea aceasta „avea să pătimească” 
(Fapte 26, 23). EI este într-adevăr Cel ce „pătimeşte” (...), căci dragostea Lui e 
una pătimitoare. Dumnezeu îi dăruieşte omului dragostea Sa nemărginită - 
„partea cea bună” şi mare de care are atâta nevoie şi despre care Domnul îi 
vorbise Martei (vezi Luca 10, 42); iar omul, la rândul lui, Îi dăruieşte Domnului 
o „părticică infimă” - inima sa. Omul suferă căci cămara inimii sale e atât de 
strâmtă, în vreme ce „Dumnezeu este mult mai mare decât inima lui” (1 loan 
3,20). Omul este osândit de propria lui inimă, care nu izbuteşte să cuprindă în 
sine plinătatea iubirii dumnezeieşti. Omul care doreşte să-şi unească deplin 
„părticica lui infimă” cu „partea cea mare a lui Dumnezeu” trăieşte într-o mare 
tensiune lăuntrică. Şi prooroc este acela care, fiind insuflat şi mânat de Duhul 
Sfânt, rabdă chinul acestei tensiuni lăuntrice până în clipa în care devine 
„templu al Dumnezeului celui Viu“ (2 Cor. 6, 16). El pătimeşte pentru 
Dumnezeu: nu este în stare să-L cuprindă şi în acelaşi timp nu-şi află odihna 
până nu-l devine lăcaş. EI suferă şi pentru semenii săi, dorind să-i vadă pe toţi 


mirese curate şi fără prihană ale lui Hristos, pentru ca Hristos să ia chip în 
inimile lor (cf. 2 Cor. 11, 2, cf. Gal. 4,19). 


Însuflarea dumnezeiască naşte în noi dorinţa de a ne curăţi inima de toată 
întinăciunea, ca ea să poate fi adumbrită de lumina Marelui Oaspete. Această 
dorinţă este plină de râvnă dumnezeiască, căci Domnul însuşi a fost mistuit de 
această râvnă atunci când a urcat la Ierusalim ca să curețe templul lui Dumnezeu 
(vezi loan 2, 13-17), iar noi suntem chemaţi să-l urmăm pilda. El însuşi 
mărturiseşte: „Foc am venit să arunc pe pământ şi cât aş vrea să fie acum 
aprins!” (Luca 12, 49). 


Sfântul Petru spunea că „oamenii sfinţi ai lui Dumnezeu au grăit, purtaţi fiind de 
Duhul Sfânt” (2 Petru 1, 21). Prin urmare, viaţa proorocească înseamnă a fi 
purtători ai însuflării dumnezeieşti şi a fi călăuziţi de Duhul Sfânt. Dar să nu 
uităm că „învățătorul nostru este unul: Hristos“ (cf. Matei 23, 8). El este 
proorocul desăvârşit, căci EI S-a întrupat ca „înaintemergător” al celei de-a doua 
veniri a Lui în slavă. Prin cuvânt şi faptă El ne-a arătat calea prin care să ne 
ridicăm de la cele trupeşti la cele duhovniceşti. Marea Lui dorinţă a fost să ne 
pregătească spre a deveni vrednici de vederea Dumnezeirii Lui, care ni se va 
descoperi pe deplin abia la sfârşitul veacurilor. 


Sfântul Pavel ne vorbeşte despre calea proorocească a lui Hristos: „Suindu-Se la 
înălțime, a robit robime şi a dat daruri oamenilor. lar aceea că «S-a suit» - ce 
înseamnă decât că S-a pogorât în părțile cele mai de jos ale pământului? Cel ce 
S-a pogorât, Acela este care S-a suit mai presus de toate cerurile, ca pe toate să 
le umple“ (Efes. 4, 8-10). 


Pogorârea lui Hristos în părțile cele mai de jos ale pământului, adică la iad, este 
de fapt izvorul a tot darul duhovnicesc. Şi noi trebuie să ne plecăm dacă vrem să 
dobândim adevărata viaţă proorocească şi să fim mânaţi de Duhul Sfânt. 
Oamenii lumeşti râvnesc la tronuri, vor doar să se înalțe. Acesta este cugetul şi 
înclinația lumii căzute, însă calea Domnului este una pogorâtoare. 


În cartea sa despre Sfântul Siluan, Părintele Sofronie ne lămureşte această miş- 
care pogorâtoare. EI spune că întreaga omenire este asemenea unei piramide. În 
vârful ei se află împărații acestei lumi care stăpânesc neamurile cu autoritate 
(vezi Matei 20, 25); însă duhul omului năzuieşte de fapt la egalitatea şi 
dreptatea care domneau în Rai mai înainte de cădere. lar Dumnezeu, cinstind 
această năzuinţă a omului, a răsturnat piramida cu vârful în jos şi S-a aşezat pe 
Sine în vârful ei, vârf care a devenit atunci punctul ei cel mai de jos. Prin 
urmare, EI a luat asupra Sa păcatele şi povara întregii lumi, şi făcând aceasta, pe 
toate le-a reînnoit şi ne-a dăruit cea mai desăvârşită cale prin care să dobândim 
toate câte sunt adevărate, câte sunt de cinste, câte sunt drepte, câte sunt curate, 


câte sunt vrednice de iubit (cf. Filip. 4, 8) şi, prin urmare, mântuitoare. Astfel, 
Hristos a deschis calea spre desăvârşirea absolută la care îl cheamă pe om. 
Pogorârea este mişcarea esenţială a Duhului Său, căci „Fiul Omului n-a venit să 
I se slujească, ci ca să slujească EI şi să-Şi dea sufletul răscumpărare pentru 
mulţi” (Matei 20, 28). Arătându-ne calea, Hristos S-a pogorât mai jos decât a 
făcut-o oricine altcineva şi „S-a făcut pentru noi blestem“ (Gal. 3,13). Şi toţi cei 
ce urmează Lui purced pe aceeaşi cale; se pogoară pentru a afla Capul piramidei 
răsturnate, căci nu pot afla odihnă până când nu se unesc cu El. 


Iată ce zice Părintele Sofronie: „În adâncul piramidei răsturnate, în vârful ei cel 
mai adânc, care este Cel ce a luat asupră-Și păcatul şi povara întregii lumi din 
iubire pentru lume, Hristos cel răstignit, se descoperă o cu totul altă viaţă, o cu 
totul altă luau, altă mireasmă. Într-acolo dragostea trage pe nevoitorul lui 
Hristos.“ 


lar semnul unei vieţi prooroceşti este tocmai prezenţa în noi a acestei dorinţe de 
pogorâre. Tot cel ce urmează căii pogorâtoare a lui Hristos dobândeşte o îndoită 
vedere şi conştiinţă. Mai întâi sufletul ia aminte la pilda lui Hristos, despre care 
Domnul le vorbise ucenicilor la Cina cea de Taină. El contemplă urcuşul lui 
Hristos pe Golgota, jertfa Lui de Sine şi primirea morţii care lovise întreaga 
omenire, pentru a dărui lumii darul vieţii dumnezeieşti, potrivit cuvântului Său: 
„Aceasta este porunca Mea: să vă iubiți unul pe altul, precum v-am iubit Eu... 
căci toate câte am auzit de la Tatăl Meu vi le-am făcut cunoscute“ (loan 
15,12,15). Din cuvintele Scripturii înţelegem că în toată această vreme cugetul 
lui Hristos era în chip desăvârşit unit cu Tatăl. 


În Ghetsimani, Domnul S-a rugat pentru întregul Adam. A urcat singur pe Gol- 
gota, purtând în inimă întreaga omenire şi a luat asupra Sa păcatul întregii lumi. 
S-a predat pe Sine unei cumplite suferinţe ca să ne slobozească de sub tirania 
vrăjmaşului, care apăsa greu asupra întregii omeniri din pricina păcatului 
originar. Hristos a purtat înlăuntrul Său întregul Adam, toate noroadele din toate 
timpurile şi a primit să moară pentru ele. Fără îndoială, nici un muritor nu ar fi 
fost în stare să-L ajute. Iar atunci când S-a sculat din morţi, a înviat purtând în 
Sine întregul conţinut al rugăciunii, al iubirii şi al doririi Sale, căci odată cu Ela 
înviat întregul Adam. 


Contemplarea sfinţeniei şi a iubirii smerite a lui Hristos-Dumnezeu într-atât 
uimeşte sufletul şi înflăcărează inima încât în adânca sa evlavie omul nu poate 
decât să 1 se închine cu recunoştinţă şi dragoste. Însă în lumina acestei contem- 
plaţii şi experienţe duhovniceşti, omul îşi vede propriul neadevăr. 


3 Arhimandritul Sofronie, cuviosul Siluan Amonitul, pp. 259-260. 


Potrivit Părintelui Sofronie, „inimii... îi este dat să cunoască... dragostea lui 
Hristos, care îmbrăţişează întreaga zidire într-o nesfârşită compasiune faţă de 
toată făptura... Această vedere ne mişcă sufletul, ne uluieşte mintea şi vrând- 
nevrând ne plecăm genunchii înaintea Lui. Şi oricât ne-am Strădui să ne 
asemănăm Lui în smerenie, El e de neajuns.” i 


Fără această îndoită vedere a nesfârşitei şi smeritei iubiri a lui Dumnezeu pe de 
o parte, şi a nevredniciei şi neputinței noastre de a ajunge la ea pe de altă parte, 
omul nu îşi poate împlini menirea, aceea a necontenitei sporiri în Dumnezeu. Cu 
adevărat, această îndoită vedere este o stare proorocească, o minune duhov- 
nicească. Părintele Sofronie a descris această stare în repetate rânduri. „Cu cât 
mai mult văd pe Dumnezeu, cu atât mai înflăcărată mi se face pocăinţa, căci cu 
atât mai limpede îmi conştientizez nevrednicia înaintea Lui.” '9 


Iar în alt loc, subliniază câtă nevoie avem de această îndoită vedere: „Eu trebuie 
să văd pe Hristos «precum este», pentru a mă cumpăni față de EI (loan 
15,12,15). Din cuvintele Scripturii înţelegem că în toată această vreme cugetul 
lui Hristos era în chip desăvârşit unit cu Tatăl şi din această comparaţie să-mi 
simt propria «neasemănare» - urâciune. Eu nu mă pot cunoaşte pe mine însumi 
dacă nu se află înaintea mea Sfânt Chipul Său.” !! 


Părintele spune, de asemenea, că această îndoită conştiinţă naşte în noi însu- 
flarea şi recunoştinţa faţă de Dumnezeu, Binefăcătorul nostru. 


„Dar iată un paradox: eu însumi trăiesc o stare îndoită - pe de o parte, propria- 
mi nimicnicie, mie însumi respingătoare, pe de alta, pogorământul plin de 
compătimire al lui Dumnezeu.“ "7 


Aceeaşi tensiune o regăsim şi în atitudinea proorocească a Sfântului loan Bote- 
zătorul faţă de Stăpânul său: „Acela trebuie să crească, iar eu să mă micşorez“ 
(loan 3,30). Înaintemergătorul vorbeşte aici despre o creştere a slavei care se 
cuvine lui Hristos şi o micşorare a slavei care i se cuvine lui. 


Să luăm aminte şi la felul în care proorocul Isaia ne înfăţişează vedenia dumne- 
zeiască de care s-a învrednicit: „Am văzut pe Domnul stând pe un scaun înalt şi 
măreț... Serafimi stăteau înaintea Lui... Şi strigau unul către altul, zicând: 
«Sfânt, Sfânt, Sfânt este Domnul Savaot, plin este tot pământul de slava Lui!y... 
Și am zis: «Vai mie, că sunt pierdut! Sunt om cu buze spurcate... Şi pe Domnul 


? Fericitul Arhimandrit Sofronie, Despre rugăciune, pp. 10-11. 

“ Arhimandritul Sofronie, Vom vedea pe Dumnezeu precum este, p. 220. 
“ Arhimandritul Sofronie, Vom vedea pe Dumnezeu precum este, p. 80. 
“ Arhimandritul Sofronie, Vom vedea pe Dumnezeu precum este, p. 256. 


Savaot L-am văzut cu ochii mei!» Atunci unul dintre serafimi a zburat spre 
mine, având în mâna sa un cărbune, pe care îl luase cu cleştele de pe jertfelnic. 
ŞI l-a apropiat de gura mea şi a zis: «lată, s-a atins de buzele tale şi va şterge 
toate păcatele tale, şi fărădelegile tale le va curăţi.»” (Is. 6,1-7). Această îndoită 
vedere şi conştiinţă face ca viaţa omului să devină proorocească şi, de aceea, 
adevărată. Şi abia atunci când o dobândeşte, omul este fără de greşeală înaintea 
Domnului. 


Ascultaţi ce spune Sfântul loan Teologul: „Dacă zicem că păcat nu avem, ne 
amăgim pe noi înşine şi adevărul nu este întru noi. Dacă mărturisim păcatele 
noastre, EI este credincios şi drept, ca să ne ierte păcatele şi să ne curăţească pe 
noi de toată nedreptatea. Dacă zicem că n-am păcătuit, îl facem mincinos şi 
cuvântul Lui nu este întru noi” (1 loan 1, 8-10). 


Fireşte, atunci când devenim adevăraţi, atragem asupra noastră Duhul Ade- 
vărului, Duhul lui Hristos. Mărturisim adevărul evenimentului cosmic al căderii 
lui Adam şi recunoaştem, de asemenea, evenimentul supra-cosmic al mântuirii 
lui Hristos. Dăm mărturie de adevărul veşnic al primei Sale veniri în trup şi în 
acelaşi timp mărturisim şi anticipăm şi cea de-a doua venire a Lui, în slavă. 
Devenim proorocii Lui, căci cuvântul Domnului s-a născut în inimile noastre, 
mai întâi pentru mântuirea noastră, iar mai apoi pentru mântuirea întregii lumi 
prin harul şi milostivirea lui Dumnezeu. „Dumnezeu se vădeşte în adevărul Său, 
pe când tot omul întru minciună, precum este scris: «Drept eşti Tu întru cuvin- 
tele Tale şi biruitor când vei judeca Tu.»” (Rom. 3,4). 


(din: Arhimandritul Zarahia Zaharou, “Omul cel tainic al inimii”, Editura 
Basilica, 2014) 

(Schimbarea la Faţă - de Elena Murariu) 


Pr. Rafail: Din ce moarte ne-a izbăvit Hristos prin moartea şi învierea Sa? 
http://www.cuvantul-ortodox.ro/din-ce-moarte-ne-a-izbavit-hristos-prin-moartea-si- 
invierea-sa/ 


“Părintele Sofronie socotea că blestemul cel mai mare este a nu-L cunoaşte pe 
Dumnezeu. Bănuiesc că mulţi din contemporanii noştri sunt “bine mersi” fără 
Dumnezeu. Poate ne e un pic dor de EI, poate mai avem şi nişte greutăţi şi ne 
amintim că mai este şi Dumnezeu şi poate... să ne ajute EI când alții nu pot, 
însă nu ne dăm seama...; a murit ceva în sufletul nostru şi nu ne dăm seama - 


tocmai fiindcă suntem morţi - ce moarte înseamnă faptul de a nu-L cunoaşte pe 
Dumnezeu“. 


Dacă nu cunosc pe Dumnezeu, dacă nu-l trăiesc în viaţa asta pe Dumnezeu, 
când mi se sfârşeşte sorocul meu pământesc şi mă despart de trup, o să rămân în 
întunericul în care sunt. 


Sfântul Simeon Noul Teolog zicea un lucru înfricoşător: “Cine n-a văzut pe 
Dumnezeu în viaţa asta nu-L va vedea nici în cealaltă”. 


Aici aş aduce cuvântul Sfântului Siluan: “Ţine-ţi mintea în iad, dar nu deznă- 
dăjdui”. Că zice Sfântul Siluan: “Nu vom deznădăjdui, că milostiv este Dumne- 
zeu”. Adică, noi nu trebuie să ne ascundem îndărătul unor închipuiri sau dorinţe 
de-ale noastre - “ei, las” că poate o să meargă şi aşa şi aşa”. Trebuie să ştim 
legea asta, ca lege cumplită: dacă nu îl port acuma pe Dumnezeu, dacă nu-L văd 
acuma în viaţa mea pe Dumnezeu, nici dincolo de viaţa asta nu-L voi vedea”. 


&&& 


Părintele Arsenie Muscalu: Ce avem noi de făcut astăzi pentru a ne mântui 
şi pentru a ne pregăti de încercările ce vor veni? 


http://www.cuvantul-ortodox.ro/ce-avem-noi-de-facut-astazi-pentru-a-ne-mantui-si- 
pentru-a-ne-pregati-de-incercarile-ce-vor-veni/ 

“Deci problema este una lăuntrică. Sfântul apostol Pavel spune undeva, sper să 
citez cât mai exact ce spune el. Spune: “Încercaţi-vă pe voi înşivă, cercetaţi-vă 
dacă sunteţi în credinţă. Oare nu vă cunoaşteţi voi pe voi înşivă că Hristos lisus 
este întru voi? Ci afară numai dacă nu sunteţi netrebnici“. Deci asta este pro- 
blema noastră. 


Dacă îl avem pe Hristos sălăşluit în noi, ne mai putem teme de ceva? Ne mai 
putem teme de ceva? Nu vom şti singuri când va veni momentul acela când 
fiecare va fi pus în faţă situaţiei, să se lepede sau să nu se lepede de Hristos. Nu 
va şti fiecare că va veni momentul acela? Adică tu să pierzi harul Sfântului Duh 
şi să nu ştii să l-ai pierdut? Dacă punem aşa problema, înseamnă că noi nu avem 
clar conştiinţa ce este viaţa creştină. Că scopul nostru asta este: dobândirea ha- 
rului Sfântului Duh. 


Cine pune întrebări legate de problema asta, ar trebui să se întrebe el pe el însuşi 
mai întâi: “Ce este în inima mea? Am agonisit acolo harul?” Că dacă nu l-am 
agonisit, pot să-mi pun cu mii de probleme şi să primesc mii de răspunsuri, că 


atunci când se va ivi situaţia să mă lepăd de Hristos, tot mai voi lepăda de EI. 
Pot să ştiu bine ce trebuie făcut. Pot să ştiu că primirea buletinului înseamnă 
lepădare de Hristos şi tot îl voi primi dacă mă va părăsi harul Sfântului Duh. 
Deci problema mea asta este”. 


Sfântul Vasile al Kinesmei: “Schimbarea la faţă” a vieţii noastre - condiţie 
a fericirii 


Sfântul Vasile al Kineșmei 
învățături din 


Evanghelie 

(Capitolul 9, versetele 1-13) 


De ce Domnul a găsit de cuviinţă să Se schimbe la Faţă înaintea ucenicilor 
Săi şi să li Se arate în acea strălucire de lumină orbitoare, care Il lumină ca o 
răsfrângere a slavei cereşti? Care este scopul Schimbării la Faţă? 


Condacul sărbătorii, pe care îl cântă Biserica ortodoxă, ne dă răspunsul. „În 
munte Te-ai schimbat la faţă, Hristoase Dumnezeule şi pe cât au cuprins 
ucenicii Tăi Slava Ta, au înţeles că, de Te vor vedea răstignit, să cunoască 
Patima cea de bunăvoie şi lumii să propovăduiască că Tu eşti cu adevărat 
raza Tatălui.” 


Au venit zile grele, pline de amărăciune şi suferință - zilele pătimirilor, 
răstignirii şi morţii Domnului. Slaba credinţă a ucenicilor Lui trebuia să treacă 
printr-o zguduire cumplită: urma să-L vadă pe iubitul lor Învățător, mândria şi 
nădejdea lor, pe marele lor proroc, despre Care credeau cu sinceritate că e 
puternicul Mesia, însângerat, rănit, răstignit pe cruce ca un răufăcător, 
înconjurat de batjocură şi ocară. Va rezista oare, credinţa lor? Vor fi în stare 
Să-şi păstreze devotamentul faţă de Învățător? Îl vor mai recunoaşte, ca 
înainte, în acest om batjocorit, adus la ultima treaptă a suferinţei şi a durerii 
pe acel Mesia pe care aşteptau să-L vadă în nimbul gloriei şi strălucirii 
pământeşti? Nu-l vor întoarce spatele, întristaţi şi îndureraţi că le-a înşelat 
visele şi nădejdile? Era posibil. 


Și iată că, pentru a le întări credinţa în Mesia-biruitorul, pentru a-i sprijini în 
vremea ispitelor ce aveau să vină, trebuia să le arate măcar o slabă strălucire a 
slavei ce-L aştepta pe Învățătorul lor - nu a slavei medaliilor aurite şi măreției 
de faţadă care alcătuieşte podoaba domniilor pământeşti, ci a nestricăcioasei 
slave a Împărăției lui Dumnezeu cu nepieritoarea şi veşnica frumuseţe a 
sfințeniei şi a măreției duhovniceşti. Trăind clipele de neuitat ale Schimbării la 
Faţă, ei puteau privi cu mai multă încredere grozăvia şi ruşinea Răstignirii şi 
simțind în suflet frământarea îndoielilor viclene, puteau cu uşurinţă să le 
înăbuşe prin aducerea aminte de strălucitoarea lumină a Taborului. 


Nu avea cum să nu apară gândul dătător de tărie: „Da, Învățătorul moare în 
ruşine şi în necinste... Da, este pironit pe cruce, însă noi am văzut slava Lui, 
slavă ca a Unuia-Născut din Tatăl (În 1, 14), am văzut puterea şi stăpânirea Lui, 
am auzit glasul ceresc care dădea mărturie despre EI şi ştim fără putinţă de 
îndoială că EI ar fi putut să scape de această ruşine şi de aceste pătimiri dacă ar 
fi vrut, folosindu-Se de puterea Sa şi de dragostea pe care I-a arătat-o atât de 
limpede Tatăl Ceresc, însă... pătimeşte. E limpede că aşa vrea EI. E limpede că 
pătimirile Lui sunt de bunăvoie”. 


Credinţa în Învățător, în puterea Lui şi în biruinţa Lui viitoare trebuia să rămână 
neclintită, în pofida răstignirii şi a morţii pe cruce. 


Pe lângă asta, după Schimbarea la Faţă ucenicii puteau să dea mărturie cu toată 
hotărârea înaintea întregii lumi că Învățătorul lor este Fiul lui Dumnezeu Cel 
iubit, Lumină din Lumină, strălucirea slavei şi chipul ipostasului Tatălui Ceresc 
(Evr. 1,3), că EI este cu adevărat strălucirea Tatălui în umbra vieţii pământeşti 
întunecate de păcat, fiindcă auziseră mărturia Cerului despre aceasta. 


În fine, Schimbarea la Faţă a descoperit înaintea ucenicilor un colţ al viitoarei 
Împărăţii a lui Dumnezeu, al slavei şi fericirii care-i aşteaptă pe toţi următorii 
adevăraţi ai Domnului. Dacă EI va fi întru slavă, înseamnă că şi ucenicii Lui 
credincioşi se vor desfăta de această slavă, fiindcă unde sunt Eu, a făgăduit EI, 
acolo va fi şi slujitorul Meu. Dacă-Mi slujeşte cineva, Tatăl Meu îl va cinsti (În. 
12, 26). Pentru muritor este greu să-şi închipuie şi să simtă această fericire, 
fiindcă cele ce ochiul n-a văzut şi urechea n-a auzit şi la inima omului nu s-au 
suit, pe acestea le-a gătit Dumnezeu celor ce-L iubesc pe EI (I Cor. 2, 9), însă în 
momentul Schimbării la Faţă cel puţin cei trei ucenici aleşi ai Domnului au 
simțit, fără îndoială, chiar dacă nu deplin, fericirea vieţii viitoare, pacea cerească 
şi adierea harului dumnezeiesc, care le-au umplut inimile de fericire şi bucurie 
nepovestită. Nu degeaba impulsivul Petru, care reacţiona mai repede decât toţi 
la orice impresie, a dat mărturie imediat despre această bucurie: Învăţătorule, 
bine este ca noi Să fim aici şi Să facem trei colibe: Ţie una şi lui Moise una şi 
lui Ilie una. 


Trăind măcar o dată această bucurie, ucenicii, bineînţeles, nu aveau să uite 
niciodată acele clipe şi în amintirea lor, în pregustarea fericirii vieţii cereşti, 
găseau o confirmare a căii alese de către ei şi un imbold puternic de a împlini în 
viaţă cu râvnă neabătută poruncile Domnului, rămânând următori credincioşi ai 
Lui, ca să intre întru bucuria Domnului lor (v. Mt. 25, 21). 


Aceeaşi însemnătate o are însă Schimbarea la Faţă a Domnului şi în viaţa 
noastră. Ucenicii Domnului au trăit nemijlocit bucuria acelui moment; noi, 
crezând mărturiei lor, ne convingem de realitatea neîndoielnică a fericirii ce 
reprezintă urmarea şi răsplata vieţii în Hristos. Şi pentru noi Schimbarea la Faţă 
este chezăşia şi mărturia fericirii viitoare din cer, răsfrângerea ei, care scânteiază 
ca un fulger îndepărtat în mijlocul amărăciunii şi mâhnirii vieţii noastre. Ea ne-a 
arătat cum va fi omul renăscut, luminat, plin de har, atunci când va atinge 
înălțimea desăvârşirii şi va răsfrânge în sine strălucirea slavei Tatălui. Fără 
descoperirea de pe Tabor nu am fi avut niciodată idee despre luminata stare a 
drepţilor, care poate fi atinsă şi se poate manifesta exterior, într-o anumită 
măsură, încă de pe pământ, dar care în toată deplinătatea sa se va descoperi în 
viitor, atunci când drepţii vor străluci ca soarele în împărăția Tatălui lor. 


Tocmai această imagine a stării viitoare ne-a arătat-o Domnul pe Tabor atunci 
când a strălucit faţa Lui ca soarele, iar veşmintele Lui s-au făcut albe ca lumina 
(Mt. 17,2). 


Această idee despre fericire ca urmare a vieţii drepte, care duce la unirea cu 
Dumnezeu, trebuie să fie deosebit de dragă şi prețioasă pentru om. Toţi, fără 
excepţie, năzuiesc către fericire, chiar dacă o înţeleg diferit, se agită cu 
febrilitate în căutări deşarte şi în cele din urmă se conving cu deznădejde că 
aleargă după năluci şi că nu ştiu, totuşi, unde e cheia fericirii lor. 


Aşa cum stătea eroul din poveste la răspântie, omul sta totdeauna nedumerit în 
faţa veşnicei întrebări: unde este drumul spre fericire? Schimbarea la Faţă 
răspunde la această întrebare. 


Oricâte dezbateri s-ar purta cu privire la posibilitatea Schimbării la Faţă şi la 
natura luminii de pe Tabor, un lucru este neîndoielnic: o rază a celei mai înalte 
fericiri a luminat în acele clipe inimile ucenicilor Domnului şi cauza constă în 
contemplarea luminii dumnezeieşti. 


Dacă a fost de ajuns contemplarea acestei slave pentru a-i umple de fericire 
pe ucenici, cum trebuie să fie fericirea omului care a ajuns la unirea 
îndeaproape cu Dumnezeu în aşa măsură încât Domnul locuieşte în el, 
pătrunzându-i întreaga fiinţă cu Slava Sa cea neînserată, ce pare a se revărsa 
din omul sfinţit şi luminat de prezenţa Lui! Tocmai în aceasta constă fericirea 


Supremă: în unirea cu Dumnezeu, care îl face pe om părtaş al slavei 
dumnezeieşti. În aceasta constă şi dezlegarea problemei fericirii generale, căci 
fericirea este simțită de fiecare om în mod personal, în propria Sa inimă, este 
întotdeauna individuală. Societatea nu are un organ aparte, o inimă colectivă, 
care să fie în stare să trăiască o stare obştească aparte, specifică, de fericire. Ca 
atare, problema fericirii obşteşti nu poate fi pusă aşa cum este pusă adesea în 
mod greşit: „Faceţi fericită societatea şi fiecare membru al ei va fi fericit.” 
Experiențele de realizare a acestui program au fost numeroase, însă toate au 
eşuat. Aici este exact pe dos: dacă fiecare membru în parte al societăţii e fericit 
şi viaţa socială e fericită. Fericirea obştească, la fel ca o insulă de corali, creşte 
prin sumarea fericirilor individuale. O societate fericită este o sumă de oameni 
fericiţi. 


In ce constă trăirea personală a fericirii ştim acum din povestirea evanghelică 
despre Schimbarea la Faţă. Prin aceeaşi etapă trece şi calea spre fericirea 
generală, cheia căreia este aceeaşi: unirea cu Dumnezeu. 


Aceasta este o concluzie prețioasă pentru noi, mai ales în aceste vremuri 
întunecate, lipsite de bucurie, când s-ar părea că nici o rază de fericire — nici 
personală, nici obştească — nu străluceşte prin norii întunecaţi şi deşi ai urii şi 
descurajării. 


Dar pentru a ajunge la fericirea unirii cu Dumnezeu fiecare dintre noi trebuie 
neapărat să renască duhovniceşte, să se „schimbe la faţă”, fiindcă Dumnezeu 
lumină este şi întuneric nu este întru EL, iar lumina nu poate avea împărtăşire 
[părtăşie] cu întunericul şi Dumnezeu nu poate primi sufletul nostru 


întunecat aşa cum este el acum.Aşadar, pentru fericirea generală este 

neapărată nevoie de renaşterea personală, de „schimbarea la faţă” personală. 
Pentru a ne Schimba viaţa, pentru a o îmbunătăţi, trebuie neapărat să ne 
„Schimbăm la faţă” noi înşine. 


Mulţi oameni se plâng acum, foarte des, de viaţă. Aproape că nu e nimeni 
mulţumit, însă întotdeauna, ca răspuns la aceste plângeri şi oftări, îmi pun fără 
să vreau întrebarea: „Dar ce aţi făcut ca să vă îmbunătăţiţi viaţa?” Descurajarea, 
plângerile şi inactivitatea nu sunt de ajutor. Toţi aşteptăm fericirea mură-n gură, 
de parcă o să vină cineva, o să rezolve totul, o să ne aranjeze viaţa, iar noi va 
trebui doar să acceptăm purtarea lui de grijă şi să ne desfătăm de bunăstarea 
creată fără participarea noastră. Trebuie să înţelegem că această atitudine faţă de 
viaţă e radical greşită. Oricine ar fi cel ce s-ar apuca de aranjarea vieţii noastre 
şi oricât de mare ar fi talentul cu care ar face asta, vom strica negreşit orice viață 
primită în dar dacă nu ne vom schimba noi înşine şi nu vom lucra la 
îmbunătăţirea noastră duhovnicească. Dintr-un material prost va ieşi totdeauna o 
construcție proastă. 


De aceea, fiecare dintre noi are îndatorirea de a-şi dezvolta şi îmbunătăţi natura 
duhovnicească şi acest efort nu poate fi împiedicat de nici un fel de condiţii 
exterioare de existenţă. „Schimbarea la faţă” duhovnicească este 
indispensabilă pentru fiecare dintre noi, ca o condiţie obligatorie a fericirii 
personale şi obşteşti. Ce ne trebuie pentru asta? 


Mai întâi de toate, trebuie neapărat să ne dăruim lui Dumnezeu pe de-a-ntregul. 
Acesta este primul moment. 


Trebuie neapărat să găsim în noi puterea şi dorinţa de a veni la Dumnezeu şi de 
a spune: „Doamne! lată-mă aici, înaintea Ta! Vreau să fiu al Tău! Gândurile 
mele, talentele mele, puterile mele: totul, totul trebuie să-Ți aparţină numai Ție! 
Mă dăruiesc şi mă închin ie cu totul, ca să-Ţi slujesc! Pentru mine însumi nu 
las nimic... Să Te iubesc, să Îţi slujesc, să trăiesc prin Tine, pentru Tine şi în 
Tine: iată tot ce îmi trebuie şi toată cererea mea!“ 


Aceasta nu înseamnă, desigur, că veţi putea să înfăptuiţi imediat în viaţa voastră 
această pornire sfântă, această rugă: vă aşteaptă o luptă îndelungată şi 
înverşunată, dar trebuie să luaţi cu sinceritate această hotărâre de supremă 
însemnătate şi să o apucaţi fără întoarcere pe calea vieţii noi, a vieţii de 
ascultare şi de slujire a lui Dumnezeu, oricât de mari ar fi greutățile care vă 
aşteaptă. 


S-ar părea că vremurile de acum sunt deosebit de prielnice pentru o asemenea 
hotărâre. Nu demult, viaţa părea atrăgătoare şi atrăgea irezistibil, îmbrăcându-se 
în toate culorile scânteierilor amăgitoare, însă seducătoare. Strălucirea culturii 
exterioare, a comodităţilor şi confortului, toanele luxului orbitor, veselia şi 
fineţea de spirit îmbătătoare, eleganța formelor, ce ascundea păcatul, elanurile 
pasionante ale artei, diversitatea şi accesibilitatea plăcerilor intelectuale, 
eleganța aţâţătoare a vieţii — toate acestea momeau, îmbătau, fermecau. În acest 
torent de impresii pestriţe era greu de rezistat. 


Acum însă? Ce înseamnă acum viaţa din această latură exterioară? Slavă lui 
Dumnezeu, din vâltoarea ameţitoare a trecutului apropiat n-a rămas nici urmă! 
Totul e plictisitor, cenuşiu, lipsit de culoare. Nu mai sunt nici strălucirea 
culturii, nici inspiraţiile artei, nici profunzimile gândirii adânci! Mizerie cenuşie 
totală. Viaţa lumească este acum ca o destrăbălată bătrână cu fardul scorojit pe 
obraji. Nu demult părea încă provocatoare, seducătoare, iar acum înaintea 
noastră se află numai o sărăntoacă ponosită în zdrenţe murdare. Şi atunci, de ce 
să ne pară rău? Oare este greu să renunțăm la această nimicnicie respingătoare? 


Simţim cu toţii limpede că într-o astfel de viaţă nu este nici lumină, nici bucurie. 
Și atunci, de ce să nu încercăm să o umplem cu un nou conţinut? De ce să nu îi 


dăm o nouă orientare şi un nou sens? De ce să nu căutăm bucurii noi, 
duhovniceşti? Necazul nostru constă în inerție, în nemişcarea duhovnicească. 


Ne-au intrat în sânge prea mult condiţiile acestea de viaţă. S-au format anumite 
deprinderi nu numai de comportament exterior, ci şi de atitudine faţă de viaţă; 
toată concepţia despre lume, dispoziţia sufletească, gusturile, au îmbrăcat 
anumite forme, adaptate condiţiilor existente. Totul a fost adaptat cu atâta 
iscusinţă la mediul înconjurător, totul a fost atât de aşezat şi dădea o asemenea 
senzaţie de confort şi de linişte! În suflet nu existau îndoieli şi suprafaţa netedă 
a psihologiei omului obişnuit nu cunoştea nici cea mai mică încrețitură de 
îngrijorare a neliniştii gândului. Ei bine, toate acestea trebuie schimbate şi 
schimbate radical! Bineînţeles, este greu. 

Pentru a zdrobi deprinderile vechi, înrădăcinate, este nevoie de hotărâre şi de 
energie duhovnicească, însă tocmai acestea ne lipsesc. Ce-i drept, cotitura care 
s-a petrecut nu demult în condiţiile exterioare de viaţă este atât de mare, 
schimbările sunt atât de radicale, încât concepţia despre lume dinainte se simte 
foarte incomod în aceste noi condiţii şi nu este pregătită deloc pentru ele. 
Vrând-nevrând, cedând necesităţii, trebuie să facem schimbări în funcţie de 
noile cerinţe ale vieţii — însă, din păcate, în imensa majoritate a cazurilor 
schimbările au loc în direcția minimei rezistenţe, adaptându-se la nivelul moral 
scăzut al vieţii. Concepţia generală despre lume decade şi se vulgarizează odată 
cu procesul de putrefacție care a cuprins viaţa. În loc să întărească pilonii 
morali, regulile de comportament şi principiile de viaţă ce existau doar în 
virtutea obişnuinţei, fără a se sprijini pe convingeri conştiente şi ca atare, 
clătinate cu uşurinţă de viforele răzvrătite ale evenimentelor recente, oamenii le 
aruncă pur şi simplu peste bord ca pe nişte rămăşiţe inutile ale trecutului şi ca 
urmare sărăcia lipsită de idei a vieţii devine şi mai apăsătoare, iar decăderea ei 
devine tot mai puternică, tot mai ireversibilă. 


Pentru a opri această decădere trebuie neapărat să introducem în viaţa noastră 
suflul înţelegerii evanghelice a lumii şi al moralei creştine. Doar nevoinţa 
apostolică a creştinilor sinceri, care alcătuiesc sarea pământului, poate opri 
procesul de putrefacție a vieţii. 


Trebuie neapărat să ne amintim viaţa uimitoare, tulburătoare în sensul bun şi 
plină de bucurie din primele veacuri ale creştinismului, viaţă ce reprezintă o 
nevoinţă necontenită a credinţei profunde, a dragostei dezinteresate şi a slujirii 
neprecupeţite a oamenilor şi pe aceste principii ale trecutului îndepărtat, dar 
măreț, să ne construim viaţa personală şi viaţa socială. 


De obicei, în calea acestei înnoiri a vieţii stau două piedici. Cea dintâi este 
egoismul nostru, care ne împiedică să ne dăruim cu totul lui Dumnezeu. Prin 
asta se explică nehotărârea noastră şi nefinalizarea pornirilor noastre bune. 


Adeseori suntem gata să-l dăm lui Dumnezeu mult, dar în suflet rămâne 
întotdeauna un colţişor unde împărăteşte eul nostru şi pe care îl păstrăm pentru 
noi înşine. Vreme îndelungată ne codim să ne despărțim de acest colțişor, să-l 
deschidem altcuiva şi să dăm cheia lui — şi aici se ascunde o mare primejdie, 
căci egoismul, nefiind zdrobit cu desăvârşire şi ascunzându-se fie şi într-un 
singur colţ al sufletului, mai devreme sau mai târziu creşte iarăşi, ca buruiana şi 
înăbuşă vlăstarele cele bune. 


Bărbatul îndoielnic este nestatornic în toate căile sale (lac. 1, 6-8). Nu putem 
sluji în acelaşi timp la doi stăpâni - nouă înşine şi lui Dumnezeu, fiindcă viaţa 
omului poate avea doar un singur centru şi a face echilhbristică mult timp pe 
hotarul alunecos dintre egoism şi lepădarea de sine, dintre iubirea de sine şi 
slujirea lui Dumnezeu, este absolut imposibil. Dacă omul nu-şi dă strădania să 
încline definitiv şi fără întoarcere spre bine şi abnegaţie, mai devreme sau mai 
târziu se va prăvăli negreşit în adâncul păcatului şi al slujirii propriului egoism. 


Altă piedică în calea renașterii este pusă de inerția şi lenevia noastră, ce ne 
şoptesc mereu gândul viclean: „De ce să-ți schimbi deprinderile, gusturile, 
vederile, toată orientarea vieţii? Este atât de greu şi cere eforturi aproape de 
necrezut! Şi la ce bun? Ce, fără asta nu se poate? Şi înainte am trăit bine, în 
linişte, în bunăstare şi nu ni se pretindea nimic, nici un fel de sforțări, nici un fel 
de schimbări ale vieţii lăuntrice. Poate că o să ne descurcăm fără acestea şi 
acum. Poate că nici acum nu se va cere nimic de la noi şi viaţa se va întoarce 
singură în vechea albie, curgând din nou uşor şi liniştit, cum aleargă sania pe 
cărarea de zăpadă netedă şi bătută!” 


Vai! Acesta este doar un sofism al gândului viclean. Viaţa în ascultare de 
Dumnezeu şi de poruncile Lui, viaţă plină de luptă lăuntrică, de eforturi morale 
ale voinţei şi de muncă de îmbunătăţire duhovnicească ni s-a cerut dintotdeauna 
şi dacă nu am dus această viaţă, dar nu s-a abătut asupra noastră mânia lui 
Dumnezeu, pricină a fost doar îndelunga Lui răbdare, care e gata să-i miluiască 
până şi pe cei mai înrăiți dintre păcătoşi, așteptând îndreptarea lor — însă şi 
îndelunga-răbdare dumnezeiască are margini şi e înlocuită de mânia lui 
Dumnezeu dacă oamenii, cu îndărătnicie, nu vor să se despartă de viaţa 
păcătoasă. 


Vi s-a întâmplat vreodată să vedeţi primăvara, când se revarsă apele, un mal 
înalt, râpos, de râu? Zi şi noapte îl lovesc valurile, erodându-l tot mai mult şi 
aducând cu ele nisip, bucăţi de lut şi pietre mărunte. lată că deja atârnă asupra 
apei mase sinistre de pământ, gata să se prăbuşească, dar se mai ţin o vreme în 
virtutea forței de coeziune. Totuşi, valurile continuă fără oprire lucrarea lor 
distrugătoare şi în cele din urmă vine momentul când malul erodat se prăbuşeşte 


cu mare zgomot, ridicând valuri, stropi şi tulburând apa, iar torentul lacom 
şterge în scurtă vreme toate urmele prăbuşirii. 


Aşa se întâmplă şi cu viaţa noastră. Valurile păcatului şi răului îi erodau demult 
stâlpii morali, însă se ţinea, de bine, de rău, în virtutea vechilor obiceiuri şi 
tradiţii şi ni se părea că primejdia prăbuşirii încă nu există şi că vom mai putea 
trăi ani îndelungaţi în nepăsarea dinainte. N-am apreciat aşa cum trebuia 
ameninţarea funestă şi a venit catastrofă: s-a prăbuşit tot felul vechi de viaţă şi 
s-a prăbuşit fără putinţă de întoarcere. Să ne consolăm cu gândul că totul se va 
întoarce în vechea albie fără nici o strădanie din partea noastră şi că va începe 
iarăşi viaţa dinainte, leneşă, fără grijă, este deja cu neputinţă: istoria nu se 
întoarce înapoi, la fel cum un copac, uriaş al pădurii cu măduva putrezită, odată 
căzut sub năvala furtunii, nu mai poate să se ridice şi să înverzească iarăşi. 

Ca să punem iarăşi rânduială în viaţa noastră şi să ridicăm peste ruine o clădire 
nouă trebuie neapărat să facem o muncă uriaşă de zidire. Nu putem rămâne 
spectatori nepăsători şi apatici, aşteptând ca totul să se rânduiască de la sine. 
Viaţa cere acum strădanii şi efort din partea fiecăruia dintre noi şi în primul rând 
strădanii pentru întărirea temeiurilor moral-religioase în viaţa personală şi în cea 
socială — singurele temeiuri pe care viaţa se poate ţine. 


Cea de-a treia piedică ce se ridică de obicei în calea schimbării vieţii e teama 
că, dacă ne vom intoarce spre Dumnezeu, ni se va cere prea mult şi că pe 


umerii noştri va apăsa o povară peste putere, că vom fi siliţi să renunţăm la 
toate bucuriile vieţii şi să luăm asupra noastră jugul cel greu al încercărilor şi 
al nevoinţelor ascetice. Posturi dese, rugăciuni lungi, metanii nesfârşite, 
îngenuncheri, simplitate în îmbrăcăminte: aşa apare de obicei viaţa cu 
adevărat creştină închipuirii fricoase, educate în deşanţare şi în obişnuinţa de 
a face mereu placul patimilor. Această frică este lipsită de temei. În ea se 
ascunde o neîncredere jignitoare faţă de Dumnezeu. Aceasta este o frică de la 
cel viclean, care prin asemenea gânduri se străduie să- | oprească pe om de la 
întoarcerea către Dumnezeu. În realitate, viaţa creştină nu e deloc o viaţă de 
ascetism întunecat şi de nevoinţă peste putere. Domnul, Care caută spre 
neputinţele noastre, îl călăuzeşte pe fiecare din cei nou-convertiţi treptat, cu 
asemenea înţelepciune, cu asemenea grijă şi dragoste delicată, mai ales la 
început, încât greutăţile noii căi aproape că nici nu se observă. La început, 
omul întâlneşte şi trăieşte mult mai multă bucurie şi fericire decât amărăciuni 
pricinuite de nereuşite şi istovire pricinuită de osteneli. EI zboară, aşa cum 
spun Sfinţii Părinţi, pe aripile harului. Încercările şi greutăţile încep de obicei 
mai târziu şi se măresc pe măsură ce cresc puterile noastre morale, 
duhovniceşti, care, de altfel, nu întrec niciodată măsura răbdării şi râvnei de 
care suntem în Stare. Nici disciplina ascetică a vieţii creştine nu cere niciodată 
de la om nevoinţe peste putere şi îndrumătorii încercaţi se străduiesc, 
dimpotrivă, la început să pună frâu setei de nevoinţă şi râvnei înfocate a 


neofiţilor, făcând dinadins în aşa fel, încât jugul noii căi să le fie cât mai 
uşor. 


După ce am biruit toate piedicile arătate mai sus şi am hotărât cu tărie să 
purcedem pe noua cale, ne întâlnim însă imediat cu problema: cum să ne luptăm 
cât mai eficient cu omul cel vechi, cu viciile şi cu patimile? Altfel spus, se ridică 
problema metodelor şi mijloacelor renaşterii. 


Există o părere destul de răspândită, potrivit căreia nu poţi să te lupţi cu toate 
patimile deodată, că este mai bine să baţi duşmanii unul câte unul, adică să 
stârpeşti din suflet una câte una aplecările şi deprinderile păcătoase, aşa cum se 
smulge buruiana din lan, încât în oricare moment dat lupta să se poarte numai cu 
patima care precumpăneşte. Necazul este însă că viaţa omului este scurtă, iar 
numele păcatului, ca să parafrazăm Evanghelia, este „legiune” şi fără îndoială 
că omul va apuca să moară înainte de a-i veni de hac ultimei patimi. Nu trebuie 
să uităm nici că viciile inveterate se dezrădăcinează foarte încet şi cu multă 
osteneală. Pe lângă asta, aşa cum spune un scriitor duhovnicesc, acele forme ale 
păcatului care sunt izgonite dintr-un loc se adună şi răzbesc în altul, adică 
uneori energia păcătoasă a patimii biruite se transformă, într-un chip de 
neînțeles, într-o nouă patimă ori duce la întărirea altor patimi, mai slabe, dintre 
cele preexistente. În fine, lupta nu poate fi dusă doar prin mijloace negative. 
Este inutil să-i smulgi frunzele uscate şi îngălbenite pomului cu rădăcina atinsă 
de putregai, aşteptând însănătoşirea lui. Trebuie lecuită rădăcina. 


În acest scop, prima condiţie este cea de a conta cât mai puţin pe propriile 
eforturi şi pe propria activitate. Omul care îşi închipuie că poate birui păcatul şi 
poate renaşte prin propriile puteri seamănă cu cineva care, înecându-se, încearcă 
să se scoată singur din apă trăgându-se de păr. Este limpede că în acest caz 
succesul e imposibil. Pentru a ne smulge din mlaştina patimilor ne trebuie un 
punct de sprijin şi acest punct de sprijin poate fi numai Dumnezeu! Aici este 
nevoie nu numai de rugăciune către Dumnezeu prin care să-l cerem ajutorul. 


Apostolul Pavel descrie esenţa procesului renaşterii în cuvintele următoare: Jar 
noi toţi, privind ca în oglindă, cu faţa descoperită, slava Domnului, ne 
prefacem în acelaşi chip din slavă în slavă, ca de la Duhul Domnului (II Cor. 
3,18). 


Ce să însemne asta? Cum ne putem preface în chipul slavei dumnezeieşti a 
Domnului lisus Hristos? În limbajul Sfintei Scripturi, expresia „slava 
Domnului” înseamnă de obicei “însuşirile dumnezeieşti”. Pline sunt cerul şi 
pământul de slava Ta, adică cerul şi pământul reflectă însuşirile dumnezeieşti: 
măreţia, înţelepciunea, atotputernicia şi aşa mai departe. A te preface în chipul 
Domnului din slavă în slavă înseamnă, aşadar, a te pătrunde treptat de însuşirile 


dumnezeieşti şi de a le întrupa în tine pe cât este cu putinţă sufletului omenesc 
slab şi păcătos. 


Sufletul omenesc reprezintă o minunată oglindă, care nu numai că reflectă 
obiectele lumii exterioare, ci le şi fotografiază, adică le reţine în sine. 


Atmosfera vieţii, evenimentele ei exterioare, îşi pun întotdeauna amprenta 
asupra sufletului. lată de ce după aceste amprente se poate adeseori ghici 
trecutul omului ori stabili mediul în care a avut loc educarea lui. De obicei, 
conţinutul sufletului nu este, în cea mai mare parte, nimic altceva decât o serie 
de impresii din viaţă şi de imagini primite dinafară. Ştiind această lege, îl putem 
educa pe om şi îi putem influenţa sufletul pe calea selectării intenţionate a 
imaginilor şi impresiilor pe care le receptează şi le trăieşte. Tocmai pe aceasta 
se întemeiază ştiinţa educaţiei. 


Cel mai puternic acţionează asupra sufletului şi cel mai bine se păstrează în el 
impresiile primite de la o persoană vie. Viul se naşte din viu: aceasta este o lege 
a biologiei. Impresiile acestea trăiesc ani de zile, adeseori rămân pentru toată 
viaţa şi influenţează atât de puternic, încât adeseori fac să renască total sufletul 
omenesc: omul începe să imite persoanele care i-au mişcat în mod deosebit 
sentimentele şi imaginaţia, şi, puţin câte puţin, începe să semene cu ele. El se 
preface în acelaşi chip. Ştim ce uriaşă înrâurire a avut la vremea sa asupra 
societăţii ruse lordul Byron şi cum cititorii pasionaţi copiau eroii scrierilor 
acestuia, uneori în mod destul de nereușit... 


Nu apreciem aproape deloc aşa cum trebuie ce influenţă au avut eroii îndrăgiți 
din operele literare asupra structurii noastre psihologice, asupra gusturilor 
noastre, asupra năzuinţelor noastre, asupra întregii noastre concepţii despre 
lume. Nenorocirea este că în literatura noastră sunt puţine tipurile pozitive, care 
să merite urmate. Lucrul acesta este deosebit de prost pentru tineret, care 
întotdeauna e înclinat să imite eroii literari şi pentru care mai mult de jumătate 
din educaţie constă în imitație. 


Există însă un chip măreț, care străluceşte întotdeauna fiecăruia dintre noi, 
până la înălțimea căreia creația omenească nu s-a ridicat niciodată: chipul 
evanghelic al Domnului nostru lisus Hristos, pe care îl putem avea 
întotdeauna în faţa privirii minţii şi pe care putem năzui să-l reflectăm în 
viața noastră. Chip mai ideal, mai desăvârşit, omul nu va găsi vreodată. Și, 
bineînţeles, nici un alt chip nu poate captiva atât de total sufletul, nu-l poate 
supune atât de mult farmecului său, preschimbându-l după asemănarea sa. 


Aşadar, dacă visaţi la renaşterea duhovnicească, priviţi slava Domnului şi 
prefaceţi-vă în acelaşi chip din slavă în slavă, adică aveţi întotdeauna în faţa 


privirii minţii chipul Domnului, fiţi cât mai des în împărtăşire cu El prin 
rugăciune, prin gânduri, prin simţăminte, prin facerea de bine şi înrâurirea 
acestui chip minunat nu va întârzia să se răsfrângă în sufletul vostru. Veţi primi 
însuşirile Lui, veţi fi asemănători cu EI, în virtutea legii înrâuririi psihologice. O 
personalitate puternică îşi supune întotdeauna sufletul mai slab şi se reflectă în 
el prin imitație. Nu întâmplător ucenicii şi Apostolii Domnului se distingeau atât 
de mult de mulțimea care-i înconjura, fiindcă înrâurirea Mântuitorului îşi punea 
asupra lor o amprentă deosebită. Ucenicii lui Hristos erau recunoscuţi imediat. 


„Au fost cu EI” — se spunea despre ei, fiindcă pecetea apropierii de Domnul şi a 
părtăşiei cu EI era asupra lor. 


Ce-i drept, Domnul întrupat nu este acum pe pământ, însă ceea ce înrâureşte 
omul în chipul Lui este duhovnicesc şi ca atare, veşnic. Mii de închinători 
credincioşi ai Domnului au cunoscut această înrâurire, renăscând în acelaşi chip. 
Dacă vom năzui spre renaştere, trebuie să mergem pe calea înrâuririi care vine 
de la persoana Domnului lisus Hristos. 


Atunci când astronomul vrea să fotografieze o stea, îşi îndreaptă spre ea 
telescopul şi porneşte un mecanism care îl pune în mişcare, aşa încât aparatul să 
urmărească steaua, reflectând-o tot timpul în unul şi acelaşi focar. 


Aşa trebuie să faceţi şi voi: să nu vă abateți ochii duhovniceşti de la Domnul, 
Să căutaţi unirea Statornică cu EI prin rugăciune, prin citirea Evangheliei, 
prin cugetarea la cele sfinte, prin împărtăşirea cu Sfintele Taine şi Hristos să 
ia chip în voi! 


Apropierea nemijlocită a Domnului şi împărtăşirea cu El: iată singura şi 
principala temelie a renaşterii omului! 


A murit odată o fată care-i uimea cu frumuseţea şi curăţia sufletului său pe toţi 
cei ce o cunoşteau. Pe pieptul ei se putea vedea un medalion pe care erau 
gravate cuvintele: „Îl iubesc pe Cel pe Care nu L-am văzut vreodată.“ Ea se 
prefăcuse în chipul Celui pe Care ÎL iubea. 


Aşadar, să fim mai des împreună cu Domnul. EI să fie tovarăşul nedespărţit al 
vieţii noastre. Chipul Lui se va reflecta în sufletul nostru şi îl va renaşte. Vom 
renaşte noi — va renaşte şi viaţa noastră, pătrunzându-se de duhul sfinţeniei Lui 
dumnezeieşti, fiindcă oceanul vieţii este alcătuit din picăturile persoanelor 
aparte. 


Acesta este singurul mijloc de a preface viaţa noastră, fiindcă viaţa nu este ceva 
exterior, separat de noi. 


Viaţa suntem noi înşine. 


(din: Sfântul Vasile al Kinesmei, Evanghelia pentru omul modern. Învăţături 
din Evanghelia după Marcu — volumul 1, Editura Sophia, 2013) 


Mitropolit Hierotheos Vlachos - Schimbarea la faţă a lui Hristos 


„Arhim, Mierotheus Viachos 


maci LA MARILE Atirou 


Schimbarea la faţă a lui Hristos de pe Muntele Tabor a avut loc cu puţin timp 
înainte de Patimi, mai precis, cu patruzeci de zile înainte ca Hristos să 
pătimească şi să fie răstignit. De altfel, scopul Schimbării la Faţă a lui Hristos 
a fost acela de a-i întări pe ucenici în credinţa că EI este Fiul lui Dumnezeu, 
pentru a nu se face şovăielnici la vederea celor care aveau să se petreacă în 
zilele următoare. 


Acest adevăr se vădeşte din troparele Bisericii. 


Într-unul din ele se cântă: „Mai înainte de cinstită Crucea Ta şi de Patimă, 
luând pe cei mai aleşi dintre sfinţiţii ucenici, în Muntele Taborului Te-ai suit, 
Stăpâne”, 


iar în condacul praznicului se spune: „...că dacă Te vor vedea răstignit, au să 
cunoască patima cea de bunăvoie şi lumii să propovăduiască că Tu eşti cu 
adevărat raza Tatălui”. 


Ar fi fost firesc ca Schimbarea la Faţă a lui Hristos să fie prăznuită în luna 
martie, în funcţie de data la care se sărbătoresc Paştile. Dar pentru că această 
dată coincide cu perioada de lăsat de sec, praznicul Schimbării la Faţă nu s-ar fi 
putut sărbători cum se cuvine şi de aceea, el a fost mutat pe 6 august. Această 
dată nu este întâmplătoare, pentru că precede cu patruzeci de zile sărbătoarea 
Înălţării Sfintei Cruci (14 septembrie), care este socotită la fel ca şi Vinerea 
Mare. 


Faptele Schimbării la Faţă sunt consemnate de trei dintre Sfinţii Evanghelişti, 
deoarece este vorba despre eveniment central din viaţa lui Hristos care ascunde 
multe mesaje teologice (Matei 17, 1-8, Marcu 9, 2-8, Luca 9, 28-36). 


Schimbarea la Faţă a lui Hristos a constituit un moment de vârf din viaţa 
ucenicilor, care a avut legătura şi cu Cincizecimea, pentru că a fost vorba despre 
punctul culminant al manifestării lui Dumnezeu. 


Desigur, există diferenţe între Schimbarea la Faţă şi Cincizecime, deoarece, la 
vremea Schimbării la Faţă, ucenicii nu erau încă mădulare ale Trupului 
îndumnezeit al lui Hristos, aşa cum aveau să devină în ziua Cincizecimii. 


In timpul vieţii de pe pământ a lui Hristos, au mai existat şi alte episoade 
legate de Schimbarea la Faţă, de vreme ce ucenicii S-au învrednicit şi cu alte 
ocazii să vadă câteva raze ale Dumnezeirii lui Hristos. 


In continuare, vom prezenta două dintre aceste evenimente. 


Y Primul a fost chemarea a doi dintre ucenici, după ce Sfântul loan 
Botezătorul L-a arătat lor pe Hristos. 


Îndată ce l-au auzit pe Cinstitul Înaintemergător spunând: „lată Mielul lui 
Dumnezeu”, ucenicii L-au urmat pe Acesta. Și „lisus întorcându-Se şi văzându-i 
că merg după EI” i-a întrebat ce caută. Atunci când ei L-au întrebat la rândul lor 
unde locuieşte, Hristos i-a chemat să vină cu El. În continuare, Sfântul 
Evanghelist notează: “Au mers deci şi au văzut unde locuia şi au rămas la EI 
în ziua aceea“ (loan 1, 35-39). Faptul că Hristos Şi-a întors faţa şi i-a văzut 
înseamnă că Şi-a dezvăluit o parte din slava chipului Său, lucru care 1-a făcut pe 
ucenici să vrea să rămână cu El. Casa lui Hristos este lumina, pentru că 
Dumnezeu este „lumina neapropiată a caselor”, iar faptul că ucenicii au rămas 
în acea zi în casă înseamnă că ei au fost o zi întreagă în contemplarea Luminii 
nezidite. 


Aşadar, chemarea ucenicilor nu a reprezentat o simplă invitaţie la care ei au 
răspuns pentru că erau plini de zel, ci a fost rodul vederii de Dumnezeu şi al 
revelației. După cum spune Cuviosul Teofilact, acest lucru demonstrează că 
Hristos îşi arată faţa, adică slava chipului Său, numai celor care Îl urmează. Cu 
alte cuvinte, nimeni nu poate să ajungă la vederea de Dumnezeu dacă nu Îl 
urmează pe Hristos în practică, pentru că „dacă omul nu se curăţă pe sine, cum 
poate să dobândească cunoştinţa şi să primească lumina?” 


Y Cel de-al doilea eveniment a fost chemarea ucenicilor între care se află şi 
Sfântul apostol Petru. 


Hristos i-a întâlnit în ceasul când aceştia tocmai se întorceau după ce pescuiseră 
toată noaptea în zadar şi le-a spus să arunce din nou năvoadele în apă. După ce a 
prins peşti peste orice aşteptare, Simon Petru a căzut la picioarele lui Hristos şi 
I-a spus: „leşi de la mine, Doamne, că sunt om păcătos”. Sfântul Evanghelist 
Luca justifică această reacție: “Căci spaima îl cuprinsese pe el şi pe toţi cei ce 
erau cu el, pentru pescuitul peştilor pe care îi prinseseră ” (Luca 5,1-11). 


Sentimentul Sfântului Apostol Petru că este păcătos a fost rodul fricii lui 
Dumnezeu şi al întregii atmosfere create de minunea săvârşită. Este vorba 
despre manifestarea slavei lui Dumnezeu, de simţământul prezenţei Fiului lui 
Dumnezeu Cuvântul, dar şi de conştiinţa propriei necurăţii şi păcătoşenii. 


Dacă vom compara acest episod cu alte evenimente revelatoare de aceeaşi 
natură din Vechiul şi din Noul Testament, vom constata că frica nu provenea 
din fapte exterioare, ci din revelarea slavei lui Dumnezeu. 


= 


Schimbare la faţă înseamnă schimbarea înfățișării. La un moment dat, Hristos a 
dezvăluit ceea ce era ascuns, adică a arătat slava Dumnezeirii cu Care firea 
omenească a fost unită din clipa zămislirii în pântecele Născătoarei de 
Dumnezeu. Din iubire de oameni, Hristos a ascuns ceea ce EI era dintotdeauna, 
pentru ca ucenicii „să nu ardă” din pricina nevredniciei lor, ei nefiind încă 
pregătiți pentru a vedea. 


Pe Tabor, Hristos S-a schimbat la Faţă, dar „nu a luat o altă înfăţişare şi nici 
nu S-a transformat, ci S-a arătat ucenicilor cu adevărata Lui faţă” 


Aceasta înseamnă că Hristos nu a luat ceva ce nu avea, nici nu S-a transformat 
în ceva ce nu era, ci S-a arătat ucenicilor aşa cum era El în realitate. Practic, 
atunci când vorbim despre Schimbarea la Faţă, înţelegem că Hristos a arătat 
slava Dumnezeirii Sale, pe care o ţinea nevăzută prin faptul că apărea oamenilor 
cu trup obişnuit, pentru că oamenii nu puteau face faţă vederii Dumnezeirii. 


Sfântul loan Gură de Aur spune că Hristos nu a dezvăluit întreaga 


Dumnezeire, ci numai o mică parte din energia Sa. EI a făcut acest lucru ca să 
arate slava dumnezeiască doar ca o pregustare a Împărăției Cerurilor, dar şi din 
iubire de oameni, pentru ca ucenicii să nu-şi piardă încă viaţa prin vederea 
întregii slave a Dumnezeirii. De aceea, taina Schimbării la Faţă ascunde 


revelarea Împărăției Cerurilor, dar este şi expresie a iubirii de oameni a lui 
Dumnezeu. 


În textele liturgice se vorbeşte despre faptul că, în timpul Schimbării la Faţă, 
Hristos a îndumnezeit firea omenească pe care o luase asupra Sa. 


Asemenea exprimări nu arată că firea omenească s-a îndumnezeit în acel 
ceas. După cum afirmă firea omenească a primit 
Dumnezeirea, adică s-a îndumnezeit, prin unirea în ipostas şi prin 


comuniunea cu Fiul lui Dumnezeu, care a avut loc în momentul zămislirii lui 
Hristos în pântecele Născătoarei de Dumnezeu, în ziua Buneivestiri. În acel 


moment, Dumnezeirea a îndumnezeit firea omenească, iar firea omenească a 
fost îndumnezeită ; 


În timpul Schimbării la Faţă a lui Hristos, firea omenească îndumnezeită prin 
luarea ei de către Dumnezeu Cuvântul s-a arătat ucenicilor. Mai înainte, 
îndumnezeirea firii omeneşti era necunoscută, dar acum, ea se vădeşte. Acesta 
este sensul faptului că în unele tropare ale Bisericii se vorbeşte despre 
îndumnezeirea firii omeneşti în timpul Schimbării la Faţă. 


Lucrul acesta ne duce la concluzia că, pe Tabor nu a avut loc numai 
revelarea şi Schimbarea la Faţă a lui Hristos, prin care El a arătat câteva raze 
ale Dumnezeirii Sale, ci şi schimbarea la faţă a ucenicilor. Ucenicii s-au 
învrednicit să vadă îndumnezeirea firii omeneşti a lui Hristos tocmai pentru 
faptul că ei înşişi s-au schimbat. 


Sfinţii Părinţi vorbesc despre transformarea ucenicilor: „Ucenicii s-au 
transformat, iar aceasta i-a făcut să vadă transformarea” 


Schimbarea ucenicilor a avut loc în toată existenţa lor psihosomatică. Ei nu 
au văzut lumina Sfântă doar prin mintea lor, care este ochiul sufletului, ci şi 
prin Simţurile trupeşti, care au fost mai înainte întărite de harul nezidit al lui 
Dumnezeu şi au fost transformate pentru a putea vedea. Ochii trupeşti sunt 
orbi pentru lumina lui Dumnezeu, pentru că sunt zidiţi şi nu pot vedea 
Lumina nezidită. Tocmai de aceea, prin harul Creatorului, ochii au fost 
transformați spre a vedea slava lui Dumnezeu (Sfântul Grigorie Palama). 


E 


Pentru ca să arate slava Dumnezeirii Sale, Hristos a urcat pe Muntele Tabor. 
Lucrul acesta s-ar fi putut petrece şi pe o câmpie, într-un loc îndepărtat. Atunci 
de ce a fost preferat muntele? În vremurile vechi se obişnuia ca toate marile 


evenimente să se desfăşoare pe locuri înalte, pe munţi înalți sau scunzi, lucru 
valabil şi în cazul idolatrilor, care aduceau jertfta în munţi. Hristos a arătat 
măreţia slavei Sale pe Muntele Tabor, pentru că revelarea îndumnezeirii firii 
omeneşti este cel mai mare eveniment din istoria omenirii. 


In plus, după cum a spus Insuşi Hristos, El a venit să caute oaia rătăcită care s-a 
pierdut în munţi. Prin urmare, Hristos a urcat pe munte pentru a arăta că El a 


găsit oaia pierdută, că a slobozit-o de păcat şi de Diavol şi că EI este 
adevăratul păstor al oamenilor (AIR) 


Urcarea pe munte arată şi faptul că cei care vor să vadă slava Dumnezeirii în 
firea omenească a Cuvântului trebuie să iasă din micime şi să ajungă la cele 
înalte, să urce spre cer, adică să se curăţească de toate cele lumești care îi ţin 
legaţi de pământ. 


Schimbarea la Faţă a lui Hristos a avut loc în timpul zilei, fapt pentru care 
ucenicii vedeau atât soarele fizic, cât şi pe cel duhovnicesc. Într-un tropar de-al 
său, Sfântul Ioan Damaschin scrie: „Ascunsu-s-a de razele Dumnezeirii 
soarele cel simţitor, dacă Te-a văzut pe Tine schimbat la faţă, pe Muntele 
Taborului, lisuse al meu”. 


Cu alte cuvinte, soarele fizic s-a ascuns, adică a dispărut în faţa razelor 


Dumnezeirii lui Hristos. După cum spun sfinţii care au asemenea experienţe, 
este posibil ca la început ucenicii să fi văzut două lumini, adică lumina creată şi 
lumina necreată, dar atunci când s-a arătat energia Dumnezeirii, care era mult 
mai puternică, soarele fizic a dispărut cu desăvârşire. POI spune 
că pe Tabor, ucenicii vedeau doi sori: „unul pe cer, după fire, iar celălalt 
peste fire”. 


Sfântul Nicodim Aghioritul afirma că, în timpul Schimbării la Faţă a lui 
Hristos, pe Muntele Tabor priveliştea a fost copleşitoare. Aceasta s-a datorat 
în primul rând faptului că răsăriseră doi sori, ceea ce zidirea nu mai 
cunoscuse până atunci. Nu a fost vorba despre soarele care se arată înainte 
de răsărirea soarelui, adică despre aşa-numita parhelie, care este imaginea 
optică a soarelui ce precede răsărirea adevăratului soare, ci despre doi sori 
care s-au arătat la amiază (nu în zori, atunci când are loc fenomenul de 
parhelie). În al doilea rând, atmosfera a fost copleşitoare pentru că una din 
cele două apariţii luminoase era soarele care răsărise din ceruri, iar cealaltă 
era soarele duhovnicesc, care răsărise de pe pământ. Cel de-al doilea soare 
era fără de asemănare mai presus decât soarele fizic, care răsărise din ceruri. 
La fel cum, prin răsărirea soarelui fizic, toate stelele cerului dispar, atunci 
când a răsărit soarele dreptăţii, au dispărut toate razele soarelui fizic. 
Desigur, în acel moment, slava soarelui duhovnicesc nu a fost văzută de toţi 


oamenii de pe pământ, ci numai de trei ucenici şi de profeţii care s-au arătat 
atunci. 


Sfântul Grigorie Palama spune că, în afara cazului orbilor, soarele fizic care 


răsare din cer este văzut de toţi oamenii de pe pământ, în vreme ce soarele 
duhovnicesc al dreptăţii este văzut numai de cei vrednici şi pregătiți pentru 
aceasta. Continuându-şi ideea, el mai spune că soarele fizic este văzut de toţi 
oamenii pentru că nu are Suflet, rațiune şi voire, în vreme ce soarele 
duhovnicesc se arată cui vrea, dacă vrea şi cât timp vrea, pentru că, nu numai 
că are fiinţă, strălucire şi Slavă, dar are şi voire corespunzătoare. Prin 
urmare, doar cei care sunt învredniciţi de Dumnezeu pot vedea lumina 
duhovnicească şi nezidită, fiindcă Dumnezeu Se descoperă pe Sine Însuşi 
după cum voieşte El, iar această descoperire se face în funcţie de starea 
duhovnicească a oamenilor care se învrednicesc de o asemenea experienţă 
revelatoare. 

Am subliniat mai înainte faptul că lumina pe care au văzut-o Ucenicii pe 
Muntele Tabor nu era o realitate creată, ci însăşi lumina Dumnezeirii. Mai mult, 
ea nu era o a treia fire a lui Hristos, care ar fi fost până atunci ascunsă, ci era 
Însăşi Dumnezeirea Care a îndumnezeit firea omenească. Cu alte cuvinte, 
Hristos avea două firi, una dumnezeiască şi alta omenească, unite în ipostasul 
Său fără schimbare, fără amestecare, fără despărţire şi fără împărțire, iar 
ucenicii s-au învrednicit să vadă slava Dumnezeirii în firea omenească a 
Cuvântului. 


O învăţătură fundamentală a Bisericii spune că fiecare fiinţă îşi are energia sa. 
Dacă fiinţa este necreată, atunci energia este necreată, iar dacă fiinţa este creată, 
şi energia este creată. De asemenea, după cum afirmă Sfântul loan Damaschin, 
altceva este fiinţa sau firea, altceva este energia, altceva este cel de la care 
provine energia şi altceva este roada lucrării. Energia este slava fiinţei, însă cel 
de la care provine energia este persoana. Persoanele Sfintei Treimi au fire şi 
energie comune. După cum învaţă Sfinții Părinţi, noi, oamenii, nu vedem şi nici 
nu ne împărtăşim din fiinţa lui Dumnezeu, ci numai din energiile Sale. Prin 
urmare, ceea ce au văzut ucenicii pe Muntele Tabor nu era fiinţa lui 
Dumnezeu, ci energia Sa în firea omenească a Cuvântului. 


Lumina de i Muntele 'Tabor era slava Dumnezeirii. După cum spune Sfântul 


cuvântul Dumnezeire desemnează fiinţa lui Dumnezeu şi 
energiile Sale, pe când Dumnezeu desemnează persoana şi ipostasul. Nu 
putem numi Dumnezeire numai pe Tatăl, numai pe Fiul sau numai pe Sfântul 
Duh. Putem să spunem Dumnezeu Tatăl, Dumnezeu Cuvântul sau Dumnezeu 


Sfântul Duh, însă niciodată Dumnezeirea Tatălui, ca şi cum ea ar fi diferită de 
Dumnezeirea Fiului şi de Dumnezeirea Duhului Sfânt. 


Deoarece se referă la fire, cuvântul Dumnezeire poate fi redat şi prin energia lui 
Dumnezeu. De aceea, putem să vorbim despre „Dumnezeirea de deasupra”, 
adică despre firea Dumnezeirii care este cu totul neîmpărtăşită şi despre 
„Dumnezeirea binevoitoare”, reprezentată de energiile Dumnezeirii din care se 
împărtăşeşte omul. Cu toate acestea, Dumnezeirea este una în trei ipostasuri 


Cuvântul Dumnezeire este polisemantic şi desemnează diferite adevăruri 
teologice. Sfântul Grigorie Palama face mai multe analize interpretative care se 
referă la etimologia acestui cuvânt, adică la proveniența sa. Sfânta Treime Se 
numește 'Theotita (Dumnezeire) de la „se aşează şi ajunge pretutindeni”, 
desemnând omniprezenţa lui Dumnezeu. Cuvântul Theotita provine şi din „se 
face nevăzut şi fuge de peste tot”, însemnând că firea, adică fiinţa Sa, nu poate 
fi atinsă. Se numeşte Theotita pentru că „arde tot ce atinge şi distruge toată 
răutatea”, desemnând strălucirea lui Dumnezeu şi energia Sa care arde pe orice 
păcătos. Acest cuvânt poate proveni şi din theasthai, însemnând că Dumnezeu le 
vede şi le cunoaşte pe toate înainte ca ele să înceapă să existe. De asemenea, 
desemnează şi grija lui Dumnezeu pentru toate, fiindcă se leagă de exprimarea 
„a se îngriji şi a vedea”. În plus, cuvântul Theotita (Dumnezeire) provine de la 
theopoio (a adora). Toate aceste interpretări etimologice desemnează diferitele 
energii ale lui Dumnezeu, adică energia proniatoare, iluminatoare şi 
îndumnezeitoare, dar în acelaşi timp, desemnează şi ceea ce este neîmpărtăşit 
din Dumnezeu, adică fiinţa sau firea Sa. 


Concluzia teologică pe care am putea să o desprindem din toată această 
abordare este că ucenicii nu au văzut pe Tabor fiinţa lui Dumnezeu, ci 
energia necreată a Dumnezeului Treimic în firea omenească a Cuvântului. 

Schimbarea la Faţă de pe Muntele Tabor a avut loc la câteva zile după ce 
Hristos le-a vorbit ucenicilor: “Adevărat grăiesc vouă că sunt unii din cei 
care stau aici care nu vor gusta moartea până ce nu vor vedea Împărăţia lui 
Dumnezeu venind intru putere“ (Marcu 9, 1). 


Imediat după prezentarea acestor cuvinte ale lui Hristos, Sfântul Evanghelist 
descrie episodul Schimbării la Faţă, care s-a petrecut şase zile mai târziu. 
Aşadar, după cum reiese din Sfânta Evanghelie, între timp nu a mai avut loc nici 
un eveniment, nici o învăţătură şi nici o minune. Aceasta înseamnă că zilele care 


s-au scurs de la spusele Hristos şi până Schimbarea Să la Faţă au fost petrecute 
în linişte. 


Despre Împărăţia lui Dumnezeu se spun multe. Unii o identifică cu o instaurare 
a voii lui Dumnezeu asupra lumii, iar alții cu fericirea viitoare a celor drepţi. 
Faptul că există o legătură între Împărăţia lui Dumnezeu şi Schimbarea la Faţă a 
lui Hristos arată că în realitate, Împărăţia lui Dumnezeu este contemplarea 
harului necreat şi a slavei Dumnezeului Treimic în firea omenească a 
Cuvântului şi bineînţeles, îndumnezeirea omului. 


In legătură cu acest aspect, Sfântul Grigorie Palama face o observaţie 


deosebită. EI învaţă că Împărăţia lui Dumnezeu este strâns legată de Împărat, 
Care este Hristos Dumnezeu. În Hristos, firea dumnezeiască s-a unit cu cea 
omenească, iar slava Dumnezeirii a îndumnezeit şi a iluminat firea omenească. 
De aceea, acolo unde Se afla Hristos, era şi Împărăţia Cerurilor. Nu există 
împărat fără împărăție şi nici împărăție fără împărat. Aşadar, fără Împăratul 
Hristos, Împărăţia lui Dumnezeu nu poate fi concepută. 


În cuvântul Său, Hristos face legătura între împărăție şi vedere: „până ce nu vor 
vedea împărăţia lui Dumnezeu”. Este vorba despre vederea luminii necreate. 
» Venind” nu înseamnă că Împărăţia vine de undeva, ci înseamnă că ea se va 
arăta, pentru că acolo unde este Hristos este şi Împărăţia. 


Aşadar, nu este vorba despre o venire spaţială, ci despre o revelare, iar aceasta 
revelaţie-arătare are loc prin energia Duhului Sfânt. Lucrul acesta este desemnat 
prin cuvintele „întru putere”. Omul nu este capabil să vadă slava lui Dumnezeu 
dacă simţurile sale psihosomatice nu sunt întărite de energia necreată a lui 
Dumnezeu. 


Biserica şi Sfânta Împărtăşanie pot fi numite Împărăţia lui Dumnezeu atunci 
când cei care trăiesc în ele ajung la vederea slavei nezidite a lui Dumnezeu, 
care este adevărata Împărăţie. Dacă vorbim despre Biserică şi despre 
Împărăţia lui Dumnezeu fără a face legătura între acestea şi contemplarea lui 
Dumnezeu, care înseamnă vederea luminii necreate, atunci greşim din punct 
de vedere teologic. De altlfel, pentru că tainele Bisericii au o legătură foarte 
strânsă cu harul curăţitor, iluminător şi indumnezeitor al lui Dumnezeu, ele 
dezvăluie Împărăţia lui Dumnezeu şi îl duc pe om spre aceasta. 

Potrivit învăţăturii Sfinţilor Părinţi, pe Muntele Tabor, Hristos le-a arătat 
oamenilor frumuseţea originară a chipului lor, tocmai pentru că El a fost 
arhetipul zidirii omului, iar omul a fost creat după chipul Său. Prin aceasta, s-a 


vădit slava chipului, dar şi marea cinste pe care o avem de a fi creați după chipul 
lui Dumnezeu. Originea noastră este nobilă, nu umilă, pentru că slăvitul Hristos 
a fost prototipul, dar şi artistul plămădirii oamenilor. 


În mod repetat, în Sfânta Scriptură se spune că Hristos este noul Adam, Care S- 
a întrupat pentru a îndrepta greşeala protopărintelui nostru. Pe vremea când se 
afla în Rai, deşi era încă neîncercat, cel dintâi Adam se găsea la treapta 
iluminării minţii, deoarece chipul său era curat şi primea razele luminii sfinte. 
Dar, ca urmare a păcatului, el s-a întunecat şi a pierdut asemănarea lui 
Dumnezeu, fără însă a fi hpsit în totalitate de chipul de mai înainte. 


Potrivit Tradiţiei patristice, chipul lui Adam s-a înnegrit, adică s-a întunecat, 
fără a se pierde cu totul, dar prin întruparea lui Hristos şi prin îndumnezeirea 
firii omeneşti Adam a recăpătat slava anterioară, urcând chiar mai sus. 


Astfel, pe Muntele Tabor, Hristos a arătat care a fost prototipul zidirii omului 
şi în ce stare se afla primul Adam în Rai, înainte de cădere. 


Desigur, spunem toate acestea în mod convenţional, pentru că, după cum 
învaţă Sfântul Nicodim Aghioritul, strălucirea lui Hristos schimbat la faţă era 
mai Sfântă şi mai puternică decât strălucirea lui Adam de pe vremea când se 
afla în Rai. 


Acest lucru a avut două motivații. 

=> Prima motivaţie a fost că Dumnezeul Care l-a creat pe Adam era 
Dumnezeu prin fiinţă, în timp ce Adam era dumnezeu prin împărtăşire. 
Lumina lui Dumnezeu izvorăşte din fiinţa Lui, în vreme ce lumina pe care 
o avea Adam provenea din împărtăşirea din har. 

=> A doua motivaţie a fost că Hristos a luat fire omenească pe care a 
îndumnezeit-o în ipostasul Său, în vreme ce Adam a fost în comuniune cu 
Dumnezeu prin har. Aceasta înseamnă că, dacă în cazul lui Hristos, firea 
dumnezeiască s-a unit cu cea omenească în ipostas, în cazul lui Adam şi 
a oricărui alt om indumnezeit, firea omenească se uneşte cu Dumnezeu în 
har, nu în ipostas, pentru că unirea în ipostas a firii dumnezeieşti cu cea 
omenească a avut loc numai în Hristos. 


Pentru a se înţelege mai bine acest lucru, trebuie să spunem că, aşa cum scrie 
Sfântul loan Damaschin, există trei feluri de unire. 


— Prima este unirea în fiinţă, care are loc între Persoanele Sfintei Treimi, 
— a doua este unirea în ipostas, care s-a petrecut în cazul lui Hristos, o 
dată cu întruparea Sa, Hristos fiind singurul Dumnezeu-Om; iar 


— a'treia este unirea în har şi se petrece cu oamenii îndumnezeiţi, care nu 
se unesc cu Dumnezeu în fiinţă, pentru că acest lucru are loc numai între 
Persoanele Sfintei Treimi şi nici în ipostas, pentru că Dumnezeul-Om este 
unul singur, ci se unesc prin împărtăşirea din har. De aceea, Sfinţii nu se 
numesc dumnezei-oameni, fie şi în har, ci dumnezei prin har sau oameni 
îndumnezeiți. 


Cu toate acestea, Hristos schimbat la față a arătat slava arhetipului zidirii 
noastre. Însă originalul are o mai mare valoare, la fel cum, în cazul statuilor, cea 
mai mare valoare o are originalul, iar copiile sunt de o mai mică importanţă, 
pentru că oricine poate să le facă. Prin bunăvoința lui Dumnezeu, Schimbarea 
la Faţă a lui Hristos arată obârşia omului, dar şi scopul către care acesta 
trebuie să tindă. 

Chiar dacă este zidită, lumina fizică reprezintă singura realitate de pe pământ 
care poate reda slava şi strălucirea Dumnezeirii. Chipul lui Hristos strălucea ca 
un soare, iar îmbrăcămintea Lui s-a făcut albă ca lumina, pentru ca în acest fel, 
omul să poată înţelege slava Dumnezeirii. Nu există nici o altă realitate 
pământească care să exprime acest lucru. 


Se cunoaşte faptul că Dumnezeu este şi Se numeşte Lumină, pentru că acest 
lucru a fost revelat de Însuşi Hristos, Care a spus: “Eu sunt Lumina lumii” 
(Ioan 8, 12), dar şi pentru că cei care s-au învrednicit mai apoi să Îl vadă, au 
afirmat că EI era ca o lumină strălucitoare. După cum notează 
DIE, cvanshelistul a spus că înfăţişarea lui Hristos strălucea ca 
soarele pentru că nu există nici o altă imagine care să prezinte mai bine 
strălucirea chipului lui Hristos din acel moment. 


Imaginea soarelui dezvăluie încă un adevăr teologic, pe care îl prezintă 
EI precizează că între lumină şi soare există o 


diferenţă. După cum ştim din Vechiul Testament, Dumnezeu a făcut lumina în 
prima zi a creaţiei, iar în a patra zi, a făcut soarele şi i-a dat lumina. Aşadar, 
lumina a fost înainte-creată, iar în discul soarelui ea a strălucit în cea de-a patra 
zi. Prin analogie, acest lucru se observă şi în cazul lui Hristos. Lumina lui 
Dumnezeu a fost şi este fără început, adică nu a existat timp în care ea să nu fi 
existat. Mai târziu, atunci când a avut loc întruparea, firea omenească a fost 
luminată, pentru că a luat în ea plinătatea Dumnezeirii. Aşadar, Dumnezeu a 
fost lumină dintotdeauna, iar atunci când a avut loc întruparea, trupul pe care l-a 
luat a devenit şi el izvor al luminii necreate. 

Există însă o diferenţă enormă între lumina Dumnezeirii şi lumina soarelui, tot 
atâta câtă există între nezidit şi zidit. Ziditul are un început al existenţei sale şi 


ar trebui să aibă şi un sfârşit, dar Dumnezeu vrea ca el să nu aibă sfârşit. În plus, 
ziditul suferă schimbări şi alterări. Neziditul nu are nici început şi nici sfârşit şi 
desigur, nu suferă nici modificări şi nici alterări. De aceea, pentru a desemna 
neziditul, putem folosi realităţi fizice numai în mod convenţional. Sfântul 
Evanghelist scrie: “şi a strălucit faţa Lui ca soarele” (Matei 17,2). Chipul Său 
nu s-a făcut soare, ci ca soarele. 


DINA notează diferența dintre strălucirea soarelui fizic 


şi strălucirea soarelui dreptăţii. Deoarece este supusă legilor timpului, lumina 
soarelui fizic ajunge la ochii omului o dată cu scurgerea timpului, adică nu toată 
dintr-o dată, în masă, ci puţin câte puţin. Ea variază de la revărsatul zorilor spre 
răsăritul soarelui, de la răsăritul soarelui spre miezul zilei şi de la miezul zilei 
spre apus. Aşadar, revărsarea luminii variază, ea oferindu-se în funcţie de 
diferitele momente ale zilei. Însă, în cazul luminii văzute de ucenici pe Muntele 
Tabor, nu s-a petrecut acelaşi lucru. Deoarece lumina dreptăţii este nezidită şi 
deasupra timpului, ea nu i-a luminat pe Apostoli „puţin câte puţin, progresiv şi 
prin transfer, ci direct, toată la un loc”. 


În funcţie de starea duhovnicească a omului, lumina lui Dumnezeu lucrează în 
două feluri: luminător şi mistuitor. După cum spune 

cărbunele este alcătuit atât din partea pământească şi materială, 
care se face cenuşă, cât şi partea care înseamnă lumina şi flacăra. De aceea, 


în unele cazuri arde, iar în altele, luminează. Acest lucru se petrece şi cu lumina 
lui Dumnezeu din firea omenească a Cuvântului. Hristos Se aseamănă cu 


cărbunele aprins, pentru că are atât fire omenească, materială, cât şi lumina 
Dumnezeirii. Însă cu EI se petrece un lucru diferit faţă de fenomenul suferit de 
cărbune, care nu îi luminează pe acei aflaţi la depărtare şi îi arde pe cei care sunt 
aproape, căci El Se face lumină pentru oamenii curățiţi de păcate şi foc pentru 
cei care sunt necuraţi. 


Cu această ocazie, trebuie să mai analizăm o frumoasă observaţie a Sfântului 
Vasile cel Mare în legătură cu întruparea lui Hristos. Folosind ca exemplu fierul 
înroşit în foc, el spune că focul nu vine în fier prin deplasare, ci prin transmitere. 
Aceasta înseamnă că focul nu se deplasează către fier ci, rămânând în locul său, 
îi transmite acestuia puterile şi energiile sale, astfel încât, pe de o parte, ca 
urmare a acestui transfer, focul nu se micşorează, iar pe de altă parte, el umple 
întreg fierul. Prin analogie, acelaşi lucru s-a petrecut şi la întruparea Fiului 
lui Dumnezeu Cuvântul. Dumnezeu nu S-a mişcat din Sine, adică nu S-a 
deplasat spaţial, ci a binevoit către neamul omenesc, înălțându-Și cort în noi 
fără a înceta să Se afle în ceruri. În imnele închinate Născătoarei de 
Dumnezeu, acest lucru este redat în chip minunat: „Bunăvoire dumnezeiască 
d fost, iar nu mutare din loc”. 


Sfântul Evanghelist Matei spune: “şi a strălucit faţa Lui ca soarele” (Matei 17, 
2). Dincolo de aspectele pe care le-am accentuat până aici, trebuie să ne 
extindem analiza şi să mai subliniem câteva-adevăruri teologice în legătură cu 
strălucirea chipului lui Hristos. 


Lumina lui Dumnezeu este de dinainte de veac şi deasupra timpului, dar pe 
Tabor, din dragostea nespusă a lui Dumnezeu pentru oameni, ea a luat formă pe 
trupul omenesc „ca pe discul soarelui”. În ciuda strălucirii şi a descrierii sale 
pe chipul lui Hristos, lumina „este neamestecată şi neamestecat le împlineşte 


e toate şi rămâne nedescrisă chiar şi atunci când este descrisă” 
„ Aceasta este marea taină a întrupării lui Dumnezeu 


Cuvântul, a Schimbării Sale la Faţă, dar şi a îndumnezeirii omului. 


Pentru a nu se face nici o confuzie între lumina zidită a soarelui şi Lumina 
nezidită a Dumnezeirii, de multe ori, pentru desemnarea luminii necreate, Sfinţii 
Părinţi folosesc sintagma „întunericul de deasupra luminii”. Cu adevărat, 
Dumnezeu este lumină, aşa cum L-au văzut Sfinţii, dar pentru a reda vederea 
superioară şi pentru a se evita corelaţia cu alte lumini care sunt create, această 
lumină se numeşte şi întuneric de deasupra luminii. În acest cadru, trebuie să 
analizăm teologia catafatică (pozitivă) şi cea apofatică (negativă). Teologia 


catafatică, ce Îl desemnează pe Dumnezeu prin energiile Sale şi prin rezultatele 
acestor energii, Îl caracterizează pe Acesta ca fiind lumina adevărată, 
inaccesibilă şi absolută. Teologia apofatică Îl numeşte pe Dumnezeu 
„Ssupralumină” şi spune că El este deasupra oricărui nume şi deasupra 
substanţei. Astfel, aceasta din urmă teologie nu conduce spre agnosticism şi nici 
nu sfârşeşte într-un misticism neîntemeiat, ci evită pericolele raționalismului şi 
ale explicării Dumnezeirii prin simţuri (Sfântul Nicodim Aghioritul). 


Din toate acestea, înţelegem că faţa Domnului a strălucit ca soarele, dar în 
acelaşi timp, a strălucit şi deasupra soarelui, ceea ce înseamnă că a strălucit în 
chip inexprimabil şi deasupra înţelegerii sau a rațiunii. F/ormulările Sfinților 
Părinţi exprimă cel mai bine această realitate. Ei spun că ucenicii lui Hristos 
şi cei îndumnezeiţi din decursul veacurilor Îl văd pe Dumnezeu fără să ÎI 
vadă, Îl aud fără să Îl audă, se împărtăşesc din EI fără să se împărtăşească şi 
ÎI înţeleg fără să ÎI înţeleagă. 


Prin urmare, strălucirea lui Hristos de pe Tabor şi revelarea slavei Sale către 
oamenii îndumnezeiţi din fiecare epocă nu reprezintă evenimente ale simţurilor, 


ci lucruri tainice, care înseamnă vădirea în chip nespus a slavei lui Dumnezeu. 

În momentul Schimbării la Faţă de pe Muntele Tabor, Dumnezeul Treimic S-a 
revelat în acelaşi fel în care S-a descoperit pe Sine şi în ceasul Botezului lui 
Hristos. Cea de-a doua Persoană a Sfintei Treimi, Care a primit întruparea, a 
strălucit în faţa ucenicilor şi le-a arătat slava Dumnezeirii Sale. Tatăl a adeverit 
că Acela era Fiul Său iubit, iar Sfântul Duh a fost norul luminos care i-a 
acoperit pe ucenici. 


Dumnezeul Treimic este lumină, pentru că lumina este strălucirea Dumnezeirii 
şi vederea harului Dumnezeului Treimic. In troparele Bisericii se cântă: 
„lumină este Tatăl, lumină este Cuvântul, lumină şi Sfântul Duh”. 


Chipul lui Hristos a strălucit ca soarele, vocea Tatălui a fost o vedere puternică a 
luminii, iar norul, care înfăţişa prezenţa Duhului Sfânt, era şi el luminos. De 
aceea, după cum spune în acel moment, ucenicii nu 
au putut Să reziste şi au căzut la pământ. Toate acestea exprimă slava 
Dumnezeirii. 


În punctul culminant al vederii de Dumnezeu, s-a auzit vocea Tatălui: “Acesta 
este Fiul Meu cel iubit întru Care am binevoit” (Matei 17,5). Atunci când am 
analizat Botezul lui Hristos, am văzut semnificaţia acestei adeveriri a Tatălui. În 
analiza de faţă, vom prezenta punctul de vedere al 

care spune că Tatăl Îşi arată marea Sa dragoste pentru Fiul Său după 


fire, Cel Unul Născut. Dragostea Tatălui este triplă, mai întâi pentru că 
Hristos este Fiu, iar fiecare părinte îşi iubeşte copilul, în al doilea rând, 
pentru că El este iubit şi în al treilea rând, pentru că a binevoit în EL. 


Vocea Tatălui a arătat şi faptul că, pe lângă văz, pe Muntele Tabor există şi auz. 
În realitate, după cum spune în timpul vederii 
de Dumnezeu şi al revelării Sale, toate simţurile omului se fac unul singur, 
adică se unesc. De aceea, vederea este auz, auzul este vedere, iar vederea şi 
auzul sunt gust şi pipăit etc. Cu toate acestea, în timpul contemplării lui 
Dumnezeu, omul nu este dezintegrat, pentru că dezintegrarea este trăsătura 
caracteristică ființei umane căzute. Atunci când ajunge la vederea de 
Dumnezeul omul Îl vede pe Creator prin propria sa îndumnezeire. 


După cum spune UE, die obicei, vederea este mai 


demnă de crezare decât auzul. Mai întâi omul aude ceva după care urmează 
vederea. Însă în acest caz, se petrece contrariul. Ucenicii au văzut slava lui 
Dumnezeu, după care, prin intermediul auzului, a urmat confirmarea. Explicând 
acest lucru, Sfântul Nicodim Aghioritul spune că de aici se vădeşte diferenţa 
dintre Vechiul şi Noul Testament. De obicei, în Vechiul Testament, revelaţiile 
veneau mai ales prin auz, de vreme ce proorocii dezvăluiau cele viitoare prin 
preziceri şi profeţii. În mod obişnuit, oamenii auzeau mai întâi despre 


Dumnezeu, după care Îl vedeau, aşa cum, de altfel, mărturiseşte şi Dreptul Iov: 
“Din spusele unora şi altora auzisem despre Tine, dar acum ochiul meu Te-a 
văzut” (lov 42, 5). În Noul Testament, însă, se petrece contrariul. De obicei, mai 
întâi este vederea, după care urmează auzul. Acest fapt este firesc pentru că în 
Vechiul Testament, venirea lui Mesia era ascunsă, dar atunci când Fiul lui 
Dumnezeu a venit în trup, mai întâi a fost văzul, pentru că EI a fost văzut, după 
care a urmat confirmarea. 


Lucrul acesta se petrece şi în viaţa bisericească şi duhovnicească. Atunci când 
ne aflăm în Stadiul curăţirii, care aminteşte în fond de modul de viaţă legat de 
Legea Vechiului Testament, Îl cunoaştem pe Dumnezeu doar din auzite. Însă 
când ajungem la iluminarea minţii şi la îndumnezeire, prin viaţa petrecută în 
taine şi în împărtăşirea din energiile iluminatoare şi îndumnezeitoare ale 
Creatorului, atunci Îl vedem pe Dumnezeu. 


Toate aceste consideraţii sunt spuse în mod convenţional şi în contextul creat de 
faptul că, atunci când omul ajunge la îndumnezeire, puterile sale psihosomatice 
se unesc. 


Vocea Tatălui vine din norul luminos, lucru care arată că Tatăl este de o fiinţă 
cu Sfântul Duh, dar şi că cele trei sfinte ipostasuri sunt de o ființă. Arătarea 
norului luminos se leagă şi de adevărul revelator că Hristos a fost Acela Care a 
îndrumat poporul lui Dumnezeu în Vechiul Testament. 


În cartea Ieşirii, se spune că Dumnezeu conducea poporul israelit în drumul său 
din pământul Egiptului spre pământul făgăduinţei, luminându-l noaptea cu foc şi 
acoperindu-l cu un nor în timpul zilei: “Iar Domnul mergea înaintea lor: ziua 
în Stâlp de nor, arătându-le calea, iar noaptea în stâlp de foc” (Ieşirea 13,21). 


Pe Muntele Tabor, au fost prezente atât lumina cât şi norul. Lumina era 
Hristos, pentru că Îi strălucea chipul ca soarele, iar norul era prezenţa 
Duhului Sfânt. Din acest adevăr nu trebuie să se înţeleagă că lucrarea Fiului a 
fost diferită de lucrarea Preasfântului Duh sau că iconomia Fiului era separată 
de iconomia Duhului Sfânt. De altfel, se ştie faptul că zidirea şi rezidirea omului 
reprezintă lucrarea comună a Dumnezeului Treimic. 


În concluzie, ceea ce trebuie subliniat este faptul că pe Tabor, S-a arătat şi S-a 
revelat Dumnezeul 'Treimic. Viaţa bisericească şi duhovnicească înseamnă 
împărtăşirea din harul nezidit al lui Dumnezeu prin firea omenească a 
Cuvântului. Atunci când ne împărtăşim cu preacuratele Taine, ne împărtăşim 
din Trupul şi din Sângele lui Hristos şi din energiile Dumnezeului Treimic. 

În afară de Dumnezeul Treimic, pe Muntele Tabor se mai aflau cinci 
persoane. Lângă Hristos erau două persoane proeminente din Vechiul 
Testament — Profetul Moise şi Profetul Ilie — precum şi trei ucenici: Petru, 
Iacov şi loan. Primii sunt reprezentanţi ai Vechiului Testament, mai precis, 
unul al Legii (Moise), iar celălalt al profeților (Ilie), în vreme ce Apostolii 
sunt reprezentanţi ai Noului Testament. 


Ucenicii ştiau din cel puţin două motive că persoanele din Vechiul Testament 
care s-au arătat erau Moise şi Ilie. 


În primul rând, această cunoaştere venea prin harul lui Dumnezeu, fiindcă 
ucenicii i-au văzut pe bărbaţii văzători de Dumnezeu din Vechiul Testament 
tocmai pentru că se aflau în lumina lui Dumnezeu. După cum spune 
Grigorie Palama, lumina lui Dumnezeu dezvăluie toate cele viitoare şi cu atât 
mai mult pe cele prezente. 


În al doilea rând, Apostolii i-au recunoscut pe cei doi oameni văzători de 
Dumnezeu ai Vechiului Testament din discuţia avută de aceştia cu Hristos. 
Sfântul Evanghelist scrie: “Și iată, Moise şi Ilie s-au arătat lor, vorbind cu El” 
(Matei 17, 3). Cuvintele Sfântului Evanghelist Luca sunt grăitoare, deoarece 
prezintă conţinutul discuţiei: “Și iată, doi bărbaţi vorbeau cu El, care erau 
Moise şi Ilie şi care, arătându-se întru slavă, vorbeau despre sfârşitul Lui, pe 
care avea să-l primească în Ierusalim” (Luca 9,30-31). Bărbaţii din Vechiul 
Testament care s-au arătat în acel ceas vorbeau despre Patimile lui Hristos. 


Pentru că Schimbarea la Faţă a lui Hristos a avut loc în timpul rugăciunii — 
deoarece Sfântul Evanghelist Luca spune: “$i pe când Se ruga EI, chipul feţei 
Sale s-a făcut altul” (Luca 9, 29) — iar discuţia cu Hristos a celor doi bărbaţi se 
referea la Patimi, ajungem la concluzia că aceste fapte sunt strâns legate de 
rugăciunea Domnului de pe Ghetsimani, în care cerea să fie izbăvit de paharul 
amar al morţii. 


Cuviosul Teofilact spune că ucenicii au înţeles cine erau cei doi profeţi din 
cuvintele pe care aceştia le-au adresat lui Hristos, cuvinte care, probabil, 
aveau legătură cu cele proorocite de ei în timpul vieţii. Se poate că Moise să fi 
spus: „Tu eşti Cel ale Cărui Patimi le-am vestit; înjunghie mielul şi săvârşeşte 
Paştile”, în vreme ce Ilie ar fi adăugat: „Tu eşti Cel a Cărui Înviere am vestit- 
o în chipul fiului văduvei”. Moise vorbea despre preînchipuirea Patimilor lui 
Hristos, adică a Paştelui creştin, în vreme ce Ilie vorbea despre Învierea lui 
Hristos. 
INI 


Din Tradiţia patristică, se cunoaşte faptul că numai cei care se află la treapta 
vederii de Dumnezeu se împărtăşesc din harul îndumnezeitor al Domnului, 
pentru că descoperirea lui Dumnezeu către oamenii necuraţi înseamnă iad şi 
osândire. 


Aşadar, Moise şi Ilie s-au arătat în timpul Schimbării la Faţă a lui Hristos nu 
numai pentru că erau reprezentanţi ai Legii şi ai proorocilor Vechiului 
Testament, dar mai ales pentru că amândoi au fost văzători de Dumnezeu în 
timpul vieţii lor. 


— Pe muntele Sinai, Moise a văzut slava Cuvântului neîntrupat, adică a 
Celui care i-a dat Legea sau Vechiul Testament. Dar şi înainte de 
aceasta, Moise a mai avut o uimitoare vedere de Dumnezeu, care 
preînchipuia întruparea Cuvântului, sub forma rugului care ardea fără a 
se mistui. Altă dată, într-un moment greu al vieţii sale, Moise I-a cerut lui 
Dumnezeu să Se arate pe Sine ca să fie văzut. Dumnezeu i-a spus că Se 
va arăta, dar pentru aceasta, Moise trebuia să meargă la o stâncă. Şi 
trecând Dumnezeu, l-a ascuns în scobitura stâncii ca să nu-l vadă chipul, 
ci numai spatele (Ieşirea 33, 12-23). Această revelaţie preînchipuie 
întruparea lui Dumnezeu Cuvântul. 

= Dar şi Profetul Ilie s-a învrednicit să-L vadă pe Cuvântul neîntrupat ca o 
adiere de vânt lin. Aşadar, arătarea lui Dumnezeu către Ilie nu s-a făcut 
sub forma vântului, a cutremurului sau a focului, ci în chip de vânt lin. 
Iar după foc va fi adiere de vânt lin şi acolo va fi Domnul. Auzind vocea 
ce venea din adierea de vânt, Profetul Ilie şi-a acoperit chipul cu mantia 
şi a ieşit şi a stat la gura peşterii (III Regi 19, 11-13). 


Această vedere de Dumnezeu a fost legată de întruparea Cuvântului, Dumnezeu 
arătându-Şi astfel iubirea Sa de oameni. 


Există totuşi o mare diferenţă între vederea de Dumnezeu pe care au avut-o 
profeţii pe vremea când trăiau şi cea de pe Tabor. În timpul vieţii lor, profeţii L- 
au văzut pe Dumnezeu neîntrupat şi de aceea, s-au ascuns în stâncă sau în 
peşteră, în vreme ce acum, ei ÎL văd pe Cuvântul întrupat. Odinioară, pe Sinai, 
focul ardea până la cer şi era negură, nor, furtună şi o voce puternică 
(Deuteronomul 4, 11-12), lucruri care aparţin Vechiului Testament, în vreme ce 
pe Tabor toate erau strălucitoare şi pline de lumină neapropiată a Dumnezeirii, 
semn că lumina aceasta era mai presus de Legea Vechiului Testament. 


DIR prezintă foarte expresiv motivele pentru care bărbaţii 


văzători de Dumnezeu din Vechiul Testament şi-au făcut apariția: 
Y mai întâi, pentru a se dovedi faptul că Hristos este Stăpânul Legii şi al 
proorocilor,; 


Y în al doilea rând, pentru a se arăta că El este stăpânul celor vii şi al 
celor morţi, fiindcă Moise era învăţător de lege şi a murit, iar Ilie era 
profet şi trăia încă, el fiind răpit la cer într-un car, 

Y înal treilea rând, pentru a se dovedi fără putinţă de tăgadă că Hristos nu 
era nici împotriva Legii, nici a lui Dumnezeu, fiindcă, altfel, aceşti mari 
văzători de Dumnezeu nu ar fi vorbit cu EL; 

Y în al patrulea rând, pentru a elimina bănuiala multora că EI ar fi Ilie, pe 
care îl aşteptau iudeii sau vreun alt profet şi 

Y în al cincilea rând, pentru a-i învăţa pe ucenici să fie asemenea acestor 
mari bărbaţi, adică blânzi ca Moise şi râvnitori, neînduplecaţi şi grabnici 
în a-şi pune viaţa în primejdie pentru adevăr atunci când este nevoie, la 
fel ca Profetul Ilie. 


Profeţii Moise şi Ilie stăteau lângă Hristos cu evlavie şi cuviinţă. 


În canonul praznicului Schimbării la Faţă, Sfântul Cosma Melodul scrie: „cu 
Sfințită cuviinţă stând Moise şi Ilie în Muntele Taborului şi chipul 
dumnezeieştii feţe luminat văzându-l, pe Hristos în părintească slavă 
strălucind...” 


Pe Muntele Tabor, profeţii îl vedeau pe Dumnezeu Cuvântul întrupat şi în 
vederea de Dumnezeu, au cunoscut că El este Unul-Născut Fiul lui Dumnezeu, 
Care avea caracterul ipostasului Tatălui, adică slava lui Dumnezeu Tatăl şi de 
aceea, ei stăteau în faţa lui Hristos cu sfințită cuviinţă şi cu supunere de rob. 


După cum spune UE, în vechiul Testament, Moise 


stătea ca un arhiereu între Or şi Aaron, pentru ca poporul israelit să învingă, 
iar Ilie, ca arhiereu al lui Dumnezeu, i-a ucis pe preoţii lui Baal şi a adus 
ardere de tot Domnului. Aceşti doi arhierei ai lui Dumnezeu stau acum pe 
Tabor, ca preoţi şi ca robi, având în mijloc pe Marele Arhiereu Hristos, Care Se 
pregăteşte pentru marea jertfă. 


Cuvintele sfinţită cuviinţă şi supunere de rob amintesc de marea diferenţă care a 
existat şi care există între Hristos şi profeţi. După cum spune 

Hristos îi îndumnezeieşte pe oameni, pentru că El este după 
fire Fiu al lui Dumnezeu, în vreme ce profeţii sunt îndumnezeiţi, adică devin 
dumnezei prin împărtăşire. Cu alte cuvinte, Hristos este un soare cu lumină 
proprie, în vreme ce profeţii sunt aştri primitori de lumină. 


În continuare, trebuie să mai notăm un amănunt care exprimă un adevăr profund 
şi nu mai puţin important. Sfântul evanghelist Luca spune: “şi când a trecut 
glasul (Tatălui), S-a aflat lisus singur” (Luca 9,36). Adică atunci când nu s-a 


mai auzit vocea, au dispărut şi cei doi profeţi din Vechiul Testament, iar Hristos 
a rămas singur. 


După cum spune Cuviosul Teofilact, acest lucru s-a petrecut spre a se crede 
că vocea s-a auzit pentru Hristos, nu pentru Moise şi Ilie. Nu trebuia să se 


facă nici o confuzie între aceste persoane, pentru că Hristos este centrul celor 
cereşti şi al celor pământeşti. 

La marele eveniment al Schimbării la Faţă a lui Hristos au fost prezenţi doar trei 
ucenici, adică Petru, Iacov şi loan. Aceste trei persoane au fost luate de Hristos 
pentru a fi martori şi ai altor momente importante, precum învierea fiicei lui lair 
sau rugăciunea de pe Ghetsimani. 


Alegerea aceasta nu poate fi considerată părtinire, pentru că lui Hristos nu-l 
putem atribui predispoziții omeneşti şi tendințe pătimaşe. Motivația acestei 
alegeri este profund teologică. Ştim foarte bine că, pentru cei pregătiți de 
vederea lui Dumnezeu, arătarea lui Dumnezeu înseamnă Raiul, iar pentru cei 
necurăţiți sau nepregătiţi, ea este Iadul. De aceea, pentru a primi revelaţia lui 
Dumnezeu ca vedere şi nu ca osândă, omul trebuie să se găsească într-o stare 
duhovnicească corespunzătoare. Se pare, aşadar, că cei trei ucenici erau cei mai 
pregătiţi pentru primirea revelaţiei lui Dumnezeu. Pentru ceilalți, aceste lucruri 
trebuiau să rămână ascunse până după Învierea lui Hristos. 


Cei trei ucenici aveau câteva calităţi care îi făceau potriviţi pentru a fi de faţă la 
această descoperire. Cu toţii erau deasupra celorlalți ucenici 

„ Acest lucru se vădeşte din faptul că Petru Îl iubea mult (foarte) 
pe Hristos prin căldura credinţei sale, loan era iubit mult (foarte) de Hristos 


pentru mulțimea virtuţilor pe care le avea, iar Iacov era foarte sever cu iudeii, 
drept care a şi fost ucis de Irod 


Cel puţin doi din cei trei ucenici care au fost pe Tabor în acel ceas 
înfricoşător au dat mărturia celor petrecute. 


Y” Într-o epistolă de-a sa, Sfântul apostol Petru scrie: “pentru că noi v-am 
adus la cunoştinţă puterea Domnului nostru lisus Hristos şi venirea 
Lui, nu luându-ne după basme meşteşugite, ci fiindcă am văzut slava 
Lui cu ochii noştri. Referindu-se la vocea Tatălui, el adaugă: şi acest 
glas noi l-am auzit pogorându-se din cer, pe când eram cu Domnul în 
muntele cel sfânt” (II Petru 1,16-20). 

Y Dar şi Sfântul Evanghelist loan scrie în Epistola sa sobornicească: “Ce 
era de la început, ce am auzit, ce am văzut cu ochi noştri, ce am privit şi 


mâinile noastre au pipăit despre Cuvântul vieţii - şi Viaţa s-a arătat şi 
am văzut-o şi mărturisim şi vă vestim Viaţa de veci, care era la Tatăl şi 
s-a arătat nouă “(Il loan 1, 1-2). 


Dincolo de orice, textele scrise de Sfinţii apostoli sunt o dovadă a sfintei purtări 
de grijă a lui Dumnezeu şi raze din lumină experienţei avute de aceştia pe 
Muntele Tabor şi în ziua Cincizecimii. 


Văzându-L pe Hristos schimbat la Faţă, cei trei ucenici s-au bucurat, iar Petru a 
spus: “Doamne, bine este să fim noi aici; dacă voieşti, voi face aici trei colibe: 
Ţie una şi lui Moise una şi lui Ilie una. În continuare, după ce i-a acoperit 
norul luminos şi s-a auzit vocea Tatălui, au căzut cu faţa la pământ şi S-au 
spăimântat foarte” (Matei 17,4-6). 


DIS Sfântul Vasile cel mare, Sfântul loan Gură de Aur, Sfântul 
Grigorie Palama) spun că ucenicii au căzut la pământ din cauza luminii 
puternice. De altfel, este cert faptul că vocea Tatălui a fost o vedere de 
Dumnezeu mult mai intensă decât ce au văzut ucenicii mai înainte. Aşadar, ei s- 
au temut de lumina mult mai puternică. 


Uneori, în textele liturgice care se referă la acest eveniment, se spune că ucenicii 
au simţit frică, iar alteori, că au simţit bucurie. Dar, aşa cum explică 


Părinţi, această frică a fost strâns legată de bucurie, pentru că era o frică 
desăvârşită, de fiu, nu o frică de început, adică de rob. În acest caz, a fost 
vorba de bucurie, respect şi închinare în faţa marii taine pe care ucenicii s-au 
învrednicit să o vadă. 

Deja am subliniat faptul că cei doi profeţi erau reprezentanţi ai Vechiului 
Testament, în vreme ce apostolii aparțineau Noului Testament. De aici se vede 
limpede că Hristos este centrul Sfintei Scripturi. Vechiul Testament descrie 
revelaţiile Cuvântului neîntrupat şi prooroceşte întruparea Sa, iar Noul 
Testament descrie întruparea Fiului lui Dumnezeu, Cuvântul. Pe lângă 
prezentarea întrupării Cuvântului, Noul Testament oferă mărturia că oamenii se 
pot împărtăşi din întrupare, în sensul că se pot face mădulare ale Trupului lui 
Hristos. 

Aşadar, punctul central al Sfintei Scripturi este Hristos, Care vine întru slavă. 
De aceea, nu trebuie să insistăm prea mult pe anumite episoade narative, pentru 
a extrage din ele adevăruri morale, fiindcă, deşi sunt absolut necesare, acestea 
ne îndepărtează de mesajul profund al Sfintei Scripturi. Pentru că Hristos - 
Cuvântul neîntrupat şi întrupat - este centrul Sfintei Scripturi, iar Biserica este 
Trupul lui Hristos, Sfânta Scriptură poate fi tâlcuită fără greşeală numai de 


Biserică şi de cei care trăiesc în atmosfera văzătoare de Dumnezeu a Bisericii. 
Doar oamenii îndumnezeiţi, care sunt mădularele vii ale lui Hristos, pot tâlcui 
Sfânta Scriptură. 


După cum spune Sfântul evanghelist Matei, în timpul Schimbării la Faţă a lui 
Hristos, “a strălucit faţa Lui ca soarele, iar veșmintele Lui s-au făcut albe ca 
lumina” (Matei 17, 2). 


Sfântul evanghelist Marcu ne oferă mai multe amănunte, spunând: “şi S-a 
schimbat la faţă înaintea lor şi veşmintele Lui s-au făcut strălucitoare, albe 
foarte, ca zăpada, cum nu poate înălbi aşa pe pământ înălbitorul” (Marcu 9, 
2-3). 


In vreme ce chipul lui Hristos strălucea ca soarele, hainele Sale s-au înălbit şi 
păreau ca de zăpadă. Nici un vopsitor nu putea să le înălbească pe cât se 
făcuseră ele de albe. 


NOI ne învaţă că vesmintele strălucitoare reprezintă 


literele cuvântului lui Dumnezeu, care sunt luminoase pentru cei care văd 
duhovniceşte ceea ce este duhovnicesc. Dimpotrivă, oamenii care gândesc 
rațional nu pot să le explice şi nici să le înţeleagă, pentru că ele pot fi 
explicate numai de către văzătorii de Dumnezeu. Aceasta înseamnă că numai 
cei îndumnezeiţi pot înţelege cuvântul lui Dumnezeu şi cuvântul celor 
îndumnezeiți. 


Sfântul Maxim Mărturisitorul învaţă acelaşi lucru. El spune că duhul legii 


este sufletul, iar litera legii este trupul şi îmbrăcămintea. Fără a dispreţui 
veşmintele şi trupul, adică litera, trebuie să înaintăm spre duh, adică spre 
suflet. 


Prin urmare, atunci când studiem Sfânta Scriptură, este nevoie de multă atenţie, 
astfel încât, pe de o parte, să nu dispreţuim veşmintele ei, iar pe de altă parte, 
veşmintele să nu se facă pretext pentru a nu vedea chipul luminos al scrierii. 

Este important de subliniat faptul că, pe Muntele Tabor, ca în general în toată 
viaţa lui Hristos, Trupul Său s-a făcut izvor al harului nezidit al lui Dumnezeu, 
datorită unirii în ipostas a firii dumnezeieşti cu cea omenească. Înainte de 
întrupare, numai sfintele ipostasuri izvorau harul nezidit; acum însă, firea 
omenească în Persoana Cuvântului se face şi ea izvor al harului. Tocmai de 
aceea, chipul lui Hristos a strălucit ca soarele. 


Sfinţii Părinţi spun că, devenind izvor al harului nezidit, trupul luat de 
Hristos s-a făcut asemenea lui Dumnezeu. 


Prin analogie, un exemplu în acest sens este soarele fizic. Lumina a existat din 
prima zi a creaţiei, dar soarele s-a făcut izvor al luminii în cea de-a patra zi, 
atunci când s-a unit cu lumina. 


Aşadar, Trupul lui Hristos este asemenea lui Dumnezeu. Sfântul Grigorie 

spune: „prin luarea trupului de către Hristos, acesta s-a 
îndumnezeit şi s-a făcut asemenea Celui uns şi aş zice chiar asemenea lui 
Dumnezeu”. 


Acest lucru este afirmat şi în textele sfintelor sinoade şi în cele liturgice. 


În ciuda faptului că trupul s-a îndumnezeit şi că este şi se numeşte asemenea lui 
Dumnezeu, el nu depăşeşte graniţele firii omeneşti pentru a se transforma în 
Dumnezeire. Contrariul este susținut de monofiziți, care spun că firea 
omenească a fost absorbită de firea dumnezeiască. Dar adevărul este că, deşi s-a 
îndumnezeit, trupul a rămas neschimbat şi nu şi-a eliminat trăsăturile fireşti şi 
nici aşa-numitele patimi nepăcătoase, pe care Hristos le-a luat asupra Sa de 
bunăvoie. Aşadar, chiar după ce firea omenească a fost îndumnezeită, ea a 
păstrat partea pătimitoare, stricăcioasă şi muritoare. Desigur, putem spune acest 


lucru numai despre timpul de dinainte de Înviere, pentru că după Înviere 
Hristos a îndepărtat partea stricăcioasă şi muritoare şi toate aşa-numitele patimi 
nepăcătoase. Cele necesare în legătură cu această temă vor fi spuse atunci când 
vom vorbi despre Învierea lui Hristos. 


Faptul că Trupul lui Hristos s-a făcut izvor al harului nezidit are consecinţe 
uimitoare în viaţa bisericească, pentru că ne permite să ne împărtăşim din 
Trupul şi din Sângele lui Hristos. Prin Sfânta Împărtăşanie, omul nu ia harul 
lui Dumnezeu în mod abstract, ci primeşte Trupul lui Hristos, care este 
asemenea lui Dumnezeu pentru că izvorăşte harul nezidit. Desigur, prin 
aceasta nu se înţelege că orice creştin care se împărtăşeşte este sfinţit, ci 
numai acela care s-a pregătit şi care este mădular adevărat şi viu al Bisericii, 
adică al Trupului lui Hristos. Sfânta Împărtăşanie lucrează în funcţie de 
starea duhovnicească a omului. 

Tâlcuind evenimentul sfintei Schimbări la Faţă, putem observa diferitele grade 
de împărtăşire din slava lui Dumnezeu. Datorită unirii ipostatice a firii 
dumnezeieşti cu cea omenească, trupul pe care l-a luat Hristos s-a făcut izvor al 
harului necreat al lui Dumnezeu şi de aceea chipul Îi strălucea ca soarele. 
Aceasta înseamnă că Hristos i-a îndumnezeit şi îi îndumnezeieşte pe ucenicii 


Săi şi pe toţi oamenii care sunt vrednici de a se împărtăşi din energiile Sale 
îndumnezeitoare. Aşadar, prin harul şi prin bunăvoința lui Dumnezeu, oamenii 
se împărtăşesc din energiile îndumnezeitoare ale lui Dumnezeu. Dar şi 
veşmintele lui Hristos străluceau în slava lui Dumnezeu, adică s-a veselit 
întreaga zidire. 


Într-un tropar, Cuviosul Cosma Melodul spune că lumina neapropiată a lui 
Dumnezeu care s-a arătat pe Muntele Tabor „a veselit zidirea şi pe oameni i-a 
îndumnezeit”. Cu alte cuvintea zidirea se luminează şi se veseleşte, dar numai 
oamenii se îndumnezeiesc. 


Aşadar, întreaga creaţie se împărtăşeşte din slava lui Dumnezeu, însă în mod 
diferit. Nu se poate vorbi despre îndumnezeirea zidirii, ci despre sfinţirea zidirii 
şi despre îndumnezeirea firii omeneşti. Nu putem considera zidirea şi omul cu 
aceeaşi măsură, pentru că omul este raţional, în vreme ce zidirea este 
nerațională. Omul reprezintă încununarea întregii creaţii. El este microcosmosul 
în macrocosmos. 

Schimbarea la Faţă a lui Hristos arată cine este şi ce este Biserica, dar şi care 
este scopul ei. De Biserică aparţin profeţii, apostolii şi toţi cei care primesc 
teologia revelatoare a acestora, luptându-se pentru a avea cu toții acelaşi scop. 
Desigur, există multe trepte ale împărtăşirii din har, dar omul trebuie să se 
găsească cel puţin în stadiul curăţirii. 


De aici se vădeşte şi țelul cel mai important al Bisericii, care este îndrumarea 
omului spre îndumnezeire, adică spre vederea luminii necreate. Întreaga lucrare 
a păstorilor ţinteşte spre acest scop înalt. Aşadar, îndumnezeirea nu este un lux, 
ci reprezintă lucrarea tainică şi scopul fundamental al vieţii creştineşti. Aşadar, 
sfintele Taine şi viaţa ascetică au rolul de a-l îndruma pe om spre îndumnezeire, 
dar când se îndepărtează de acest scop, ele se fac idoli. 


Lumina necreată este hrana venită din cer, însemnând trăirea Împărăției lui 
Dumnezeu prin pregustarea bunătăţilor ce vor să fie. Schimbarea la Faţă a 
arătat ce anume este Împărăţia lui Dumnezeu şi care va fi Starea viitoare. 
Dumnezeul-Om va fi în mijlocul celor îndumnezeiţi, care se vor veseli în 
grade şi în forme diferite prin împărtăşirea din Slava lui Dumnezeu. 


În acest fel, se va pune în lucrare Psalmul lui David: “Dumnezeu a stat în 
dumnezeiasca adunare şi în mijlocul dumnezeilor va judeca ” (Ps. 81,1). 


Hristos sau, mai bine zis, Dumnezeul Treimic va fi Dumnezeu după fire, iar 
Sfinţii vor fi dumnezei prin împărtăşirea din har. Aşadar, la fel ca şi prezenţa 
noastră în Biserică, Împărăţia Cerurilor nu va fi o întrunire de oameni 
evlavioşi, ci o unire, o adunare a dumnezeilor după dar, al celor cu adevărat 
„îndumnezeiţi de Cel care este după fire Dumnezeu” 

Toate praznicele împărăteşti au caracter hristologic, dar şi antropologic şi 
soteriologic, lucru valabil şi în cazul Schimbării la Faţă a lui Hristos. Prin 
schimbarea Sa la faţă, Hristos a vădit îndumnezeirea firii omeneşti, precum şi 
slava celor care se vor uni cu El. Evenimentul Schimbării la Faţă este un punct 
de referinţă al învăţăturii soteriologice a Bisericii tocmai pentru că arată care 
este scopul existenţei omului. 


Pentru ca omul să ajungă la trăirea slavei îndumnezeirii sale, adică la 
împărtăşirea din energiile îndumnezeitoare ale Creatorului, trebuie ca el să 
treacă etapa curăţirii lăuntrice. Hristos iluminează omul în funcție de curăţia 
inimii sale. 


In acest sens, Sfântul Grigorie Teologul spune: „mai întâi omul se curăţă, iar 


apoi, celui curat i se vorbeşte”. 


Lumina duhovnicească lucrează la fel ca lumina fizică, pentru că luminează 
gândul curat şi inima strălucitoare tot aşa cum lumina fizică luminează ochii 
sănătoşi ai trupului. (NEEDED 


Referindu-se la Schimbarea la Faţă a lui Hristos şi la împărtăşirea din slava 
sfântă, Sfinţii Părinţi vorbesc despre urcarea fiecărui om pe muntele vederii de 
Dumnezeu. Biserica spune mereu: „luminează-ne pe noi păcătoşii cu lumina Ta 
veşnică”. 


Intr-o rugăciune a ceasului întâi, simţim nevoia să Il rugăm pe Hristos: 


Este însă nevoie de urcuş şi de creştere continuă. Şi în Biserică vorbim despre 
evoluţia omului, însă nu de la maimuţă la om, ci de la om la dumnezeu (prin 
har). Această teorie „evoluţionistă” a Bisericii oferă sens vieţii şi rezolvă toate 
problemele interioare şi neliniştile existenţiale ale omului. 


Sfântul Maxim Mărturisitorul învaţă că Hristos nu Se arată tuturor în acelaşi 


fel. Celor începători, Se arătă în chip de rob, iar celor care urcă pe muntele 
vederii de Dumnezeu Se arătă „în chip de Dumnezeu”. 


Îndată ce au văzut slava chipului lui Hristos, cei trei ucenici de pe Muntele 
Tabor au mărturisit [prin glasul lui Petru]: “Doamne, bine este să fim noi aici; 
dacă voieşti, voi face aici trei colibe: Ție una şi lui Moise una şi lui Ilie una” 
(Matei 17, 4). 


Tâlcuind această dorinţă a ucenicilor, Sfântul Maxim spune că cele trei 
corturi Sunt cortul practicii (al faptei), al teoriei (al vederii de Dumnezeu) şi al 
teologiei (al grăirii de Dumnezeu). 


Y Chipul primului cort (al practicii) era Ilie, ca om plin de bărbăţie şi de 
cuminţenie, 

Y chipul celui de-al doilea (al teoriei) era Moise, ca învăţător de lege şi ca 
îndreptător, iar 

Y chipul celui de-al treilea cort (al teologiei) era Împăratul Hristos, pentru 
că era desăvârşit în toate. 


Din această analiză interpretativă se vădesc cele trei trepte ale vieţii 
duhovniceşti care alcătuiesc urcuşul sufletesc al omului pe Muntele Tabor. 
Acestea sunt: curățirea, iluminarea şi îndumnezeirea. Aşadar, nu este vorba 
despre un urcuş spaţial, ci despre o creştere interioară. 


Dacă analizăm cu atenţie toată viaţa bisericească şi învăţătura soteriologică a 
Sfinților Părinţi, vom constata că se vorbeşte în permanenţă despre aceste trei 
trepte ale vieţii duhovniceşti, care sunt în legătură cu diferitele grade de 
împărtăşire a omului din harul lui Dumnezeu. Dacă viaţa duhovnicească nu este 
caracterizată de această creştere, ea devine idolatră şi sclavă a moralei. 


Schimbarea la Faţă a lui Hristos ne arată ce anume este teologia ortodoxă. 
Din învăţătura Bisericii cunoaştem că teologia nu este reprezentată de 
gândire şi de cunoştinţe raţionale, ci de împărtăşirea din harul îndumnezeitor, 
care înseamnă vederea Luminii necreate şi desigur, îndumnezeirea omului. 
Atunci când vorbim despre teologie, prin ea înţelegem experienţă (practică) şi 
vederea de Dumnezeu (teoria). 


În concluzie, trebuie spus că Schimbarea la Faţă a Domnului constituie un 
eveniment central din viaţa lui Hristos, dar şi un moment fundamental din viaţa 
omului. De aceea, acest eveniment nu poate fi analizat prin gânduri frumoase şi 
morale sau prin exaltare sentimentală, ci numai în limitele teologiei ortodoxe. 
De altfel, trăind în Biserică, nu căutăm pur şi simplu să devenim oameni mai 


buni, ci să ne facem dumnezei după har. La această înălțime ne cheamă viaţa 
bisericească şi teologia ortodoxă. 


(Din: Mitropolit Hierotheos Vlachos, Predici la Marile Sărbători, Ed. Egu- 
meniţa, 2008) 


Mitropolit Hierotheos Vlachos - Omul îndumnezeit primeşte descoperirea 
Dumnezeului Treimic 


In timpul vederii luminii celei necreate, omul îndumnezeit primeşte desco- 
perirea Dumnezeului 'Treimic. 


Odoxologia.ro 


Foto: Bogdan Zamfirescu 


Ucenicii lui Hristos pe Muntele Taborului au văzut slava lui Hristos. În acelaşi 
timp, au auzit în chip neauzit şi glasul Tatălui - „Acesta este Fiul Meu cel iubit” 
- şi au văzut venirea Duhului Sfânt în nor. Cum spune Sfântul Grigorie Palama, 
norul este prezenţa Duhului Sfânt. 


Aşadar, ucenicii lui Hristos au dobândit cunoaşterea Dumnezeului Treimic prin 
vedere şi descoperire dumnezeiască. Lor li s-a descoperit că Dumnezeu este o 
singură Fiinţă şi trei Ipostasuri. 


Este ceea ce învaţă şi Sfântul Simeon Noul Teolog care, în imnele sale, susține 
de mai multe ori că, în timpul vederii luminii celei necreate, omul îndumnezeit 


primeşte descoperirea Dumnezeului Treimic. 


Sfinţii în contemplaţie nu confundă însuşirile ipostatice. 


(Mitropolit Hierotheos Vlachos, Boala şi tămăduirea sufletului în tradiția 
ortodoxă, Editura Sofia, pp. 37-38) 


Sfântul cuviosul Paisie Aghioritul - Radiază lumină necreată 


De multe ori Starețul a văzut lumina necreată, dar în repetate rânduri a fost 
văzut cum €l însuşi radia lumina necreată. 

Ieromonahul Maxim Psilopulos, stareţul Chiliei „Intrarea în Biserică a Maicii 
Domnului", din Kerasia, mărturiseşte în scris: „Era 6 august 1977, praznicul 
Schimbării la Faţă a Mântuitorului. Starețul venise de cu seară la Chilia din 
Kapsala unde locuiam atunci. Aveam ca invitaţi doi teologi, profesorii G. Dilboi 
şi Atanasie Vista (acum monahul Arsenie de la Chilia noastră). 


După ce am săvârşit privegherea, la care Starețul a cântat cu cunoscuta sa voce 
plină de umilinţă, am servit masa. Apoi a pornit spre Coliba sa. Dar în clipa 
când ne-am luat rămas bun de la el, înainte de a răsări soarele, am văzut cum 
faţa lui a strălucit «ca lumina». Radia o lumină albă, dar nu orbitoare. Semăna 
cu lumina de la farurile maşinilor pe care o vedem atunci când este ceaţă deasă, 
şi care nu ne orbește. Nu am dat importanţă prea mult acestui fapt. 


Gândul îmi spunea câ se poate sâ fi fost o lumină din cer ca un dar al lui 
Dumnezeu pentru praznicul Schimbării la Faţă. Şi astfel m-am liniştit. 


Dar când s-au întors cei doi teologi, pe care i-am rugat să-l însoţească pe Stareţ 
până la Chilia proorocului Ilie, i-am auzit vorbind între ei: «Ce să fi fost, oare, 
acea lumină?» Apoi m-au întrebat: 
- Aţi văzut ceva la Starețul Paisie? 


- Da, am văzut, le-am răspuns. 
Atunci aceia mi-au spus cum au văzut faţa Stareţului luminată cu un altfel de 
lumină, nu ca cea a soarelui sau a lunii. 


Toţi trei au crezut că Domnul Cel care S-a schimbat la Faţă l-a răsplătit pe robul 
Său Paisie, pentru că era un nevoitor al propriei lui schimbări. Şi astfel am slăvit 
pe Dumnezeu care îi slăveşte pe cei care îl slăvesc pe EI. Nu i-am spus nimic, 
niciodată, Părintelui Paisie nici eu, nici aceia. Şovăiam, ne ruşinam, ne temeam. 
A plecat la cer fără să «afle» că noi, nevrednicii şi neînsemnaţii, l-am văzut în 
lumina Schimbării la Faţă. Însă suntem siguri că acum se află în lumina 
împărăției lui Dumnezeu." 


% 


Mărturia scrisă a unui frate, care ne-a rugat să nu îi publicăm numele: „Era pe la 
sfârşitul lui august 1984. Împreună cu un frate duhovnicesc şi cu fiul său, care 
avea vreo şase-şapte ani, ne-am hotărât să mergem la Sfântul Munte. Am fost 
găzduiţi la Sfânta Mănăstire Kutlumuş. După trataţia obişnuită de la arhondaric, 
monahul responsabil ne-a dus la camera unde aveam să rămânem. 


Ne-am lăsat lucrurile şi am ieşit în balcon de unde vedeam în depărtare Sfânta 
Mănăstire Iviron, iar mai aproape Coliba Părintelui Paisie. Era ora trei şi 
jumătate-patru după-amiază. Soarele puternic lumina totul până la orizont. 
Discutam diferite lucruri cu prietenul meu şi totodată luam aminte şi la fiul său, 
care se căţărase pe balustrada de lemn a balconului. 


La un moment dat am văzut ieşind de pe fereastra Colibei Stareţului o lumină 
diferită de cea a soarelui şi mai puternică decât ea. Diferenţa consta atât în 
intensitatea, cât şi în culoarea ei. Aceca era mai străvezie, mai curată, aurie şi 
totodată puţin albăstruie. 


Acest fapt minunat a durat cam zece minute. De când a început şi până ce s-a 
sfârşit mă întrebam dacă văd bine, dacă sunt sănătos. Urmăream acest fapt fără 
să întrerup discuţia cu prietenul meu. Deşi m-a cutremurat ceea ce am văzut, 
totuşi nu i-am spus nimic aceluia, ci am ţinut-o pentru mine. 


La sfârşitul lui septembrie 1993, l-am vizitat pentru ultima oară pe Stareţ la 
Coliba sa. L-am găsit foarte istovit. În timpul discuţiei gândul m-a îndemnat să-i 
spun despre acel fapt minunat pe care-l trăisem în 1984. Când i-am spus, 
expresia feţei i s-a schimbat, devenindu-i senină şi dulce. După câteva secunde 
mi-a spus cu smerenie şi reținere: «Sunt multe, dar nu este spre folosul meu să 
le spun.» La plecare i-am cerut binecuvântarea să spun şi altora acest fapt, dar el 
mi-a spus: «Lasă, binecuvântatule, nu-i nevoie!»." 

Înalt Prea Sfinţitul Panteleimon, mitropolit de Xantis, povesteşte: „Odată am 
petrecut noaptea la «Panaguda» iar dis de dimineaţă am citit slujba în bisericuţa 
Colibei. Am liturghisit (ca preot), iar la strană a cântat Părintele Paisie. Îmi este 
cu neputinţă să descriu binecuvântarea pe care am primit-o. Când a venit 
vremea Sfintei împărtăşiri, Starețul s-a apropiat cu multă evlavie şi zdrobire de 
inimă să se împărtăşească cu Preacuratele Taine. În timp ce s-a plecat şi-a scos 
fesul de pe cap lăsând să se reverse părul său frumos. Uimit am observat cum 
chipul lui s-a schimbat cu dumnezeiască prefacere şi a devenit luminos. Iradia o 
lumină lină, puternică. Această privelişte, neobişnuită pentru mine, a adus în 
sufletul meu dulceaţa acelei lumini dumnezeieşti. Atunci nu am vrut să spun 
nimic. Am păstrat în amintirea mea, ca un dar de mare preţ, chipul său purtător 
de lumină gata să primească pe Domnul Slavei, dar acum îl arăt, pentru că nu- 
mi aparține mie nevrednicului, ci tuturor celor care caută mângâiere de la acest 
chip purtător de lumină al Stareţului." 


Starețul a spus odată: „Cunosc pe mulți care, atunci când se împărtăşesc, ar 
putea străluci. Dar Dumnezeu nu îngăduie aceasta, ca nu cumva să-i invidieze 
ceilalți care îi văd." Nu cumva printre acei „mulți se ascunde şi el însuşi? Şi 
aceasta o spunem pentru că şi alte dăţi a fost văzut strălucind în timpul primirii 
Sfintei împărtăşanii. 


* 
Odată, doi ingineri de la Aviația de Război l-au vizitat pe Stareţ. Iar acela i-a 


întrebat: 
- Unde veţi rămâne peste noapte? 


Aceia neputându-şi aminti de numele mănăstirii, Starețul a continuat: 

- Bine, o să vă aduceţi aminte. Dar unde lucraţi? 

- Suntem ingineri la Aviaţie. 

- Am cunoscut şi eu un inginer pe care îl chema Xenofont, le-a spus Starețul 
plecându-şi capul. 


- A, da, şi-au amintit aceia. La Xenofont vom rămâne. 


Era ora două la amiază şi soarele strălucea puter nic. Unul dintre ei, care a 
povestit această întâmplare, a văzut o aureolă în jurul capului Stareţului mai 
luminoasă decât soarele. După ce au plecat, depărtându-se puţin de poartă, acela 
l-a întrebat pe prietenul său: 

- Gheorghe, vreau să te întreb ceva. 

- Despre ce? Despre aureolă? 


Mărturia ieromonahului $. de la Schitul Lacu, Sfântul Munte Athos: „Era pentru 
a doua oară când îl vizitam pe Stareţ (toamna anului 1993). Eram împreună cu 
monahul Dosoftei. Am intrat prin poarta din spate. Era multă lume în curte. Îl 
vedeam dintr-o parte pe Stareţ, care stătea în picioare în mijlocul curţii şi vorbea 
cu cineva. După ce am făcut câţiva paşi, şi-a întors capul spre noi şi ne-a privit. 
În acea clipă am văzut faţa lui strălucind. Deşi chipul lui strălucea de lumină, 
trăsăturile feţei se distingeau. În faţa acestei privelişti neobişnuite m-am oprit şi 
inima mi s-a umplut de multă dragoste şi bucurie. Starețul mi se părea nespus de 
dulce, niciodată în viaţa mea nu mai simţisem o astfel de dragoste. Apoi faţa lui 
a revenit la înfăţişarea ei normală." 

Mărturia monahului Alipie de la Sfânta Ana: „La Chilia vecină, a Sfântului loan 
Teologul se sevârşea călugăria unui tânăr. De faţă era şi Starețul Paisie. Eu 
stăteam alături de el. În timpul chinonicului, pe care îl cânta el însuşi, l-am 
privit şi i-am văzut capul strălucind foarte tare, încât nu-i puteam distinge 
chipul. Dar aceasta a ţinut puţin." 

Mărturia unui cleric anonim: „în timpul primei mele vizite la Coliba Stareţului 
Paisie mi s-a întâmplat ceva deosebit. Intrând în curte m-am oprit puţin înaintea 
ferestrei chiliei lui şi l-am văzut cum se ruga. Era pentru prima dată când îi 
vedeam. Apoi l-am auzit vorbind şi chiar destul de tare. Mi se părea mai 
degrabă o discuţie cu cineva şi nu un monolog. Era scăldat într-o lumină de 
culoare albăstrie. Mai concret, o rază de lumină albastră cobora de sus şi îi 
învăluia în întregime. Chiar însuşi Starețul îmi părea mult mai mare decât era în 
realitate, iar faţa lui era schimbată, luminată. Atunci când am văzut această 
privelişte nu mi-a trecut prin minte că acela ar putea fi Părintele Paisie, ci mult 
după aceea când am constatat că în chilia sa nu exista nimeni altul decât 
Starețul. După ce am plecat, cu cât mă depărtam de Coliba lui îmi dădeam 
seama din ce în ce mai mult de ce mare dar mă învrednicisem. lar aceasta îmi 
pricinuia bucurie şi pace." 

Deşi Starețul vedea slava lui Dumnezeu şi contempla lumina necreată şi de 
multe ori strălucea şi la exterior, el însuşi se străduia, pe cât îi stătea cu putinţă, 
să se ascundă şi nu deschidea discuţia despre aceste stări dumnezeieşti. Odată 
când cineva l-a întrebat despre lumina necreată, a răspuns în felul său plin de 
umor: „în chilia mea am numai o sobă care este zidită (creată)." 


(Extras din cartea leromonahul Isaac - Viaţa cuviosului Paisie Aghioritul) 


Sfântul ierarh Serafim Sobolev - Cuvânt la Schimbarea la faţă - Despre 
schimbarea oamenilor prin puterea harului Sfântului Duh 

SFÂNTUL IERARH SERAFIM (SOBOLEV) 
FĂCĂTORUL DE MINUNI DIN SOFIA 


Ținut în Biserica rusă "Sfântul Nicolae” din Sofia, 
la 6/19 august 1947 


Strălucească şi nouă, păcătoşilor, lumina Ta cea pururea fiitoare... (Din troparul 
praznicului) În condacul acestui mare praznic al Schimbării la Faţă a Domnului 
se spune: În munte Te-ai schimbat la Faţă... pentru ca atunci când Te vor vedea 
răstignit, să înţeleagă Patima Ta cea de bunăvoie şi să propovăduiască lumii că 
Tu eşti cu adevărat raza Tatălui. 


Aici, Sfânta Biserică ne arată scopul Schimbării la faţă a Domnului. Înaintea 
ucenicilor stătea o grea încercare a credinţei lor. Îi aştepta groaznica umilire a 
lui Hristos - scuiparea, ocărârea, biciuirea, răstignirea ruşinoasă şi moartea pe 
Cruce. Era nevoie să li se întărească credinţa în Fiul lui Dumnezeu şi să li se 
arate că EI de bunăvoie se predă acestei ruşini, acestor chinuri. Acest lucru L-a 
şi făcut Domnul, când S-a schimbat la Faţă înaintea ucenicilor Săi, pe Muntele 
Taborului şi li s-a arătat lor în toată slava Sa dumnezeiască. Ei n-au putut suferi 
această slavă şi au căzut cu faţa la pământ, simțind, în acelaşi timp, o negrăită 
fericire a Raiului şi înțelegând cu toată fiinţa lor că Hristos este cu adevărat Fiul 
lui Dumnezeu, este izvorul fericirii veşnice a celor care cred în El. 


Sfânta Biserică ne arată însă şi un alt scop al Schimbării la față a Domnului. 
Despre acest scop ea vorbeşte în următoarele cuvinte din troparul praznicului de 


astăzi: Schimbatu-Te-ai la faţă, în munte, Hristoase Dumnezeule,... Strălucească 
şi nouă, păcătoşilor, lumina Ta cea pururea fiitoare... 


Domnul toate le-a făcut pentru noi, ne-a învăţat, a pătimit şi a murit pentru noi, 
a înviat şi s-a înălţat la cer pentru noi şi s-a schimbat la faţă pentru noi, ca prin 
această lumină dumnezeiască să ne schimbăm şi noi, ca prin această lumină, 
din păcătoşi să ne facem curaţi şi sfinţi, din neputincioşi să devenim puternici, 
din trişti să ne facem bucuroşi. 


Această lumină pentru schimbarea noastră nu este altceva decât însuşi harul 
Sfântului Duh, care s-a pogorât peste apostoli şi de atunci se revarsă cu 
prisosinţă asupra noastră în Sfânta Biserică, prin Tainele acesteia. 


lar Sfânta Biserică ne arată o mulţime de exemple referitoare la felul minunat în 
care acest har dumnezeiesc, această lumină dumnezeiască ne schimbă pe noi, 
păcătoşii, ne înnoieşte şi ne înduhovniceşte. 


Astfel, prin acest har s-a luminat cândva tâlharul, răstignit o dată cu Hristos pe 
Cruce. Evangheliştii Matei şi Marcu povestesc că la început ambii tâlhari l-au 
hulit pe Domnul, iar evanghelistul Luca spune că l-a hulit pe Hristos numai unul 
dintre tâlhari. Este clar că Domnul, prin harul Său, s-a atins de inima celuilalt 
tâlhar. 


Domnul şi-a amintit de marea lui milostivire pe care, potrivit tradiției 
bisericeşti, acesta a manifestat-o faţă de EI, Prunc fiind, când fugea de Irod în 
Egipt, împreună cu Preacurată Sa Maică şi cu dreptul Iosif, nepricinuind nici un 
rău sfintei Familu. 


Acum, fiind pe cruce, a crezut în Hristos şi dintre cei ce L-au urmat pe Domnul 
a fost primul care a intrat în Rai, pentru a se bucura de fericirea veşnică. 


Această lumină harică l-a luminat oarecând pe Saul, care mergea în Damasc, 
pentru a persecuta şi omori pe creştini, iar el din prigonitor s-a transformat în cel 
mai mare apostol al lui Hristos. 


Tot aşa, prin lumina dumnezeiască a acestui har, Maria Egipteanca, Evdokia şi 
Taisia s-au transformat din mari desfrâ- nate în îngeri, prin curăţie şi dragoste 
pentru Hristos. 


Din viaţa prea cuviosului Moise Arapul este evident că acesta a fost conducător 
de tâlhari, făcându-se vinovat de ucideri şi tot felul de crime grele. Dar apoi, 
luminat de har şi întărit de puterea lui, îi uimea pe toţi prin blândeţea sa, prin 


viaţa sa asemenea îngerilor, fapt pentru care Sfânta Biserică l-a aşezat în rând cu 
Arsenie cel mare şi cu alți părinţi minunaţi şi sfinți. 


Sfânta Biserică ne arată multe exemple de lucrări uimitoare ale harului, când 
hulitorii lui Hristos, prigonitorii şi călăii creştinilor, se făceau dintr-o dată 
oameni credincioşi şi primeau cununile muceniceşti. 


Marelui sfânt al Bisericii, Grigore Palama, arhiepiscopul Tesalonicului, îi plăcea 
să se roage cu aceste cuvinte, în scurta sa rugăciunea: „Doamne, luminează-mi 
întu-nericul”. Şi Domnul atât L-a luminat cu lumina harului Său, că, atunci când 
săvârşea Liturghia, lumina dumnezeiască strălucea pe faţa sa şi putea fi văzută 
de mulți oameni evlavioşi, aflaţi în biserică. 


Să ne rugăm întotdeauna, iubiților întru Hristos fiii mei, ca şi noi să ne 
schimbăm şi din trupeşti să devenim duhovniceşti, din împătimiţi, neprihăniţi 
prin lumina harului, care trăieşte în noi din momentul Botezului şi care pâlpâie 
ca o scânteie dumnezeiască sub cenuşa patimilor şi păcatelor noastre. Să 
năzuim, prin împlinirea poruncilor dumnezeieşti, ca un scop suprem al întregii 
noastre vieţi, să fim şi noi ca o lumină, aşa cum a spus-o Hristos: Voi sunteți 
lumina lumii (Matei 5, 14); aşa să lumineze şi lumina voastră înaintea 
oamenilor, aşa încât să vadă faptele voastre cele bune şi să slăvească pe Tatăl 
vostru cel din ceruri (Matei 5, 16). 


Fie ca după moartea noastră, să se împlinească întru noi cuvintele Domnului: 
Atunci cei drepţi vor străluci ca soarele în Împărăţia Tatălui lor (Matei 13, 43). 
Pentru aceasta s-o rugăm pe Preacurata Maica Domnului, prima noastră 
apărătoare şi mijlocitoare înaintea lui Dumnezeu, să se împlinească în noi, în 
toată puterea lor, cuvintele troparului sărbătorii de astăzi: Strălucească şi nouă, 
păcătoşilor, lumina Ta cea pururea fiitoare, pentru rugăciunile Născătoarei de 
Dumnezeu, Dătătorule de lumină, slavă Ţie. Amin. 


[Extras din cartea: Sfântul ierarh Serafim (Sobolev) — Predici (1945-1949)] 


Sfântul Antim Ivireanul - Cuvântul | 


„Luat-au lisus pre Petru şi pre Iacov şi pre loann, fratele lui şi i-au suit pre 
dânşii într-un munte înalt deosebi şi S-au schimbat faţa înaintea lor”. 


Cuvintele acâstea sunt ale Sfintei Evanghelii, dintru carele avem să înţelegem de 
preaslăvita schimbarea feţii a Domnului nostru lisus Hristos, ce s-au făcut în 
muntele Thavorului. Că vrând ca să arate mărirea Sa ucenicilor Săi şi noao, mai 
nainte cu puţine, zice Evanghelia cum că umblând lisus în părţile Chesariei lui 


Filip, întreba pre ucenicii Săi zicând: „Cine îmi zic Mie oamenii a fi?”. lar 
Petru apostolul din descoperirea Părintelui ceresc dintre toate celelalte vorbe ale 
ucenicilor i-au zis cum că iaste Fiiul lui Dumnezeu celui viu şi cu acest mijloc 
descoperind tuturor mărirea Sa cea mare, ocara patimii Sale ucenicilor Săi celor 
întăriți întru această credință o au arătat zicând că 1 să cade Lui a merge în 
Ierusalim şi multe / a păţi de <la> bătrâni şi de la arhierei şi de <la> cărturari şi 
a să omori şi a treia zi a înviia din morţi. 


Care cuvinte auzindu-le Petru şi fiind încă cu conoştința trupească şi 
necunoscând mărirea ce era să vie dintru ocara patimilor, s-au nevoit ca să 
întoarcă pre Domnul de la acest gând, zicând: „Departe de Tine, Doamne, să 
nu-Ți fie Ţie acestia”. Căruia Domnul îi zise: „Du-te denapoia Mea, satano. 
Sminteală-Mi eşti, că nu gândeşti cele ce sânt ale lui Dumnezeu, ci cele 
omeneşti”. Cu care cuvinte dojăniia Domnul gândul cel trupesc ce era 
înrădăcinat cu greşala păcatului celui de obşte, în mintea oamenilor şi zice 
cum că-i iaste sminteală, nu ca doară ar păţi el sminteală, ci pentru că cu 
acele cuvinte îl opriia pre EI, Petru, de la lucrarea mântuirii noastre, dintru 
care cuvinte putem cunoaşte dragostea cea fierbinte a lui Dumnezeu care are 
cătră neamul omenesc, că pentru fierbinţeala dragostei aceştiia ş-au schimbat 
faţa înaintea ucenicilor, pentru ca Să-i întărească pre dânşii mai mult în 
credinţă şi să nu să smintească văzând pre Dascălul lor pătimind pre cruce. 


Drept aceia lasă astăzi de străluceşte întru Dânsul lumina / aceia a măririi, 
care lumină va străluci şi în trupurile sfinţilor Lui, când vor lua cununa cea 
desăvârşit a bucuriei lor, întru care lumină toată făptura omenească, cea din 
afară, atâta s-au schimbat cât obrazul Lui străluciia ca soarele şi veşmintele 
Lui era albe ca zăpada. lară asămânarea aceasta a obrazului cu soarele şi a 
veşmintelor cu zăpada, nu doară pentru aceia să asămânează cum că nu ar fi 
strălucit obrazul Lui decât soarele, sau veşmintele Lui nu ar fi fost mai albe 
decât zăpada, ci pentru că aici, în lume, nu avem noi alt nimic mai strălucitor şi 
mai luminat decât soarele sau mai alb decât zăpada. Că pentru trupurile 
sfinţilor Însuşi Domnul zice la 13 capete ale lui Mathei, că vor străluci ca 
soarele întru împărăţiia Părintelui lor (carii sânt pre lângă Hristos ca nişte 
stele) carii iau lumina lor de la acest Soare al dreptăţii, că de asemenează 
Hristos pre lângă toţi sfinţii Lui ca un soare pre lângă stele, şi de vor străluci 
Sfinţii ca soarele, cu cât mai vârtos va străluci Soarele acesta al dreptăţii. Şi 
lumina aceasta, ochii cei slabi ai ucenicilor nu-i smintiia, ci mai vârtos, cu o 
bucurie oarecare, / dumnezeiască, îi veseliia. Și nu numai lumina aceasta 
străluciia în obrazul lui Hristos, ce şi o frumuseţe oarecare şi podoabă nespusă 
să arăta întru Dânsul, atâta cât de s-ar aduna într-un loc toată frumoseția şi 
toată podoaba şi cea pământească şi cea cerească, nici într-un chip n-ar putea 
ca să veselească ochii şi inimile celor ce ar privi spre dânsa, precum au veselit 
lumina aceia ochii ucenicilor lui Hristos. 


Şi această bucurie, preste fire a ucenicilor lui Hristos nu din strălucirea 
luminii, ci mai mult din luminata frumoseţe a Mântuitorului să făcea, pentru 
care lucru putem cunoaşte bunătatea şi dragostea Lui cea mare că, cu această 
mărire putea totdeauna să strălucească, iar El din buna voia Sa pentru noi au 
închis razile strălucirii Sale, ca să poată răbda durori amară pentru noi şi 
pentru păcatele noastre, ca să poată face răsplătire mărirei cei dumnezeeşti. 


Deci cine va fi acela carele va socoti acestia şi nu să va aprinde cu totul de 
dragostia Mântuitoriului acestuia? Și cine nu Să va minuna de puterea Lui 
cea nespusă care totdeauna ar fi putut ca să strălucească cu această mărire? 
Şi cine nu va / iubi o bunătate ca aceasta, pentru care (0, minune!) au gonit 
de la Sine o mărire ca aceasta, ca să poată săvârşi mântuirea noastră? Că mai 
mare minune au fost a închide o mărire ca aceasta, strălucitoare decât a străluci 
cu dânsa de-a pururea. Şi nu numai singură mărirea lui Hristos veseliia ochii 
ucenicilor, ce şi a lui Moisi, a lui Ilie, carii, împreună cu Domnul să arătase a fi 
cuprinşi de lumina şi de mărirea aceia. Că precum nu era slobod înaintea 
împăratului Artaxerx a întra cineva îmbrăcat în sac, aşa nu s-au cuvenit nici 
înaintea Împăratului celui vecinic a sta slugile Lui, fără numai a fi îmbrăcat în 
lumină şi în strălucire; că aceştia era din toţi părinţii legii vechi mai ales şi mai 
mari; că unul era nomothetis, adecă puitoriu de lege, iară celalalt era zilotis, 


adecă întăritoriu aceştii legi. Şi pre aceştea au vrut Domnul să se arate cu 
Dânsul, pentru ca din lege şi din proroci să ia mărturisire omenirea Lui. 


Oare ce gură ar putea grăi, ca să adevereze cu ce bucurie şi veselie s-au 
umplut acei doi luminaţi proroci, când pre Domnul şi Mântuitoriul lor, / de 
Carele multe prorocise, nu numai în trup, ci şi în mărire şi în strălucire 
îmbrăcat L-au văzut? Că de vreme ce s-au învrednicit aceştia a-L vedea şi a-L 
auzi pre Domnul lisus, de Care ei de mult doriia ca să-L vază şi nu numai ei ce 
şi toate neamurile, cu ce gură va putea neştine să grăiască cu adevărat bucuriia 
lor şi mai vârtos că dintr-atâţia părinţi şi proroci ai legii vechi, numai ei s-au 
învrednicit a vedea o mărire ca aceasta? Și de s-au bucurat Simeon bătrânul 
atâta, văzând pre Mântuitoriul Hristos, numai în Scutece mişcând, cât 
moartea care alt lucru mai groaznic nu poate fi, cu ochii veseli o priviia, dară 
aceştea carii pre acestaş Domn întru mărire strălucind L-au văzut, ce vor fi 
făcut şi cu ce bucurie să vor fi bucurat şi cu ce veselie să vor fi veselit? Încă şi 
sufletele acelia care era închise în sânul lui Avraam, întorcându-se Moisi şi 
spuindu-le lor celia ce au văzut, cunoscându-şi ei a fi aproape zioa mântuirii şi 
a răscumpărării lor, cu ce dragoste vor fi aşteptat? 


Iară de vreme ce aceştia toate sânt puse peste înţelegere, cu o tăcere oarecare, 
blândă şi cu o dragoste, cu credinţă trebue să le cinstim şi să le mărim. |! 
Cuvios şi trebuincios lucru socotesc a fi, ca să ştim la această preaslăvită 
mărire, aceşti luminaţ proroci, ce cuvinte vor fi vorbit cu Domnul? Că 
înălțimea feţelor, înălţat lucru, oarece întreba şi veseliia măririi, vesel oarece şi 
frumos lucru poftiia. Că aşa vedem ce să face şi la mesele şi ospeţele celor mari, 
că sânt toate voioase şi vesele, mâncările, băuturile, vorbele, jocurile şi 
cântările: nimic nu iaste de jale sau de întristăciune, ci toate de bucurie şi de 
desfătare. 


Cine iaste, dară, acela acum, carele să poată spune mărirea zilii aceştiia, 
desăvârşit şi precum să cade? Că tot ce au fost mai slăvit în l6gia veche şi în cea 
noao, în ceriu şi pre pământ, la arătare a eşit, căci acolo au fost mai marii 
prorocilor, ai legii vechi şi mai marii apostolilor ai legii noao; din ceriu Sfânta 
Troiță s-au vădit şi de pre pământ preasfânta omenire a lui Hristos s-au arătat. Şi 
la această veselie, mare şi preaslăvită, mai mult decât trei apostoli, carii au fost 
mai iubiţi, n-au fost chemaţi. 


mari şi de veselie, carele să cuveniia să se grăiască la o veselie ca aceasta? 
Acest fel de vorbă era să se amestece la o bucurie ca aceasta? 


Tocma aceasta iaste, că nu trebuie socotită această vorbă, după socoteala lui 
Petru, pământeşte, ci după socoteala lui Hristos, care au urât cele pământeşti 
înaintea căruia nimic mai vrednic nu era decât pentru mărirea Lui a răbda 
patemi şi ocări; că mai marele judecătoriul lumii, Dumnezeu, pentru ca să 
slobozească neamul omenesc, din robiia diavolului, acest preț de 
răscumpărare mai vârtos au pohtit de la răscumpărătoriul neamului omenesc, 
ca să jărtvească El pentru om, cu moarte amară şi plină de ocări, care dar şi 
jărtvă atât au fost de iubită înaintea Lui, cât pentru această jărtvă au ertat 
toate greşalele din toţi vecii cei trecuţi şi uşile ceriului, cele până atunce 
încuiate celor răscumpăraţi, le-au deşchis şi lumea au întors-o întru mila Sa 
cea veche. Că mai mult L-au îmblânzit şi L-au milostivit această jărtvă / 
singură, decât precum Îl mâniiase răutăţile şi făr'de legile tuturor oamenilor 
dintru care putem cunoaşte şi putem înţelege că vorba aceasta au fost foarte 
vrednică unii măriri ca aceia. Că ce lucru iaste mai iubit robului, decât 
slobozirea lui? Şi ce iaste mai drag streinului, decât întoarcerea la moşiia sa? 


Fiind, drept aceia, înstreinaţi Moisi şi Ilie de atâta vreme de moşiia lor de care 
foarte doriia, ce ar fi putut grăi mai cu dragoste şi mai cu dulceaţă, decât pentru 
moartea Preotului acestui mare, pentru care moarte să da streinilor întoarcere la 
moşiia lor? Aşijderea şi Domnul, ce fel de vorbă ar fi avut mai iubită, decât 
vorba mântuirii şi a răscumpărării lumii? Că atâta doriia de păharul acesta a-l 
bea, cât acea puţină vreme ce mai era să treacă până a-l bea, Îi părea că sânt mii 
de ani. Căci cu stia acestui păhar să lucra mântuirea sufletelor omeneşti, 
răscumpărarea lumii, stricarea puterii diavolului, înmulţirea credinţii, ertăciunea 
păcatelor şi slobozirea sufletelor. Şi atâta să bucura de acestia cât în locul 
bucuriei ce era înaintea Lui, răbda crucea de-L munciia şi bătăile de-L căzniia şi 
spinii de-L încrunta şi durorile sufletului de-L chinuia, de care chinuri / asuda 
sudorile cele crunte, negândind nimica de ruşine. Că de au părut lui lacov puţin 
7 ani a sluji pentru Rahila, logodnica lui, de dragostea ce avea cătră dânsa, dară 
unui iubitoriu mare ca Acesta, cum nu i-ar fi părut puţine muncile şi caznele, cu 
care iubita Lui logodnică o răscumpăra şi o curăţiia pre dânsa cu scăldarea 
nepreţuitului Său sânge şi foarte frumoasă, făr'de nici o hulă şi întinăciune o 
făcea. 


Drept acâia nu I-au putut fi mai iubit şi mai dulce decât a vorbi de lucrul acela, 
de carele El mult înseta. Cunoască, dară, acum fieştecarele dintru noi pohta 
cea nespusă, bunătatea cea negrăită, mila cea bogată şi dragostea cea 
desăvârşită a iubitoriului de oameni Dumnezeu, cu câtă sete au priimit (nu 
pentru sine, ci pentru noi, viermii cei lepădaţi) atâtea osten€le, durori, patime 
şi moarte. 


Dară noi, acum, căci să nu priimim pentru dragostea Lui şi pentru binele ce 
ne-au făcut vreo scârbă, măcar cât de mică? Însă vorbindu-se acâstia şi 
gătindu-se Moisi şi Ilie ca să ducă, iară Petru ca să nu să lipsească deo 
frumoscţe şi de o dulceaţă strălucitoare ca aceasta, zise: „Doamne, bine iaste 
noao a fi aici; de vei vrea, / să facem trei colibi, Ţie una şi lui Moisi una şi 
una lui Ilie”, neştiind ce zice; că nici un lucru lumesc nu-şi aducea aminte, nici 
de mâncare, nici de băutură, nici de viiaţă, nici de moarte, ci toate lucrurile, 
încă şi de sine uitându-şi fiind ca şi un beat de dragostea acei frumoseți, numai 
de aceia înseta, numai aceia pofiiia şi numai întru aceia a petrece de pururea 
să nevoia. lară încăşi luând seama vorbei şi a poftei lui Petru o aflăm să fie 
supusă voii dumnezeeşti; că au zis: de vei vrea, să facem aici trei colibi, adecă 
de vei nărăvi. 


După aceasta zice: „Că încă grăind el, iată nor luminat umbri pre ei şi iată 
glas din nor grăind: <Acesta iaste Fiiul Mieu cel iubit, întru Carele bine am 
voit, pre Acesta-L ascultați. 


Și iarăş zice că, auzind ucenicii, căzură pre faţa lor şi să temură foarte. De au 
adus cuvântul acesta dulce şi mângâitoriu al lui Dumnezeu atâta frică, dară 
groaza judecătoriului ce va face? De îngrozeşte aşa îndemânarea a ţinea 
legia, dară când va lua seama pentru lenevire celor ce n-au împlinit lEgia ce 
va lucra? Și oare pentru ce la o veselie ca aceasta, întru care vrea să arate 
Domnul mărirea şi frumoseția Sa, au adus ucenicilor Săi frica aceasta? Cu 
adevărat nu iaste alta fără numai ca să ne înveţe pre noi acâia ce iaste scris la al 
doilea Psalom: „Slujiți Domnului cu frică şi vă bucuraţi Lui cu cutremur”. Că 
să cuvine omului a să bucura de o bunătate mare şi a să teme şi a să cutremura 
de o mărire mare. 


Cuviindu-se, drept aceia acestia amândoao lui Dumnezeu de-a pururea întru 
toate laudele şi măririle Lui, trebuiaşte să le avem şi să cerem ajutoriul şi mila 
Lui cea bogată. Că fără de mila Lui nimic spre mântuirea sufletelor noastre 
nu vom putea face; că Însuşi cu nemincioasa gura Lui zice: „Fără de Mine 
nimic nu puteţi Să faceţi”. 


Sfântul Antim Ivireanul - Cuvântul II 


„Luat-au lisus pre Petru şi pre loann şi pre Iacov, fratele lui şi i-au suit pre 
dânşii într-un munte înalt deosebi şi s-au schimbat înaintea lor. Și au 
strălucit faţa Lui ca soarele, iar hainele Lui să făcură albe ca lumina”, 


De vreme ce soarele cest simţitoriu, când răsare şi să înalță de pre pământ să 
face pricină şi mijlocitor a multor bunătăţi, că întinzându-şi razele luminează 
pământul şi marea, gonâşte şi răsipeşte toată ceața şi negura, încălzeşte şi 
hrăneşte toate neamurile dobitoacelor, şi, în scurt să zic, toate le însufleţeşte şi 
le înviază şi pre toate împreună le bucură şi le veseleşte, dară cu cât mai vârtos 
Soarele cel de gând al dreptăţii, Fiiul şi Cuvântul lui Dumnezeu Tatăl, Domnul 
nostru lisus Hristos (pentru carele zice prorocul Malahie la 4 capete: „Va răsări 
v0a0, celora ce vă temeţi de numele Mieu, Soarele dreptăţii”), Carele S-au suit 
/ şi au răsărit astăzi în muntele Thavorului, întinzând razele şi strălucirile mărire 
dumnezeirii Lui. 


N-ar fi dat viață morţilor, ca lui Moisi, n-ar fi luminat pre vii, ca pre Ilie, n-ar fi 
gonit prepusul şi cugetul cel potrivnic din mintea apostolilor, n-ar fi înrădăcinat 
şi n-ar fi crescut mai multă credinţă în inima lor, nu le-ar fi dat să-L cunoască 
luminat, cum că El iaste Mesiia cel adevărat, Hristos şi cum că de voia Lui 
merge spre moarte, neavând vină de moarte şi să cunoască cum că numai pre 
Dânsul să cuvine să-L iubească, iar cslialalte toate să le aibă ca nişte gunoae. 
Drept aceia pohtesc pre înţelepțiia voastră să-mi daţi puţinică ascultare cu 
dragoste, ca să înţelegeţi de iaste cu cale şi de să cuvine să avem şi noi dragoste 
cătră Hristos, ca apostolii. 


Vedem la al doilea cap a preaînţeleptului Sirah că învaţă pre cela ce va vrea să 
slujească lui Dumnezeu, ce i să cuvine să priimească, zicând: „Fiiule, de vei 
vrea să te apropii a Sluji Domnului Dumnezeu, găteşte sufletul tău spre 
ispită”. Pentru aceia, dară, trebuiaşte cela ce slujaşte lui Dumnezeu Să aştepte 
ispitele şi războiul vicleanului diavol, iar să nu să deznădăjduiască, ci mai 
vârtos atunce / Să aştepte mai mult ajutor şi mai multă putere de la Dumnezeu 
(numai Să Stea cu credinţă adevărată, cu nădejde bună şi să ţie dreptatea şi să 
urmeze bunătăţile şi faptele cele bune), că nu-l va lăsa Dumnezeu să se 
ispitească preste putinţa lui, ci fără de zăbavă îi va înceta scârba şi ispita o va 
oni de la dânsul, precum o vedem aceasta luminat că s-au făcut la mulţi, în 
multe locuri. 


4 Că, întâi lui Avraam i-au poruncit Dumnezeu Să se sue în munte şi 
însuş, cu mâinile lui Să junghe şi să jertvuiască pre unul născut, iubit, 
fiiul său, pre Isaac. Oare n-au fost grea această cerere, ce au pohtit 
Dumnezeu de la dânsul? Oare n-au fost mare şi nesuferită durere de 
inimă aceasta? lară văzându-i Dumnezeu credinţa şi cum că n-au 
lenevit, nici au zăbovit a o face aceasta, îndată i-au rădicat întristarea şi 
scârba, prin mijlocul îngerului, zicându-i: „Avraame, Avraame, nu 
pune mâna ta pre copil”. 

+ DĂ OO cât necaz petrecea în Eghipet, ISI 

* iar pentru ca Să-i mântuiască Dumnezeu din scârbe, 
câtă putere nebiruită au arătat cu cele 10 rane, prin mijlocul lui Moisi. 

> Aşijderea şi dreptul şi mult pătimaşul Iov ca într-o clipă de ceas au 
pierdut / , nu numai mulţimea dobitoacelor, casele, feciorii, fetele şi 
toată avuţiia ce avea, ci şi trupul lui s-au umplut de bube şi de viermi şi 
zăcea într-un gunoiu. lar pentru căci au răbdat ispitele cu mare vitejie 
de inimă, fără de zăbavă i-au dat Dumnezeu îndoit celia ce au pierdut. 


Însă cu aceste vorbe ce am zis, socoteala noastră nu iaste alta, făr' numai ca să 
arătăm taina de astăzi a Schimbării Feţii lui Hristos, cu carea au dat mare ajutor 
apostolilor la nevoia necredinţii, ce era să cază. Că văzând apostolii pe Hristos 
într-atâta lipsă şi sărăcie, cât nici capul nu avea unde să şi-L plece şi într-atâta 
smerenie de margine şi într-atâta hulă, ce-l făcea jidovii, să turbura în cugetul 
lor, ca nişte oameni proşti ce era, şi pentru aceia au început a nu-L crede, 
socotind cum că nu va fi acesta Mesiia cel adevărat şi mai vârtos că peste 
puţine zile era să moară cu moarte necinstită. 


Drept aceia, ce alt ar fi trebuit la această nevoe a necredinţii, fără numai 
ajutor de la Fiiul lui Dumnezeu, de la Hristos, Carele cu adevărat le-au dat 
mare putere şi mare ajutor. Că i-au suit într-un munte şi S-au schimbat 
înaintea lor arătându-le lumina dumnezeirii Lui (pre cât era cu putinţă Să 
vază cu ochii omeneşti), / luminând şi mărind firea cea omenească ce era 


îmbrăcat, care lumină S-au vărsat şi pe hainele Lui, ca să dea cu aceasta 
apostolilor o îndrăzneală şi un ajutor mare şi Să-i adevereze şi să-i 
încredinţeze cum că Acest sărac şi smerit la vedere, Carele era hulit pentru 
multa a Lui smerenie, măcar că peste puţine zile Se va da legat în mâinile 
jidovilor să Se hulească, să Se batjocorească, să se scuipe, să Se bată cu 
palma peste obraz, să Se muncească, să Se rănească şi la cea de apoi să Se şi 
răstignească ca un făcătoriu de rele. lar 


La 3 lucruri trebuia mare ajutor apostolilor, ca să scape de nevoia şi de ispita 
cea mare a necredinţii: 
> întâi să cuveniia să crează cum că Hristos iaste adevăratul Mesiia; 
> a dooa, văzându-L pre cruce, mort, le trebuia ajutor să nu-şi piarză 
credința, nici să socotească cum că acesta nu iaste Dumnezeu; 
> atreia, să le dea pricină să-L iubească cu dragoste fierbinte. 


Deci, la aceste câte trele să vede astăzi cum că au dat Hristos cu schimbarea 


şi pre 


„„Și iată - zice evanghelistul - să arată lor Moisi şi Ilie, grăind cu Dânsul de 
eşirea Lui, carea vrea să se plinească în Ierusalim”. 


Şi Tatăl, cu glas Îl mărturiseşte din nor: „Şi iată glas din nor zicând: Acesta 
iaste Fiiul Meu cel iubit, întru Carele bine am vrut, pre Acesta ascultați”, 


Şi pentru ca să le ajute apostolilor să nu iasă din credinţă, văzându-L pre 
cruce, zice mai înainte că vorbeşte cu Moisi şi cu Ilie pentru moartea cea de 
pe cruce, carea vrea Să ia, pentru ca Să-i facă după cum am zis, să-L iubească 
cu dragoste fierbinte şi pentru aceia au descoperit puţintel slava dumnezeirii 
Lui, cu carea au mărit firea cea omenească şi va să mărească şi pre Sfinţii 
Lui, la a dooa venire. 


„„Și să arată lor Moisi şi Ilie, grăind cu Dânsul”. Minunată vorbă şi alese soţii 
are astăzi Hristos, cu adevărat şi i să cuveniia să aibă soţii ca acestia, pentru că: 


» Hristos iaste Mesiia, că Moisi iaste făcătoriu de lege, Ilie iaste proroc 


mare; 


> Hristos iaste Mântuitoriul lumii. Moisi iaste mântuitoriul / jidovilor, 


Ilie va să fie mântuitoriul celor drepţi, mai nainte puţin de judecată. 


> Hristos iaste Dătător de lege, Moisi învăţător de lege şi Ilie râvnitor de 


lege. 


Vedeţi, dară, ce soţii alese are şi cum să aseamănă în oarecarele: Moisi au murit, 
Ilie n-au murit. Și oare ce poate fi aceasta, de s-au însoţit Hristos cu un drept 
din cei morţi şi cu un drept din cei vii? Pentru căci la judecata cea viitoare vor 
să se judece viii şi morţii şi vor să se veselească la împărăţia ceriului câţi vii vor 
fi drepţi şi câţi morţi vor fi drepţi. Și de vreme ce taina aceasta de astăzi, a 
schimbării lui Hristos închipuiaşte şi iaste ca un aravon aceii măriri ai 
împărăției ceriului, pentru aceasta au adus la mijloc unul din cei morţi, pre 
Moisi şi unul din cei vii, pre Ilie. Şi cum că vor să vie la împărăţiia ceriului, 
împreună, viii şi morţii ni-o adeverează fericitul Pavel, la 15 capete cătră 
corintheni, zicând: „Toţi nu vor adormi, iar toţi ne vom schimba de trupul 
acest stricăcios şi ne vom face nestricăcioşi”. 


„„Și să arată lor Moisi şi Ilie”. Oare pentru ce? Pentru patru lucruri: 

> una pentu ca să scoaţă de la norod acea socoteală mincinoasă, ce avea 
asupra lui Hristos, că unii îi zicea că iaste Ilie, alţii îi zicea că iaste 
Ieremia sau, / unul din proroci; 

> a dooa, pentru ca să cunoască jidovii cum că Hristos nu iaste împotriva 
legii lui Moisi şi pentru aceasta stă cu dragoste de vorbeşte cu singur 
făcătoriul legii, cu Moisi şi cu râvnitorul legii, cu Ilie; 

> a treia pentru ca să se arate cum că 


precum adeverează poeticul la un tropar de astăzi de la a opta peasnă 
zicând: „Ca Celuia ce stăpâneşti ceriul şi împărăţeşti pământul şi 
domneşti cele dedesupt, au Stătut înaintea ta Hristoase, de pre pământ 
apostolii, iar ca de la ceriu Thesviteanul Ilie şi Moisi din cei morţi”; 

a patra, să vază apostolii în ce chip au cinstit pre aceşti 2 proroci, pre 


Moisi,_ căci avea mare blândețe şi pre Ilie, căci avea mare râvnă_ spre 
ă ji îtânal şi tuia acolo 


unde vor vedea că iaste în nevoe credința şi închinăciunea lui 
Dumnezeu. 


Și pentru aceste 4 pricini, ce am zis, au adus la mijloc pre Moisi şi pre Ilie. lar 
mai vârtos să zic că i-au adus pentru ca să mărturisească apostolilor cum că 
iaste Mesiia, măcar că n-ar fi trebuit această mărturie să o aducem la mijloc 
fiind mărturiia Tatălui / din ceriu mai vrednică decât a prorocilor: „Și iată 
glas din nor zicând: Acesta iaste Fiiul Mieu cel iubit, întru Care bine am vrut; 
pre Acesta ascultați”. 


O, ce mărturie credincioasă şi adevărată iaste aceasta! O, ce bunătate şi fericire 
au câştigat acei ce au ascultat pre cel mărturisit şi au urmat lui, după porunca 


Părintelui celui ceresc! Că adevărat, de s-au şi pedepsit într-această lume puţin, 
după cum zice preaînţeleptul Solomon, iară cu mari bunătăţi şi fericiri s-au 
dăruit: „Căci Dumnezeu i-au ispitit pre dânşii şi i-au aflat Luişi vrednici, ca 
aurul în ulcea i-au lămurit pre ei şi ca o jărtvă de ardere, întreagă i-au primit 
pre ei”. Puţin au ostenit, adevărat, iară mare plată au luat. În scurtă vreme au 
fost în scârbe, iară în vreme nesfârşită să vor bucura, că nu-s vr&dnice patemile 
vremii de acum cătră mărirea cea viitoare, după cum zice fericitul Pavel. 


Și iată, glas din nor zicând: „Acesta iaste Fiiul Mieu cel iubit, întru Carele 
bine am vrut; pre Acesta ascultați”. Oare acest cuvânt ce zice Tatăl: „Pre 
Acesta ascultați”, numai apostolilor să fie zis să-l asculte, au şi noao? Mie mi 
se pare să-l fie zis şi noao să-L ascultăm, de vreme / ce ne ţinem creştini şi 
ucenici ai lui Hristos. Acuma, dară, trebue să înţelegem întâi lucrarea acestui 
cuvânt: „Ascultaţi”, ce va să zică, apoi celelalte le vom înţelege prea lesne. 


Acest „ascultaţi” aici nu să înţelege cuvântul cel gol, ce iase din gura omului şi-l 
ascultăm cu urechile, căci acela nu să numeşte ascultare, ci auzire, ce să înţelege 
sfârşitul faptului, adecă ca cum am zice unii slugi: du-te de fă, iată ce şi el 
auzind cuvântul să supune ascultării şi merge de face. 


Să vedem dară acum de ținem porunca lui Dumnezeu şi de ascultăm pre 
Hristos la cele ce ne învaţă. Eu socotesc să fim departe de acea ascultare, cât 
e ceriul de pământ; pentru căci Hristos zice la Ioan în 14 capete: „Cela ce are 
poruncile Mele şi le păzeşte pre iale, acela iaste cela ce Mă iubeşte”. 

Acuma dară, de vom zice că iubim pe Hristos, să vedem care poruncă a Lui 
ţinem. 

+ Hristos zice: „Scârbe veţ avea în lume”. Noi nu pohtim să avem nici O 
scârbă, iar de şi avem vreo scârbă, o avem pentru căci nu ni Să 
împlineşte pohta, iar nu pentru dragostea Lui. / 

iar noi nu dea Dumnezeu să 
avem pace între noi, ce ne turburăm pururea, pentru fieştece, ca valurile 


mării când le suflă vântul. 
+ iar noi de-a puteria 


fi nu iaste nici zi, nici ceas Să nu judecăm de rău, nu numai pre cei ce-i 
Ştim ce şi pre cei ce nu-i ştim. 
+ 
Noi pohtim să ne cinstească toţi, să ne dea toţi pocloane şi daruri, 
să ne laude, să ne fericească, să ne grăiască de bine, să facă toți după 
pohta noastră, să nu ne stea nimenea împotrivă, nici să ne zică nimica, de 
am face verce rău; iară noi pohtim să osândim pre toți, să nu dăm 


nimănui nimica, să nu facem nimărui nici un bine, nici să se folosească 
nimenea de noi. Pre toţi îi hulim, pre toţi îi grăim de rău, pre toți îi 
pârâm, pre toți îi luom în râs şi în batjocură, tuturora le zicem că sânt 
nebuni şi fără nici o socoteală numai pre noi înşine, voiu cuteza a zice, ne 
facem mai înţelepţi şi decât Dumnezeu şi nu ne aducem aminte că 
înțelepciunea lumii aceştiia iaste nebunie înaintea lui Dumnezeu. 


iar noi ne urâm şi ne căutăm ponciş / unul altuia, ca când ne-am fi ucis 
părinţii, sau ne-am fi făcut alt rău, ceva. 


+ 


„iară 
noi nici de Dânsul ne ruşinăm, nici cuvintele Lui le ținem în seamă, ca o 
nimica, nici cele ce ne învaţă spre folosul şi mântuirea sufletelor noastre 
le păzim, ci aflăm pricini şi zicem că nu putem să le facem acestia ce ne 
învaţă Hristos, că nu ne dă îndemână, căci avem case grele şi vremea nu 
ne slujaşte, că suntem supuşi supt jugul păgânului şi avem nevoi multe şi 
supărări de toate părţile. Dară celia ce pohtim noi, cum le putem face 
toate, deplin, făr' de nici o zăticneală? Pre Dumnezeu nu vom să-L 
ascultăm, la cele ce ne învaţă să facem, pentru binele şi folosul nostru cel 
sufletesc, ce ne par, învăţăturile Lui grele şi rele şi pentru aceia nu-L 
cinstim, ca când ni-ar fi vrăjmaş de moarte. lar pre oamenii cei ce nu să 
tem de Dumnezeu, nici să ruşinează de feţele omeneşti îi ascultăm la cele 
ce ne învaţă să le facem, spre pierzarea sufletelor noastre / şi spre 
necinstea noastră şi spre a ne cleveti toți şi a ne blestema pentru 
nedreptăţile ce facem; şi priimim învăţăturile lor cu dragoste şi le facem 
cu mare pohtă şi ne bucurăm de iale, ca de mare avuţie şi-i lăudăm cătră 
toţi, ca pre nişte priiateni şi făcători de bine şi-i cinstim pentru căci ne 
răpun Sufletele, cu învăţăturile lor, mai vârtos decât pre Dumnezeu, 
Carele pofteşte pre toț oamenii să se mântuiască. 


„iar noi ne pizmuim, ne zavistuim, ne 
pohtim răul unul altuia şi mijlocim în tot chipul să ne păgubim unul pre 
altul, nu numai de avere, ci mai vârtos de cinste; şi facem cu aceasta 
păcat împotriva Duhului Sfânt. Dară Dumnezeu n-au făcut lumea numai 
pentru-un om, ci pentru toţi, nici împărăţiia ceriului pentru unul, ci 
pentru noi toţi. Că de ar fi făcut Dumnezeu lumea numai pentru un om, ce 
ar fi trebuit să mai facă şi pre Eva şi apoi să-i blagoslovească şi să le 
zică: „Creşteţi şi vă înmulțiți şi umpleți pământul şi domniţi pre 
dânsul”, iar de şi iaste cineva să arate dragoste cătră altul, iaste 
mincinos şi viclean, că o face au de vreo frică, au / de vreo ruşine, au 
pentru vreun câştig rău. 


canta sic iar noi nici mai-marilor noştri, atâta celor besericeşti, 


cât şi celor mireneşti, nu le dăm căzuta cinste, nici lui Dumnezeu, nici ne 
supunem lor cu dreptate, ci cu viclenie şi cu răutate şi în loc de a-i iubi şi 
a ne cuceri lor, noi îi grăim de rău şi-i ponosluim. Dară să vedem ce zice 
Dumnezeu pentru dânşii la cartea Eşirii, la 22 capete: „Pre dumnezeii 
tăi să nu-i grăeşti de rău şi pre boiariul norodului tău să nu-l vorbeşti 
de rău”. Tălcuitorii Sfintei Scripturi înţeleg să fie dumnezeu arhiereii, 
păstorii şi dascalii besericii; boiariul norodului înțeleg a fi împărații, 
domnii şi judecătorii. 


Acuma, dară, asupra a cărora pornim limba noastră cea blestemată şi grăim de 
rău, al cărora cinste rădicăm, al cărora nume ocărâm? Pre semne al arhiereilor, 
al domnilor şi al stăpânilor noştri, pentru carii ne porunceşte Dumnezeu să nu-i 
grăim de rău, iar noi făr” de nici o socoteală punem gura noastră, după cum zice 
David, la ceriu, cu atâta semeţie şi obrăznicie, neaducându-ne aminte nicidecum 
de osândă. Şi / pentru căci iaste cugetul nostru viclean şi înaintea lui Dumnezeu 
şi înaintea oamenilor, pentru aceia petrecem o viaţă blestemată şi turburată, o 
viaţă plină de frică şi de urâciune, plină de nevoe şi de necazuri. 


Și iată, dară, că ne vădesc lucrurile şi faptele, că nici ascultăm pe Hristos, nici 
Îl iubim, că de L-am iubi am face poruncile Lui; ci umblăm de capetele noastre, 


făcând fieştecarele ce ni să pare şi ce ne place, neaducându-ne aminte nici de 
moarte, nici de judecată şi de nu ne vom îndrepta cu adevărat, vom să greşim şi 
vom Să mergem răului. 


Drept aceia, iubiții miei, trebuie să facem mintea noastră muntele Thavorului, 
ca să vie Lumina adevărată să o vedem cu ochii cei de gând ai sufletului, să 
ne arătăm şi noi cu osârdie în dragostea lui Hristos, ca apostolii, să ne 
asămânăm lui Moisi şi lui Ilie, râvnitori şi nelenevoşi în poruncile lui pentru 
ca să ne putem sui şi noi, împreună cu Hristos, în mintea cea oblăduitoare a 
sufletului să vedem cu gândul slava aceia şi norul cel luminat şi să auzim 
glasul cel părintesc: „Acesta iaste Fiiul Mieu cel iubit” i proci. Și la cea de pe 
urmă Să ne învrednicim Să împărăţim împreună cu EL. / 


Sfântul Antim Ivireanul - Cuvântul III 


„Și iată glas din nor zicând: <Acesta iaste Fiiul Mieu cel iubit întru Carele 
bine am vrut; pre Acesta ascultaţi>”. 


N-au văzut pământul alt lucru mai slăvit, decât acest de astăzi, nici au cunoscut 
lumea, ceasta văzută, altă minune mai luminată. Fiiul şi Cuvântul lui 
Dumnezeu, Carele au făcut semne şi minuni nenumărate, n-au făcut altă faptă 
mai presus decât EI, sau asemenea. 


In vârful / muntelui Thavorului au avut să arate apostolilor prealuminata 
slava dumnezeirii Sale. Drept aceia 


Razele ce eşiia din 
dumnezeiasca Lui faţă biruia strălucirile soarelui şi albiciunea hainelor Lui 
întrecea strălucirile luminii. Moisi şi Ilie, mai aleşii prorocilor era mărturii 
acestui preaslăvit lucru şi privitori ai neapropiiatei măriri era Petru, lacov şi 
Ioann, mai marii apostolilor. 


„Acesta iaste Fiiul Mieu cel iubit, pre Acesta ascultați”. 


O, fericiţ ochii apostolilor carii s-au învrednicit de au văzut mărirea aceştii 


priceapă, nici minte îngerească să le cuprinză. 


Și pentru aceasta, cunoscându-mă şi eu nevrednic şi departe de toată ştiinţa, nu 
îndrăznesc să întru întru atâta adâncime şi cinstind taina aceasta a dumnezeeştii 
înfrumuseţării, cu cap plecat şi cu cuciarnică tăcere trec cu cuvântul, spre 
puţinică învăţătură, carea socotesc să fie foarte folositoare de suflete şi 
mântuitoare la ceia ce vor să asculte cu dragoste. 


Mă uit la această dumnezeiască şi înfricoşată înfrumusețare, când Părintele cel 
fără de ani cu glas viu, de sus, au mărturisit cum că acest înfrumusețat lisus iaste 
Fiiul Său cel iubit. Altă învăţătură nu să vede ca să fie dat apostolilor celor ce 
era / de faţă, fără numai aceasta să-L asculte: „Pre Dânsul ascultați”. Nu le- 
au zis să laude pre Fiiul Său, nici să-L slăvească, nici să mărească lucrurile 
Lui, nici să-I propoveduiască numele, nici să se minuneze de învăţătura Lui, 
nici Să-ş răpue viaţa lor pentru Dânsul, nici să rabde scârbe, necazuri, nevoi 
şi altele ca acestia, asemene; ce numai Să fie ascultători, să aibă ascultare, să 


suppue voinţa lor supt voia Acestuia unuia Singur născut, Fiiului Său, Carele 
să înfrumuseța. 


Și, cercând cu denadinsul, ca să înţeleg pricina, am cunoscut din Sfânta 
Scriptură şi din cea veche şi din cea noao şi de la dumnezeeştii dascali cum că 
această poruncă iaste foarte tainică şi nu să putea să să dea apostolilor alta mai 
iscusită, mai folositoare şi mai de suflet mântuitoare decât aceasta, adecă decât 
ascultarea. 


Povesteşte evanghelistul loan Evanghelistul la capul cel dintâi cum că, văzând 
loan Botezătoriul pre Hristos mergând cătră dânsul, fiind cu totul plin de 
bucurie pentru darul ce lua, au început a mărturisi înaintea tuturor şi a zice: 
„Iată Mielul lui Dumnezeu, Carele rădică păcatul lumii”, la care cuvinte ale 
lui loan stau de să miră dascalii bescricii. 


Oare pentru ce fiind atâtea păcate în lume, carele trebuia să se ştiargă de 
Fiiul lui Dumnezeu, n-au zis: Carele rădică păcatele lumii, ci „păcatul”. Şi, 


iară, zicând „păcatul”, nehotărât, care era acel păcat al lumii ce vrea să-l 
pierză Hristos şi să lase cialialalte? 


DIE, riimăcind acest cuvânt al Evangheliei zice că 


păcatul lumii iaste neascultătoarea prea care au rădicat-o Domnul de la 
mijloc, făcându-se pre Sine ascultătoriu până la moarte; au numit-o / loann 
păcatul lumii, ca când n-ar fi fost alt păcat mai mare în lume decât 
neascultarea. Și au zis păcat, iar nu păcate, pentru căci numai întru aceia 
singură neascultare să cuprinde toate păcatele. 


Drept aceia zicând cum că păcatul acela l-au şters Domnul nostru arată cum 
că au şters împreună toate şi celialalte păcate; şi de vreme ce cu împotriva S- 
au vindecat împotrivirea, după cum zice Theofilact, adecă neascultarea lumii 
cu ascultarea lui Hristos, urmează făr” de nici un prepus că pa 


neascultarea iaste începutul şi rădăcina tuturor păcatelor, aşa şi 
iaste izvarul şi mumă tutarot bunăăţilor. Pentru acâia Dumnezeu Tatăl pre 


dreptate au dat apostolilor numai această poruncă a ascultării în vremea 
înfrumuseţării, pentru căci întru dânsa să alcătuesc toate bunătăţile şi toate 
darurile. 

Şi-mi adeverez mai mult cuvântul mărturiia lui lacov fratele Domnului la al 
doilea cap, zicând cum că Avraam, când au mers să junghe pre fiiu-său pre 
Isaac, numeşte jărtva aceia lucruri - lacov o zice multe-; jărtva era una, iar nu 
multe. Deci şi lucrul unul era, iar nu multe şi să cuveniia să o zică cu număr de 
unul, iar nu cu număr / de mulţi. Taina iaste aceasta; lucrul acesta al jărtvei lui 
Avraam era lucrul ascultării şi de vreme ce unde iaste ascultarea acolo sânt 
adunate toate bunătăţile, acolo sânt toate lucrurile cele bune. Pentru aceia cu 
cale au zis Iacov cum că Avraam s-au îndreptat din lucruri, iar nu din lucru, 
pentru căci înaintea lui Dumnezeu i s-au socotit ascultare, nu ca o bunătate, ci 
ca multe bunătăţi, atâta iaste de minunată, atâta-i de aleasă şi dumnezeiască 
bunătatea ascultării. 


Pentru aceia şi Duhul Sfânt, la cartea cea dintâi a Împăraților, în 15 capete zice: 
„Mai bună iaste ascultarea decât jărtvele”. Mai bine place lui Dumnezeu 
ascultarea decât jărtvele, pentru căci cine jărtvuiaşte, aduce lui Dumnezeu 
lucru strein, iar cine-l ascultă supune voinţa sa lui Dumnnezeu şi slobozeniia, 


dintru care ascultare ce altă jărtvă poate să se afle mai plăcută lui 
Dumnezeu? Şi E OESIREEI la cuvântul ce face pentru ascultare 


Şi pentru aceasta vedem, atâta în Scriptura veche, cât şi în cea noao, cum că 
câţi / s-au arătat ascultători lui Dumnezeu, toţi au câştigat şi plată mai aleasă. 


4 Lui Noe i-au poruncit Dumnezeu să facă chivotul şi l-au făcut, fără de a- 
şi prepune altceva rău în gândul lui, sau deşert. 

4 Lui Avraam i-au poruncit, zicându-i: „Eşi din pământul tău şi din 
rudeniia ta şi te du în pământul în carele îţi voiu arăta ” şi nimic nu s-au 
îndoit. 

4 Iară lui Avraam, a dooa oară, i-au poruncit să junghe pre fiiu-său, pre 
Isaac şi nimic nu S-au întristat, ci cu bucurie au priimit porunca. 

4 Lui Isaac, că s-au supus ascultării şi au priimit să jărtvuiască pentru 
dragoste lui Dumnezeu şi nu s-au temut. 

4 Lui Moisi i-au poruncit să meargă în Eghipet să mântuiască pre norodul 
lui Israil din robie şi măcar că era făicav la limbă şi vedea şi multe 
împiedecări, fiind la mijloc împărat tiran şi crud la inimă, iar nu s-au 
îngrijit. 

4 Lui Petru i-au poruncit IHristos să umble pre ape şi vedea că iaste lucru 
cu nevoe şi cu neputinţă, iară n-au eşit din poruncă. 

+ Pavel, mergând pre cale şi căzând jos de pre cal de frica videniei ce au 
văzut, au zis: „Doamne, ce porunceşti să fac? ” şi ce i-au zis glasul au 
ascultat, neîndoindu-se. 


Şi pentru aceia, aceştia toți s-au cinstit, s-au lăudat şi s-au mărit înaintea lui 
Dumnezeu şi au luat dar pentru ascultarea lor; 


» că Noe s-au arătat mânuitor lumii, 

> Avraam s-au făcut părinte a multe neamuri; 

> Isaac s-au făcut fiiu blagosloveniei şi închipuirile lui Hristos; 

» Moisi, căpetenie lui Israil şi iubit lui Dumnezeu; 

> Petru s-au făcut verhovnic apostolilor, căruia i s-au încredinţat şi chieile 
împărăției ceriului şi 

> Pavel, dascăl limbilor, vas ales şi văzătoriu cereştilor bunătăţi. 


Şi nu numai aceştea, ci toţi câţi s-au suppus ascultării lui Dumnezeu şi mai 
nainte de lege şi după lege, s-au făcut fii darului şi să bucură cu îngerii întru 
împărăţiia ceriului. 


Acuma, dară, o poruncă folositoare ca aceasta şi mântuitoare iaste, cineva 
din noi să o păzească? Noi, toată zioa şi la rugăciuni şi la împreunări şi la vorbe 
şi la fieştece lucru al nostru, chiemăm pre Dumnezeu şi-L numim Domn. / Și 
de-L numim Domn şi Stăpân, unde ne iaste supunerea ce arătăm, ca nişte 
slugi la Domnul nostru? Sluga face voia domnului său, dară noi care voe 
facem, acestui Domn al nostru? Care din poruncile Lui păzim? Care dragoste 
avem cătră Dânsul şi ce cinste Îi facem? O zice însuş Dumnezeu, prin rostul 
Malahiei, la capul cel dintâi: „Şi de sânt Eu Domnul, unde iaste frica Mea?” 
Cine iaste din voi, să se teamă de Mine, să Mă cinstească, să se ruşineze de 


Mine? [1 Urmează o cruce şi o menţiune marginală: de la acest semn treci list. 
133. Textul ce urma să înlocuiască finalul didahiei — în ipoteza în care domnul 
s-ar fi aflat de faţă — ocupă în întregime f. 159 din ms. A: Că cela ce se teme de 
Dumnezeu — zice loan cel cu rostul de aur -, nu iscodeşte, ce crede, îimblânzeşte, 
jărtvuiaşte, cinstește, măreşte, cântă şi laudă. ] „Nu iaste, până la unul-zice 
David la Psalm 3, toţi s-au abătut împreună, netrebnici s-au făcut; nu iaste 
cel ce face bunătate, nu iaste până la unul”, 


Însă precum nu lipsesc împăratului ostaşi credincioşi, aşa nu lipsesc nici lui 
Dumnezeu fii cucernici, carii să tem de el şi-l cinstesc, dintru care fii cucernici 
şi credincioşi, cel mai ales eşti măriia-ta, preaînălţate doamne, carele mai mult 
decât toţi te temi de Dumnezeu, de vreme ce mai mult decât toţi te închini lui şi- 
| asculți mai mult decât fieştecarele , îl cinsteşti şi-l lauzi. Pentru măriia-ta 
putem zice acâia ce zice Dumnezeu pentru David: , Înălţat-am pre cel ales din 
norodul mieu. Aflat-am pre David sluga mea; cu unt sfânt l-am uns pre el”. 


Măriia-ta eşti cel ales din zece mii, după cum zice Scriptura, carele cu faptele 
tale cele bune cinsteşti pre Dumnzeu cu facerile de bine îl îmblânzeşti şi cu 
multa-ţi credinţă măreşti şi lauzi numele lui cel sfânt. 

Drept aceia, precum pentru David s-au făgăduit să-l înalțe mai vârtos decât 
împărații pământului să-i păzească în vecii vecilor semenţiia lui şi scaunul lui ca 
zilele ceriului, aşa mâna lui cea prea puternică va fi pururea, spre paza domniei 
tale; va tăia de la faţa ta pre vrăjmaşii tăi, va înfrânge pre cei ce te urăsc şi va 
păzi în veci semențţiia ta şi scaunul tău. Că voia celor ce să tem de el va face — 
zice David — şi rugăciunea lor va auzi şi-i va mântui pre dânşii. 


Acestui dar să va învrednici şi fieştecarele din voi, feții miei, de veţi asculta cu 
cucerie şi cu dragoste glasul prietenului celui făr” de ani şi veţi face 
învăţăturile înfrumuseţatului Hristos, Fiiul său, al căruia darul şi mila cea 
bogată rugăm pururea Să fie spre mântuirea sufletelor voastre. 


Drept aceia nu iaste minune de nu ne ascultă nici pre noi fiii noştri, nici ni să 
supun slugile şi patemile noastre, carele în toate zilele oştesc asupra sufletului; 
iaste aceasta dreaptă judecată a lui Dumnezeu. 


Zice fericitul Pavel la capul cel dintâi cătră romani, stih 29: să fim plini de 
toată nedreptatea [2 În ediţia din 1888, acest pasaj este următorul: „fraţilor, 
precum n-au adeverit păgânii, a avea pre Dumnezeu în cunoştinţă, aşa i-au 
dat pre ei Dumnezeu întru minte nepricepută a face cele ce nu se cad, plini a 
fi de toată nedreptatea, de curvie, de viclenie, de lăcomie, de răutate, plini de 
pizmă, de ucidere, de sfadă, de înşelăciune, de năravuri rele, şoptitori, grăitori 
de rău, urâtori de Dumnezeu, ocărâtori, măreţi, trufaşi, aflători de rele, de 


părinţi  neascultători, fără minte, neîmpăcăcioşi, fără dragoste, fără 
milostivire”.], cu curvie, cu vicleşug, cu lăcomie, cu răutate, pline de zavistie, 
de ucidere, de price, de înşălăciune, de / nărav rău; să fim şoptitori, clevetnici, 
urâț de Dumnezeu, ocarnici, mândri, semeţi, aflători de rele, la părinţi 
neascultători şi, în scurte cuvinte, să fim robi lumii, trupului şi diavolului, 
pentru căci, cunoscând pre Dumnezeu, nu-L cinstim ca pre un Dumnezeu, nu-L 
ascultăm ca pre un Domn, nu ne supunem Lui, ca unui Stăpân; şi cum că iaste 
adevărul aşa, adeverează-o dragostea şi unirea ce avem. 


Care în scurte cuvinte, zicem fiilor, să nu fim robi lumii, trupului şi diavolului, 
şi de vreme că pre Dumnezeu Îl chiemăm şi-L numim Domn şi Stăpân, să-L 
cinstim dar ca pre un Dumnezeu, să-L ascultăm ca pre un Domn, pentru că 
judecata lui Dumnezeu este după dreptate asupra celora ce fac fapte rele şi nu 
se pocăesc. lar de ne vom supune ascultării lui Dumnezeu, ca să lăsăm tot 
felul de păcat şi să urmăm Lui şi să-L ascultăm cu râvnă, precum apostolii, 
ne vom învrednici şi noi aici de vom petrece viaţă liniştită , iar acolo, de vom 
vedea şi noi dumnezeiasca Lui strălucire, a Căruia slavă şi stăpânire este în 
veci nesfârşiți. 


Sfântul Antim Ivireanu - Cuvânt de învăţătură la preobrajenia Domnului 
nostru lisus Hristos 


„ȘI iată glas din nor zicând: «Acesta este Fiul meu cel iubit întru carele bine am 
vrut; pe acesta ascultați." 


N-a văzut pământul alt lucru mai slăvit, decât acest de astăzi, nici a cunoscut 
lumea, aceasta văzută, altă minune mai luminată. Fiul şi Cuvântul lui 
Dumnezeu, carele a făcut semne şi minuni nenumărate, n-a făcut altă faptă mai 
presus decât el, sau asemenea. 


În vârful muntelui Taborului a avut să arate apostolilor prea luminata slavă a 
dumnezeirii sale. Drept aceia şi-a schimbat şi faţa şi chipul şi într-o clipă de 
ceas s-a arătat precum era, mai înainte de veci, împodobit cu toate frumuseţile 
cerului, luminat cu toată lumina dumnezeirii. Razele ce ieşeau din 
dumnezeiasca lui faţă biruia strălucirile soarelui şi albiciunea hainelor lui 
întrecea strălucirile luminii. Moise şi Ilie, mai aleşii prorocilor era mărturii 
acestui prea slăvit lucru şi privitori ai neapropiatei măriri era Petru, lacov şi 
Ioan, mai marii apostolilor. 


În ce chip de nor luminat ce umbrea şi muntele şi pe apostoli, s-a arătat Duhul 
Sfânt şi pentru ca să cunoască fieştecarele cum că se afla toată Sfânta Troiță la 
acest lucru prea slăvit, Părintele cel făr'de început a adeverit cum că este de 
față, cu cuvintele ce a zis către apostoli: „Acesta este Fiul mieu cel iubit, pe 
acesta ascultați“. 


O, fericiţi ochii apostolilor care s-au învrednicit de au văzut mărirea acestei 
înfricoşate înfrumuseţări! Că ce taine nu se închiiae întru acest lucru prea slăvit, 
sau ce învățături sufleteşti şi mântuitoare nu ne dă această înfrumusețare a 
Mântuitorului! Nu ajunge cunoştinţa omenească să le priceapă, nici minte înge- 
rească să le cuprindă. 


Și pentru aceasta, cunoscându-mă şi eu nevrednic şi departe de toată ştiinţa, nu 
îndrăznesc să întru atâta adâncime şi cinstind taina aceasta a dumnezeeştii 
înfrumuseţării, cu cap plecat şi cu cucernică tăcere trec cu cuvântul, spre 
puţinică învăţătură, care socotesc să fie foarte folositoare de suflete şi 
mântuitoare la ceia ce vor să asculte cu dragoste. 


Mă uit la această dumnezeiască şi înfricoşată înfrumusețare, când Părintele cel 
fără de ani cu glas viu, de sus, a mărturisit cum că acest înfrumusețat lisus este 
Fiiul său cel iubit. Altă învăţătură nu se vede ca să fie dat apostolilor celor ce 
era de faţă, fără numai aceasta să-l asculte: „Pe Dânsul ascultați”. Nu le-a zis să 
laude pe Fiul său, nici să-l slăvească, nici să mărească lucrurile lui, nici să-i 
propovăduiască numele, nici să se minuneze de învăţătura lui, nici să-şi răpuie 
viaţa lor pentru Dânsul, nici să rabde scârbe, necazuri, nevoi şi altele ca acestea, 
asemene; ci numai să fie ascultători, să aibă ascultare, să supuie voinţa lor sub 
voia acestuia unuia singur Născut, Fiului său, carele se înfrumuseţa. „Pe Dânsul 
ascultați." 


Și, cercând cu dinadinsul, ca să înţeleg pricina, am cunoscut din Sfânta 
Scriptură şi din cea veche şi din cea nouă şi de la dumnezeieştii dascăli cum că 
această poruncă este foarte tainică şi nu se putea să se dea apostolilor alta mai 
iscusită, mai folositoare şi mai de suflet mântuitoare decât aceasta, adică decât 
ascultarea. Şi pricina este că cine are ascultare, acela are împreună şi toate 
darurile şi toate bunătăţile; acela este întreg la minte, acela este răbdător, acela 
este smerit, acela este blând, acela este iertător, acela este iubitor de străini, 
CUCernic, pacinic şi în scurte cuvinte, acela este lăcaşul tuturor bunătăților şi 
vasul tuturor darurilor. Şi cum că este adevărul aşa, o dovedeşte dumnezeiasca 
Evanghelie. 


Povesteşte evanghelistul loan la capul cel dintâi cum că, văzând loan 
Botezătorul pe Hristos mergând către Dânsul, fiind cu totul plin de bucurie 
pentru darul ce lua, a început a mărturisi înaintea tuturor şi a zice: „lată mielul 
lui Dumnezeu, carele ridică păcatul lumii", la care cuvinte ale lui loan stau de se 
miră dascălii Bisericii. 


Oare pentru ce fiind atâtea păcate în lume, carele trebuiau să se şteargă de Fiul 
lui Dumnezeu, n-a zis: Carele ridică păcatele lumii, ci „păcatul”. Şi, iar, zicând 


„păcatul", nehotărât, care era acel păcat al lumii ce vrea să-l piardă Hristos şi să 
lase celelalte? 


Dumnezeiescul 'Theofilact, tălmăcind acest cuvânt al Evangheliei zice că 
păcatul lumii este neascultătoarea pe care a ridicat-o Domnul de la mijloc, 
făcându-se pe sine ascultător până la moarte; a numit-o loan păcatul lumii, ca 
când n-ar fi fost alt păcat mai mare în lume decât neascultarea. ŞI a zis păcat, iar 
nu păcate, pentru căci numai întru aceia singură neascultare se cuprinde toate 
păcatele. 


Drept aceia zicând cum că păcatul acela I-a şters Domnul nostru arată cum că a 
şters împreună toate şi celelalte păcate; şi de vreme ce cu împotrivă s-a vindecat 
împotrivirea, după cum zice Theofilact, adică neascultarea lumii cu ascultarea 
lui Hristos, urmează făr'de nici un prepus că precum neascultarea este începutul 
şi rădăcina tuturor păcatelor, aşa şi ascultarea este izvorul şi muma tuturor 
bunătăţilor. Pentru aceia Dumnezeu Tatăl pe dreptate a dat apostolilor numai 
această poruncă a ascultării în vremea înfrumuseţării, pentru căci întru dânsa se 
alcătuiesc toate bunătăţile şi toate darurile. 


Şi-mi adeverez mai mult cuvântul mărturia lui Iacov, fratele Domnului la al 
doilea cap, zicând cum că Avraam, când a mers să junghie pe fiul său pe Isaac, 
numeşte jertfa aceia lucruri - lacov o zice multe- jertfa era una, iar nu multe. 
Deci şi lucrul unul era, iar nu multe şi se cuvenea să o zică cu număr de unul, iar 
nu cu număr de mulţi. Taina este aceasta; lucrul acesta al jertfei lui Avraam era 
lucrul ascultării şi de vreme ce unde este ascultarea acolo sunt adunate toate 
bunătăţile, acolo sunt toate lucrurile cele bune. Pentru aceia cu cale a zis lacov 
cum că Avraam s-a îndreptat din lucruri, iar nu din lucru, pentru căci înaintea 
lui Dumnezeu i s-a socotit ascultare, nu ca o bunătate ci ca multe bunătăţi, atâta 
este de minunată, atâta-i de aleasă şi dumnezeiască bunătatea ascultării. 


Pentru aceia şi Duhul Sfânt, la cartea cea dintâi a împăraţilor, în 15 capete zice: 
„Mai bună este ascultarea decât jertfele“. Mai bine place lui Dumnezeu 
ascultarea decât jertfele, pentru căci cine jertfeşte, aduce lui Dumnezeu lucru 
străin, iar cine-l ascultă supune voinţa sa lui Dumnnezeu şi slobozenia, dintru 
care ascultare ce altă jertfă poate să se afle mai plăcută lui Dumnezeu? Și 
dumnezeiescul Efrem, la cuvântul ce face pentru ascultare zice: O ascultare 
poate mai mult decât toate bunătăţile. 


Și pentru aceasta vedem, atâta în Scriptura veche, cât şi în cea nouă, cum că câţi 
s-au arătat ascultători lui Dumnezeu, toţi au câştigat şi plată mai aleasă. 


= Lui Noe i-a poruncit Dumnezeu să facă chivotul şi l-a făcut, fără de a-şi 
propune altceva rău în gândul lui sau deşert. 


—> Lui Avraam i-a poruncit, zicându-i: „leşi din pământul tău şi din rudenia 
ta şi te du în pământul în carele îţi voi arăta “ şi nimic nu s-a îndoit. 

— Iar lui Avraam, a doua oară, i-a poruncit să junghie pe fiul său, pe Isaac 
şi nimic nu s-a întristat, ci cu bucurie a primit porunca. 

— Lui Isaac, că s-a supus ascultării şi a primit să jertfească pentru dragoste 
a lui Dumnezeu şi nu s-a temut. 

=> Lui Moise i-a poruncit să meargă în Egipt să mântuiască pe norodul lui 
Israil din robie şi măcar că era făicav la limbă şi vedea şi multe 
împiedecări, fiind la mijloc împărat tiran şi crud la inimă, iar nu s-a 
îngrijit. 

—> Lui Petru i-a poruncit Hristos să umble pe ape şi vedea că este lucru cu 
nevoie şi cu neputinţă, iar n-a ieşit din poruncă. 

— Pavel, mergând pe cale şi căzând jos de pe cal de frica vedeniei ce a 
văzut, a Zis: „Doamne, ce porunceşti să fac?“ şi ce i-a zis glasul a 
ascultat, neîndoindu-se. 


Și pentru aceia, aceştia toţi s-au cinstit, s-au lăudat şi s-au mărit înaintea lui 
Dumnezeu şi au luat dar pentru ascultarea lor; că Noe s-a arătat mânuitor lumii; 
Avraam s-au făcut părinte a multe neamuri; Isaac s-a făcut fiul blagosloveniei şi 
închipuirile lui Hristos; Moise, căpetenie lui Israil şi iubit lui Dumnezeu; Petru 
s-a făcut verhovnic apostolilor, căruia i s-a încredințat şi cheile Împărăției 


Cerului şi Pavel, dascăl limbilor, vas ales şi văzător al cereştilor bunătăţi. Și nu 
numai acestea, ci toţi câţi s-au supus ascultării lui Dumnezeu şi mai înainte de 
lege şi după lege, s-au făcut fii darului şi se bucură cu îngerii întru Împărăţia 
Cerului. 


Acuma, dar, o poruncă folositoare ca aceasta şi mântuitoare este, cineva din noi 
să o păzească? Noi, toată ziua şi la rugăciuni şi la împreunări şi la vorbe şi la 
fieştece lucru al nostru, chemăm pe Dumnezeu şi-l numim Domn. Şi de-l 
numim Domn şi Stăpân, unde ne este supunerea ce arătăm, ca nişte slugi la 
Domnul nostru? Sluga face voia domnului său, dar noi care voie facem, acestui 
Domn al nostru? Care din poruncile lui păzim? Care dragoste avem către 
Dânsul şi ce cinste îi facem? O zice însuşi Dumnezeu, prin rostul Malahiei, la 
capul cel dintâi: „Şi de sunt eu Domnul, unde este frica mea? Cine este din voi, 
să se teamă de mine, să mă cinstească, să se ruşineze de mine? „Nu este, până 
la unul - zice David la Psalm 3 - toţi s-au abătut împreună, netrebnici, s-au 
făcut; nu este cel ce face bunătate, nu este până la unul.“ 


Drept aceia nu este minune de nu ne ascultă nici pe noi fiii noştri, nici ni se 
supun slugile şi patimile noastre, carele în toate zilele oştesc asupra sufletului; 
este aceasta dreaptă judecată a lui Dumnezeu. 


Zice fericitul Pavel la capul cel dintâi către Romani, stih 29: să fim plini de 
toată nedreptatea, cu curvie, cu vicleşug, cu lăcomie, cu răutate, plini de 
zavistie, de ucidere, de price, de înşelăciune, de nărav rău; să fim şoptitori, 
clevetnici, urâţi de Dumnezeu, ocarnici, mândri, semeţi, aflători de rele, la 
părinţi neascultători şi în scurte cuvinte, să fim robi lumii, trupului şi diavolului, 
pentru căci, cunoscând pe Dumnezeu, nu-l cinstim ca pe un Dumnezeu, nu-l 
ascultăm ca pe un Domn, nu ne supunem lui, ca unui Stăpân; şi cum că este 
adevărul aşa, adeverează-o dragostea şi unirea ce avem. 


(Extras din cartea: Sfântul Antim Ivireanu — Didahii) 


Sfântul loan Iacob Hozevitul - Lumina mea 


O! Soare al dreptăţii 
Arată-mi raza Ta 

Și dintru nesimţire 
Ridică viața mea! 


Tu, Cel născut cu trupul 
Ca om, la Bethleem, 
Călăuzeşte-mi paşii 
Spre veşnicul Eden! 


Înviorează, Doamne, 
Pe cel slăbănogit 
Uitând fărădelegea, 
Celui ce Ţi-a greşit! 


Ridică-mi, Doamne, gândul 
Din veacul trecător 

Şi-mi potoleşte vântul, 
Scoţându-mă din nor. 


Învaţă-mă să caut 

Spre veşnicul senin, 

La care nu-i durere, 
Nici scârbă, nici suspin! 


Cu dragoste cerească 
Aprinde-mă mereu, 
Stăpâne, Milostive, 
Şi Dumnezeul meu. 


La tronul Sfintei Slave 
Cu trupul azi şezând, 
Arată, Doamne, milă 
Spre cei de pe pământ! 


Părintele Sofian Boghiu - Praznicul Schimbării la față — Doamne, bine este 
sa fim noi aici 


“Doamne, bine este să fim noi aici” (Matei 17, 4) 


In fiecare an, la 6 august, prăznuim una dintre cele mai mari sărbători creştine — 
Schimbarea la Faţă a Mântuitorului pe muntele Tabor. 


Este cu adevărat mare acest Praznic, pentru că acolo pe Tabor Mântuitorul 
însuşi Şi-a arătat, ca într-o străfulgerare, slava Sa dumnezeiască înaintea 
Apostolilor Săi. Până acum, Sfinţii Apostoli văzuseră şi se uimiseră numai de 
minunile Lui, care erau mari şi puternice, semne ale dumnezeirii Sale. Dar în 
sufletul lor ei îl socoteau pe Mântuitorul tot ca pe un om — un mare Prooroc -, 
cel mai mare trimis al lui Dumnezeu în mijlocul oamenilor de până atunci. 


Însă, din cele petrecute pe Tabor cu prilejul Schimbării la Faţă, Sfinţii 
Apostoli se conving pentru totdeauna că marele lor învăţător este nu numai 
un om al lui Dumnezeu, ci şi Dumnezeu adevărat. Cele văzute şi trăite de ei pe 
muntele Tabor nu le vor uita niciodată. Ca timpb acest eveniment s-a 
petrecut în ultimul an al vieţii pământeşti a Mântuitorului, cu câteva luni 
înainte de răstignirea Sa. 


După cum ne istorisesc primii trei Sfinţi evanghelişti -““Matei, Marcu şi Luca — 
faptele s-au petrecut aşa: lisus venea înspre nordul Ţării Sfinte, Se îndrepta 
către Ierusalim şi le vorbea pe cale despre Patimile, Moartea pe Cruce şi 
Învierea Sa, care îl aşteptau în Ierusalim. 


Ajungând în dreptul muntelui Tabor, a lăsat la poalele muntelui ceata 
ucenicilor Săi şi a luat cu Sine numai trei dintre dânşii: pe Petru, Iacob şi 
Ioan — ucenicii cei mai de nădejde, care vor fi martori şi la rugăciunea Sa din 


grădina Ghetsimani. Ceilalţi apostoli rămân la poalele muntelui, iar EI 
împreună cu cei trei urcă pe munte, ca Să se roage. 


v AA [A 


CI INVaA 


ei, iar din nor aud deodată un glas care zice: * 
în Care ata binevoit pe Asta ascultați” (Matei 17, 5). pe 


vă, şi nu vă temeţi” (Matei 17, 7). Când au ridicat ochii, nu mai era decât 


Iisus singur. Şi EI le-a poruncit să nu dezvăluie nimănui nimic din cele ce 
văzuseră, până după învierea Sa din morţi. Aşa ne este înfăţişat în Sfintele 
Evanghelii faptul Schimbării la Faţă a Mântuitorului. 


Dar ne putem întreba: 
Ce înţeles are acest eveniment pentru Sfinţii apostoli şi pentru noi? 
Ce vrea Mântuitorul să ne spună nouă, celor de astăzi, prin acest eveniment? 


De la început trebuie să spunem că Piăziiciil de astăzi este iai întăi de toata 


+ Lumină e Faţa Domnului lisus — luminând ca lumina Soarelui; 

+ lumină sunt veșmintele Lui — ca strălucirea orbitoare a zăpezii; 

4 lumină e însuşi norul care-i învăluie pe toţi — o lumină atât de 
neobişnuită, că-i umple de fiori de spaimă pe Apostoli, încât, de frică, ei 
cad cu faţa la pământ. 


Ce fel de lumină este aceasta? Lumină obişnuită, fizică? DEI 


îmbracă El ca într-un veşmânt. 

Această lumină a Schimbării la Faţă a Mântuitorului îi 
venea Lui nu dinafară, ci din dumnezeirea Sa. lisus avea necontenit această 
lumină în El însuşi, dar, din iubire pentru noi, în timpul vieţii Sale pământeşti 
Mântuitorul îşi ascunde firea dumnezeiască sub vălul unui trup omenesc 


obişnuit. El o împiedică înadins să se reverse în afară, pentru că o astfel de 
lumină neîntreruptă, care făcea să strălucească faţa şi întreaga Persoană a 
Mântuitorului, ar fi orbit pe contemporanii Săi şi ei nu s-ar fi putut apropia 
de El. 


La Schimbarea la Faţă însă, Mântuitorul a permis ascunsei Lui slave 
dumnezeieşti să se reverse în toată strălucirea ei asupra Persoanei Sale. Încă o 
dată trebuie spus că lumina Mântuitorului de pe Tabor nu era o lumină de 
împrumut, venind din afară ci, dimpotrivă, era o izbucnire ca de fulger din acea 
nemăsurată dumnezeire pe care Mântuitorul o posedă integral şi o ţinea ascunsă. 
Acea minunată lumină făcu pe Sfântul Apostol Petru să spună: “Doamne, bine 
este nouă Să fim aici”. 


Pentru asemenea motive este considerată de creştinătate 
ca revărsată în mod vizibil asupra lumii 


noastre pământeşti. 


Ne întrebăm iarăşi: De ce această manifestare din partea Mântuitorului? 
Fireşte, nu putem şti totul, dar din Sfintele Evanghelii aflăm că Schimbarea la 
Faţă, ca timp, nu era departe de Patima, de Crucea şi Moartea Mântuitorului pe 
Golgota. Știind Domnul cele ce aveau să se întâmple în Ghetsimani şi pe 
Golgota şi cunoscând omeneasca slăbiciune, EI le oferea acum celor trei 
Apostoli, şi prin ei, celorlalți, dovada clară că EI nu era numai om adevărat, 
ci şi Dumnezeu adevărat. 


Astfel, prin izbucnirea dumnezeirii Lui ascunse, vrea să le arate că moartea 
Sa pe Cruce nu avea să fie un final tragic, ci o cale spre înviere, că Patima 
Lui era de fapt o Patimă de bună voie şi liber consimțită, din iubire pentru 
mântuirea oamenilor. 


Strălucirea Feţei Mântuitorului era astfel supremul punct de sprijin necesar 
pentru a depăşi marea încercare ce avea să vină asupra Apostolilor. De fapt, de 
strălucirea acestui chip al Mântuitorului îşi va aminti Petru după lepădarea 
de Hristos şi va plânge cu amar. De strălucirea acestui chip îşi va fi adus 
aminte şi Apostolul loan în credincioşia şi statornicia lui neabătută, când I-a 
urmat lui Hristos până la picioarele Crucii. 


Lumina feţei Domnului arătată pe Tabor este o prevestire a chipului de fulger 
al Mântuitorului, înviat şi preamărit — chip care avea să-l cucerească şi pe 
Pavel când se afla pe drumul Damascului, transformându-l total, din cumplit 
prigonitor, în cel mai renumit Apostol. 


În sfârşit, chipul ce a strălucit pe Tabor este o prefigurare a chipului cu care 
vom învia noi înşine în ziua învierii de obşte, pe chipul Mântuitorului aveau să 
se îndrăgostească de-a lungul istoriei toţi purtătorii de Dumnezeu, părinţi şi 
fraţi din lume şi din mănăstiri. 


O ultimă întrebare: Ce doreşte Mântuitorul oare să ne spună celor de azi prin 
Schimbarea Lui la Faţă? În Scriptură, intervalul de timp de la învierea 
Mântuitorului şi până la Venirea din nou a Domnului în slavă, la sfârşitul 
istoriei, este exact intervalul de timp în care trăim noi, şi este prezentat ca o 
perioadă de transformare, de necontenită înnoire a omului, a vieţii şi a lumii, 
prin slujirea dragostei fără margini între oameni şi prin energiile Duhului 
dătător de viaţă. 


În toată această perioadă, lisus Hristos, Fiul lui Dumnezeu cel înviat şi 
preamărit, în numele Dumnezeirii întregi lucrează necontenit în oameni şi în 
lume, respectând dumnezeieşte toată libertatea făpturilor Sale. Prin forța 
energiilor Duhului Său, lisus Hristos cel înviat şi de-a pururea viu iradiază 
necontenit pretutindeni, străbate, purifică şi transformă, pe nesimţite parcă, 
oameni şi lucruri, tot ce există, toată creaţia Lui. 


EI vrea să fie împreună cu noi, prezent şi activ în toate: “Jară Eu cu voi sunt în 
toate zilele, până la sfârşitul veacului” (Matei 28, 20) — ne asigură EI şi 
adăugă: “Unde sunt doi sau trei, adunaţi în numele Meu, acolo sunt şi Eu în 
mijlocul lor” (Matei 18, 20). 


Pentru El nu sunt porţi închise. Hristos poate pătrunde peste tot, deci şi în 
noi. Dar 


Praznicul de astăzi tocmai la aceasta ne cheamă pe fiecare dintre noi: Ja o 
schimbare lăuntrică, la limpezire, la iluminare,la conformarea vieţii noastre 
la voia cea sfântă a lui Dumnezeu, Care totdeauna vrea binele şi fericirea 
noastră, a tuturor oamenilor. 


Însuşi cuvântul dumnezeiesc, care a răsunat astăzi pe Tabor, la aceasta ne 
cheamă, zicând: “Acesta este Fiul meu Cel iubit... pe Acesta să-L ascultați” 
(Matei 17, 5). 


NP z77—7—7—7——— 


Ascultându-L pe El şi Împlinindu-l porunca dragostei, va străluci şi peste noi 
lumina cea pururea fiitoare a Feţei Lui. Să nu uităm, fraţi creştini, că 
Schimbarea la Faţă a Mântuitorului începe pe când El se ruga. Și schimbarea 
noastră lăuntrică trebuie să înceapă tot cu rugăciunea, cu ajutorul harului 
dumnezeiesc, pentru că singuri, numai cu propriile noastre puteri, nu ne putem 
schimba. 


De aceea, să nu încetăm a ne ruga lui Dumnezeu, Maicii Domnului şi tuturor 
Puterilor cereşti, să ne lumineze mintea, inima şi viaţa cu lumina adevărului 
şi a dragostei Dumnezeului nostru, ca să putem birui şi schimba tot ce-i rău 
în noi şi în viaţa noastră de oameni, ca şi în noi să strălucească lumina cea 
mai presus de orice lumină a faptelor bune, spre binele şi spre bucuria 
semenilor noştri şi spre slava Dumnezeului nostru. 


Părintele Gheorghe Calciu - Lumina taborică 


Călugării isihaşti, sporiţi în duhovnicie, după îndelungi exerciții văd lumina 
necreată, care nu este sensibilă pentru ochiul trupului. Evanghelia, vorbind 
despre lumina Schimbării la Faţă, foloseşte doar o pildă, pentru că cele două 
lumini, fizică şi divină, sunt de naturi diferite; dar oare ce cuvinte avem noi 
pentru a o exprima? Limba noastră este săracă, mintea neputincioasă, duhul 
cotropit de spaimă şi numai Dumnezeu întăreşte inima pentru a vedea lumina 
taborică fără să ne pierdem. 


v 
v 
v 


Moise a văzut lumina taborică, spatele Domnului, 

Ilie a văzut lumina taborică atunci când Dumnezeu i-a vorbit, 

Apostolii au văzut-o, ostaşii romani au văzut-o la Învierea Domnului, 
asemenea şi 


Y femeile mironosițe. 


4 
4 


A văzut-o întâiul mucenic Ștefan Arhidiaconul, când era judecat de 
sinedriu şi ridicându-şi ochii la cer, a văzut slava lui Dumnezeu. 

Au văzut-o şirul lung al călugărilor isihaşti şi cei pe care Dumnezeu i-a 
învrednicit prin bună vrerea Sa, necondiționată de meritul celui căruia i- 
a arătat-o. 

Maica Alexandra, principesa, a văzut-o şi ea. Atunci când, în nota 
publicată în Buletinul nostru parohial, spune: “Insula mea este un loc al 
liniştii desăvârşite, chiar dacă există sunete. Acolo nu există nici o 
umbră, lumina străpunge totul, dragostea te înfăşoară şi nici un orizont 
nu-mi mărgineşte privirea. Atât de întins este locul, încât eu nu sunt decât 
un punct în el; dar nu sunt pierdută, pentru că acolo, Dumnezeu mă ţine 
în mâna Lui”, oare nu vorbeşte ea despre lumina taborică, cea care 
străpunge totul? 


Maica Alexandra nu detaliază, din cauza modestiei monahale, dar pentru cei 
care au cât de cât idee despre această energie necreată, sensul adevărat al 
afirmației este limpede. Este neîndoios că Maica Alexandra a ajuns la această 
vedere printr-o nevoinţă îndelungată, având, în sens omenesc, meritul strădaniei, 
de aceea trece sub tăcere detaliile. Explorarea totală a „insulei păcii” se face 
numai după moarte. 


Şi eu am văzut odată lumina taborică, în copilărie, fără să ştiu ce este, dar inima 
mea a fost străpunsă de ea, fiindcă era o inimă de copil nevinovat. Am mai 
văzut o dată această lumină, mult mai târziu, când eram în închisoare. 
Dumnezeu mi-a trimis-o spre învăţare, dar inima şi mintea mea n-au putut 
cuprinde sensul şi am pierdut-o cu totul. 


(Părintele Gheorghe Calciu, Cuvinte vii, Editura Bonifaciu, p. 160-061) 


Părintele Arsenie Papacioc - Condiţia ca să luminezi este să te jertfești 


Lucrul primordial în concepția creştină este jertfa; condiția ca să te mântuieşti, 
respectiv ca să luminezi, este să ştii să te jertfeşti. 


Apostolul Petru, la Schimbarea la Faţă a Domnului, I-a spus: "Doamne, bine ne 
este nouă să fim aici. Să facem trei colibe..." Parcă se îngemăna Cerul cu 
pământul. Însă Mântuitorul i-a răspuns: "Bine, Petre. Dar ce facem cu jertfa de 
pe Golgota?”. 


O asemănare cu ideea de jertfă este lumânarea: un fitil ca să lumineze trebuie să 
ardă. Condiţia ca să luminezi este ca să te jertfeşti. Asta este explicaţia 
lumânării sau a candelei. Şi dacă nu ştim să jertfim, stăm pe loc. 


(Ne vorbeşte Părintele Arsenie Papacioc, Vol 3, Editura Mănăstirea 
Sihăstria, 2010, p. 66) 


Părintele profesor Dumitru Stăniloae - Trăirea lui Dumnezeu în ortodoxie 


“În fond, omul urmăreşte fericirea eternă. Dar fericirea nu se găseşte în 
gustarea singuratică a unor bunuri materiale sau spirituale (în sănătate, 
belşug de hrană, orizont larg de cunoaştere etc.), ci în comunitate cu alții sau 
cu alte persoane. 


Nu poţi avea bucurie de nimic în mod separat total şi definitiv de ceilalți 
oameni. Nu te bucură belşugul de hrană când eşti singur. Nu-ţi trebuie nici 
viitor în singurătate. Când eşti singur în mod total şi definitiv nu-ţi mai trebuie 
nimic. Bucuria prezentă şi viitoare stă în mod principal în comuniunea cu alții: 
"Iată acum ce este bun şi ce este frumos, fără numai a fi fraţii împreună" (PS., 
162, 2). 


Persoana altuia e izvorul vieţii mele, ea e însăşi viaţa mea, când mi se 
comunică cu iubire totală; bucuria de a mă putea comunica ei, de a primi ea 
Să i mă comunic este şi ea viaţa mea. Poate că aceasta e cea mai proprie 
definiție a persoanei: izvor de viaţă pentru altul şi bucurie de viaţă primită de 
la altul. Aceasta o indică totodată ca mister cu neputinţă de înţeles vreodată 
complet şi de a se epuiza. Dar numai Dumnezeu, comuniune desăvârşită de 
Persoane, poate să mi se dăruiască în mod desăvârşit, ca să mă dăruiesc şi eu, 
poate hrăni şi persoana semnului meu cu o iubire care s-o facă să mi se 
comunice total. Dumnezeu în sensul acesta supremul mister, misterul iradiant de 
viaţă nesfârşită şi de lumină inepuizabilă. Nicăieri în Sf. Scriptură nu se spune 
că fericirea omului constă în altceva decât în vederea lui Dumnezeu, care 
caută cu iubire la om. 


+ Numai persoana poate iradia viaţă şi deci poate da altuia fericirea. 
+ Numai persoana poate primi altă persoană ca viaţă inepuizabilă şi 
neconfundată cu sine. 


Nu din lucruri şi din valori spirituale abstracte trăite în izolare se hrăneşte viaţa 
plenară sau fericirea omului, ci din altă persoană. Dar numai dintr-o supremă 
persoană poate iradia toată viaţa sau fericirea fiinţelor umane, care au fost 
create ca persoane pentru a putea fi în continuare cu Dumnezeu cel personal şi 
între ele. 


Cuvântul "fericire" pare oarecum pretenţios, dar deasa lui folosire arată că el 
trebuie să aibă acoperire, că ea este experiată măcar în frânturi de către om şi că 
e experiată fie măcar în frânturi în comuniune cu altă persoană. /iecare îşi dă 
seama că fericirea sa nu depinde numai de el. De aceea, trebuie să existe o 
realitate personală capabilă de atâta iubire, de atâta dăruire încât să poată da 
fericirea deplină şi veşnică tuturor. Fără Dumnezeu cel personal omul nu 
poate găsi fericirea deplină după care însetează. Viaţa lui fără EI e mai mult 
moarte decât viaţă. Comuniunea exclusivă între oameni produce o fericire 
foarte ambiguă. De aceea, spune psalmistul: "să nu întorci faţa Ta de la mine, 
căci mă voi semăna celor ce se pogoară în groapă" (Ps. 142, 7). Iubirea lui 
Dumnezeu manifestată în comuniunea treimică desăvârşită de Persoane e 
fericirea Lui, dar ea explică şi iubirea Lui faţă de mine şi a mea faţă de EI. 


Dar iubirea aceasta e izvorul iubirii mele faţă de oameni. Ba atunci când 
câştig iubirea lor prin iubirea mea simt în ea chiar iubirea lui Dumnezeu şi 
fericirea mea. Sf. Ap. loan spune: "Cel ce nu iubeşte n-a cunoscut pe 
Dumnezeu. Căci Dumnezeu este iubire" (1 loan, 4, 8). El poate să speculeze 
despre Dumnezeu, dar nu-l simte prezenţa iubitoare. Poate să spună chiar că- 
L iubeşte, dar dacă nu-i iubeşte pe oameni, nu-L iubeşte real nici pe 
Dumnezeu, şi nu Simte nici iubirea lui Dumnezeu în el (| loan, 4, 20). De 
aceea, chiar şi în iubirea ncezitantă de oameni trăieşte cineva iubirea față de 
Dumnezeu, şi deci iubirea lui Dumnezeu faţă de sine. Astfel, chiar în iubirea 
neezitantă de oameni trăieşte întâlnirea cu Dumnezeu. În iubire nu-l poţi 
despărți pe Dumnezeu de oameni, nici viceversa. Dar e necesar ca omul să se 
ridice la conştiinţa acestui fapt. 


Sfântul Apostol Petru vede la Schimbarea la faţă a lui lisus fericirea în a fi în 
mod statornic ei, cei trei apostoli, împreună nu numai cu lisus, ci şi cu Moise 
şi cu Ilie, care stăteau de vorbă cu lisus, a cărui faţă străluceşte ca soarele: 


"Doamne, bine este nouă să fim aici; dacă voieşti voi face aici trei colibe: Ție 
una, lui Moise una şi lui Ilie una." (Matei., 27, 4). pete i eee 
fii în comuniune desăvârşită cu oamenii. Dar aceasta e nedespărţită de 
comuniunea cu Dumnezeu. Pe de altă parte, fiecare îşi are coliba lui, adică 


rămâne neconfundat cu ceilalţi. Căci cum ar simţi altfel fericirea că e cu altul 
şi cu Dumnezeu? 


Prin oamenii iubitori şi iubiţi sau prin oamenii sfinţi, se transcende cel mai uşor 
la Dumnezeu, sau Dumnezeu e transparent în gradul cel mai accentuat. 


Numai câştigând inima oamenilor, ceea ce nu se poate face fără a le face 
transparentă şi Simţită prin noi bunătatea lui Dumnezeu, ei ne devin 
transparenți pentru Dumnezeu şi medii active ale iubirii Lui. Chiar în actul 
prin care ne arătăm responsabili pentru ei lui Dumnezeu, ne facem şi pe noi 
nouă şi lor şi-i facem şi pe ei lor şi nouă transparenţi lui Dumnezeu. 


Mântuitorul a indicat nu numai fericirea ca ţintă finală a omului, iar pe aceasta 
ca fiind una cu comunicarea cu Dumnezeu şi cu semenii, Ci şi câteva moduri 
concrete prin care omul poate ajunge la această fericire. /oare sunt moduri de 
deschidere iubitoare a inimii spre semenul nostru. Prin aceasta vede omul pe 
Dumnezeu şi se deschide Lui. Căci chiar dacă unele din aceste moduri par să 
indice un raport direct cu Dumnezeu, totuşi nici în ele întâlnirea omului cu 
Dumnezeu în iubire nu e despărțită de întâlnirea cu oamenii în iubire. Și 
chiar dacă unele par să indice că iubitorul de oameni îşi găseşte fericirea în 
întâlnirea cu omul iubit, neamintindu-se de Dumnezeu, întâlnirea iubitoare 
cu omul iubit nu e în afara întâlnirii cu Dumnezeu.” 


Părintele profesor Dumitru Stăniloae , Trăirea lui Dumnezeu în ortodoxie, 
Cluj Napoca, 1993, pag. 221 - 223 


Ierom. Vasile Vasilache - Predică la Schimbarea la faţă 


"Doamne, revarsă peste noi lumina feţei Tale” (Psalm. IV, 6) 


Fraţi creştini, rugăciunea aceasta a psalmistului David, o rosteau parcă cu mai 
multă convingere în rugăciunile lor credincioşii din vestitul oraş al Europei, din 
Copenhaga, care odată cu întunericul nopţii îşi îndreptau paşii către catedrala 
acelui oraş. Imediat ce lumina lină a înserării se retrăgea în cămările sale, şi 
treptele întunericului se iveau, în acea catedrală cu uşile deschise, ca şi ziua, 
strălucea o lumină deosebită. În ea scânteiau razele luminii numai într-un singur 
loc. La sfântul altar, sus pe catapeteasmă, era Sfânta Cruce cu braţele ei aprinse 
de o lumină în chip minunat aşezată. Şi în taina acestui întuneric luminat numai 
de Sfânta Cruce, credincioşii, în genunchi mai mult decât în picioare, se rugau 
lui Hristos. Toţi îşi îndreptau paşii către această cruce, toţi îşi luminau faţa cu 
această lumină a lui Hristos, toţi se rugau ca Domnul să reverse peste ei lumina 
feţei Sale. 


Fraţilor, în aceste clipe sfinte, când prăznuim Schimbarea la Faţă cu slăvita 
lumină a Dumnezeirii ce s-a arătat pe muntele Taborului, şi noi creştinii am 
venit cu sufletele cucernice, să preamărim lumina lui Hristos. lată că şi privirile 
ochilor noştri sufleteşti, mai ales, sunt îndreptate spre această lumină a 
Dumnezeirii. Şi acum, parcă şi pentru noi, rugăciunea cea mai firească este acea 
a psalmistului „Doamne, revarsă peste noi lumina feţei Tale". 


Într-adevăr, fraţilor, către această realitate a luminii lui Hristos se cade să fie 
îndreptat sufletul întregii omeniri. Toţi să avem aţintite privirile către acest 
soare luminos care este Hristos Domnul. Căci numai în lumina feţei lui 
Dumnezeu, vedem lumina cea adevărată, şi numai în lumina lui Dumnezeu, 
Suntem şi noi luminaţi şi cu noi, întregul univers. 


Pentru a pătrunde mai adânc taina acestei lumini a lui Hristos, va trebui să 
vedem ce înţelegem noi prin 


Dumnezeu este lumina, şi nici un întuneric nu este întru EI (I loan I, 5), spune 
Sfântul Evanghelist loan, în epistola sa. lar în Apocalipsa sa, în ultima carte din 
Sfânta Scriptură, ne spune, în parte, ce fel de lumină este Dumnezeu. Sfântul 
loan, descriind împărăţia cea cerească, spune că acolo nu va fi niciodată 
întuneric: „Noapte nu va fi acolo, iar cei ce vor fi acolo, nu vor avea trebuinţă 
nici de făclii, nici de lumina Soarelui, căci îi luminează Domnul Dumnezeu” 
(Apocalipsa XX, 5). 


lată care este lumina pe care trebuie să o avem şi noi în vedere. Nu lumina 
lămpii, nici lumina soarelui, ci altfel de lumină, lumina Domnului Dumnezeu, 
care pururea străluceşte. 


În lumina aceasta suntem şi noi scăldaţi în baia sfântului botez. Raza 
strălucirii Dumnezeieşti se revărsă peste noi şi de aceea, acei care primesc 
această sfântă taină a botezului se numesc luminați. În vechime, celor care 
primeau această sfântă taină, li se spunea fotizomeni, care tălmăcit pe 
româneşte, înseamnă „luminaţi". 


Cei ce se botează sunt afundaţi în apa curăţiei celei duhovniceşti, care spală 
toată întinarea păcatului. Şi de aceea, ca o înfăţişare simbolică, cei scoşi din 
această apă a botezului erau îmbrăcaţi într-o pânză albă... în crâşma albelor 
nevinovăţii, în care şi noi astăzi înfăşurăm pe pruncii scoşi din baia sfântului 
botez... 


Lumina lui Hristos este lumina sufletească pentru noi. E o luminare a 
gândurilor noastre. Hristos a adus o învăţătură nouă, adevăruri pline de toată 
strălucirea, care sunt o lumină nouă pentru întreaga omenire. 


Într-adevăr, creştinul adevărat, trebuie să lumineze gândurile lui cu adevărul 
cel plin de lumină a lui Hristos. Să ajungem, ca în sufletul nostru, să se aprindă 
o lumină nouă, a lui Hristos. Şi fiecare din noi, să ne silim cu Apostolul Pavel, 
ca să ajungem până acolo, încât să o putem spune, că Hristos este acela care 
trăieşte în noi. 


Şi această lăuntrică lumină a lui Hristos, care întreţine flacăra vieţii noastre, 
o vom putea vedea pe feţele tuturor celor ce au această lumină. Noi ştim prea 
bine că fețele noastre şi mai ales ochii sunt oglinda sufletului nostru. De 
aceea e de ajuns să-ţi arunci privirile la fiecare dintre creştini şi vei putea 


vedea cât de mult sau cât de puţin se răsfrânge în sufletul lui raza strălucirii 
lui Dumnezeu. În această privință, pe drept spune Sfântul Apostol Petru: 
„uitaţi-vă la fiii blestemului cum îşi au privirile lor pline de preacurvie şi de 
neîncetată păcătuire” (Il Petru 2, 14). 


Creştinul cel adevărat îşi urzeşte o viaţă cu totul nouă. Ea e ca o pajişte 
smălțuită cu tot felul de flori, care mai de care mai frumoase. 


Numai în măsura în care în sufletul nostru 
se aprinde flacăra divinelor învățături, suntem şi noi capabili de cele mai 
strălucitoare biruinţe. 


Popoarele creştine sunt popoarele cele mai luminate din omenire. Lumina 
culturii şi a civilizaţiei e lumina din lumină lui Hristos. Şi numai în măsura în 
care se primeşte lumina lui Hristos, se zideşte o omenire nouă, altfel o ruină. 


Roadele sufletelor neluminate cu lumina învăţăturii lui Hristos, sunt păcatele. 
Sufletele răzvrătite contra adevărurilor creştine sunt răzvrătite contra luminii, 
ele sunt iubitoare de întuneric. In această privinţă, pe drept spune Sfântul 


Apostol şi Evanghelist loan: „Nu iubiţi lumea, nici cele ce sunt în lume. Dacă 
cineva iubeşte lumea, iubirea Tatălui nu este întru el. Pentru că tot ce este în 
lume, adică pofta trupului şi pofta ochilor şi deşarta slavă a vieţii nu sunt de 
la Tatăl, ci sunt din lume. Iar lumea se trece, şi pofta ei, dar cel ce face voia 
lui Dumnezeu rămâne în veac". | loan 2, 15-17. 


lar Sfântul apostol Pavel ne spune, că „faptele trupului sunt cunoscute ca 
unele ce sunt: desfrânarea, necurăţia, destrăbălarea, slujirea idolilor, 
fermecătoria, vrăjile, sfada, hula, mâniile, gâlcevile, dezbinările, deosebirile, 
pizmuirile, beţiile, chefurile şi cele asemenea acestora" (Galat. 5, 19-21). 


Și cum că fapte ale întunericului sunt acestea, fraților, observați cum toate 
păcatele se urzesc şi se înfăptuiesc mai mult noaptea. Elementul lor firesc e 
întunericul. Oare de ce nu lumina? De ce fug de priveliştea tuturor? Pentru că 
sunt fapte ruşinoase, pentru că imediat ce le priveşti în lumină, le vezi 
şubrezenia lor. Acei ce le-ar face la lumina ar fi ruşinaţi şi n-ar avea curajul să le 
facă, văzând nenorocirea ascunsă în ele. 


lată pentru ce rugăciunea noastră de orice clipă, se cade să fie îndeosebi aceasta; 
„Doamne, revarsă lumina feţei Tale asupra noastră". 


Ia să ne închipuim fraţilor, că toată lumea ar căuta să trăiască numai în 
această lumină a lui Hristos. Şi nimeni n-ar înfăptui nimic, decât ca pe o 
masă asupra căreia sunt aţintite privirile tuturor. Și apoi toți ar şti că chiar 
gândurile cele tainice sunt văzute şi ştiute de Dumnezeu. Nicăieri nu te vei 
putea ascunde, căci tot ceea ce făptuieşti e văzut de Dumnezeu şi de oameni şi 
ceva mai mult, vei da socoteală de orice. O! o lume nouă ar fi. O omenire 
zidită astfel în lumina lui Hristos ar fi Împărăţia cea fericită a lui Dumnezeu. 


lată pentru ce trebuie să ne rugăm, mai ales astăzi, cu toată căldura sufletească 
dimpreună cu psalmistul: „Doamne, revarsă peste noi lumina feţei Tale". Căci 
numai aşa s-ar întrona în omenire: cinstea, dreptatea, dragostea, fericirea, 
pacea. 


Uitaţi-vă, fraţilor, trăim chiar acum zile de crunte şi sângeroase războaie, atât în 
Apusul Europei, cât şi în Răsăritul Asiei. Citeam în ziarele de ieri, cum 
impăgănita Rusie se luptă cu păgâna Japonie. Dar iată istorisită o scenă de 
măcel reciproc. „Armata sovietică a încercat din nou noaptea trecută să alunge 
pe japonezi... La ora 22.30 trupele sovietice au lansat rachete luminoase 
deasupra liniilor japoneze, în lumina cărora cu un puternic foc de artilerie au 
atacat energic...” lată lumina lumii păgâne?... Ea e lumina care omoară? 
Lumina care doboară la pământ viaţa oamenilor? E lumina care întunecă viaţa 
prin moarte. Ea stinge flacăra vieţii, o înmormântează în întuneric. În lumina 
rachetelor au murit şi vor muri zeci, sute şi mii de oameni... 


Lumina lui Hristos nu omoară, ci dă viaţă. Hristos a venit în lume ca lumea 
să aibă mai multă viaţă... 


Hristos adaugă spor vieţii acesteia, precum am văzut... In lumina Învierii lui 
Hristos lumea înviază, nu moare. 


lată pentru ce noi care stăm astăzi cu ochii aţintiţi la lumina lui Hristos, se cade 
să strigăm cu glas de rugăciune: 


Doamne, revarsă peste noi lumina feţei Tale. 


Din volumul “Dumnezeu este lumină” (Predici rostite la Mitropolia din laşi 
între anii 1935-1938) 


Preot prof. Gheorghe Radu Sălăgian - Predică la praznicul Schimbării la 
faţă a Domnului nostru lisus Hristos 


Troparul: „Schimbatu-Te-ai la Faţă, în munte, Hristoase Dumnezeule, 
arătând ucenicilor Tăi slava Ta, pe cât li se putea. Strălucească şi nouă, 
păcătoşilor, lumina Ta cea pururea fiitoare, pentru rugăciunile Născătoarei 
de Dumnezeu, Dătătorule de lumină, slavă Ţie” 


Multe şi nenumărate minuni a săvârşit Domnul, pe unii i-a vindecat de boli 
incurabile, pe alţii i-a înviat din morţi, toate acestea le făcea pentru folosul 
obştesc al contemporanilor Săi. Pe lângă acestea, ca un Dumnezeu adevărat 
din Dumnezeu adevărat, El a săvârşit minuni şi asupra propriei Sale 
Persoane, cum ar fi: 


Minunea Schimbări la Faţă a Mântuitorului o găsim relatată în Sfânta Scriptură 
la: 

- Matei 17,1-19; 

- Marcu 9,2-10; 

- Luca 9,28-36. 


Viața pământească a Domnului a fost o viaţă plină de adâncul simțământ al 
smereniei, în care Dumnezeu Cel Preaînalt S-a coborât de bunăvoie pe pământ 
pentru noi şi-a noastră mântuire. Ea a fost o viaţă încununată de osteneli, de 
prigoane şi necazuri, culminând cu moartea pe cruce. Totuşi, în timpul vieţii 
Sale pământeşti, 


ca de exemplu la Naşterea Sa, 


cinstea acelui măreț eveniment; tot aşa 


După ce Mântuitorul le-a vestit ucenicilor Săi, dureroasele Sale patimi şi 
moartea Sa chinuitoare, EI i-a asigurat că va învia din morţi şi Se va înălța la 
ceruri, de unde „va veni întru slava Sa şi toţi sfinţii îngeri cu EI şi va şedea pe 
tronul slavei Sale...” (Matei 25,31-46), ca să judece lumea. Ca să le dea 
ucenicilor Săi o idee despre slava Sa de la cea de-a doua venire şi mai cu seamă 
ca să le întărească credinţa, El S-a schimbat la Faţă înaintea a trei dintre ei. A 
făcut această minune pentru ca să-i întărească în credinţă atunci când ei Îl 
vor vedea în cea mai mare umilinţă a crucii, căzând sub loviturile nemiloase 
ale urii şi barbariei iudeilor. Ca o contrapondere a smereniei Lui celei de pe 
urmă, EI le-a descoperit o parte din slava Sa cea dumnezeiască; aceasta fiind 
0 rază care acoperea umilinţa cea mare în timpul patimilor Sale şi orice 
sminteală din mintea oamenilor. 


Împrejurările minunii. Sfinţii Evanghelişti ne relatează mai întâi 
când a avut loc minunea, adică 


Ca loc al minunii se pomeneşte un munte înală adică un loc, pe de o parte 
tainic şi neumblat, pe de altă parte, înalt, fiindcă viaţa Domnului a fost o viaţă 


plină de smerenie, ca Unul ce a luat chip de rob şi n-a venit să I Se slujească, 
ci să slujească EI altora. Acesta era un loc tainic, dar nu era vreo criptă adâncă 
sau vreo peşteră, ori vizuină. În astfel de locuri (cripte sau vizuini) se fac mai 
ales lucrurile diavolului şi ale întunericului, cum ar fi crime, orgii de tot felul, 
sau multe alte nelegiuiri. Mântuitorul S-a suit cu acest prilej pe un munte înalt, 
ridicat deasupra şesului şi a lucrurilor josnice, precum era El ridicat deasupra 
oamenilor josnici; căci cele înalte se potrivesc lui Dumnezeu Cel Preaînalt, când 
EI vrea să-şi descopere slava Sa cea dumnezeiască. 


Ca martori ai minunii Iisus a luat cu Sine pe Petru şi pe Iacov şi pe loan — 
fratele lui (Matei 17,1). Vestirea Patimilor a produs în sufletele lor 


descurajare şi deznădejde, de aceea, Mântuitorul a luat cu Sine pe munte 
numai trei dintre ucenicii Săi, pe aceia, care, prin credinţa lor fierbinte şi prin 
devotamentul lor faţă de Hristos, puteau să aibă o bună influenţă asupra 
celorlalţi ucenici. lisus Hristos voia prin Schimbarea Sa la Faţă să şteargă 
orice urmă de îndoială şi descurajare şi să întărească credinţa şovăielnică a 
ucenicilor Săi. Aşadar, aceştia trei, ca cei mai distinşi şi mai reprezentativi din 
cercul celor 12 Apostoli, vor fi martori ai slăvitei Schimbări la Faţă a Domnului. 


Tot ei au fost chemaţi şi în alte împrejurări importante, de exemplu la învierea 
fiicei lui lair şi la suferinţele din Grădina Ghetsimani. 


Despre modul săvârşirii acestei minuni, a fost de-ajuns un singur cuvânt ca să 
exprime acest eveniment neobişnuit: cuvântul schimbare la față sau 
metamorfoză: „„Și S-a schimbat la Faţă înaintea lor”. 


Ce fel de schimbare la faţă s-a petrecut? Substanţa omenească din trupul 
Domnului a rămas aceeaşi, dar aoarenţa lui exterioară s-a schimbat total. Trupul 
Domnului n-a devenit nematerial şi nu S-a prefăcut în duh, dar trupul care 
ascundea dumnezeirea Sa şi îl prezenta în ochii oamenilor ca pe unul dintre 
noi, oamenii neputincioşi, S-a arătat atunci îmbrăcat în slavă dumnezeiască. 
Nu S-a arătat încă cu toată Slava Sa cea dumnezeiască, pentru că ochii 
omeneşti nu pot privi Slava lui Dumnezeu în plinătatea ei, dar, cu acest prilej, 
firea dumnezeiască a Mântuitorului a lăsat să strălucească înaintea 
ucenicilor o rază a ei şi această rază a fost de-ajuns ca să dea firii omeneşti o 
slavă, o strălucire şi o măreție specială. 


Atunci pe munte, Acela Care luase trup omenesc, fiind Dumnezeu, Se 
prezintă cu înfăţişare dumnezeiască, cu înfăţişarea proprie firii lui 
Dumnezeu, pe cât era posibil ca această înfăţişare dumnezeiască să se 
descopere în faţa unor oameni. 


după cum reiese din Sfânta Scriptură: 


- „Deci iarăşi le-a vorbit lisus zicând: Eu sunt Lumina lumii; cel ce Imi 
urmează Mie nu va umbla în întuneric, ci va avea lumina vieţii” (loan 8,12); 


- „Și aceasta este vestirea pe care am auzit-o de la El şi v-o vestim: că 
Dumnezeu este Lumină şi nici un întuneric nu este întru El” (1 loan 1,5). 


Mântuitorul S-a arătat în lumină, ca să înțeleagă atunci Apostolii că pentru 
Hristos Cel lipsit de păcat şi sfânt, sfârşitul vieţii nu avea să fie întunericul 
mormântului, ci Slăvita Înviere al cărei început s-a arătat pe Muntele Taborului 
şi să ştie toţi cei ce-L slujesc pe EI care s-au schimbat la față duhovniceşte, prin 
petrecerea în virtute şi sfinţenie că sfârşitul va fi acelaşi: preschimbarea lor cea 
viitoare, după chipul Său; slava şi strălucirea veşnică. 


Ca urmare a acestei schimbări tainice a Domnului, „fața Lui a strălucit ca 
soarele”; faţa aceea, pe care, în timpul patimilor şi al răstignirii n-a ascuns-o de 
la scuipările ruşinoase, a strălucit cum străluceşte soarele la amiază când îşi 
arată toată puterea şi strălucirea lui; precum soarele are lumină proprie care 


emite raze când luminează pământul, iar cele de pe pământ preiau lumina de la 
soare, tot aşa şi Creatorul soarelui, Soarele Dreptăţii, are lumina proprie care 
este vatra luminii nesfârşite şi luminează lumea văzută (materială) şi cea 
nevăzută (spirituală). 


Sfintele Evanghelii ne relatează că „veşmintele Lui s-au făcut albe ca lumina” 
(Matei 17,2; Marcu 9,1-2; Luca 9,29). Ca şi faţa, tot aşa şi trupul Său întreg 
lumina; iar razele acestei lumini supranaturale şi dumnezeieşti străbătând 
prin veşmintele Sale, au făcut şi veşmintele Lui să fie albe ca lumina. Când 
Moise se coborâse de pe Muntele Sinai cu Tablele Legii, avea faţa strălucitoare, 
dar a fost de-ajuns s-o acopere cu o țesătură făcută de mână omenească, pentru 
ca strălucirea aceea să nu se mai vadă, căci acea strălucire era împrumutată. 
Acum însă lumina dumnezeiască cuprinse şi hainele Mântuitorului, făcându-le 
luminoase şi radioase, de aceea, drepții care s-au învrednicit de Împărăţia lui 
Hristos, fiind uniți cu EI printr-o legătură mai strânsă decât unirea dintre haină 
şi trup şi făcându-se mădulare ale trupului lui Hristos, despre aceştia EI zice: 
„Atunci cei drepţi vor străluci ca soarele în împărăţia Tatălui Meu” (Matei 
13,43). 


Dar iată şi altă întâmplare minunată. O parte foarte mică, dar foarte însemnată 
a armatei alcătuite din milioane de sfinți care ÎI vor întâmpina pe Domnul la a 
doua Sa venire, Îl întâmpină şi acum. Hsre vorba de Moise şi Ilie (Matei 17,3; 


Marcu 9,4; Luca 9,30), care s-au arătat vorbind cu El. De pe acum s-a format 
o mostră a întregii Biserici a lui Hristos, care cuprinde pe sfinții cei slăviți în 
ceruri, dar şi pe credincioşii de pe pământ care se luptă să ajungă sfinţi, iar în 
mijlocul lor se află Hristos. Iată o dovadă că cei morţi în Domnul nu pier, nu 
dorm, ci rămân duhuri cu deplină conştiinţă şi cunoştinţă, mişcare şi acțiune. 
Ei formează Biserica Truimfătoare din ceruri. Dovada cea mai bună este 
arătarea lui Moise şi a lui Ilie cu acest prilej (Moise era mort cu trupul, iar 
Ilie — înălţat cu trupul la cer). 


Se pune întrebarea: Cum au recunoscut Apostolii pe cei doi mari prooroci? 
Sfinţii din ceruri îşi păstrează atât de tipic caracterul lor „numele lor cel nou” 
(Apocalipsă 2,17), încât, dacă cineva astăzi se mută „din moarte la viaţă şi de 
pe pământ la cer”, poate să cunoască uşor pe loan şi pe Pavel, aşa precum 
atunci cei trei ucenici au recunoscut pe Moise şi pe Ilie. Aceşti doi sfinţi erau 
prooroci mari ai Vechiului Testament, vestiți prin râvna şi devotamentul lor 
către Dumnezeu, precum şi prin sfârşitul vieţii lor pământeşti, căci Ilie a fost 
ridicat cu trupul la cer, fără să treacă prin moarte, iar moartea lui Moise a rămas 
o taină neştiută de oameni. 

Pentru ce S-au arătat aceşti Sfinţi la Schimbarea la Faţă? 


4 Mai întâi, fiindcă mulţi ziceau că Domnul este Ilie sau unul dintre 
marii prooroci; însă prin arătarea lor, aceşti doi, cei mai însemnați 
prooroci, ne încredințează despre distanța nemăsurată care îi desparte 
pe prooroci de Stăpânul lor — Hristos. 

+ În al doilea rând, ca reprezentanţi ai Vechiului Testament, ei vin Să 
dovedească nu numai căci Hristos nu este potrivnic Legii lui Moise şi 
învățăturilor proorocilor, ci că este Însuşi Dătătorul Legii Vechi şi Noi, 
Mântuitorul lumii, Mesia Cel prevestit de prooroci. Ei au venit să 
vorbească cu Hristos despre împlinirea marii taine a mântuirii, care avea 
să se realizeze în curând. 

În al treilea rând, Moise şi Ilie au venit ca să dovedească că Hristos 
Stăpâneşte peste viaţă şi peste moarte şi în cer şi pe pământ; să 
dovedească căci Domnul poate chema pe pământ pe Sfinţii din cer, când 
vrea să stea de vorbă cu ei. 

În al patrulea rând, arătat şi pentru motivul pe care îl arată Sfântul 
Evanghelist Luca: „„Şi iată doi bărbaţi vorbeau cu EL, care erau Moise şi 
Ilie, şi care, arătându-se întru Slavă, vorbeau despre sfârşitul Lui, pe 
care avea să-l împlinească în Ierusalim ” (LUCA 9,30-31). Moise şi Ilie 
au venit la şcoala Domnului, ca să afle care este cea mai înaltă şi grea 
moarte, iar acest lucru îl aflaseră şi Apostolii cu şase zile în urmă. Prin 
crucea lui Hristos, Ilie este chemat să vadă o slavă mai mare decât aceea 
pe care a avut-o el când s-a înălțat la cer în carul de foc. Ilie este chemat 
ca să afle că Hristos nu voia să se înalțe la cer, mai înainte de moartea 
pe cruce. Din dragoste pentru noi, Domnul a preferat o moarte 
chinuitoare şi dureroasă. De asemenea, Ilie va fi şi Înaintemersătorul 
celei de-a doua veniri a lui Hristos şi va muri ca martir în persevuţia lui 
Antihrist (Apocalipsă 11). Prin crucea lui Hristos, Moise este chemat să 
afle un sfârşit mai sublim decât al său. 


De aceea, Domnul n-a făcut aşa. Dimpotrivă, 


El avea să meargă către moarte, aceasta nefiind necesară pentru EI, dar pentru 
noi, da. EI avea să pătimească în Ierusalimul cel ucigaş de prooroci. Aceasta a 
fost convorbirea celor trei persoane cereşti: a Lui Dumnezeu Cel în chip de rob, 
cu robii Săi, cei ce se arătau în slavă. 


Fără îndoială că această convorbire era şi un răspuns plin de învățături la 
temerile ucenicilor pentru moartea Domnului şi anume că, pentru Domnul şi 
pentru cei care Il urmează, mucenicia este cea mai înaltă biruinţă. Desfătarea 


deosebită simțită de Apostoli. Cei trei Apostoli când au văzut dintr-odată faţa şi 
trupul Domnului schimbate şi pline de strălucire, la început au fost cuprinşi de 
un fel de somn şi amorţire, pe care lumina strălucitoare le produce asupra 
nervului optic şi de aceea, pe de o parte, Sfântul Luca zice: „Petru şi cei ce erau 
cu el erau îngreuiaţi de somn” (Luca 9,32), pe de alta, Sfântul Evanghelist 
Marcu zice: „...că erau înspăimântați” (Marcu 9,6). După puţin timp, 
Apostolii au biruit acea senzație de moleşeală şi somn şi au văzut limpede cele 
pe care Evangheliştii le vor relata mai târziu. În continuare, Sfântul Evanghelist 
Luca notează: ,,...şi deşteptându-se, au văzut Slava Lui şi pe cei doi bărbaţi 
stând cu El” (Luca 9,32). Cuvântul „deşteptându-se” arată că Apostolii au 
rămas treji pe tot parcursul minunii, în opoziţie cu somnul în care căzuseră la 
început. 


Când însă convorbirea celor trei persoane cereşti a încetat 
şi cei doi prooroci se pregăteau să plece, atunci Petru cel întotdeauna 
fierbinte şi plin de entuziasm, a îndrăznit să vorbească. Îl cuprinse dorinţa ca 
acea imagine aducătoare de bucurie să nu se mai sfârșească şi Îi face 
Domnului următoarea propunere: „Doamne, bine este să fim noi aici; dacă 
voieşti, voi face aici trei colibe: Ţie una, lui Moise una şi lui Ilie una!” (Matei 
17,4; Marcu 9,5; Luca 9,33). 


„Bine este...!” înseamnă Să avem împărtăşire cu Domnul în Slava Sa şi în 
mijlocul slăviţilor Săi sfinţi. Această împărtăşire produce o nespusă bucurie şi 
desfătare în sufletele credincioase dar este bine să fim aici şi pentru noi, cei ce 
ne aflăm pe pământ, să ne despărțim de grijile şi neliniştile vieţii şi să ne 
ducem într-un loc deosebit ca să ne întâlnim cu Mântuitorul şi cu Sfinţii Săi 
prin rugăciune şi meditaţie duhovnicească în Sfânta Biserică. 


„Bine este să fim aici...!”, fie şi chiar pe acest vârf de munte expus vântului 


şi schimbărilor vremii, zicea Petru. Este de ajuns că suntem cu Domnul în 
slava Sa, căci în realitate, viaţa de aici, nu lauda lumii, nici averea materială, 
o fac bună şi veselă, ci împărtăşirea cu Hristos, chiar dacă omul trăieşte în 
împrejurări potrivnice. Dar mult mai bună şi mai îmbucurătoare va fi 
petrecera şi împărtăşirea cu Domnul în ceruri, unde nu vor mai fi trebuinţe 
trupeşti, întristări, boli şi osteneli, moarte şi lacrimi; acolo va fi nespusa 
dulceaţă a celor ce văd frumuţeţea negrăită a slavei Sale. 


Petru nu cere desfătare numai pentru el în exclusivitate; nu vrea să o simtă 
singur, ci spune „,noi”, adică noi toţi, căci adevărata fericire o alcătuieşte 
simţirea şi gustarea ei împreună cu alții. Nu poate dori şi preţui bunurile 


spirituale şi desfătarea duhovnicească acel creştin care nu s-a lepădat de 


egoismul său şi care cere desfătarea şi folosirea bunurilor spirituale numai 
pentru el singur. Sufletele pline de credinţă, nădejde şi dragoste care doresc să 
trăiască împreună cu Hristos în împărăţia Sa, numai atunci Simt o mulțumire 
adâncă şi mare când văd împrejurul lor şi pe alţii care se luptă împreună cu 
ei să dobândească fericirea veşnică. 


Cu şase zile în urmă, Domnul proorocise că trebuie în chip inevitabil să sufere 
patimile şi moartea în Ierusalim, iar Petru dorind ca iubitul său Învățător să 
scape cu orice chip de acest sfârşit îngrozitor, consideră prezenţa celor doi 
prooroci o ocazie bună şi caută să-L convingă să rămână mereu acolo pe munte, 
cu ei, departe de primejdiile ce-L aşteaptă în Ierusalim. Când Petru Îi propuse 
Mântuitorului să evite moartea, nu ştia ce zice, căci dacă Hristos nu S-ar fi 
jertfit pe cruce, nici Petru, nici ceilalți Apostoli şi nici întreaga omenire nu s-ar 
fi mântuit. 


Mărturia Tatălui. Lui Petru nu i s-a dat un răspuns lămurit la propunerea lui, ci i 
s-a dat un răspuns prin faptă, căci un eveniment nou şi uluitor este semnalat 
acum, astfel: „Vorbind el încă, iată un nor luminos i-a umbrit pe ei şi iată glas 
din nor zicând: Acesta este Fiul Meu Cel iubit, în Care am binevoit, pe Acesta 
ascultaţi-L ” (Matei 17,5; Luca 9,35). 


Prin urmare, norul nu era un produs al firii, ci era un înveliş supranatural, care 
îmbracă pe Dumnezeu când El Se arată oamenilor. Acest nor „i-a umbrit”, a 
aruncat asupra lor o umbră tainică şi a făcut să înceteze intensitatea luminii 
pe care o emana Domnul Cel schimbat la Faţă. Acest lucru este o dovadă a 
faptului cât de mult Se apleacă Dumnezeu la mijloacele prin care noi 
oamenii, putem Să intrăm în comuniune cu El. 


Din nor s-a auzit un glas, nu ca cel de pe Sinai împreunat cu tunete şi fulgere şi 
sunet de trâmbiţă răsunătoare, nici ca glasul pe care l-a auzit Ilie care semăna cu 
un vânt puternic şi cu cutremur de pământ şi foc, ci era un glas accentuat şi 
lămurit, dar în acelaşi timp, liniştit şi dulce. Prin acest glas dumnezeiesc, Tatăl 
Însuşi vesteşte de-a dreptul marea taină: 


după cum zic: 


-,Pe Dumnezeu nimeni nu L-a văzut vreodată. Fiul Cel Unul-Născut, Care 
este în sânul Tatălui, Acela L-a făcut cunoscut” (loan 1,18); 

-,„Pentru aceasta Mă iubeşte Tatăl, fiindcă Eu Îmi sufletul, ca iarăşi să-l iau” 
(Ioan 10,17); 


-„El ne-a scos de sub puterea întunericului şi ne-a strămutat în împărăţia 
Fiului iubirii Sale” (Coloseni 1,13). 


» 


În toate acestea Tatăl a binevoit. Asupra lui Hristos s-a odihnit plăcerea şi 
bunăvoința Tatălui ceresc, atât pentru că Hristos a luat asupra Sa lucrarea de 
mântuire a oamenilor, cât şi pentru că EI, ca Om, era sfânt şi fără de păcat. 
Aceasta este acum a doua oară când a fost auzită din cer o astfel de dovadă şi 
mărturie, o astfel de poruncă specială, prima fiind auzită în timpul Botezului 
Domnului în apele Iordanului. 


Tatăl din cer ne poruncește: „Pe Acesta să-L ascultaţi!”. Aceasta este 


porunca Tatălui către Apostoli şi către toţi creştinii. Acesta este hotarul de 


netrecut, în virtutea căruia primim mântuirea şi titulatura de fii ai lui 
Dumnezeu prin Hristos lisus: Tatăl 


nu primeşte ca adorator şi închinător al Său pe nici un om care nu se supune 
Fiului: îl sprijină, îl rabdă îndelung, Se îngrijeşte de el — chiar dacă este departe 


de Hristos, dar nu-l adoptă ca fiu atâta vreme cât nu crede şi nu 1 Se supune lui 
Hristos. 


Pr. Constantin Voicescu - Schimbarea Domnului la faţă este chipul 


schimbării noastre la faţă 


“Tubiţi fraţi şi surori de credinţă în Domnul nostru Iisus Hristos, la praznicul de 
azi, praznicul Schimbării la Faţă, îndemnul Bisericii, îndemnul Domnului nostru 
lisus Hristos a fost cuprins într-o cântare pe care frățiile voastre aţi ascultat-o 
aseară la Vecernie, la Privegherea mare care s-a făcut în cinstea acestui Praznic. 
Una din cântări, una din stihuirile de la Vecernie spune aşa: “Veniţi acum să ne 
schimbăm ca să ne suim în muntele lui Dumnezeu şi să vedem Slava lui 
Hristos”. 


lubiţii mei, Biserica voieşte să fim nu numai ascultători a celor ce se spun 
despre Schimbarea la Faţă, ci ne cere ca, iată, acum să ne suim pe Tabor, acum 
să vedem Slava lui Hristos! De a//fel frăţiile voastre, care participaţi la Sfintele 
Slujbe, sunteţi conştienţi că noi, creştinii drept măritori, trăim aceste slujbe 
religioase. Prăznuind, noi punem un suflet aparte în această prăznuire şi anume 
noi ne facem contemporani cu evenimentele care sunt evocate şi care sunt 
prăznuite. 


Însă această suire pe care ne-o pretinde Biserica, această vedere a Slavei lui 
Dumnezeu, cer duh fierbinte, cer cuget curat şi cer zbor înalt. Ne cer ca la 
poalele muntelui să lăsăm nu numai ce e păcătos, dar chiar şi ceea ce e 
lumesc în general! lată suntem acum în postul acesta, în Postul Adormirii 
Maicii Domnului. Un post este un răstimp de strădanie, după cum ştiţi, iar 


Biserica ne cere stăruința în praznicul acesta aşezat la mijlocul postului, 
stăruința pentru schimbarea noastră la faţă. Sigur că e vorba despre schimbarea 
noastră sufletească la faţă. 


Ce înseamnă asta, să ne schimbăm sufleteşte la faţă? Înseamnă să schimbăm 
întâi sentimentele noastre, şi cu osebire ura! Ura cu toate formele ei: de la 
indiferenţă, care e tot o ură deghizată, până la ura atroce şi fățişă. Toate acestea 
trebuie schimbate în iubire, trebuie ca noi să ne confundăm cu ceea ce aşa de 
strălucit Zugrăvea Sfântul Apostol Pavel în Epistola către Corinteni, în acel imn 
minunat al iubirii despre care noi am vorbit zilele trecute. 

,„ să ne schimbăm iubiții mei, 


pentru că 
noastră trebuie să aibă un anumit rost: 


rii această minte a noastră, aşa cum au făcut Sfinţii Părinţi, să 


Să ne schimbăm voia, voința, Să ajungem la această tăiere a voii cum 
spuneau Sfinţii Părinţi, tăierea egoismului din noi, să ajungem la ceea ce se 
numeşte ascultare, în sensul ascultării de Dumnezeu. 


Altfel spus, 


Aceasta este schimbarea la faţă, schimbarea inimii noastre, schimbarea 
cugetelor noastre, schimbarea voinţei noastre. Pentru aceasta ni se cere 
stăruința, iubiții mei. Dar trebuie să ştiţi că nu singura stăruința noastră 
realizează această schimbare la faţă. E necesară, pentru că ea face lucrător 
Harul lui Dumnezeu: numai Acela ne schimbă pe noi. la gândiţi-vă, frăţule 
voastre: exista ochiul, ochiul omului, dar dacă n-ar fi lumina, ar putea să fie 
ochiul cât de sănătos, că el tot n-ar vedea nimica. Dacă n-ar fi lumina, la ce ar 
mai folosi ochiul? Şi, bine înţeles, dacă ochiul e bolnav, poate să fie lumina cât 
de puternică, pentru că omul tot n-ar vedea nimica. Jar acum frățiile voastre să 
se gândească la un exemplu banal, pe care-l dădeam şi cu alte prilejuri: un 
aparat de radio, de televiziune, poate să fie cât de bun, cât de perfecţionat, poți 
să-l porneşti, să-l aranjezi pe o anumită lungime, dar dacă nu există o sursă 
emițătoare, degeaba sunt toate acestea! Și invers: poate să fie sursa 
emițătoare cât de puternică, aceasta rămâne totuşi fără folos, dacă aparatul e 
defect, sau dacă nu ştii să-l porneşti, ori dacă nu te străduieşti măcar să-l pui 
în funcţiune. Am făcut comparaţiile acestea, iubiții mei, ca să devenim 
conştienţi de faptul că 


de puţin: “Iată, stau la uşă şi bat” — ne zice Dumnezeu, ne zice Domnul 
Nostru lisus Hristos, cerându-ne să deschidem uşa, şi depinde de noi dacă 
vrem Sau nu vrem Să deschidem, depinde de noi dacă vrem sau nu vrem Să 
curăţim ferestrele sufletului nostru ca să poată pătrunde lumina aceasta a 
soarelui dumnezeiesc în interior. 


Să ne întoarcem la textul Sfintei Evanghelii ca să-l recitim şi pentru aceia care 
au fost în biserică la vremea respectivă, şi pentru cei care — să nădăjduim că 
din motive binecuvântate — n-au fost: 


“Iar la vreo opt zile după cuvintele acestea, i-a luat Domnul lisus pe Petru, 
pe loan şi pe Iacov şi S-a Suit în munte ca Să se roage. Şi a fost că pe când se 
ruga înfăţişarea feţei Lui a devenit alta şi îmbrăcămintea Lui albă strălucind. 
Și, iată, doi bărbaţi vorbeau cu EL. Aceştia erau Moise şi Ilie, care arătându- 
se întru Slavă, vorbeau despre sfârşitul Său pe care avea să-l împlinească în 
Ierusalim. lar Petru şi cei împreună cu el erau îngreunaţi de somn. lar când 
S-au deşteptat i-au văzut Slava şi pe cei doi bărbaţi stând cu EL. Şi a fost că pe 
când aceştia se despărțeau de EI, Petru i-a zis lui lisus: sui 
este să fim aici! Să facem trei colibe: Ţie una, lui Moise una şi una lui Ilie.” 
EI neştiind ce spune — adaugă Evanghelistul. Şi pe când vorbea el acestea s-a 
făcut un nor şi i-a umbrit şi s-au înspăimântat când au intrat în nor. Și glas s- 
a făcut din nor zicând: “Acesta este Fiul Meu Cel iubit, de EI să ascultați! ” Şi 


când glasul a trecut, lisus s-a aflat singur şi ei au tăcut şi în acele zile n-au 

spus nimănui nimic din cele care văzuseră”, 


Acesta este textul şi aţi observat că începe zicând: “...ca la vreo opt zile după 
cuvintele acestea...”. Care e legătura Schimbării la Faţă de pe Tabor cu 
evenimentele petrecute cu opt zile înainte? Domnul îi întrebase, aşa după cum 
ştiţi, pe ucenici: “Cine zic oamenii că sunt Eu?” Aceasta ca să vadă dacă au 
priceput şi ei cât de cât cine este Învățătorul acesta care i-a chemat pe ei la 
propovăduire. Treptat, treptat, ei au ajuns la înţelegere, cunoscând cine este 
lisus. Dar după ce ucenicii au răspuns că unii zic că Mântuitorul este Ilie, iar 
unii că ar fi alt prooroc, Domnul îi întreabă: “Dar voi cine ziceţi că sunt?” 
Atunci Petru răspunse în numele ucenicilor: “7u eşti Hristos, Fiul lui 
Dumnezeu Celui viu!” Lucrul acesta se petrecuse înainte, şi atunci Domnul, ca 
să le arate că El este Hristosul, deci Mesia, Mântuitorul, Dumnezeu, şi că a venit 
să mântuiască lumea într-un mod anumit, nu cum credeau ei că avea să o 
mântuiască, în calitate de Mesia politic, care să aducă supremaţia poporului 
evreu ales, le-a vorbit despre Cruce, le-a spus că va fi prins şi ucis. Şi atunci 
Petru, vă amintiţi, l-a luat deoparte şi a-nceput să-l mustre: “Doamne nu cumva 
să se întâmple una ca aceasta!” Dar Domnul Hristos l-a certat, şi dacă înainte îi 
spusese “Nu carnea ţi-a descoperit ţie lucrul acesta, că Eu sunt Dumnezeu, ci 


Duhul Sfânt”, acum îi spune “Înapoia Mea, satana!”. De data aceasta lui Petru 
îi vorbise satana! Vedeţi ce registru întins poate avea sufletul acesta al omului! 
Îţi vorbeşte Dumnezeu şi, dacă nu eşti atent, te prinde satana! Deci atunci, 
iubiții mei, avusese loc o dublă subliniere a adevărului privitor la mântuirea 
noastră: pe de o parte mărturia lui Petru, care venea de jos, de pe pământ, că 
lisus este Fiul lui Dumnezeu, Dumnezeu însuşi care vine să mântuiască, iar 
pe de altă parte mărturia pe care o dă însuşi Domnul, tot aici, pe pământ, că 
EI vine Să mântuiască lumea prin crucea Sa. Tot acum, în momentul 
Schimbării la Faţă, devenim martorii unei a treia mărturisiri, de data aceasta o 
mărturisire de sus, care are o semnificație identică, căci, iată, Domnul 
Dumnezeu Tatăl mărturiseşte: “Acesta este Fiul Meu Cel iubit, de El să 
ascultaţi!”. Cuvintele Tatălui trebuie înţelese în felul următor: Acesta este 
Fiul Meu! Acesta e Mesia, este lisus, este chiar Dumnezeu care, venind, s-a 
făcut om. El este Fiul Meu! 


Dar pe de altă parte, aţi văzut, Sfânta Scriptură mai relatează că la stânga şi la 
dreapta Domnului stăteau, acolo, în Slava Sa, Moise şi Ilie, adică Legea şi 
Proorocii. Aceştia, precizează Sfânta Scriptură, vorbeau despre EI, despre 
sfârşitul Lui în Ierusalim, adică despre Cruce. Vedeţi, aşadar, că amândouă 
mărturiile, aceasta de sus, a lui Dumnezeu Tatăl, făcută în momentul 
Schimbării la Faţă şi cealaltă, făcută cu opt zile înainte, aici jos, pe pământ, 
de către Petru, au una şi aceeaşi semnificaţie. Ele exprimă unul şi acelaşi 
adevăr, că lisus este Fiul lui Dumnezeu, că EI vine să mântuiască lumea prin 
Cruce. Temeiul Crucii, iubiții mei, este sus, în cer! De altfel, într-o icoană 
ortodoxă a Schimbării la Faţă, în locul Domnului aflat în Slava Sa este 
înfăţişată o cruce! O cruce în slavă şi în stânga şi în dreapta ei se află Ilie şi 
Moise. Cele zugrăvite în această icoană pot fi regăsite în cântarea din Condacul 
de aseară, care spune: “În munte te-ai schimbat la faţă, că dacă te vor vedea 

răstignit să cunoască Patima Ta cea de bună voie!”. 


Revenind la textul Sfintei Evanghelii, la convorbirea despre Crucea 
Învăţătorului, vom observa că această convorbire a avut rostul de a îndepărta din 
mintea apostolilor teama şi îngrijorarea legate de Cruce: îl vedeau pe Domnul în 
Slavă în puterea Lui, avea pe Moise şi Ilie de-a dreapta Lui — Legea şi Proorocii 
— care îl ascultau. În deplinătatea acestei Puteri vorbea de Cruce. Aceasta 
pentru că era necesar ca ucenicii Să fie pregătiţi în momentul în care — după 
cum spune şi cântarea — avea să se împlineasa Patima, pentru ca ei să ştie că 
pătimirea Mântuitorului era o pătimire de bună voie, că El a vrut să 
pătimească, nu că a fost târât, ori silit să sufere. EI a vrut să sufere, EI care, 
iată, poate să fie în Slavă, cum de fapt este. 


AŢi văzut că în calitate de martori ai Schimbării la Faţă Domnul a luat pe cei 
mai aleşi dintre ucenici, pe cei cu nişte puteri mai deosebite: pe Petru care era 


întâiul după credinţă, pe Ioan care era întâiul după iubire şi pe Iacov care era 
întâiul după răbdare şi după cununa mucenicească. 


Din relatarea evanghelică am văzut că Schimbarea la Faţă a avut loc, după 
tradiție, pe un munte înalt. E vorba de muntele Tabor. Vedeţi, iubiții mei, 
înălțimea aceasta, mare din punct de vedere fizic, înalță şi duhul. Liniştea 
netulburată de prezenţa făpturilor e cât se poate de prielnică pentru convorbirea 
cu Creatorul. Acest lucru l-aţi observat poate fiecare dintre voi, cei care v-aţi 
dus în asemenea locuri pustii, mai ales pe munte. De altfel din istoria Bisericii 
noastre se ştie că locurile din munţi unde se retrăgeau sihastrii noştri se numeau 
“la linişte”. De pildă, se zice acolo, la prohod, că la linişte era un sihastru, 
Chiril. La linişte. “Isihia” înseamnă “linişte” şi cuvântul “sihastru” vine de la 
“isihia”. “Isihastru” semnifica om care se trage la linişte, în locuri înalte. 


Atunci, la Schimbarea la Faţă, s-a arătat această lumină taborică. Zice Sfânta 
Evanghelie: “chipul lui Hristos a luminat ca soarele şi îmbrăcămintea Lui era 
mai albă ca zăpada şi un nor luminos S-a arătat”. Aceasta este lumina 
taborică, lumina necreată. E bine să ştiţi, iubiții mei, că această lumină este o 
realitate a lumii spirituale. De altfel, luate din Vechiul Testament, în cântările 
noastre se rostesc cuvintele: “Drepţii vor străluci ca soarele”. 


Urmărind textul Sfintei Evanghelii, l-am văzut pe Domnul Hristos, pe Moise şi 
pe Ilie stând în Slavă, şi chiar din Paremiile de aseară, extrase din textele 
Vechiului Testament, ştiţi foarte bine că şi Moise şi Ilie se învredniciseră încă 
din timpul vieţii lor de această Slavă a lui Dumnezeu. Din istoria Bisericii, în 
istoria nevoinţelor Părinților noştri ştim că sfinţii noştri creştini au experimentat 
în trăire şi în extaz, în stare de răpire — ziceau ei — această trăire în lumina 
taborică. Prin rugăciunea inimii şi prin alte procedee se ajungea la această trăire, 
la acest contact cu lumina taborică. Aţi văzut cum spunea Petru: “Doamne bine 
este aici, să facem trei colibe”. În cuvântul acesta a lui Petru ne recunoaştem, de 
altfel, şi noi: e o dorinţă legitimă de a ne opri, de a zăbovi în faţa Creatorului. 
Sfântul loan Gură de Aur parafrazează cuvântul lui Petru şi zice: “Doamne 
la ce să părăsim acest loc aşa de minunat ca să mergem la Ierusalim, la 
Cruce?” 


Cuvântul pe care l-am auzit de sus, de la Tatăl, “Acesta este Fiul Meu, pe 
Acesta să-L ascultați”, subliniază care este 


Care-i condiţia? Păi ne-o spune Tatăl însuşi. Să-L ascultăm pe Fiul: “Pe 
acesta să-l ascultați, dacă vreţi să vă schimbaţi la faţă!”. Aceasta fiind porunca 
dumnezeiască, sigur că e bine să ne întrebăm dacă-L ascultăm, să ne întrebăm 
dacă-L ascultăm pe Hristos! 


Veţi zice: “Cum să ştiu dacă-L ascult sau nu-L ascult?”. E simplu, întocmai 
ca-n viaţa cea de toate zilele: cine ascultă de cineva, îl urmează pe acela, 
merge pe urma paşilor lui, face ce a făcut şi acela. Aşa că această întrebare, 
dacă Îl ascultăm sau nu-L ascultăm pe Hristos pentru schimbarea noastră la faţă, 
se poate traduce şi prin întrebarea dacă pentru noi Hristos este cale, este 
adevăr, este viaţă, dacă pentru noi El este Pâinea vieţii şi Apa cea vie. Sigur că 
întrebările acestea e bine să ni le punem în faţa conştiinţelor noastre cu curaj şi 
cu nădejde în mila lui Dumnezeu şi cu dorinţa de a ajunge la această ascultare 
de Hristos, căci El trebuie să ne fie totul în viaţă. 


Astăzi, de Schimbarea la Faţă, noi aducem roade, aducem prinoase la biserică, 
se aduc struguri, fructe şi alte lucruri. Sunt nişte prinoase de binecuvântare. Aşa 
e rânduiala la noi în popor, poporul acesta a avut nişte tradiții frumoase care 
trebuie reînnoite, tradiţii pe linia bisericii creştine. În trecut nu mânca omul din 
primele produse ale muncii lui până nu ducea la biserică spre binecuvântare. Şi 
a rămas la noi şi astăzi acest obicei. Zice omul: “Nu mănânc din struguri până 
nu împart întâi”. 


E frumos s-aduci roade. Din punct de vedere duhovnicesc şi-n legătură cu 
această sărbătoare, trebuie să aducem şi noi roade. Şi anume roadele schimbării 
noastre duhovniceşti la față. Trebuie să redobândim în noi acest chip nemuritor 
a lui Dumnezeu, iubiții mei. Trebuie să aducem roade. O viaţă cu sens este o 
viaţă cu roade. Nu numai cu frunze! Sigur că frunzele au şi ele un rost într-un 
organism, într-un pom, dar numai dacă aceste frunze ajută la rodire, la 
producerea roadelor şi la coacerea acestora. Căci dacă pomul aduce numai 
frunze, nu este de nici un folos. Așa şi viața noastră, dacă e numai cu frunze nu 
e de nici un folos. Trebuie să aducem roade, iubiții mei, roade duhovniceşti. 


Adică trebuie să ajungem şi noi aşa cum ne cere Biserica, aidoma drepţilor, 
despre care se spune că vor străluci ca soarele. De aceea trebuie să privim 
asupra noastră cu seriozitate, mai cu osebire în această zi, şi să ne întrebăm dacă 
se află în noi măcar o licărire a acestei schimbări la faţă. 


lată venim la biserică, venim la altar — cuvântul altar înseamnă înalt, “altus“. 
Biserica este un altar, biserica este un Tabor, iar noi, iubiții mei, venind la 
biserică, ne înălțăm, suim pe Tabor. Dar urcând, nu-i uităm pe cei de jos! E bine 
că urcăm, ne-a chemat Duhul lui Dumnezeu şi am răspuns, a suflat Duhul lui 
Sfânt în pânza aceasta a corăbiei sufletului nostru, pe care noi am potrivit-o bine 
ca să ne aducă aici la biserică, ca să putem urca pe Taborul acesta, spre lumină. 


Urcând, zic însă, iată, să nu-i uităm pe cei de Jos, pe fraţii noştri care încă n-au 
ajuns să urce Taborul acesta al Bisericii. De aceea mai cu osebire astăzi această 
chemare a bisericii trebuie să ne fie nouă bine întipărită în minţi şi în inimă. 


(Părintele Iachint al Putnei, Editura Bizantină, 2000) 


Părintele Iachint Unciuleac - Taborul: candela nădejdii înaintea unui val 
de întuneric 


Părintele Iachint Unciuleac - Vino iarăşi la noi, lisuse (s.v. 6 august / s.n. 19 
august): 


https://www.academia.edu/43926308/P% C4% 83rintele_lachint_Unciuleac_Vino_iar % 
C4% 83% C59%9Fi la noi lisuse 


https://archive.org/details/vino-iarasi-la-noi-iisuse 

Reproducem un fragment dintr-un cuvânt - la Sărbătoarea Schimbării la faţă - 
de o sensibilitate şi de o putere duhovnicească excepţională, aparţinând 
vechiului mare stareţ al Putnei, părintele Iachint Unciuleac, duhovnicul care a 
adormit intru Domnul în locul cel mai de dorit pentru un părinte adevărat, căzut 
la datorie pe “frontul” său de luptă: în scaunul spovedaniei: un cuvânt în acelaşi 
timp revelator, trezitor, dar şi deosebit de dulce, de duios şi de mângâietor. Vi-l 
împărtăşim cu drag şi bucurie, spre pătrunderea tainică în noimele vii ale 
Praznicului dumnezeiesc de astăzi: “Acesta este Fiul Meu cel iubit întru care 
am binevoit, pe Acesta să-l ascultați“. (Matei 17, 5) 


Iubiţi credincioşi, ştiind Mântuitorul nostru că omul întotdeauna slăbeşte cu 
sufletul în vremea suferinţei, a voit ca mai înainte de patima Sa cea de 
bunăvoie să-Și îmbărbăteze ucenicii, încredințându-i, printr-o minune de 
taină, că EI este cu adevărat Mesia, Cel vestit de prooroci. (...) 


“O, adâncul bogăției şi al înţelepciunii şi al ştiinţei Lui Dumnezeu!... Căci 
cine a cunoscut gândul Domnului sau cine s-a făcut lui sfetnic?” (Rom. 11, 
33-34). A revărsat Domnul pe Tabor în inima ucenicilor Săi un strop de 
bucurie înaintea unui noian de suferinţe. A aprins în sufletele lor o candelă 
a nădejdii înaintea unui val de întuneric. Le-a îngăduit să guste cereasca 
lumină, pentru ca în vremea răstignirii Să nu se îndoiască. 


Nu te bucura deci, apostole Petre, mai înainte de a suferi şi de a ne vesti 
Evanghelia Mântuirii. De vei rămâne cu Domnul pe Tabor, atunci cine se va 
mântui, cine va învăţa, cine se va răstigni pentru noi? Cine va muri şi cine va 
învia pentru noi? Sau cine în locul tău mai cu îndrăzneală va învăţa, va suferi 
şi cu capul în jos se va răstigni? Cine va mărturisi pe Hristos înaintea 
cezarilor Romei? 


Vino iarăşi la noi, Lisuse, nu-l asculta pe Petru! 

Coboară de pe Tabor şi vino în casele noastre, în sufletele noastre! 

Vino aici unde suferim şi ne trudim pentru pâine! 

Vino aici unde ne răstignim de oameni, de diavoli, de patimi! 

Și dacă Petru nu vrea să coboare, Tu lasă-l pe munte şi vino la noi, în inimile 
noastre! 


Invaţă-ne cum să ne mântuim, arată-ne cum să răbdăm. 


Deprinde-ne să ducem crucea vieţii. 

Învaţă-ne cum să ne răstignim. 

Vino şi suferă Tu pentru noi, răstigneşte-Te în locul nostru, gustă Tu înainte 
paharul morţii, arată-ne calea cea nouă a mântuirii prin suferinţă. 


O, cum nu am dori să rămânem cu Petru pe muntele Tabor! 

Dar noi purtăm trupuri ce se sugrumă de boli, de pofte şi de patimi. 
În noi avem inimi aprinse de ură. 

Acasă ne aşteaptă copiii cerându-ne pâine...! 


O, cum am dori să ne desfătăm cu Petru acolo, pe muntele Tabor! 

Dar ne vedem împresuraţi de neguri, de păcate. 

Deci nu ne părăsi, lisuse, ci vino la noi în vâltoare, la marginea muntelui. 
Aici Te aşteptăm, cu ceilalți ucenici, cu Toma şi Andrei, cu Iacov şi Matei, cu 
Iuda şi Vartolomeu, cu Simon şi Tadeu. Flămânzi şi goi, străini şi orfani, 
copii şi bătrâni, văduve şi săraci, bolnavi şi îndureraţi, cu toţii Te dorim, Te 
aşteptăm; vino şi Te împacă cu noi. Coboară şi mai jos, la marginea mării, 
acolo unde se zbate viaţa în valuri, acolo unde se zbat corăbii de stânci şi 
atâtea pânze se sfâşie, atâtea vâsle se rup, atâtea suflete se îneacă de sila 
cumplită a valurilor. Noi ştim că muntele cu liniştea şi singurătatea lui Te 
cheamă la rugăciune, dar totuşi, priveşte cu milă de vale, spre mare. Acolo, în 


zare, se înalță talazuri, se sfărâmă maluri cu atâta furie... Și aceasta este 
lumea. Și în valuri corăbii se luptă cu marea, cu vântul, cu noaptea. Și acesta 
este omul. 


Deci vino acolo, în mijlocul mării, în inima omului, în sânul familiei. 

Acolo unde se amestecă lumina cu întunericul, viaţa cu moartea, bucuria cu 
suspinul, pâinea cu ţărâna, dreptatea cu minciuna, mierea cu otrava, 
dragostea cu ura, vinul cu oţetul, timpul cu veşnicia. 

Vino aici, unde suferim noi oamenii, împacă-Te cu noi, schimbă faţa lumii, 
potoleşte marea, linişteşte inimile, uneşte într-un cuget sufletele noastre. 


Și într-adevăr, fără zăbavă, lisus Hristos S-a coborât din nou la oameni, căci 
pentru ei venise EI în lume. Taina săvârşindu-se, norul s-a ridicat din nou la 
ceruri, Moise şi cu Ilie nu s-au mai văzut, lumina a dispărut, iar lisus a mers jos 
la poala muntelui, la marginea mării, în zarva mulţimii, în freamătul lumii, în 
calea Samariei, pe drumul Iudeii, în clocotul urii, în mâinile arhiereilor, pe 
crucea Golgotei. 


Acolo Îl aşteptau oamenii — unii cu stâlpări de finic, alţii cu pietre în mâini; 
acolo Îl căutau mulțimile — unele ca să-L vadă şi să se tămăduiască, altele ca să- 
L ispitească, să-L prindă şi să-L răstignească. Și lisus Hristos S-a dat spre 
moarte, S-a răstignit pentru sufletele noastre. 


Să nu se laude deci Taborul mai mult decât Golgota, nici bucuria împotriva 
întristării. Ci şi Taborul şi Golgota împreună să se veselească, şi bucuria şi 
suferinţa prin Hristos să se unească. 


Căci pe pământ este locul ispitelor, al căderilor, al trudelor şi al încercărilor, 


al răstignirii, al morţii şi al învierii — iar dincolo este locul odihnei, al slavei şi 
al vieţii de veci. 


Aceasta însă nu o înţelegea Petru, şi ca el nu o înţelegem nici noi, oamenii. Dar 
o fericire neclădită pe temelia suferinţei nu durează decât o singură zi. Dornic 
de o asemenea fericire, omul se grăbeşte să şi-o facă cu mâinile sale. Îşi 
acoperă gropile în cale, îşi seamănă flori în locul spinilor, nivelează 
mormintele, presară în jur aromate, îmbracă haine ispititoare, îşi umple masa 
cu îndestulare şi ochii şi buzele şi inima cu tot felul de rele plăceri. Și stând în 
pragul casei, îşi spune grăbit: sunt fericit. Dar prin colţurile casei intră 


înlăuntru boala, suferinţa, sărăcia şi moartea, şi îndată palatul fericirii 
omeneşti se risipeşte, ca şi turnul Babilonului. 


ara i Și această cale este trăirea cu adevărat a unei vieţi 


creştineşti, ce se poate dobândi numai printr-o schimbare totală a comportării 
noastre. 


Domnul nostru lisus Hristos a venit să schimbe faţa lumii; să ne schimbăm 
deci şi noi viaţa. Să lepădăm ura, mânia, răutatea, desfrânarea, minciuna, beţia, 
lenevirea şi celelalte patimi. Să ne facem oameni noi, plini de dragoste, 
bunătate, milă, plini de pacea unei adevărate trăiri creştineşti. Şi pentru o 
asemenea schimbare sufletească este nevoie să mergem oare aşa de departe, 
până la Taborul Galileii? O, nu! Este prea greu pentru noi. Dar Mântuitorul 
nostru a înălțat pretutindeni câte un Tabor duhovnicesc. Acestea sunt sfintele 
biserici şi inimile noastre. Pe aceste două dumnezeieşti altare lisus Hristos 
întotdeauna se jertfeşte, Se răstigneşte, ni Se dăruieşte, plin de bunătate, de 
dragoste, de lumină divină. (...) 


Dar Dumnezeu Tatăl ne-a poruncit pe muntele Tabor: “Acesta este Fiul Meu 
Cel iubit (...) pe Acesta să-L ascultați” (Matei 17, 5). Aşadar, 


X dacă voim să ne asculte Dumnezeu, trebuie să-l ascultăm şi noi. 

i Dacă voim să Se schimbe Dumnezeu spre milă, să ne schimbăm şi noi 
spre dragoste şi ascultare... 

Dacă voim să ne audă lisus Hristos, să-L auzim şi noi când ne învaţă. 


Puțin aluat toată frământătura o dospeşte. Puţina silinţă de tot darul se 
împărtăşeşte. Dar cel mai greu de convins, cel mai greu de schimbat este omul. 


EI nici din dragoste, nici de vargă, nici de frica morţii nu se hotărăşte odată 
Să rupă legătura cu păcatul. 


Ele cunosc vremea sosirii şi plecării lor, vremea hranei, a cântării şi a tăcerii lor. 
Numai omul vrea să trăiască în neorânduială. 


» Păsările cerului se înţeleg fără grai omenesc. Fără ştiinţă de carte şi 
calendar, ele ştiu când trebuie să plece în ţările calde. Se adună din timp, 
se sfătuiesc, apoi, luându-și rămas bun de la cuiburile lor, se pierd spre 
zările albastre. 

Firul de grâu cunoaşte şi el vremea lui. Din vreme începe a se îngălbeni 
sub razele soarelui, apoi smerit îşi pleacă spicul îngreuiat de boabe şi 
aşteaptă secera să-l taie. 

Codrul cunoaşte şi el timpul toamnei şi din vreme îşi schimbă veşmântul 
verde în altul de reculegere. 


Numai noi, oamenii nu vrem să ne schimbăm din starea noastră, din trăirea 
noastră păcătoasă. 

Dar mai întâi aşa ne răspunde: Schimbaţi-vă voi şi mă voi schimba şi 
Eu. 
Să lăsăm noi mânia, ura şi răzbunarea şi va lăsa şi El mânia Sa asupra 
noastră. Trăiţi voi în unire şi adevărata dragoste şi vă va primi intru dragostea 
Sa. 
Să facem milă cu cei săraci şi sărmani şi va face şi El milă cu sufletele noastre. 
Să părăsim toată desfrânarea şi uciderea de fii şi va lua de la noi bolile, 
sărăcia şi toată lacrima din ochi. 
Să scoatem din inimile noastre zavistia, minciuna, pofta, beţia şi tot păcatul şi 
ne va da ploaie la vreme, izvoare de apă, vânturi line, tihnă în casă şi pâine pe 
masă. 
Deci: Lăsaţi voi şi voi lăsa şi Eu; schimbaţi-vă voi şi mă voi schimba şi Eu. 
Aşa ne grăieşte Multmilostivul Dumnezeu. 


Să luăm deci aminte la cuvintele acestea. Să alergăm la sfânta biserică cât mai 
avem vreme. Să ne rugăm în ea cu toată credinţa şi dragostea. Să ne 
schimbăm haina sufletului prin spovedanie curată, prin sfintele Taine şi prin 
multă, cât mai multă milostenie şi dragoste. Şi de vom trăi aşa, vom putea birui 
toate greutățile vieţii, toate ispitele trupului, toate şoaptele diavolului. Atunci 
rugăciunea noastră va fi bine primită, viaţa liniştită, sfârşitul luminos. Şi venind 


la biserică, nu ne vom mai întoarce goi, căci darul se va odihni în coliba inimii 
noastre şi atunci vom putea spune plini de bucurie, împreună cu Petru: 
“Doamne, bine este nouă ca să fim aici“ (Matei 17, 4) 


leromonah Petroniu Tănase - Schimbarea la faţă — lucrătorii pocăinţei sunt 
îndemnați în chip firesc să se străduiască să se înalțe tot mai sus pe calea 
desăvârşirii 


Inspirat este cuvântul unui monah aghiorit că „Muntele Athos este locul unde 


mulți oameni se pocăiesc şi prin aceasta ei fac mereu bucurii în cer, după 
cuvântul Scripturii” (E 15,7). 


“Pocăinţa, după Sfântul Isaac Şirul, este necesară totdeauna şi tuturor celor 


ce se mântuiesc; 


(Cuvântul 72); 


“este nevoinţa zilnică a monahului care se străduieşte neîntrerupt, să se 
ocăiască cât mai adânc şi cât mai plăcut lui Dumnezeu ” 


Mărturia teologică a Sfântului Munte, pag. 8). 


In acest sens, monahul, pe lângă “kalogheros” şi “înger în trup” este şi “omul 
pocăinţei”, iar muntele pe care toţi locuitorii săi îşi au pocăința drept 
îndeletnicire principală a vieţii, este firesc ca pe lângă “Sfântul Munte” şi 
“Grădină a Maicii Domnului”, să se numească şi “Muntele Pocăinţei”. Acest 
lucru îl spune însăşi Muntele cu înfăţişarea lui materială. Uitându-se la muntele 
care se înalță falnic spre cer, lucrătorii pocăinţei sunt îndemnați în chip firesc să 
se străduiască să se înalțe tot mai sus pe calea desăvârşirii, adică să se pocăiască 
tot mai deplin, căci aceasta este şi lucrarea pocăinţei: o neîntreruptă ridicare, 
depăşire a sa, a omului, care pe măsură ce se curăţă de păcate prin pocăință 
este atras tot mai sus de mâna lui Dumnezeu DDD SUI. 


Curs de Morală, vol. III, pag. 108). 


Dar Athosul este şi muntele Schimbării la faţă, ca unul care este pus sub 
patronajul luminatei sărbători a Schimbării la Faţă a Domnului, sărbătoarea 
cea mai caracteristică a înaltei vieţi duhovniceşti a Ortodoxiei. Căci aşa cum 
Domnul Hristos S-a urcat pe Tabor cu trei dintre ucenicii Săi, şi în timpul 
rugăciunii le-a arătat dumnezeiasca Sa slavă, pe cât puteau ei s-o cuprindă; 707 
aşa şi isihastul, care se urcă pe muntele pocăinţei şi al rugăciunii, se schimbă 
la faţă şi se umple de lumină, iar dacă ajunge la culme, se învredniceşte să 


vadă pe cât poate el să cuprindă, Lumina cea necreată, Slava Dumnezeirii, pe 
care au văzut-o apostolii pe Tabor, ca o arvună a slavei de care se vor 
învrednici de-a pururi cei mântuiţi în viaţa veşnică. 


Sfânta Ortodoxie dă o atenţie deosebită acestei sărbători. În România de pildă, 
pe lângă multe mănăstiri şi biserici închinate Schimbării la faţă a Domnului, se 
află şi un munte, Ceahlăul, măreț ca şi Athosul, care are ca hram Schimbarea 
la Faţă a Domnului, şi la 6 august, ca şi la Athos, mulțime de monahi şi 
credincioşi se urcă şi fac priveghere şi Sfânta Liturghie pe vârful lui. 


Athosul, Muntele Pocăinţei şi al Schimbării la Faţă! Şi numai cu prezenţa Sa 
propovăduieşte înalta chemare a îndumnezeirii omului, arătând dintr-odată şi 


şi schimbarea la faţă, prin care 
trebuie să treacă omul în străduința sa, ajutat de Dumnezeiescul Har, pentru 
a deveni din omul cel vechi, omul cel duhovnicesc. 


Dar metamorfoza nu este un element izolat, ci un har, o iluminare tainică, 
care umple şi dă viaţă tuturor, căci toate sunt supuse schimbării tainice a 
metamorfozei. (IESE. 


Omul are strânse legături cu toată creaţia şi schimbarea lui aduce după sine 
schimbări în întregul cosmos. Omul pătimaş şi stăpânit de păcat îşi degradează 
mai întâi cosmosul din sine şi apoi şi pe cel din afară de sine. Poluarea naturii, 
de care se plânge atât de mult lumea de azi, este o urmare firească a poluării 
păcătoase a omului. Şi invers, sfinţirea cosmosului lăuntric al omului 
duhovnicesc, al sfântului, duce şi la sfințirea lumii înconjurătoare lui. Aceasta 
este, după şi marea chemare a omului, prin 
sfinţenia vieţii lui să transfigureze întreaga făptură. La cerul şi pământul cel 
nou de la sfârşitul veacurilor contribuie şi omul. 


Pe Athos această metamorfoză a cosmosului este mai vizibilă ca în altă parte. 
Sfânta Liturghie, care de veacuri se săvârşeşte neîntrerupt pe Athos, ţărâna 
trupurilor a nenumărați Sfinţi aghioriţi, care s-a amestecat cu ţărâna Muntelui, 
Harul Sfântului Duh, care necontenit se revarsă peste mulțimea celor ce se 
pocăiesc, toate acestea au dus şi la o transformare a însăşi firii materiale a 
Athosului. Mărturisesc acest lucru mireasma Simţită adeseori de pelerini pe 
cărările Muntelui; dorul după Athos care urmăreşte pe cei ce l-au văzut odată, 
dar mai ales chipurile frumoase, transfigurate de lacrimile pocăinţei ale multor 
nevoitori aghioriți. 


Pelerinii care vin cu evlavie la Sfântul Munte întrezăresc uneori această 
minunată metamorfoză, ca pe ceva din altă lume, care te umple de pace şi de 
bucurie. 


Nu pot să nu pomenesc Simţirile alese pe care m- am învrednicit şi eu, 
nevrednicul, să le trăiesc la prima sărbătoare a Athosului, la care luam parte. 


Era în ajunul Schimbării la faţă a Domnului, zi frumoasă, senină şi liniştită. 
Ajunsesem în vârful muntelui către seară. Soarele se afla ca de o siiliță 
deasupra orizontului, proiectând până departe pe mare umbra Muntelui, care 
părea un Stâlp uriaş înfipt în mare. în curând, apoi, s-a afundat în mare tivind 
0 jumătate de orizont cu o linie strălucitoare de lumină. În partea opusă, 
luna, care anul acela era plină, se pregătea şi ea să răsară şi-şi vestea sosirea 
completând cealaltă jumătate de orizont cu brâul de lumină şi împlinind astfel 
o coroană de lumină de-a lungul întregului orizont. Sfântul Munte se afla în 
centru iar soarele şi luna din dosul orizontului ţineau coroana de lumină de 
deasupra muntelui Schimbării la faţă. Priveliştea era de o măreție negrăită. 
Parcă eram înconjurați de revărsarea de lumină din Lumina cea neînserată, 
din Lumina de la schimbarea Domnului la faţă. Athosul se preschimbase în 
Tabor. 


A răsărit apoi luna, învăluind muntele cu lumina ei tainică; în faţa bisericuţei 
din vârful muntelui s-a aprins un foc mare şi a început privegherea. 
Bisericuța era aproape plină de monahii şi pelerinii, care veniseră la 
prăznuire, între care se aflau şi câţiva din cântăreții buni ai Athosului. 


“Veniţi_să_ne_suim_în_Muntele_ Domnului _şi_să_vedem_schimbarea_Lui_la 


i din lumină Să luăm lumină...”. Minunata imnosrafie a sărbătorii 
ne făcea Să trăim aievea taina cea nes 


M-am aşezat jos şi, obosit de cale cum eram, am aţipit o clipă, dar m-am trezit 
imediat tresărind şi cuprins de o Simţire cu totul neobişnuită. Ce se 
întâmplase? La strană, cântăreții cântau cu multă însufleţire, dar cântarea nu 
se auzea ca venind dintr-un loc, de la ei, ci se petrecea ceva cu totul minunat 
şi cu neputinţă de explicat. Cântarea parcă se materializase: tot văzduhul din 
biserică, însăşi biserica şi toate cele dintr-însa cântau, eu însumi, trupul tot, 
mâini şi picioare se transformaseră într-o minunată cântare. Și eu mă 
simțeam ca şi cum pluteam pe o întindere nesfârşită şi elementul pe care mă 
aflam şi în care eu însumi mă transformasem cu totul, era acea nemaiauzită 
cântare. Nu visam, eram cu totul treaz şi conştient deşi, mă vedeam plutind pe 
undele cântării ca pe o mare şi lacrimi neoprite îmi curgeau din ochi. Mi-am 
adus aminte de cuvintele Apostolului de pe Tabor: “Doamne, bine este 
dicea...”! şi aş fi vrut ca melodia să nu se mai oprească niciodată. 


Intre timp, cântăreții de la strană au încetat, dar cântarea aceea minunată 
continuam Să o aud nu pe dinafară, ci lăuntric şi o simţeam îndepărtându-se 
mereu, ca pe lumina de seară, care se stinge încetul cu încetul. 


Privegherea nu ştiu când a trecut şi afară a început să se lumineze. Cei doi 
aştri îşi schimbaseră locurile. Luna se pregătea să se ascundă în mare, iar 
soarele cu raze de foc îşi anunţa sosirea şi împletind, încă odată cu razele lor 
cununa de lumină de deasupra Athosului. Ne-am pogorât spre Panaghia, 
plini de bucuria tainică a prăznuirii. Acordurile dumnezeieştii cântări nu se 
mai auzeau ca nişte ecouri din lumea de taină a altui veac. 


De atunci Muntele s-a schimbat. De câte ori îi văd vârful luminos îmi aduc 
aminte, cu dor, de agripnia de la Schimbarea la faţă a Domnului, iar părinţii 
psalți de atunci, când îi întâlnesc, îmi apar ca nişte soli ai luminii celei 
neînserate. 


(extrase din: Chemarea Sfintei Ortodoxii - leromonah Petroniu Tănase) 


leromonah Petroniu Tănase - Calea păcii... să fi ajuns oare omenirea la 
Pacea mult dorită, pe care vrea să o sărbătorească acum 


Anul 1986 a fost declarat de către Organizaţia Naţiunilor Unite “Anul Păcii”. 
Este firesc deci, ca omenirea să dea o atenţie deosebită Păcii; să ţină congrese 
politice şi bisericeşti pentru pace, să facă propuneri şi să ia hotărâri în acest 
sens. Unele ţări au emis serii de timbre poştale pentru Anul Păcii, s-a propus 
Chiar să se facă o adunare pentru pace a tuturor creştinilor din lume, sub 
preşedinţia Papei de la Roma. 


Să fi ajuns oare omenirea la Pacea mult dorită, pe care vrea să o 
sărbătorească acum, în acest an al păcii? 


De veacuri, Biserica Ortodoxă se roagă zilnic “pentru Pacea de sus, pentru 


”. Primele şi ultimile pagini ale Sfintei Evanghelii vorbesc 
despre Pace. Mântuitorul Hristos a fost vestit de prooroci ca “Domn al Păcii”, 
al unei “Păci fără hotar” (Isaia). La naşterea Sa, îngerii au cântat “...pe 
pământ Pace...”, iar după înviere şi înainte de suirea la Tatăl, El ne-a lăsat 

“Pace tuturor”, “Pacea mea dau vouă 
Sfârşitul veacurilor. 


şi ne-a făgăduit că este cu noi până la 


A venit deci pe pământ Domnul Păcii, ne-a adus o Pace fără sfârşit şi se află 
permanent în mijlocul nostru făcător de Pace. 

De ce dar nu este pace în lume? De ce lumea, ca şi cum nu ar avea-o, o caută, 
o doreşte, suspină după Pace? Dar cum înţelege lumea Pacea? 

Lumea păgână dinainte de Hristos, Romanii îndeosebi, aveau aceasta vorbă 
despre Pace: “Si vis pacem, para bellum”, “Dacă vrei pace, pregăteşte-te de 
război”. Şi vorba aceasta a rămas în cinste până în zilele noastre, când 
popoarele îşi justifică teribila înarmare, pregătindu-se de război, “pentru 

intimidarea adversarului”, “pentru apărarea păcii”. 


Dacă la lumea dinainte de Hristos, această înţelegere avea o justificare: domnia 
ignoranței, a păcatului, apoi după venirea pe pământ a Domnului Păcii, ea este 


cu totul anacronică, lipsită de sens. Cum să faci Pace fabricând unelte de 
război? Cum să te faci sănătos luând otrăvuri care îmbolnăvesc? 

Unii oameni aşteaptă Pacea de la cutare sistem politic, de la vreun genial 
conducător de popoare. 


Este firesc deci să ne întrebăm: “Ce oameni pot face pace în lume, ce 
concepţie politică poate instaura pacea pe pământ”? 

Sfânta Evanghelie ne spune că celor ce cred în numele lui Hristos le-a dat putere 
să se facă fii ai lui Dumnezeu (loan 1, 12), şi în altă parte: “Fericiţi făcătorii de 


Pace că aceia fii ai lui Dumnezeu se vor chema ” (Matei 5, 9). Deci lucrul este 
simplu: 


Pot şi alţii să o facă? Ne-o spune însuşi Domnul Hristos: “Fără de Mine nu 
puteți face nimic” (loan. 15, 5). 


Sfântul Apostol Pavel ne spune apoi că Pacea nu se află oriunde, că este o 
lucrare dumnezeiască, un rod al Duhului Sfânt în lume, în Sufletele 
oamenilor: “Roada Duhului este dragostea, bucuria, pacea...” (Galateni 5, 
22); 

Se înţelege că acolo unde este prezent Duhul Sfânt, cresc şi roadele Sale. 
Dar noi ştim că prin Sfântul Botez şi Mirungere tot creştinul devine sălaş al 
Duhului Sfânt şi implicit al rodului Sfântului Duh, al Păcii. 


Dar oare este Pace în sufletul omului de astăzi? Loată lumea ştie că nu este! 
Omul de astăzi este neurastenizat, chinuit, tulburat, nu are pace lăuntrică. O 
caută pretutindenea şi nu o găseşte. Turismul, sportul, drogul s.a., ce sunt 
dacă nu o expresie a acestei zadarnice căutări?_Şi nu_o_ găseşte pentru că o 


caută unde nu este. O caută în goana după bani, în plăceri, în onoruri. Dar 
bogăţiile, onorurile, plăcerile păcătoase şi cele asemenea lor nu sunt roade ale 
Duhului_Sfânt,_ci_ale_altui_duh,_ale_duhului_acestui_veac, ale_duhului 
tulburării, ale satanei. Şi dacă nu este pace în sufletele oamenilor, nu este nici 
afară, între oameni. Cum Să rodească duhul satanei roadele Duhului Sfânt? 


Sfânta Scriptură ne spune că la începutul lumii Duhul Sfânt, Duhul creator 
de viaţă se purta deasupra apelor (Geneza 1, 2). 

Se mai poartă oare în văzduhul lumii de astăzi Duhul lui Dumnezeu creator 
de viaţă şi de pace? Se poartă, dar ştim ce duh: duhul morţii, norii radiaţiilor 
nucleare, smogurile asfixiante, pe care le-a creat şi le creează necontenit omul. 
Şi roadele acestui duh? Războaie neîncetate între oameni doctrine politice 
care neagă pe Dumnezeu, care cultivă ura dintre oameni şi legiferează 
păcatele cele mai înjositoare, uzine uriaşe care fabrică zi şi noapte uneltele 
morţii. Acest înfricoşat arsenal de ură, de duşmănie, de stricăciune, de păcate, 
cum să rodească pace în lume? 


Biserica noastră se roagă zi şi noapte pentru pacea a toată lumea; lumea ţine 
congrese, vorbeşte, scrie, “luptă” pentru apărarea Păcii” şi totuşi nu numai 
că nu este pace în lume, ci dimpotrivă lumea este ameninţată de un război 
apocaliptic. 


Biserica se roagă pentru pace, dar biserica ea însăşi este dezbinată şi 
dezbinarea este cel mai evident semn al lipsei de pace. Şi dacă nu o are, cum 
să o dea şi lumii? 


Un preot călătorea odată cu trenul. Un domn ce se afla în compartiment cu el 
îl întreabă oarecum ironic: “AI cui eşti, părinte, al lui Andrei”? Preotul nu dă 
nici un răspuns. Domnul însă insistă din nou cu întrebarea: “Dar al cui eşti, 
părinte al lui Gherontie”? Preotul tace mai departe. Vădit indispus de tăcerea 
preotului, domnul întreabă insistent: “Dar spune odată, părinte, al cui eşti”? 
Şi preotul îi răspunde apăsat: “AI lui Hristos, Domnule”! 


De asemenea, omenirea luptă pentru pace, luptă pentru apărarea păcii, se ţin 
congrese, se vorbeşte, se scrie pentru pace. Cum toate acestea nu sunt bune? 
Sunt bune, dar ele nu aduc nici o fărâmă de pace în lume, pentru că sunt 
întemeiate pe o logică greşită. Este un lucru elementar, ştiut de toată lumea: 
la temelia unui rău, unei boli, unei dezordini, se află nişte cauze care produc 
răul sau boala. Dacă aceste cauze sunt înlăturate, răul dispare de la sine. 


“Sublata_ causa, tollitur_effectus”, ziceau _ Romanii, adică înlătură cauza şi 
dispare efectul. Aşa este şi cu Pacea. 


Ura, neînțelegerile, tulburarea care izgonesc Pacea sunt rodul păcatului, 
lucrul Satanei; şi lumea în loc să combată cauzele care nimicesc pacea, se 
afundă şi mai adânc în păcat şi în stricăciune. 


Biserica se roagă necontenit pentru Pace, ceea ce însemnează că pacea o face 
altcineva de la care o cere; de aceea şi zice: “Pentru pacea de sus” 


i lumea în loc să 


alerge la Izvorul păcii, se leapădă de Dumnezeu, nesocoteşte rânduielile_ lui 


Dumnezeu şi cultivă ateismul şi ura dintre oameni. Cu lucrurile satanei vrea 
să dobândească Pacea, care este lucrul lui Dumnezeu! 


Să fim consecvenţi! Dacă vrem cu adevărat Pace pe pământ, atunci Să o 
căutăm acolo unde este, să alergăm la izvorul Păcii._Nu_ “lupta pentru 
apărarea păcii” care nu există — însăşi expresia aceasta este absurdă. Să 
ajungi la linişte cu ajutorul tulburării; ci luptă împotriva relelor care strică 
pacea. 


i aratat dar nu rodeşte Pacea din pricina Sterpiciunii omeneşti. Să ne 


recunoaştem smeriţi greşelile şi înstrăinarea de Dumnezeu, pentru că toate 
relele care bântuie lumea de astăzi, zicea pe dreptate un mare apostol al păcii 
de aici vin, că lumea s-a îndepărtat de Dumnezeu. 


La sărbătoarea Inălţării Domnului, Biserica se roagă: “Nu ne lasă sărmani, 
Doamne; să vină Duhul Tău, aducând Pace în lume” (Litie). 


Să ne întoarcem la Dumnezeu cu pocăință şi cu rugăciune: “Doamne, să vină 
”! Și Pacea va veni fără întârziere. 
Adevărul Domnului rămâne în veac! “Fără Mine nu puteţi face nimic”. 


Pace fără Hristos şi fără lucrarea Duhului Sfânt nu este posibilă. Pe altă 


cale? Zadarnice sunt toate ostenelile pentru pace, căci pace nu va fi. Şi se va 


întâmpla cu _noi cuvintele proorocului:_ Pace, Pace şi va veni pierea! Ceea ce 
să nu fie! 


(extrase din: Chemarea Sfintei Ortodoxii — leromonah Petroniu Tănase) 


Arhimandritul Teofil Părăian - „Schimbarea la faţă” din inima omului 


Schimbarea Lui la faţă se realizează în orice suflet care are inima ca un „munte 
înalt”, inima curățită de patimi fiind ca un munte înalt în care apare Domnul 
Hristos altfel decât L-au văzut cei care n-au avut inima curăţită de patimi. 


Într-o alcătuire din slujba de la înainte-prăznuirea Schimbării la Faţă se spune 
aşa: „Munte înalt având noi inima curățită de patimi, să vedem Schimbarea la 
Faţă a lui Hristos care luminează mintea noastră”. Fiţi atenţi: „Munte înalt 
având noi inima curăţită de patimi”. Asta înseamnă că Domnul Hristos nu S-a 
schimbat o singură dată la faţă în Muntele Taborului. Asta este schimbarea la 
față din istorie, dar transfigurarea Lui, schimbarea Lui la faţă se realizează în 
orice suflet care are inima ca un „munte înalt”, inima curățită de patimi fiind ca 
un munte înalt în care apare Domnul Hristos altfel decât L-au văzut cei care n- 
au avut inima curățită de patimi. 


„Munte înalt având noi inima curăţită de patimi” - să vedem Schimbarea la Faţă 
a lui Hristos pusă în noi, în inima noastră, în conştiinţa noastră, înlăuntrul 
nostru, să vedem Schimbarea la Faţă a Domnului Hristos care luminează mintea 
noastră. Deci lăuntrul nostru este luminat de prezența Domnului Hristos, în 
măsura în care avem inima curăţită de patimi. 


Să ştiţi că nu a fost numai o singură schimbare la faţă, chiar atunci când Domnul 
Hristos a fost aici pe pământ. 


Y Pe lângă schimbarea la faţă de pe Muntele Taborului, a mai fost si 
schimbarea la faţă din Învierea Mântuitorului. Ziua Învierii a fost o zi de 
lumină, o zi în care oamenii L-au înţeles altfel pe Mântuitorul nostru 
decât ÎI înțeleseseră înainte de Înviere. 


V Înălţarea la cer a Mântuitorului a fost şi ea un fel de schimbare la faţă, şi 
iarăşi ucenicii L-au văzut altfel decât înainte de Inălțare, L-au văzut în 
lumina înălțării, a slavei Sale. 


Tot aşa, există şi o schimbare la faţă, în conştiinţa noastră: pe măsură ce înain- 
tăm în curățirea sufletului, pe acea măsură înaintăm în cunoaşterea măririi lui 
Dumnezeu. 


La Schimbarea la Faţă se spune: „Schimbatu-Te-ai la față în munte, arătând 
ucenicilor Tăi mărirea Ta, pe cât li se putea” adică n-au văzut ucenicii mărirea 
Mântuitorului cât este ea. Asta pentru că nu se putea, mărirea fiind nemărginită, 
fiind şi în lărgime, şi în adâncime. 


Noi stăm în faţa lui Hristos cum stăm în faţa luminii: lumina ne învăluie, dar noi 
nu putem cunoaşte esenţa luminii. Oamenii vorbesc despre lumină şi spun des- 
pre lumină că e rezultatul unor fenomene, dar nu ştie nimeni esenţa luminii. Tot 
aşa e şi cu slava Mântuitorului. Slava Mântuitorului e mult mai mare decât o 
poate omul înţelege, decât poate omul cuprinde. Fiecare dintre noi, aşa cum 
cuprindem ceva din lumină, şi-n adâncime, şi-n lărgime, tot aşa cuprindem şi 
din schimbarea la față, din slava Mântuitorului, cât putem noi cuprinde. 


Ucenicii au cuprins cât au putut cuprinde (înţelege) ei. Avem fiecare dintre noi 
o anume măsură duhovnicească, iar creşterea ei este însuşi sensul vieţii creştine. 


(Arhimandritul Teofil Părăian, Punctele cardinale ale Ortodoxiei, Editura 
Lumea credinţei, p. 174-175) 


Pr. Constantin Necula - Și S-a schimbat la faţă... 


Glasul Tatălui şi umbrirea norului vin să argumenteze că nu e vorba despre o 
nălucire, ci despre o Mărturie! Cerul întreg mărturiseşte că există! Că Împărăţia 
Cerului poate fi „furată” cu coada ochiului şi că în ea stau oamenii de statura lui 
Moise şi Ilie. Şi că tonusul trăirii în această Împărăţie mai deplin este dat de 
Învierea Domnului Hristos! 

Foto: Ștefan Cojocariu 


Texte ale Evangheliei ne povestesc momentul petrecut pe Tabor. Domnul 
Hristos şi trei dintre ucenicii Săi: Petru, lacov şi loan. E praznic darnic în 
frumusețe. Evangheliile sunt limpezi: Luca 9.28-36; Matei 17.1-9; Marcu 9.2-9. 
Trei texte, trei priviri urcate în vârful Taborului. Hristos Domnul care se roagă 
şi, pe când se ruga, „chipul feţei Sale s-a făcut altul şi îmbrăcămintea Lui albă 
strălucind” ori „s-a schimbat la faţă (...) şi a strălucit faţa Lui ca soarele, iar 
veșmintele Lui s-au făcut albe ca lumina”. 


Cel mai poetic îmi pare însă Marcu - cel care scrie în limba aramaică, pe înţe- 
lesul lumii în care Domnul Hristos a trăit: „S-a schimbat la faţă înaintea lor (...) 
şi veşmintele Lui s-au făcut strălucitoare, foarte albe, ca zăpada, cum nu poate 
înălbi aşa pe pământ înălbitorul”. Lumina aceasta astfel descrisă umple acum 
lumea. E Lumina Învierii cea arătată pe Tabor înainte de Înviere. Este Lumina 


care izvorăște din Dumnezeu care este Lumină. De aici şi imposibilitatea po- 
vestirii ei către noi, descrierii el. 


Domnul înţelege greutatea unui astfel de moment și îşi ia martori. Trei pămân- 
teni: Petru, loan şi lacov. Şi doi care trecuseră deja prin vederea Luminii 
acesteia: Moise şi Ilie. Unind într-o singură Lumină aşteptarea Învierii cu 
vederea Învierii. Martorii aşteptării se întâlneau, în planul Luminii de pe Tabor, 
cu cei care vor vedea Înviatul. Se aşază în această Lumină, Hristos Domnul şi-şi 
schimbă Faţa (orice va fi însemnând aceasta după mintea scriitorilor), pentru a 
ajuta pe Moise și Ilie să înţeleagă. În stadiul aşezării lor din clipa Tabor, şi 
Moise şi Ilie numai sub această Lumină puteau să-L înţeleagă şi să-L recu- 
noască pe Hristos. Glasul Tatălui şi umbrirea norului vin să argumenteze că nu e 
vorba despre o nălucire, ci despre o Mărturie! Cerul întreg mărturiseşte că 
există! Că Împărăţia Cerului poate fi „furată” cu coada ochiului şi că în ea stau 
oamenii de statura lui Moise şi Ilie. Şi că tonusul trăirii în această Împărăţie mai 
deplin este dat de Învierea Domnului Hristos! 


Vi se pare complicat ceea ce citiți? Este. Pentru că, în ciuda părerii multora, teo- 
logia ţine de această capacitate de a înţelege în Lumina Învierii darul Împărăției 
care ne este adus mai aproape de noi de Domnul Hristos. Dumnezeu-Omul 
Întrupat. 


Reacţia lui Petru e şi reacția noastră. Obişnuit cu o alcătuire de lemn, corabia, 
gândeşte la o corabie ce poate adăposti Slava Mântuitorului şi dialogul său cu 
Moise şi Ilie - care vorbesc cu Hristos despre sfârşitul Său. Gândeşte să facă trei 
colibe. Să-i țină cumva şi să reţină şi pentru ceilalți clipa aceasta de tran- 
sfigurare. Gând de om ce prinde totul în năvod. Vrea să facă trei colibe ca trei 
năvoade. Să-i prindă pe acești trei care mărturisesc despre Împărăţia ce va să 
vină, dar care era prezentă deja. 


De unde ştiau ei că vorbesc despre sfârșitul lui Hristos cei trei (sau, mai corect, 
cei doi plus Unul)? Tot Lumina le comunica un conţinut ce nu aveau cum să-l 
rețină semn că era - dacă vreți - Lumină Vie. Asemenea unei ființe, căci funţa 
din Cel ce Este Lumina. De fapt, Taborul ne dovedeşte cum lucrează Sfânta 
Treime cu noi atunci când acceptăm să cunoaştem tainele Împărăției lui Dumne- 
zeu. Urcăm pe Munte, ațipim de oboselile cotidianului, dar putem fi treziţi 
oricând într-o lumină cum nu-i lumina, albă precum nu există alb. Şi auzim glas 
ce mărturiseşte deplinătatea Dumnezeirii Fiului. Norul din care se aude glasul 
nu întunecă Lumina, ci o mărturiseşte! 


Taborul. De foarte multe ori, astăzi e loc de urcat ușor într-un drum care - cu 
microbuzele - nu mai durează, ca timp, mare lucru. Dincolo de frumoasa 
Biserică Ortodoxă de acolo - construită de un român şi astăzi slujită de maici 


românce - pe cealaltă pantă de Tabor există o frumoasă basilică romană şi 
rămăşiţele unei basilici bizantine. Cândva, a fost şi un scaun episcopal cu titlul 
de „episcopul Taborului”. 


Cam la atât reducem şi noi prăznuirea. La cele ce le vedem. Drum, microbuze, 
locaşuri, emoţii. Or, dincolo de ele este prăznuirea Luminii Învierii celei 
dinainte de Înviere! Poate că n-ar strica să ne recuperăm nodul în gât de la Paşti 
şi să cântăm şi la Schimbarea la faţă - după splendidul tropar al sărbătorii - 
Hristos a Înviat! Căci vedem Lumina Lui care luminează tuturor. Iar năvoadele 
noastre sunt icoanele. 


Sursă: tribuna.ro 

„Nu Hristos Se schimbă la faţă, ci ucenicii Il văd în adevărata Lui lumină”: 
Părintele Necula la Ineu 


Publicat de Ștefana Totorcea 


„Sfinții părinți ne învaţă că, în momentul Schimbării la Faţă, nu Hristos Se 
schimbă la față, ci ucenicii Îl văd pe Hristos în adevărata Lui lumină”, a spus 
Părintele Constantin Necula marţi, la conferinţa „Schimbarea la Faţă a lui 
Hristos. Sau cum ne vede Dumnezeu”, susţinută în curtea Cetăţii din Ineu, jude- 


țul Arad. 


La Schimbarea Sa la față, „Hristos ne arată slava Invierii cea dinainte de Invie- 
re”, a spus părintele Constantin Necula. 


Sfântul apostol Petru încearcă să păstreze această slavă făcând trei colibe pentru 
Mântuitorul şi cei doi profeţi care se arată alături de EI, Moise şi Ilie. 


„Vrea să ţină slava aceasta care i-a cuprins şi care probabil că i-a dat atât de 
multă emoție și atât de multă căldură și atât de multă dragoste, încât a vrut să 
rămână de-a pururea în ea. E ca atunci când ţi-e bine acasă. Când ţi se-ntore 
copiii. Când pui masa de prânz duminica... Și ai vrea să nu se sfârşească 
niciodată starea aceasta de bine”, a explicat părintele Necula. 


EI a mai subliniat că Sfântul Petru nu s-a gândit nicio clipă la nevoile proprii, 
căci nu a propus să se facă şi pentru cei trei apostoli prezenţi colibe. „Imaginea 


aceasta a omului care uită de el în faţa lui Dumnezeu e fundamentală Schimbării 
la Faţă”, a spus părintele. 


„Exact cum Petru încearcă să cuprindă în lemnul colibelor slava Domnului Hri- 
stos la Schimbarea la Faţă, aşa facem noi cu icoanele acasă. De aceea, 
Dumnezeu ne priveşte de fiecare dată dinspre colibele noastre de pe pereţi, care 
sunt icoanele. E un mod de a sta tot timpul în mijlocul nostru”, a adăugat el. 


„În iconografia ortodoxă, la momentul când Domnul lisus Hristos vorbeşte, cei 
trei ucenici sunt căzuți cu faţa la pământ. Dar cad aşa cum cade portarul la 
fotbal”, a spus Părintele Necula. 


„Cade cu faţa în jos, dar se uită după minge. Adică urmăresc ceva. Se vede că 
nu sunt nişte oameni care cad cu fața la pământ cu frică şi atât. Cad cu frica 
omului care urmărește împlinirea până la capăt a poveștii acesteia în care s-au 
strecurat.” 


Gazda conferinţei a fost Părintele Radu Constantinescu de la Biserica „Izvorul 
Tămăduirii” - Spital Ineu, care lucrează la Sectorul Social al Arhiepiscopiei 
Aradului. Conferinţa a fost urmată de o sesiune de întrebări şi răspunsuri. 


În aceeași zi, părintele Constantin Necula a vizitat Secţia de Pediatrie 2 din 


incinta Spitalului Judeţean Arad, la a cărei renovare a contribuit şi Arhie- 
piscopia Aradului, precum şi şantierul de la Radiologie Copii. 


Părintele Constantin Necula, doctor în Teologie şi Prorector al Facultăţii de 
Teologie Ortodoxă „Sf. ler. Andrei Șaguna” din Sibiu, este cunoscut publicului 
larg prin emisiunile de televiziune în care explică tainele credinţei, având o 
deosebită abilitate de a vorbi pe limba tinerilor. 


https://basilica.ro/nu-hristos-se-schimba-la-fata-ci-ucenicii-il-vad-in-adevarata-lui- 
lumina-parintele-necula-la- 

ineu/?fbclid=IwA R3DOidădmCOdGeRxBB5togig8kdEcULBX_t8wr- 
runk6Cyjy1fhhWal3njk 


Părintele Ciprian Negreanu (Cluj-Napoca) - Predică la sărbătoarea 
Schimbării la faţă (2012) 


A 


A a fa silăa $ 
“În numele Tatălui şi al Fiului şi al Sfântului Duh. Amin. 


Am ajuns la praznicul Schimbării la Faţă a Domnului nostru lisus Hristos, un 
praznic mai greu de înţeles de creştini sau înţeles foarte superficial, ca o arătare 
deosebită a Mântuitorului, a adevăratului Său chip. Unii înţeleg că Mântuitorul a 
vrut să-i şocheze, să-i facă să se plece în faţa firii Sale dumnezeieşti, să 
înţeleagă că este Dumnezeu, dar să ştiţi că nu este aşa, nimic din acest cuvânt nu 
e adevăr. 


Unul dintre motivele pentru care Dumnezeu a binevoit aşa, pe neaşteptate, pe 
ultimul drum pe care-L făcea spre Ierusalim, ultima oară, mergând spre patimile 
Sale de bunăvoie, înainte de a pleca din Galileea, în drumul spre Ierusalim, unul 
dintre motivele pentru care, dintr-o dată, îi ia pe trei dintre Apostoli: pe Petru, 
loan şi lacov şi îi urcă pe Muntele Taborului şi acolo, fără să-i pregătească, fără 
să le spună ce urmează, Se schimbă la Faţă, este faptul că îi îmbărbătează peste 
ceea ce urma să se întâmple. Peste sufletele lor urma să treacă o mare încercare, 
încercarea cea mai mare, pentru care S-a rugat şi Mântuitorul în Grădina 
Ghetsimani. Suspinul Mântuitorului din Grădina Ghetsimani, lacrimile Sale de 
sânge erau şi pentru ucenicii Lui, care se pierdeau, văzând patimile şi suferinţele 
prin care va trece Hristos şi puteau să se piardă sufleteşte, îşi puteau pierde 
credinţa, nădejdea. Şi văzând acest lucru, Mântuitorul lisus Hristos i-a pregătit, 
şi i-a pregătit mai ales pe aceşti verhovnici ai Apostolilor, mai-mari ai 
Apostolilor: loan, Petru şi Iacov, fratele lui loan, care erau mai pregătiți decât 


ceilalți, mai doritori să-L cunoască pe Dumnezeu, măcar în vorbă, dacă nu şi în 
faptă — la Sfântul Apostol Petru vedem şi în faptă de multe ori. 


I-a pregătit, le-a arătat lor slava Sa dumnezeiască pe care a avut-o dinainte de a 
se zidi lumea, o mică părticică din această slavă, dar şi în faţa acestei mici 
părticele din slava dumnezeiască ei au căzut cu faţa la pământ şi n-au putut s-o 
vadă, n-au putut s-o contemple, nu erau în măsură s-o vadă decât foarte puţin, 
au căzut ca nişte morţi la pământ. 


Acesta este unul dintre motive: spre a-i întări pe Apostoli pentru ceea ce urma 
să se întâmple, spre a le adeveri că El nu este un om simplu, că este Dumnezeu, 
aşa cum ei au recunoscut - Petru a spus: Zu eşti Hristos, Fiul lui Dumnezeu 
Celui viu! — şi i-a întărit şi mai tare în acest gând, ca atunci când vor fi 
vremurile încercărilor, ei să nu cadă din credinţă. 

Aşa cum am spus, în Grădina Ghetsimani tot pentru ei S-a rugat, ca ei să nu 
piară şi să rămână în continuare în credinţă, să nu cadă de la dreapta credinţă. 
Acesta este unul dintre înţelesuri. 


Dar, aş zice, al doilea şi cel mai important motiv pentru care Dumnezeu face 
această minune, face această transfigurare, Schimbarea la față pe Muntele 
Taborului este legat de tulburarea şi neînţelegerea pe care o aveau Apostolii 
atunci când aflau şi li se proorocea — Mântuitorul a proorocit de patru ori, chiar 
cinci ori — că vor veni Patimile. 


Prima dată le spune atunci când Petru spune: Tu eşti Hristos, Fiul lui 
Dumnezeu Celui viu! şi EI îl laudă pe Petru şi zice că “Nu trup şi sânge ţi-a 
descoperit ţie aceasta, ci Tatăl din ceruri” şi după puţin timp a început Să 
vestească că vor veni Patimile, că va trebui să meargă la Ierusalim şi va fi dat 
în mâinile cărturarilor, fariseilor, care Îl vor judeca, Îl vor bate, ÎI vor scuipa şi 
după aceea Îl vor da în mâinile păgânilor şi toate celelalte şi va fi dat la moarte 
şi încă moarte pe cruce, iar la sfârşit va învia. 


Și ei s-au tulburat cu toţii, dar, ca de obicei, Petru, fiind mai îndrăzneţ şi 
căpătând îndrăzneală şi pentru că l-a lăudat Mântuitorul cu câteva minute 
înainte, când i-a spus: Fericit eşti tu, Simone, fiul lui Ilona, că nu trup şi Sânge 
ţi-a descoperit ţie aceasta, ci Tatăl Cel din ceruri. Şi s-a bucurat foarte mult 
Petru şi încă 1-a zis: Pe această piatră a credinţei voi zidi Biserica Mea şi 
porţile iadului nu o vor birui pe ea şi ţie îţi voi da cheile Împărăției Cerurilor 
— ţie, adică tuturor celor care vor rămâne pe această piatră a credinţei, 
Apostolilor şi celor care vor urma, deci tuturor Apostolilor, dar i-o spune lui 
Petru în mod special că îi va da această cheie a Împărăției Cerurilor. Şi având 
atâta încredere după asemenea cuvinte de cinstire, Petru îndrăzneşte şi când 
aude ce spune Mântuitorul, că va fi dat în mâinile fariseilor, cărturarilor, 


bătrânilor, preoţilor, batjocorit, scuipat, hulit, dat în mâinile păgânilor, adică ale 
romanilor, răstignit, auzind despre moartea Sa şi despre Înviere, s-a cutremurat 
aşa de tare şi el şi ceilalţi, încât el fiind mai îndrăzneţ, a venit înaintea Lui şi a 
zis: Doamne, să nu Ți se întâmple Ţie una ca aceasta! Dar glasul lui era în 
numele tuturor, că toţi gândeau la fel. Să ştiţi că în spatele acestor cuvinte ale lui 
Petru bineînţeles că se ascunde multa dragoste pe care Apostolii o aveau faţă de 
EI, că ei au lăsat toate, casă, masă, fraţi, surori, soţii, copii, adică toate şi s-au 
dus după EI, nu mai aveau unde să stea, se odihneau sub cerul liber, dormeau 
noaptea pe unde apucau, nu ştiau dacă vor mânca sau nu vor mânca mâine sau 
dacă vor avea ce să mănânce, nu-i mai interesa nimic decât să meargă după 
Dumnezeu, după Stăpânul lor, pe Care-L socoteau Domn şi Stăpân. 

Deşi au mărturisit că este Domn şi Dumnezeu, poate că nu credeau până în 
adâncul sufletului acest adevăr; poate că le era uşor să mărturisească cu vorba, 
dar mai greu să creadă cu tot sufletul. 


Însă, în spatele cuvintelor Să nu i se întâmple ie una ca aceasta se ascunde şi 
ceva de genul <Păi cum să se întâmple aşa ceva?... Păi noi am lăsat toate şi 
acum Tu ne laşi de izbelişte, Te laşi aşa, pe mâinile romanilor, pe mâinile 
păgânilor, pe mâinile fariseilor...? Şi cu noi ce va fi?>, era o teamă pentru 
viitor, aşa cum rudele celui care moare plâng şi de dragul lui, dar şi pentru că se 
întreabă ce va fi cu ele de acum înainte, cum se vor descurca. 


Aşa ceva era şi în glasul lui Petru, o plângere puţin ruşinoasă, că îşi ştia de 
necazul lui. Gândiţi-vă, după ce el lasă totul şi se duce după un Învățător cum n- 
a mai fost alt învăţător, după un Prooroc cum n-a mai fost alt prooroc, după un 
Stăpân şi Domn şi Dumnezeu pe Care începea să-L creadă Stăpân şi Domn şi 
Dumnezeu cum nu s-a mai văzut, dintr-o dată el se vedea întors acasă, ruşinat, 
între ai săi, şi-a şi imaginat ce-ar fi zis ceilalți, probabil şi nu putea îndura asta. 
Trebuia cumva să facă ca Mântuitorul să nu ajungă la o astfel de moarte cum EI 
proorocea şi atunci cu îndrăzneală a zis, dar Mântuitorul i-a zis: “Mergi înapoia 
Mea, satano, că sminteală Îmi eşti!” 


Și după aceea Se întoarce către popor şi zice: Cine vrea să vină după Mine să- 
şi ia crucea sa, să se lepede de sine şi să- Mi urmeze mie. Oricine va vrea să-şi 
salveze viaţa o va pierde şi cine o va pierde pentru Mine şi pentru Evanghelie 
o va câştiga. [...] şi toate celelalte pe care le spune. Dar, ca de obicei, Dumnezeu 
nu Se limitează numai la a-i întări şi a-i încuraja numai aşa, printr-o ceartă. 
Bineînţeles că ei au tăcut. 


Mai sunt câteva momente când EI le vesteşte Patimile şi ei tac şi ni se zice că ei 
nu înțelegeau cuvântul acesta. El vestea patimile, că se duce spre patimi de 
bunăvoie şi ei nu puteau înţelege, dar mergeau după EI tăcuţi. Şi chiar se simte 
această durere în glasul lui Toma, când pleacă ultima oară spre ludeea, când 


murise Lazăr şi era chemat în Iudeea — ei fugiseră din ludeea, că iudeii voiau să- 
L ucidă pe Mântuitorul — şi Mântuitorul zice: Să mergem, că fratele nostru, 
Lazăr, a adormit. Și Apostolii zic: Doamne, unde să mergem, că acum Te 
căutau să Te ucidă? Te duci înapoi în ludeea? Şi Toma a zis: Să mergem şi 
noi Să murim cu EL! 


Deci erau convinşi, auziseră şi proorocirile Mântuitorului, dar văzuseră şi ura 
iudeilor faţă de Mântuitorul, care creştea tot mai mult, şi ştiau că vremea este 
foarte aproape. Tristeţea lor creştea, înţelegerea lor era tot mai mare, dar nu 
îndrăznea să zică cineva ceva, le era frică să întrebe. Când Mântuitorul spunea 
un cuvânt, a nu înţelege cuvântul însemna aproape a-l părăsi şi mai bine tăceau 
şi aşteptau să înţeleagă cumva fără să-L întrebe. 


Gândiţi-vă că atunci când le-a vorbit despre Euharistie şi a spus: De nu veţi 
mânca Trupul Meu şi nu veţi bea Sângele meu, nu veţi avea viaţă veşnică 
dăinuitoare în voi, cei care n-au înţeles cuvântul acesta şi li s-a părut prea greu 
chiar au zis: Greu este cuvântul acesta, cine poate să-l priceapă? şi mulţi dintre 
ucenicii Lui au plecat, atunci, când vorbea EI, au plecat, n-au putut primi şi duce 
cuvântul, greutatea lui, li se părea imposibil să mănânce Trupul Lui. Şi 
Mântuitorul S-a întors spre cei doisprezece şi le-a zis: Voi nu plecaţi? Voi nu v- 
aţi smintit? Deci era clar, în faţa cuvântului lui Dumnezeu ori îl acceptai, ori nu- 
] puteai accepta. 


Ei nu puteau accepta acest adevăr, că Hristos va muri, Îl iubeau prea mult, îşi 
puseseră toată viaţa pentru EI, la măsura lor mică, ca să poată primi cuvântul 
acesta cu uşurinţă. Şi mai bine nu întrebau, tăceau şi aşteptau. Dar Dumnezeu 
ştia cât de greu le este şi înainte de a pleca ultima oară spre Ierusalim, în 
Muntele Taborului îi urcă pe cei trei, care, probabil, erau cei mai întristaţi 
pentru ceea ce urma să se întâmple — erau tot cei trei care vor veni să stea în 
Grădina Ghetsimani alături de Mântuitorul înaintea Patimilor şi atunci, de 
tristeţe au adormit. Deci tristeţea celor trei şi a tuturor Apostolilor era mare 
pentru ceea ce urma să se întâmple. 


La masa Cinei celei de taină ni se spune de mai multe ori de către Sfântul loan 
Evanghelistul cât de trişti erau şi Mântuitorul le spune: Să nu se întristeze 
inima voastră! Credeţi în Dumnezeu şi în Mine credeţi! Nu vă tulburaţi! 


Și după aceea le spune: Voi veți plânge şi vă veţi tângui — că €i deja plângeau şi 
se tânguiau — şi lumea va plânge şi se va bucura, dar va veni vremea când vă 
veţi bucura şi bucuria voastră n-o va lua nimeni de la voi. Acum plec, o vreme 
plec şi voi fi luat de la voi, dar Mă voi întoarce şi bucuria voastră va fi 
deplină. 


Și despre asta le vorbeşte, oblojindu-le tristeţea peste măsură de mare. Şi să ştiţi 
că motivul adormirii lor în Grădina Ghetsimani, la rugăciunea Mântuitorului, a 
fost, în principal tristeţea. Chiar spune unul dintre Evanghelişti că au adormit de 
tristeţe, o tristeţe atât de mare că le absorbea toată puterea sufletului. 


Știţi, unui om peste măsură de trist, atâta putere a sufletului îi consumă această 
măcinare interioară, încât îi este greu şi să umble, totul îi e greu. Aşa şi aceştia, 
căzuseră într-o întristare mare, deşi Mântuitorul îi ajută să îi întărească. 


Dar poate cel mai important moment de întărire a lor [este Schimbarea la Faţă 
pe Tabor, n.n.], pentru ca Apostolii să înţeleagă că EI trebuie să meargă la 
răstignire, că asta este calea pe care trebuie să meargă EI, că nu e o alegere 
oarecare a unui om, că nu El ca Om a hotărât, ci ca Dumnezeu şi ca Om şi 
Dumnezeu, dar Treimea Însăşi a hotărât acest lucru, Treimea veşnică, Tatăl, 
Fiul, Duhul Sfânt. 


Ei au hotărât în sfat veşnic şi acest chip al Fiului jertfit înainte de zidirea lumii, 
cum se spune în Apocalipsă: Mielul lui Dumnezeu jertfit înainte de zidirea 
lumii, acest sfat al Treimii despre moartea şi răstignirea Mântuitorului era deja 
cunoscut în sânul Treimii dinainte de zidirea lumii şi acest sfat l-a pictat Sfântul 
Andrei Rubliov în icoana Treimii, îngerii au seninătatea, dar au şi o seriozitate 
adâncă, o fermitate şi o tristeţe senină, o seninătate în hotărâre. lar în mijlocul 
lor, pe masă, era pictat — după ce s-au pus straturi multe de pictură peste vechea 
pictură — prima dată era un strugure, dedesubt au găsit un vițel de jertfă, iar la 
sfârşit, ceea ce pictase Sfântul Andrei Rubliov era un miel. Mielul Cel jertfit 
dinainte de facerea lumii. lar mâinile lor se îndreaptă spre vasul în care era 
Mielul, deci Cele trei Persoane ale Sfintei Treimi vorbesc despre jertfă, se 
sfătuiesc despre Cel Care trebuie să Se jertfească pentru ridicarea omului din 
moarte, din păcat, din braţele diavolilor de care omul nu vrea să se desprindă. 
Astfel că Dumnezeu-Tatăl este dragostea care jertfeşte, că atât de mult a iubit 
Dumnezeu lumea încât pe Fiul Său L-a dat şi ce durere este să-L jertfeşti pe Fiul 
Tău Unul-născut, nu este mai mică decât a Celui Care Se jertfeşte. 


Fiul este Dragostea care Se jertfeşte, cum zice Sfântul Filaret al Moscovei, iar 


Duhul Sfânt este puterea de nebiruit a crucii, adică puterea jertfei care se va 
arăta mai târziu, puterea răscumpărătoare şi sfinţitoare. Toate Persoanele 
Sfintei Treimi participă la jertfă, nu numai Fiul. 


Oricum, ca să-i încurajeze, ca să le arate că acesta este un sfat veşnic al Treimii, 
că nu-i o hotărâre a Lui, ca om, ci e o hotărâre a lui Dumnezeu, a Treimii, 
Dumnezeu îi duce pe Muntele Taborului şi acolo, în faţa lor, Se schimbă la Faţă, 
hainele Lui devin albe ca zăpada, faţa Lui străluceşte ca soarele, încât ei nu se 
mai puteau uita şi lumina aceea nu era lumină obişnuită, ci mai mult, era lumina 


necreată a lui Dumnezeu, lumina pe care Dumnezeu a zidit-o în prima zi, când a 
zis: Să fie lumină!, iar lumina cealaltă, zidită, apare în a patra zi, când a făcut 
Dumnezeu luminătorii cei mari. Lumina orbitoare a harului sub care s-a zidit 
toată făptura şi fără de lumină nu s-a zidit nimic, în această lumină S-a îmbrăcat 
Dumnezeu, aşa cum şi spune Mântuitorul: Slăveşte-Mă cu slava pe care am 
avut-o la Tine înainte de a fi lumea!, spune în rugăciunea cea de taină. Fi, 
puţin din această slavă a Fiului, care este veşnică şi fără sfârşit, prin această 
lumină au văzut ei pe Muntele Taborului. Şi nu au văzut numai dumnezeirea 
Fiului, ci, în timp ce Petru continua să ţină de Hristos, să nu plece mai departe, 
şi Îi zice: Doamne, bine ne este nouă să fim aici! Să facem trei colibe, Ție 
una, lui Moise una şi lui Ilie una!, dar cuvântul închidea în sine ideea: 
<Doamne, nu ne duce spre Ierusalim. De ce să mori? De ce să fii dat în mâinile 
celor care te vor ucide? Hai să rămânem aici, uite ce bine ne este!> Şi atunci, 
chiar în momentul acela, ne spune Sfântul Apostol Matei, chiar când zicea 
acestea, Dumnezeu-Tatăl îi răspunde şi Dumnezeu-Fiul şi Dumnezeu-Duhul 
Sfânt: Vorbind el încă, iată un nor luminos i-a umbrit pe ei şi iată glas din nor 
zicând: Acesta este Fiul Meu Cel iubit, în Care am binevoit; pe Acesta 
ascultaţi-L! 


E ca şi cum ar spune: Ceea ce a vestit El despre patimi, acelea sunt adevărate şi 
bune şi folositoare. Ei ascultaseră în toate de EI, dar aici le era greu. Tatăl a 
mărturisit în faţa lui Petru, a lui lacov, a lui loan şi în faţa noastră. Dacă nici de 
Tatăl nu ascultă Petru, de cine să asculte? Şi Duhul Sfânt era ca norul alb, era şi 
El prezent. Iată, Întreaga Treime vorbea despre Patimi. Iar în Evanghelia de la 
[Luca] ni se spune că Hristos cu Ilie şi cu Moise vorbea despre Patimile ce vor 
fi la Ierusalim. 


Și prin aceasta i-a întărit pe ei şi ne-a întărit şi pe noi şi poate şi pentru aceasta 
s-a întors Petru după căderea lui, pentru descoperirea ce a avut-o. 


Atât de mari au fost lucrurile pe care le-au văzut, încât Mântuitorul le-a poruncit 
să nu spună nimic până după moartea şi învierea Lui şi într-adevăr, ei n-au spus 
nimic despre ceea ce au văzut pe Muntele Taborului. 


Şi poate că unul dintre motivele principale pentru care au crezut în Înviere a fost 
nu numai că L-au văzut, nu numai că L-au auzit vorbind, nu numai că a fost 
între ei, ci şi pentru că şi-au adus aminte şi au mărturisit şi în faţa celorlalți 
Apostoli că au văzut în Muntele Taborului Sfânta Treime şi Sfânta Treime a 
mărturisit despre aceste adevăruri şi că tot ceea ce s-a întâmplat trebuia să se 
întâmple, că a fost voia lui Dumnezeu, nu vreun eveniment nefericit, o viaţă 
curmată; a fost şi asta, dar a fost voia şi îngăduinţa lui Dumnezeu. Şi cred că a 
fost unul dintre motivele pentru care cei 11 şi după aceea cei 12, prin Matia, 
care l-a înlocuit pe luda, s-au ridicat la credinţă. 


Acesta este, poate, unul dintre cele mai întemeiate motive pentru care 
Dumnezeu S-a descoperit în Muntele Taborului în chipul acesta, în faţa lui Petru 
şi a lui loan şi a lui lacov şi de aceea Tatăl a spus: Acesta este Fiul Meu Cel 
iubit, de Acesta să ascultați. Amin”. 


Praznicul lăuntric al Schimbării la faţă - Predici ale IPS Teofan şi PS 
Macarie la Schitul de pe Muntele Ceahlău (2014): “Bine ne este nouă, 
Doamne, să fim aici!” 


PS Macarie: „Praznicul Schimbării la Faţă nu este un eveniment exterior, ci 
unul lăuntric” 


În cuvântul rostit după citirea Sfintei Evanghelii pelerinilor prezenţi la hram, PS 
Părinte Macarie a făcut legătura între sărbătoarea Schimbării la Faţă şi teologia 
isihastă: 


„Praznicul Schimbării la Faţă nu este un eveniment exterior, ci unul lăuntric, 
fundcă Apostolii au fost cuprinşi de lumină în interior, de au putut să se 
împărtăşească din slava lui Hristos. 


Evangheliştii ne spun că faţa Mântuitorului Hristos a devenit mai strălucitoare 
decât soarele, iar veșmintele Sale mai albe decât lumina, dar Sfinţii Părinţi ai 
Bisericii ne spun că aceste cuvinte sunt improprii, din moment ce slava lui 
Hristos nu poate fi exprimată în imagini create. 


Lumina lui Dumnezeu este necreată, din acest lucru dezvoltându-se teologia 
isihastă a Sfântului Grigorie Palama şi a contemporanilor săi teologi ortodocşi 
din secolul al XIV-lea. S-a făcut astfel diferenţa între esenţa inaccesibilă şi 
energia comunicabilă a Preasfintei Treimi, ceea ce numim noi har. 


Lumina Taborului, ne mai spune Sfântul Grigorie Palama, nu are nici început şi 
nici sfârşit, nu poate fi circumscrisă în timp şi în spaţiu. De aceea, ucenicii au 
trebuit să treacă de la trup la duh ca să-şi curețe simțţirile şi să se împărtăşească 
din lumina lui Hristos. Din această lumină ne împărtăşim la fiecare Liturghie, 
avându-L pe Hristos în mijlocul nostru, spunând de fiecare dată întocmai ca 
Apostolul Petru: «Bine ne este nouă, Doamne, să fim aici!»”. 


În cuvântul său, Episcopul românilor din Europa de Nord a făcut referire şi o 
analogie între colibele de care a vorbit Apostolul Petru pe Tabor şi trupurile 
noastre: 


„Apostolul Petru a cerut, împărtăşindu-se de lumină, să se facă trei colibe. Şi 
noi ne împărtăşim de lumină, însă trupurile noastre sunt colibe — nu din lemn 
sau din alt material, ci din carne şi os, prin aceasta arătându-se că Domnul 
strălucirilor trebuie să ne lumineze şi să-şi facă sălaş în coliba sărăcăcioasă a 
trupului nostru. 


Noi, prin Sfânta Impărtăşanie, Il avem pururea pe Hristos împreună cu noi; El 
este cu noi şi noi suntem cu El. Zice, în acest sens, Vasile Voiculescu: 


«În coliba-ntunecată 
Din carne şi os lucrată, 
A intrat Hristos deodată. 
Nu făclie ce se stinge, 
Nu icoană ce se frânge, 


Ci EI Însuşi, trup şi sânge, 
Preschimbat pentru făptură 
Într-o scumpă picătură, 
Dulcea Cuminecătură. 


Coliba cum L-a primit, 
S-a făcut cer strălucit, 
Cu boltă de mărgărit. 


Și pe ea soare şi stele 
Cu luceferi printre ele. 


În mijloc tron luminos 
Şi pe el Domnul Hristos 
Care mult se bucură 
Duhul Sfânt Se alătura 
Şi acolo rămânea 


Și acum şi pururea. 


Şi noi Doamne ne-am sculat 
Colibele am curăţat 

Uşi, ferestre, toate-s noi. 
Doamne, intră şi la noi!y”. 


La sfârşitul slujbei, IPS Mitropolit Teofan i-a îndemnat pe pelerinii prezenţi să 
prelungească momentele trăite la Mănăstirea Ceahlău în viaţa de zi cu zi: „Să-L 
rugăm pe Dumnezeu ca taina acestui munte şi prezenţa noastră sub lumina cea 
binecuvântată a Taborului să fie trăite în aceste clipe cât mai intens şi să nu 
lăsăm această lumină doar la părinţii acestui aşezământ monahal; cu mila 
Domnului, să mergem cu ea în viaţa din vale, unde este mult întuneric, multă 
agitaţie şi multă oboseală. Taina întâlnirii noastre cu Dumnezeu şi momentele 
pe care în această sfântă zi le-am trăit să le prelungim în viaţa de zi cu zi. 
Trebuie să dăm minţii noastre cât mai mult Ceahlău şi cât mai multă Liturghie şi 
vom şti în acest fel ce să facem, ce să decidem şi ce să împlinim în viaţa noastră 
de familie sau de societate”. 


Emilianos Simonopetritul - Praznicul Schimbării la faţă în viaţa monahului 
aghiorit 


Proigumenul Sfintei Mănăstiri Simonos Petras, Arhimandritul Emilianos, 


vorbeşte despre însemnătatea praznicului Schimbării la Faţă în viața monahului 
aghiorit. 


Amopeurun PoToNKN 


De secole, în fiecare an, în ajunul praznicului Schimbări la Față, mai mulți 
monahi pleacă de la Marea Lavră cu animale de povară încărcate cu provizii, 
învelitori, veşminte, vase şi cărți liturgice şi urcă către „„Muntele cel Sfânt” al 
Atonului, care se află la 2033 metri, deasupra norilor, unde se găsește un mic 
paraclis al Schimbări la Faţă a Domnului. Acolo, în ziua următoare, vor face 
priveghere mare de toată noaptea, aşa cum se face la toate mănăstirile de la 
Sfântul Munte. 


Urcând încet, încet, precum apostolii cu lisus odinioară, pe „„muntele înalt” 
(Matei 17, 1), cântă imnuri ale înainte prăznuirii în ritmul dangătelor clopotelor 
de la gâtul catârilor: „„Veniţi să ne suim cu lisus pe muntele cel sfânt...” /$ 
august — prima Stihiră a Vecerniei]. Pe cale, monahi din diferite părți ale 
Sfântului Munte, dar şi pelerini de toate neamurile se alătură lor, toată această 
suită asemănându-se evreilor de altădată care, împreună cu prozeliții, se adunau 
din toate părțile Palestinei pentru a merge să sărbătorească în „casa Domnului” 
din Sion: „Şi s-a veselit toată obştea lui Iuda şi preoţii şi leviţii, toată adunarea 
şi străinii care veniseră din ţara lui Israel şi locuiau în Iuda” (II Cronici 30, 25). 
„Că acolo s-au suit seminţiile, seminţiile Domnului, după legea lui Israel, ca să 
laude numele Domnului” (Psalm 121, 4). 


„Muntele cel Sfânt”, Athonul, care, când se înveşmântează în straie albe de 
zăpadă, când reflectă razele soarelui ori nu se poate zări din pricina norilor, a 
fost hărăzit să devină „Muntele Luminii”, pentru că vechiul cuvânt „aithon” 
înseamnă roşiatic, luminos, strălucitor. Vârful cel înalt al Atonului reprezintă 
ceva cu totul special pentru toți monahii aghioriţi. Ei văd acest munte ca pe un 
ax central care unește cerul cu pământul, ca pe un turn prin care rugăciunile lor 
urcă la cer, ca pe „aşternutul picioarelor Domnului ”"(Psalm 109, 1), locaş ales al 
Maicii Domnului „Pantanassa”, Maica Luminii. Numeroase icoane o înfăţişează 
pe Maica Domnului în ceruri, deasupra vârfului acoperit de zăpadă al Atonului, 


întinzându-şi peste lume omoforul, Sfântul Acoperământ al rugăciunii ei. Tot 
acolo, după o tradiție veche, monahii urcă din când în când, ca într-un pelerinaj, 
ca să se roage mai aproape de cer, ca să primească de la Dumnezeu vreo „veste” 
în clipele de cumpănă din viaţa lor. 


TO ENI THE KOPYOHE TOY AQ NA'I'AlON 


THE TOY EQTHPOZ METAMOPEOIEAI. 


Acolo, în secolul al X-lea, în ziua Schimbării la Faţă, ctitorul Mănăstirii Iviron, 
cuviosul Eftimie, a văzut lumina lui Dumnezeu strălucind în chip de foc în timp 
ce liturghisea: „Dintr-o dată, o lumină nestăvilită ne-a orbit pe toți şi pământul 
s-a zguduit şi toți au căzut la pământ. Doar fericitul Eftimie, ca un stâlp de foc a 
rămas neclintit în faţa Jertfelnicului” / Viaţa Cuviosului Eftimie Iviritul, Marele 
Sinaxar, 13 mai, Ediţia a V-a, p. 335.]. 


Patru secole mai târziu, Maica Domnului i s-a arătat Sfântului Maxim 
Kavsokalivitul, într-o aură de lumină şi de miresme dumnezeiești, ținând în 
braţele sale pe Domnul, l-a binecuvântat pe cuvios umplându-l de dumnezeiască 
bucurie /Viața Sfântului Maxim Kavsokalivitul, (Editura F. Halkin, Analecta 
Bollandiana, 54 (1936) p. 78-79).]. 


Tot acolo, la câteva secole de la evenimentele acestea, care rămăseseră 
necunoscute, gheron Iosif (ț 1959), marele ascet și părintele adevărat al 
renașterii de astăzi a tradiției rugăciunii minţii la Sfântul Munte, l-a întâlnit pe 
tovarășul său de nevoinţă, gheronda Arsenie (ţ 1983), şi a început lupta cea 
aspră a nevoinţei pe muntele Atonului. lar de pe vârful acestui munte, într-o zi, 
când îl cuprinsese deznădejdea, o rază de lumină s-a prăvălit din înalt şi i-a 
pătruns în inimă. Şi, de atunci, precum odinioară pe Tabor, mintea lui nu a 
încetat să rămână unită cu lisus în inima sa /losif Monahul, Gheron Iosif 
Isihastul, Edit. To Perivăli tis Panaghias, Tesalonic, 1983, p. 24.]. 


Există, de asemenea, o istorie conform căreia șapte asceţi viețuiesc pe vârful 
muntelui, goi, neştiuţi de nimeni, ducând astfel, mai departe, de-a lungul 
secolelor, din generaţie în generaţie, tradiția tainică a ascezei şi a teoriei, a 
vederii lui Dumnezeu. Mit sau adevăr, această istorisire arată exact locul central 
pe care îl ocupă „Muntele cel Sfânt” în conştiinţa și în viața aghioriților. De 
aceea, micul paraclis al Schimbării la Faţă de pe Athos şi impunătoarea cruce de 
metal ce se găseşte pe stânca îngustă, au o valoare simbolică deosebită şi arată, 
ca două semne, unul îndreptat către cer iar celălalt către lumea de jos, cele două 
caracteristici ale comunității monahale, care înseamnă trăirea Crucii, 
participarea neîntreruptă şi de bună voie la Pătimirile Domnului, fiind, în acelaşi 
timp, calea îndumnezeirii, o viață în lumina slavei eshatologice, pe care a 
descoperit-o Hristos, pentru o clipă, apostolilor săi, pe muntele Tabor. 


Aşa după cum Domnul a urcat pe munte ca să se roage (Luca 9, 28), luând cu 
Sine doar pe trei dintre ucenicii săi, la fel şi monahii, părăsind cele lumești, 
trăiesc pe Athos în „isihie şi rugăciune”, trăiesc aici şi acum în lumina 
Schimbării la față. Pentru aceştia, Atosul este Taborul de odinioară, 
preînchipuire a Împărăției Cerurilor. 


Către sfârşitul Imperiului Bizantin, atunci când Sfântul Grigorie Palama, 
aghiorit şi susținător al învățăturii despre dumnezeiasca lumină necreată s-a 
luptat cu umaniștii pentru apărarea isihaştilor şi pentru sprijinirea învățăturii 
ortodoxe despre îndumnezeirea omului — adică a participării reale a acestuia la 
viaţa lui Dumnezeu prin intermediul harului necreat — tema Schimbării la Faţă și 
a naturii luminii de pe Tabor s-a aflat în centrul disputei. 


În toate scrierile lor, Sfântul Grigorie şi cei ce gândeau asemenea lui, fac 
nenumărate referiri la acest eveniment dumnezeiesc şi arată că Schimbarea la 
Faţă a Domnului, ca preînchipuire a propriei noastre îndumnezeiri, este, prin 
excelență, sărbătoarea  monahismului, praznicul Sfântului Munte [Două 
mănăstiri atonite au hramul Schimbării la Faţă, Cutlumușş şi Pantocrator. ]. 


Timp de mulți ani, Sfântul Grigorie vieţuise la poalele Atonului, la Marea Lavră 
iar mai apoi, ca isihast, la chilia Sfântului Sava aflată sus, pe munte /Sfântul 
Filotei, „„Slujbă de laudă la Sfântul Grigorie Palama ”.]. Pentru acesta, ca şi 
pentru fiecare monah aghiorit contemporan, Atosul se identifică cu Taborul şi 
cu fiecare „munte al lui Dumnezeu”, acolo unde EI s-a descoperit oamenilor. 
Pentru aceştia, Atonul este şi muntele Sion, și muntele Sinai, şi muntele Carmel, 
muntele Măslinilor dar şi muntele Golgotei. Este asemănător tuturor „munţilor 
sfinți” unde Domnul „locuieşte întru sfinții săi” (Psalm 150, 1) şi în 
„dumnezeiască adunare” (Psalm 81, 1), asemenea muntelui Olimp din Bitinia, 
de unde au venit primii aghioriţi, cu munţii Lâtros şi Gânos, cu muntele 


Sfântului Auxentie, şi cu toate centrele monahale cunoscute din Asia Mică, cu 
toți munţii sfinți ai Greciei, şi, în sfârşit, trebuie văzut în paralel cu muntele 
Olimp, sălaşul celor 12 zei din mitologia antică. 


Se înrudeşte cu stâncile sfinte ale Meteorelor — acolo unde, pe cea mai înaltă 
stâncă, se găseşte Mănăstirea Schimbării la Faţă — cu munţii Peloponezului, ai 
Macedoniei, cu Carpaţii, cu munţii din Serbia şi Armenia, cu vechiul Ararat şi 
cu Munţii Caucaz, cu munţii Rusiei şi cu „Sfântul Munte cel mic” al Sfântului 
Serafim din pădurea Sarovului. Cu Monte Cassino al Sfântului Benedict, cu 
Muntele lui Mercurie — adevărat turn de strajă al asceţilor din Calabria — şi cu 
toți munţii sfinți din Apusul ortodox. Aşadar, Atosul se identifică cu toți acești 
munţi care au devenit Tabor, pentru monahii din toate veacurile care „se 
strămută acolo asemenea păsărilor” (Psalm 10, 1). 


>YEpH AfOPOYE 


In această noapte, în paraclisul cel mic unde nu încap decât câţiva oameni — în 
timp ce ceilalți încearcă să se încălzească la focul ce va arde tot timpul afară — 
vocile psalților vor fi trâmbiţele Bisericii, care vestesc lumii lumina cea veşnică. 


Arhimandrit Emilianos Simonopetritul - Fără sfinţi nu poate să trăiască 
trupul Bisericii, noi cei vii pe pământ 


Odoxologia.ro 


Bâjbâim în întuneric şi rămânem în el, citind scrieri teologice sau vieți de sfinți. 
Acestea, dacă nu sunt urmate de propria noastră schimbare, de propria noastră 


luminare, nu pot să capete putere şi stabilitate, de aceea şi sunt uitate. Cum citim 
istoria şi uităm faptele, acelaşi lucru se întâmplă şi cu acest studiu, trece prin 
afara noastră. Cu toate acestea schimbări au loc în fiecare zi, fiindcă viaţa 
noastră deja este în lumină şi trebuie să-L prea mărim pe Dumnezeu pentru 
acest fapt. 


Foto: Florentina Mardari 


Schimbarea la faţă a Domnului nu a fost un fapt întâmplător. Era descoperirea 
noii realități, care a intrat în viaţa și istoria omenească din clipa în care S-a 
născut Hristos, sau mai bine zis, din clipa în care a fost zămislit în pântecele 
Preacuratei sau eventual din clipa în care ea a intrat în Sfânta Sfintelor. Această 
realitate nu a conceput-o nici mintea filosofică, nici teologică, nici orice altă 
minte omenească. În Schimbarea la față s-a descoperit ceea ce deja venise în 
lume. Schimbarea la faţă a devenit descoperirea ipostasului dumnezeu-omenesc 
al Domnului, a unirii celor două firi în persoana Lui. Desigur, Domnul nu S-a 
schimbat deloc, de altfel nici nu era cu putinţă să Se schimbe. Mai simplu, ceea 
ce era, aceea a fost descoperit, în parte, ochilor ucenicilor. De atunci însă ştim 
ce este Hristos şi ce este omul, fiindcă ucenicii nu au văzut numai dumnezeirea 
- în chip umbrit au văzut dumnezeirea - ci şi firea omenească, de vreme ce 
Hristos S-a schimbat la față ca om. 


La Schimbarea la față a fost văzută pe de o parte, slava dumnezeieştii firi, adică 
a dumnezeirii, pe de altă parte, slava firii omenești îndumnezeită fiindcă a fost 
asumată de Hristos cel Întrupat. Cum este cunoscut, Hristos nu a intrat într-un 
om ca să-l unească pe acela cu dumnezeirea. Dacă Sfânta Maria ar fi născut un 
prunc Şi în acesta ar fi intrat Hristos, nu ar fi fost cu putinţă ca neamul omenesc 
să se elibereze din păcat şi să se îndumnezeiască. Însuşi Hristos a intrat în 
pântecele Preasfintei Fecioare, S-a întrupat şi a devenit prunc, fără să ia trupul 
unei persoane, ci întreaga fire omenească. Prin urmare, îndumnezeirea era 
îndumnezeire a firii omeneşti și nu a unei persoane concrete. Astfel fiecare 
persoană care se spală în apele botezului se îndumnezeieşte, fiindcă firea 
omenească a dobândit posibilitatea îndumnezeirii. Aici este măreţia. 


Ceea ce are însemnătate în schimbarea la față a Domnului nu este atât că S-a 
slăvit Domnul nostru și noi am cunoscut slava Lui. Slava lui Dumnezeu este 
nesfârşit mai mare decât cea pe care au văzut-o cei trei apostoli, fiindcă 
aceștia au cunsocut-o și au văzut-o „atât cât li se putea” şi li se putea foarte 
puțin în raport cu realitatea dumnezeieştii slave. Acest puțin însă nu provenea 
numai din Slava lui Dumnezeu, ci şi din trupul său omenesc îndumnezeit. Și 
aici trebuie să luăm aminte şi să luăm în considerare responsabilitatea 
noastră și recunoştinţa pe care o datorăm lui Dumnezeu, Care ne-a 
îndumnezeit, în ciuda faptului că suntem păcătoşi. (...) 


Pentru fiecare dintre noi există o zi în care vom fi robiţi de revărsarea de lumină 
a lui Dumnezeu. Toţi aşteptăm ziua în care ni se vor deschide ochii şi vom 
cunoaşte și vom vedea pe Dumnezeu într-un asemenea mod, încât nu vom putea 
uita niciodată această trăire a noastră. (...) Este mare schimbarea pe care o 
suferă omul „în lumină” în atmosfera Domnului. Hristos, lumina cea adevărată 
„a venit la ale sale” []n. 7, 11/.], răsăritul răsăriturilor ne-a cercetat în ţinutul 
Zabulonului şi al Neftalimului [/s. 9, 7-2.], în tot pământul. Prin urmare trăim în 
lumină, chiar dacă pentru noi, din pricina nevredniciei noastre, a necinstei 
noastre sau nesupunerii noastre sau egoismului nostru, lumina lui Hristos se 
ascunde în lumina sensibilă, care închipuie lumina cerească. 


Cunoaştem lumina sensibilă, înțelegem lumina inteligibilă, dar lumina 
dumnezeiască trebuie ca Dumnezeu să ne-o facă înţeleasă prin cercetarea Lui. 
Bâjbâim în întuneric şi rămânem în el, citind scrieri teologice sau vieți de sfinți. 
Acestea, dacă nu sunt urmate de propria noastră schimbare, de propria noastră 
luminare, nu pot să capete putere şi stabilitate, de aceea şi sunt uitate. Cum citim 
istoria şi uităm faptele, acelaşi lucru se întâmplă şi cu acest studiu, trece prin 
afara noastră. Cu toate acestea schimbări au loc în fiecare zi, fiindcă viața 
noastră deja este în lumină şi trebuie să-L prea mărim pe Dumnezeu pentru 
acest fapt. 


Odinioară era legea, dar legea conducea la păcat. A fost înlocuită legea prin har, 
şi harul este lumină, mișcarea luminii. Lumina este energia lui Dumnezeu care 
este dată în mod special prin Duhul Sfânt fiecărui trup. Lumina este perceptibilă 
firii omenești. Când va străluci ziua noastră, când va veni ziua Damascului 
nostru, când va veni bucuria noastră, când ne vom câştiga nunta cea de taină, 
atunci vom străluci de lumină, fiindcă înlăuntrul nostru se creează o stare 
permanentă. Încetează toate schimbările, toate tulburările, greutăţile, problemele 
şi devenim oameni ai lui Dumnezeu. Fiecare faptă a noastră, ba încă şi fiecare 
privire vorbesc despre Dumnezeu. Atunci suntem mărturisitori, martori, 
devenim exemple. Când există asemenea oameni în societate, atunci există 
sfinţenie şi înaintează Dumnezeu, fiindcă Dumnezeu prin razele Lui, prin îngerii 
Lui şi prin sfinţii Lui slujește neamul omenesc. Fără sfinți nu poate să trăiască 
trupul Bisericii, noi cei vii pe pământ. Biserica trăieşte fiindcă este Hristos, dar 
noi nu putem să trăim şi să devenim în mod real mădulare ale trupului lui 
Hristos fără mucenicii care au intrat în ziua cea nouă. „Aceasta este ziua pe care 
a făcut-o Domnul. Să ne bucurăm şi să ne veselim întru ea” [Ps. 117, 24.]. După 
această zi trebuie să tânjim toți şi să ne pregătim pentru ea. 


Traducere şi adaptare: Laura Enache 


(Arhimandrit Emilianos Simonopetritul, Cuvinte mistagogice la sărbători, 
Editura Indiktos, Athena, 2014) 


Arhimandrit Emilianos Simonopetritul - Monahul şi lumina taborică 


Odoxologia.ro 


Foto: Magda Buftea 


Monahul mai înainte chiar de a începe viaţa lui monahală, încă din vârsta 
copilăriei, are tendința să trăiască neîncetat un Tabor. Poate că cei de alt neam 
care vin la ortodoxie au un dor mai mare decât grecii, o stăruinţă şi o dispoziție 


încăpăţânată de a trăi taboric. Toţi cei care suntem născuţi în acest loc nu putem 
să înțelegem ce înseamnă să fii străin şi să trăieşti în Ellada şi mai ales în 
condiţiile iernatice ale Sfântului Munte. 


Desigur, noi îi condamnăm pe Apostoli că nu puteau înțelege misiunea lor şi 
cereau să facă trei corturi sus pe munte şi să rămână acolo. Acest dor însă există 
aproape la fiecare chemare monahală. Nici un monah nu se duce pentru altceva 
la mănăstire, fiindcă aceasta ar fi o ideologie care nu l-ar ajuta să 
supraviețuiască. Când de pildă, se duce cu dorul să trăiască într-o atmosferă de 
dragoste, pace, înțelegere, respect, preţuire, sfințenie, va încerca mari 
zguduituri. Cele mai mari încercări ale unui ucenic și ale unui monah provin de 
la această tendinţă și dorință taborică. În paralel totuși, aceasta este şi cea mai 
autentică înclinaţie a omului care nu se pierde nici când omul cade în cele mai 
mari prăpăstii ale păcatului, pentru că această înclinaţie îşi are rădăcina în Rai. 


De aceea voinţa omului de a se întoarce la dreptatea şi starea inițială, este 
împletită cu dorul trăirii luminii. Prin urmare lumina este rațiunea şi vederea 
pentru acela care doreşte să devină monah. În istoria Bisericii noastre cel mai 
natural lucru este ca intrarea în mănăstire să fie legată de pocăinţa pentru viaţa 
anterioară. 


În slujba Schimei celei mari, preotul îi zice monahului să ia aminte să nu-şi 
amintească viața lui trecută, fiindcă există pericolul să se întoarcă la ea. De 
aceea se și interzice ca monahul să aibă relaţie cu lumea exterioară, fie în 
interiorul, fie în exteriorul mănăstirii, precum şi cu orice fel de monah care se 
referă la subiecte lumești. 


De regulă, viața anterioară a oamenilor care vin să se facă monahi pluteşte pe 
marea păcatului. Dar aici se arată puterea lui Dumnezeu. Pe aceşti oameni 
Dumnezeu poate să-i refacă, să-i prefacă, să îi replăsmuiască în îngeri, mai bine 
zis chiar mai mult decât îngeri, fiindcă în timp ce poartă trupuri, îi face să imite 
petrecerea îngerească. 


În orice caz, cu secole în urmă, zeci de mii de suflete au rămas prea curate şi ele 
constituie frumoasele podoabe ale Bisericii. Totuși Biserica nu i-a despărțit 
niciodată de restul. Nu avem în mănăstiri două stări de oameni: căzuţi şi care nu 
au căzut. Toţi se supun aceluiași nume al fecioriei, toți sunt numiţi feciorelnici, 
monahi, fiindcă fecioria nu este înfrânare sau curăţie, ci o legătură permanentă, 
o nuntă permanentă, comuniune nedesfăcută cu Dumnezeu. Această simţire a 
comuniunii permanente îl conduce şi pe cel mai păcătos om la căutarea unei 
vieţi taborice, a unei vieți a vederii dumnezeieştii lumini. 


Traducere şi adaptare: Laura Enache 


(Arhimandrit Emilianos Simonopetritul, Cuvinte mistagogice la sărbători, 
Editura Indiktos, Athena, 2014) 


Arhimandrit Emilianos Simonopetritul - Căutând şi iubind lumina, nu 
iubim nimic altceva decât pe Dumnezeu 


Odoxologia.ro 


Foto: Magda Buftea 


Punctul de plecare cel mai profund al vieţii monahale este dumnezeiasca 
lumină. Dorirea iluminării, adică a vederii luminii şi a săturării de ea este 
conţinutul esenţial al monahului. Încă și acela care se învârte în vârtejul 
gândurilor, al ispitelor, al obligațiilor, al deprimărilor şi căderilor, în 
subconştientul sufletului lui poartă dorul iluminării şi de multe ori numai pe 
acesta. 


Faptul acesta are mare însemnătate, deoarece poate să-i conducă pe monahi fie 
pe înălțimi, fie la patimi şi înşelări și la pierderea lui Dumnezeu Însuși. De 
aceea şi Părinţii spun că nunta este ceva pământesc, trupesc, dar este calea 
siguranţei. Dimpotrivă, petrecerea monahală este piscul cel înalt, are deschis 
întregul orizont, Îl contemplă pe Dumnezeu întreg, dar nu are atâta siguranță 
precum căsătoria, deoarece omul din pricina dorinței iluminării şi a 
îndumnezeirii poate să pătimească ceea ce a pătimit cel întâi zidit, adică să fie 
condus la pierderea lui Dumnezeu şi la ieşirea din Rai. Demonul, cunoscând 
adâncul sufletului lui Adam, dorinţa lui de îndumnezeire, l-a lovit chiar acolo şi 
a reuşit cu precizie în scopul lui. L-a scos din viaţa lui Dumnezeu și a fost 
nevoie de un întreg chin, de moartea şi învierea unui Dumnezeu ca să poată 
după strădania pedagogică de atâtea secole a lui Dumnezeu, cu legi, cu îngeri, 
cu prooroci să se întoarcă la frumuseţea inițială. 


Este foarte uşor ca peripeţia lui Adam să devină peripeţia monahului. Cele mai 
întristătoare naufragii ale petrecerii monahale provin din însuși dorul. Oamenii 


care naufragiază de asemenea din pricina feluritelor tendinţe „spirituale”, 
feluritelor curente mistice ale epocii noastre, entuziasmelor tinereşti sau 
viziunilor filosofice, în adâncul sufletului lor, ascund aceeaşi orientare taborică 
şi aceasta caută. 


Sărbătoarea Schimbării la față pune înaintea noastră lumina şi dorul iluminării. 
Căutând şi iubind lumina, nu iubim nimic altceva decât pe Dumnezeu. Fiindcă, 
precum ne-a transmis Biserica noastră numai ca lumină Îl putem vedea, putem 
să ne împărtășim de viaţa Lui şi să ne bucurăm de ea. Acest lucru se întâmpla şi 
în Vechiul Testament, ba încă şi în corturile şi în taberile iudeilor, când trăiau în 
pustie, dar şi la profeţi şi la toţi văzătorii de Dumnezeu, dar cu mult mai mult în 
Noul Testament şi în istoria noastră bisericească. 


În mod evident, fiinţa lui Dumnezeu nu este lumină, fiindcă dacă ar fi, 
Dumnezeu n-ar mai fi Dumnezeul nostru. Dumnezeu, prin faptul că este în afară 
şi dincolo de orice substanţă înțeleasă de om, nu poate să fie nici lumină. Dar 
lucrează în ceea ce ne priveşte ca lumină, care constituie una dintre însuşirile 
Sale. În realitate, desigur, nu am putea vorbi despre însuşirile lui Dumnezeu, 
fiindcă astfel plăsmuim un Dumnezeu antropomorf. Îi atribuim caracteristicile 
propriei noastre gândiri, mişcări și vieţi, ba încă şi propriile noastre trăiri. 
Dumnezeu este în mod cert şi dincolo de însuşiri, dar în tot cazul să spunem că 
Dumnezeu lucrează ca lumină. Astfel cel care iubeşte lumina, Îl iubeşte pe 
Dumnezeu. 


Traducere şi adaptare: Laura Enache 


(Arhimandrit Emilianos Simonopetritul, Cuvinte mistagogice la sărbători, 
Editura Indiktos, Athena, 2014) 


Pr. dr. Victor Vlăduceanu - Predică la Schimbarea la faţă a Domnului 


Odoxologia.ro 


Prin păcatul săvârşit de protopărinţii noştri în grădina Edenului, un zid de 
despărțire, o prăpastie uriaşă s-a ivit între omenire şi dumnezeire. Din acest 
moment a apus soarele graţiei divine şi întuneric mare s-a revărsat peste întreg 
pământul. Noaptea aceasta a fost lungă şi grea pentru neamul omenesc, 
deoarece îl mistuia dorul fierbinte după fericirea paradisiacă. Şi ce n-a făcut 
omul pentru a-şi regăsi drumul spre Dumnezeu?! Altare, statui din piatră şi din 
bronz şi atâtea jertfe sângeroase au constituit tot atâtea suspine omeneşti pentru 
cucerirea paradisului nostalgic. 


În sfârşit, după trecerea a mii de ani, acest dor al omenirii a înduioşat Cerul. Şi 
iată că la plinirea vremii, atunci când omenirea se găsea pe marginea prăpastiei, 
când apuneau ultimele pâlpâiri ale filozofiei păgâne, la această răspântie 
crucială a istoriei antice, apare Salvatorul, Răscumpărătorul! Fiul lui Dumnezeu 
îşi dezbracă maiestuoasa purpură divină şi coboară între oameni pentru a înfrăţi 
pe vecie Cerul cu pământul. 


Ivirea lui a marcat în istorie un început de epocă nouă, schimbând radical viaţa 
religioasă, morală şi socială a societăţii precreştine. El dărâmă din încheieturi 
împărăţia ce părea înfrățită cu veşnicia cezarilor din Roma şi distruge panteonul 
nesfârşit al zeilor din piatră şi din bronz al lumii vechi. EI orientează sufletul 
omenirii spre Cer, spre adevăratul Dumnezeu, Părintele luminilor, de unde ne 
vine toată darea cea bună şi tot darul desăvârşit, în clasicul dialog cu femeia 
samariteancă, Hristos Domnul ne arată că fiinţa lui Dumnezeu nu este nici 
piatră, nici bronz, nici obiect sau fenomen din natură, ci de esenţă spirituală: 
„Duh este Dumnezeu şi cei ce 1 se închină trebuie să 1 se închine în duh şi în 
adevăr” (loan IV, 24). 


Hristos Mântuitorul aduce în lume o lumină nouă, lumina învăţăturii creştine 
cea mai splendidă, cea mai curată, cea mai completă şi cea mai sublimă învă- 
țătură metafizică şi etică. în centrul doctrinei creştine, în locul legii talionului - 
legislație precreştină ce degrada fiinţa umană - lisus aşază porunca iubirii, 
esenţa spiritualităţii creştine, ce înalţă, înnobilează, transfigurează şi eternizează 
viaţa umană. Lumina învăţăturii creştine a constituit pentru sufletele creştine o 
totală şi adâncă renaştere spirituală, un botez regenerator, purificând lumea 
creştină de păcatele trecutului, cea mai de seamă reformă spirituală şi socială în 
lume. 


Din iubire Hristos Domnul vine în lume şi prin iubire divinul învăţător dărâmă 
zidul despărțitor dintre naţiuni şi clasele sociale, unind omenirea într-un uriaş 
fluviu spiritual de viaţă nouă, fără discriminări naţionale şi sociale. 


In cei trei ani de activitate mesianică, Hristos Mântuitorul săvârşeşte atâtea mi- 
nuni tot atâtea splendide confirmări ale dumnezeirii Sale. 


Cu toate aceste fapte minunate, cu toată sublima Sa învăţătură propovăduită, 
fariseii şi cărturarii căutau în permanenţă să-L discrediteze pe Hristos Mân- 
tuitorul. Acest lucru îl determină pe lisus să accentueze: „Dacă nu credeţi în 
Mine, credeţi în lucrurile Mele” (loan X, 38) şi apoi: „De nu aş fi făcut între ei 
lucruri pe care nimeni altul nu le-a făcut, păcat nu ar avea ” (loan XV, 24). 
Iudeii aşteptau un mesia pământesc, un erou național politic, care punându-se în 
fruntea lor va răsturna dominaţia Romanilor, va efectua dezrobirea politică. În 
Grecia înfloreau numeroase şcoli filozofice care făceau cu neputinţă îndrumarea 
omului spre adevăratul Dumnezeu unic şi etern, în această configurație haotică, 
deprimantă, în acest context venea lisus să regenereze omul. 


Concepţia aceasta despre un mesia-erou, politic național o aveau până şi apo- 
stolii, ucenicii Domnului, care auzind despre patimile şi moartea Sa, se îndoiau 
dacă EI este adevăratul Mesia. 


Apropiindu-se sublima dramă de pe Golgota, lisus îi pregăteşte pe apostoli spre 
înţelegerea operei ce avea să se săvârşească prin moartea şi învierea Sa: „lată, 
ne suim la Ierusalim şi Fiul Omului va fi predat arhiereilor şi cărturarilor; şi-L 
vor osândi la moarte şi-L vor preda păgânilor... şi-L vor omori, dar după trei zile 
va învia. Şi au venit la EI Iacob şi loan, fiii lui Zevedeu, zicându-l: Învățătorule, 
voim să ne faci ceea ce vom cere de la Tine... Dă-ne nouă să şedem unul de-a 
dreapta Ta şi altul de-a stânnga Ta, întru slava Ta ”. 


Pretenţia aceasta la gloria mesianică îl determină pe lisus să riposteze... „Nu ştiţi 
ce cereți! Puteţi să beţi paharul pe care îl beau Eu sau să vă botezați cu botezul 
cu care Mă botez Eu ?” 


Iar ei I-au zis: „Putem” şi lisus le-a zis: „Paharul pe care Eu îl beau îl veţi bea şi 
cu botezul cu care Mă botez vă veţi boteza. Dar a şedea de-a dreapta Mea, sau 
de-a stânga Mea, nu este al Meu a da, ci celor pentru care s-a pregătit... ” 
(Marcu X, 33-40). „Împărăţia Mea nu este din lumea aceasta”, a accentuat de 
atâtea ori lisus. 


Pentru a le întări apostolilor credinţa în dumnezeirea Sa, în sublima operă de 
mântuire a neamului omenesc, Hristos Domnul a luat cu Sine pe Petru şi pe 
Iacob şi pe loan, fratele lui, şi i-a dus într-un munte înalt, pe care tradiţia 
bisericească îl identifică cu Muntele Taborului. „Și S-a schimbat la faţă, înain- 
tea lor, şi a strălucit faţa Lui ca soarele, iar veșmintele Lui s-au făcut albe ca 
lumina. Și iată, Moise şi Ilie s-au arătat lor, vorbind cu EL. Şi, răspunzând 
Petru, a zis lui lisus: Doamne, bine este să fim noi aici; dacă voieşti, voi face 
aici trei colibe: Ţie una, şi lui Moise una, şi lui Ilie una. Vorbind el încă, iată 
un nor luminos i-a umbrit pe ei, şi iată glas din nori zicând: Acesta este Fiul 
Meu Cel iubit, în care am binevoit; pe Acesta ascultaţi-L ” (Matei XVII, 2-5). 
Este acelaşi sublim mesaj divin adresat de Dumnezeu-Tatăl şi la botezul 
Domnului. „Și, auzind ucenicii, au căzut cu faţa la pământ şi s-au spăimântat 
foarte” (Matei XVII, 6). 


Trupul divinului învăţător se transfigurează în lumina inefabilă a dumnezeirii. 
Sfinții Părinţi ai Bisericii ţin să reliefeze patetic şi impresionant că în lumina 


taborică ce L-a învăluit pe Hristos Mântuitorul S-a revelat însăşi dumnezeirea. 


NOII - una dintre figurile cele mai reprezentative ale 


Bisericii noastre creştine, cel mai strălucit predicator al creştinismului, care 
prin cuvântul Său înaripat a răscolit sufletele până în cele mai tainice 
profunzimi, determinând auditoriul să-L cunoască, să-L iubească şi să-L 
urmeze pe Hristos Domnul - se pronunţă hotărât: „Domnul s-a arătat mai 
strălucitor ca soarele, dumnezeirea arătându-Şi razele ei”, 


Sfântul Maxim Mărturisitorul a numit Schimbarea la Faţă „simbol al dumne- 


zeirii”, în sensul că prin ea se împărtăşea dumnezeirea „pe măsura” 
ucenicilor prezenţi şi că ea trimitea la ceva şi mai înalt decât ea, adică la 
ființa dumnezeiască. în această lumină, văzându-L fruntaşii apostolilor pe 
Domnul schimbat la faţă, „s-au mutat din trup în duh mai înainte de a sfârşi 
viața în trup” (A se vedea Filocalia, vol. 7, traducere, introducere şi note de 
Pr. prof. dr. Dumitru Stăniloae, p. 292, subsidiar nota 404 şi p. 293). 


La Schimbarea la Faţă, neputând privi slava luminii Fiului lui Dumnezeu, 
„ucenicii au căzut cu faţa la pământ şi s-au spăimântat foarte”. Cu câtă strălucire 
va apărea lisus la sfârşitul lumii, când va veni pe norii cerului, în deplina Sa 
măreție divină, ca să judece lumea! 


DORI praznicului ne zugrăveşte în chip strălucit scopul acestei sărbători 
împărăteşti: „În munte Te-ai schimbat la faţă, şi pe cât au cuprins învăţăceii 
Tăi mărirea Ta, Hristoase Dumnezeule, au văzut că, dacă Te vor vedea 
răstignit, să cunoască patima Ta cea de bună voie şi lumii să binevestească că 
Tu eşti cu adevărat raza Tatălui. * 


Din slova pericopei evanghelice se desprind trei învățături fundamentale: 

1) Dumnezeirea Mântuitorului Hristos, confirmată de mărturisirea lui 
Dumnezeu- Tatăl: „Acesta este Fiul Meu Cel iubit, în care am binevoit; 
pe Acesta ascultaţi-L ” (Matei XVII, 5). 

2) Lumina Taborului ne descoperă în chip strălucit nemurirea sufletului, 
perspectiva veşniciei. În lumina inefabilă a Dumnezeirii, când trupul lui 
lisus se transfigurează, „Moise şi Ilie s-au arătat lor, vorbind cu El” 
(Ma-tei XVII, 3), rechemaţi din veşnicie, stând de faţă cu Hristos 
Domnul. 

3) Schimbarea la Faţă a Mântuitorului Hristos, pe care o prăznuim astăzi, îi 
umple de o deosebită bucurie sufletească pe Sfinţii apostoli, în ale căror 
suflete, deşi coborâţi de pe Tabor, lumina dumnezeiască taborică 
continuă a sclipi, risipind îndoielile, consolidând credința lor în 
dumnezeirea lui lisus şi pregătindu-i pentru apostolatul creştin. 


Schimbarea la Faţă a Mântuitorului pe Muntele Taborului să constituie pentru 
fiecare creştin o îndatorire de seamă de a-şi regăsi echilibrul sufletesc, moment 
de renaştere internă spirituală, de desăvârşire morală, de îndumnezeire a fiinţei 
umane, trăind în permanenţă sub faldurile de lumină ale cerului, în duhul 
transfigurator al doctrinei creştine - cea mai înaltă, cea mai sublimă şi supe- 
rioară învăţătură metafizică şi etică. 


Potrivit învăţăturii creştine, menirea credinciosului în lume constă în prea 
mărirea lui Dumnezeu, mântuirea sufletului, dobândirea fericirii pe pământ 
şi cucerirea paradisului nostalgic. 


Hristos Mântuitorul a coborât pe pământ pentru restaurarea omului lăuntric, 
pentru a ne ridica la ceruri spre culmile altitudinii etice. Prin sublima Sa învă- 
țătură, lisus ne-a arătat calea pe care trebuie să mergem pentru a dobândi 
desăvârşirea creştină, pentru a ajunge la omul desăvârşit al plenitudinii lui 
Hristos. 


Procesul desăvârşirii noastre în viaţa duhovnicească trece prin mai multe trepte: 
purificarea, iluminarea şi unirea deplină cu Dumnezeu sau desăvârşirea. Hristos 
Mântuitorul reprezintă pentru noi, credincioşii, modelul ideal al omenirii tran- 
sfigurate, îndumnezeite, iar unirea cu El constituie ţinta ultimă de perfecţiune 


spirituală în limitele vieţii duhovniceşti. Iisus este idealul viu al desăvârşirii, 
sub lumina căruia trebuie să ne călăuzim paşii. 


Hristos fiind calea spre desăvârşire, cuvine-se să-l slujim, făcând din inima 
noastră un altar aprins de flăcările iubirii divine şi ale dragostei faţă de oameni. 


Sfântul loan Gură de Aur foloseşte comparaţia paulină cu alergătorul din arenă, 
în lupta pentru dobândirea desăvârşirii creştine. „Ca şi acesta, şi râvnitorul spre 
perfecțiunea spirituală trebuie să-şi angajeze toate forțele în luptă perseverentă, 
privind mereu înainte spre ţintă. Alergătorul nu se opreşte niciodată... Departe 
de a-şi micşora efortul când este aproape de ţintă, mai ales atunci îşi intensifică 
alergarea” (Omilia la Evrei 7, 3). 


Credinciosul adevărat trebuie să fie cristalul pur şi neîntinat care să reflecte 
lumina lui Hristos în lume. Să fie cu drept cuvânt expresia bunătăţii, a iubirii, 
a păcii, a dreptăţii şi a sfinţeniei, neuitând o singură clipă că, deşi trăieşte în 
veac, clădeşte pentru veşnicie. [...] 


Pr. dr. Victor Vlăduceanu (Glasul Bisericii, nr. 7-9, 1984). 


- __.. 


Pr. lon Cârciuleanu - Predică la praznicul Schimbării la faţă a Domnului 


Intre sărbătorile împărăteşti închinate Mântuitorului lisus Hristos, sărbătoarea 
Schimbarea la Faţă ocupă un loc central, prin evenimentul dumnezeiesc ce-l 
prăznuiește. 


În primul rând, evenimentul Schimbării la Faţă sau al Transfigurării Domnului, 
cum obişnuim să mai zicem, scoate în evidenţă dumnezeirea persoanei Sale, 
temei al credinţei noastre prin faptul că în acest eveniment lisus Hristos Se arată 
îmbrăcat în slava dumnezeiască, în comuniune de natură şi slavă cu Dumnezeu, 
chiar dacă era coborât la nivelul omului prin luarea naturii omenești. 


În alt sens, scopul acestei luminate sărbători ne este indicat în DORI sărbă- 
torii, unde se spune: „În munte Te-ai schimbat la Faţă și pe cât au cunoscut 
învăţăceii Tăi mărirea Ta Hristoase Dumnezeule, au văzut că dacă Te vor 
crede răstignit, să cunoască patima Ta cea de bună voie și lumii Să 
binevestească că Tu eşti cu adevărat raza Tatălui”. 


In această zi plină de negrăită lumină divină, Sfânta Biserică ne oferă fericitul 
prilej pentru întărirea credinţei noastre în dumnezeirea Mântuitorului şi pentru 
conformarea vieţii noastre cu imperativul moral al Evangheliei creştine. 


Dată fiind importanţa acestei sărbători împărătești, se cuvine să facem un scurt 
popas duhovnicesc, pentru a scoate din ea învățături folositoare sufletului însetat 
de adevăr şi desăvârşire. 


Apostolul Petru mărturisise în numele tuturor apostolilor credinţa în îndumne- 
zeirea Mântuitorului, mărturisire care nu era un rezultat al puterilor sale sufle- 
teşti, ci era un rezultat al unei iluminări harice; era o descoperire pe care 


Dumnezeu Tatăl o face de sus, pentru ca prin graiul unui simplu pescar să se 
rostească adevăruri categorice, ce nu puteau suferi contrazicere. 


Apostolii Domnului, oameni simpli, aleşi de lisus din pătura de jos a poporului 
iudeu, erau şi ei crescuţi în aceeaşi atmosferă a așteptării unui Mesia național, a 
unui mare şi puternic împărat, a unui conducător politic, ca să ridice steagul 
dezrobirii naționale şi să scuture astfel apăsătorul jug al romanilor. 


Pentru a le spulbera aceste zadarnice așteptări ale unei dezrobiri politice şi 
pentru a le alunga pentru totdeauna visul de dominare şi de întemeiere a unui 
imperiu mozaic, Mântuitorul, de câte ori se iveşte o ocazie binevenită - prin 
dovezi hotărâtoare - a căutat să le arate că împărăția Lui este o împărăție 
spirituală, o împărăție a dragostei, a milei, a dreptăţii, a adevărului, a celor 
năpăstuiți; iar nu o împărăție lumească, în care El va domni ca un rege, care să 
realizeze integral și definitiv, idealul poporului iudeu. „Împărăţia Mea nu este 
din lumea aceasta”, a spus de multe ori Iisus, iar când mama fiilor lui Zevedei i- 
a cerut să-i acorde favorul ca cei doi fii ai ei, lacob şi loan să stea unul de-a 
dreapta, iar altul de-a stânga în împărăția Lui, le răspunde: „Nu ştiţi ce cereţi. 
Puteţi să beţi paharul pe care-l voi bea Eu şi cu botezul cu care Mă botez să vă 
botezați?” Zis-au Lui: „Putem”. Şi a zis lor: „Paharul meu cu adevărat îl veţi bea 
şi cu botezul cu care Eu mă botez, vă veţi boteza, dar a şedea de-a dreapta Mea 
şi de-a stânga Mea, nu este al Meu a da, ci celor ce s-au gătit de Tatăl Meu” 
(Matei 20, 22-23). 


Se vede în mod foarte limpede din aceste citate, cât de mult erau preocupaţi 
însuşi apostolii de ideea unei împărăţii lumești. lisus însă, prin cuvinte cate- 
gorice, le spulbera pentru totdeauna orice aşteptare în care s-ar întrevedea o 
împărăție lumească. 


Pentru a le alunga îndoiala din suflet şi pentru a le da tuturor o dovadă hotă- 
râtoare despre dumnezeirea Lui şi pentru a-i convinge că El este adevăratul 
Mesia, cel prezis de prooroci, prin care avea să realizeze mântuirea neamului 
omenesc, ia cu Sine pe cei mai credincioşi şi devotați dintre apostolii Săi, pe 
Petru, loan şi lacob. Aceştia au fost prezenţi şi la alte momente însemnate din 
viața Domnului, în care EI şi-a arătat puterea Sa divină; astfel la învierea fiicei 
lui lair şi la rugăciune din grădina Ghetsimani, când Mântuitorul îşi petrecea 
cele mai grele clipe pământești. 


Îi ia pe aceşti trei pentru că în sufletele lor s-a întărit tot mai mult convingerea în 
dumnezeirea Sa. Ducându-se cu ei afară din cetatea Ierusalimului, pe un munte 
înalt, munte pe care tradiția bisericească îl identifică cu muntele Taborului, de 
unde se deschidea o privelişte minunată, în mijlocul naturii tainice, departe de 
zgomotul lumii şi răutatea oamenilor, sus pe munte, mai aproape de zările 


infinite ale cerului, Mântuitorul le va arăta apostolilor Săi că, într-adevăr, El este 
Dumnezeu adevărat, de o ființă cu Dumnezeu Tatăl şi Duhul Sfânt. 


O tăcere sfântă, netulburată de nici un zgomot pământesc, unde se auzeau doar 
tainice fâlfâiri de aripi îngereşti, o fermecare nespusă cuprinsese tot locul. lisus, 
ştiind momentele dumnezeieşti prin care avea să treacă, a început să se roage, ca 
în toate împrejurările în care EI cerea ca Tatăl să-şi arate cu toată strălucirea, pu- 
terea Sa dumnezeiască. 


Şi pe când se ruga „S-a schimbat la Faţă, înaintea lor şi a strălucit faţa Lui ca 
soarele, iar veşmintele Lui s-au făcut albe ca lumina” (Matei 17, 2). 


În aceste sublime momente unice prin însemnătatea lor covârșitoare, când lisus 
comunică prin rugăciune cu Dumnezeu Tatăl, trupul Său se transfigurează, scăl- 
dându-Se în lumina inefabilă a dumnezeirii, lumină ce-l străbate trupul 
învăluindu-L în mărirea divină şi făcându-L în această ipostază vizibil, părtaş 
măririi celei neapuse. 


In această transfigurare plină de har şi mărire cerească, se dezvăluie ochilor 
Sfinților apostoli dumnezeirea cea fără de materie a Tatălui şi a Duhului, 
strălucind în Fiul Unul născut. 


Sfinţii Părinţi ne spun că în această lumină Taborică ce L-a învăluit pe 
Domnul, s-a revelat însăși Dumnezeirea: „Lumină este Dumnezeirea arătată 
pe munte ucenicilor” zice 


La fel şi III zice: „Domnul S-a arătat mai strălucitor 


ca soarele, Dumnezeirea arătându-şi razele ei”. 


lar Sfântul Vasile cel mare zice: „Dumnezeu e Lumină neapropiată. De 


aceea, au căzut şi apostolii pe feţe, neputând privi Slava luminii Fiului, pentru 
că e lumină neapropiată. Lumină e şi Duhul, căci s-a zis: „Care a luminat 
inimile noastre prin Duhul”. 


Sfântul loan Damaschin zice în această privinţă următoarele: „Se schimbă 


Hristos la Faţă, nu însuşindu-Şi ceva ce n-avea, nici transfigurându-Se în 
ceva ce nu era, ci arătându-Se cum era ucenicilor Săi, deschizându-le acelora 
Ochii şi făcând din orbi văzători, căci EI este Lumina cea adevărată, 
Frumuseţea slavei”. 


Când Domnul era plin de strălucire, apostolii se trezesc, rămânând extaziaţi de 
priveliștea acestui înălțător tablou. Extazul care „e un dar extraordinar al lui 
Dumnezeu, o răpire de sine, o ridicare bruscă peste marginile făpturii și o 


cufundare în tainele sublime ale dumnezeirii”, cum spune Dionisie Areo- 
Fa îi răpeşte sufletește pe Sfinţii apostoli, făcându-i să-şi uite de ei însăși. 
În această stare de extaz, spune tot acelaşi Dionisie, „Strălucirea divină se 
descoperă atât de vie încât eclipsează conștiința de lume și conştiinţa de noi 
înşine”, 


În această prea fericită stare de beatitudine, sufletele Sfinţilor apostoli vibrau 
sub jarul puterii harice, cu o înaltă tensiune spirituală. Erau cuprinși cei trei 
apostoli de o inexprimabilă bucurie sufletească. 


Dumnezeirea în toată măreţia ei neapusă se revela prin sacrul act al Schimbării 
Lui la Faţă. „Atotputernicul, nemărginitul, Dumnezeirea însăşi, se face vizibilă 
prin această lumină Taborică, lumină pe care o vor vedea sfinţii şi în viaţa 
viitoare, lumina aceea care ţine fiinţial, natural de Dumnezeu”. 


Apariţia acestei lumini divine îi ridică pe Sfinţii apostoli pe culmi de nebănuită 
spiritualitate. Şi pe când se mirau mai mult de strălucirea Domnului, „iată doi 
bărbaţi vorbeau cu EI, care erau Moise şi Ilie” (Luca 9, 30). 


Faptul apariţiei lui Moise, acela prin care s-a dat Legea Vechiului Testament şi 
a lui Ilie, reprezentantul preoţilor, i-a umplut pe Sfinţii apostoli de uimire şi 
pentru a nu pierde curând această unică apariţie, apostolul Petru, bănuind, poate 
că nu vor avea mult timp fericirea de a trăi această neașteptată reveleție, îi spune 
Domnului: „Învăţătorule, bine este nouă să fim aici şi să facem trei colibe: Ție 
una, lui Moise una și lui Ilie una” (Marcu 9, 5). 


Dar această dorinţă nu se putea împlini acum şi pe când Petru își exprima 
această dorinţă, „S-a făcut nor şi i-a umbrit şi s-au spăimântat, când au intrat în 
nor” (Luca 9, 34), căzând cu feţele la pământ şi plini de groază, de apariţia 
neașteptată a norului care-i învăluise; deodată aud o voce care le spunea: 
„Acesta este Fiul Meu cel iubit întru care am binevoit, de Acesta să ascultați” 
(Matei 17, 5). Neîndrăznind să-şi ridice feţele de la pământ, apostolii ascultau 
mărturisirea lui Dumnezeu Tatăl, care le spunea că Acela pe care L-au văzut pe 
munte, în toată strălucirea, este Fiul Său cel iubit, de care trebuiau să asculte. 


Schimbarea la Faţă a Domnului era un prilej fericit pentru întărirea credinţei 
Sfinţilor apostoli în Dumnezeirea Lui, pentru ca atunci când ÎL vor vedea chi- 
nuit, batjocorit şi răstignit, să nu-şi piardă credinţa în EI şi să cunoască sensul 
mântuitor al patimei celei de bunăvote. 


Privind pe culmile Taborului, unde Dumnezeirea se arată ochilor Sfinţilor 
apostoli, sufletele noastre au un imbold la reînviere, la înnoire duhovnicească, la 


regenerare morală, la schimbarea calitativă a vieţii noastre, a modului nostru de 
a fi, de a vedea lucrurile, de a lucra în lume. 


Omul reflectă slava lui Dumnezeu, dar idealul este să o reflecte din ce în ce mai 
mult, cât mai curat şi mai strălucitor, la modul cel mai înalt. 


In acest sens, Sfinţii Părinţi zic despre om, dând astfel cea mai frumoasă 
definiţie fiinţei umane: 
Deci omul este oglindă, chip al slavei lui Dumnezeu. 


Păcatul întunecă această oglindă și face ca reflectarea să fie palidă, umbrită, 
întunecată. Prin credinţă şi fapte bune omul se transformă, se transfigurează spre 
o nouă viaţă în care oglinda sufletului este curăţită, lăsând astfel reflectarea 
slavei lui Dumnezeu. În acest fel, omul este o fiinţă de laudă și prea mărire a 
slavei celei negrăite a lui Dumnezeu, deci este participant la slava dumne- 
zeiască, lucru deosebit de important. 


Schimbarea la Faţă a Mântuitorului lisus Hristos este importantă pentru viaţa 
noastră creştină şi pentru faptul că ea anticipează şi prefigurează un eveniment 
de pe urmă, la care oamenii vor participa în mod direct. 


Acest eveniment eshatologic constă în propria noastră transfigurare fizică 
înainte de înfăţişarea la judecată, aşa cum ne descoperă Sfântul apostol Pavel: 
„Intr-o clipă toți se vor schimba” (II Corinteni 5, 51-52). 


Schimbarea la Faţă fiind un praznic luminos, noi cei de azi, împreună cu 
creștinii, fraţii noştri din toate timpurile, ne împărtăşim de bucuria şi lumina ce 
vine dintr-însul, prin înţelegerea sensurilor, implicaţiilor şi importanţei lui în 
viaţa noastră. 


Este un praznic al luminii pentru că evenimentul însuşi s-a produs într-o 
lumină, aşa cum Sfinţii apostoli nu mai văzuseră niciodată. Este sărbătoare a 
luminii pentru că se leagă de Învierea Domnului şi se raportează la 
mântuirea noastră, la reflectarea de către om a slavei lui Dumnezeu. 


Actualitatea actului Transfigurării se face prin deschiderea noastră şi apropierea 
de lumina lui Hristos, în Biserică, prin rămânerea în dragostea şi comuniunea lui 
Hristos, Lumina lumii care luminează tuturor prin luminarea noastră care vine 
de la Duhul Sfânt prin trăirea credinţei în Fiul lui Dumnezeu întrupat. 


În Biserica lui Hristos avem toate posibilităţile şi mijloacele de a deveni „fii ai 
luminii” întrucât tocmai aceasta realizăm prin participarea la Sfintele Taine şi 
ierurgii, la toate sfintele slujbe în general şi în special la Sfânta Liturghie, prin 


care ni se mijloceşte o viaţă nouă, o convertire, o schimbare a fiinţei noastre 
interioare, care va face un nou mod de înţelegere a vieţii şi de aici şi un nou fel 
de a fi, de a lucra, de a ne comporta faţă de noi înşine, de semeni şi de Dumne- 
zeu. 


Praznicul de azi, Schimbarea la Faţă a Domnului nostru, sărbătoarea 
luminii, ne aminteşte încă o dată de cuvântul de îndemn al Mântuitorului, 
Simplu dar hotărâtor pentru mântuirea noastră: „Cât timp aveţi Lumina, 
credeţi în Lumină, ca Să fiţi fii ai Luminii” (loan 12, 36). Amin. 


- __.. 

Schimbarea la Faţă a Domnului este cel mai mare praznic al lunii august, prilej 
de întărire în credinţă. 


Minunea „Schimbării la față” a Mântuitorului este reprezentată iconografic în 
mod obişnuit astfel: lisus pe un munte înalt, îmbrăcat în haine strălucitoare, cu 
Moise şi Ilie de o parte şi de alta, iar la baza imaginii cei trei ucenici, Petru, 
Iacov şi loan, căzuţi la pământ şi „îngreuiaţi de somn”. 


Această icoană, pe care am putea s-o numim „clasică”, respectă, desigur, des- 
crierea evenimentului făcută de evangheliştii Matei şi Luca. Dar există şi o altă 
reprezentare, foarte interesantă şi sugestivă: în locul lui lisus, între Moise şi Ilie 
apare o cruce... . Deşi această imagine este mai puţin cunoscută, socotim că este 
deosebit de inspirată, exprimând simbolic contextul evanghelic în care s-a petre- 
cut minunea. 


Căci dacă citim cu atenţie cele descrise de evangheliştii Matei şi Luca, înainte 
de relatarea evenimentului propriu-zis, aflăm, între altele, că Mântuitorul „a 
început să le arate ucenicilor Săi că EI trebuie să meargă la Ierusalim, să 
pătimească multe şi să fie omorât...” (Matei 16, 21). 


Această prevestire a morții Sale nu numai că i-a întristat pe ucenici, dar le-a 
produs şi îndoieli în suflet cu privire la autoritatea Învăţătorului lor: aşadar, era 
posibil să moară aşa, ca un oarecare, chiar dacă le vorbea atât de frumos şi 
convingător şi făcuse înaintea lor atât de multe minuni... . 


În plus, îndoielile şi temerile ucenicilor erau, de altfel, zilnic alimentate de 
insinuările cărturarilor şi fariseilor, care-L numeau pe lisus călcător de lege, 
blasfemiator etc. etc. lar faptul că lisus însuşi le-a spus că El trebuie să meargă 
la Ierusalim, unde va pătimi multe şi va fi omorât, a umplut paharul acestor 
temeri şi îndoieli. 


De aceea, pentru a le risipi aceste temeri, pentru a-i întări în credinţă şi a-i 
pregăti întru înţelegerea mântuitoare a morţii pe Cruce, lisus săvârşeşte „pe un 
munte înalt” minunea cunoscută îndeobşte sub numele de „Schimbarea la Faţă”, 
oferindu-le, totodată, o pregustare a slavei cereşti de care se vor putea împărtăşi 
toţi cei ce-L vor urma. 


Sfântul loan Gură de Aur, într-o omilie consacrată acestui eveniment, spune 


în acest sens: „Vrând să-i încredinţeze pe ucenici şi cu văzul şi să le arate 
cum este slava aceea cu care are să vină - atât cât erau ei în stare s-o 
cunoască - le-o arată şi le-o descoperă aici pe pământ, ca ucenicii să nu se 
întristeze nici de moartea lor şi nici de moartea Stăpânului lor...” (Omilia LVI 
la Matei). 


Încredinţarea se va face, într-adevăr, atât prin arătarea strălucirii Sale dumne- 
zeieşti, cât şi prin mărturia Tatălui, care a grăit din norul luminos: „Acesta este 
Fiul Meu Cel iubit întru Carele am binevoit; de Acesta să ascultați!” (Matei, 17, 
5), îndemnându-i, astfel, să nu se mai îndoiască, să-L asculte şi să-L urmeze. 


Pentru ca risipirea îndoielilor să fie totală, înţelepciunea dumnezeiască a 
rânduit, în prezenţa celor trei ucenici, arătarea lui Moise şi Ilie. 


Să observăm, iubiții noştri, cum nimic nu este întâmplător în lucrarea de 
mântuire! De ce trei ucenici? Pentru că era suficientă mărturia a doi-trei înaintea 
celorlalți, potrivit Legii dată de Dumnezeu prin Moise (Deuteronom 17, 6), 
prescripţie invocată şi de Mântuitorul: „Din gura a doi sau trei martori să se 
statornicească tot adevărul” (Matei 18, 16). Că au fost luaţi ca martori (chiar 
dacă lisus, din raţiuni pedagogice, le cere să nu spună nimănui cele văzute decât 
după înviere), avem mărturisirea lui Petru, notată în a doua sa epistolă: „Noi 
suntem cei ce am auzit glasul acesta (al Tatălui, n. n.) pogorându-se din cer când 
eram cu El în muntele cel sfânt...” (1, 18). 


Desigur, se pune acum întrebarea de ce aceşti trei ucenici şi nu alţii? Credem că 
pe fiecare dintre cei trei i-a „nominalizat” din motive pe care le desprindem din 
ceea ce ştim că a fost reprezentativ pentru fiecare: 


= Petru, pentru că L-a mărturisit pe Hristos ca Fiu al lui Dumnezeu, dar şi 
pentru că L-a sfătuit să nu se lase omorât în Ierusalim, neinţelegând pe 
moment sensul mântuitor al Crucii; 

= loan, pentru ataşamentul său deosebit față de Mântuitorul (să ne amintim 
că va fi singurul dintre ucenici care a rămas lângă Cruce, în momentele 
dramatice de pe Golgota); 

— Iacov, pentru că va fi cel dintâi episcop mărturisitor al Ierusalimului, 
martirizat de Irod la anul 62. 


Este firesc să ne întrebăm, de asemenea, de ce au apărut Moise şi Ilie pentru 
a vorbi cu Mântuitorul? Răspunsul vine de la sine, dacă ne gândim ce 
reprezintă aceşti doi sfinți pentru iconomia mântuirii: prin Moise Dumnezeu a 
dat Legea, iar Ilie este un reprezentant de seamă al proorocilor. Aşadar, Legea şi 
Proorocii! Cărturarii şi fariseii Îl acuzau adesea pe lisus că „încalcă Legea şi 
Proorocii”, strecurându-le şi ucenicilor bănuiala că aşa este. Ei bine, prin 
arătarea lui Moise şi a lui Ilie, care au vorbit cu lisus, ucenicii se vor încredința 
că acuzaţia este falsă şi că lisus este Mesia, Cel prezis în Lege şi Prooroci. 


Este revelator să reținem şi despre ce au vorbit cei doi cu Mântuitorul. Acest 
amănunt, deosebit de preţios, este notat de evanghelistul Luca: „Moise şi Ilie... 
arătându-se întru slavă, vorbeau despre sfârşitul Său pe care avea să-l 


plinească în Ierusalim...” (9, 3.1). „Despre sfârşitul Său...”, adică despre Cruce! 


lată, aşadar, cum apare din nou Crucea în centrul minunii! Apreciem, în con- 
secinţă, că reprezentarea sfântului eveniment prin Crucea aşezată între Moise şi 
Ilie, chiar dacă nu este recunoscută ca icoană canonică, merită atenţia noastră, 
îndeosebi pentru faptul să atragă atenţia asupra motivaţiei principale a săvârşirii 
minunii pe muntele Taborului: a-i pregăti pe ucenici pentru actul răstignirii. 


Căci Crucea nu înseamnă doar moarte, jertfă şi durere, ci scară luminoasă 
către Împărăţia cerească. De aceea darul Domnului nu s-a oprit doar la con- 
vorbirea despre patimi. Li s-a oferit ucenicilor, totodată şi o vedere a 
strălucirii învierii Mântuitorului, ca arvună a învierii şi vieţuirii lor în 
frumuseţea slavei veşnice. 


Cu toate că Petru chiar şi aici s-a arătat speriat de spectrul morţii Domnului în 
Ierusalim (de aceea a propus facerea celor trei colibe... . Cu alte cuvinte, „Să nu 
mai mergem la Ierusalim, să Te omoare, să rămânem aici...”), el a sesizat, măcar 
în parte şi odihna, pacea, liniştea şi bucuria duhovnicească izvorâtă din lumina 
taborică a Învierii, care te face să exclami „cât de bine este aici!” 


Celor trei ucenici şi prin ei tuturor celorlalți (şi nouă tuturor), s-a revelat, astfel, 
posibilitatea schimbării: după cum trupul lui lisus, trup material ca al nostru, s-a 


arătat schimbat, aşa materia întreagă (omul şi natura) va fi transfigurată, prin 
lucrarea harului dumnezeiesc. 


Această schimbare nu trebuie înţeleasă doar pentru sfârşitul veacurilor, ci pentru 
fiecare zi a vieţii noastre. 


lată şi astăzi, iubiții noştri, suntem chemaţi să urcăm pe Taborul cel duhov- 
nicesc, Sfânta Biserică, să alungăm teama şi îndoielile, văzându-L cu ochii 
credinţei pe lisus întru slavă, să fim mereu deschişi schimbării în bine, ca 
pregătire a marii noastre transfigurări. Căci, după cuvântul inspirat al Sfântului 
apostol Pavel: „Nu toți vom muri, dar toţi ne vom schimba, deodată, într-o 
clipire de ochi, la trâmbiţa de apoi. Căci trâmbiţa va suna şi morţii vor învia 
nestricăcioşi, iar noi ne vom Schimba. Căci trebuie ca fiinţa aceasta 
stricăcioasă să se îmbrace în nestricăciune şi fiinţa aceasta muritoare să se 
îmbrace în nemurire...” (I Cor. 15, 51-53). 


Acelaşi sfânt apostol dă, în aceeaşi epistolă, un sfat pe care-l considerăm drept 
cea mai bună concluzie a învățăturilor legate de acest mare praznic al 
Schimbării la Faţă: „Drept aceea, iubiții mei fraţi, fiți tari, neclintiţi, totdeauna 
sporind în lucrul Domnului, ştiind că osteneala voastră nu este zadarnică întru 
Domnul” (15, 58). Amin. 


Pr. dr. Dorin Octavian Picioruş - Predică la Transfigurarea Domnului 
[2020] 


Iubiţii mei '5, Transfigurarea [H Meraupopoon]* Domnului nostru lisus 


Hristos pe Muntele 'Tabor [1i2R] 15 când El Şi-a descoperit ucenicilor Săi slava 
Sa cea dumnezeiască, cea veşnică, lăsând-o să izvorască din dumnezeirea Lui 
prin umanitatea Sa, iar ei au văzut-o în mod extatic, în vedere dumne-zeiască, 
pe cât au fost vrednici de aceasta, este praznicul Bisericii în care eu mi-am 
început viaţa de credință. E praznicul dumnezeiesc în care am început să merg 
la Biserică și să Îi slujesc Domnului. 


ȘI iată, în această zi, cu harul lui Dumnezeu, am împlinit 30 de ani de credință și 
de slujire în Biserica lui Dumnezeu! Pentru că mi-am început slujirea mea în 
Biserică la strană, ca adolescent ce învaţă cărțile Bisericii, apoi în instituțiile 
teologice pe care le-am urmat, după care, prin hirotonie, ca diacon şi apoi ca 
preot al lui Dumnezeu. Pentru că slujirea lui Dumnezeu cere o continuă dăruire 
şi o continuă cunoaștere a voii Sale celei dumnezeieşti cu noi, oamenii. Trebuie 
să te dărui mereu lui Dumnezeu, clipă de clipă, prin ascultare, asceză şi slujire a 
Lui dar, în acelaşi timp, trebuie să te umpli zilnic de cunoaşterea teologiei şi a 
istoriei Bisericii lui Dumnezeu. 


Pentru că întreaga dumnezeiască Tradiţie a Bisericii, întreaga cunoaştere a lui 
Dumnezeu revelată în istorie şi tezaurizată cu atenţie de Biserică e spre folosul 
nostru, e spre mântuirea noastră, e spre apărarea deplinătăţii revelaţiei dumne- 
zeieşti. Căci dacă nu cunoaștem voia lui Dumnezeu, revelată nouă de către EI, 


'3 Începută la 9. 19, în zi de sâmbătă, pe 1 august 2020. Soare, 24 de grade, vânt de 8 km/ h. 
“ A se vedea: https://www.synaxarion.gr/gr/sid/304/sxsaintinfo.aspx. 
“5 Idem: https://www.jewishvirtuallibrary.org/tabor-mount. 


atunci nu putem nici să o apărăm, dar nici să o iubim şi să ne sfințim prin ea. De 
aceea, trebuie să cunoaştem temeinic cărțile Bisericii, care sunt sursele credinţei 
noastre. 


ȘI când am fost pentru prima oară la Biserică, pe 6 august 1990, în starea de 
convertit, de om conştient de statutul lui eclesial, de faptul că e creştin ortodox - 
deși eu fusesem botezat în pruncie - am citit psalmii Utreniei, apoi Cazania zilei, 
încercând să prind modul în care se cântă la strană. Însă la strana Bisericii din 
satul meu nu erau oameni profesionişti, nu erau oameni cu școală, ci unii care 
învăţaseră și ei lucrurile de la predecesorii lor. Dar le învăţaseră conștiincios de 
la aceia, adică corect, ceea ce a fost un lucru fundamental pentru mine. 


De aceea, dându-mi seama foarte repede de acest lucru, că trebuie să învăţ te- 
meinic toate cele ale Bisericii, am început să învăţ Slujbele și rânduielile 
Bisericii citind meticulos cărțile de Slujbă şi tot ceea ce puteam găsi în biblio- 
teca parohială. În așa fel încât, până am ajuns la Seminar, aveam deja o anume 
cunoaştere teologică şi ceva experienţă în slujirea bisericească. Căci de atunci, 
din acea zi, cunoașterea cărților bisericeşti şi experienţa liturgică practică se 
îmbină continuu în ființa mea. 


De fapt, orice creştin ortodox trebuie să cunoască cărțile Bisericii şi semni- 
ficațiile profunde ale slujirii bisericeşti. Pentru că această cunoaștere teologică 
profundă îl dinamizează mult în viaţa lui de credință. Dacă cunoaștem conţi- 
nutul cărților de cult, dacă cunoaștem cărțile Sfinţilor părinţi, dacă cunoaştem 
diverse comentarii teologice la Slujbele şi viaţa Bisericii, dacă cunoaştem dog- 
mele şi canoanele Bisericii, atunci această cunoaștere teologică e rădăcina evla- 
viei şi a slujirii noastre bisericeşti. 


Mi-am pus adesea problema ce s-ar fi petrecut cu mine dacă nu aş fi intrat la 
Seminar, apoi la Facultate și dacă nu m-aș fi specializat teologic în modul în 
care am făcut-o. Probabil nu aș fi învăţat lucrurile în modul sistematic în care le- 
am învăţat în instituțiile teologice, dar, cu siguranță, aş fi citit la fel de mult ca și 
până acum. M-aș fi lăsat condus de Dumnezeu spre orice zonă a cunoașterii 
teologice. M-aş fi străduit să înțeleg, să pătrund continuu lucrurile grele ale 
teologiei și ale vieții duhovniceşti. Pentru că eu, în esență, sunt un teodidact, un 
om care se lasă luminat de Dumnezeu în citirile și cunoașterile sale şi nu un 
arhivist de date teologice. Căci nu mă interesează să cunosc enciclopedic, nu mă 
interesează să devin un computer de date - pentru asta avem harduri puternice în 
ziua de azi, cât şi motoare de căutare specializate - ci să înțeleg duhovniceşte 
lucrurile pe care le citesc, le traduc, le aprofundez, le trăiesc. 


Pentru că noi trebuie să devenim minţi lucide, atente, duhovnicești, iubitoare de 
Dumnezeu, care să fie în stare să înţeleagă şi să despartă adevărul lui Dumnezeu 


de minciuni, de contrafaceri. Noi trebuie să fim nişte oameni care sintetizăm în 
noi citirile, experienţele, cunoaşterea diversă pe care o dobândim, pentru a putea 
să biruim patimile din noi înşine, dar şi să îi folosim pe cei care ne cer sfatul. 


Tocmai de aceea, concentrarea noastră zilnică trebuie să fie asupra creşterii noa- 
stre continue întru a fi oameni ai experienței duhovniceşti. Dacă ne umplem 
mereu de slava lui Dumnezeu, împlinind poruncile Sale, atunci cunoaşterea 
noastră e totuna cu viaţa noastră interioară. Pentru că viața duhovnicească e 
viaţa pe care o trăim împreună cu Dumnezeu, fiind plini de slava Lui. 


---Cel 3 Sfinţi apostoli au văzut în mod extatic, în vedere dumnezeiască, slava 
[rhv 565av] Domnului pe Muntele Taborului, au văzut-o cu îngăduinţa și cu 
lucrarea Sa, pentru ca experienţa ei să le fie întărire în viaţa lor. Pentru ca, așa 
cum ne spune condacul praznicului, atunci când Îl vor vedea răstignit pe Cruce, 
să înţeleagă că Patima Sa este de bunăvoie [&xovotov] !€. Pentru că EI este 
Dumnezeu şi om, şi S-a lăsat răstignit pentru noi şi pentru mântuirea noastră. 


Vederea slavei dumnezeiești este fundamentală pentru orice creştin ortodox. 
Pentru că de la ea începe relaţia noastră conștientă şi reală cu Dumnezeu, ca 
Unul ce ni Se arată nouă în slava Sa. 


Eram în anul al 4-lea de Seminar, îl cunoscusem pe Sfântul Ilie văzătorul de 
Dumnezeu de curând, şi citeam vol. al 2-lea sau al 3-lea din Filocalie, adică pe 
Sfântul Maximos mărturisitorul, în căminul liceal de la Chimia, din Turnu 
Măgurele. Era dimineaţă, înainte de cursuri. Mâncam la Chimia, la cantină, apoi 
mergeam spre Unirii, spre Seminar, pentru cursuri. Şi pe când îl citeam pe 
Sfântul Maximos, Dumnezeu m-a umplut de slava Lui cu totul, ridicându-mă 
mai presus de cele create, în Împărăţia Sa întru vedere dumnezeiască, şi am 
văzut nesfârşite oglinzi și forme, toate taine dumnezeieşti, care m-au umplut de 
iubire şi de veselie dumnezeiască. Nu ştiu cât a durat vederea extatică, dar 
nimeni nu a fost conștient, din jurul meu, de trăirea mea mistică. Însă, când am 
ieşit afară din cămin, mă simţeam aşa de uşor și eram atât de plin de veselie 
dumnezeiască, de parcă nu mai aveam trup. Şi am stat în mare bucurie mult 
timp. 


I-am mărturisit Sfântului Ilie vederea avută, s-a bucurat pentru mine, dar mi-am 
dat seama imediat, fără nici un cuvânt al lui, că el se rugase pentru mine 
Domnului ca să o am. De ce? Pentru că aveam nevoie de această mare întărire şi 
încredințare dumnezeiască pentru ispitele ce au urmat în viaţa mea şi pentru 
toată traiectoria vieţii mele duhovnicești. Căci de atunci a început viața mea 


** Cf. https://www.Synaxarion. gr/gr/sid/304/sxsaintinfo.aspx. 


conştientă și simțită cu Dumnezeu, viața mea duhovnicească, pentru că am 
început să simt şi să văd slava Lui adesea. 


Însă ce certitudine duhovnicească poţi avea, dacă nu simţi în tine slava lui 
Dumnezeu? Pentru că, fără slava Lui, nu poţi înţelege ceea ce citeşti, nu poţi 
despărți între adevăr şi minciună, nu poţi povăţui pe alții, pentru că nu ştii ce e 
viaţa duhovnicească. Dar când viaţa lui Dumnezeu, slava Lui, se coboară şi 
rămâne în tine, atunci ești purtător de Dumnezeu, căci El Se coboară şi rămâne 
în tine prin slava Lui. 


Aşadar, după 4-5 ani de la intrarea în Biserică de ziua Transfigurării Domnului, 
eu însumi, cu harul lui Dumnezeu, trăiam propria mea vedere duhovnicească a 
lui Dumnezeu în slava Lui. Dar nu o trăiam pe Tabor, ci stând la masă, în timp 
ce citeam, într-o cameră de cămin, unde trăiam împreună cu mai mulți colegi. 
Tocmai de aceea, lumina dumnezeiască nu e „taborică”, pentru că nu a izvorât 
din muntele Tabor, ci a izvorât din persoana Domnului, pe când EI Se afla pe 
muntele Tabor. Iar, pentru noi, Taborul Sfinților apostoli sau locul vederii Lui 
poate fi orice loc din lumea aceasta, dacă suntem plini de dragostea Lui. Pentru 
că EI ni Se poate arăta întru slava Lui oriunde, dacă suntem plini de slava Lui. 


ȘI Vieţile Sfinţilor ne stau mărturie în acest sens. Pentru că ei au avut vederi 
dumnezeieşti în chilie, pe cale, în pustiu, în timp ce slujeau, în timp ce erau 
chinuiți, în timp ce se rugau sau dormeau. lar fiecare vedere dumnezeiască are 
rolul ei foarte bine definit în viața noastră, pentru că, prin ea, Dumnezeu ne 
întăreşte sau ne pregăteşte pentru o lucrare anume. Căci orice vedere extatică 
este o umplere a noastră de slava Lui, dar şi o curăţire a noastră de patimi şi de 
neştiință. Fiindcă toţi oamenii, chiar şi cei mai Sfinţi, au nevoie continuă de 
luminările şi de vederile cele dumnezeieşti şi îndumnezeitoare ale lui Dumne- 
zeu, pe care Dumnezeu le dăruie celor ai Lui, celor care se curăţesc continuu în 
relația cu EI. 


Sfântul apostol Petros a fost pe Tabor şi a văzut în mod extatic slava Lui. Și el a 
avut nevoie de această vedere dumnezeiască a Domnului, pentru atunci când s-a 
lepădat de Domnul şi a trăit, cu mare amărăciune, căderea lui. După cum și eu 
am avut nevoie de ea în multele şi marile ispite şi căderi ce au urmat acestei 
vederi dumnezeieşti. Pentru că oamenii lui Dumnezeu trebuie să se lămurească 
în focul ispitelor de tot felul, ca să se curăţească şi să se adeverească iubirea lor 
pentru Dumnezeu. 


Aşa că astăzi, ca şi în fiecare zi, li mulţumesc lui Dumnezeu pentru marea iubire 
cu care El mă mântuie pe mine în fiecare zi! Pentru că în fiecare zi mă scoate 
din cele rele şi mă pune întru odihna Lui. Fiindcă Dumnezeu vrea numai binele 


nostru, binele nostru real şi veşnic, adică curățirea, luminarea şi sfințirea noa- 
stră. 


lar praznicul de astăzi ne vorbeşte cu putere despre persoana Născătoarei de 
Dumnezeu. Pentru că ea a fost plină de vederi şi de luminări dumnezeieşti, dar, 
mai presus de toate, numai ea s-a făcut casă raţională a lui Dumnezeu Cuvântul, 
a Celui ce S-a întrupat din ea. Şi noi suntem chemaţi, în postul ei, ca cei care 
suntem case duhovniceşti ale lui Dumnezeu, să venim spre ea cu bucurie şi dra- 
goste sfântă, ca să ne rugăm celei mai presus de toţi Sfinţii și de toate Puterile 
cele cereşti. 


Să ne rugăm Născătoarei de Dumnezeu ca să mijlocească pentru mântuirea 
noastră în faţa lui Dumnezeu. Pentru că numai Stăpâna noastră ştie în mod desă- 
vârşit să se roage lui Dumnezeu pentru noi, ca ceea ce este cea mai sfântă dintre 
toţi Sfinţii și Îngerii lui Dumnezeu. 


lar în luna lui gustar, în luna august, astăzi, pe 6 august, binecuvântăm pentru 
prima oară strugurii, noii struguri ai acestui an, pentru ca să gustăm din ei „spre 
veselie” 17. Şi mâncăm şi peşte azi, tot spre veselie şi spre întărirea noastră, 
pentru ca sâmbăta viitoare să prăznuim în pace Adormirea Născătoarei de 
Dumnezeu. Căci praznicele acestea două, cel de azi și cel de pe 15 august, ne 
spun că numai cei care sunt văzători de Dumnezeu se odihnesc întru Împărăţia 
Lui. Pentru că toată dorirea noastră e spre aceasta: spre a-L vedea pe EI întru 
slava Lui şi a ne bucura veşnic împreună cu EI. 


Cum spuneam şi altă dată, schimbarea la față înseamnă schimbarea la tot trupul, 
pentru că în româna veche față însemna persoană. lar grecescul ueTauppooN 
[metamorfosi] înseamnă prin schimbarea la chip. Dar schimbarea la faţă sau la 
chip nu înseamnă „a face o grimasă”, ci a vedea duhovniceşte, mistic, în vedere 
dumnezeiască, cum întreaga umanitate a Domnului se umple de slava Lui cea 
veşnică. A vedea dumnezeieşte cum El Se umple cu totul de lumina Lui. 


De aceea, ca să ne schimbăm la față sau la chip, trebuie să ne umplem şi noi de 
vederea Lui şi de slava Sa. Pentru ca să ne schimbăm duhovniceşte trebuie să ne 
umplem de slava Lui pururea. Pentru că numai astfel, numai sporind în sfin- 
ţenie, noi ne facem ca EI, adică plini de lumina Lui. 


Dumnezeu să ne înveţe pe toţi cum să ne mântuim! EI să aibă grijă de noi toți în 
tot ceea ce facem! Şi, dacă cădem în vreun fel anume, El să ne ridice mereu spre 
pocăință şi spre îndreptare şi spre mântuirea noastră! Amin. 


“ Molitfelnic, ed. BOR 2002, p. 416. 


Traian Dorz — O carte scrisă pe dinăuntru 


O sfântă însemnare spune că atunci când Moise a primit pe muntele Sinai 
primele table ale legii scrise de degetul lui Dumnezeu, acele table erau dintr-o 
piatră unică în felul ei. Era un fel de piatră străvezie, cu scris nu numai pe 


dinafară, ci şi pe dinăuntru. Şi scrisul cel de pe dinăuntru semăna cu o carte cu 
şapte peceţi, având multe semne necunoscute, iar peste ele era Chipul unui Miel 
înjunghiat... 


Şi Moise I-a zis Domnului: 

— Doamne, dar ce înseamnă aceste scrisuri necunoscute de pe dinăuntrul acestei 
cărți cu şapte peceţi şi cine este Mielul Acela semănând cu mielul pascal pe care 
noi l-am înjunghiat în Noaptea Eliberării şi al cărui sânge ne-a salvat? Scrisul de 
pe dinafară îl cunosc. Cel de pe dinăuntru nu. 


Şi Domnul 1-a răspuns lui Moise şi i-a zis: 

— Moise, Moise, fiecare neam de oameni îşi are proorocul său bun şi proorocii 
lui răi. Şi neamul devine aşa cum sunt cei de care ascultă. Adevărul este 
nesfârşit şi veşnic, dar fiecare prooroc primeşte din adevăr numai atât cât este 
nevoie pentru timpul său şi pentru poporul său. Tu cunoşti din Adevărul pe care 
ţi-l dau Eu azi numai atât cât trebuie să spui tu. Mai departe vor fi alţii. 


Și Moise I-a zis Domnului: 
— Doamne, dar ce prooroci ca mine mai poţi avea Tu? Şi cine va fi cel care le va 
cunoaşte toate? 


lar Domnul a grăit lui Moise şi i-a zis: 

— Dumnezeu poate avea o mie de profeţi, dar nu are decât un Fiu. Fiecare 
prooroc va cunoaşte în parte — ci numai Fiul ştie totul. Acela este Mielul 
Înjunghiat de peste Cartea cu şapte peceţi şi strălucirea pe care o vezi peste EI 
este unică. 


Și Moise L-a rugat pe Domnul, zicând: 
— Doamne, dar oare n-ai să mi-L arăţi Tu şi mie pe Acela Care este cu atât de 
mult mai mare ca mine, spre a mă bucura şi eu de cunoaşterea Lui? 


Iar Domnul l-a liniştit pe profetul Său, zicând: 

— Moise, Moise, mergi liniştit la datoria ta şi la odihna ta. Când va veni vremea 
să Se arate Fiul Meu prea iubit, Eu te voi trezi din somnul tău, ca să vezi Faţa 
Lui. 


Astfel, pe muntele Taborului, la Schimbarea la Faţă, Dumnezeu Şi-a împlinit 
față de Moise, robul Său, făgăduinţa de pe muntele Sinai. 


Slavă veşnică Ţie, Dumnezeul nostru, ale Cărui făgăduinţe se împlinesc cu 


credincioşie. Ajută-ne ca şi noi să le credem, pentru ca să le moştenim şi noi. 
Amin. 


Traian Dorz, Hristos — Pâinea noastră zilnică 


Traian Dorz - Întâlnirile cu Dumnezeu 


SCHIMBAREA = 4//// LA 


1. Răscrucile istorice care pot mântui lumea sau o pot prăbuşi nu le pot preţui 
decât Dumnezeu şi profetul Lui cu EI pe Sinai sau cu lisus pe Tabor. Atunci atât 
Dumnezeu, cât şi Omul Său sunt la fel de cutremuraţi şi la fel de pătrunşi de 
însemnătatea clipei în care se întâlnesc sau se despart. 


2. Într-o astfel de stare, Moise trebuie să fie singur (Exod 3, 1-10). 

Şi Ilie trebuie să fie singur (I Împ 17, 20). 

Şi Elisei trebuie să fie singur (II Împ 4, 34). 

Și lisus, singur (Mc 5, 40). 

Și Petru, singur (Fapte 9, 40). 

Cine poate să ştie ce se petrece atunci acolo între Dumnezeu şi alesul Său?... 
Pentru că nici Unul, nici celălalt nu spun altora despre acest moment unic şi 
tainic! 


3. Cum I Se arată Tatăl Fiului, — ori Fiul, fiului Său?... 

Cum îi transmite EI puterea? 

Cum îi dă învestitura? 

Cum Se uneşte Dumnezeu cu el prin acest act divin în care omul devine 
Dumnezeu şi Dumnezeu devine om?... 

Ce taină nepătrunsă este aceasta! 


4. Dar trebuie să fie ceva nespus de înalt, ceva nespus de cutremurător, ceva 
nespus de profund, care trece dintr-o dată şi pentru o clipă peste toate legile sub 


care sunt închise toate fiinţele, toate puterile, toate marginile existente în univers 
— afară de cele ale lui Dumnezeu Însuşi. Poate că de aceea niciodată aceste acte 
nu se pot petrece jos — ci numai sus. 


5. Şi nu se petrec niciodată în altă prezenţă, ci numai în a Lui şi a lui. 

Și niciodată [altfel] decât în genunchi. 

Pentru că de nicăieri nu se poate cuprinde mai mult, vedea mai departe sau birui 
mai sigur ca din genunchi. 

O, Dumnezeule, ce sus e aici pe acest munte şi ce înfricoşător de sfânt este locul 
acesta! 

Cine poate sta fără să se clatine, fără să se cutremure, fără să se prăbuşească!... 


6. Când Focul Duhului Sfânt este mare şi puternic, Vântul ceresc, care vine la 
timp, cât de bine îi face acestui foc că îl împrăştie cât mai grabnic şi cât mai 
departe! 

lată ce mare vâlvătaie se aprinde oriunde ajung, aceste sfinte scântei şi cum iau 
foc atâtea suflete, atâtea case, atâtea cetăţi, ducând lumina, căldura şi puterea lui 
Hristos pretutindeni, arzând putregaiurile, alungând întunericul şi aducând 
primăvara cea nouă şi cerească a unei vieţi de dimensiuni cereşti şi veşnice. 


7. Viaţa plină de Duhul Sfânt este o viaţă puternică, lucrătoare şi vrednică. 
Sufletul în care se pogoară şi rămâne lumina şi puterea Duhului Sfânt — acela 
nu poate sta nici în tăcere şi nici în nelucrare. 

EI trebuie să meargă, el trebuie să spună, el trebuie să lucreze neîncetat, oriunde 
este şi oriunde ajunge, ceva bun pentru Dumnezeu şi pentru semenii săi. 


8. Pentru Biserica cea vie a lui Hristos, vremile de pace sunt nişte vremi de largă 
răspândire a Cuvântului lui Dumnezeu, vremi în care numărul ucenicilor creşte, 
sămânţa Cuvântului se răspândește cu prisosinţă, iar viaţa duhovnicească se 
organizează, îşi face făgaş mai adânc şi mai frumos. Se face pescuirea în larg. 
Dar aceste vremuri cuprind în ele şi o primejdie: primejdia lenevirii 
duhovniceşti şi a pătrunderii duhului lumesc în Biserica lui Dumnezeu. 


9. Dacă voi sunteţi nişte flăcări ale Duhului Sfânt, vină furtuna cât de mare 
peste voi, împrăştie-vă cât de departe printre cei străini, printre cunoscuţi sau 
printre necunoscuţi — aceasta nu va face decât ca voi să fiți folosiți de Duhul 
Sfânt pentru cea mai mare slavă a lui Dumnezeu, a Domnului nostru lisus 
Hristos, şi pentru cea mai mare binecuvântare a celor la care vă trimite El pentru 
a le duce şi lor lumina mântuirii lui Dumnezeu. 


10. Furtuna va trece, — dar focul aprins va rămâne. 
Vrăjmaşii care v-au împrăștiat se vor risipi, — dar rodul pe care l-aţi strâns 
pentru Dumnezeu va rămâne. 


Rănile voastre se vor vindeca, lacrimile voastre au să se usuce, averile pe care 
voi le-aţi pierdut vă vor fi înlocuite, — dar ceea ce v-aţi câştigat la Dumnezeu vă 
va rămâne o bogăţie veşnică. 


11. Unele seminţe le seamănă omul cu mâna lui, unde vrea şi unde ştie el — şi 
ele răsar acolo. 

Alte seminţe le duc păsările şi le seamănă unde cad, iar ele poate răsar acolo, 
poate nu. 

Dar sunt unele seminţe pe care le seamănă vântul şi le duce acolo unde nici 
omul, nici pasărea nu le pot duce sau nu le pot semăna, sau nu le ştiu semăna. ȘI 
ele răsar acolo unde nici n-ai fi crezut că pot răsări, dar unde era cel mai 
necesar. 

Ce taină este semănarea şi răspândirea Cuvântului lui Dumnezeu adeseori în 
locuri unde nimeni nu ştie cum a ajuns]... 


12. Binecuvântată să fie în veci adunarea lui Dumnezeu care seamănă cel mai 
mult cu Hristos. Adunarea din care ies luceferi strălucitori pentru cerul 
Evangheliei. Şi binecuvântat să fie Marele nostru Soare Hristos, Cel care le-a 
dat acestora lumina Sa într-o atât de unică şi de nemuritoare frumuseţe şi 
măsură. 


13. Să nu uităm niciodată că ramurile mari apar în mod obişnuit din rădăcini 
mari — şi oamenii aleşi se nasc din caracterele alese ale unor înaintaşi sfinţi. 
Sfântul Pavel spune că el slujea lui Dumnezeu din strămoşii săi (Il Tim 1, 3). 

O vână de apă sănătoasă venea din adâncimile înaintaşilor săi — şi el a fost 
izvorul de la suprafaţă; după ce l-a desfundat Duhul Sfânt şi l-a curățit de 
vechiul noroi şi mâl — iată acum ce râuri de binecuvântări s-au revărsat din 
Hristos prin el până astăzi, peste lumea întreagă. 


14. Oriunde apare un om mare, această apariţie nu este întâmplătoare. O 
rădăcină adâncă l-a născut. Un şir de strămoși cinstiţi, credincioși şi vrednici |- 
au adus la lumină — şi în el se arată numai virtuțile lor rămase necunoscute până 
la el, cum ramul arată puterea rădăcinii sale. 

Toţi aceşti oameni au spus aceasta ei înşişi. Ce frumos vorbeşte istoria şi gura 
lor despre părinţii, moşii şi strămoşii din care au apărut ei! 


15. Ce credincioşi trebuie să fi fost înaintaşii Sfântului Pavel, dacă el spune 
despre ei aşa de frumos când zice: Mulţumesc lui Dumnezeu Căruia-l slujesc cu 
un cuget curat din moşii şi strămoşii mei... (Il Tim 1, 3). 


Ce frumoasă trebuie să fi fost viaţa lui Lois, bunica lui Timotei, şi viaţa lui 
Eunice, mama lui — că ele au crescut un aşa copil bun... 


Ce frumoasă trebuie să fi fost inima mamei Sfântului loan Gură de Aur şi a 
multor mame ale ei până la ea! 


Sau a mamei fericitului Augustin, sau a mamei neuitatului nostru Părinte Iosif! 
Dumnezeu să binecuvânteze aceste sfinte rădăcini care au născut aceste sfinte şi 
rodnice ramuri pentru Hristos şi pentru noi. 


16. Binecuvântat să fie Ierusalimul, binecuvântată să fie Antiohia, binecuvântate 
să fie toate adunările Domnului, mamele care au dat naştere şi au adus lui 
Hristos fii aşa de sfinţi, alergători aşa de mari, apostoli atât de minunaţi! 


17. Lucrarea Domnului în care ne-am născut şi noi este mama noastră 
duhovnicească. Ea este familia noastră din care ne tragem rădăcina noastră 
binecuvântată, din care iese seva ce ne alimentează fiinţa noastră, darurile 
noastre, florile şi roadele noastre duhovniceşti. Cât de mult trebuie să-l 
mulțumim! 


18. Fericit este acela care recunoaşte acest adevăr şi nu se rupe niciodată de el, 
ci simte în tot ce realizează el marea parte a înaintaşilor familiei din care s-a 
născut. Recunoaşterea aceasta nu numai că îl va face recunoscător tuturor 
acelora care au murit pentru ca el să trăiască şi s-au ascuns pentru ca el să se 
arate, şi s-au smerit pentru ca el să se înalțe — ci îl va face şi statornic şi 


îndatorat până la moarte faţă de aceste valori fără de care el n-ar fi fost nimic 
niciodată. 


19. Dar osândit va fi veşnic îngâmfatul nerecunoscător care, urcându-se pe scara 
înaintaşilor săi până în vârf, odată ajuns acolo, dispreţuieşte treptele pe care s-a 
suit, îi sfidează pe înaintaşii prin care a ajuns şi îi uită pe binefăcătorii care l-au 
hrănit şi l-au ajutat să ajungă unde i se pare că stă. 


20. Vântul nimicirii îl va zbura pe cel îngâmfat şi nerecunoscător — şi să-l şi 
zboare! Focul ruşinii îl va arde pe cel ce uită datoria sa — şi să-l şi ardă! 
Întunericul uitării îl va înghiţi — şi să-l şi înghită! 

Să nu mai fie şi să nu se mai nască fii nerecunoscători în veci, nicăieri. Că au 
fost şi sunt încă prea mulți. 


Dumnezeul nostru, Te rugăm, ascultă-ne această amară şi dureroasă rugăciune! 
Amin şi amin. 


Traian Dorz, Lupta cea bună 


Traian Dorz - Bucuria nu-i deplină 


Bucuria nu-i deplină 
decât lângă Dumnezeu, 
numai harul Lui lumină 
cerul inimii mereu. 


Bucuria nu-i curată 
decât când e în Hristos, 
numai ea-i despovărată 
de lumesc şi păcătos. 


Bucuria nu-i senină 

decât când e-n Duhul Sfânt, 
atunci flacăra-i divină 
umple sufletul de-avânt. 


Bucuria nu-i întreagă 
decât lângă cei iubiţi, 
numai strângerea lor dragă 
ne lumină fericiţi. 


Bucuria nu-i frumoasă 
decât la culesul plin, 

când din munca dureroasă 
îu strângi roadele senin. 


Bucuria nu-i cerească 
decât Sus, pe-acel Tabor 
unde lupta nelumească 
ţi-o sfârşeşti biruitor. 


Traian Dorz - lisuse, când vin dinspre Tine 


Iisuse, când vin dinspre Tine 
de soare-mi simt ochii că dor 
şi marile aripi mi-s pline 
de praful de aur din zbor. 


lisuse, fii slăvit 

de harul fericit 

cu care vin — cu care vin 
oricând mă-nchin! 


Când ceasul de taină sfârşeşte 
şi-ntorc de pe munte în jos, 

pe frunte mai simt că-mi luceşte 
cununa de har luminos. 


Ce grei paşii mei vin spre vale 
când ochii mei mai vor şi vor 
lumina privirilor Tale 

şi harul rămas pe Tabor! 


O, dulce-ntâlnire divină 

pe Munte cu Sfântul Mister, 
ia-mi duhul odată-n lumină 
şi-n veci nu-l întoarce din cer! 


Traian Dorz, Cântarea veşniciei 


Vlad Gheorghiu - O, pe Taborul rugăciunii 


O, pe Taborul rugăciunii, 
lisuse-n veci să stau aş vrea 
şi-n tainica lucire-a lunii 

doar buzele-mi şoptească-aşa: 
Iisuse, 'Te iubesc! 


Când nu-i nevoie de cuvinte 
s-arăt iubirea cum aş vrea, 
doar liniştea tăcerii sfinte 

şi ochii să-mi suspine-aşa: 
Iisuse, 'Te iubesc! 


În nici o zare nu-i cuprinsă 
cântarea-ntreagă cum aş vrea, 
c1 doar privirea mea aprinsă 
şi inima Îţi cântă-aşa: 

Iisuse, Te iubesc! 


S-aştept aici a revederii 
îmbrăţişare dulce-aş vrea, 
ca-n aurora învierii 

al meu sărut să-i spună-aşa: 
Iisuse, 'Te iubesc! 


Căci n-am pe lume sărbătoare, 
NICI inima NIMIC nu-mi vrea 
decât să-Ţi pună la picioare 

al logodirii imn aşa: 

lisuse, Te iubesc! 


Iar când inelul nunţii sfinte 

ne va lega pe veci, aş vrea 

să simt iubirea mea fierbinte 
cum mi-o îmbrăţişezi cu-a Ta, 
lisus, că mă iubeşti. 


Vlad Gheorghiu, Blid de lut 


Angelos Angelak6poulos - Imnografia Schimbării la față şi surparea 
amăgirilor şi a eresurilor 


pt DS 
Schimbarea la faţă — frescă de Sorin Efros, schitul Icoana, Gorj 


Înşelarea idolatră 


Credinţa elinilor idolatri în mai mulţi zei a este combătută de Sfântul loan 
Damaschinul şi Melodul în cel de-al doilea tropar al celui de-al doilea canon din 
slujba utreniei Schimbării la Faţă, unde spune: „Cel care până la ceruri 
Stăpânești şi peste cele de pe pământ împărăţești, și ai stăpânire asupra celor 
de dedesubt, Hristoase, Ție Ţi s-au înfățișat, de pe pământ Apostolii, iar din 
ceruri Ilie Tesviteanul iar din cele mai de jos ale pământului, Moise, pentru 
care cântându-ţi, strigăm: Popor prea înălțaţi-L pe Hristos întru toţi vecii”. 


În acest tropar, Sfântul melod, cuviosul loan Damaschin, se referă la prezenţa 
profeților Moise și Ilie pe Tabor, precum și a Sfinților Apostoli, din următorul 


motiv. Fiindcă elinii idolatri flecăreau că un dumnezeu stăpâneşte în ceruri, unul 
pe pământ şi altul în cele mai de jos ale pământului, Sfântul Melod vrea să 
răstoarne această părere defăimătoare a lor, spunând despre Hristos: „Ca un 
soare prea luminos ești, o, Hristoase, Tu, care stăpâneşti în cer şi împărăţești 
pe pământ, şi ai putere asupra celor de dedesubt! De aceea, din aceste trei 
părți ale pământului au venit înaintea Ta, pe Tabor, de pe pământ Apostolii, 
care oameni vii fiind păşeau pe pământ şi respirau aerul pământesc, din 
ceruri S-a înfățișat profetul Ilie, iar din iad, Moise, suflet gol fără de trup. 
Atunci, la Schimbarea Ta la Faţă, toţi aceștia cinci împreună cântau, ca să 
arate că Tu ești Acela care i-ai unit şi că Tu ţii în mâini și cerul, şi pământul 
şi cele mai de jos ale pământului [Cuviosul Nicodim Aghioritul, Eortodromiul 
Sau comentariul canoanelor asmatice la Sărbătorile Împărăteşti şi în cinstea 
Maicii Domnului, tom. 3, Editura „Stupul Ortodox”, Tesalonic 1987, pp. 311- 
312.]. 


Dar şi al doilea tropar de la cântarea a treia a celui de-al doilea canon din utrenia 
Schimbării la Faţă vine să combată învățătura idolatră înşelătoare a elinilor. 
Citim în acest tropar: „Dumnezeu, desăvârșit fiind, Om desăvârşit s-a făcut cu 
toată dumnezeirea, amestecând omenirea în ipostasul Său, pe care, în două 
ființe, Moise şi Ilie L-au văzut în muntele Taborului”. 


După Sfântul Nicodim Aghioritul, Sfântul loan Damaschinul teologhiseşte 
despre Întruparea Cuvântului, prin iconomia Lui Dumnezeu, și dogmatizând, 
spune: „0, Hristoase, Dumnezeu şi Om, Tu ești înainte de veacuri Dumnezeu 
desăvârşit, adică ai toată plinătatea dumnezeirii. Căci dumnezeirea în Sfânta 
Treime nu este împărțită, încât o parte să aibă Tatăl, altă parte Fiul, iar altă 
parte Duhul Sfânt. Nicidecum! Prin aceste cuvinte huleau, spunând că Zeus 
are stăpânire asupra cerului, Poseidonas [Poseidon] stăpâneşte marea iar 
Ploutonas stăpâneşte adâncul cel de sub pământ. Noi ortodocșii, însă, nu 
împărțim astfel dumnezeirea Sfintei Treimi ci Slăvim și credem că Tatăl este 
Dumnezeu desăvârşit, şi Fiul este asemenea Lui, întreg Dumnezeu, iar Duhul 
Sfânt neschimbat este Dumnezeu desăvârșit. Fiindcă Dumnezeirea nu se 
împarte între Persoane, ci există în fiecare Persoană a Sfintei Treimi, şi 
întreagă este în toate Cele trei împreună [ibidem, p. 291]. 


Sfântul Nicodim Aghioritul, comentând înţelesul celui de-al doilea tropar al 
cântării a şasea din cel de-al doilea canon al utreniei Schimbării la Faţă, compus 
de Sfântul Cosma de Maiuma (,,Suindu-te pe muntele 'Tabor, Te-ai schimbat la 
față Hristoase, și toată înşelăciunea ai întunecat, lumină strălucind”), lămureşte 
pricina pentru care Domnul nostru s-a schimbat la faţă în munte. Elinii idolatrii, 
care aduceau jertfe idolilor şi demonilor pe crestele înalte, şi în munţi, obișnuiau 
să aducă jertfe necurate, să ardă focul întunecat şi să tămâieze cu tămâie 
spurcată, aşa după cum spune Sfânta Scriptură: „Și a făcut Ioaș, regele lui 


Iuda, fapte bune în ochii Domnului, cât timp l-a povăţuit preotul lehoiada. 
Numai înălțimile nu le-a desființat, căci poporul tot mai aducea jertfe şi 
tămâieri pe înălțimi” [IV Regi 12, 2]. 


De aceea, Sfântul Grigorie Teologul, în Cuvântul său la Naşterea Lui Hristos 
spune: „Pentru aceasta, Hristos mic S-a făcut, adică smerit întru toate. Căci 
în mijlocul celor rătăciţi a venit Păstorul cel Bun, cel care îşi pune sufletul 
pentru oile sale ca să îi apere de cei care pe înălțimi şi în munţi aduc jertfe 
idoleşti”. 


Cunoscând toate acestea, Sfântul loan Melodul (Damaschinul) spune: „7u, 
Hristoase, Prealuminate, suitu-te-ai pe muntele Tabor şi Te-ai schimbat la 
față ca, prin minunea de pe Tabor, care s-a luminat de la focul dumnezeirii 
Tale, să nimiceșşti înșelăciunea şi închinarea la demoni, care sălăşluiau pe 
crestele munţilor, iar mai apoi Să-i luminezi cu lumina cunoștinței de 
Dumnezeu pe aceia care aduceau închinare idolilor celor fără de simţire 
[Cuviosul Nicodim Aghioritul, op. cit., p. 256]. 


Erezia masalienilor 


Masalienii, auzindu-l pe Sfântul apostol Petru spunând: „Pentru aceasta faceţi- 
vă părtaşi firii dumnezeieşti” (| Petru 1, 4), s-au lăsat înșşelaţi crezând că 
creștinii au primit de la Dumnezeu harul de a deveni părtaşi firii lui Dumnezeu, 
fire care, după ei, este văzută şi de care ne putem împărtăşi. Nicidecum! Acest 
lucru nu este posibil pentru nici o ființă creată, atât pentru îngeri, cât și pentru 
oameni. 


De aceea şi sinodul care s-a ţinut împotriva masalienilor a hotărât că „se poate 
ca, din voia Mângâietorului, Dumnezeu să locuiască peste cei vrednici, dar nu 
cu firea Sa”. Natura lui Dumnezeu cea mai presus de fire şi prea mărită, nu doar 
că nu poate fi accesibilă fiinţelor create, dar este şi nevăzută, dar nu doar 
nevăzută este, ci şi incomprehensibilă, neînțeleasă cu mintea şi nedescoperită. 
Fiindcă ceea ce este nesfârșit nu poate fi încăput în ceea ce este limitat. 


Așadar, împărtăşirea de dumnezeiasca fire, despre care spune Sfântul Petru, este 
ca creştinii să participe şi să se împărtăşească — aceia care s-au curăţit şi s-au 
desăvârșit prin credință şi viață cuvioasă — din lucrările, puterea, harul şi mai 
simplu, din atributele lui Dumnezeu, pe care fire a lui Dumnezeu a numit-o 
corifeul Apostolilor, Sfântul Petru, fiindcă aceasta este unită cu firea Lui 
Dumnezeu, şi neîmpărţită de aceasta, şi, prin urmare, substanţială și firesc, din 
Dumnezeu. Și, după cum dumnezeiasca fire este veşnică şi necreată, la fel şi 
aceasta este împreună-veşnică cu Dumnezeu și necreată. Aşadar, de vreme ce 
aceia care sunt curăţaţi de păcate devin părtaşi energiilor lui Dumnezeu, se şi 


îndumnezeiesc şi devin dumnezei după har acum şi aici ca într-o însoţire 
[logodnă], pe când atunci, desăvârșit şi definitiv, cu toate că şi această 
împărtăşire se face cu îngăduinţa Lui Dumnezeu [Sfântul Nicodim Aghioritul, 
Tălcuirea celor opt epistole sobornicești ale Sfinţilor lacob, Petru, loan și luda, 
Edit, „„Stupul Ortodox ”, Tesalonic, 1986, p. 346.]. 


Lucrul acesta, pe care apostolul Petru l-a spus mai sus şi anume faptul că 
creştinii vor deveni părtaşi dumnezeieştii firi, este acelaşi lucru pe care îl spune 
Sfântul Cosma Melodul (de Maiuma) în cel de-al doilea tropar al cântării a treia 
al canonului iambic la Naşterea Domnului şi anume că Hristos ne-a transmis 
ceva şi nouă din dumnezeiasca Sa fire. 


La fel spune şi Sfântul loan Damaschin în primul tropar al cântării a şaptea a 
celui de-al doilea Canon la Schimbarea la Faţă: „Acum s-au văzut de către 
apostoli cele nevăzute, dumnezeirea în trup strălucind în muntele Taborului 
celor ce strigă: Bine eşti cuvântat Doamne, Dumnezeule în veci”. Însă, aici, 
„dumnezeirea” nu se referă la natura și firea cea mai presus de fire a Lui 
Dumnezeu, aşa cum considerau masalienii, ci este energia dătătoare de 
dumnezeire, Harul şi Lumina lui Dumnezeu [Cuviosul Nicodim Aghioritul, 
Eortodromiul sau comentariul canoanelor asmatice la Sărbătorile Împărăteşti 


și în cinstea Maicii Domnului, tom. 3, Editura ,„Stupul Ortodox", Tesalonic 
1987, p. 162. Ibidem, vol. 3, p. 305-306]. 


Schimbarea la Faţă, icoană bizantină, secolul al XII-lea 


Erezia nestorienilor 


Conform celui de-al treilea tropar al cântării a şaptea al celui de-al doilea Canon 
al Schimbării la Faţă („Acum, cele neauzite s-au auzit. Căci, fără de Tată, 
Fiul, din Fecioară, prin părintescul glas, cu prea Slăvire a fost mărturisit ca 
un Dumnezeu și Om, același şi în veci”), Hristos, care S-a născut fără de tată, 
din Fecioara Maria, după firea omenească, Acesta este mărturisit cu slavă cu 
glasul Său, fără de maică şi având Tată după dumnezeire. Este mărturisit Fiu 
prea iubit, nu doar fiindcă este Dumnezeu, ci pentru că este şi Om. Căci, Unul şi 
Același este, și Fiul Tatălui, și Fiul Fecioarei, și nu doi fii, care s-au născut, unul 
din Tatăl, iar celălalt din Fecioară, așa cum hulea Nestorie, cel cu minte de 
iudeu care pe toate omeneşte le înțelegea [ibidem, p. 307]. 


Frezia monofizită 


Sfântul Nicodim Aghioritul, comentând pasajul din Epistola Sfântului Apostol 
Petru, „ŞI acest glas noi l-am auzit, pogorându-se din cer, pe când eram cu 
Domnul în muntele cel sfânt” (II Petru, 1, 18), observă că Sfântul Petru, prin 
auzire, dar mai ales prin vedere, a cunoscut că Unul Hristos are două firi, 
dumnezeiască şi omenească. Fiindcă Acela, pe care mai devreme l-a văzut 
smerit, un om ca şi ceilalți, pe Acelaşi L-a văzut iarăşi cu lacob și cu loan la 
Schimbarea Sa la Faţă, Dumnezeu, în măreţia slavei și dumnezeirii Sale. Să se 


ruşineze, așadar, monofiziţii (armenii, etiopienii, copţii, siroiacoviţii, maroniții) 
care spun că Hristos a avut o fire, dumnezeiască, și care au fost condamnaţi şi 
anatematizaţi la Sinodul al IV-lea Ecumenic de la Calcedon [Cuviosul Nicodim 
Aghioritul, op. cit., p. 366]. 


Sfântul Nicodim Aghioritul, comentând primul tropar al cântării a treia al 
primului Canon al Schimbării la Faţă, („În Adam întreg îmbrăcându-Te, 
Hristoase, firea cea negrită de demult, schimbându-o, o ai luminat, și cu 
schimbarea chipului Tău, Dumnezeu o ai făcut”) spune că trebuie să 
cunoaştem că firea omenească, care s-a unit după ipostas cu Dumnezeu 
Cuvântul, chiar dacă s-a îndumnezeit datorită acestei uniri, nu a ieşit, însă, în 
afara legilor fizice ale ei, astfel încât să se transforme în dumnezeire. 
Nicidecum! Aceasta era gândirea eretică a monofiziţilor. Însă, de vreme ce Fiul 
lui Dumnezeu se face şi fiu al Omului, fără să schimbe ceea ce era, adică să fie 
Dumnezeu şi în continuare — fiindcă este neschimbător — ci dobândind ceea ce 
nu era, ca lubitor de oameni, dobândind umanitatea, deşi s-a îndumnezeit, a 
rămas, însă, neschimbător şi nu a renunţat la însușirile Sale naturale, pătimirea, 
stricăciunea, moartea și celelalte patimi, ci le-a avut și după Îndumnezeire 
[ibidem p. 235-236]. De aceea, recapitulând cele de mai sus, ne încredinţăm şi 
de înomenirea lui Hristos şi sunt rușşinaţi, astfel, şi ereticii manihei, care 
susțineau că întruparea lui Hristos a fost una închipuită, nu reală. 


Erezia romano-catolică 

pe 


000405 A joi 

Schimbarea la Faţă, Pskov, secolul al XVI-lea 


Una dintre diferenţele dogmatice principale dintre Biserica Ortodoxă şi romano- 
catolicismul este în legătură cu lumina de pe Tabor. 


Acest subiect a preocupat Biserica încă din veacul al XIV-lea, având principali 
susținători, din partea catolicilor, pe ereticul anatematizat de Sinodiconul 
Ortodoxiei, Varlaam calabrezul, iar din partea Ortodoxiei pe antiereticul şi 
marele teolog al Luminii și propovăduitorul dumnezeiescului Har necreat, pe cel 
ce s-a opus papei şi papalității, pe Sfântul Grigorie Palama, arhiepiscopul 
Tesalonicului. 


Papistaşii, prin vocea lui Varlaam, susțineau că lumina de la Schimbarea la Faţă 
este creată. Nu este inaccesibilă, şi nici nu este adevărata lumină a dumnezeirii, 
ci mai prejos decât natura îngerilor, şi decât rațiunea omenească. Este, adică, foc 
material, care, câteodată devenea vizibil pentru simțurile omului, altădată 
devenea nevăzut, fiindcă era perisabil şi finit [V. Hristoforidis, Disputele 
isihaste din secolul al XIV-lea, Edit. Paratiritis, Tesalonic, 1993, p. 51.]. 


La această erezie — că lumina de pe Tabor este creată — au fost conduși 
papistașii, fundcă identifică firea (ovoia, ousia) necreată a lui Dumnezeu cu 
energiile sale necreate şi fiindcă atribuie lui Dumnezeu energii create. Catolicii 
nu acceptă energiile necreate ale lui Dumnezeu. Ei cred că Dumnezeu nu 
comunică personal cu omul. Lucrează în lume nu direct, ci indirect, prin 
energiile sale create. Pentru aceştia, Dumnezeiescul Har este o substanţă creată, 
pe care Dumnezeu o plăsmuiește pentru ca, prin intermediul ei, să-l mântuiască 
pe om. Creat este, după ei, de asemenea, harul sfinţitor al Tainelor, la fel cum 
creată este şi Lumina de pe Tabor de la Schimbarea la Faţă a lui Hristos 
[Papalitatea, ieri şi astăzi , Edit. Sfintei Mănăstiri Paraklitou, Orop6s, Atrtiki, 
iulie 2009, p. 15-16.]. 


Aceste păreri ale papistașilor despre Lumina Sfântă de pe Tabor sunt total 
greşite şi ele vin în contradicție cu învățătura Sfinţilor Părinți. Menţionând o 
mulțime de citate ale Sfinţilor Părinţi, Sfântul Grigorie Palama şi alți monahi au 
arătat că Lumina de la Schimbarea la Faţă nu este materială și finită, nu este o 
slavă exterioară a trupului, ci slava şi măreţia dumnezeirii unită ipostatic cu 
trupul. Nu este chiar Lumina sau esența (ovoia) lui Dumnezeu — care este 
nevăzută şi de necuprins — ci energia şi Harul lui Dumnezeu de care se pot 
învrednici cei credincioşi. 


Conform Sinodului din 1341, care este considerat al IX-lea Sinod Ecumenic, 
„necreată este lumina Domnului la Schimbarea Sa la Faţă, iar aceasta nu este 
esența/ousia lui Dumnezeu”. De asemenea, conform Sinodiconului Ortodoxiei, 
lumina care a strălucit la Schimbarea la Faţă a Domnului nu este creată, dar nici 
nu este esenţa/ousia lui Dumnezu, ci necreată, este strălucire şi energie care își 
are originea, în mod nedespărțit în dumnezeiasca fire (theia ousia)| V. 
Hristoforidis, op. cit., pp. 52, 97, 101|. 


În teologia ortodoxă se face diferenţa între esenţa/ousia necreată a lui Dumnezu 
şi energiile sale necreate. Cu natura/ousia lui Dumnezeu, care este 
incomprehensibilă și inexprimabilă, credinciosul nu poate intra în contact. 
Relaţionează, însă și devine părtaş dumnezeieştilor energii ale Lui. Acestea, 
însă, ca şi dumnezeiasca esență, sunt necreate şi neplăsmuite. Adică, este 
altceva față de dumnezeiasca esență/ousia, dar nu este altceva decât 
Dumnezeirea. Credinciosul, prin pocăință, asceză, rugăciune şi participare la 
viaţa mistică a Bisericii, comunică cu dumnezeieştile energii necreate şi devine 
„părtaş dumnezeieştii firi”. Adică, cu ajutorul energiilor dumnezeiești necreate, 
şi printr-un urcuş duhovnicesc continuu, inima credinciosului se curăță de 
patimi, mintea se luminează şi se învredniceşte să vadă „lucruri dumnezeieşti”, 
în mod tainic, dumnezeiasca slavă, Lumina necreată. Aceasta este tradiția 
isihastă a Bisericii noastre [Papalitatea, ieri şi astăzi... p. 15.]. 


De asemenea, romano-catolicii consideră că apostolii erau nedesăvârşiți la acea 
vedere minunată de la Schimbarea la Faţă, din pricina fricii care pusese 
stăpânire pe ei atunci când profeţii Moise şi Ilie au intrat în nor. Însă, potrivit 
Sinodului de la Constantinopol, şi așa cum tâlcuiesc Sfinţii Părinţi acest 
eveniment, această frică, ce era strâns legată de bucurie, nu i-a biruit cu totul, ca 
să fie ispitiţi şi să se întristeze apostolii. Fiindcă există frica de la început şi frica 
cea de pe urmă. Aici este vorba de bucurie, preţuire şi închinare la această mare 
taină, căreia s-au învrednicit să-i fie martori [Cuviosul Nicodim Aghioritul, 
Eortodromion...vol. 3, p. 260 şi Mitropolitul de Năfpaktos și Sfântul Vlasie, 
Ierdtheos, Sărbătorile Împărăteşti, Editura Sfintei Mănăstiri Naşterea Maicii 
Domnului-Pelaghia, Livadiă 1995, p. 179.]. 


Maica Ecaterina (Monica Fermo) despre minunea Taborică 


Romeo: Am vorbit despre Sfânta Lumină. Să vedem ce alte momente de genul 
acesta, de coborâre a lui Dumnezeu printre oameni, mai păstrează Ţara Sfântă. 


Maica Ecaterina: 


La fiecare sărbătoare praznicală avem bucurii foarte mari, oriunde le-am 
sărbători. Dar în Țara Sfântă ele se înmiesc, aşa încât pluteşti ca purtat de un 
nor. Uneori nici nu ştii ce este cu tine, dacă eşti sau nu mai eşti pe pământ! Şi 


aceasta nu e valabil numai la mine, ci la toţi care au trecut prin Țara Sfântă şi 
au avut bucuria să participe la sărbătorile acestea. 


Pe lângă Sfânta Lumină, una dintre marile revelații şi bucurii duhovniceşti 
ale sărbătorilor praznicale este Schimbarea la Faţă, care se petrece pe 
Muntele Taborului, în data de 6 august, după cum bine ştim, şi care descoperă 
o faţetă nevăzută a acestei sărbători pe care, desigur, într-un cerc de credincioşi, 
într-o biserică oarecare din lume, poate nu ai ocazia să o vezi, decât în cazul în 
care Dumnezeu ar vrea să ţi-o descopere în mod particular. Dar acolo, în văzul 
tuturor, al miilor de credincioşi sau necredincioşi care participă pe Muntele 


pe mulți din ei - ar spune că este o manifestare meteorologică. Norul acesta este 
însă cu totul altceva decât norii aceia obişnuiţi, lăptoşi, pe care îi vedem 
coborând uneori dimineaţa peste munţii noştri. În primul rând, pentru că el are o 
formă de manifestare cu totul aparte. 


Începând de la ora la care se petrece în biserică privegherea, vezi, din vârful 
muntelui, dinspre Nazaret, pe cerul întunecat de noapte, la distanţă foarte 
mare, dintr-o dată, o bucată portocalie! Şi aceasta se tot mută şi vine exact 
perpendicular pe biserică şi stă până pe la douăsprezece-unu noaptea sub 
forma unei limbi portocalii, întunecate, la o distanţă destul de mare, de câţiva 
kilometri buni de Muntele Taborului. Şi cam pe când începe Liturghia, dar în 
mod special spre momentul Heruvicului, din orizont începe să se deplaseze 
acest nor, vine spre munte şi când se apropie de noi, comportă diverse forme, 
diverse consistenfțe, şi începe să se rupă din el câte o bucată, câte o fâşie, sau 
mai multe fâşii, mai multe mingi rotunde, lunguieţe, sub formă de îngeri, sub 


formă de păsări, şi să vină, pe deasupra turlei bisericii - biserica are în vârf, 
unde este turla, şi o terasă, fiind construită ca mai toate casele în zona orientală, 
cu terase în capătul clădirii - unde lumea se urcă şi invocă Duhul lui Dumnezeu! 
Cuvintele sunt extraordinar de mici să exprimi ce simţi când bucăţile acelea 
ca de vată vin şi le atingi cu mâinile, le simţi pe chip... Ai vrea să te urci pe 
acea bucată şi să pleci, să nu te mai intereseze nimic! 


Concomitent cu minunea aceasta, se răspândeşte în aer un miros 
extraordinar parcă de tămâie, dar nu este tămâie; parcă de răşinoase, dar nu 
este de răşinoase; e o combinaţie de conifere orientale, cu tămâie naturală, din 
răşina pomului. Bineînţeles, se găsesc şi aici cei care să pună la îndoială 
minunea, spunând că au făcut grecii vreo nouă şmecherie sau că e doar un 
proces meteorologic. Aici este însă o manifestare generală a bucuriei! Totul 
tresare de bucurie acolo, ceea ce nu se întâmplă nicicum în alte locuri, în alți 
munţi, în cazul fenomenelor meteorologice. 


Bineînţeles că după ce vii de pe Tabor, cu priveghere de toată noaptea, cu 
Liturghie, cu cântări făcute de greci, de arabi, de bulgari, de ruşi şi de români, 
care toţi cântă Schimbatu-Te-ai la Faţă, Hristoase, în munte, arătându-Le 
ucenicilor Tăi Faţa Ta, pe cât li se putea!..., nu mai poţi pune preţ de nimic 
lumesc, ci ai dori să trăieşti aşa veşnic! Şi în cazul acesta, ca şi în cazul Sfintei 
Lumini, arătările acestea, formele acestea de mângâiere sunt tot pentru cei care 
cred, pentru că aşa cum spune în Scripturi, „am venit să dau celor ce au şi am 
venit Să iau celor ce nu au”! 


Cum asta, că nu am înţeles niciodată acest cuvânt când eram în afara Bisericii! 
Păi bineînţeles că Domnul ia de la cei cărora li se pare că au puţină credinţă şi 
încep să comenteze şi să pună sub lupă existenţa lui Dumnezeu, prezenţa Sa şi 
manifestările Lui. lar cei ce cu adevărat cred şi mărturisesc cu sinceritate 
acelora li Se relevă bucuria cea mai mare! 


Într-adevăr, acolo, pe Tabor, îl înţelegi pe Sfântul Apostol Petru când Îi 
spune Mântuitorului că nu-i mai trebuie să plece de acolo! Într-adevăr, nu 
mai vrei să pleci de acolo, de pe Tabor! Toate manifestările lumeşti, cât ar fi 
ele de mari, de intense, pălesc în faţa acestei manifestări, infim de mici în 
raport cu harul lui Dumnezeu! 


* Pe munte se află trei biserici, dintre care doar una este Ortodoxă 
(grecească). Din mărturiile martorilor, norul luminos se pogoară în fiecare 
an doar asupra Bisericii Ortodoxe, în timpul Sfintei Liturghii ce se săvârşeşte 
pe data de 19 august, după calendarul bisericesc (aşa-numitul “stil vechi”). 
Mare este Dumnezeu! 


(fragment din cartea “Metanii de dor” - Maica Ecaterina (Monica Fermo) 


Karl Christian Felmy - Vederea în nevedere - Teologia apofatică 


În conca absidei bisericii mănăstirii Sfânta Ecaterina de la Muntele Sinai se 
găseşte un mozaic din secolul VI care înfăţişează Schimbarea la Faţă a lui 
Hristos pe Muntele Tabor. În centrul imaginii, Hristos îmbrăcat într-o haină albă 
pluteşte într-o aureolă deasupra pământului. La picioarele Sale, prăbuşiţi la 
pământ, sunt Apostolii Petru, lacob şi loan; de-o parte şi de alta, Moise şi Ilie. 
Impresionează faptul că aureola în care stă Hristos devine în mod concentric tot 
mai întunecată înspre interior, câştigând tot mai multă lumină în afară. 


Acest detaliu se repetă la aproape toate icoanele Schimbării la Faţă şi ale 
Învierii lui Hristos; în centrul, lumina care iradiază din Hristos şi-L 
înconjoară nu este luminoasă, ci întunecată. Cu totul altfel, şi mult mai 
corespunzător experienţei noastre naturale, stau lucrurile în reprezentările 
occidentale, bunăoară în imaginea Învierii a altarului din Isenheim. Aici lumina 
care-L înconjoară pe Hristos înviat slăbeşte în intensitate din interior spre 
exterior, pentru ca la marginea ei să se destrame în cerul întunecat al nopții. 


În icoana ortodoxă a Schimbării la Faţă, în centrul luminii transfigurării 
domneşte întunericul. Ea trimite spre incognoscibilitatea absolută a fiinţei lui 
Dumnezeu. În concepţia ortodoxă, convingerea despre incognoscibilitatea fiinţei 
lui Dumnezeu stă la baza preferinţei pentru epitetele negative în hotărârile 
dogmatice, "definiţii" în sensul propriu. Aşa trebuie explicate, de exemplu, după 
Vladimir Lossky, negaţiile cu a-privativ din formula hristologică de la 
Chalcedon: "neamestecat, neschimbat, neîmpărţit, nedespărțit". 


Una din cele mai frumoase mărturii patristice despre ei cu ata 


la incognoscibilitatea fiinţei lui Dumnezeu este scrierea ” 
pe care Vladimir Lossky şi părintele 


Dumitru Stăniloae o citează cu lux de amănunte şi care influenţează până 
astăzi teologia ortodoxă. Redăm în continuare mai jos unul din cele mai 
importante pasaje ale acestei scrieri: 


lui Dumnezeu. Căci atunci Dumnezeu S-a arătat în lumină, iar acum în 
întuneric. Dar nici acest lucru nu-l socotesc abătându-se din şirul celor 


deci tot ce se vede, nu numai câte le cuprinde cu simţurile, ci şi pe cele câte 
socoteşte mintea ca le vede (le înţelege), înaintează mereu spre cele dinăuntru 
până ce, străbătând prin multa străduinţă de a înţelege, la ceea ce este de 


neapropiată nu numai oamenilor, ci şi întregii firi gândite cu mintea 
(inteligibile). Când deci Moise ajunge mai tare în cunoaştere, mărturiseşte că 
vede pe Dumnezeu în întuneric, pentru că e propriu firii lui Dumnezeu Să fie 
mai presus de orice cunoaştere şi înţelegere. Căci a intrat, zice, Moise sub 
întuneric unde era Dumnezeu. Cine este Dumnezeu? Cel ce a pus întunericul 
ascunziş al Său, cum zice David.” 


Sfântul Grigorie al Nyssei învaţă aici invizibilitatea naturii divine, 
incognoscibilitatea lui Dumnezeu şi incomprehensibilitatea fiinţei Sale. Dar 
la Sfântul Grigorie nu este vorba pur şi simplu de nevedere, ci de "vederea în 
nevedere”, de aceea misticul, al cărui prototip este pentru Sfântul Grigorie 
Moise, ajunge "la ceea ce e nevăzut şi necuprins/neinţeles şi acolo îl vede pe 
Dumnezeu". Această relație paradoxală, tensionată dintre cunoaştere şi 
necunoaştere, dintre lumină şi întuneric vrea să o exprime icoana ortodoxă a 


Schimbării la Faţă. Ce-i drept, nu în toate reprezentările Schimbării la Faţă se 
revarsă din centrul întunecat razele strălucitoare ale luminii, ci îndeosebi în 
mozaicul amintit de la Sinai, în icoana Schimbării la Faţă din Novgorod, din 
secolul XV, şi în multe alte icoane ulterioare ale Schimbării la Faţă. 


În mozaicul de la Sinai pe benzile laterale largi apar profeţii Vechiului 
Testament şi apostolii Noului Testament. În icoana de la Novgorod din întuneric 
scânteiază raze aurii şi trei largi săgeți de lumină cad peste apostolii aruncaţi la 
pământ. În icoana Schimbării la Faţă de la Novgorod din secolul XV profeţii 
Moise şi Ilie apar chiar în aureolă. 


Încă şi mai limpede devine această trăsătură în icoana tradiţională a Învierii. 
Hristos pătrunde în împărăţia morţii, păşeşte prin uşile zdrobite ale iadului 
trăgându-i de mână pe Adam şi pe Eva, iar împreună cu ei întreaga 
umanitate, la Sine, în aureola sau mandorola întunecată înspre interior, 
făcându-i părtaşi ai Slavei Sale. 

Mozaicul de la Sinai a fost executat cu secole înainte de disputa care avea să 
zguduie Biserica Ortodoxă în Bizanțul secolului XIV; mai recentă cu aproape o 
mie de ani, icoana de la Novgorod este deja influenţată de ea. E vorba de aşa- 
numita dispută isihastă aprinsă în jurul interpretării luminii Schimbării la Faţă 
de pe Muntele Taborului. Pentru monahii athoniți vederea lumii taborice, care li 
se dăruia în liniştea (isihia) rugăciunii contemplative, era scopul rugăciunii lor 
ce constă mai cu seamă în invocarea numelui lui lisus Hristos repetat 
necontenit. Lumina pe care o vedeau în contemplația mistică a lumii, socoteau 
ei, este necreată, iradiind din Dumnezeu însuşi. 


Grecul Varlaam, originar din Calabria, a contestat vederile "isihaştilor” 
susținând față de aceştia transcendența absolută a lui Dumnezeu. Lumina 
taborică este pentru el o lumină creată; altfel ar fi Dumnezeu însuşi şi atunci ar 
fi nevăzută. 


Faţă de acesta, Sfântul Grigorie Palama (1296-1358), ajuns mai târziu 
arhiepiscop al Tesalonicului, receptând linii ale teologiei ortodoxe ce veneau 
de la marii Capadocieni, îndeosebi de la Sfântul Vasile cel Mare (329-379) 
trecând prin Dionisie Areopagitul până la Sfântul Simeon Noul Teolog (949- 
1022), a căutat să apere vederea lumii taborice în practica rugăciunii isihaste 


Despre această incognoscibilitate a fiinţei lui Dumnezeu vorbeşte Apostolul 


AL) 


Ioan atunci când spune: "Pe Dumnezeu nimeni nu L-a văzut vreodată" (1 In 


4,12). Potrivit celeilalte experienţe: Acest Dumnezeu absolut transcendent, cu 
totul Altul, incognoscibil, ni se dăruieşte spre a fi cunoscut, aşa că acelaşi 
Apostol loan poate să spună: "îl vom vedea aşa cum este" (| În 3, 2). EI face cu 
putinţă o împărtăşire reală de viaţa Sa oferind în aceasta nu doar ceva, ci chiar 
pe Sine însuşi. Întrucât e prezent în lucrările Sale, "poate fi cunoscut în acestea 
şi anume întreg, nu numai în parte, ca şi cum ar mai rămâne în urmă o parte 
din EI, ci neîmpărțit. 


Asimilând învăţăturile marilor Capadocieni Vasile cel Mare, Grigorie din 
Nazianz şi Grigorie al Nyssei, şi sprijinindu-se pe Simeon Noul Teolog, PI 

distinge între fiinţa incognoscibilă a lui Dumnezeu şi 
energiile care purced din EI şi sunt real distincte de fiinţa lui Dumnezeu. 
Pentru a arăta mai limpede că energiile sunt ale lui Dumnezeu şi nu se află 
de partea creaţiei, Palama caracterizează uneori - mai puţin fericit - energia 
ca "dumnezeire"'. Totuşi, energiile nu trebuie gândite ca separate de fiinţa lui 
Dumnezeu "ca şi cum ele ar fi ceva propriu". 


Sfântul Grigorie Palama compară distincţia reală în Dumnezeu între fiinţă şi 
energii cu deosebirea dintre soare şi razele sale. Soarele şi razele sunt 
distincte, dar nu pot fi separate. Razele izvorăsc din soare, dar nu sunt ceva 
adăugat lui. 


Cu distincția dintre ființă şi energiile lui Dumnezeu, învăţătura Sfântului 
Grigorie Palama se loveşte de axioma simplităţii lui Dumnezeu, cunoscută şi de 
Sfântul Grigorie Palama. Dumnezeu e simplu în sensul că nu este compus, cum 
e de exemplu omul, care constă din trup şi suflet. Sfântul Grigorie Palama a luat 
în calcul dificultățile care se ivesc pentru o gândire orientată spre simplitatea lui 
Dumnezeu, pentru a putea exprima nişte experienţe. Că pentru el este vorba de o 
reflexie asupra unor experienţe iar nu de speculaţii se vede din aceea că - altfel 
decât la adversarul său Varlaam, la care predomină aspectul intelectual - "abia o 
dată cu fixarea pe apărarea dogmatică a vederii isihaste a lui Dumnezeu" 
concepția teologică a Sfântului Grigorie Palama a câştigat "măsura în ce 
priveşte consecvenţa reflectată şi consistenţa metodică”, care, potrivit lui 
Gerhard Podskalsky, "/ipseşte adeseori în primele sale scrieri". 


Pentru înţelegerea expusă în această prezentare a teologiei ortodoxe 
contemporane important este faptul că atât pentru teologia apofatică, cât şi 
pentru învăţătura despre posibilitatea cunoaşterii şi experienţei lui Dumnezeu în 
amprenta specială pe care i-a conferit-o Sfântul Grigorie Palama punctul de 
plecare se află în experienţă, în experiența transcendentei absolute a lui 
Dumnezeu, în experienţa faptului că o dată cu această cunoaştere crescândă a lui 
Dumnezeu creşte şi cunoaşterea incomprehensibilităţii absolute a lui Dumnezeu, 


precum şi în experienţa simultană a faptului că există totuşi o cunoaştere reală 
crescândă a lui Dumnezeu. 


Sfântul Grigorie Palama reflectă astfel experienţa tuturor misticilor potrivit 
căreia, chiar şi acolo unde îl întâlneşte pe om, unde este experiat în mod real, 
Dumnezeu nu e înţeles, ci rămâne de nepătruns. Comuniunea cu Dumnezeu 
este totdeauna şi o experienţă a Stranietăţii, a  nepătrunderii şi 
nedisponibilităţii Sale. Deosebirea dintre fiinţa şi energiile lui Dumnezeu "a 


Pentru Sfântul Grigorie Palama şi teologia influenţată de el, experienţa lui 
Dumnezeu este o experienţă pe baza unei comuniuni. 


"Prin această 
îndumnezeire a omului, prin unirea sa cu Hristos, creştinul e pus în situaţia de a 
vedea transcendenţa lui Dumnezeu, deoarece este atât de unit cu Dumnezeu, 
încât vede în sine pe Dumnezeu". Cu alte cuvinte, Dumnezeu, Care 
sălăşluieşte în omul cu care intră în comuniune, "Se vede în lumina taborică 
pe Sine însuşi, propriile Sale energii, şi omul se împărtăşeşte cu totul de ele. 
Totul este, aşadar, o lucrare a lui Dumnezeu cu omul şi în om. Un puternic 
accent e pus pe Taina Botezului şi cea a Euharistiei, pe care Palama le vede 
într-un sens cu totul paulin drept mijloc al unirii cu Hristos". 


În acest punct devine limpede faptul că 


Pentru Varlaam tot ceea ce nu este Dumnezeu însuşi în fiinţa Sa 

este creatura. De aceea, pentru el şi harul este o "graţia creată”. Dimporrivă, 

nici nici O 

creatură, identică cu lumina Sa, dumnezeiască, 

dar nu fiinţa lui Dumnezeu. De aceea ea face cu putinţă o împărtăşire de EI, 
fără a-L pune pe Dumnezeu la dispoziţia noastră. 


Învățătura Sfântului Grigorie Palama a fost receptată de sinoadele care au avut 
loc la Constantinopol în 1341 şi 1351; adversarii săi au fost condamnaţi. Un alt 
sinod constantinopolitan din 1368 l-a canonizat pe Sfântul Grigorie Palama. 
Sinoadele din Constantinopol din secolul XIV nu au avut, ce-i drept, rangul de 
Sinoade Ecumenice. În teologia ortodoxă însă rangul lor e unul extrem de înalt, 
aproape echivalent cu acela al Sinoadelor Ecumenice. Nu de mult teologul sârb 
Dimitrie Dimitrievici a insistat asupra caracterului de sinoade locale a acestor 
sinoade constantinopolitane, ridicându-se împotriva evaluării palamitismului 
drept învăţătura ortodoxă obligatorie. Atare voci însă trebuie socotite singulare 
şi nu oglindesc concepţia dominantă în Biserica Ortodoxă. 


Acest lucru e valabil şi pentru teologia ortodoxă contemporană. Teologia 
ortodoxă de şcoală a repetat, ce-i drept, expresii ale lui Dionisie Areopagitul, 
fără însă ca teologia apofatică a Areopagitului sau forma conferită ei de Sfântul 


Grigorie Palama să fi devenit determinantă pentru ea. Iată ce scrie OO 
: "întreaga sa învăţătură despre Dumnezeu din Simbolul 


de credinţă Biserica Ortodoxă o începe cu cuvântul: "Cred" şi prima dogmă 


Mitropolitul Makari încheie acest scurt paragraf despre cunoaşterea lui 
Dumnezeu cu un citat din 


fericita Fiinţă nimeni niciodată n-a cunoscut pe Dumnezeu, afară numai 
dacă Dumnezeu însuşi S-a descoperit cuiva - nimeni, nici dintre oameni, nici 
chiar dintre puterile suprafireşti ale Heruvimilor şi Serafimilor”. 


Izbitor este faptul că deşi pasajul exprimă o preocupare fundamentală a teologiei 
Sfântului Grigorie Palama, nici numele său nu e amintit, nici terminologia sa nu 
este folosită. ÎNIDDOIIII scrie, ce-i drept, că Dumnezeu "ne-a 
descoperit tot ceea ce ne este de folos să ştim şi a trecut sub tăcere tot ceea ce 
nu putem cuprinde. Dar, deşi se vorbeşte despre incognoscibilitatea ființei lui 
Dumnezeu, cuvântul "energie" lipseşte însă cu desăvârşire. La fel stau lucrurile 
şi în Dogmatica neogreacă a lui Christos Andrutsos. 


Deşi prin conţinut are o cu totul altă amprentă, structura Dogmaticii Ortodoxe a 
părintelui Dumitru Stăniloae depinde în mare măsură de teologia de şcoală, 
îndeosebi de Dogmatica lui Christos Andrutsos. În chip paradoxal, chiar şi aici 
lipseşte o expunere a învăţăturii despre energii a Sfântului Grigorie Palama. În 
schimb, părintele Stăniloae accentuează extrem de puternic apofaza. În 
învăţătura despre atributele lui Dumnezeu, care începe 
aproape convenţional indică însă la fiecare din atributele acordate în mod 
obişnuit lui Dumnezeu, ca de exemplu atotputernicia, infinitatea, veşnicia, 
bunătatea Lui, faptul că Dumnezeu depăşeşte toate aceste concepte şi că e 


Părintele Stăniloae citează copios aceiaşi Părinţi pe care se sprijină şi Sfântul 
Grigorie Palama: Grigorie al Nyssei, Dionisie  Areopagitul, Maxim 
Mărturisitorul, Simeon Noul Teolog. Numele Sfântului Grigorie Palama însă 
lipseşte, deşi învăţătura sa despre energii este sugerată în mai multe rânduri, şi 
ecourile trec dincolo de elementul strict noţional. Cu o expunere măcar succintă 
a poziţiei Sfântului Grigorie Palama, părintele Stăniloae s-ar fi desprins radical 
de predecesorii săi "neoscolastici" şi ar fi contribuit la o clarificare a poziţiei 
sale. Atunci când trimite la faptul că Dumnezeu rămâne totdeauna Cel cu totul 
altul chiar şi în pogorârea Sa spre om, şi de aceea EI nu poate fi comprimat în 
concepte strâmte, părintele Stăniloae prezintă însă preocuparea centrală a 
Sfântului Grigorie Palama. 


"Toate lucrurile şi cuvintele împrumutate de la ele - scrie părintele Stăniloae - 
sunt Simboluri în raport cu lucrările lui Dumnezeu şi cu Persoana Lui ca 
izvor al lor", simboluri care, după învăţătura Areopagitului, trebuie părăsite în 
anumite condiţii. Cunoaşterea lui Dumnezeu nu este astfel nicicând o stare în 
care să putem rămâne, ci e orientată înspre înainte, înspre mai departe, spre o 


spune prelucrând un cuvânt al Sfântului Grigorie al 
Nyssei. 


Dogmatica ortodoxă a părintelui Dumitru Stăniloae marchează trecerea de la 
indiferența tradițională a teologiei de şcoală faţă de Sfântul Grigorie Palama la o 
nouă recepţie a teologiei acestuia, aflată actualmente în curs de realizare în 
Biserică şi care n-a ajuns până acum la o finalizare. De receptarea Sfântului 
Grigorie Palama se leagă în orice caz tendinţe care n-au jucat nici un rol, cel 
puţin la începutul controversei palamite. Adversarul său, Varlaam, făcuse mai 
întâi o teologie radical "apofatică". Dezacordul acestuia cu Sfântul Grigorie 
Palama nu Stă în învăţătura despre incognoscibilitatea fiinţei lui Dumnezeu, 
ci în tăgăduirea posibilităţii unei experienţe reale a lui Dumnezeu în vederea 
luminii taborice, în respingerea experienţei lui Dumnezeu în energii. 


Cu dezvoltarea învăţăturii despre energii, Sfântul Grigorie Palama se ridică 
împotriva unei tendinţe spre scepticism şi agnosticisms. Abia în desfăşurarea 
ulterioară a disputei el a devenit apărătorul teologiei apofatice faţă de învăţătura 
care susținea cunoaşterea fiinţei lui Dumnezeu. În receptarea actuală a teologiei 
Sfântului Grigorie Palama domină aceasta luare de poziţie frontală faţă de un 
raționalism care, pe baza învăţăturii despre "analogia entis" (analogia fiinţei 
create cu Dumnezeu Creatorul), considera posibilă o cunoaştere deplină a lui 
Dumnezeu prin vederea fiinţei lui Dumnezeu, iar "în sfera triadologiei admite o 
argumentaţie apodictică (în sensul logicii aristotelice)", pe care Varlaam o 
contestă. 


În această luare de poziţie frontală care accentuează apofaza mai puternic decât 
a fost nevoie pentru Sfântul Grigorie Palama în disputa cu Varlaam, 
palamitismul actual apără într-adevăr, pe de o parte, experienţa religioasă, dar, 
pe de altă parte, se expune riscului (prezent nu la marii palamişti, ci la epigonii 
lor), de a fi luat drept pretext pentru o ostilitate față de ştiinţă, care nu poate fi 
susținută la marele gânditor care a fost Sfântul Grigorie Palama. 


Părintele Pavel Florenski trimite însă spre un alt pericol care joacă un rol 


aparte în confruntarea mai nouă din jurul Sfântului Grigorie Palama. "Pe 


lucrările şi activitatea Sa. 


La părintele Pavel Florenski punctul de greutate al criticii e pus pe faptul că 
Duhul Sfânt nu e văzut ca Persoană sau nu suficient de personal. În citat 
întâlnim şi critica faptului că în loc de Duhul Sfânt se vorbeşte de energiile Sale. 
Această critică dobândeşte un alt accent prin aceea că, pe lângă aceasta, 
părintele Florenski regretă faptul că Părinţii, "din dorința de a accentua 
consubstanţialitatea Duhului cu Tatăl şi cu Fiul, făceau trimitere la unitatea 
dintre lucrarea de curăţire a păcatelor a Duhului Sfânt şi lucrarea Fiului. 
Aceasta înseamnă că pentru Sfinţii Părinţi nu există o graniţă precisă între 
perceperea efectelor harice ale Unuia şi Altuia". 


Părintele Pavel Florenski îşi îndreaptă critica deopotrivă împotriva teologiei 
răsăritene şi occidentale. Numai că tendinţele criticate în Răsărit şi Occident 
sunt diferite. 


In Occident există mereu tendinţe hristomoniste sau bitrinitare, active până şi în 
practica rugăciunii. Astfel, în Occident rugăciunea e adresată numai lui 
Dumnezeu Tatăl "prin lisus Hristos, Domnul nostru”. 


În Răsărit, dimpotrivă, există pericolul ca - aşa cum spune Dorothea 

- energiile, în calitate de energii ale întregii Sfintei Treimi, ale 
Cărei lucrări în afară Sunt neîmpărţite (opera ad extra indivisa) - să 
înlocuiască lucrarea Duhului Sfânt, adică să "defuncţionalizeze" pe Duhul 
Sfânt, Această chestiune critică devine deosebit presantă în virtutea axiomei 
dogmatice, recunoscute şi de D. Wendebourg, că Treimea fiinţială (în Sine) şi 


Treimea iconomică (în lucrarea Ei în afară) trebuie să se dizolve cu totul una 
în alta. 


În recenzia la cartea Dorotheei Wendebourg, Peter Plank se întreabă după 
părerea noastră pe bună dreptate: "Ce anume împiedică de fapt aici ca diferitele 
“energii” ale lui Dumnezeu, ce se dăruiesc şi se comunică omului spre a fi 
cunoscute, pentru a-l "indumnezei” în felurite chipuri, să-i fie atribuite nu 
exclusiv, ci ca însuşiri specifice fiecărei din cele trei ipostase divine". Dacă o 
atare atribuire există la Sfântul Grigorie Palama, ar trebui să dovedească o 
cercetare specială. 


Aşa cum Vladimir Lossky vedea toate problemele teologiei occidentale 
concentrate în Filioque, iar teologul sârb, arhimandritul Iustin Popovici, 
extindea aceasta la criza civilizaţiei secolului XX, tot astfel Christos Yannaras a 
făcut responsabilă, într-un mod remarcabil dar şi foarte unilateral, pentru 
dificultățile ulterioare ale teologiei occidentale până la "teologia morţii lui 
Dumnezeu" convingerea occidentală, respinsă în învăţătura Sfântului Grigorie 
Palama, privitoare la posibilitatea cunoaşterii esenței divine. Potrivit lui 
negarea distincţiei dintre fiinţă şi energiile lui Dumnezeu 
şi convingerea despre posibilitatea cunoaşterii fiinţei lui Dumnezeu au dus în 
Occident la următoarele consecinţe: 
Dumnezeul cunoscut pe baza concluziilor analogiilor şi nu numai prin 
experienţa comuniunii personale care împărtăşeşte energiile Sale devine 
obiect al raţiunii. "Analogia scolastică nu cunoaşte modul de existenţă 
personal nici ca realitate ontologică, nici ca posibilitate de cunoaştere”. Ea 
"nu cunoaşte existenţa personală a lui Dumnezeu, Treimea persoanelor 
divine, modul de existenţă al fiinţei divine care e personal. Astfel, ea introduce 
în Sfera teologiei creştine nu numai “sărăcia” monoteismului iudaic, ci şi o 
înțelegere a lui Dumnezeu incomparabil inferioară: ea înlocuieşte pe 
Dumnezeul personal al Revelaţiei biblice şi experienţa Bisericii prin noțiunea 
(concepția) impersonală a unui “obiect” transcendent, o cauză logică 
stringentă a Lui însuşi şi a celor ce există”. 


Faţă de aceasta, energiile ființei trebuie înţelese ca fiind personale (deşi 
Y annaras nu spune Căreia din Persoanele Sfintei Treimi trebuie să-l fie atribuite 
în special. 


Orientarea occidentală spre "esenţă" deschide, după Yannaras, calea "spre un 
misticism al esenței, o contemplare a unui Absolut impersonal, care tocmai 
pentru că e impersonal nu lasă nici o altă ieşire decât panteismul sau 
agnosticismul. 


Înțelegerea lui Dumnezeu determinată de gândirea analogică face imposibilă, 
din punctul de vedere al lui Christos Yannaras, o relaţie religioasă. Citând pe 
Martin Heidegger, Yannaras spune: "Acestui Dumnezeu "causa sui" omul nu 1 
se poate nici ruga, nici nu-l poate aduce jertfe. În faţa lui "Causa Sui” omul nu 
poate nici cădea în genunchi de teamă, nici nu poate cânta sau dănţui în faţa 
acestui Dumnezeu. Prin urmare, gândirea atee care abandonează Dumnezeul 
filozofiei, pe Dumnezeul lui "Causa Sui", este poate mai aproape de Dumnezeul 
divin”. 


Din punctul de vedere al lui Christos Yannaras gândirea analogică face din 
Dumnezeu un ceva, un obiect. Părinţii greci şi teologia ortodoxă autentică ar fi 
învăţat dimpotrivă în permanenţă o cunoaştere personală a lui Dumnezeu. 
Relaţia omului cu Dumnezeu n-a fost cea dintre subiect şi obiect, ci una 
"erotică"; căci cunoaşterea lui Dumnezeu nu există altfel decât ca unire cu 
Dumnezeu. "Evenimentul cunoaşterii "personale" a persoanelor este erosul”. 
Fără ca Yannaras să trimită "expressis verbis" la aceasta, înțelegerea sa despre 
"cunoaştere" acoperă semnificaţia cuvântului ebraic "ida" ("cunoaştere"). 


Pe lângă consecinţele pentru cunoaşterea lui Dumnezeu, Yannaras vede şi alte 
consecinţe ale convingerii occidentale privitoare la posibilitatea cunoaşterii sau 
vederii esenței divine, în opinia lui, dacă relaţia dintre Dumnezeu şi cosmos nu e 
înţeleasă în mod prioritar personală, ci în chip predominant ca relație de la 
cauză la efect, atunci Dumnezeu e separat de lume, iar "lumea devine 
independentă". Prin aceasta însă ea este supusă "obiectivării intelectuale şi 
finalităţii utilitariste”. Consecința "deplasării cunoaşterii lui Dumnezeu din 
sfera revelaţiei personale nemijlocite prin energiile naturale, pe planul 
concluziei raţionale intelectuale" este "expulzarea lui Dumnezeu într-o sferă 
inaccesibilă experienţei, separarea religiei de viaţă şi limitarea ei la simboluri" 
şi, prin aceasta, secularizarea. De aceasta se leagă, tot după Yannaras, 
"copleşirea realităţii naturale şi istorice de către tehnică cu subjugarea ei 
bunăstării individuale". În cadrul unei astfel de culturi "/umea este uzată, 
consumată, iar nu folosită”. 


Spre deosebire de aceasta, "cosmologia Părinților greci ar reprezenta "ca mod 
de viaţă şi folosire a lumii posibilitatea realizării unui gen cu totul special de 
cultură, a unei arte, tehnici, economii şi politici care respectă raționalitatea 
lumii, care se străduieşte s-o cunoască şi s-o ateste şi, de aceea, apără şi 
slujeşte adevărul vieţii, orientată fiind spre țelul: o viaţă în adevăr". 


Prin învăţătura ei specială despre cunoaşterea energiilor personale, nu şi a fiinţei 
lui Dumnezeu, precum şi prin reliefarea specifică a învăţăturii despre Taine, 
teologia ortodoxă mai nouă consideră că dispune de un contraproiect la 
înţelegerea despre lume a Occidentului, înţelegere care asigură Occidentului 


superioritatea sa tehnico-ştiinţifică, dar în acelaşi timp conduce şi la periculoasa 
criză în continuă expansiune a civilizaţiei moderne. 


Tendinţa polemică a afirmațiilor lui Christos Yannaras nu poate fi trecută cu 
vederea şi complică accesul la gândirea sa. Tocmai atunci când citim luările de 
poziție polemice antioccidentale ale acestor teologi trebuie să ne aducem aminte 
în permanenţă că direcţia de atac a acestor afirmaţii nu e îndreptată propriu-zis 
împotriva teologiei occidentale, ci înainte de toate împotriva unui mod de 
gândire ortodox specific, influenţat de Occident, aşa cum a fost reprezentat 
bunăoară de Dogmatica lui Christos Andrutsos, şi care mai influenţează încă 
gândirea teologică a facultăţilor de teologie din Grecia. 


Natalia Manoilescu Dinu - Schimbarea la faţă 


Schimbarea la Faţă - La numai şase zile după cele petrecute pe drumul Cezareii 
a avut loc, aşa cum notează cu multă grijă toţi sinopticii, Schimbarea la Faţă a 
Domnului, minunea cea mai luminoasă din perioada activităţii publice. /nrre 


mărturisirea lui Petru şi minunea de pe Tabor este o legătură organică, 
dumnezeirea lui lisus, atestată de Petru, fiind confirmată pe muntele cel 
sfânt. 


Evangheliştii nu menţionează nicăieri numele de Tabor, deşi tradiția unanimă 
situează pe acest munte minunea Schimbării la Faţă. Astăzi însă, mulţi dintre 
exegeţi preferă Hermonul, care se afla mai aproape de Cezareea. Această 
ipoteză ni se pare mult mai probabilă, ținând seama de faptul că la Tabor, aşezat 
la sud de Marea Tiberiadei, era mai greu de ajuns într-un timp atât de scurt. 
Totuşi, deoarece tradiția a păstrat numele de Tabor, care, alăturat cuvântului 
"lumină", a ajuns în teologia palamită un termen consacrat, menit să 
desemneze lumina necreată, vom folosi denumirea tradițională. 


Luca spune că Mântuitorul S-a suit în munte împreună cu Petru, loan şi 
Iacov, spre a se ruga (Luca 9,28). Şi de data aceasta deci El îi ia cu Sine numai 
pe apostolii cei mai apropiaţi, martori ai minunilor celor mai tainice. Lebreton 
crede că miracolul a avut loc spre seară, deoarece în Evanghelia după Luca se 
adaugă că Iisus, împreună cu ucenicii, au coborât a doua zi din munte (Luca 
9,37); ar rezulta deci că ei au petrecut noaptea sus. Tot Luca arată că, pe când 
lisus Se ruga, "chipul feţei Sale s-a făcut altul şi îmbrăcămintea Lui albă 
strălucind" (Luca 9, 29). Matei are o expunere şi mai sugestivă: "Și a strălucit 


faţa Lui ca soarele, iar veşmintele Lui s-au făcut albe ca lumina" (Matei 17, 
2), iar Marcu spune că veşmintele Lui s-au făcut albe ca zăpadă, "cum nu poate 
înălbi aşa pe pământ înălbitorul" (Marcu 9,3). 


Din mărturia lui Luca ar rezulta că apostolii nu putuseră să rămână treji şi că 
deci arătarea Domnului intru slavă îi surprinse adormiţi: "Jar Petru şi cei ce 
erau cu el erau îngreuiaţi de somn; şi deşteptându-se, au văzut Slava Lui şi pe 
cei doi bărbaţi stând cu EL" (9, 32). Este zguduitor de constatat cât de înrobită 
este natura umană cerinţelor de ordin biologic şi cât de greu le poate învinge, 
chiar în clipele supreme când omului îi este îngăduit să pătrundă în sferele 
misterului inefabil. Poate însă că aici este mai mult decât o simplă neputinţă 
trupească, poate că apostolii au fost orbiţi de strălucirea chipului lui lisus şi de 
aceea nu au fost în stare să-L privească timp îndelungat. De aici ingreunarea 
pleoapelor lor. Cei care acum sunt copleşiţi de somn în preajma Domnului ce le 
descoperă chipul Său ceresc se vor lăsa de asemenea doborâţi de oboseală în 
ceasul de restrişte când, la Ghetsimani, lisus a dat glas în rugăciunea Sa 
zbuciumului pricinuit de Patimile ce se apropiau. 

Ucenicii nu au puterea să vegheze nici pentru a Sta alături de EI în clipa de 
grea încercare, nici pentru a contempla slava Domnului lor. A fost necesar un 
efort din partea apostolilor, o strunire a slăbiciunilor omeneşti, pentru ca, 
învingând oboseala şi lipsa de receptivitate faţă de misterul divin, să poată 
privi chipul lui lisus scăldat de lumina cerească. 


Ceea ce s-a întâmplat atunci pe munte - şi este semnificativ că prefacerea 
observată de apostoli începe să devină vizibilă pe când EI era cufundat în 
rugăciune - a fost iluminarea trupului omenesc al lui lisus de către Logosul, care 
Şi-l impropriase. III spune că lumina care- L scălda pe 
Iisus nu vine din afară, ci "din dumnezeirea supradivină a Cuvântului lui 
Dumnezeu ', aceasta în virtutea comunicării firilor. Din natura divină a lui 
Hristos purced deci energiile divine care vor îndumnezei preacuratul Său 
trup, astfel încât ucenicii întrezăresc trupul preamărit, aşa cum va arăta 
acesta după ce va fi îndurat chinurile Patimilor şi va fi învins moartea. 


Sfântul Grigorie Palama arată, de asemenea, că puterea dumnezeiască a lui 


Hristos a străbătut prin trupul Său, arătându-se ca o lumină strălucitoare 
printr-o pieliţă transparentă. Tot el, în disputa purtată împotriva lui Varlaam, 
a Subliniat că lumina văzută de apostoli pe Tabor a fost însăşi Slava 
Dumnezeirii pe care o vor contempla Sfinţii în viaţa viitoare. Combătând, în 
persoana lui Varlaam, punctul de vedere scolastic, Sfântul Grigorie Palama 
susține că slava văzută pe munte de ucenici, deşi ţine fiinţial de Dumnezeu, nu 
este însăşi natura Lui, ci doar o putere fiinţială, o energie comunicabilă şi 
sfinților. Prin aceste precizări, Sfântul Părinte a fundamentat doctrina 
ortodoxă, care distinge net între natura divină,  incomunicabilă şi 


incognoscibilă, şi energiile divine, ce pot fi percepute şi primite de aleşi. 
Schimbarea la Faţă a fost deci minunea care, prin revelarea slavei Fiului, a făcut 
posibil ca teologia să pătrundă în domeniul misterului inefabil şi să încerce a-l 
prinde în formule dogmatice. 


Hristos S-a descoperit, aşadar, în acea clipă sub chipul slavei Sale, anticipând 
biruinţa asupra morţii, când trupul Său va deveni nestricăcios pentru vecie. 


Numai după ce 
Domnul va fi îndurat moartea mucenicească pe Golgota Îşi va recăpăta 
pentru veşnicie slava pe care a avut-o la Tatăl mai înainte de întemeierea 
lumii - pentru aceasta Se va ruga EI în noaptea din ajunul Patimilor (loan 17, 
5) - şi va dobândi privilegiul unic de a aşeza firea omenească, îndumnezeită, 
pe tronul atotputernicei Dumnezeiri. 


Schimbarea la Faţă a fost doar o anticipare a Învierii, menită să deschidă 
ochii apostolilor şi să-i facă să participe, fără a se sminti, la drama 
înfricoşătoare a răstignirii Domnului lor. De aceea, înainte de a trece prin 
noaptea întunecată a Patimilor, le-a îngăduit Mântuitorul celor mai apropiaţi 
ucenici să privească chipul Său preamărit, scăldat de lumina pururea fiitoare. 


Totodată, Schimbarea petrecută pe muntele sfânt este o arvună şi o chezăşie a 
transfigurării finale. Prin această minune S-a arătat că firea zidită poate fi 
preschimbată sub acţiunea harului, că ea este aptă să primească energiile 


la sfârşitul veacurilor, a căpătat astfel un temei de nezdruncinat. 


În timp ce chipul Domnului strălucea, ucenicii văzură apărând în preajma Sa 
pe dătătorul vechiului aşezământ, şi pe Ilie, cel mai mare profet al 
perioadei veterotestamentare. Amândoi vorbeau cu lisus despre sfârşitul Lui 
apropiat de la Ierusalim, aşa cum mărturiseşte Luca (Luca 9,31). Prezenţa 
legislatorului şi a profetului în acest moment hotărâtor atestă legătura dintre cele 
două etape istorice, precum şi faptul că lisus nu a venit să strice Legea, ci să o 
împlinească. Israel este astfel prezent la marea taină a proslăvirii lui Hristos 
sub ambele ipostaze care au dominat viața sa religioasă în perioada 
premergătoare întrupării Cuvântului. Faptul că Moise şi cu Ilie vorbeau despre 
Patimile lui Hristos arată că taina răscumpărării, care constituia împlinirea 
tuturor prefigurărilor şi aspirațiilor din Legea veche, le era cunoscută. De aceea 
aşteptau ei jertfa lui lisus cu înfrigurare şi smerenie. Voise, care nu-L văzuse 
pe Dumnezeu pe Sinai, ci Îi auzise doar glasul, priveşte acum chipul 
preaslăvit al Dumnezeului întrupat. 


Sfântul Maxim dă o interpretare ce merită a fi reţinută faptului că Moise şi 
Ilie se aflau alături de lisus pe Tabor. El spune că venirea lui Hristos intru 
slavă face ca simultan să se dezvăluie raţiunile duhovniceşti din lege şi din 
prooroci. Prezenţa Logosului în lumina veşnică a dumnezeirii Sale face ca 
Semnificaţia lumii să apară în toată claritatea ei. O dată cu descoperirea 
slavei Cuvântului se descoperă şi sensurile ascunse ale istoriei. Hristos Se 
află în centrul istoriei: tot ce a precedat Întruparea Sa se leagă în chip 
funcţional de ea. Iluminarea treptată a lumii, generată de prezenţa lui Hristos 
intru Slavă, este simbolizată de strălucirea veşmintelor, observată de apostoli. 


Această interpretare nu infirmă însă realitatea faptului, că în toate evenimentele 
din viaţa lui lisus, şi aici deosebim, dincolo de planul realității imediate, 
semnificația simbolică menită să ancoreze faptul concret în zonele misterului 
divin şi să deschidă ochii minţii, spre a-l face pe om apt pentru primirea 
revelaţiei. 


Petru, care fusese doborât de somn, sau mai degrabă copleșit de strălucirea 
viziunii contemplate, trezindu-se, priveşte pe lisus vorbind cu Moise şi Ilie. 
Atunci, cuprins de dorinţa de a fixa clipa, el dă glas unci cereri copilăreşti, care 
oglindeşte candoarea marelui apostol: "Doamne, bine este să fim noi aici" - 
spune el, adăugând în continuare: "Dacă voieşti, voi face aici trei colibe: Ţie 
una, şi lui Moise una, şi lui Ilie una" (Matei 17, 4). Propunerea lui Petru 
oglindeşte sentimentul de fericire pe care el îl încerca atunci, precum şi 
năzuinţa deocamdată vagă şi nedesluşită de a rămâne de pe atunci în afară de 
graniţele timpului, contemplând fără răgaz chipul preamărit al Domnului 
său. 


Mântuitorul îngăduise însă ucenicilor să se bucure numai de străfulgerarea unei 
clipe, ruptă din veacul ce va să vină. Înainte ca această fărâmă de clipă să se 
preschimbe în veşnicie, apostolii vor trebui să primească Sfântul Duh şi apoi să 
îndure moarte mucenicească pentru Hristos. Numai după aceea vor putea ei să 
contemple pururea slava Fiului lui Dumnezeu, aşa cum Se va ruga pentru ei 
lisus înainte de Patimi: "Părinte, voiesc ca, unde sunt Eu, Să fie împreună cu 
Mine şi aceia pe care Mi i-ai dat, ca să vadă slava Mea pe care Mi-ai dat-o" 
(loan 17,24). 


Pe când Petru vorbea, avu loc o descoperire şi mai cutremurătoare. Un nor 
luminos îi umbri pe apostoli, iar din nor se auzi un glas zicând: "Acesta este 
Fiul Meu Cel iubit, în Care am binevoit; pe Acesta ascultaţi-L" (Matei 17,5). 


Ne aflăm în faţa unei teofanii de felul celei de la Botezul lui lisus. De reținut 
că de data aceasta care are darul de a-i 


umbri pe ucenici. Această îmbinare de termeni antinomici o vom regăsi în 
scrierile marilor mistici, care vor încerca să exprime în limbaj omenesc 


experienţele lor mai presus de fire. Sfântul Grigorie de Nyssa va vorbi de 
întunericul luminos în care sufletul ÎI întâlneşte pe Dumnezeu. 


aceasta însă, intervine un element nou: norul este luminos, ceea ce arată că 
omului îi este îngăduit a se împărtăşi de harul divin. Distanţa dintre Creator şi 
creatură nu mai constituie un obstacol în vederea unirii mistice, deoarece, dacă 
ființa lui Dumnezeu va rămâne pururea mai presus de orice cunoaştere, prin 
energiile Sale, Dumnezeirea Se va apropia de muritori şi îi va sfinți. Lumina ce 
strălucea din nor, aşa cum a arătat Sfântul Grigorie Palama, este aceeaşi 
lumină dumnezeiască şi pururea fiitoare care izvora din trupul transfigurat al 
lui Hristos, fiind manifestarea vizibilă a slavei divine, proprie tuturor 
Persoanelor Sfintei Treimi. 


Cuvintele Tatălui au avut drept scop să dea o nouă mărturie despre lisus şi să 
confirme în chip solemn cele afirmate de Petru în urmă cu numai şase zile. 
Mărturisirea de pe drumul Cezareii a trebuit însă să preceadă minunea, aceasta 
apărând ca o încununare a credinţei apostolilor. 


În comparaţie cu Botezul Domnului, epifania de pe Tabor marchează un 
progres. In timp ce pe malul Iordanului a avut loc simpla descoperire a 
Treimii, de data aceasta celor trei apostoli le este dat a cunoaşte ceva din 


însăşi slava Sfintei Treimi. In cântările închinate praznicului Schimbării la Fata 
se spune: " 


". Imnograful subliniază deci 
participarea tuturor Persoanelor divine la lucrarea de proslăvire a lui Hristos. 


La auzul glasului care vorbea din nor, "ucenicii au căzut cu faţa la pământ şi S- 
au spăimântat foarte" (Matei 17,6). Fi s-au înfiorat de prezenţa divină, care li 
S-a descoperit aşa de direct, mai tare decât în alte dăți. Adoraţia se învecinează 
atunci cu teamă în faţa misterului de nepătruns al Divinităţii. lisus Se apropie 
atunci de ei şi îi atinse, spunându-le: "Sculaţi-vă şi nu vă temeţi” (Matei 17, 7). 
Ridicând ochii în sus - se observă cât de precisă este naraţiunea evanghelică -, 
ucenicii nu-L mai zăriră decât pe lisus. Fereastra deschisă asupra lumii de 
dincolo se închisese şi ei rămăseseră din nou zăvorâţi în cuprinsul lumii create. 


Pe când coborau la vale - ceea ce, conform relatării lui Luca, a avut loc abia a 
doua zi -, Mântuitorul îi preveni pe ucenici, ca şi în alte rânduri, să nu 
povestească nimănui cele văzute pe munte înainte ca Fiul Omului să Se fi 
sculat din morţi (Matei 17,9). Ne aflăm din nou în faţa unei profeţii a Învierii, 
de data aceasta extrem de directă. Se constată de asemenea că între 


Schimbarea la Faţă şi Inviere există o relaţie de ordin tainic, ambele fiind 
momente în care S-a manifestat puterea divină a lui Hristos. 


Tot în timp ce mergeau, ucenicii - intrigaţi, desigur, de apariţia profetului Ilie - 
Îl întrebară pe lisus pentru ce, conform învăţăturii cărturarilor, identică în 
acest punct cu tradiţia profetică, Ilie trebuia să vină mai întâi, precedând 
instaurarea epocii mesianice. Pare că întrebarea este provocată de nedumerirea 
lor în faţa constatării că Iisus, în Care ei Îl recunoscuseră pe Mesia, apăruse în 
slavă alături de profet, fără ca acesta să fi avut totuşi o contribuţie activă la 
preamărirea Domnului. La întrebarea apostolilor, Mântuitorul răspunse: "Ilie 
într-adevăr va veni şi va aşeza la loc toate. Eu însă vă spun vouă că Ilie a şi 
venit, dar ei nu l-au cunoscut, ci au făcut cu el câte au voit; aşa şi Fiul 
Omului va pătimi de la ei" (Matei 17, 11-12). Aceste cuvinte par greu de 
tălmăcit, dar ele trebui interpretate în corelaţie cu ceea ce lisus spusese mai de 
mult cu privire la Sfântul loan Botezătorul, căci de el este vorba în versetul 12, 
după cum chiar Matei certifică - „Atunci au înţeles ucenicii că lisus le-a vorbit 
despre loan Botezătorul" (17, 13) -, pe când în versetul 11 Domnul Se referă la 
profetul Ilie. Surprindem din nou acel paralelism tainic dintre cei doi mari 
prooroci, paralelism de natură să ducă la unele confuzii. Afirmația că Ilie va 
aşeza la loc toate pare să aibă în vedere etapa eshatologică, ce va fi deschisă 
de apariția marelui profet. Poate că aşa se şi explică prezenţa sa pe Tabor: el nu 
putea lipsi din icoana anticipatoare a universului transfigurat, la a cărei 
instaurare va fi chemat să participe. 


Din cuvintele lui lisus mai trebuie reţinută mâhnirea cu care aminteşte că evreii 
"nu l-au cunoscut" pe loan, adică nu au înţeles sensul misiunii sale, după cum 
nici pe EI nu Îl vor recunoaşte, pregătindu-I o moarte mucenicească. Tot mai 
dese apar deci referirile la Patimi, care par că acum se situează permanent în 
orizontul conştiinţei Sale. 


Ajuns la poalele muntelui, lisus îi găsi pe apostolii care rămăseseră în vale 
înconjurați de o mare mulțime şi sfădindu-se cu câţiva cărturari aflaţi printre ei. 
Este caracteristic că oamenii aceia, care nu ştiau nimic despre ce se petrecuse pe 
culme, văzându-L pe lisus, se înspăimântară şi, alergând la EI, | se închinară 
(Marcu 9, 15). Pare că Domnul păstra pe chipul Lui ceva din schimbarea 
contemplată de cei trei cu câteva ore mai înainte. Cearta dintre cărturari şi 
ucenici fusese pricinuită de prezenţa unui epileptic, posedat de demon, ce fusese 
adus de tatăl său la aceştia spre a fi vindecat, în timpul când lisus Se afla cu cei 
trei în munte. Ucenicii însă nu izbutiseră să-l tămăduiască, ceea ce provocase 
ironiile cărturarilor, gata oricând să-L atace pe isus şi pe învăţăceii Săi. 


Este stranie această apariție sumbră, care dezvăluie din nou acţiunea malefică 
a duhurilor întunericului în imediata apropiere a muntelui sacru, unde avusese 


loc teofania luminoasă, anticipare a sfințirii întregii creaţii. Domnul, purtând 
încă pe chipul Său semnele minunatei arătări - dovada atitudinea celor prezenţi 
- , Se vede pus în faţa unei noi izbucniri a forțelor iraționale, ce încearcă să 
zdruncine echilibrul din cosmos. EI vine din lumina cea pururea fiitoare şi este 
întâmpinat de acest sol al nopții şi al nefiinţei. 


În tabloul intitulat "Transfigurarea”, Rafael a prins admirabil contrastul 
dintre aceste două momente, separate între ele printr-un abis: de o parte 
lumea fericirii veşnice, scăldată în lumina Slavei divine, de cealaltă parte 
imaginea unei umanităţi schilodite de urmările păcatului şi de influenţa 
înrobitoare a demonilor. Pare că această juxtapunere a unor momente-limită a 
fost îngăduită de Providenţă pentru a descoperi ucenicilor tot sensul lucrării de 
răscumpărare. 


Într-un răstimp extrem de scurt, cei trei au putut privi mai întâi chipul lui 
Hristos, transfigurat de lumina îndumnezeitoare, chezăşie a reînnoirii făpturii 
revenite la Dumnezeu, şi apoi pe acela al posedatului, în care elementul 
omenesc era aproape cu totul copleșit de spiritul demonic. Această experiență 
era probabil necesară pentru că apostolii, care coborau orbiţi de lumină de pe 
munte, să înţeleagă cu un ceas mai devreme câtă nevoie avea omul de jertfa 
răscumpărătoare a lui Hristos. Mântuitorul va pătimi pe Golgota pentru ca 
acesta să scape definitiv de ameninţarea unei dominaţii satanice, de felul celei 
întrezărite acolo la poalele muntelui, şi pentru că, aşa cum dorise Petru, clipa 
de pe Tabor să se preschimbe în veşnicie pentru toţi cei ce vor crede în 
Hristos. 


Găsindu-i pe apostoli certându-se cu cărturarii, lisus întrebă de pricina acestei 
certe. Tatăl demonizatului îi arătă că ucenicii nu putuseră să-l vindece pe fiul 
său. Domnul porunci atunci ca posedatul să fie adus la EI, întrebându-l pe tată 
de când era bolnav. Răspunzând că din copilărie, tatăl adăugă: "Dar de poți 
ceva, ajută-ne, fiindu-i milă de noi" (Marcu 9, 22). Pare că omul, în urma 
neizbânzii ucenicilor, se îndoia cu privire la puterea lui Hristos. De aceea 
Domnul Îi spuse: "De poți crede, toate sunt cu putinţă celui ce crede" (9, 23). 


Răspunsul dat de acest om necăjit întrece toate aşteptările, căci el strigă cu 
lacrimi în glas, după cum subliniază Marcu: "Cred, Doamne! Ajută necredinţei 
mele!" (Marcu 9,24). Admirabil strigat, izbucnit dintr-o adâncă smerenie, din 
sentimentul unei covârşitoare neputinţe, care nu poate fi depăşită decât cu 
ajutorul lui Hristos. Oricât de slab va fi fiind omul, lăsat în seama propriilor 
sale puteri, harul îl preschimbă într-o fiinţă nouă, în stare să mute munții. 


La dovada de credință dată de tatăl celui bolnav, lisus răspunde poruncind 
demonului, ca unul ce avea stăpânire şi peste duhuri: "Eu îţi poruncesc: leşi din 
el şi să nu mai intri în el" (Marcu 9, 25). Este semnificativă această subliniere a 
pronumelui personal: de data aceasta Domnul nu Se mai sfieşte să-Şi descopere 
identitatea şi ceartă duhul necurat, în virtutea privilegiilor Sale divine. Acesta se 
supuse, după ce mai întâi îl zgudui cu putere pe tânăr, care căzu ca mort la 
pământ. Atunci lisus l-a apucat de mână şi l-a ridicat, iar tânărul s-a sculat 


deplin vindecat. Ucenicii, tulburaţi că nu putuseră exorciza acest demon, Îl 
întrebară pe lisus: "Pentru ce noi n-am putut să-l izgonim?" (Marcu 9, 28). 


Întrebarea lor pune în lumină luciditatea de care dădeau dovadă: ei vor să 
cunoască pricina acestei neizbânzi. În versiunea lui Matei, Domnul răspunde în 
faţa nedumeririi ucenicilor arătând că ei nu au putut săvârşi minunea din lipsă 
de credinţă: "Pentru puţina voastră credinţă" (Matei 17, 20). Cu acest prilej, El 
stăruie din nou, ca şi în alte împrejurări, asupra puterii credinţei, căreia nu îi va 
sta nimic împotrivă. Totodată mai adăugă că acest neam de demoni nu poate 
fi învins decât prin rugăciune şi post. Se accentuează deci că biruinţa asupra 
duhurilor întunericului nu are caracterul unei lucrări magice săvârşite în mod 
mecanic prin mijlocirea unei formule, ci presupune o severă asceză în vederea 
purificării aceluia ce îi înfruntă pe demoni, precum şi întărirea comuniunii cu 
Divinitatea. Numai prin rugăciune smerită, îmbinată cu înfrânare, poate omul 
să învingă puterea celui rău. 


Mântuitorul Însuşi, în pustiul Carantaniei, postise şi Se rugase înainte de a 
întâmpina asalturile satanei. Acum, după ce ucenicii priviseră cu ochii lor 
trupeşti slava lui Hristos, după cum va mărturisi şi Petru (II Petru 1, 16), şi 
biruinţa Sa asupra duhurilor necurate, ei se vor afla mai pregătiți pentru marea 
încercare ce se apropia. 


Narcisa Elena Balaban - Pelerini pe muntele strălucirii dumnezeieşti 


Doar vântul rece se aude cum bate cu viteză peste muntele crescut din câmpia 
nesfârşită a Israelului până la înălțimea de 588 de metri. Murmurul pelerinilor 
ce urcă-n rugăciune se pierde în liniştea statornicită pe muntele Luminii. 
Singurul munte izolat din Israel se află în regiunea Galileea de Jos, la 
aproximativ 9 kilometri est de Nazaret. Muntele 'Tabor, unul dintre principalele 
locuri sfinte din Israel, se mai numeşte Muntele Schimbării la Faţă a lui Hristos. 


Aici s-a petrecut în urmă cu 2.000 de ani minunea. Prima minune a 
Mântuitorului asupra Sa, prin care Şi-a arătat slava dumnezeiască înaintea apos- 
tolilor: "Şi după şase zile, lisus a luat cu Sine pe Petru şi pe Iacov şi pe loan, 
fratele lui, şi i-a dus într-un munte înalt, de o parte. Şi S-a schimbat la faţă, 
înaintea lor, şi a strălucit faţa Lui ca soarele, iar veşmintele Lui s-au făcut albe 
ca lumina" (Matei 17, 1-2). 


Acolo sus, fiecare surprinde cu privirea locurile reale, rememorând de fapt ceea 
ce a învăţat să vadă cu ochii inimii, cele citite în Evanghelii. Pe munte se poate 
urca fie la pas, asemeni Mântuitorului şi ucenicilor săi, fie cu microbuzul pe 
drumul ce şerpuieşte pe panta abruptă. Acum 1.600 de ani se urca cu mare 
jertfă, astfel că peste 4.500 de trepte au fost săpate în piatra Taborului. 


Biserica ctitorită de călugărul român Irinarh Rosseti 


În pustiul muntelui s-au ridicat de-a lungul vremilor biserici, spre cinstirea 
momentului în care Hristos a fost numai Slavă. Astăzi se înalță două mănăstiri 
creştine, una ortodoxă (în partea de nord-est) şi una franciscană (în partea 
sudică). În mănăstirea de maici greco-ortodoxă de pe Tabor viețuiesc şi câteva 
călugăriţe românce. 


De actuala biserică ortodoxă de pe Muntele Taborului se leagă numele 
arhimandritului român din Moldova Irinarh Rosseti, una dintre marile figuri ale 
monahismului românesc din secolul al XIX-lea. După ce a întemeiat şi a 
dezvoltat Mănăstirea Horaiţa din judeţul Neamţ, a plecat la Locurile Sfinte 
împreună cu ierodiaconul Nectarine Banul, ucenicul său, stabilindu-se în 
Muntele 'Tabor, unde a stat 16 ani. 


"Cuviosul Irinarh începe construcţia unei mari biserici de piatră pe Muntele 
Taborului în cinstea Schimbării la Faţă a Domnului, dar nu va reuşi să o termine 
din cauza faptului că era şi în vârstă, era şi bolnav, încheierea acestei construcții 
lăsând-o în grija ucenicului său, Nectarie Banul, care şi el se loveşte de lipsa de 
fonduri. La un moment dat, neavând cu ce să întreţină sfântul lăcaş, îl închină 
Patriarhiei Ierusalimului şi, în felul acesta, un lăcaş de cult românesc este acum 
sub administrarea grecilor care nu mai recunosc faptul că arhimandritul Irinarh 
Rosseti a construit această mănăstire. Există doar o singură piatră undeva 
aruncată în partea dreaptă a bisericii, unde scrie în câteva limbi, mai puţin 
română, că aici s-a nevoit arhimandritul Irinarh Rosseti", ne explică părintele 
Cătălin Niculescu, directorul Centrului de pelerinaj "Sfântul apostol Pavel" al 
Patriahiei Române, în drumul nostru spre Tabor. 


Cuviosul părinte Irinarh a fost iubit, prețuit şi recunoscut drept mare duhovnic 
încă din timpul vieţii. Locuitorii din împrejurimi urcau adesea muntele pentru a- 
i cere sfat, sau rugăciune şi spovedanie. Datorită darului de a vindeca cu care 
fusese înzestrat, oamenii aveau mare evlavie la călugărul născut prin părțile 
Focşaniului, într-o familie de dregători moldoveni. 


Bucuria sufletului 


Părintele citeşte pasajul evanghelic care vorbeşte despre minunea Schimbării la 
Faţă, apoi fiecare credincios trece pe la fiecare icoană închinându-se cu evlavie. 


În biserica ortodoxă de pe Tabor, credincioşii se roagă la o icoană a Maicii 
Domnului făcătoare de minuni, copie a celei de la Mănăstirea Iviru din Muntele 
Athos. "Un creştin care mergea la Constantinopol a luat această icoană şi a vrut 
să vină s-o dăruiască la Locurile Sfinte, dar din pricina faptului că s-a îmbol- 
năvit n-a mai putut să vină cu ea, şi atunci a luat o sticlă, a făcut sul icoana, a 
introdus-o în sticlă, împreună cu două - trei lumânări, şi le-a aruncat în mare. 
După un timp, marea a adus această sticlă în jurul portului Haifa, a fost găsită şi 
adusă aici pe Muntele Tabor. Foarte mulţi oameni s-au tămăduit rugându-se în 
faţa icoanei numite Tama", mai spune părintele Niculescu. 


La înălțimile Taborului, emoția i-a cuprins pe toți pelerinii, sporită şi de liniştea 
profundă tulburată doar de rafalele ample ale vântului răcoros. 


Vizita la biserica de pe munte a adus atâta bucurie în inima fiecăruia, încât o 
doamnă ne-a mărturisit: "Sunt foarte emoţionată, până la lacrimi. Nu mai pot să 
vorbesc... Tot pelerinajul a fost... aşa, ca un vis din care nu aş vrea să mă mai 
trezesc... Deosebit! Nu mi-am imaginat niciodată că o să reuşesc să păşesc pe 
urmele Mântuitorului. Sper să mă ajute în continuare... Sper să mă încarce 
duhovniceşte, să pot continua drumul şi să pot duce crucea mai departe”. 


"Mi-a plăcut tot... şi vorbesc în special de bucuria sufletului... mie, de 
exemplu, îmi tremurau picioarele la icoana Maicii Domnului", ne împărtăşeşte 
emoția ei o tânără din Bucureşti, în timp ce o altă doamnă recunoaşte că pe 
Tabor a cuprins-o o stare pe care "nu pot s-o descriu în cuvinte, o emoție 
extraordinară pe care nu am mai încercat-o altă dată”. 


Pr. Ciprian Florin Apetrei - Lumina de pe Tabor 


pa 


& himbarea ja; Fata ţa? Domnului 


Sfântul evanghelist Matei spune în relatarea sa despre Schimbarea la Faţă a 
Domnului: „şi a strălucit faţa Lui ca soarele” (Matei 17, 2). 


Sfântul loan Gură de Aur atrage atenţia că la Schimbarea la Faţă, 


evanghelistul spune că faţa lui Hristos a strălucit ca soarele, pentru că nu 
există nici o altă imagine care să exprime strălucirea Feţei lui Hristos din acel 
momen. 


Lumina sensibilă, deşi este creată, este unica realitate de pe pământ care poate 
să sugereze slava şi strălucirea dumnezeirii. Chipul lui Hristos a strălucit ca 
soarele şi veşmintele Lui au devenit albe ca lumina, pentru că astfel poate omul 
să înţeleagă slava dumnezeirii. Nu există nici o altă realitate de pe pământ care 
să poată sugera acest lucru. 


Această lumină pe care au văzut-o ucenicii la Schimbarea la Faţă a Domnului 
nu era o realitate creată, ci lumina dumnezeirii. Lumina de pe Muntele Tabor 
era slava dumnezeirii. Lumina lui Dumnezeu este dinainte de veci, atemporală, 
dar pe Tabor, prin negrăita dragoste de oameni a lui Dumnezeu, ea a fost 
descrisă în Trupul uman al Domnului lisus Hristos „ca pe un disc solar”. 


Schimbarea la Faţă a lui Hristos a avut loc în timpul zilei, aşa încât ucenicii au 
văzut doi sori, soarele sensibil şi pe cel înţelegător. 


Într-un tropar al său, Sfântul loan Damaschin scrie: „Ascun-su-s-a de razele 


dumnezeirii soarele cel simţitor, dacă Te-a văzut pe Tine schimbat la Faţă pe 
Muntele Taborului, lisuse al meu”. Adică, soarele sensibil s-a ascuns şi a 
dispărut în faţa razelor dumnezeirii lui Hristos. 


Sfântul Isaac Sirul spune că ucenicii pe Tabor vedeau doi sori, „unul pe cer, 
după obicei, şi unul împotriva obiceiului”. 


Chipul Domnului a strălucit ca soarele, dar în acelaşi timp a strălucit şi mai 
presus de soare, ceea ce înseamnă că a strălucit mai presus de orice cuvânt şi de 
orice înţelegere, în chip de negrăit. Strălucirea lui Hristos pe Tabor este arătare 
în chip de negrăit a slavei lui Dumnezeu. 


Părinţii duhovniceşti arată că, la fel ca ucenicii pe Tabor, oamenii înduhovniciţi 
ajung prin rugăciune şi asceză să vadă lumina taborică a Schimbării la Faţă a 
Domnului -lisus Hristos şi să aibă bucuria apostolilor la vederea ei. 


Pr. Ciprian Florin Apetrei - Theologica - Schimbarea la faţă a Domnului 


Tiie  TRANHSFIGURATIOH 


SI. PROPHEŢ 
SLIJAN 


Biserica Ortodoxă sărbătoreşte marţi Schimbarea la faţă a Domnului. În acea- 
stă zi este dezlegare la peşte. 


Părintele profesor Ene Branişte spune că această sărbătoare este menţionată în 
documente în prima jumătate a secolului al S-lea, iar la început a fost ani- 
versarea anuală a sfințirii bisericii zidite de Sfânta Împărăteasă Elena pe Mun- 
tele Tabor, secolul al 4-lea. El arată că această sărbătoare s-a generalizat în 
Răsărit până în secolul al 8-lea. 


Despre Schimbarea la Faţă a Domnului aflăm din Sfânta Scriptură a Noului 
Testament, de la Sfinţii evanghelişti Matei (17, 1-9), Marcu (9, 2-9) şi Luca (9, 
28-36) şi din a doua Epistolă Sobornicească a Sfântului apostol Petru (1, 16-18). 


În timpul Schimbării la Faţă a Mântuitorului nostru lisus Hristos pe Muntele 
Tabor, lumina necreată a prezenţei lui Dumnezeu a revelat celor trei ucenici, 
care Îi erau cei mai apropiaţi, Petru, Ioan şi Iacov, firea dumnezeiască a lui Iisus 
Hristos. Ei au putut, prin harul lui Dumnezeu, să vadă această lumină. 


Aşa cum la Botezul lui Hristos S-a revelat Sfânta Treime, la fel şi la Schimbarea 
Lui la Faţă de pe Tabor Se revelează Dumnezeul Treimic. A doua Persoană a 
Sfintei Treimi - care S-a întrupat - a strălucit înaintea ucenicilor şi a arătat slava 
dumnezeirii Sale. Tatăl a adeverit că Acesta este Fiul Său cel iubit, iar Duhul 


Sfânt era norul luminos care i-a umbrit pe ucenici. Dumnezeul Treimic este 
Lumină, pentru că Lumina este strălucirea dumnezeirii, vederea harului Sfintei 
Treimi. 


În troparele Bisericii se cântă: „Lumină este Tatăl, Lumină este Cuvântul, Lumi- 
nă şi Duhul Sfânt”. Chipul lui Hristos a strălucit ca soarele, glasul Tatălui a fost 
vedere puternică a luminii, iar norul, care era prezența Duhului Sfânt, era, de 
asemenea, luminos. 


Sinteza sărbătorii Schimbarea la Faţă a Domnului o face troparul praznicului: 
Schimba-tu-Te-ai la Faţă în munte, Hristoase Dumnezeule, arătând ucenicilor 
Tăi Slava Ta, pe cât li se putea. Strălucească şi nouă, păcătoşilor, lumina Ta cea 
pururea fiitoare, pentru rugăciunile Născătoarei de Dumnezeu, Dătătorule de 
lumină, slavă Ţie! 


Pr. Ciprian Florin Apetrei - Schimbarea la faţă a Domnului, arătarea 
Sfintei Treimi 


Biserica Ortodoxă sărbătoreşte la 6 august Schimbarea minunată la Faţă a 
Domnului nostru lisus Hristos, în Muntele Taborului, în fața ucenicilor Săi, 
Petru, loan şi Iacov, după cum aflăm din Sfânta Scriptură a Noului Testament, 
de la Sfinţii evanghelişti Matei (17, 1-9), Marcu (9, 2-9) şi Luca (9, 28-36) şi 
din a doua Epistolă Sobornicească a Sfântului apostol Petru (1, 16-18). 


Părintele profesor dr. Ene Branişte spune că această sărbătoare este menţionată 


în documente în prima jumătate a secolului al V-lea, iar la început a fost 
aniversarea anuală a sfințirii bisericii zidite de Sfânta Împărăteasă Elena pe 
Muntele Tabor, secolul al IV-lea. El arată că această sărbătoare s-a generalizat 
în Răsărit până în secolul al VIII-lea. 


Despre timpul Schimbări la Faţă a Domnului, IPS Părinte lerotheos Vlachos, 
mitropolit de Nafpaktos şi Sfântul Vlasie, spune că: „Schimbarea la Faţă a lui 
Hristos, pe Muntele Taborului, a avut loc cu puțin timp înainte de Patima Lui, şi 
anume cu 40 de zile înainte ca Hristos să pătimească şi să fie răstignit. De 
altfel, scopul Schimbării la Faţă a lui Hristos a fost acela de a-i întări pe 
ucenici în credința că EI este Fiul lui Dumnezeu, pentru a nu fi zdruncinaţi de 
cele câte aveau să vadă în zilele următoare. În troparele Bisericii se vădeşte 
acest adevăr. Într-unul dintre ele psalmodiem: «Mai înainte de cinstita Crucea 
Ta şi de Patimă, luând pe cei mai aleşi dintre sfinţiţii ucenici, Stăpâne, în 
Muntele Taborului Te-ai suit...» Și în Condacul praznicului se spune: «Dacă Te 
vor vedea răstignit, au să cunoască Patima cea de bunăvoie şi lumii să propo- 
văduiască că Tu eşti cu adevărat raza Tatălui». Sărbătorirea pe data de 6 
august nu este întâmplătoare, pentru că precedă cu 40 de zile sărbătoarea 
Înălţării Sfintei Cruci (14 septembrie), care este socotită la fel ca Vinerea 
mare”. 


În timpul Schimbării la Faţă a Mântuitorului nostru lisus Hristos pe Muntele 
Tabor, lumina necreată a prezenţei lui Dumnezeu a revelat celor trei ucenici, 
care Îi erau cei mai apropiaţi, firea dumnezeiască a lui Iisus Hristos. Ei au putut, 
prin harul lui Dumnezeu, să vadă această lumină. În troparul ortodox de la 
sărbătoarea Schimbării la Faţă se spune despre ucenici că au experiat această 
lumină „pe cât li se putea”. 


„Lumină este Tatăl, Lumină este Cuvântul, Lumină şi Duhul Sfânt” 


Aşa cum la Botezul lui Hristos S-a revelat Sfânta Treime, la fel şi la Schimbarea 
Lui la Faţă de pe Tabor se revelează Dumnezeul Treimic. A doua Persoană a 
Sfintei Treimi - care S-a întrupat - a strălucit înaintea ucenicilor şi a arătat slava 
dumnezeirii Sale. Tatăl a adeverit că Acesta este Fiul Său cel iubit, iar Duhul 
Sfânt era norul luminos care i-a umbrit pe ucenici. Dumnezeul Treimic este 
Lumină, pentru că Lumina este strălucirea dumnezeirii, vederea harului Sfintei 
Treimi. 


În troparele Bisericii se cântă: „Lumină este Tatăl, Lumină este Cuvântul, 
Lumină şi Duhul Sfânt”. Chipul lui Hristos a strălucit ca soarele, glasul Tatălui 
a fost vedere puternică a luminii, iar norul, care era prezenţa Duhului Sfânt, era, 


de asemenea, luminos. De aceea, aşa cum spune Sfântul Grigorie Palama, 
tocmai în acel moment ucenicii nu au mai putut rezista şi au căzut cu faţa la 
pământ. 


În punctul culminant al vederii lui Dumnezeu s-a auzit glasul Tatălui: „Acesta 
este Fiul Meu cel iubit întru care am binevoit” (Matei 17, 5). 


Sfântul loan Gură de Aur spune că aici Tatăl Îşi arată marea Sa dragoste către 
Fiul Său după fire, Cel Unul-Născut. Dragostea Tatălui este triplă, mai întâi 
pentru că Hristos este Fiul Său, şi orice părinte îşi iubeşte fiul, în al doilea rând, 
pentru că Fiul este iubit şi, în al treilea rând, pentru că a binevoit întru El. Glasul 
Tatălui vine din norul luminos, lucru care arată deoființimea Tatălui cu Duhul 
Sfânt şi, desigur, deoființimea celor trei ipostasuri dumnezeieşti. 


Prea fericitul părinte patriarh Daniel arată că „Evanghelia sărbătorii Schimbării 
la Faţă a Domnului are mai multe înţelesuri teologice adânci despre taina 
mântuirii noastre, taina Bisericii şi taina iubirii lui Dumnezeu pentru oameni. 


— Prima semnificaţie duhovnicească a acestui praznic împărătesc constă în 
arătarea slavei Învierii Domnului lisus Hristos înainte de pătimirile şi 
moartea pe cruce, pentru a le arăta ucenicilor că Cel care va suferi pe 
cruce este Domnul slavei şi că EI face aceasta din iubire pentru oameni. 

= A doua semnificaţie a sărbătorii este arătarea slavei Preasfintei Treimi, 
prin norul luminos care era o mărturie a prezenței Duhului Sfânt și prin 
glasul Tatălui Ceresc care mărturisea despre lisus. 

= A treia semnificaţie duhovnicească a Schimbării la Faţă a Domnului este 
arătarea slavei celei de-a doua veniri a Sa la sfârșitul veacurilor, motiv 
pentru care Biserica a rânduit această sărbătoare în ultima lună a anului 
bisericesc. 

=> A patra semnificație duhovnicească este că slava necreată este slava 
harului Preasfintei Treimi care se împărtășește tuturor celor care vor 
crede în Hristos. 


Evanghelia, ca şi textele liturgice, ne învaţă că sărbătoarea aceasta este a bu- 
curiei, a luminii, care ne arată viitorul nostru ultim, că omul nu este făcut pentru 
moarte, pentru mormânt, ci pentru viață veşnică. Nu este făcut pentru întuneric, 
ci pentru lumina neapusă din Împărăţia cerurilor”. 


Consemnarea unui eveniment istoric de pe Muntele Tabor 


Sinaxarul sărbătorii din 6 august ne relatează că: „Domnul nostru Iisus Hristos, 
în anul treizeci şi trei al naşterii Sale şi în al treilea an şi cel de pe urmă al 
propovăduirii sale, apropiindu-se spre patima cea de bunăvoie pentru mântuirea 


noastră, S-a dus în laturile Cezareei lui Filip, după cuvintele pe care I] le-a zis 
Petru: «Tu eşti Hristos, Fiul Dumnezeului Celui viu...», şi acolo a început a 
spune ucenicilor Săi că 1 se cade să meargă în Ierusalim, să pătimească mult de 
la bătrâni, de la arhierei şi de la cărturari, şi să fie ucis. (...) Deci, trecând şase 
zile de la ziua aceea în care a grăit aceste cuvinte, Domnul a plecat din latura 
Cezareei lui Filip, în hotarele Galileei şi a venit la Muntele Taborului (...) şi a 
luat numai pe trei din ucenici: pe Petru, pe Iacov şi pe loan, şi S-a suit cu dânşii 
în munte să se roage. Acolo, depărtându-Se puţin de cei trei ucenici la un loc 
înalt, Se ruga; iar cei trei ucenici (...) au adormit. (...) Deci, dormind ei, Hristos 
S-a schimbat la faţă, strălucind cu slava dumnezeirii Sale şi, din porunca Lui, I- 
au stat înainte doi proroci, Moise şi Ilie, care grăiau cu Dânsul despre ieşirea 
Lui care avea să Se săvârşească în Ierusalim. Şi, deşteptându-se apostolii, au 
văzut slava Lui cea negrăită, faţa cea luminoasă ca soarele, hainele Lui albe 
strălucind ca zăpada şi doi bărbaţi stând şi grăind cu dânsul întru slava aceea, şi 
s-au înspăimântat. Şi îndată au cunoscut - Duhul Sfânt descoperindu-le lor - pe 
bărbaţii aceia că erau Moise şi Ilie, şi au înţeles vorba lor pentru patima lui 
Hristos cea de bună voie. Deci stăteau cu cutremur, ascultând cele ce se grăiau 
şi îndulcindu-se de vederea slavei celei dumnezeieşti, pe care au văzut-o pe cât 
putea vederea ochilor trupeşti să îngăduie, pentru că atât le-a arătat lor Domnul, 
cât firea omenească să nu se lipsească de vederea ochilor şi de viaţă.(...) Şi 
dorind să se îndulcească neîncetat de acea slavă a lui Hristos şi de vederea 
sfinților proroci, Petru a luat îndrăzneală şi a zis: «Doamne, bine este nouă să 
fim aici şi să facem trei colibe: una Ţie, una lui Moise şi una lui Ilie». Aceasta 
grăind-o Petru, norul luminos care a pus înaintea lui Hristos pe amândoi 
prorocii, şi iarăşi, prin voia Lui cea dumnezeiască, urma să-i ia pe dânşii şi să-i 
ducă pe fiecare la locul său, acela a umbrit pe apostoli, înconjurând vârful 
muntelui. Atunci apostolii mai mult s-au temut, când, apropiindu-se de Hristos, 
au intrat în nor, şi întru acel ceas s-a auzit glas din nor, zicând: Acesta este Fiul 
Meu cel iubit întru care am binevoit, pe Acesta să-L ascultați! Un glas ca acesta 
venind de sus, de spaima aceea mare n-a mai rămas putere în apostoli, pentru că 
s-au temut foarte şi au căzut cu feţele la pământ. Şi căzând ei, slava Domnului s- 
a luat de la vederea lor şi prorocii au fost duşi la locurile lor; iar Domnul, 
apropiindu-Se, S-a atins de ucenicii care zăceau la pământ, zicându-le: Sculaţi- 
vă şi nu vă temeţi! Şi ridicându-şi ochii - ucenicii, nu au văzut pe nimeni decât 
numai pe lisus Hristos - singur.” 


Pr. Ciprian Florin Apetrei - „Schimbatu-Te-ai la faţă...” 


Biserica Ortodoxă Română sărbătoreşte mâine Schimbarea la Faţă, când este 
dezlegare la peşte. Sinteza acestei sărbători o face troparul praznicului: 
„Schimba-tu-Te-ai la Faţă în munte, Hristoase Dumnezeule, arătând ucenicilor 
Tăi Slava Ta, pe cât li se putea. Strălucească şi nouă, păcătoşilor, lumina Ta cea 
pururea fiitoare, pentru rugăciunile Născătoarei de Dumnezeu, Dătătorule de lu- 
mină, slavă Ţie!” 


Părintele profesor Ene Branişte spune că această sărbătoare este menţionată în 
documente în prima jumătate a secolului al S-lea, iar la început a fost ani- 
versarea anuală a sfințirii bisericii zidite de Sfânta împărăteasă Elena pe Mun- 
tele Tabor, secolul al 4-lea. El arată că această sărbătoare s-a generalizat în 
Răsărit până în secolul al 8-lea. 


Despre Schimbarea la Faţă a Domnului aflăm din Sfânta Scriptură a Noului 
Testament, de la Sfinţii evanghelişti Matei (17, 1-9), Marcu (9, 2-9) şi Luca (9, 
28-36) şi din a doua Epistolă Sobornicească a Sfântului apostol Petru (1, 16-18). 


Sfânta Scriptură a Noului Testament relatează că Domnul nostru lisus Hristos, 
împreună cu cei trei ucenici, apostolii Petru, Iacov şi loan, au mers pe Muntele 
Tabor, unde, în timp ce ÎL priveau, Mântuitorul S-a schimbat la faţă înaintea lor. 
Și veşmintele Lui s-au făcut strălucitoare, albe foarte, ca zăpada, cum nu poate 
înălbi aşa pe pământ înălbitorul (cf. Marcu 9, 2-3). 


În timpul Schimbării la Faţă au venit Ilie şi Moise şi au vorbit cu EI despre sfâr- 
şitul Lui, pe care avea să-l împlinească în Ierusalim (cf. Luca 9, 31). Ucenicii au 
fost uimiţi și înspăimântați. 


Acest eveniment biblic dezvăluie divinitatea lui lisus Hristos, înainte de Sfintele 
Sale Pătimiri, astfel încât ucenicii să înţeleagă că EI este cu adevărat Fiul lui 
Dumnezeu, mai ales că acum Dumnezeu Tatăl proclamă acest adevăr: „Și, pe 
când vorbea el acestea, s-a făcut un nor şi i-a umbrit; şi ei s-au spăimântat 
când au intrat în nor. Şi glas s-a făcut din nor, zicând: Acesta este Fiul Meu 
cel ales, de acesta să ascultați!” (Luca 9, 34-35). 


La Schimbarea la Faţă a Mântuitorului nostru lisus Hristos pe Muntele Tabor, 
lumina necreată a prezenţei lui Dumnezeu a revelat celor trei ucenici, care Îi 
erau cei mai apropiaţi, Petru, loan şi lacov, firea dumnezeiască a lui lisus 
Hristos. Ei au putut, prin harul lui Dumnezeu, să vadă această lumină. 


Aşa cum la Botezul lui Hristos S-a revelat Sfânta Treime, la fel şi la Schimbarea 
Lui la Faţă de pe Tabor Se revelează Dumnezeul Treimic. A doua Persoană a 
Sfintei Treimi - care S-a întrupat - a strălucit înaintea ucenicilor şi a arătat slava 
dumnezeirii Sale. Tatăl a adeverit că Acesta este Fiul Său cel iubit, iar Duhul 
Sfânt era norul luminos care i-a umbrit pe ucenici. Dumnezeul Treimic este Lu- 
mină, pentru că Lumina este strălucirea dumnezeirii, vederea harului Sfintei 
Treimi. 


În troparele Bisericii se cântă: „Lumină este Tatăl, Lumină este Cuvântul, Lu- 
mină şi Duhul Sfânt”. Chipul lui Hristos a strălucit ca soarele, glasul Tatălui a 
fost vedere puternică a luminii, iar norul, care era prezența Duhului Sfânt, era, 
de asemenea, luminos. 


Pr. Ciprian Florin Apetrei - Experienţa luminii taborice în viaţa părinţilor 
duhovnicești 


Joi, 6 august, sărbătorim Schimbarea la Faţă a Domnului nostru lisus Hristos. 
Acest praznic împărătesc ne aminteşte de minunea de pe Muntele Tabor. 
Sinteza sărbătorii ne este dată de condacul zilei, unde ni se spune: „În munte Te- 
ai schimbat la Faţă şi pe cât au putut ucenicii Tăi au văzut Slava Ta, Hristoase 
Dumnezeule, pentru ca, atunci când Te vor vedea Răstignit, să înţeleagă patima 
Ta cea de bunăvoie şi să propovăduiască lumii că Tu eşti cu adevărat Raza Ta- 
tălui”. 


Acest eveniment biblic a avut loc pe Muntele 'Tabor din Galileea, în prezenţa 
Sfinților apostoli Petru, Iacov şi loan, de faţă fiind şi Moise şi Ilie, după cum 
aflăm din Sfintele Evanghelii: Matei 17, 1-9, Marcu 9, 2-9 şi Luca 9, 28-36 şi 
din a doua Epistolă Sobornicească a Sfântului apostol Petru 1, 16-18. Din aceste 
texte biblice aflăm că Domnul îi ia pe Sfinţii apostoli Petru, Iacov şi loan şi urcă 
pe Muntele Tabor să Se roage. 


Sfânta Evanghelie ne spune: „Și după şase zile a luat lisus cu Sine pe Petru şi 
pe Iacov şi pe loan şi i-a dus într-un munte înalt, de o parte, pe ei singuri, şi 
S-a schimbat la faţă înaintea lor. Și veşmintele Lui s-au făcut strălucitoare, 
albe foarte, ca zăpada, cum nu poate înălbi aşa pe pământ înălbitorul” 
(Marcu 9, 2-3). 


În mijlocul acestei slăvite privelişti se arătară - alături de Domnul - Moise şi 
Ilie, doi mari profeţi din Vechiul Testament, şi vorbesc cu EI despre ce urma să 
se întâmple cu Domnul la Ierusalim: „Și iată doi bărbaţi vorbeau cu El, care 
erau Moise şi Ilie, şi care, arătându-se întru slavă, vorbeau despre sfârşitul 
Lui, pe care avea să-l împlinească în Ierusalim ” (Luca 9, 30-31). 


Marcat de bucuria luminii taborice a Schimbării la Faţă a Domnului, Sfântul 
apostol Petru îşi exprimă dorinţa de a rămâne veşnic în bucuria acestei lumini: 
„Învăţătorule, bine este ca noi Să fim aici şi Să facem trei colibe: una Ţie, una 
lui Moise şi una lui Ilie, neştiind ce spune” (Luca 9, 33). 


Iar Sfântul evanghelist Luca continuă relatarea acestei minuni a vederii lui Hr- 
istos în slava Sa dumnezeiască „pe cât li se putea ucenicilor”, spunând: „Și, pe 
când vorbea el acestea, s-a făcut un nor şi i-a umbrit; şi ei s-au spăimântat 
când au intrat în nor. Şi glas s-a făcut din nor, zicând: Acesta este Fiul Meu 
cel ales, de acesta să ascultați! Și când a trecut glasul, S-a aflat lisus singur. 
Şi ei au tăcut şi nimănui n-au spus nimic, în zilele acelea, din cele ce 
văzuseră ” (Luca 9, 34-36). 


Sfântul evanghelist Matei spune în relatarea sa despre Schimbarea la Faţă a 
Domnului: „şi a strălucit faţa Lui ca soarele” (Matei 17, 2). Sfântul loan Gură 
de Aur atrage atenţia că la Schimbarea la Faţă, evanghelistul spune că faţa lui 
Hristos a strălucit ca soarele, pentru că nu există nici o altă imagine care să 
exprime strălucirea Feţei lui Hristos din acel moment. 


Această lumină pe care au văzut-o ucenicii la Schimbarea la Faţă a Domnului 
nu era o realitate creată, ci lumina dumnezeirii. Lumina de pe Muntele Tabor 
era slava dumnezeirii. Lumina lui Dumnezeu este dinainte de veci, atemporală, 
dar pe Tabor, prin negrăita dragoste de oameni a lui Dumnezeu, ea a fost de- 
scrisă în Trupul uman al Domnului lisus Hristos „ca pe un disc solar”. 


Schimbarea la Faţă a avut loc în timpul zilei, aşa încât ucenicii au văzut doi sori, 
soarele sensibil şi pe cel înţelegător. 


Într-un tropar Sfântul loan Damaschin scrie: „Ascunsu-s-a de razele dumne- 


zeirii soarele cel simţitor, dacă Te-a văzut pe Tine schimbat la Faţă pe 
Muntele Taborului, lisuse al meu”. Adică, soarele sensibil s-a ascuns şi a 
dispărut în faţa razelor dumnezeirii lui Hristos. 


Sfântul Isaac Sirul spune că ucenicii pe Tabor vedeau doi sori, „unul pe cer, 
după obicei, şi unul împotriva obiceiului”. 


Chipul Domnului a strălucit ca soarele, dar în acelaşi timp a strălucit şi mai 
presus de soare, ceea ce înseamnă că a strălucit mai presus de orice cuvânt şi de 
orice înţelegere, în chip de negrăit. Strălucirea lui Hristos pe Tabor este arătare 
în chip de negrăit a slavei lui Dumnezeu. 


Părinţii duhovniceşti arată că, la fel ca ucenicii pe Tabor, oamenii înduhovniciţi 
ajung prin rugăciune şi asceză să vadă lumina taborică a Schimbări la Faţă a 
Domnului lisus Hristos şi să aibă bucuria apostolilor la vederea ei. 


Priveghere de toată noaptea pe vârful Aton 


Pe vârful Aton al Muntelui Athos, în fiecare an de sărbătoarea Schimbării la 
Faţă, după calendarul iulian, se face priveghere de toată noaptea. 


Arhimandritul Emilianos Simonopetritul, vorbind despre însemnătatea sărbătorii 
de astăzi în viața monabhiilor de pe Muntele Athos, ne spune: „De secole, în 
fiecare an, în ajunul praznicului Schimbării la Faţă, mai mulți monahi pleacă 
de la Marea Lavră cu animale de povară încărcate cu provizii, învelitori, 
veșminte, vase și cărți liturgice şi urcă către Muntele cel Sfânt al Atonului, care 
se află la 2.033 metri, deasupra norilor, unde se găsește un mic paraclis al 
Schimbării la Faţă a Domnului. Acolo, în ziua următoare, vor face priveghere 
mare de toată noaptea, așa cum se face la toate mănăstirile de la Sfântul 
Munte”. 


Pe Vârful Atonului, „în secolul al X-lea, în ziua Schimbări la Faţă, ctitorul 
Mănăstirii Iviron, cuviosul Eftimie, a văzut lumina lui Dumnezeu strălucind în 
chip de foc în timp ce liturghisea. 


(...) Patru secole mai târziu, Maica Domnului i s-a arătat Sfântului Maxim 
Kavsokalivitul, într-o aură de lumină și de miresme dumnezeieşti, ținând în bra- 
țele sale pe Domnul, l-a binecuvântat pe cuvios umplându-l de dumnezeiască 
bucurie”. 


Despre nevoinţa sihaştrilor în lumina Schimbării la Faţă a Domnului de pe 
Aton, părintele Emilianos Simonopetritul ne relatează: „Există, de asemenea, o 
istorie conform căreia şapte asceţi viețuiesc pe vârful muntelui, goi, neştiuți de 
nimeni, ducând astfel, mai departe, de-a lungul secolelor, din generație în gene- 
raţie, tradiţia tainică a ascezei şi a teoriei, a vederii lui Dumnezeu”. 


Tot el ne spune că Athosul „se indentifică cu Taborul şi cu fiecare munte al lui 
Dumnezeu”, acolo unde EI S-a descoperit oamenilor. Pentru aceștia, Atonul este 
şi muntele Sion, şi muntele Sinai, și muntele Carmel, muntele Măslinilor, dar şi 
muntele Golgotei. Este asemănător tuturor „munţilor sfinți” unde Domnul „lo- 
cuieşte întru sfinții săi” (Psalm 150, 1) şi în „dumnezeiască adunare” (Psalm 
81,1) (...). Athosul se identifică cu toţi aceşti munţi care au devenit Tabor, pen- 
tru monahii din toate veacurile care „se strămută acolo asemenea păsărilor” 
(Psalm 10, 1). 


Părintele Petroniu Tănase, vorbind despre cum a trăit prima sărbătoare a Schim- 
bării la Faţă pe Aton, mărturiseşte: „Nu pot să nu pomenesc simţirile alese pe 
care m-am învrednicit şi eu nevrednicul să le trăiesc la prima sărbătoare a 
Athosului, la care luam parte. Era în ajunul Schimbării la Faţă a Domnului, zi 
frumoasă, senină şi liniştită. Ajunsesem în vârful muntelui către seară. (...) 
Priveliştea era de o măreție negrăită. Parcă eram înconjurați de revărsarea de 
lumină din Lumina cea neinserată, din lumina de la Schimbarea Domnului la 
Faţă. Athosul se preschimbase în Tabor. A răsărit apoi luna, învăluind muntele 
cu lumina ei tainică; în faţa bisericuţei din vârful muntelui s-a aprins un foc 
mare şi a început privegherea. Bisericuța era aproape plină de monahi şi 
pelerini care veniseră la prăznuire, între care se aflau şi câțiva dintre cântăreții 
buni ai Athosului. (...) Privegherea nu ştiu când a trecut şi afară a început să se 
lumi-neze. Cei doi aştri îşi schimbaseră locurile. Luna se pregătea să se 
ascundă în mare, iar soarele cu raze de foc îşi anunţa sosirea, împletind încă o 
dată cu razele lor cununa de lumină de deasupra Athosului. Ceţuri fugare se 
strecurau prin văi spre vârful muntelui, învăluindu-l cu nori auriți din razele 
soarelui ce răsărea, ca norul de lumină de pe Tabor. Noi ne găseam deasupra 
lor. Ne-am coborât spre Panaghia, plini de bucuria tainică a prăznuirii. Dar 
acordurile dumnezeieştii cântări tot se mai auzeau, ca nişte ecouri din lumea de 
taină a altui veac”. 


Pr. Ciprian Florin Apetrei - „Schimbatu-Te-ai la faţă în munte, Hristoase, 
Dumnezeule...” 


Cuvintele din titlul articolului de față sunt primele din troparul sărbătorii de 
astăzi, Schimbarea la faţă a Domnului. 


Acest tropar este o sinteză dogmatică a sensurilor teologice ale acestui praznic 
împărătesc. „Schimbatu-Te-ai la Ffaţă în munte, Hristoase, Dumnezeule, 
arătând ucenicilor Tăi slava Ta, pe cât li se putea. Strălucească şi nouă, păcăto- 
şilor, lumina Ta cea pururea fiitoare, pentru rugăciunile Născătoarei de Dumne- 
zeu, Dătătorule de lumină, slavă Ţie.” 


Din acest tropar înţelegem că pe Tabor cei trei ucenici ai Domnului au avut bu- 
curia de a vedea slava lui Hristos, Fiul lui Dumnezeu, pe cât au putut ei ca 
oameni în trup să înţeleagă şi să perceapă. Această vedere minunată a luminii 
taborice în care S-a schimbat la faţă Hristos Domnul au căutat-o toți isihaştii din 
istoria Ortodoxiei şi au găsit-o prin asceză şi rugăciune. La vederea acestei 
lumini suntem şi noi chemaţi, mai ales că în finalul troparului acestei zile de săr- 
bătoare ne rugăm ca lumina lui Hristos „cea pururea fiitoare” să ne „strălu- 
cească şi nouă, păcătoşilor”. 


Părinţii Bisericii au stabilit serbarea Schimbării la Ffaţă a Domnului în ziua a 
şasea a ultimei luni din anul bisericesc, pentru a ne arăta că omul care a fost 


creat de Dumnezeu în ziua a şasea a creației este chemat să ajungă la bucuria 
Raiului şi la întâlnirea cu Dumnezeu în lumina cea neînserată a Împărăției Sale 
nepieritoare. Această bucurie a Raiului o poate pregusta omul din lumea aceasta 
prin trăire isihastă. 


Sărbătoarea are un conţinut eshatologic prin care omul este focalizat spre scopul 
existenţei sale, mântuirea. Pentru omul credincios, sfârşitul său şi sfârşitul lumii 
nu sunt privite cu frică, ci cu nădejdea vieţii veşnice pentru care s-a pegătit, 
deoarece scopul existenţei sale este să ajungă să se bucure cu sfinţii de „lumina 
pururea fiitoare” din Împărăţia lui Dumnezeu, de care s-au învrednicit „pe cât li 
se putea” Sfinţii apostoli Petru, lacov şi loan la Schimbarea la faţă a Domnului. 


Din paginile Sfintei Scripturi a Noului Testament ştim că la o săptămână după 
ce, „în părțile Cezareei lui Filip” (Matei 16, 13), Sfântul apostol Petru, în nu- 
mele tuturor ucenicilor Domnului, a mărturisit că lisus din Nazaretul Galileei 
este „Hristosul, Fiul lui Dumnezeu Celui viu” (Matei 16, 16), iar Mântuitorul a 
vestit pentru prima dată „că El trebuie să meargă la Ierusalim şi să pătimească 
multe de la bătrâni şi de la arhierei şi de la cărturari şi să fie ucis, şi a treia zi să 
învieze” (Matei 16, 21); Hristos Domnul i-a luat „cu Sine pe Petru şi pe Iacov şi 
pe loan, fratele lui, şi i-a dus într-un munte înalt, de o parte. Şi S-a schimbat la 
faţă -înaintea lor şi a strălucit fața Lui ca soarele, iar veşmintele Lui s-au făcut 
albe ca lumina” (Matei 17, 1-2). După relatarea Sfântului evanghelist Luca, 
Domnul S-a schimbat la faţă „pe când se ruga” (Luca 9, 29). De aici şi modelul 
pentru isihaşti ca prin rugăciune neîncetată să ajungă la vederea luminii 
Schimbării la faţă a Domnului. 


În „Muntele înalt”, Taborul, Mântuitorul, imediat după schimbarea Sa la faţă, 
stă de vorbă cu Moisie şi Ilie, „care, arătându-se întru slavă, vorbeau despre 
sfârşitul Lui, pe care avea să-L împlinească în Ierusalim” (Luca 9, 31). Prin 
acest dialog minunat se împlineşte aşteptarea mesianică a profeților Vechiului 
Testament. Moise şi Ilie reprezintă aşteptarea mesianică a poporului ales. Pe 
Tabor vin Moise şi Ilie, exponenţii de vază ai Vechiului Legământ, pentru a 
vorbi cu Hristos despre împlinirea aşteptării mesianice prin jertfa Lui de la 
Ierusalim. 


Prezenţa lor pe Tabor mărturiseşte că în lisus Hristos se împlinesc toate profe- 
țile mesianice. Pentru cei trei apostoli, prezenţa lui Moisie şi Ilie la minunea 
schimbării la față a Domnului este o confirmare că Iisus Hristos este Fiul lui 
Dumnezeu. 


Pentru orice iudeu din epoca Mântuitorului, Moise şi Ilie erau personajele cele 
mai importante din istoria religioasă iudaică, oameni bine plăcuţi înainte lui 
Dumnezeu, care s-au învrednicit să-L vadă pe Domnul Savaot. Moise în rugul 


aprins care nu se mistuia (Ieşirea 3), iar Ilie în adiere de vânt (III Regi 19, 11- 
12). Deci, cei care s-au învrednicit să-L vadă pe Domnul vin acum să-L vadă pe 
Fiul lui Dumnezeu întrupat care S-a schimbat la faţă, pentru a arăta ucenicilor 
slava Sa „pe cât li se putea”. Ei vin să vorbească cu Domnul pe Muntele Tabor 
la fel cum au făcut-o pe Muntele Sinai şi pe Muntele Horeb. Astfel, prin pre- 
zenţa lor, Taborul capătă valoare simbolică ca loc al teofaniilor, la fel ca Sinaiul 
şi Horebul. Pe Tabor, prin vederea slavei lui Hristos se vede împlinirea Legii 
date de Domnul pe Sinai lui Moise şi a tuturor profeţiilor mesianice prin pre- 
zenţa lui Ilie, profetul prin excelenţă, în mentalitatea iudaică. 


Cei trei apostoli sunt impresionați de minunea schimbării la faţă a Domnului şi 
de prezenţa lui Moise şi Ilie. Mai mult, ei sunt plini de bucurie, iar Petru 
mărturiseşte acest lucru prin propunerea care o face Mântuitorului lisus Hristos: 
„Doamne, bine este să fim noi aici; dacă voieşti, voi face aici trei colibe: Ţie 
una, şi lui Moise una, şi lui Ilie una” (Matei 17, 4). Propunerea lui Petru ne duce 
cu gândul şi la modul de a trăi sărbătoarea corturilor de către iudei. El îşi 
exprimă bucuria acestui moment minunat prin construcția a trei corturi, la fel 
cum făceau iudeii la această sărbătoare, exprimând astfel starea sa de fericire 
similar unei zile de sărbătoare. 


Pentru a vedea că minunea de pe Tabor nu este doar un moment de sărbătoare, 
ci este un eveniment teofanic, vine glasul Tatălui care certifică din nou că lisus 
Hristos este Fiul Său: „Iată un nor luminos i-a umbrit pe ei şi iată glas din nor 
zicând: «Acesta este Fiul Meu Cel iubit, în care am binevoit; pe Acesta ascul- 
tați-L> (Matei 17, 5). Norul luminos este semnul văzut al prezenţei lui Dumne- 
zeu Tatăl, iar cuvintele rostite de EI întăresc ceea ce a spus şi la momentul 
epifaniei de la Iordan din urmă cu trei ani, la momentul Botezului Domnului 
(Matei 3, 17). Prin cuvântul Tatălui primim încredințarea că pe lisus Hristos, 
Fiul Său „Cel iubit”, trebuie să-L ascultăm. Urmându-L pe Hristos, suntem pe 
calea către bucuria taborică a luminii Sale „cea pururea fiitoare”, care este feri- 
cirea drepţilor din Împărăţia cerurilor. 


La această fericire suntem chemaţi şi noi astăzi prin această sărbătoare plină de 
bucurie isihastă şi nădejde eshatologică a vieţii veşnice în lumina cea neînserată 
a iubirii Preasfintei Treimi. Pentru aceasta şi noi mărturisim astăzi cântând 
condacul acestei zile de praznic binecuvântat: „În munte Te-ai schimbat la Faţă 
şi pe cât au putut ucenicii Tăi au văzut slava Ta, Hristoase, Dumnezeule, pentru 
ca, atunci când Te vor vedea răstignit, să înţeleagă pătimirea Ta cea de bunăvoie 
şi să propovăduiască lumii că Tu eşti cu adevărat raza Tatălui”. 


Pr. Ciprian Florin Apetrei - Schimbarea la faţă a Domnului în textele 
liturgice 

Biserica Ortodoxă a sărbătorit duminică, 6 august, Schimbarea la față a 
Domnului Dumnezeului şi Mântuitorului nostru lisus Hristos pe Muntele Ta- 
bor. Urmărind firul narativ al textelor liturgice descoperim modul în care 
părinţii Bisericii exprimă teologia hristologică ortodoxă prin intermediul cân- 
tărilor din cadrul slujbelor dedicate acestui praznic împărătesc, fiecare în parte 
reprezentând o adevărată sinteză dogmatică exprimată liturgic. 


Acest praznic este cel mai bine rezumat de troparul său: „Schimbatu-Te-ai la 
faţă în munte, Hristoase Dumnezeule, arătând ucenicilor Tăi slava Ta, pe cât li 
se putea. Strălucească şi nouă, păcătoşilor, lumina Ta cea pururea fiitoare, pen- 
tru rugăciunile Născătoarei de Dumnezeu, Dătătorule de lumină, slavă Ţie”. 


Sinaxarul, pe baza textelor biblice din Noul Testament, ne spune că acest mo- 
ment din istoria răscumpărării neamului omenesc a avut loc „în anul al treizeci 
şi treilea” de la naşterea Domnului nostru lisus Hristos şi „în al treilea an şi cel 
de pe urmă al propovăduirii Sale”. Acelaşi text aghiografic consemnează că, 
„apropiindu-Se de Pătimirea cea de bunăvoie pentru mântuirea noastră”, 
Domnul lisus Hristos merge în „părțile Cezareei lui Filip”, unde apostolul Petru 
mărturiseşte că EI este „Hristosul, Fiul lui Dumnezeu Celui viu” (Matei 16, 16). 


După acest moment, Mântuitorul le vesteşte pentru prima dată apostolilor că 
mege la Ierusalim, și aici o să pătimească multe şi va fi ucis, iar a treia zi va 
învia. La 8 zile după vestirea Sfintelor Sale Pătimiri şi a slăvitei Sale Învieri, 
Hristos Domnul S-a dus în Galileea, pe Muntele Tabor, unde în prezenţa uce- 
nicilor Petru, lacov şi loan „S-a schimbat la faţă, strălucind cu slava dumne- 
zeirii Sale. Atunci au stat înaintea Lui, prin porunca Lui, doi proroci: Moise şi 
Ilie, şi le vorbea despre Pătimirea Lui şi despre ceea ce avea să se săvârşească la 
Ierusalim”. 


Evangheliile ne prezintă lămuritor starea de fericire edenică a apostolului Petru, 
pe care o trăia alături de ceilalţi doi ucenici în momentul în care s-a petrecut mi- 
nunea, dorindu-și să trăiască pentru totdeauna acolo, în bucuria slavei 
dumnezeieşti a lui Hristos de la schimbarea Sa la faţă: „Petru a zis către lisus: 
Învăţătorule, bine este ca noi să fim aici şi să facem trei colibe: una Ție, una lui 
Moise şi una lui Ilie, neştiind ce spune” (Luca 9, 33). Când Petru spune aceste 
cuvinte, Muntele Tabor este învăluit de „un nor luminos” care „i-a umbrit pe 
apostoli” ce „au fost cuprinşi de frică” şi intrând în nor au auzit un glas, zicând: 
„Acesta este Fiul Meu Cel iubit, în care am binevoit; pe Acesta ascultaţi-L” 
(Matei 17, 5). Apostolii, cuprinşi de frică, „au căzut cu feţele la pământ. Atunci 
slava Domnului s-a depărtat de la faţa lor”. Înaintea lor rămâne doar Mântui- 
torul nostru lisus Hristos, care „le-a poruncit să nu spună nimănui nimic despre 
cele întâmplate, până ce nu va pătimi şi nu va învia din morţi”. 


Despre Schimbarea la faţă a Domnului ne vorbeşte şi imnografia liturgică din 
ziua a 6-a a lunii august, cuprinsă în cartea de cult numită Minei, sintetizând 
înţelegerea teologică a acestei sărbători. Urmărind firul narativ al textelor litur- 
gice din această zi, descoperim modul în care părinţii Bisericii exprimă teologia 
hristologică ortodoxă prin intermediul cântărilor din cadrul slujbelor dedicate 
acestui praznic. 


Încă de la începutul Vecerniei mici imnografia ne vorbeşte de arătarea Domnu- 
lui pe Muntele Sinai când a vorbit cu Moise zicând: „Eu sunt Cel ce sunt!” 
Acum, pe Muntele Tabor, Fiul lui Dumnezeu, Hristos Domnul, Se schimbă la 
față, „arătând chipul cel dintâi prin razele luminii”. Mântuitorul îi ia pe cei trei 
ucenici în Muntele Taborului, iar aceştia privesc de departe schimbarea la faţă a 
Domnului, pentru că „nu au putut răbda dumnezeiasca strălucire”. Această stră- 
lucire îi determină pe apostoli să cadă la pământ „cutemuraţi şi, minunându-se 
de puterea” dumnezeirii lui Hristos a cărui „negrăită frumuseţe” este „mai mult 
decât strălucirea soarelui”, îi luminează. 


Prezenţa la Schimbarea la faţă a celor mai importante personalităţi ale mono- 
teismului iudaic, Moise şi Ilie, este un bun prilej pentru imnograf de a teolo- 
ghisi: „Întunericul Legii era urmat de norul luminos al schimbării la faţă, întru 


care ajungând Moise şi Ilie şi fiind învredniciţi de slava cea mai presus de 
lumină, grăiau lui Dumnezeu: Tu eşti Dumnezeul nostru, Împăratul veacurilor!” 
Vorbind cu Moise şi Ilie, „Hristos a arătat că stăpâneşte peste cei vii şi peste cei 
morți şi că EI, Cel ce a grăit de demult prin Lege şi prin proroci, este Dumne- 
zeu”. Îi aduce pe aceşti doi mari proroci pentru a mărturisi „fără împotrivire 
Dumnezeirea Lui: că EI este Raza cea adevărată a Fiinţei părintești, Cel ce stă- 
pâneşti peste cei vii şi peste cei morți”. Tot ei sunt cei care adeveresc Dumne- 
zeirea lui Hristos atunci când Îl văd în nor la schimbarea la față, pentru că 
Moise este „văzătorul de Dumnezeu”, iar Ilie „cel purtat în car de foc şi nears, 
pe cer mergător”. 


Pe Moise şi Ilie, în calitate de martori ai schimbării Sale la faţă, Hristos „i-a fă- 
cut părtaşi la veselie, înainte vestind, prin Cruce, Învierea cea slăvită şi mântui- 
toare”. Ei stând în faţa lui Hristos la schimbarea Lui la faţă arată că „Legea şi 
prorocii ca lui Dumnezeu Îi slujesc”. Lor le descoperă Hristos Taina Crucii, ca 
cei care l-au văzut în timpul Vechiului Testament şi au vestit venirea Lui pentru 
mântuirea neamului omenesc: „Moise, cel ce l-a văzut de demult în foc şi în 
rug, şi Ilie, cel ce s-a înălţat în car de foc”. 


La schimbarea la faţă a Domnului, Moise şi Ilie stau „cu sfinţită cuviinţă” şi văd 
„Chipul dumnezeiscului Ipostas” al Fiului lui Dumnezeu, Mântuitorul nostru 
lisus Hristos, „luminat în părintească slavă”, care „cu lumină şi cu slavă ca şi cu 


o haină Se îmbracă, pentru că, Însuşi fiind Făcătorul luminii, luminează pe cei 
ce cântă: Binecuvântaţi, toate lucrurile Domnului, pe Domnul!” 


Pe Tabor, Hristos „a schimbat firea lui Adam, luminând-o în chip de negrăit, cu 
dumnezeiasca lucrare” şi a arătat „frumuseţea cea dintâi a Chipului care a ridi- 
cat în Sine firea omenească”. Aici, prin schimbarea Sa la Faţă, Mântuitorul face 
ca „firea lui Adam iarăşi să strălucească, mutând-o în slava şi strălucirea 
Dumnezeirii Sale”. Prin Adam am pierdut strălucirea cerească, iar prin Hristos, 
Noul Adam, am redobândit-o: „În Adam îmbrăcându-Te tot, Hristoase, firea cea 
înnegrită de demult schimbând-o, ai luminat-o şi, cu schimbarea chipului Tău, 
al îndumnezeit-o”. 


Sinteza dogmatică exprimată liturgic în slujbele închinate Schimbări la faţă a 
Domnului o regăsim în alcătuirea lui Anatolie de la Vecernie: „Mai înainte 
închipuind Învierea Ta, Hristoase Dumnezeule, ai luat pe cei trei ucenici ai Tăi: 
pe Petru şi pe Iacov şi pe loan, suindu-Te în Tabor. Iar Tu, Mântuitorule, la față 
schimbându-Te, Muntele Taborului cu lumină s-a acoperit, iar ucenicii Tăi, 
Cuvinte, s-au aruncat cu faţa la pământ, neputând suferi a vedea Chipul cel ne- 
văzut. Îngerii slujeau cu frică şi cutremur, cerurile s-au spăimântat, pământul s-a 
cutremurat, văzând pe pământ pe Domnul slavei”. Întreaga creaţie, atât văzută, 


cât şi nevăzută, participă la Schimbarea la față a Domnului şi slăveşte Dumne- 
zeirea lui Hristos, Fiul lui Dumnezeu, care a venit în lume să ne mântuiască. 


Ierom. Calinic Costescu - Natura luminii taborice după textele liturgice ale 
praznicului Schimbării la față 


. 

Sărbătoarea Schimbarea la faţă a Domnului este prin excelență cea care ne arată 
dumnezeirea lui Hristos şi, în același timp, îndumnezeirea noastră prin par- 
ticiparea isihastă la Hristos, Cel ce ni se împărtășește în Sfintele Taine ale Bise- 
ricii. Nici o sărbătoare a Bisericii nu ne arată într-o astfel de măsură dime- 
nsiunea îndumnezeitoare a firii umane prin întruparea Fiului lui Dumnezeu, 
precum ne-o expune acest praznic. 


Sfântul loan Damaschinul, imnograful praznicului Schimbării la față, ne înfă- 
țişează, în întreaga cateheză imnografică, care sunt caracteristicile luminii tabo- 
rice, lumina necreată despre care a teologhisit Sfântul Grigorie Palama cu 
aproape şase decenii mai târziu. 


Sfântul loan Damaschinul vrea să ne transmită că lumina izvorâtă din persoana 
Mântuitorului este singura lumină veşnică, adevărată şi neschimbată care este 
capabilă să ne transforme şi pe noi în fii ai luminii, prin împlinirea voii Celui ce 
este Lumină. Toţi cei care au văzut această lumină au devenit ei lumină. La 
această transformare lăuntrică suntem chemaţi și noi prin intermediul imnogra- 
fiei acestui praznic. 


Natura luminii izvorâte din persoana Mântuitorului este, conform mărturiilor 
existente în textele liturgice, foc fără materie, după cum este prezentat în stihira 
praznicului: „Foc fără materie a fost văzut nearzând materia trupului, precum 
Te-ai arătat...” Este o lumină care nu trebuie confundată cu fiinţa lui Dumnezeu, 
după cum Sfântul Grigorie Palama spune: „Fiinţa lui Dumnezeu nu este acea 
lumină; căci ființa este inaccesibilă şi neîmpărtăşibilă. Înger nu este, căci poartă 
trăsături spăimântătoare”. Însă ea este acest foc al harului Dumnezeiesc ce se 
împărtăşeşte omului care este deschis spre aceasta pentru a-L vedea pe Dumne- 
zeu, este „.... strălucire ce întregeşte puterea minţii de a se depăşi pe sine şi de- 
săvârşeşte unirea cu cele mai înalte şi mai presus de înţelegere. Căci prin ea 
mintea vede pe Dumnezeu în Duhul mai bine decât îl poate vedea ca om”. 


Această lumină este una spirituală, nematenalnică, neputând fi văzută și cu- 
prinsă de mintea omenească, după cum ne învaţă imnograful: „Necuprinderea 
vărsării Tale de lumină, prin Schimbarea la Ffață și prin neapropierea Dumne- 
zeirii, văzând-o în munte Apostolii cei aleşi Hristoase... în dumnezeiască răpire 
a minţii s-au schimbat, şi, cu nor luminos împrejur străluciți fiind, au auzit 
glasul părintesc”. Referitor la acest aspect, Sfântul Grigorie Palama spune: „Lu- 
mina aceasta este mai presus nu numai de simțuri, ci şi de toate cele ce sunt şi 
această vedere este mai presus de fire”. Observăm, aşadar, că lumina taborică 
poate fi văzută doar în stare de extaz, adică o stare străină lumii acesteia, după 
cum cei trei Apostoli au fost „furaţi”, ea fiind „lumina subsistentă pe care o văd 
sfinții, în chip duhovnicesc, e subsistentă în ipostas, cum ei înşişi mărturisesc, 
ca una ce există şi nu e numai ceva simbolic”. 


Subsistenţa acestei lumini denotă caracterul ei spiritual, despre care părintele 
Dumitru Stăniloae spune că „e o lumină care, deşi se arată prin fața omenească 
materială, are totuşi un caracter spiritual, aşa cum se arată lumina bunătăţii pe 
fața omului și cu deosebire în nimbul sfin-ţilor”. Tot părintele Stăniloae spune 
că „bunătatea cuiva se reflectă pe faţa lui ca lumină. Dar bunătatea reflectată ca 
lumină pe faţa cuiva e şi o plinătate a existenței şi a bucuriei de ea, contrar 
întunericului, care e o împuţinare a existenţei şi o temere de pierderea ei, unită 
cu o reținere în dăruirea ei”. lar dacă lumina este expresia bunătăţii şi ea este 
totodată şi spirituală, „este totdeauna expresia subiectelor ce se iubesc... 
descoperirea reciprocă a subiectelor fiind opera iubirii, echivalează cu iradierea 
luminoasă sau zâmbitoare a lor”. Această idee ne determină să afirmăm că, la 
momentul Schimbării la faţă, Dumnezeu îşi arată iubirea Sa faţă de creaţie, con- 
form textului de la loan 3, 16, „căci Dumnezeu aşa a iubit lumea, încât pe Fiul 
Său Cel Unul-Născut L-a dat ca oricine crede în EI să nu piară, ci să aibă viaţă 
veşnică”. 


De asemenea, în textele liturgice, lumina de pe Tabor eclipsează lumina soa- 
relui, astfel arătându-se mai strălucitoare decât lumina solară, pe care omul o 


poate vedea cu ochii trupeşti: „Strălucirea soarelui de pe pământ iarăşi a apus. 
Iar Hristos în slavă, strălucind în munte, a luminat lumea”. 


În legătură cu această idee exprimată de melozi, Sfântul Grigorie Palama ne lă- 
mureşte astfel: „Se spune ca printr-o pildă, nu comparativ, că Dumnezeu lumi- 
nează ca soarele sau mai presus de soare. Chiar când ar străluci în cursul zilei un 
al doilea luminător de același fel cu soarele, lumina zilei făcându-se îndoită, 
fiecare dintre cei doi sori, strălucind în atâta lumină, s-ar arăta mai strălucitor... 
deci cel ce ar lumina atunci, chiar dacă ar lumina ca soarele, întrucât ar covârşi 
lumina soarelui, n-ar mai lumina ca soarele, ci mai presus de soare”. 


Alt înţeles al acestei stihiri ar fi că lumina taborică nu se lasă văzută cu simţul 
ochilor trupești, cei care văd lumina solară, ci această lumină este una de natură 
dumnezeiească și, deci, poate fi percepută doar cu ochii minţii, ochii duho- 
vniceşti, pe care omul îi deschide doar prin rugăciune şi asceză, printr-o curăţire 
permanentă manifestată prin strigătul de umilinţă şi pocăință către Dumnezeu. 


De aici putem înţelege ceea ce vrea să ne transmită Sfântul loan Damaschinul 
şi, în același timp, Sfântul Grigorie Palama prin expresia: „Strălucirea soarelui a 
apus. lar Hristos în slavă, strălucind în munte, lumea a luminat”. Lumina care 
eclipsează lumina solară este lumina slavei dumnezeirii care se împărtășește firii 
umane, prin întruparea Fiului lui Dumnezeu. 


Sfântul loan Damaschinul ne spune că „divinul biruie şi comunică trupului 
strălucirea și slava lui, rămânând nepărtaş pătimirii chiar şi în pătimiri”. Astfel, 
putem înţe-lege că slava dumnezeirii Logosului înomenit s-a transmis întregii 
firi umane, iar prin Hristos întrupat, fiecare urmaş al lui Adam poate experia lu- 
mina slavei dumnezeiești prin rugăciune. Acesta este motivul pentru care 
întreaga imnografie liturgică a praznicului ne prezintă momentul Schimbării la 
față ca pe unul ce ne comunică efectul îndumnezeirii firii umane, motiv şi scop 
al Întrupării Fiului lui Dumnezeu, ca întreaga lume să fie luminată și ridicată la 
demnitatea cea dintâi. 


Tot în legătură cu lumina de pe fața Mântuitorului stă și culoarea veșmintelor 
Lui, care, conform textului evanghelic, erau „albe ca lumina” (Matei 17, 12), 
fiind clar că lumina iradiată din Persoana Dumnezeului Om avea să îşi pună 
amprenta şi pe veşmintele Lui, căci „dacă întunericul de pe faţa unei persoane 
ce suferă de puținătatea existenţei se întinde pe întregimea ei, lumina plinătăţii 
de viaţă de pe faţa ei se întinde pe toată fiinţa ei, cu albul ei contrar întuneri- 
cului, făcând şi veşmintele «albe ca lumina» sau «albe foarte, ca zăpada, cum nu 
poate înălbi aşa pe pământ înălbitorub»” (Marcu 9, 3). 


Alt text liturgic ne îndeamnă la părăsirea privirii doar spre pământ şi la înălţarea 
cugetului şi a ochilor minţii spre cer: „Sculaţi-vă cei leneşi, nu rămâneți tot- 
deauna tăvălindu-vă pe jos şi uitându-vă la pământ; ci înălţați gândurile sufle- 
tului vostru, şi vă ridicaţi la înăl-ţimea dumnezeieştii suiri. Să alergăm la Petru 
şi la fiii lui Zevedeu şi, împreună cu dânșii, să mergem în muntele Taborului, ca 
să vedem acolo slava Dumnezeului nostru, şi să auzim glasul pe care ei l-au 
auzit de sus, care a propovăduit raza Tatălui”. Acest text liturgic, prin imaginea 
celor trei apostoli care stau plecaţi la pământ din cauza neputinței lor de a suferi 
strălucirea slavei dumnezeirii, ne identifică şi ne cheamă la o cugetare înaltă, 
părăsind cugetarea pământească. 


Despre cugetarea înaltă la care suntem chemaţi de către Sfântul loan Dama- 
schinul putem spune că nu este alta decât contemplarea în rugăciune şi curățirea 
de patimi, adică ieșirea din cele pământeşti şi ridicarea cugetului către cer. 
Sfântul loan Damaschinul vrea să transmită prin intermediul imnografiei că 
Soarele Hristos este mai strălucitor pentru ochii minţii celui care este curat la 
inimă, ȘI-l luminează, şi-i redă vederea sufletească în urma curățirii prin asceză 
şi rugăciune curată către cel pe care vrea să-L vadă. 


Din învăţătura isihastă a părinţilor niptici putem înţelege că doar starea de ru- 
găciune permanentă în fața lui Dumnezeu ne face capabili de a-L experia pe El 
din energiile Sale ce izvorăsc din ființa Sa. „La munţi suflete să ne ridicăm, 
acolo de unde vine ajutorul.” Suntem chemaţi să ne urcăm mintea pe culmile 
contemplaţiei prin rugăciune, şi astfel vom deveni văzători de Dumnezeu, pre- 
cum apostolii, iar mai apoi cei care s-au împărtăşit de vederea lui Dumnezeu, 
având ochii minţii deschişi. 


O altă identificare dată luminii taborice constă în strălucirea şi slava veacului 
viitor, după cum spune părintele Dumitru Stăniloae, că această lumină este 
„miezul, substanţa şi frumuseţea veacului ce va să fie. Ea este singura lumină 
adevărată, eternă, neschimbată, prin care devenim şi noi lumină, ca nişte fii ai 
luminii”. Sfântul Simeon Noul Teolog ne învaţă că dacă nu vom gusta încă de 
pe aici din bunătăţile cele cereşti, nu le vom gusta nici în veacul viitor. 


Arhim. Andrei Coroian - Tâlcuirea „Schimbării la față” la teologi mai noi 
şi mai vechi 


Schimbarea la față ocupă un loc central şi de maximă importanţă în viaţa Mân- 
tuitorului, momentul fiind pentru ucenici o pregustare a Învierii Sale. Eveni- 
mentul a avut loc cu puţin timp înainte de Sfintele Pătimiri, având ca scop 
principal întărirea credinţei ucenicilor. Pornind de la observaţiile părintelui 
Dumitru Stămloae şi ale mitropolitului Hierotheos Vlachos, vom ajunge la 
omiliile dedicate acestui praznic de Sfântul Ierarh Martir Antim Ivireanul. 


Relatat cu multe sau puține amănunte de către trei din cei patru evangheliști 
(Matei 17, 1-8, Marcu 9, 2-8 şi Luca 9, 28-36), momentul urma să fie prăznuit 
în luna martie, în funcţie de data prăznuirii Paştilor. Pentru a nu fi suprapus cu 
Lăsatul secului de brânză, Părinţii au hotărât sărbătorirea lui la data de 6 august, 
cu 40 de zile înaintea praznicului Înălţării Sfintei Cruci, care reamintește şi 
reactualizează pătimirile și moartea pe Cruce a Mântuitorului lisus Hristos. 
Învățătura de credință despre iconomia lui Hristos, unele stihiri, condacul şi alte 
cântări ale praznicului mărturisesc dorința lui Hristos de a întări ucenicilor 
credința în dumnezeirea Sa: „Când Te vor vedea răstignit, au să cunoască Pati- 
ma cea de bunăvoie şi să propovăduiască lumii că Tu ești raza Tatălui”. 


Şase motive principale pentru care Hristos S-a schimbat la față 


Înţelesurile teologice şi tâlcurile duhovnicești ale praznicului Schimbării la faţă 
au fost cercetate de marii Sfinți părinți ai Bisericii: loan Damaschinul, Andrei 
Criteanul, Leon cel mare, Chiril al Alexandriei şi mulți alții. 


Părintele profesor Dumitru Stăniloae, într-un comentariu dedicat acestui praznic 
în cartea lisus Hristos, Lumina lumii şi îndumnezeitorul omului, identifică şase 
motive principale pentru care Hristos S-a schimbat la față pe Muntele Taboru- 
lui. 


Ca dovadă anticipată a Învierii şi dumnezeirii Sale, dovada mântuirii tuturor 
celor ce cred în EI şi confirmarea mărturisirii apostolilor dată prin Petru în Ce- 
zareea. Arată că între iubirea, puterea Sa dumnezeiască şi jertfa Sa nu este 
contrazicere, căci moare de bunăvoie, dar şi înviază. 


Hristos le arată apostolilor că S-a coborât şi Se va înălța prin jertfă nu numai pe 
Sine ca Om, ci şi pe ceilalți oameni care cred în El. Aceasta este semnificaţia 
prezenţei profeților Moise şi Ilie. lar transfigurarea feței, trupului şi a hainelor 
arată anticipat transfigurarea întregului cosmos. 

Mărturia Tatălui: „Acesta este Fiul Meu cel iubit, pe Acesta să-L ascultați!” 
(Matei 17, 5), arată că Mântuitorul Hristos este Fiul Tatălui veşnic, Dumnezeu 
şi Om în același timp, dar mai arată că toţi cei care cred în EI vor deveni fiii 
Tatălui ceresc, prin înfierea pe care o dă trăirea în Duhul Sfânt. 


Arătându-Se pe Tabor în lumină dumnezeiască cu trupul, Hristos dezvăluie 
înveşnicirea trupului omenesc şi marea iubire şi apropiere pe care o are 
Dumnezeu față de noi. Lumina şi bucuria învierii se arată acum pe faţa lui 


Moise, a lui Ilie şi a tuturor oamenilor, lucru care nu se mai întâmplase 
niciodată până atunci, toți trăind bucuria comuniunii în iubire cu Hristos. 


De bucuria acestei comuniuni, sfinții şi toți cei mântuiți nu se mai satură 
niciodată. Lumina comuniunii cu Hristos este nesfâr-șită, la fel ca bucuria pe 
care o aduce; de aceea, apostolii vor să înveş-nicească acel moment, expri- 
mându-se prin Petru: „bine ne este să fim aici”, „să facem trei colibe” (Matei 
17,4). 


Lumina care va iradia din Hristos în veacul viitor, umplându-i pe toţi de lumină 
sau făcându-i pe toți lumină, nu va anula trupurile, dar lumina în care se văd 
face să nu se mai simtă spaţiul. Hristos nu S-a mulțumit să-i convingă pe ucenici 
doar cu învățătura Sa, ci le-a arătat în mod vizibil că El este Persoana dumne- 
zeiască a umanităţii. 


Trei momente în care Hristos Îşi arată slava 


Mitropolitul și teologul grec Hierotheos Vlachos de Nafpaktos şi Sfântul V lasie, 
în cartea sa Predici la marile Sărbători, face un amplu comentariu teologic al 
praznicului Schimbării la Faţă, aducând în atenție unele observaţii ale Sfinților 
părinți. 


EI spune că momentul Schimbării la faţă, în care Hristos Şi-a dezvăluit o parte 
din frumuseţea, lumina și slava Sa veşnică (toate acestea fac parte din dumne- 
zeirea Sa, numită Theotita, comună tuturor celor Trei Persoane ale Sfintei Trei- 
mi), este precedat de alte două momente în care Hristos Își descoperă şi Îşi arată 
puţin din slava Sa apostolilor Săi. 


Primul este cel al chemării celor doi ucenici (Andrei şi loan), după ce loan 
Botezătorul L-a prezentat ca „Miel al lui Dumnezeu” (loan 1, 36). Aceştia L-au 
întrebat: „Rabi (Învăţătorule), unde locuieşti?” lar Hristos i-a chemat să vină la 
EI. Conform Sfântului evanghelist loan, „au mers deci şi au văzut unde locuia şi 
au rămas la EI în ziua aceea” (loan 1, 35-39). 


Mitropolitul Hieroteos afirmă că Hristos, atunci când Şi-a întors faţa spre cei 
doi, le-a descoperit puţin din frumusețea dumnezeirii Sale, iar cei doi viitori 
apostoli, ascultându-l dulcile cuvinte, au contemplat toată ziua slava luminii 
feţei lui Hristos, căci casa lui Dumnezeu este lumină neapropiată. 


Al doilea moment este cel al chemării apostolilor, între care se afla şi Petru, la 
prima minune a prinderii peştilor. După ce toată noaptea s-au ostenit în zadar, 
fără a prinde vreun peşte, atmosfera creată de minunea săvârşită a adus peste cei 
prezenți o teamă sfântă, simțământul prezenței lui Dumnezeu. Petru a căzut la 
picioarele lui Hristos şi I-a spus: „Doamne, ieși de la mine, căci sunt om pă- 
cătos” (Luca 5, 8). Cuvintele sale sunt rodul fricii de Dumnezeu și al simțirii 
prezenţei Lui. 


Fără a intra în multiplele comentarii teologice pe care Mitropolitul Hierotheos le 
face în legătură cu -evenimentul propriu-zis al Schimbări la față, amintim 
observaţia că Hristos nu S-a transformat, ci a lăsat să se vadă, atât cât au putut 


ucenicii, ceea ce era EI de fapt, le-a arătat o rază a dumnezeirii Sale. Hristos a 
mai arătat atunci, potrivit Sfântului loan Damaschin, firea umană îndumnezeită, 
în momentul unirii ipostatice, realizată la Buna Vestire, în pântecele Preasfintei 
Fecioare. 


Sfântul Grigorie Palama observă că ucenicii n-ar fi putut vedea lumina necreată 
dacă nu ar fi fost curăţiți ca să o poată primi, să fie ei înșiși în lumină. Obser- 
vaţia sa este rodul expe-rienţei duhovniceşti. În acest sens avem un fapt rele- 
vant: întâlnirea Sfântului Serafim de Sarov cu ucenicul său Motovilov, căruia i- 
a fost dat să vadă slava şi lumina taborică prin mijlocirea duhovnicului său. Am 
luat ca bază de analiză aceste observaţii ale sfinţilor și teologilor amintiţi în 
comentariul pe care urmează să-l facem asupra omiliilor dedicate acestui praz- 
nic de către Sfântul Antim Ivireanul, mare teolog, orator și clasic al literaturii 
române. 


Tâlcul praznicului Schimbări la față în Didahiui 


Omilia Sfântului lerarh Antim Ivireanul este cuprinsă în cartea Didahiilor sale. 
Dintru început observăm că modul exegetic de abordare al Sfântului Antim la 
praznicul Schimbării la Ffaţă este potrivit cu caracteristicile principale ale 
sufletului său. În persoana Sfântului ierarh vedem icoana călugărului plin de 
smerenie, de umilință, care strălucește prin curăția vieții, prin trăirea şi măr- 
turisirea Ortodoxiei, prin adâncimea credinţei. El, însă, nu este doar monahul 
smerit şi cărturar, ci şi străinul între străini, devenit prin harul lui Dumnezeu 
Mitropolit al “Ţării Româneşti. Ca păstor, a fost adânc pătruns de conștiința 
răspunderii în faţa lui Hristos pentru păstoriţii săi, fapt pe care-l reamintește 
mereu ascultătorilor săi. În faţa lor, se prezintă cu smerenie, dar în acelaşi timp, 
plin de înţelepciune şi cunoaştere duhovnicească, cumpătat şi măsurat în purtare 
şi-n vorbe. În didahiile sale urmăreşte să transmită învăţătura și teologia Bise- 
ricii Ortodoxe, care duce la umilință și pocăință, prin care sfântul vede posibilă 
realizarea mântuirii păstoriților săi. 


În descrierea evenimentului Schimbării la față, Sfântul Antim îşi începe omilia 
prin prevestirea pe care Hristos a făcut-o ucenicilor Săi despre pătimirile Sale şi 
moartea Sa pe Cruce. Aceasta o face în urma mărturisirii lui Petru: „Tu ești 
Hristosul, Fiul lui Dumnezeu Celui viu” (Matei 16, 16) la întrebarea expresă şi 
premeditată a Mântuitorului: „Cine spun oamenii că sunt Eu?” (Matei 16, 15). 
Apoi el descrie ascultătorilor săi modalitatea în care Mântuitorul Hristos i-a luat 
pe cei trei, cei mai aleşi dintre apostoli, Petru, loan şi Iacob, schimbându-Se la 
Faţă înaintea lor. „Şi a strălucit fața Lui ca soarele, iar hainele I s-au făcut albe 
ca lumina” (Matei 17, 2), spune Evanghelia. 


„ SCUUBAREA ta FATă 


N > 


EI arată la început sensul teologic pentru care Hristos S-a schimbat la față: acela 
de a-i întări pe ucenici în credința în dumnezeirea Lui, mai ales atunci când va fi 
prins, batjocorit, răstignit şi omorât. Drept aceea, spune Sfântul Antim: „Lăsă 
EI, astăzi, de străluceşte întru Dânsul, lumina aceea care va străluci pe trupurile 
sfinților Lui, când vor lua cununa cea desăvârşită a bucuriei lor”. Spre a-şi întări 
expresia, mai aminteşte un verset din Evanghelia lui Matei: „Atunci sfinții vor 
străluci ca soarele în Împărăţia Tatălui lor” (Matei 13, 43). 


În legătură cu momentul propriu-zis al Schimbării la față, Sfântul Antim nu 
foloseşte expresia față, ci obrazul Domnului. Şi are în descrierea sa o remarcă 
de mare adâncime teologică şi în acelaşi timp de mare frumuseţe literară, 
spunând: „În obrazul lui Hristos strălucea o anumită frumuseţe şi podoabă ce- 
rească, de care s-au îndrăgostit ucenicii”. Este acea frumuseţe de care s-au rănit 
la inimă mucenicii şi muceniţele, cuvioşii şi cuvioasele, acea lumină dulce şi 
frumuseţe a Mirelui ceresc Hristos, de care ne vom desfăta deplin în veacul 
viitor. 


Sfântul Antim, cuvios şi mucenic, a fost şi el îndrăgostit, rănit la inimă de fru- 
musețea Mirelui ceresc. El descrie plin de uimire frumusețea şi podoaba 
dumnezeiască ce strălucea pe faţa lui Hristos, într-o frază de mare frumuseţe: 
„De s-ar aduna într-un loc toată frumuseţea şi podoaba pământească şi cerească, 
nici într-un chip n-ar putea ca să veselească ochii şi inimile celor ce privesc la 
dânsa, precum a veselit lumina aceea ochii și inimile ucenicilor lui Hristos”. 


După ce descrie arătarea lui Moise şi Ilie („care împărtăşindu-se şi ei de slava 
cea veşnică a Fiului lui Dumnezeu, grăiau cu El despre pătimirile Sale şi moa- 


rtea Sa pe cruce”), Sfântul Antim contemplă taina în uimire, minunându-se de 
bunătatea dumnezeiască și iubirea nesfârşită a Mântuitorului Hristos. Acestuia Îi 
este mai firesc să trăiască în lumina veşnică, pe care o poartă întru Sine, ca Fiu 
al Dumnezeu, decât să-Și ascundă lumina, pe care o arată acum celor trei uce- 
nici. În extazul lor, ucenicii ar fi vrut să înveşnicească momentul, iar Petru a 
grăit: „Bine ne este să fim aici..., să facem trei colibe” (Matei 17, 4). În acel 
moment lumina şi-a mărit intensitatea, venind un nor de lumină. Din nor s-a 
auzit glasul Părintelui ceresc: „Acesta este Fiul Meu cel iubit, pe Acesta să-L 
ascultați” (Matei 17, 5). 


Sfântul ierarh Antim desprinde din acest episod două idei principale: importanța 
crucii sau necesitatea sufe-rinţei lui Hristos pentru mântuirea noastră şi răspun- 
sul omului la jertfa lui Hristos, pe care el îl vede prin ascultarea şi împlinirea 
poruncilor lui Dumnezeu. 


lată că noi, oamenii, nu putem trăi fără Dumnezeu, fără lisus Hristos, Fiul lui 
Dumnezeu, întrupat din Preasfânta Fecioară Maria, care a trăit şi S-a jertfit pen- 
tru noi. Fără EI și fără jertfa Lui, noi nu ne putem mântui. De aceea, pentru a ne 
mântui, ni se cere să-L ascultăm şi să-L slujim cu drag. Să-I slujim cu frică şi să 
ne bucurăm de EI cu cutremur, aşa cum ne învață psalmistul David (Psalmul 2, 
11). În faţa umilinţelor şi suferințelor îndurate de Mântuitorul Hristos pentru 
mântuirea noastră, Sfântul ierarh Antim cere credincioșilor săi pocăință şi umi- 
linţă recunoscătoare, dar mai ales cere ascultare faţă de Acesta şi de poruncile 
Lui. De aceea el îşi încheie omilia cu o fierbinte rugăciune adresată Mântui- 
torului, ca EI Însuşi să lumineze minţile şi inimile ascultătorilor, spre a înţelege 
şi face voia lui Dumnezeu. Să le dea pocăință şi ascultare, să-i întărească în 
lupta duhovnicească. Să-i „hăruiască cu biruință asupra vrăşmaşilor şi asupra 
ispitelor şi curselor lucrate de aceştia” 


Arhim. Andrei Coroian - Lumina taborică, „ospăț duhovnicesc pentru cei 


„Dumnezeu este lumină” (| loan 1, 5), zice dumnezeiescul loan, întâiul teolog al 
Bisericii. Este lumina întru care cerescul Părinte l-a plăsmuit pe om după ase- 
mănarea Fiului Său, lumina izvorâtoare de viaţă, chip al dumnezeirii treimice, 
dată omului prin Duhul Sfânt. Căzând din starea cea dintâi (Fac. 2, 17; 3, 6), 
omul a rămas cu amintirea vederii luminii nezidite, cu dorul şi năzuinţa de a-L 
revedea pe Stăpânul, de a se uni cu El. Această năzuință, exprimată de Fericitul 
Augustin, este a vedea în Fiul faţa şi lumina Tatălui, iubirea lui Dumnezeu. 


Evenimentul central al revelaţiei Fiului lui Dumnezeu este momentul Schim- 
bării la față, despre care Sfântul loan Damaschin spune că este „un ospăț duhov- 
nicesc pentru cei aleşi”. Petrecut cu puţin timp înainte (patruzeci de zile) de 
pătimirea, răstignirea, moartea şi învierea lui Hristos, Mântuitorul Se descoperă 
ca lumină şi izvor de lumină. El este mărturisit de Tatăl ca Dumnezeu şi Fiu, de 
aceeaşi ființă, împreună cu Duhul Sfânt, prezent în norul de lumină, cinstit şi 
închinat. Adumbrirea de către Duhul Sfânt dă apostolilor puterea de a rămâne în 
stare de fericire şi contemplare (Matei 17, 4). 


Schimbarea la faţă s-a petrecut pe muntele Tabor în linişte isihastă, când Hristos 
dezvăluie celor trei ucenici, Petru, loan şi Iacob, adevărata Sa identitate. Prin 
descoperirea luminii şi dumnezeirii Sale, Hristos Se descoperă ca subiect de 


adorat, ca Mire ceresc al sufletului. Acesta este temeiul nevo-inţei isihaste, prac- 
tica călugărilor şi pustnicilor care năzuiesc să se împărtăşească, prin rugăciune 
şi nevoinţe, de lumina necreată. 


Domnul „S-a schimbat la faţă înaintea lor şi a strălucit fața Lui ca soarele, iar 
veşmintele Lui s-au făcut albe ca lumina” (Mat. 17, 2). Sufletele celor trei 
apostoli crescuseră duhovnicește. Erau curăţiţi de prezenţa şi cuvintele lui Hris- 
tos, ajunși la treapta iluminării, treaptă în care, prin Petru, Îl mărturisesc: „Hri- 
stos (Mântuitorul) Fiul al lui Dumnezeu cel viu” (Matei 16. 16). Acesta este 
contextul în care trebuie înțeles momentul schimbării la față, ales cu înţelep- 
ciune de Hristos spre a descoperi lumina Sa veşnică, taborică, de care s-au în- 
drăgostit atunci ucenicii, iar mai apoi mii și mii de sfinți. 


Credinţa în dumnezeirea Fiului 


Numai cei curățiți şi iluminaţi, care mărturisesc dumnezeirea lui Hristos, ajung 
la treapta vederii de Dumnezeu, a luminii nezidite ce izvora din fiinţa lui Hri- 
stos. Duhul Sfânt, prezent în norul de lumină, îi întăreşte duhovniceşte pe uce- 
nici, iar glasul Tatălui care mărturiseşte dumnezeirea Fiului le întăreşte credința 
în EI. Lucrarea treimică de pe Tabor întipă-reşte în mintea şi inima apostolilor 
frumusețea feței lui Hristos şi faptul că EI este „Calea, Adevărul şi Viaţa” (loan 
14, 6), „Viaţa şi Învierea” (loan 11, 25), întărindu-le credința în dumnezeirea 


Sa. Descoperirea că Hristos este de-o ființă cu Tatăl, împreună veşnic, căruia 
oamenii li datorează cinstire, ascultare şi închinare, precum Tatălui şi Duhului, 
este dată atunci tuturor generaţiilor. 


Vederea luminii este o culme a vieţii duhovniceşti. De aceea, Sfântul Grigorie 
Sinaitul scrie că numai cei schimbaţi la față, transfigurați în icoana firii lor, a 
căror minte şi inimă au devenit cu totul duhovniceşti, pot vedea lumina taborică. 
Motivul principal al Schimbării la față, mărturisit de imnografia praznicului, 
este acela de a-i întări pe ucenici în credința în dumnezeirea lui Hristos, care 
este baza edificiului nostru duhovnicesc: „Cine nu adună cu Mine risipește” 
(Matei 12, 30). 


Șase motive teologice ale Schimbării la faţă 


Părintele Dumitru Stăniloae, în cartea sa „lisus Hristos lumina lumii şi îndu- 
mnezeitorul omului”, arată şase motive teologice pentru care Hristos S-a schim- 
bat la faţă, temeiuri ale nevoinţei duhovniceşti, încununate de vederea luminii 
taborice. 


Y Mai întâi, ca dovadă anticipată a învierii şi dumnezeirii Sale, dovadă a 
mântuirii tuturor celor care cred în EI și confirmarea mărturisirii apo- 


stolilor dată prin Petru în Cezareea, arătând că între iubirea, puterea Sa 
dumnezeiască şi jertfa Sa nu este contrazicere, căci moare de bunăvoie, 
dar şi înviază. Iubirea şi puterea lui Hristos dau nevoitorului încredere 
absolută în Persoana Sa. Iubirea dă încredințarea că adâncul păcatului 
omenesc este infim în faţa iubirii dumnezeieşti din care izvorăşte o infi- 
nită iertare. Puterea lui Hristos, care a primit moartea pe Cruce de bună- 
voie spre a o birui înviind, este izvorul infinit de putere în lupta noastră 
cu patimile şi duhurile răutății. Din Hristos izvorăşte harul, pe care-l 
primim cu credinţă, smerenie, iubire şi ascultare. 

Al doilea motiv teologic al schimbării la faţă este acela că Hristos le ara- 
tă apostolilor că S-a coborât şi Se va înălța prin jertfă nu numai pe sine 
ca Om, ci şi pe ceilalți oameni care cred în El. Aceasta este semnificaţia 
prezenţei profeților Moise şi Ilie. Descoperindu-Se ca Dumnezeu şi Domn 
al celor vii şi al celor morţi, Hristos dă dovada atotputerii Lui. În atot- 
puterea şi atotiubirea Sa, El Se jertfeşte pentru înălțarea, desăvârşirea 
tuturor oamenilor, dând sufletului puterea de a suferi și a se jertfi din iu- 
bire. Transfigurarea feței, trupului și a hainelor, care arată anticipat 
transfigurarea întregului cosmos, dă o pregustare a Împărăției cerești, o 
trăire anticipată a împărăției fericirii. 

Al treilea motiv teologic constă în mărturia Tatălui, „Acesta este Fiul 
Meu cel iubit, pe Acesta să-l Ascultaţi” (Matei 17. 5), care arată că 
Mântuitorul Hristos este Fiul Tatălui veşnic, Dumnezeu şi Om în același 
timp, dar mai arată că toţi cei care cred în EI vor deveni fiii Tatălui 
ceresc, prin înfierea pe care o dă trăirea în Duhul Sfânt. Mărturia 
Tatălui, dată ucenicilor pe muntele Tabor, dublează încrederea nevoi- 
torului în Hristos, ca adevărat Dumnezeu și Fiu veşnic al Tatălui, prin 
care noi primim înfierea. Prin nevoinţă și har gustăm și noi puțin din 
bucuria cerească, pe care o vom primi în Împărăţia cerească, unde este 
doar lumina cunoștinței, iubire şi ascultare de Dumnezeu. 

Arătându-Se pe Tabor în lumină dumnezeiască cu trupul, Hristos ne 
arată prin aceasta înveşnicirea trupului omenesc și marea iubire pe care 
o are Dumnezeu faţă de noi, fiind al patrulea motiv teologic redat de 
părintele Dumitru Stăniloae. Lumina şi bucuria învierii se arată acum pe 
fața lui Moise, a lui Ilie şi a tuturor oamenilor, ceea ce nu se mai întâm- 
plase până atunci, toți trăind bucuria comuniunii în iubire cu Hristos. 
Ținta vieții duhovnicești este îndumnezeirea. Nevoinţa în rugăciune și 
contemplație duce la iubire, iar iubirea este răspunsul dat de om iubirii 
lui Hristos. Iubirea şi nepătimirea sunt factorii care stau la baza unirii cu 
Dumnezeu în lumină şi iubire. 

AI cincilea motiv se referă la bucuria comuniunii, sfinți și toţi cei mân- 
tuiți nu se mai Ssatură niciodată. Lumina comuniunii cu Hristos este ne- 
sfârşită, la fel ca şi bucuria pe care o aduce, de aceea apostolii vor să în- 
veșnicească acel moment, exprimându-se prin Petru: „Bine ne este să fim 


aici, să facem trei colibe”... (Matei 17. 4). Bucuria comuniunii cu Hristos 
în lumina Sa cerească nu poate fi exprimată în cuvinte. Fericirea 
cerească este potrivită cu timpul infinit al lui Dumnezeu. 

Nu în ultimul rând, al şaselea motiv teologic al Schimbării la faţă face 
referire la lumina care va iradia din Hristos în veacul viitor, umplându-i 
pe toți de lumină sau făcându-i pe toţi lumină. Hristos nu S-a mulțumit 
să-i convingă pe ucenici doar cu învăţă-tura Sa, ci le-a arătat în mod 
vizibil că EI este Persoana dumnezeiască a umanităţii. Fiecare va trăi în 
lumina lui Hristos, se va bucura în comuniunea iubirii cu EI, aşa cum s- 
au bucurat cei trei apostoli pe Tabor. Această participare la viaţa şi lu- 
mina lui Hristos în veacul viitor, unde toți vor deveni lumină, este de- 
scrisă de Sfântul Simeon Noul Teolog astfel: „Dumnezeu este lumină (I 
Ioan 1, 5) şi celor cu care se unește le împărtășește pe măsura cură-ţirii 
lor strălucirea Lui; și atunci candela (Matei 25, 8) sufletului, adică min- 
tea, cunoaşte că a fost aprinsă de un foc dumnezeiesc care o învăluie”. 


Vederea luminii taborice, trăirea în ea, este totuna cu trăirea în iubirea divină, cu 
trăirea în Dumnezeu. Lumina este manifestarea iubirii dumnezeieşti, o lucrare a 
Duhului Sfânt, iar cel ce se ridică la această stare uită de senzațiile trupului. 


Părintele Dumitru Stăniloae ne învaţă că „Duhul Sfânt curăţă sufletul de tot ce-l 
atrage spre plăceri îngroşate şi-l umple de simţiri delicate şi aprinse ale iubirii... 


Lumina este o stare a ființei umane spiritualizate, îmbunătăţite, înduhovnicite, 
transparente”. 


Lumina necreată a fost dorirea tuturor iubitorilor de Hristos, din toate vremurile 
şi locurile. Este şi dorirea trăitorilor din zilele noastre. Doamne Iisuse Hristoase, 
Cel ce ai arătat slava dumnezeirii Tale ucenicilor Tăi, pe cât au putut primi, în 
muntele cel sfânt al Taborului, străluceşte şi-n inimile noastre lumina cea curată 
a cunoaşterii dumnezeirii Tale, pentru rugăciunile prea curatei Maicii Tale şi ale 
tuturor Sfinţilor Tăi. Amin. 


Pr. Eugeniu Rogoti - Hristos, împlinirea profeţiilor 


Ad 


În data de 3 ianuarie Biserica săvârşeşte pomenirea Sfântului proroc Maleahi, 
profeția căruia încheie şirul cărților profetice ale Vechiului Testament şi ne 
aşază în aşteptarea venirii lui Mesia. Profeţii scriu despre împlinirea rânduielii 
lui Dumnezeu în venirea lui Mesia, care va reaşeza pacea între oameni şi 
Dumnezeu. Astfel, Hristos este împlinirea tuturor profeţiilor şi aşteptărilor uma- 
nităţu în privinţa împlinirii acestora. 


Prorocii din Vechiul Testament nu erau numai nişte prezicători, ci erau oamenii 
lui Dumnezeu, care simțeau înlăuntrul lor chemarea de a le arăta oamenilor care 
este calea dreaptă pe care pot merge spre Domnul şi Creatorul lor. Prorocii 
aveau adesea ucenici şi se comportau, într-un fel, ca stareţii sau duhovnicii din 
mănăstirile cu care suntem noi obişnuiţi. Existau în Israel şi un fel de şcoli ale 
prorocilor, iar ucenicii acestora erau numiţi „fiii prorocilor”. Prorocii de cele 
mai multe ori au mustrat poporul pentru abdicarea de la credinţa cea adevărată 
şi căderea în închinarea la idoli. De multe ori, ei au mustrat şi căderile morale 
ale contemporanilor, fapt pentru care erau urâţi de cei vizați de mustrarea lor. 
Tradiţia ne spune că aproape toţi prorocii au fost ucişi de semeni pentru că 
acelora nu le convenea mustrarea lor. În rândul prorocilor care au lăsat scrieri 
(16 la număr) este şi Sfântul proroc Maleahi, cel pe care îl pomenim astăzi, 3 
ianuarie. 


Sfântul proroc Maleahi este autorul cărții care îi poartă numele şi este considerat 
ultimul dintre prorocii scriitori ai Vechiului Testament. Sunt păreri printre cer- 
cetătorii biblişti că el ar fi fost contemporan cu prorocii Agheu şi Zaharia, în 
perioada de revenire a poporului evreu în ţară, după exilul babilonian. 


În canonul biblic masoretic şi în traducerea greacă Septuaginta, cartea proro- 
cului Maleahi este ultima dintre scrierile celor 12 proroci mici, însă unul dintre 
manuscrisele de la Qumran (4QXIIa) o plasează pe penultimul loc, înainte de 
profeția lui lona, care ar fi fost ultima. Cartea are 55 de versete, împărţite în 3 
capitole, conform ediției masoretice (ebraice) şi 4 capitole conform traducerii 
greceşti a Septuagintei. 


Biblia românească a preluat împărţirea din versiunea masoretică, aşa că la noi 
cartea Maleahi este împărțită în 3 capitole. Menţionăm că împărțirea în capitole 
a Bibliei a fost făcută în secolul al XIII-lea de către cardinalul Stephan Langton 
din Anglia, iar în versete, peste alte două secole. 


Stilul cărții prorocului Maleahi este unul deosebit, pentru că apare sub forma 
unor dialoguri (şase la număr) între proroc sau Dumnezeu şi oponenții săi. Ade- 
sea prorocul citează oponenții cu zicerile acestora. Cartea prorocului Maleahi ne 
duce cu mintea la scaunul de judecată, unde Judecătorul (Dumnezeu) le arată 
celor din sala de judecată cât de mult i-a ajutat şi felul în care aceştia au ştiut să 
aprecieze acel ajutor. 


Prorocia se încheie cu o promisiune că Domnul va veni, însă înainte de această 
venire va trimite pe cineva care să pregătească drumul şi oamenii, pentru ca ei 


să nu fie pedepsiţi: „Aduceţi-vă aminte de Legea lui Moise, slujitorul Meu, că- 
ruia i-am dat în muntele Horeb porunci şi rânduieli pentru tot Israelul: lată că 
Eu vă trimit pe Ilie prorocul, înainte de a veni ziua Domnului cea mare şi în- 
fricoşătoare; El va întoarce inima părinţilor către fii şi inima fiilor către părinţii 
lor, ca să nu vin şi să lovesc ţara cu blestem!” (Maleahi 3, 22-24). 


Prorocia lui Maleahi şi Schimbarea la faţă a Mântuitorului 


Faptul că lisus din Nazaret este Mesia era contestat de contemporanii Mântui- 
torului, mai ales de cei vizaţi de criticile Sale vehemente la adresa ipocriziei şi a 
folosirii Legii în scopuri mercantile. În una din nopţile din timpul propovăduirii 
veştii celei bune a salvării neamului omenesc din robia păcatului, Mântuitorul 
Hristos ia trei dintre ucenici (Petru, Iacov şi loan) şi urcă pe muntele Tabor pen- 
tru a Se ruga. Ucenicii adorm în puterea nopţii după mai multe ceasuri de pri- 
veghere, dar se trezesc într-o lumină neobişnuită, în care văd Chipul schimbat al 
Învăţătorului, iar alături de EI pe prorocii Moise şi Ilie. Aceştia nu sunt altcineva 
decât cei care, în convorbirea lor directă, dar mijlocită de simboluri, cu Fiul lui 
Dumnezeu - Logosul prin care „toate s-au făcut”, cer să vadă faţa lui Dumne- 
zeu. Ambii urcă în munte (sic!) şi acolo văd, în chip simbolic (primul de la 
spate, iar al doilea în forma unei adieri line de vânt), pe Dumnezeu. Scriitorii 
cărţilor Vechiului Testament ne redau aceste două experienţe, însă noi le înţele- 
gem acum, după ce citim relatarea urcării pe munte şi a întâlnirii celor doi pro- 


roci de către Mântuitorul. În lumea lui Dumnezeu, unde au avut ocazia să intre 
pentru câteva clipe şi ucenicii Petru, Iacov şi loan, nu există trecut sau viitor, ci 
toate sunt de faţă, aici şi acum. Acest lucru ni-l arată îndeosebi icoanele 
bizantine care prezintă anumite evenimente din istoria mântuirii. Vedem şi în 
acelea, ca şi cum toate ar fi la un loc, lucruri petrecute în diferite momente ale 
istoriei. 


Prorocii Moise şi Ilie urcă fiecare pe muntele lui, iar Hristos pe muntele Tabor, 
însă în Împărăţia lui Dumnezeu ei se întâlnesc în acelaşi loc şi înţeleg marea 
Taină a creaţiei omului şi îndumnezeirii Logosului. Învățătorul le apare uce- 
nicilor „schimbat la faţă” (Matei 17, 2), la fel cum le-a apărut după Învierea Sa, 
când discipolii cei mai apropiaţi nu au fost în stare să-L recunoască, iar evan- 
ghelistul adaugă, înmuind orbirea lăuntrică a ucenicilor, că „ochii lor erau ţinuţi 
ca să nu-L cunoască” (Luca 24, 16). 


Prorocul Maleahi arată în ultimele versete ale cărții sale nu sfârşitul lumii, cum 
există unele interpretări, ci punctul culminant al istoriei acesteia, atunci când 
omul în sfârşit Îl poate vedea pe Dumnezeu faţă către faţă, fără a muri, ci trăind 
în El cu adevărat. Această vedere, pe care o prevesteşte Sfântul Maleahi, este 
partea centrală a teologiei ortodoxe isihaste, punctată foarte bine în rânduielile 


liturgice, dar mai ales în privegherile de noapte, care sunt stabilite de Tipic în 
orice duminică, praznic şi pomenire a unui sfânt iubit de comunitate. În urma 
privegherii, cu toate neputinţele lor, ucenicii au văzut „faţa lui Dumnezeu” şi 
noi suntem, de asemenea, chemaţi să vedem faţa lui Dumnezeu ostenindu-ne 
trupul, dar mai ales sufletul şi inima, în rugăciunea niptică rânduită de părinții 
Bisericii, dintre care pe unii: Sfântul Simeon Noul Teolog, Sfântul Grigorie 
Palama şi Sfântul cuvios Paisie de la Neamţ, îi cinstim în mod deosebit în anul 
20)22. 


Pr. prof. dr. Vasile Răducă - Evanghelia de Duminică - Schimbarea 
Domnului la faţă - trupul, vehicul al slavei 


Și după şase zile, lisus a luat cu Sine pe Petru şi pe Iacov şi pe loan, fratele lui, 
şi i-a dus într-un munte înalt, de o parte. Şi S-a schimbat la faţă, înaintea lor, şi a 
strălucit faţa Lui ca soarele, iar veșmintele Lui s-au făcut albe ca lumina. Şi iată, 
Moise şi Ilie s-au arătat lor, vorbind cu El. Şi, răspunzând, Petru a zis lui lisus: 
Doamne, bine este să fim noi aici; dacă voieşti, voi face aici trei colibe: Ţie una, 
şi lui Moise una, şi lui Ilie una. Vorbind el încă, iată un nor luminos i-a umbrit 
pe ei, şi iată glas din nor zicând: „Acesta este Fiul Meu Cel iubit, în Care am 
binevoit; pe Acesta ascultaţi-L”. Şi, auzind, ucenicii au căzut cu faţa la pământ 
ŞI s-au spăimântat foarte. Şi lisus S-a apropiat de ei, şi, atingându-i, le-a zis: 
Sculaţi-vă şi nu vă temeţi. Şi, ridicându-şi ochii, nu au văzut pe nimeni, decât 
numai pe lisus singur. Şi pe când se coborau din munte, lisus le-a poruncit, 
zicând: Nimănui să nu spuneţi ceea ce aţi văzut, până când Fiul Omului Se va 
scula din morţi. (Matei 17, 1-9) 


Schimbarea la față a Domnului lisus Hristos este ultimul praznic legat nemij- 
locit de persoana Mântuitorului Hristos, rânduit de Biserică de-a lungul unui an 
liturgic. Se află în interiorul postului rânduit pentru praznicul comemorării 
Adormirii Maicii Domnului şi înălțării sale cu trupul la cer. 


Cu ocazia acestui praznic, ni se actualizează unul dintre momentele care scot în 
evidenţă efortul Mântuitorului de a-i instrui pe ucenicii Săi pentru a înţelege, pe 


cât le era cu putință ca oameni şi înainte de Pogorârea Duhului Sfânt, taina per- 
sonalităţii Sale, despre care trebuia ca ei să dea mărturie lumii. Este vorba de 
„Schimbarea la față” a Mântuitorului, eveniment care a avut loc în Cezareea lui 
Filip, partea cea mai de nord a fostului regat al lui Irod cel mare, situată la nord 
de Galileea, unde stăpânea Irod Antipa. 


Știm că, destul de frecvent, Mântuitorul era acuzat de adversarii Săi că nu res- 
pecta Legea, adică prescripţiile religioase din vremea Lui, dintre care multe nu 
erau prevăzute de Legea lui Moise, ci obiceiuri respectate de unii, aşa cum 
găsim în cultura tuturor popoarelor. Desigur, Mântuitorul ştia foarte bine ce era 
prescris de Lege şi ce era obicei, mai ales, local pentru că EI era un rabi (loan, 
3, 2). Totodată, personalitatea Lui era general semnalată şi recunoscută de aşa 
manieră, încât Irod însuși, auzind de EI, avea impresia că lisus era reîncarnarea 
lui loan Botezătorul care fusese executat, chiar din ordinul lui Irod. Se vehi- 
culau şi alte nume ale unor personalități din istoria evreilor despre care se 
spunea că s-ar fi întrupat în persoana lui lisus, încât, pe când se găsea cu uce- 
nicii în Cezareea lui Filip, lisus i-a întrebat pe aceştia: „Cine zic oamenii că sunt 
Eu, Fiul Omului?” (Mat. 16, 13), întrebare la care ei au răspuns: „Unii (spun) că 
ai fi loan Botezătorul, alţii, Ilie, alții Ieremia sau altul dintre prooroci” (Mat. 16, 
14). De aici şi din alte împrejurări se vede că ideea extrem-orientală privind 
reîncarnarea circula şi în rândul evreilor, ceea ce Iisus a respins categoric. 


Iar când i-a întrebat ce cred ei înşişi despre identitatea Sa, într-un moment de 
inspirație divină, Petru a răspuns prompt: „Lu ești Hristosul, Fiul lui Dumnezeu 
cel Viu” (Mat. 16, 16). Era răspunsul adevărat, dat însă de Petru într-un moment 
de inspiraţie divină (Mat. 16, 17). Dovada că era așa se poate constata dacă 
luăm act de alte momente în care același Petru nu înţelegea de ce Iisus trebuia să 
moară (Mat. 16, 22-23) şi era ezitant în recunoașterea deschisă a ceea ce mai 
înainte mărturisise că este Hristos (Mat. 26, 69-75). 


Situaţia în care se afla Mântuitorul era una paradoxală: pe de o parte, era acuzat 
că încalcă Legea, pe de altă parte, că ar fi reîncarnarea vreunui prooroc. Legea şi 
proorocii (profetismul) au fost cele două coordonate care au marcat dintot- 
deauna istoria, societatea şi omul Vechiului Testament. Profeţii au fost foarte 
respectați, dar lisus nu se identifica cu nici unul dintre ei, cu atât mai puţin nu a 
fost reapari-ţia vreunuia dintre ei. 


Ucenicii aveau nevoie să înțe-leagă identitatea şi mesajul lui Hristos și să le 
mărturisească, în modul cel mai firesc şi în orice împrejurare, nu numai în stare 
de har, cum făcuse Petru. 


Una dintre „lecţiile” pe care Mântuitorul le-a dat ucenicilor cu acest scop a fost 
schimbarea Sa la față, moment de excepțională experienţă pentru trei dintre uce- 


nicii Săi şi totodată ultradiscret, Mântuitorul poruncindu-le să nu vorbească 
despre el decât după Învierea Sa din morţi. La acel eveniment, Sfântul Petru a 
făcut referinţă mai târziu (II Petru, 1, 17-18) şi, poate, din istorisirea eve- 
nimentului respectiv de către cei trei apostoli, cei trei evangheliști sinoptici l-au 
consemnat în textele pe care ni le-au lăsat (Mat. 17, 1-9; Mc. 9, 1-9; Lc. 9, 28- 
36). 


După o săptămână de la dezvăluirea identității persoanei lui lisus, dar şi de la 
momentul în care Petru îl sfătuise pe lisus să nu meargă la Ierusalim, unde, po- 
trivit prevestirii Sale, a avut loc evenimentul despre care facem vorbire acum. 


Luând, așadar, cu Sine pe Petru, pe lacob şi pe loan, lisus a mers într-un munte 
înalt ca să se roage. Rugăciunea Lui era un fel de adâncire în slava care-l era 
proprie Lui şi Celui căruia se ruga. Pe când se ruga, lisus S-a schimbat la față 
înaintea ucenicilor. Totodată, EI a lărgit capacităţile naturale de percepție ale 
ucenicilor, încât să-L poată contempla întru slavă pe lisus - Chipul şi Strălucirea 
Nevăzutului Dumnezeu (şi să nu moară) şi tainele rugăciunii (convorbire cu 
sfinții). Cele relatate mai târziu de ei au fost consemnate de evanghelişti, și anu- 
me, faptul că faţa lui lisus a strălucit ca soarele, iar hainele au devenit albe ca 
lumina. Sf. Marcu spune că veșmintele Lui au devenit strălucitoare şi de un alb 
atât de imaculat, încât nici un înălbitor nu ar fi putut să realizeze asemenea 
culoare (Mc. 9, 3). Era o strălucire care venea din interiorul trupului lui lisus 
spre în afară. De remarcat că atât faţa, cât şi veșmintele lui lisus străluceau. Nu 
a fost propriu-zis o schimbare a feței lui lisus, ci o „„metamorpho- 
SIS/UETANOPPOGIG”, O schimbare a „formei”, a înfățișării în care contemporanii 
şi ucenicii Săi Îl vedeau pe Iisus zilnic. 


A fost cea mai impresionantă formă în care Mântuitorul a lăsat să se manifeste 
slava Sa, din persoana Sa, înainte de Inviere. 


Era slava dumnezeirii lui lisus pe care El a lăsat-o să iradieze în momentul în 
care se afla în dialogul rugător cu Tatăl ceresc. Cu siguranţă era slava care se 
afirma în EI de fiecare dată când se ruga. Probabil, de aceea Mântuitorul prefera 
să se roage în singurătate. De data aceasta, şocul ucenicilor a fost atât de mare, 
încât au căzut cu feţele la pământ, ochii lor trupeşti nu puteau să suporte o 
strălucire supranaturală pentru care nu erau încă pregătiți. 


Întreaga viaţă istorică a Fiului lui Dumnezeu făcut om, Mântuitorul Hristos, a 
fost însoțită de slavă, dar o slavă chenotică, discretă, proporționată naturii şi 
condiției de om pe care şi-o asumase Fiul lui Dumnezeu, încât cei care-L 
vedeau și-L auzeau să nu fie umiliți, ci să rămână liberi în opțiunea de a-L urma. 


Urmarea lui lisus este libertate. Dacă ar fi fost din teamă, n-ar mai fi fost 
urmare, ci manipulare, ceea ce Hristos nu a vrut şi nu vrea. Efectele manifestării 
slavei Sale se vedeau în minunile pe care le făcea şi în învăţăturile Sale, dar 
totdeauna controlată de condiţia smerită pe care El şi-o asumase. De data 
aceasta s-a manifestat altfel: ea venea din interiorul trupului Mântuitorului, 
pătrundea țesătura veșmintelor şi iradia în afară o lumină, care i-a cuprins şi pe 
ucenici. În această slavă a lui Hristos şi cuprinși în ea, au apărut Moise și Ilie, 
vorbind cu Mântuitorul despre sfârşitul Său, care avea să aibă loc în Ierusalim 
(Le. 9, 31). Moise şi Ilie, oameni de rugăciune și de acțiune, corifeii istoriei 
vechi a poporului evreu. Nici Moise, dătătorul Legii, nici Ilie, care, prin ru- 
găciune, a făcut să se pogoare foc din cer care a mistuit jertfa, nu avuseseră 
parte de asemenea experiență. Acum s-au împărtăşit ei înșiși, împreună cu 
apostolii, de aceeași slavă care iradia din trupul transfigurat al Domnului. 


În felul acesta înțelegem sensul cuvintelor Mântuitorului: „Nu am venit să stric 
Legea şi proorocii, ci să le împlinesc” (Mat. 5, 17), rostite la începutul misiunii 
Sale publice. Prin sângele vărsat pe Crucea din Ierusalim, Hristos avea să 
împlinească provizoratul vechiului Legământ şi necesitatea Legii mozaice 
pentru mântuire, încheind în EI şi prin EI legământul cel nou, deschis spre uni- 
versalitate. Prin rugăciunile sale, Ilie făcuse ca Dumnezeu să pogoare foc din 
cer care a mistuit jertfa. Nici unul dintre cei doi corifei ai istoriei vechiului 
Israel nu reuşise să vadă slava mântuitoare şi strălucirea chipului Nevăzutului 
Dumnezeu. 


Acum au avut parte de ea, împreună cu Apostolii înşişi, Hristos împlinind aştep- 
tarea lui Moise şi prezicerile profeților. 


Evangheliştii ne spun că evenimentul a avut loc pe un munte înalt. Exegeţii s-au 
întrebat cu privire la numele acestui munte. Greu de dat un răspuns! Din secolul 
al IV-lea, Muntele Schimbări la faţă a fost identificat cu Muntele Tabor, care se 
află la 17 km vest de Marea Galileii, având o înălțime de 575 m, ţâşnind pur şi 
simplu din câmpie. Mai târziu, lumina necreată văzută de isihaști a fost numită 
chiar „lumina taborică”. Pe vremea aceea, pe Muntele Tabor erau o serie de 
locuinţe şi edificii. Ținând cont că evenimentul s-a petrecut în Cezareea lui Filip 
(Mc. 8, 27), unde există munţi mai înalți, precum Muntele Hermon, care atinge 
înălțimea de 2.814 m, exegeţii moderni sunt de părere că evenimentul 
Schimbării la față s-a petrecut pe una dintre culmile muntoase ale acestui munte. 
Oricare ar fi fost muntele, evenimentul în sine a fost atât de înalt și uimitor, 
încât pentru ucenici a fost un moment de ekstaz, din care au revenit ca dintr-un 
somn, lucru semnalat mai târziu de Evanghelistul Luca (Lc. 9, 32). 


Ne mai putem întreba: De ce Mântuitorul a făcut martori ai evenimentului 
petrecut în timpul rugăciunii Sale pe cei trei apostoli și nu pe alții? Stântul 


loan Hrisostom spune că au fost aleşi aceştia pentru că „ei întreceau pe toţi 
ceilalți: Petru se deosebea prin aceea că-L iubea foarte mult pe Domnul, loan 
era foarte iubit de Domnul, iar Iacob, datorită răspunsului pe care-l dăduse, 
împreună cu fratele său, prin cuvintele «putem bea paharul» (Mat. 20, 22), şi 
pentru că el a făcut ceea ce mărturisise...” (Cuvânt la Schimbarea la față, trad. 
Episcopului Melchisedec al Romanului, Ed. Buna Vestire, Bacău, 1997, p. 298), 
totodată, se pare că lisus i-a luat pe aceştia pentru că dincolo de faptul că erau 
mai distinși decât ceilalți, pe ei a vrut Mântuitorul să-i înveţe Taina Crucii, 
corectându-le ideile false pe care şi le făcuseră despre EI: Petru îl sfătuise să nu 
meargă la Ierusalim, atunci când Mântuitorul le prevestise moartea Sa în 
Ierusalim, iar lacob şi loan râvneau la demnități pur pământești în regatul pe 
care sperau că-l întemeia lisus, cu ocazia mersului Său la Ierusalim. Martori ai 
„Schimbării la față” a Domnului, cei trei apostoli au înţeles care era dimen- 
siunea reală a divinului lor Învățător. Avuseseră o experienţă uluitoare şi, tot- 
odată, fericită, de aceea au zis Mântuitorului: „Doamne, este bine să fim aici” 
(Mat. 17, 4). Cu alte cuvinte, era bine să fie în compania sfinților şi cuprinși de 
slava lui Dumnezeu, chiar dacă ei nu puteau oferi decât eventuale trei colibe, nu 
palate. Important era ca ei să se afle în compania lui Hristos şi în slava Sa și a 
drepţilor Vechiului Testament, reprezentați prin Moise şi Ile. 


Da, este cea mai firească stare pe care şi-ar dori-o cineva. Ea va fi însă posibilă 
numai împlinind cuvintele Tatălui ceresc: „Acesta este Fiul Meu cel Iubit, în 
care am binevoit; pe EI să-L ascultați” (Mat. 17, 5)! Este momentul culminant al 
evenimentului deja consumat. La cele văzute, Apostolii au auzit şi porunca 
Tatălui ceresc, cuprinși de un nor luminos, ca odinioară Moise, pe Muntele Si- 
nai. 


Istorisirea Schimbării la faţă a Domnului este răscolitoare. Din ea înţelegem că 
lisus nu a fost reîncarnarea vreunei personalități a Vechiului Testament, că iden- 
titatea Lui este una, a profeților, alta. EI a împlinit atât Legea, cât şi prezicerile 
şi așteptările profeților. 


Cuvântul ipostatic al lui Dumnezeu a dat poporului ales Decalogul (cele Zece 
Cuvinte), acelaşi Cuvânt a vorbit prin prooroci. La plinirea Legii, S-a făcut om 
pentru a noastră mântuire şi a vorbit lumii direct. Pe Muntele Schimbări la față 
a unit în slava Sa reprezentanţii Legii şi ai profe-ților (în arătare mistică) cu 
repre-zentanţii viitorilor propovăduitori ai Evangheliei (prin prezență fizică). 
Aceștia, toți, au reprezentat în slava Aceluiași Cuvânt pe toți cei chemaţi, în 
trecut și pentru viitor, la comunicarea mesajului lui Dumnezeu către lume. 


Intr-o vreme când trupul era considerat de filosofi o închisoare a trupului, Hri- 
stos demonstra că trupul poate fi vehiculul prin care poate să ni se transmită 
slava lui Dumnezeu. Ba, mai mult, praznicul Adormirii Maicii Domnului ne dă 


şi speranţa că trupul se poate sfinți de așa manieră, încât să se împărtăşească 
încă de aici de viața nemuritoare. Condiţia pentru a-ceasta este ascultarea de 
lisus, altfel spus, urmarea Lui. 


IPS Timotei prahoveanul - Muntele Tabor, loc al arătării slavei 
dumnezeieşti 


+ Timotei prahoveanul, episcop-vicar al Arhiepiscopiei Bucureştilor 


Se vorbeşte şi se consemnează permanent istorii mai vechi sau mai noi despre 
Muntele Tabor, amintit în scrierile scripturistice, în Tradiţia Bisericii din pri- 
mele veacuri, în special datorită evenimentului Schimbării la faţă a Mântui- 
torului lisus Hristos, dar şi în numeroasele evocări ale pelerinilor care au 
străbătut drumurile Ţării Sfinte din dorința de a călca pe urmele paşilor Mân- 
tuitorului şi de a trăi Evanghelia „din interior”. 


Pelerinii celebri care au poposit în Ţara Sfântă şi au scris despre Muntele Tabor, 
din primele veacuri până în vremea noastră, l-au descris în forme diferite, nu- 
mindu-l piatră kilometrică a creaţiei, altar al ținutului care este Templu al lui 
Dumnezeu şi altele, asemenea. 


Muntele a intrat în istoria Bisericii pentru minunatul eveniment descris de 
Sfinţii evangheliști Matei (capitolul 17), Marcu (capitolul 9, 2-13). De ase- 
menea, în Evanghelia după Luca (capitolul 9, 28-36), se fac următoarele 
precizări: lar la vreo opt zile după cuvintele acestea i-a luat pe Petru şi pe loan 
şi pe lacob şi S-a suit în munte ca să Se roage. Și a fost că pe când Se ruga, 
înfăţişarea feţei Sale a devenit alta și îmbrăcămintea Lui albă, strălucind. Și iată, 
doi bărbați vorbeau cu EL; aceştia erau Moise şi Ilie care, arătându-se întru 


slavă, vorbeau despre sfârșitul Său pe care avea să-l împlinească în Ierusalim. 
Iar Petru şi cei împreună cu El erau îngreuiați de somn; şi când s-au deșteptat, I- 
au văzut slava şi pe cei doi bărbaţi stând cu El. Şi a fost că pe când aceştia se 
despărţeau de EI, Petru I-a zis lui lisus: „Învăţătorule, bine ne este să fim aici; să 
facem trei colibe: Ţie una, lui Moise una și una lui Ilie”; - el neştiind ce spune. 
Şi pe când vorbea el acestea, s-a făcut un nor şi i-a umbrit; şi s-au înspăimântat 
când au intrat în nor. Şi glas s-a făcut din nor, zicând: „Acesta este Fiul Meu Cel 
iubit, de EI să ascultaţi!”. Şi când glasul a trecut, lisus S-a aflat singur. ŞI ei au 
tăcut; şi în acele zile n-au spus nimănui nimic din cele ce văzuseră. 


Călătorul care va ajunge în Galileea, după ce a poposit câteva ceasuri pe valurile 
Mării Tiberiadei, sau pe malurile ei, va observa, de departe, Muntele Taborului, 
care, deşi nu este foarte înalt (aproximativ 600 de metri), se vede de departe, 
fiind cel mai reprezentativ din zonă. 


Cei care au călătorit spre Tabor îşi amintesc mulțimea arborilor pitici, a tufi- 
şurilor, a unor plante specifice zonei care adăpostesc în frunzişul lor mulțime de 
păsări, dar şi animale sălbatice. Altădată, pe potecile muntelui, mistreţii, urșii și 
leui strigau către Dumnezeu, ziua şi noaptea, încât ținutul întreg răsuna, glasurile 
lor fiind asimilate strigătelor unei femei în durerile nașterii, aşa cum afirma un 
pelerin care a poposit la Tabor. 


Fericitul leronim numeşte muntele Veniat lux, care se tălmăceşte Muntele lu- 
minii, după cum îl numesc şi arabii care locuiesc în apropiere. 


Dintotdeauna, deasupra muntelui s-a aflat un altar de jertfă, cum a fost şi cel din 
vremea canaaniților. O parte din stânca pe care o foloseau la arderile de tot se 
află sub pardoseala actualei biserici de pe Tabor. 


Și atingea Taborul, Şahaţima şi Bet-Şemeş şi hotarul lor se termina la Iordan: 
şaisprezece cetăţi cu satele lor (Iosua 19, 22). Versetul fixează Taborul ca semn 
de hotar, pentru triburile care se aflau în apropiere, în jurul muntelui desfăşu- 
rându-se lupte cu fapte de vitejie remarcabile. 


Profetul Osea vorbeşte despre Muntele Tabor: Ascultaţi acestea voi, preoților, şi 
luaţi aminte voi cei din casa lui Israel, şi plecaţi urechea, voi cei din casa re- 
gelui, căci către voi se îndreaptă hotărârea, fiindcă aţi fost un laţ la Miţpe şi o 
cursă întinsă pe Tabor (Osea 5, 1), iar profetul Ieremia spune: Taborul între 
munți. Viu sunt Eu, zice Împăratul, al cărui nume este Domnul Savaot, pe cât e 
de adevărat că Taborul este în rândul munţilor şi Carmelul lângă mare, tot atât e 
de adevărat că el va veni (Ieremia 46, 18). 


Profetul David, inspirat de Dumnezeu, grăieşte şi el: Miazănoapte şi miazăzi Tu 
ai zidit; Taborul şi Ermonul în numele 'Tău se vor bucura. Braţul Tău este cu 
putere (Psalmul 88, 13). 


Evanghelia după Sfântul Matei vorbeşte despre ce s-a întâmplat pe Tabor, când 
Mântuitorul S-a schimbat la faţă şi a arătat ucenicilor, pe cât au putut înţelege, 
slava dumnezeirii Sale: Şi S-a schimbat la faţă, înaintea lor, şi a strălucit faţa 
Lui ca soarele, iar veşmintele Lui s-au făcut albe ca lumina. Şi iată, Moise şi Ilie 
s-au arătat lor, vorbind cu EI. Şi, răspunzând, Petru a zis lui lisus: Doamne, bine 
este să fim noi aici; dacă voieşti, voi face aici trei colibe: Ţie una, şi lui Moise 
una, şi lui Ilie una. Vorbind el încă, iată un nor luminos i-a umbrit pe ei, şi iată 
glas din nor zicând: „Acesta este Fiul Meu Cel iubit, în care am binevoit; pe 
Acesta ascultaţi-L”. Şi, auzind, ucenicii au căzut cu faţa la pământ şi s-au 
spăimântat foarte. Şi lisus S-a apropiat de ei, şi, atingându-i, le-a zis: Sculaţi-vă 
şi nu vă temeţi. Şi, ridicându-şi ochii, nu au văzut pe nimeni, decât numai pe 
lisus singur. Şi pe când se coborau din munte, lisus le-a poruncit, zicând: Nimă- 
nui să nu spuneţi ceea ce aţi văzut, până când Fiul Omului Se va scula din morți 
(Matei 17, 2-9). 


Deși nu este amintit, dintru început, ucenicii Mântuitorului au păstrat amintirea 
Schimbării la față pe acest munte, şi nu pe altul, încă din primele veacuri 
adunându-se şi rugându-se în acest loc. 


Mai târziu, o mulțime de călugări nevoitori s-au aşezat în spaţiul muntelui, 
experimentând isihia şi rugăciunea tocmai în locul în care Dumnezeu S-a desco- 
perit ucenicilor şi i-a pregătit pentru zilele mântuitoarelor Sale pătimiri. 


În diferitele tradiţii şi interpretări, Muntele Tabor a fost adeseori menţionat. Într- 
o astfel de relatare rabinică, pomenind despre momentul oferirii legii poporului 
iudeu, se spune că munții ar fi vorbit asemenea oamenilor, iar Taborul ar fi spus 
că este cel mai înalt, atât de înalt încât nici apele din vremea lui Noe, când poto- 
pul, cu tot cu valurile lui, acoperea ceilalți munți, nu 1-au ajuns nici la capul, nici 
la umerii săl... 


Intr-o vreme, la prima revoltă împotriva romanilor, Muntele Tabor, conform 
scrierilor lui losif Flaviu, a fost fortificat, reprezentând un punct de rezistenţă 
inexpugnabil, până când, foarte târziu, romanii au reuşit să-l cucerească. 


Deşi Origen spune că în vremea lui creştinii sărbătoreau Schimbarea la față pe 
acest munte, descoperirile arheologice vorbesc de prezenţa creş-tină doar într-o 
perioadă mai târzie, începând cu veacul al IV-lea, când evlavioasa Împărăteasă 
Elena a construit, pe vârful muntelui, o prea frumoasă bazilică în cinstea Mân- 
tuitorului şi a apostolilor care s-au aflat împreună cu EI. 


De asemenea, s-au găsit urmele mai multor trepte, se pare peste 4.000 la număr, 
din piatră, care urcau de la poale până spre vârf, şi reprezentau un drum al pele- 
rinajului creştin în Antichitate. 


Pelerinii din veacul al VI-lea, călători pe Muntele Taborului, au remarcat biseri- 
cuţele construite în perioada bizantină, una pentru Mântuitorul, alta pentru 
Moise şi alta pentru Ilie, după cum sugerase, în nevinovăția lui, apostolul Petru. 


În perioada bizantină, şi apoi a cruciaților, mulţi călugări ortodocși, apoi bene- 
dictini, s-au aflat pe munte, în rugăciune şi lucrare sfântă, unii dintre ei rezistând 
împotriva atacurilor trupelor arabe care au devastat mănăstirile din Tara Sfântă 
şi i-au masacrat pe mulți dintre călugării nevoitori acolo. 


O vreme, muntele a rămas pustiu, după mărturiile unor pelerini, care au găsit 
acolo ruine, vechile chilii şi biserici de pe înălțimea Taborului devenind adăpost 
pentru fiarele sălbatice. 


În apropierea bisericii grecești de pe Muntele Tabor se află și grota lui Mel- 
chisedec, regele care a ieşit de demult în întâmpinarea lui Avram, oferindu-i 
pâine şi vin. Şi-n timp ce el se întorcea după înfrângerea lui Kedarlaomer şi a 
regilor uniţi cu acela, regele Sodomei l-a întâmpinat în valea Şave, care astăzi se 
cheamă Valea Regelui. Şi Melchisedec, regele Salemului, i-a adus pâine şi vin; 


el însă era preot al Dumnezeului Celui Preaînalt. (Facerea 14, 17-18). 


Diferite tradiții vorbesc despre faptul că Melchisedec a locuit în acest loc, iar 
pelerina Egeria consemna că a văzut la Salem, pe Valea Iordanului, ruinele 
Palatului lui Melchisedec. 


Despre el ne vorbeşte și Sfântul Apostol Pavel la Evrei 7, 2-3, unde ni se spune 
că Melchisedec a fost asemănat cu Fiul lui Dumnezeu. 


Despre legătura lui Melchisedec cu Taborul a scris şi Sfântul Atanasie, arhie- 
piscopul Alexandriei, în Historia Melchisedec. 


O legătură specială au avut-o şi românii cu Muntele Tabor, nu doar prin nume- 
roasele pelerinaje pe care le-au întreprins în diferite vremuri, călătorind cu greu 
către Țara Sfântă, dar mai ales prin faptul că doi călugări din Moldova, arhi- 
mandriții Ermoghen Buhuş şi Irinarh Rosetti, au plecat de la Mănăstirea Neamţ 
cu dorința de a înălța pe Muntele Taborului o biserică românească şi chilii 
pentru pelerinii care ajungeau acolo. 


Cu mari sacrificii, cei doi misionari români au început construcţia bisericii de pe 
Muntele Tabor, nereuşind să o finalizeze. 


Slava dumnezeirii, întâlnirea pro-feţilor Vechiului Testament, Moise şi Ilie, cu 
ucenicii Domnului, descoperirea Preasfintei Treimi prin glasul Părintelui, prin 
Fiul îmbrăcat în slavă și prin norul care reprezintă pe Duhul Sfânt, e o chemare 
constantă, adresată tuturor ucenicilor lui Hristos, indiferent de epocă, de a-și 
schimba și lumina inima, interiorul şi gândurile proprii, pentru a înţelege, măcar 
în parte, taina dumnezeirii Mântuitorului lisus Hristos. 


Sărbătoarea arătării slavei Preasfintei Treimi 


Arhid. Ştefan Sfarghie 


Cu prilejul sărbătorii Schimbării la faţă a Domnului nostru lisus Hristos, joi, 6 
august 2020, prea fericitul părinte Daniel, patriarhul Bisericii Ortodoxe Ro- 
mâne, a rostit un cuvânt de învăţătură în Paraclisul istoric „Sfântul mare 
mucenic Gheorghe” din Reşedinţa Patriarhală. Preafericirea sa a reliefat faptul 
că minunea de pe Tabor a fost o pregătire duhovnicească a ucenicilor pentru 
taina Învierii lui Hristos: „Ucenicii trebuiau pregătiți ca atunci când Îl vor 
vedea pe lisus Hristos desfigurat şi răstignit pe cruce să-şi aducă aminte de 
Faţa Sa transfigurată, luminoasă, plină de slava Sa dumnezeiască. De aceea, 
mai târziu, Sfântul apostol Petru, la Rusalii, spune că cei care L-au răstignit pe 
Iisus au răstignit pe Domnul slavei ”. 


Prea fericitul părinte patriarh Daniel a subliniat că sărbătoarea Schimbări la 
Faţă a Domnului ne aduce aminte că fiecare biserică este plină de harul Prea- 
sfintei Treimi: „Fiecare biserică sfințită este compusă din trei «colibe»: 
pronaos, naos şi altar. Pronaosul reprezintă Vechiul Testament, naosul repre- 
zintă Biserica în procesiune către altar, iar altarul simbolizează Împărăția 
cerurilor. Fiecare biserică de parohie este un locaș al Taborului. În general, 
bisericile se zidesc pe o colină şi ele ne aduc aminte de bucuria, pacea, lumina 


şi fericirea pe care le-au simţit Sfinţii apostoli la Schimbarea la Faţă a Domnu- 
lui pe Muntele Taborului ”. 


Întâistătătorul Bisericii noastre a precizat că Schimbarea la Faţă a Domnului 
lisus Hristos are mai multe înţelesuri duhovniceşti. „Este o arătare a slavei 
Învierii lui Hristos şi a Înălţării Sale la cer înainte de pătimirile şi moartea Sa, 
dar, în acelaşi timp, Schimbarea la Faţă a Domnului arată şi slava părintească 
- cum ne spune cartea de cult Minei - şi anume slava pe care lisus Hristos, Fiul 
lui Dumnezeu întrupat, a primit-o ca Om de la Dumnezeu Tatăl când EI S-a 
schimbat la Faţă, pentru că Tatăl a zis: «Acesta este Fiul Meu cel iubit, în care 
am binevoit; pe Acesta ascultaţi-L» (Matei 17, 5). Deci, firii omeneşti îi este 
dăruită slava părintească a Tatălui ceresc, pe care EI o dăruieşte Fiului din 
veşnicie, însă acum aceasta s-a arătat prin firea umană, prin chipul uman al lui 
Hristos. Această slavă părintească, după cum ne arată cântările din această zi, 
dar şi din ziua precedentă, din 5 august - Înainte-prăznuirea Schimbării la Faţă 
a Domnului - este slava întregii Sfinte Treimi, deoarece ca şi la Botezul 
Domnului aici se arată prezenţa Sfintei Treimi: Fiul lui Dumnezeu, lisus Hri- 
stos este schimbat la Faţă, norul luminos care apare la un moment dat este 
Duhul Sfânt şi din acest nor luminos se aude glasul Tatălui”, a spus patriarhul 
României. 


In continuare, prea fericirea sa a subliniat că la acest praznic se cunoaşte care 


este scopul veşnic al omului în Împărăţia cerurilor. 


„Slava Preasfintei Treimi se arată acum prin umanitatea, prin firea omenească 
a lui Hristos. Prin aceasta vedem că firea omenească este chemată la slavă 
veşnică. Spre a se împărtăşi de slava lui Dumnezeu, de slava neapusă, 
netrecătoare, veşnică, necreată, a Preasfintei Treimi. Omul a fost creat după 
Chipul lui Dumnezeu şi chemat să ajungă la asemănarea cu EI, adică la 
îndumnezeire, la sfinţenie prin ascultare faţă de Dumnezeu. Primul Adam, prin 
neascultare, a pierdut lumina slavei dumnezeieşti, însă noul Adam, lisus Hri- 
stos, prin ascultare până la moarte a restaurat firea omenească cea stricată de 
păcat şi a sfinţit-o. De aceea, Sfinţii părinţi, în cântările sărbătorii de astăzi, 
spun: «Prin apa Botezului, prin apă şi prin foc ai curăţit, Hristoase, firea 
noastră cea stricată prin păcat, iar prin Schimbarea Ta la Faţă ai îndumnezeit- 
0». Deci, prin Schimbarea la Faţă a Mântuitorului lisus Hristos se arată firea 
omenească îndumnezeită, luminată, aşa cum va fi ea în Împărăţia cerurilor. 
Această slavă a lui Hristos se va împărtăşi tuturor celor care au ascultat de 
Hristos, au împlinit în viaţa lor voia Lui. De aceea, în Biserica Ortodoxă, sfinţii 
au lumină în jurul capului, arătând prin aceasta că în ei locuieşte slava iubirii, 
frumusețea, lumina harului Preasfintei Treimi şi că ei sunt mărturisitori ai 
slavei lui Hristos împărtăşită oamenilor ”, a evidenţiat prea fericirea sa. 


Prea fericitul părinte patriarh Daniel a explicat şi expresia „arătând ucenicilor 
Tăi slava Ta, pe cât li se putea” din troparul sărbătorii: „Fiecare primeşte harul 
necreat, lumina necreată a slavei Preasfintei Treimi pe măsura credinţei şi 
iubirii sale, pe măsura înaintării sale în viaţă sfântă, a curăţirii sale de păcate 
şi a luminării sufletului şi trupului prin împlinirea voii lui Dumnezeu. Slava 
Preasfintei Treimi este împărtăşită firii omeneşti care se îndumnezeieşte, se 
sfințeşte, se luminează şi trăieşte veşnic în iubirea şi bucuria veşnică a Prea- 
sfintei Treimi”. 


De asemenea, prea fericirea sa a arătat că prin Schimbarea la Faţă, Mântuitorul 
lisus Hristos a vrut să arate şi slava celei de a doua veniri a Sa. „Biserica a 
rânduit ca această sărbătoare să fie celebrată nu înainte de Paşti, nu înainte de 
sărbătoarea Învierii Domnului, ci în ultima lună a anului bisericesc, în ziua de 
6 august, pentru că în ziua a 6-a a fost făcut omul şi aşa trebuia să strălucească 
fața lui Adam dacă asculta de Dumnezeu, precum Faţa lui Hristos pe Muntele 
Tabor. Slava Învierii lui Hristos şi a Înălţării Sale la cer este şi slava celei de a 
doua veniri a Mântuitorului lisus Hristos. Prin aceasta noi învăţăm că Dreptul 
Judecător va veni întru slavă ca să judece viii şi morţii şi că EI împărtăşeşte 
această slavă celor care au crezut în El, L-au iubit şi au împlinit voia Lui în 
viaţă. De aceea, Schimbarea la Faţă a Domnului este o lumină pentru modul de 
încheiere a vieţii pe pământ şi pentru pregătirea creştinilor în vederea Judecăţii 
de Apoi. Această slavă a venirii lui Hristos în Ziua de Apoi este slava pe care o 
va dărui EI drepţilor”, a spus patriarhul României. 


La final, prea fericirea sa a subliniat că sărbătoarea Schimbării la Faţă a Domnu- 
lui ne cheamă să ne schimbăm modul de a vieţui şi de a făptui, arătându-ne 
astfel purtători ai luminii cereşti: „De aceea, unele cântări bisericeşti din 
această zi ne îndeamnă la schimbarea vieţii. Să părăsim faptele rele şi să ne 
îmbogăţim cu fapte bune, să părăsim tot ceea ce este întunecat şi să ne luminăm 
prin cuvinte bune, frumoase, prin gânduri luminoase, prin fapte de milostenie, 
de bunătatea sufletească de într-ajutorare”. 


Totodată, patriarhul României a amintit şi de faptul că Schimbarea la faţă este 
cea mai iubită sărbătoare a călugărilor isihaşti. 


Lidia Popiţa Stoicescu - Schimbarea la faţă a Domnului în slove de Sfinţi 
ierarhi cărturari 


“sri NA A ANR umorouru 

Cazania tipărită la Mănăstirea „Sfinţii trei ierarhi” din laşi, în 1643, este piesa 
de rezistenţă din bibliografia Sfântului mitropolit Varlaam. Ne îndreptăţeşte 
această consideraţie însuşi tâlcuitorul ei, într-un vibrant „Cuvânt cătră cetitoriu”, 
în care argumentează necesitatea tălmăcirii şi tâlcuirii Sfintelor Evanghelii în 
limba vorbită de popor, pentru înţelegerea sensului şi scopului petrecerii omului 
pe pământ: mântuirea şi viaţa veşnică. 


Din tălmăcirea şi tâlcuirea Sfântului Varlaam la Evanghelia marelui praznic 
împărătesc al Schimbării la faţă a Domnului nostru lisus Hristos, pe Muntele 
Tabor, vom auzi în inimă o limbă românească încă nepârguită, dar a cărei 
dulceaţă se pregustă în suculenţa puterii de sugestie a cuvintelor. „Să ne curățâm 
mintea noastră, să him gata cătră măgura Taborului să ne suim, ca să vedem... 
chiar Svânta Troiță. Acolo vom vedea pre Fiul în lumină închipuit și Părintele 
de sus mărturisind de Fiul şi Duhul Svânt umbrind ca un nuor. (...) Şi acolea 
unde străluci fața lui aşea, să arătă Moisi proroc şi cu Ilie. Și-i vădzură pre 
amândoi unde vorovia cu Hristos (...) Moisi proroc așea grăia: Proslăvit eşti, 
Domnul mieu Hristoase (...) Svenţia Ta eşti împlerea (împlinirea) prorociei 
meale. Tu-mi dedeşi tablele legei vechi scrise în măgura Sinaiei. Tu mă 
trimesăşi să pierdz pre Faraon în Marea Roşie. Cu învăţătura Ta am făcut ciu- 
dese prin Eghipet. Tu, Domnul mieu, ne-ai hrănit 40 de ai în pustie cu mană. Tu 
ne-ai adăpat cu apă din piatră sacă. Tu şi-acmu te-ai închipuit ca acela ce ești 
Dumnedzău adevărat. Iară Ilie proroc şi el aceaste cuvente grăia: Mulţămăscu-ţi 
Domnul micu, Hristose, (...) Tu eşti Dumnedzău adevărat, că pentru numele tău 


am vădit pre împăratul Ahav, călcătorul legei. Tu ascultași ruga mea şi nu de- 
deşi ploaie pre pământ 3 ani şi 6 luni... Putearea ta desfăcu apa Iordanului ş-am 
trecut pre uscat. Tu mă luaşi şi-n ceriu cu car de foc. Pentr-aceaia-ţi mulțămesc. 
Pentr-aceaia mă-nchin şi te proslăvesc...” 


Urmează propunerea lui Petru, augmentată şi aceasta cu comentariul motivaţiei 
subînţe-lese a autorului: „Doamne, bine are hi să petrecem noi aicea! Și de vei 
vrea, să facem aicea trei umbrare: unul ţie, altul lui Moisi, altul lui Ilie”. 


ȘI comentează Sfântul Varlaam: "Ştia Petru că cearcă iudeii să ucigă pe Hri- 
stos”. Apoi Petru subliniază că prioritar este să-L protejeze pe Hristos: „Iară noi 
vom răbda şi zăduful şi frigul şi gerul, ploaia şi ninsoarea. Toate le vom răbda 
pentru numele tău, numai să nu ne pogorâm de-aciia... ară grăind Petru acestea 
cuvente, (...) un nuor luminatu i-acoperi și-i umbri pre dânşii. Și glas ieși din 
nuor de grăi și dzise: Acesta aste Fiiul Mieu cel iubit, întru carele binevruiu să 
izbăvască rodul omenesc. Pre aceala să ascultaț de toate câte va dzice voaă... 
Unde audziră apostolii glasul aceala ce grăi din nuor, să spăimântară şi de 
spaimă cădzură gios cu feţele la pământ și să temură foarte. lară Hristos mearse 
de-i rădică şi le dzise: Sculaţ şi nu vă temereţ. Şi dacă-şi deşchisără ochii, pre alt 
pre nime nu vădzură, fără numai pre Hristos, ca să priceapă ei... că nuorul aceala 
ce-au audzit apostolii grăind n-au fost nuor - că nuorul cum să grăiască! - ce 
sângur Părintele au grăit de-au mărturisât nevădzut de Fiul său, de Hristos; iară 
nuorul aceala au fost Duhul Svânt. (...) Pentr-aceaia, creștini bla-gosloviţi, noi 
tocmala praznicului nostru ce prăznuim astădzi, după cât ne-au fost putearea 
noastră dzâs-am; nu după cât au trebuit, ce puţine! şi pre scurt... Numai cât vă 
rog atâta: cu cutremur să mulțămiţ Dumnedzăului vostru, lui lisus Hristos, şi 
mulță-mindu-i, de păcate să vă părăsâţi şi fapte bune să faceţi... Amin!” 


Nădăjduim ca această lectură să fi fost receptată nu cu osteneală, ci ca un dar de 
frumuseţe, îndreptăţindu-l pe părintele-poet Alexe Mateevici, când scrie: 
„Limba noastră îi aleasă/ Să ne spuie-n hram şi-acasă/ Să ridice slavă-n ceruri, / 
Veşnicile adevăruri”. 


„Intr-o clipă de ceas s-au arătat precum era mai înainte de veci” 


Astfel, iată că, la distanță de numai 6 decenii în timp - dând pasul peste pragul 
celuilalt secol, al 18-lea -, un alt mare ierarh cărturar a lăsat moştenire neamului 
românesc (de care era străin prin origine!) o altă fundamentală Carte de 
învăţătură despre înţelesul profund al Sfintelor Scripturi. Este vorba despre 
Sfântul mitropolit martir Antim Ivireanul, în Didahiile sale, cu o limbă română 
scrisă și rostită apoi în biserici, spre folosul duhovnicesc al poporului simplu 
drepteredincios: „Și iată glas din nor zicând: «Acesta iaste Fiiul Mieu cel iubit, 
întru carele bine am vrut; pre acesta ascultaţi»”. Urmează descrierea colorată şi 


sugestivă a minunii: „Drept aceaia ş-au schimbat şi faţa şi chipul şi într-o clipă 
de ceas s-au arătat precum era mai înainte de veci, împodobit cu toate frumu- 
sețile ceriului, luminat cu toată lumina dumnezeirii. Razele ce ieşea din dumne- 
zeiasca lui față biruia strălucirile soarelui şi albiciunea hainelor lui întrecea 
strălucirile luminii”. Şi conchide: „O, fericiți ochii apostolilor carii s-au învre- 
dnicit de au văzut mărirea aceştii înfricoşate înfrumusețări! Că ce taine nu să 
închiaie întru acest lucru prea slăvit... Nu ajunge cunoştinţa omenească să le pri- 
ceapă, nici minte îngerească să le cuprinză”. Urmează un moment de sinceră şi 
profundă smerenie a luminatului ierarh cărturar, revenind apoi la motivaţia prin- 
cipală a didahiei - învățătura poporului: ” Și pentru aceasta, cunoscându-mă şi eu 
nevrednic şi departe de toată ştiinţa, nu îndrăznesc să întru întru atâta adân- 
cime... cu cap plecat şi cu cuciarnică tăcere trec cu cuvântul spre puţântică 
învățătură, carea socotesc să fie foarte folositoare de suflete și mântuitoare la 
ceia ce vor să asculte cu dragoste”. 


Atrage atenția asupra cuvintelor Tatălui ceresc cu privire la Fiul Său Cel iubit, 
spunând: „Pre acesta ascultaţ!” Face aici și o minunată pledoarie pentru însăși 
ideea de ascultare - drept virtute esenţială a creștinului: „Nu le-au zis să laude 
pre Fiul Său, nici să-l slăvească, nici să mărească lucrurile lui... nici să-şi răpuie 
viaţa lor pentru dânsul, nici să rabde scârbe, necazuri, nevoi... ce numai să fie 
ascultători, să aibă ascultare, să supuie voinţa lor supt voia acestuia unuia singur 
născut, Fiului său, carele să înfrumseţa... Şi pricina iaste că cine are ascultare, 
acela are împreună şi toate darurile şi toate bunătățile; acela iaste întreg la 
minte... răbdătoriu, acela iaste smerit, blând, iertătoriu, acela iaste iubitoriul de 
streini, cuciarnic, paşnic şi, în scurte cuvinte, acela iaste lăcașul tuturor bună- 
tăuilor şi vasul tuturor darurilor”. 


În final, Sfântul ierarh martir Antim Ivireanul pune în oglindă cele enunțate mai 
sus cu lumea contemporană lui, obținând imaginea contrară terifiantă. Și nu 
numai atât, dar şi cumplit de corespunzătoare lumii noastre: „Acuma dară, o 
poruncă folositoare ca aceasta şi mântuitoare iaste cineva din noi să o păzească? 
Noi, toată zioa şi la rugăciuni şi la împreunări şi la vorbe şi la fieştece lucru al 
nostru chemăm pre Dumnezeu și-l numim Domn. Și de-l numim Domn şi Stă- 
pân, unde ne iaste supunerea ce arătăm, ca niște slugi la Domnul nostru? Sluga 
face voia domnului său, dară noi care voie facem, acestui Domn al nostru? Care 
din poruncile lui păzim? Care dragoste avem către dânsul și ce cinste îi facem? 
O zice însuşi Dumnezeu, prin rostul lui Maleahi, la capul dintâi: «Și de sânt Eu 
Domnul, unde iaste frica mea? Cine iaste din voi să se teamă de mine, să mă 
cinstească, să se ruşineze de mine? Nu aste, până la unul»; zice David la 
Psalmul 3: «toţ s-au abătut, împreună netrebnici s-au făcut; nu iaste cel ce face 
bunătate, nu iaste, până la unul”. 


Concluzia e logică, plină de adevăr și îndeamnă la meditaţie îndelungă şi 
profundă: „Drept aceia, nu iaste minune de nu ne ascultă nici pre noi fiii noștri, 
nici ni să supun slugile şi patimile noastre, carele în toate zilele oştesc asupra 
sufletului; iaste aceasta dreaptă judecată a lui Dumnezeu”. 


Maria Burlă - Sihăstriile de pe Ceahlău - să avem cu toţii parte de 
rugăciunile monahilor nevoitori în „Athosul românesc”! 


E,doxologia:ro 


Foto: Crina Zamfirescu 


Cel mai sacru munte din Moldova este Ceahlăul, numit şi „Athosul românesc”. 
Parcă nu întâmplător forma masivului central, care domină toată zarea, este ca o 
uriaşă catedrală, platoul superior asemănându-se cu masa altarului, iar vârful 
Toaca şi stânca Panaghia (din grecește: Cea întru tot Sfântă Maica Domnului) 
par a fi turlele bisericii. În plus, Ceahlăul este singurul munte din ţară cu hram 
bisericesc la 6 august, de sărbătoarea Schimbării la Faţă a Domnului. 


În jurul muntelui au existat, din cele mai îndepărtate timpuri, numeroase schituri 
sau peșteri cu sihaştri, călugări şi călugărițe. Unele au fost mistuite de foc, de 
avalanşele de zăpadă sau de stâncile prăvălite peste ele. Mănăstirea Durău e 
singura care a supravieţuit timpurilor. 


Sihăstria lui Silvestru, una dintre cele mai importante în vechiul Ceahlău 


Documentele ne spun că prima aşezare monahală de pe Muntele Ceahlău a fost 
Sihăstria lui Dragoş, întemeiată încă din secolul al XIV-lea şi continuată în 
secolul următor cu Sihăstria Ceahlăului, unde, în locurile cele mai înalte şi mai 
izolate, au trăit cei mai aleşi sihaştri, între care cuviosul Simeon. Bisericuța de 


lemn construită de el a fost distrusă de o avalanşă în anul 1704. După câţiva ani, 
pe acelaşi loc, a fost ridicată Sihăstria Cerebuc, ai cărei călugări au păstrat, până 
la începutul secolului XX, tradiţia de a trage clopotul şi de a bate toaca de pe 
vârful muntelui. 


O zonă bine populată de sihaştri şi monahi în secolele XV-XVIII a fost valea 
pârâului Schit. Aici au exitat două vechi sihăstrii: Sihăstria lui Silvestru, 
întemeiată în secolul al XV-lea - una dintre cele mai importante în Ceahlău - şi 
Schitul Peon, pe locul căruia hatmanul Gheorghe a zidit în 1639 o bisericuţă, 
fortificată apoi cu zid de piatră şi turnuri de apărare şi transformată în curte 
boierească, denumită „Palatul Cnejilor”. 


Între Hangu și Borca, Valea Bistriţei se numea Valea Călugărilor 


Spre izvoarele pârâului Schit a fost întemeiată în secolul XVII Sihăstria Me- 
lania, devenită apoi Schitul Durău, a cărei primă bisericuţă de lemn a fost stră- 
mutată în satul Dreptu - Borca, iar cea de-a doua, în satul Poiana Largului, 
comuna Poiana Teiului (arsă, din nefericire în anul 2011). 


În anul 1835, prin migrarea maicilor spre marile mănăstiri de la Văratec şi 
Agapia, schitul de la Durău a fost transformat în schit de călugări. 


În Ceahlău s-au nevoit şi multe călugăriţe, între care schimonahia Sofia, care a 
întemeiat mai sus, pe pârâul Răpciuniţa, în secolul al XVII-lea, Sihăstria Sofia, 
cea mai importantă aşezare de maici din zonă. Amintim şi Sihăstria cuvioasei 
Casiana, din secolul al XVIII-lea, desfiinţată în secolul al XIX-lea. 


Valea Bistriţei, între Hangu şi Borca, se numea Valea Călugărilor, datorită 
mulțimii monahilor împânziţi în toate locurile retrase şi liniştite. 


XX % 


Au vieţuit în smerenie şi în nevoinţă, slobozind rugăciune neîncetată din inimi 
curate şi fierbinți. l-au iubit pe toţi, dar mai presus, L-au iubit pe Dumnezeu, 
lângă care acum se odihnesc şi se desfătează. „Urmele” lor au rămas adânc 
încrustate în numele locurilor de pe Ceahlău, pe poteci şi în aerul tare al 
înălțimilor. Să avem cu toții parte de rugăciunile şi mijlocirea tuturor sihaştrilor 
nevoitori în Ceahlău! 


(Sursă de documentare: „Biserici vechi de lemn din ţinutul Neamţ”, dr. Elena 
Florescu, dr. Marina Sabados, Cornel Miftode, Editura C.M. Imago, Piatra 
Neamţ , 2012) 


Răzvan Codrescu - Teologia mistică a energiilor necreate 


v 


Schimbarea la Faţă (miniatură bizantină) 


Spre deosebire de alte confesiuni creştine, deviate în felurite chipuri şi măsuri 
de la tradiția originară, Ortodoxia, pe linia de continuitate a Bisericii primare, 
face deosebire limpede între cele create şi cele necreate, iar în privinţa acestora 
din urmă — între Fiinţa şi Energiile divine, adică între ceea ce este Dumnezeu 
în esenţa Sa şi ceea ce este EI în lucrarea Sa. 


Aceste distincţii necesare, implicite în toată tradiţia teologiei mistice răsăritene, 
şi-au căpătat o strălucită articulare doctrinară în scrierile Sfântului Grigorie 
Palama (sec. XIV), mai ales în urma polemicii acestuia cu grecul occidentalizat 
Varlaam din Calabria (secondat de prietenul său Achindin), pe tema misticii 
isihaste. Deoarece identitatea Ortodoxiei este astăzi fie ignorată, fie redusă la 
anumite aspecte mai degrabă formale, nu-i de prisos să zăbovim o dată în plus 
asupra esenței spirituale a creştinismului răsăritean, expunând, fie şi sumar, 
datele acestei controverse celebre [Pentru informaţii mai bogate, se poate 
consulta îndeosebi lucrarea încă nedepăşită a părintelui Dumitru Stăniloae, 
Viaţa şi învăţătura Sfântului Grigorie Palama, cu patru tratate traduse, fie în 
ediția iniţială din 1938 (Sibiu), fie în reeditările bucureştene din 1993 
(Editura Scripta) sau 2006 (Editura Institutului Biblic şi de Misiune al 
Bisericii Ortodoxe Române); textele esenţiale ale Sfântului Grigorie Palama 
se regăsesc şi în Filocalia românească, vol. 7, E.I.B.M.B.O.R., Bucureşti, 
1977, pp. 223-525. A se vedea şi sintezele părintelui J. Meyendorff, 
Introduction ă l'etude de Gregoire Palamas (Seuil, Paris, 1959) şi St. 
Gregoire Palamas et la mystique orthodoxe (Seuil, Paris, 1959; tr. rom.: 


Sfântul Grigorie Palamas şi mistică ortodoxă, Editura Enciclopedică, 
Bucureşti, 1995). Indispensabilă rămâne şi introducerea generală a lui 
Vladimir Lossky, Essai sur la theologie mystique de L'Eglise orientale (Aubier, 
Paris, 1944; tr. rom.: Teologia mistică a Bisericii de Răsărit, Anastasia, 
Bucureşti, 1993), mai ales cap. IV (intitulat chiar “Energiile necreate”).] 


Călugării isihaşti, ducând viaţă de curăţie desăvârşită şi de rugăciune 
permanentă (Rugăciunea lui lisus: “Doamne lisuse Hristoase, Fiul lui 
Dumnezeu, miluieşte-mă pre mine, păcătosul””, prin care mintea şi inima se 
contopesc în chip tainic, iar omul purificat devine lăcaş al harului 
dumnezeiesc şi îndumnezeitor), ajungeau treptat la experierea directă a 
dumnezeirii, contemplând lăuntric, “liniştiţi” şi transfiguraţi, lumina divină 
suprasensibilă şi suprainteligibilă, asimilată luminii taborice a Schimbării la 
Faţă, când Domnul S-a arătat în veşmântul slavei Sale (transfigurarea de pe 
Muntele Tabor: Matei 17, 1-2; Marcu 9, 28-29). 


Mulţi dintre ei nu aveau învăţătură cărturărească şi nu erau deloc meşteri la 
vorbă (duhovnicitatea nefiind neapărat virtute discursivă, ci adeseori smerită 
tăcere [BINIISSIII “Cuvintele sunt uneltele veacului acestuia; tăcerea este 
0 taină a veacului ce va să vie”].), întrebaţi ce văd, unii spuneau, în 
îngereasca lor simplitate, că văd o lumină de negrăit, care-i umple de pace şi 
bucurie, iar alții afirmau făţiş că-L văd pe Dumnezeu. 


Umblând printre ei şi iscodindu-i cu viclenie, Varlaam, ratat ca trăitor şi dedat 
speculațiilor raţionale, în spiritul steril al scolasticii târzii, nu scăpa nici un 
prilej să-i ridiculizeze, cu morga suficienţei zeflemitoare, numindu-i “cei cu 
sufletul în buric” (omphalopsychoi), pentru că în străvechea practică isihastă 
poziția optimă de rugăciune era cea ghemuită, cu faţa plecată spre pântece. 
Mai mult decât atât: ignorant şi circumspect totdeodată, Varlaam îi învinuia 
de-a dreptul de erezie, pentru afirmaţia lor de a-L vedea pe Dumnezeu. El se 
întemeia pe locul comun că Dumnezeu cu nici un chip nu poate fi văzut de 
oameni: noi nu putem contempla decât creaţiile lui Dumnezeu, dar nu şi pe 
Dumnezeu Însuşi. Prin urmare, considera Varlaam, cu trufaşă siguranță de 
sine, aceşti oameni simpli şi ciudaţi se amăgesc şi-i amăgesc şi pe alții; dacă ei 
văd “ceva”, acel “ceva” nu poate fi nicidecum Necreatul (Dumnezeu), ci doar 
o realitate creată, mai mult sau mai puţin inefabilă, dar în orice caz exterioară 
ființei divine. El admitea că ar putea fi vorba despre harul lui Dumnezeu 
(“grația divină ”, cum îi spun apusenii), pe care-l considera însă ca aparținând 
lumii creaturilor — o creaţie divină de ordin superior, dar totuşi creație. 
Acuzaţia adusă isihaştilor era gravă: ei ar fi confundat, asemenea păgânilor 
criticaţi de Apostolul Neamurilor (cf. Romani 1, 22-25), cele create cu cele 
necreate, făptura cu Făcătorul! 


Aici intervine Sfântul Grigorie Palama, cărturar vestit, dar şi adânc trăitor, el 
însuşi practicant al metodei isihaste. Acesta îi apără pe isihaşti şi Ortodoxia, 
arătând că eroarea sau confuzia era de fapt a lui Varlaam (şi a apusenilor în 
genere). Având o concepţie greşită despre Duhul Sfânt (reflectată în adaosul 
Filioque, care exprimă inovaţia dogmatică a dublei purcederi/procesiuni a 
Duhului Sfânt, nu doar de la Tatăl, ci şi de la Fiul), Apusul se înşeală şi asupra 
lucrării Duhului în lume, considerând harul drept ceva creat — şi deci cu totul 
exterior dumnezeirii. De aceea apusenii nu pot înţelege nici viaţa mistică a 
Ortodoxiei şi nici adâncimile gândirii ei teologice. 


Din perspectiva dreptei credinţe răsăritene, între Fiinţa lui Dumnezeu 
(inaccesibilă în sine) şi lumea făpturilor Sale (văzute sau nevăzute) se 
interpun energiile necreate, lucrările nemijlocite ale lui Dumnezeu, care sunt 
solidare cu firea Lui necreată, dar totuşi accesibile, pe cale mistică, celor 
înduhovniciţi. 


DNINNNININNINNRI) afirmase deja că dumnezeirea este izvorul 


“energiilor” (în greacă: energeia, “putere de acţiune”, “lucrare”). Teologia 
palamită reia şi dezvoltă această afirmaţie până la ultimele ei consecinţe. “În 
discuţiile despre natura luminii taborice cu teologii latini — care, sub pretextul 
Simplicităţii şi neîmpărţirii naturii divine, spuneau că harul este creat — 


Persoane ale Treimii şi prin aceasta Sunt unice, indivizibile, permanente şi 
stabile. Ele există deodată cu Persoanele şi sunt contemplate în mod real, nu 
simbolic” (Ion Bria, Dicţionar de teologie ortodoxă, art. “Energii”, ed. 1981, 
p. 142, sau ed. 1994, p. 141). 


Dar să vedem ce spune Sfântul Grigorie Palama însuşi, înfruntându-l pe 
Varlaam. Referindu-se la lumina văzută de isihaşti, el precizează, cu fineţea 
limbajului antinomic specific apofatismului răsăritean [Care avea să-l fascineze 
atât de mult pe un Lucian Blaga, ducându-l la faimoasa teorie filosofică a 
“antinomiilor transfigurate” (cf. Eonul dogmatic, în Trilogia cunoaşterii). ] 

(sublinierile îmi aparţin în toate textele citate din scrierile palamite): “Ei ştiu 
din experienţă că este o luminare şi un har nematerial şi dumnezeiesc, o 
lumină văzută în chip nevăzut şi înţeleasă în chip neînțeles. Ce este însă 
aceasta, nu ştiu să spună. Află tu, cu metodele definiţiei, ale analizei şi 
împărţirii |metodele raţionaliste ale filosofiei scolastice — n. n.] şi binevoieşte de 
ne învaţă şi pe noi, care nu ştim! Fiinţa lui Dumnezeu nu este acea lumină, 
căci fiinţa este inaccesibilă şi neîmpărtăşibilă. Înger iarăşi nu este, căci 
poartă trăsături Stăpânitoare |se impune ca o realitate absolută celui ce se 


învredniceşte de ea, transfigurîndu-l şi îndumnezeindu-l - n. n.]... 
Îndumnezeind deci şi trupul, ea e văzută — o, minune! — şi de ochii trupeşti, 
iar uneori vorbeşte limpede celui ce o vede, prin cuvinte aşa-zicînd 
negrăite...” (Filocalia rom., vol. 7, ed. cât., pp. 273-274). 


Prin urmare, 5355355 conchide, împotriva insinuărilor lui Varlaam, că 
“nu a definit nimeni dintre ai noştri pe văzător (contemplativ) ca pe acela ce 
vede fiinţa lui Dumnezeu” (ibidem, p. 278). Luându-l în sprijin şi pe 

„el arată că aici este vorba de “vederea nu a firii dumnezeieşti, ca 
să nu aibă de ce se lega bârfitorii, ci a slavei firii Lui, pe care a dat-o Domnul 
ucenicilor Săi şi, prin ei, tuturor celor ce cred în EI şi-şi dovedesc credinţa 
prin fapte. Pe aceasta a voit să o vadă şi aceştia: «Voiesc — zice Fiul către Tatăl 
— să vadă aceştia slava Mea, pe care Mi-ai dat-o Mie...» (loan 17, 24), sau 
«Slăveşte-Mă pe Mine, Tată, cu slava pe care am avut-o la Tine mai înainte 
de a fi lumea» (loan 17, 5). 

Altceva este, prin urmare, natura lui 

Dumnezeu şi altceva slava Lui, deşi sunt nedespărţite între ele” (ibid., pp. 282- 
283). 


spune că Slava dumnezeiască 
ce “înconjoară întotdeauna, în veci şi neîntrerupt, pe 
Sfinţi, în petrecerea veacului viitor, ca şi pe ucenici la atotdumnezeiasca 
Schimbare la Faţă” (ibid., p. 328). Contemplarea isihastă a acestei lumini este 
o anticipare mistică a veacului viitor, a “Zilei a Opta”, o experiere tainică a 
Împărăției lui Dumnezeu (închipuită şi în cetatea “Noului Ierusalim”, conform 
viziunii ioanice: “Și cetatea nu are trebuinţă de soare, nici de lună, ca să o 
lumineze, căci slava lui Dumnezeu a luminat-o şi făclia ei este Mielul” — 
Apocalipsa 21, 23; subl. n.). În această splendoare a slavei Sale va veni şi a 
doua oară Domnul şi “drepții vor străluci ca soarele în împărăţia Tatălui lor” 
(Matei 13, 43). “De felul acesta e deci vederea lui Dumnezeu — continuă 
Sfântul Grigorie — pe care numai cei ce s-au învrednicit de sfârşitul cel fericit 
o vor vedea în veacul ce va să fie, dar pe care au văzut-o şi aici fruntaşii 
Apostolilor pe Tabor, Ştefan când era omorât cu pietre, Antonie când se 
nevoia cu liniştea [isihia], mai bine zis toţi Sfinţii, adică toţi cei curaţi cu 
inima...” (ibid., p. 356). 


Textul cel mai lămuritor îl constituie cele “150 de Capete despre cunoştinţa 
naturală, despre cunoaşterea lui Dumnezeu, despre viața morală şi despre 
făptuire” (cf. vol. cât., pp. 424-525), din aşa-numitul Tom aghioritic. lată unul 
dintre pasajele cele mai importante: “Trei lucruri sunt în Dumnezeu: fiinţa, 
lucrarea şi ipostasurile dumnezeieşti ale Treimii. Cei ce se învrednicesc să se 
unească cu Dumnezeu, făcându-se un duh cu EI (cum şi zice marele Pavel: 
«Cel ce se lipeşte de Domnul este un duh cu El» — I Corinteni 6, 17), nu se 


unesc după fiinţă. Căci toţi cuvântătorii de Dumnezeu mărturisesc că 
Dumnezeu nu se poate împărtăşi după fiinţă; iar unirea după ipostas e 
proprie numai Cuvântului, Dumnezeului-Om. Rămâne deci ca cei ce se 
învrednicesc să se unească cu Dumnezeu, se unesc după lucrare. Deci harul, 
prin care cel ce se lipeşte de Dumnezeu este una cu Dumnezeu, este şi se 
numeşte lucrarea necreată a Duhului, iar nu fiinţă a lui Dumnezeu, chiar 
dacă nu le place celor potrivnici. Căci prin prooroc a prezis Dumnezeu nu că 
«voi vărsa Duhul Meu», ci «din Duhul Meu» peste cei credincioşi” (Cap. 75). 


Părintele Stăniloae glosează (p. 476, subsol): “Dacă Duhul S-ar uni cu noi 
după fiinţă, atunci am avea o fiinţă comună cu EL. lar dacă S-ar uni după 
ipostas, persoana noastră ar fi una cu Persoana Lui. Sau Persoana Lui ar 
deveni persoana noastră, aşa cum în Hristos Persoana Cuvântului a devenit 
persoana naturii omeneşti. Deci trebuie spus că Duhul Se uneşte cu noi prin 
lucrare... Noi ne însuşim lucrarea Lui şi EI lucrarea noastră. Ne întâlnim în 
lucrarea divino-umană [teandrică] comună, dar neconfundată”. 


Uneori, Sfântul Grigorie Palama vorbeşte despre “dumnezeirea de jos” 
(desemnând prin aceasta pe Dumnezeu în lucrarea Sa). Alţii consideră că 
Dumnezeu este numele potrivit pentru Cel Care lucrează, iar dumnezeire este 
numele potrivit pentru lucrarea însăşi (ca energie manifestată). 


În privinţa tuturor acestor probleme se cască, din păcate, o adevărată prăpastie 
între Răsărit şi Apus: “Deosebirea constă în următorul fapt: concepția apuseană 
despre har presupune ideea de cauzalitate, harul prezentându-se drept un efect al 
Cauzei divine, asemenea actului creaţiei, în timp ce pentru teologia răsăriteană 
el este o purcedere firească — energiile, iradierea veşnică a fiinţei dumnezeieşti. 
Numai în actul creaţiei Dumnezeu lucrează în calitate de Cauză, producând un 
nou subiect chemat să participe la deplinătatea dumnezeiască... În energii, EI 
este, El există, El Se arată veşnic. Este un mod de a fi, la care avem acces 
primind harul. De asemenea, în lumea creată şi pieritoare, prezenţa luminii 
necreate şi veşnice, omniprezenţa reală a lui Dumnezeu, este mai mult decât 
prezenţa Sa cauzală — «Lumina luminează în întuneric şi întunericul nu a 
cuprins-o» (loan 1, 5). Energiile dumnezeieşti sunt în toate şi în afară de toate. 
Trebuie să ne ridicăm mai presus de ființa creată, să părăsim orice contact cu 
făpturile, spre a ajunge la unirea cu «raza dumnezeirii», după cuvântul lui 
Dionisie Pseudo-Areopagitul. Şi totuşi aceste «raze dumnezeieşti» pătrund 
întreg universul creat [harul dumnezeiesc care se revarsă neîncetat peste lume — 
n. n.], fiind şi cauză a existenţei sale — «Lumina în lume era, şi lumea prin ea a 
fost făcută, dar lumea nu o cunoştea» (loan 1, 10)”, scrie Vladimir Lossky în 
Teologia mistică a Bisericii de Răsărit (cap. IV: “Energiile necreate”; tr. rom.: 
pr. Vasile Răducă). 


Nu trebuie să înţelegem însă că energiile sunt cu necesitate creatoare prin ele 
însele (acestea ar fi iradiat din Dumnezeu şi în absenţa creaţiei), ci mai degrabă 
trebuie spus că ele sunt conforme voinței lui Dumnezeu. “Această voință a creat 
totul prin energii, pentru ca natura creată să ajungă în mod liber la unirea cu 
Dumnezeu în aceleaşi energii” (Vl. Lossky, loc. cât.); sau, altfel spus, ca noi să 
ajungem prin har, după cuvântul apostolic, “părtaşi ai firii dumnezeieşti” (II 
Petru 1, 4). 


Protopresbiter Angelos Angelak6poulos - Imnografia Schimbării la faţă şi 
surparea amăgirilor şi a eresurilor 


„U ro 


Schimbarea la faţă — frescă de Sorin Efros, schitul Icoana, Gorj 


Înşelarea idolatră 


Credinţa elinilor idolatri în mai mulţi zei a este combătută de Sfântul loan 
Damaschinul şi Melodul în cel de-al doilea tropar al celui de-al doilea canon din 
slujba utreniei Schimbării la Faţă, unde spune: „Cel care până la ceruri 
Stăpâneşti şi peste cele de pe pământ împărăteşti şi ai stăpânire asupra celor 
de dedesubt, Hristoase, Ţie Ţi s-au înfăţişat, de pe pământ Apostolii, iar din 
ceruri Ilie Tesviteanul iar din cele mai de jos ale pământului, Moise, pentru 
care cântându-ţi, strigăm: Popor prea înăltaţi-L pe Hristos întru toţi vecii”. 


În acest tropar, Sfântul Melod, cuviosul loan Damaschin, se referă la prezenţa 
profeților Moise şi Ilie pe Tabor, precum şi a Sfinţilor Apostoli, din următorul 
motiv. Fiindcă elinii idolatri flecăreau că un dumnezeu stăpâneşte în ceruri, unul 
pe pământ şi altul în cele mai de jos ale pământului, Sfântul Melod vrea să 
răstoarne această părere defăimătoare a lor, spunând despre Hristos: „Ca un 
soare prea luminos eşti, o, Hristoase, Tu, care Sstăpâneşti în cer şi împărăţeşti 
pe pământ şi ai putere asupra celor de dedesubt! De aceea, din aceste trei 


părți ale pământului au venit înaintea Ta, pe Tabor, de pe pământ Apostolii, 
care, oameni vii fiind păşeau pe pământ şi respirau aerul pământesc, din 
ceruri S-a înfăţişat profetul Ilie, iar din iad, Moise, suflet gol fără de trup. 
Atunci, la Schimbarea Ta la Faţă, toţi aceştia cinci împreună cântau, ca să 
arate că Tu eşti Acela care i-ai unit şi că Tu ţii în mâini şi cerul şi pământul şi 
cele mai de jos ale pământului.” 


Dar şi al doilea tropar de la cântarea a treia a celui de-al doilea canon din utrenia 
Schimbării la Faţă vine să combată învăţătura idolatră înșelătoare a elinilor. 
Citim în acest tropar: „Dumnezeu, desăvârşit fiind, Om desăvârşit s-a făcut cu 
toată dumnezeirea, amestecând omenirea în ipostasul Său, pe care, în două 
fiinţe, Moise şi Ilie L-au văzut în muntele Taborului”. 


După Sfântul Nicodim Aghioritul, Sfântul loan Damaschinul teologhiseşte 
despre Întruparea Cuvântului, prin iconomia Lui Dumnezeu şi dogmatizând, 
spune: „0, Hristoase, Dumnezeu şi Om, Tu eşti înainte de veacuri Dumnezeu 
desăvârşit, adică ai toată plinătatea dumnezeirii. Căci dumnezeirea în Sfânta 
Treime nu este împărțită, încât o parte să aibă Tatăl, altă parte Fiul, iar altă 
parte Duhul Sfânt. Nicidecum! “ 


Prin aceste cuvinte huleau, spunând că Zeus are stăpânire asupra cerului, 
Poseidonas [Poseidon] stăpâneşte marea, iar Ploutonas stăpâneşte adâncul cel de 
sub pământ. Noi ortodocşii, însă, nu împărțim astfel dumnezeirea Sfintei Treimi 
ci slăvim şi credem că Tatăl este Dumnezeu desăvârşit şi Fiul este asemenea 
Lui, întreg Dumnezeu, iar Duhul Sfânt neschimbat este Dumnezeu desăvârşit. 
Fiindcă Dumnezeirea nu se împarte între Persoane, ci există în fiecare Persoană 
a Sfintei Treimi şi întreagă este în toate Cele trei împreună. 


Sfântul Nicodim Aghioritul, comentând înţelesul celui de-al doilea tropar al 
cântării a şasea din cel de-al doilea canon al utreniei Schimbării la Faţă, compus 
de Sfântul Cosma de Maiuma (,„,Suindu-te pe muntele Tabor, Te-ai schimbat la 
Faţă Hristoase şi toată înşelăciunea ai întunecat, lumină strălucind”), 
lămureşte pricina pentru care Domnul nostru s-a schimbat la Faţă în munte. 


Elinii idolatrii, care aduceau jertfe idolilor şi demonilor pe crestele înalte şi în 
munţi, obişnuiau să aducă jertfe necurate, să ardă focul întunecat şi să tămâieze 
cu tămâie spurcată, aşa după cum spune Sfânta Scriptură: „Și a făcut Ioas, 
regele lui Iuda, fapte bune în ochii Domnului, cât timp l-a povăţuit preotul 
Iehoiada. Numai înălțimile nu le-a desfiinţat, căci poporul tot mai aducea 
jertfe şi tămâieri pe înălțimi. 

De aceea, Sfântul Grigorie Teologul, în Cuvântul său la Naşterea Lui Hristos 
spune: „Pentru aceasta, Hristos mic S-a făcut, adică smerit întru toate. Căci în 
mijlocul celor rătăciţi a venit Păstorul cel Bun, cel care îşi pune sufletul 


pentru oile sale ca să îi apere de cei care pe înălțimi şi în munţi aduc jertfe 
idoleşti”. 


Cunoscând toate acestea, Sfântul loan Melodul (Damaschinul) spune: „Iu, 
Hristoase, Prea luminate, suitu-te-ai pe muntele Tabor şi Te-ai schimbat la Faţă 
ca, prin minunea de pe Tabor, care s-a luminat de la focul dumnezeirii Tale, să 
nimiceşti înşelăciunea şi închinarea la demoni, care sălăşluiau pe crestele 
munților, iar mai apoi să-i luminezi cu lumina cunoștinței de Dumnezeu pe 
aceia care aduceau închinare idolilor celor fără de simțire. 


Erezia masalienilor 


Masalienii, auzindu-l pe Sfântul Apostol Petru spunând: „Pentru aceasta faceți- 
vă părtaşi firii dumnezeieşti” (I Petru 1, 4), s-au lăsat înşelaţi crezând că 
creştinii au primit de la Dumnezeu harul de a deveni părtaşi firii Lui Dumnezeu, 
fire care, după ei, este văzută şi de care ne putem împărtăşi. 


Nicidecum! Acest lucru nu este posibil pentru nici o fiinţă creată, atât pentru 
îngeri, cât şi pentru oameni. De aceea şi sinodul care s-a ţinut împotriva 
masalienilor a hotărât că „se poate ca, din voia Mângâietorului, Dumnezeu să 
locuiască peste cei vrednici, dar nu cu firea Sa”. 


Natura Lui Dumnezeu cea mai presus de fire şi prea mărită, nu doar că nu poate 
fi accesibilă fiinţelor create, dar este şi nevăzută, dar nu doar nevăzută este, ci şi 
incomprehensibilă, neînţeleasă cu mintea şi nedescoperită. Fiindcă ceea ce este 
nesfârşit nu poate fi încăput în ceea ce este limitat. 


Aşadar, împărtăşirea de dumnezeiasca fire, despre care spune Sfântul Petru, este 
ca creştinii să participe şi să se împărtăşească — aceia care s-au curăţit şi s-au 
desăvârşit prin credinţă şi viaţă cuvioasă — din lucrările, puterea, harul şi mai 
simplu, din atributele lui Dumnezeu, pe care fire a Lui Dumnezeu a numit-o 
corifeul Apostolilor, Sfântul Petru, fiindcă aceasta este unită cu firea Lui 
Dumnezeu şi neîmpărțită de aceasta şi prin urmare, substanțială şi firesc, din 
Dumnezeu. Şi, după cum dumnezeiasca fire este veşnică şi necreată, la fel şi 
aceasta este împreună-veşnică cu Dumnezeu şi necreată. Aşadar, de vreme ce 
aceia care sunt curăţaţi de păcate devin părtaşi energiilor Lui Dumnezeu, se şi 
îndumnezeiesc şi devin dumnezei după har acum şi aici ca într-o însoţire 
[logodnă], pe când atunci, desăvârşit şi definitiv, cu toate că şi această 
împărtăşire se face cu îngăduinţa Lui Dumnezeu. 


Lucrul acesta, pe care apostolul Petru l-a spus mai sus şi anume faptul că 
creştinii vor deveni părtaşi dumnezeieştii firi, este acelaşi lucru pe care îl spune 
Sfântul Cosma Melodul (de Maiuma) în cel de-al doilea tropar al cântării a treia 


al canonului iambic la Naşterea Domnului şi anume că Hristos ne-a transmis 
ceva şi nouă din dumnezeiasca Sa fire. 


La fel spune şi Sfântul loan Damaschin în primul tropar al cântării a şaptea a 
celui de-al doilea Canon la Schimbarea la Faţă: „Acum s-au văzut de către 
apostoli cele nevăzute, dumnezeirea în trup strălucind în muntele Taborului 
celor ce strigă: Bine eşti cuvântat Doamne, Dumnezeule în veci”. 


Insă, aici, „dumnezeirea” nu se referă la natura şi firea cea mai presus de fire a 


Lui Dumnezeu, aşa cum considerau masalienii, ci este energia dătătoare de 
dumnezeire, Harul şi Lumina Lui Dumnezeu. 


a, 


Schimbarea la F aţă, oaia bizantină, secolul al XII-lea 


Erezia nestorienilor 


Conform celui de-al treilea tropar al cântării a şaptea al celui de-al doilea Canon 
al Schimbării la Faţă („Acum, cele neauzite s-au auzit. Căci, fără de Tată, 
Fiul, din Fecioară, prin părintescul glas, cu preaslăvire a fost mărturisit ca 
un Dumnezeu şi Om, acelaşi şi în veci”), Hristos, care S-a născut fără de tată, 
din Fecioara Maria, după firea omenească, Acesta este mărturisit cu slavă cu 
glasul Său, fără de maică şi având Tată după dumnezeire. Este mărturisit Fiu 


prea iubit, nu doar fiindcă este Dumnezeu, ci pentru că este şi Om. Căci, Unul şi 
Acelaşi este şi Fiul Tatălui şi Fiul Fecioarei şi nu doi fii, care s-au născut, unul 
din Tatăl, iar celălalt din Fecioară, aşa cum hulea Nestorie, cel cu minte de 
iudeu care pe toate omeneşte le înţelegea. 


Frezia monofizită 


Sfântul Nicodim Aghioritul, comentând pasajul din Epistola Sfântului Apostol 
Petru, „şi acest glas noi l-am auzit, pogorându-se din cer, pe când eram cu 
Domnul în muntele cel sfânt” (II Petru, 1, 18), observă că Sfântul Petru, prin 
auzire, dar mai ales prin vedere, a cunoscut că Unul Hristos are două firi, 
dumnezeiască şi omenească. Fiindcă Acela, pe care mai devreme l-a văzut 
smerit, un om ca şi ceilalți, pe Acelaşi L-a văzut iarăşi cu lacob şi cu loan la 
Schimbarea Sa la Faţă, Dumnezeu, în măreţia slavei şi dumnezeirii Sale. Să se 
ruşineze, aşadar, monofiziţii (armenii, etiopienii, copţii, siroiacoviţii, maroniţii) 
care spun că Hristos a avut o fire, dumnezeiască şi care au fost condamnaţi şi 
anatematizaţi la Sinodul al IV-lea Ecumenic de la Calcedon. 


Sfântul Nicodim Aghioritul, comentând primul tropar al cântării a treia al 
primului Canon al Schimbării la Faţă, („În Adam întreg îmbrăcându-Te, 
Hristoase, firea cea negrită de demult, schimbându-o, o ai luminat şi cu 
schimbarea chipului Tău, Dumnezeu o ai făcut”), spune că trebuie să 
cunoaştem că firea omenească, care s-a unit după ipostas cu Dumnezeu 
Cuvântul, chiar dacă s-a îndumnezeit datorită acestei uniri, nu a ieşit, însă, în 
afara legilor fizice ale ei, astfel încât să se transforme în dumnezeire. 
Nicidecum! Aceasta era gândirea eretică a monofiziților. 


Însă, de vreme ce Fiul Lui Dumnezeu se face şi fiu al Omului, fără să schimbe 
ceea ce era, adică să fie Dumnezeu şi în continuare — fiindcă este neschimbător 
— ci dobândind ceea ce nu era, ca lubitor de oameni, dobândind umanitatea, deşi 
s-a îndumnezeit, a rămas, însă, neschimbător şi nu a renunţat la însuşirile Sale 
naturale, pătimirea, stricăciunea, moartea şi celelalte patimi, ci le-a avut şi după 
Îndumnezeire. 


De aceea, recapitulând cele de mai sus, ne încredințăm şi de înomenirea Lui 
Hristos şi sunt ruşinaţi, astfel şi ereticii manihei, care susțineau că întruparea 
Lui Hristos a fost una închipuită, nu reală. 


Erezia romano-catolică 


Una dintre diferenţele dogmatice principale dintre Biserica ortodoxă şi romano- 
catolicismul este în legătură cu lumina de pe Tabor. 


Acest subiect a preocupat Biserica încă din veacul al XIV-lea, având principali 
susținători, din partea catolicilor, pe ereticul anatematizat de Sinodiconul 
Ortodoxiei, Varlaam Calabrezul, iar din partea Ortodoxiei pe antiereticul şi 
marele teolog al Luminii şi propovăduitorul dumnezeiescului Har necreat, pe cel 
ce s-a opus papei şi papalității, pe Sfântul Grigorie Palama, arhiepiscopul 
Tesalonicului. 


Papistaşii, prin vocea lui Varlaam, susțineau că lumina de la Schimbarea la Faţă 
este creată. Nu este inaccesibilă şi nici nu este adevărata lumină a dumnezeirii, 
ci mai prejos decât natura îngerilor şi decât rațiunea omenească. Este, adică, foc 
material, care, câteodată devenea vizibil pentru simţurile omului, altădată 
devenea nevăzut, fiindcă era perisabil şi finit. 


La această erezie — că lumina de pe Tabor este creată — au fost conduşi 
papistaşii, fiindcă identifică firea (ovoia, ousia) necreată a Lui Dumnezeu cu 
energiile sale necreate şi fiindcă atribuie Lui Dumnezeu energii create. Catolicii 
nu acceptă energiile necreate ale Lui Dumnezeu. Ei cred că Dumnezeu nu 
comunică personal cu omul. Lucrează în lume nu direct, ci indirect, prin 
energiile sale create. Pentru aceştia, Dumnezeiescul Har este o substanţă creată, 
pe care Dumnezeu o plăsmuieşte pentru ca, prin intermediul ei, să-l mântuiască 
pe om. Creat este, după ei, de asemenea, harul sfinţitor al Tainelor, la fel cum 
creată este şi Lumina de pe Tabor de la Schimbarea la Faţă a Lui Hristos. 


Aceste păreri ale papistaşilor despre Lumina Sfântă de pe Tabor sunt total 
greşite şi ele vin în contradicție cu învăţătura Sfinţilor Părinţi. Menţionând o 
mulţime de citate ale Sfinţilor Părinţi, Sfântul Grigorie Palama şi alţi monahi au 
arătat că Lumina de la Schimbarea la Faţă nu este materială şi finită, nu este o 
slavă exterioară a trupului, ci slava şi măreţia dumnezeirii unită ipostatic cu 
trupul. Nu este chiar Lumina sau esenţa (ovoiu) Lui Dumnezeu — care este 
nevăzută şi de necuprins — ci energia şi Harul Lui Dumnezeu de care se pot 
învrednici cei credincioşi. Conform Sinodului din 1341, care este considerat al 
IX-lea Sinod Ecumenic, „„necreată este lumina Domnului la Schimbarea Sa la 
Faţă, iar aceasta nu este esența/ousia Lui Dumnezeu”. De asemenea, conform 
Sinodiconului Ortodoxiei, lumina care a strălucit la Schimbarea la Faţă a 
Domnului nu este creată, dar nici nu este esenţa/ousia Lui Dumnezeu, ci 
necreată, este strălucire şi energie care îşi are originea, în mod nedespărțit în 
dumnezeiasca fire (theia ousia). 


În teologia ortodoxă se face diferenţa între esenţa/ousia necreată a Lui Dumnezu 
şi energiile sale necreate. Cu natura/ousia Lui Dumnezeu, care este 
incomprehensibilă şi inexprimabilă, credinciosul nu poate intra în contact. 
Relaţionează, însă şi devine părtaş dumnezeieştilor energii ale Lui. Acestea, 
însă, ca şi dumnezeiasca esenţă, sunt necreate şi neplăsmuite. Adică, este 


altceva față de dumnezeiasca esenţă/ousia, dar nu este altceva decât 
Dumnezeirea. 


Credinciosul, prin pocăință, asceză, rugăciune şi participare la viaţa mistică a 
Bisericii, comunică cu dumnezeieştile energii necreate şi devine „părtaş 
dumnezeieştii firi”. Adică, cu ajutorul energiilor dumnezeieşti necreate, şi 
printr-un urcuş duhovnicesc continuu, inima credinciosului se curăţă de patimi, 
mintea se luminează şi se învredniceşte să vadă „lucruri dumnezeieşti”, în mod 
tainic, dumnezeiasca slavă, Lumina necreată. Aceasta este tradiţia isihastă a 
Bisericii noastre. 


De asemenea, romano-catolicii consideră că apostolii erau nedesăvârşiţi la acea 
vedere minunată de la Schimbarea la Faţă, din pricina fricii care pusese 
stăpânire pe ei atunci când profeţii Moise şi Ilie au intrat în nor. Însă, potrivit 
Sinodului de la Constantinopol şi aşa cum tâlcuiesc Sfinţii Părinţi acest 
eveniment, această frică, ce era strâns legată de bucurie, nu i-a biruit cu totul, ca 
să fie ispitiţi şi să se întristeze apostolii. Fiindcă există frica de la început şi frica 
cea de pe urmă. Aici este vorba de bucurie, preţuire şi închinare la această mare 
taină, căreia s-au învrednicit să-i fie martori. 


Adrian Cocoşilă - Schimbarea la faţă a Domnului 


Schimbarea la Faţă a Domnului este prăznuită pe 6 august. Această sărbătoare 
aminteşte de minunea petrecută pe muntele Tabor, unde Hristos îşi descoperă 
dumnezeirea Sa prin natura umană pe care a asumat-o. Evanghelistul Matei 
spune "Și a strălucit faţa Lui ca soarele, iar veşmintele Lui s-au făcut albe ca 
lumina" (Matei 17, 2), în vreme ce evanghelistul Marcu spune că veşmintele 
Lui S-au făcut albe ca zăpada (Marcu 9,3). Faptul că Evanghelistul Matei 
spune despre chipul lui Hristos că era "ca soarele”, iar Luca, vorbind despre 
veşmintele Sale, menţionează că "erau ca zăpada”, ne descoperă că firea 
omenească nu a fost absorbită de cea dumnezeiască în Hristos, căci "zăpada” nu 
a fost topită de "soarele” din El. Amintim că firea umană şi dumnezeiască din 
Hristos, sunt unite în chip neamestecat, neschimbat, neîmpărțit şi nedespărțit 
în Hristos. 


Schimbarea la Faţă a Domnului - scurt istoric 


Sărbătoarea Shimbării la Faţă a Domnului se pare că datează de la începutul 
sec. al IV-lea, când Sfânta Împărateasa Elena zideşte o biserică pe Muntele 
Tabor. Această sărbătoare începe să fie menţionată în documente din prima 
jumătate a secolului al V-lea. În Apus, sărbătoarea Schimbării la Faţă s-a 
generalizat mai târziu, prin hotărârea luată de papa Calist III ca mulţumire 
pentru biruinţa creştinilor asupra turcilor la Belgrad, în anul 1456. 


Există obiceiul ca în această zi să se facă pomenire generală a celor trecuţi la 
cele veşnice (Biserica Rusă). In unele zone, de sărbătoarea Schimbării la Faţă 


a Domnului se aduc la biserică struguri, care se împart credincioşilor. 


Icoana Schimbării la Faţă a Domnului 


În centrul reprezentării este Hristos, înveşmântat în alb. Este înconjurat de un 
fond închis la culoare, aşa-numita mandorlă, prezentă şi în icoana Învierii. La 
picioarele Sale, sunt căzuţi cu feţele la pământ Apostolii Petru, Iacob şi loan, iar 
de-o parte şi de altă sunt prezenţi Moise şi Ilie. 


Întunericul din centru face trimitere la ființa lui Dumnezeu, care rămâne 
necunoscută omului. 


Ortodoxia 
face o diferenţă clară între har şi natura divină. Dacă harul, ca energie 
necreată poate fi împărtăşit omului, natura divină rămâne incomunicabilă 
şi incognoscibilă. 


Sfântul Maxim Mărturisitorul vede în prezenţa lui Moise şi a lui Ilie pe 
Tabor, o exprimare a faptului că la îndumnezeire se poate ajunge atât pe 
calea căsătoriei, simbolizată de Moise care a fost căsătorit, cât şi pe calea 
necăsătoriei, arătată prin Ilie. 


Faptul că Dumnezeu nu se mai arăta într-un mod chenotic ucenicilor, adică se 
arată fără nici un val, vederea Sa de ucenici devine imposibilă pentru starea în 
care se aflau. Duhul Sfânt încă nu se coborâse peste ei, motiv pentru care nu-L 


puteau privi pe Domnul faţă către faţă. De aceea ei cad cu feţele la pământ, 
spre deosebire de Moise şi de Ilie care nu fac acest lucru, pentru că ei nu mai 
sunt din lumea aceasta. 


Icoana Schimbării la Faţă - prima icoană pe care trebuie să o facă un iconar 


Potrivit Tradiţiei, prima icoană pe care trebuie să o realizeze un iconograf este 
icoana Schimbării la Faţă. Zugravul cere prin această realizare ca Hristos să 
strălucească în inima lui, lumina Slavei Sale negrăite, descoperită Apostolilor 
pe Tabor. Având datoria de a vesti prin imagine tainele lui Hristos, el trebuie să 
se asemene Apostolilor care au trăit minunea Schimbării la Faţă. Într-un 
manuscris din Muntele Athos, i se cerea zugravului să se roage cu lacrimi ca 
Dumnezeu să-i pătrundă în suflet şi să meargă la preot ca acesta să se roage 
pentru el şi să-i citească troparul Schimbării la Faţă. 


Schimbarea la Faţă - dezlegare la peşte 
Deşi ne aflăm în postul Adormirii Maicii Domnului, Biserica a rânduit că pe 6 


august, de sărbătoarea Schimbării la Faţă a Domnului, să se facă dezlegare la 
peşte pentru bucuria praznicului. 


Obrejenie sau Pobrejenie 


Denumirile sărbătorii populare citate mai sus, denumiri derivate din cuvântul 
slav «obrejenie», ce înseamnă «transformare», «prefacere» sau chiar 
«schimbare», amintesc indubitabil de episodul biblic în care Faţa Domnului 
lisus Hristos «a strălucit (...) ca soarele, iar veşmintele Lui s-au făcut albe ca 
lumina» (Matei — 17, 2)* după cum a menţionat Marcel Lutic, în acest moment 
şi natura fiind în acord pentru că îşi preface, îşi schimbă „veşmintele“ sale. În 
acest context, sensurile sărbătorii populare se grupează, mai toate, în jurul ideii 
de schimbare, inclusiv a veşmintelor oamenilor, a mai spus Marcel Lutic. 


În tradiția populară, la sărbătoarea de Obrejenie sau Pobrejenie are loc, 
alături de sărbătoarea ortodoxă a Schimbării la Faţă şi despărţirea de vară. 
Oamenii îşi iau rămas bun de la vară, acum când are loc o schimbare a 
veşmintelor naturii şi pregătirea acesteia de toamnă. Acum se pregătesc păsările 
migratoare să plece, iar insectele şi târâtoarele se pregătesc să intre în pământ, 
pentru a se adăposti pe perioada rece. 


Obrejenia sau Pobrejenia însemna certarea, supărarea, la această sărbătoare, 
toată lumea având obligaţia de a se împăca, în cazul celor certaţi. Pentru că 
berzele se pregătesc să plece spre alte ţinuturi, nu este bine să plece nimeni în 
călătorie, deoarece se spune că persoana respectivă se va rătăci şi nu va mai veni 
înapoi. De Obrejenie se duc struguri la biserică, pentru a fi sfințiţi, în unele 
locuri strugurii fiind singura hrană a zilei. Acum se culeg şi ultimele plante de 
leac. 


La Schimbarea la Faţă a Domnului, în tradiția populară, de Obrejenie, are loc 
despărțirea de vară, schimbarea veşmintelor naturii, dar şi ale oamenilor, cu cele 


ale noului anotimp. În această zi se împart struguri şi prune pentru sufletul 
morţilor. 


Tocmai acum, nu € bine să pleci în călătorie, pentru ca s-ar putea să te rătăceşti, 
spune tradiţia. Se spune că cine se roagă azi să scape de o patimă, precum cea 
a beţiei, are toate şansele să se vindece. Tot de acum se schimbă fructele, care 
până la această vreme fuseseră „veninoase“, apare „prima“ dulceaţă a lor. 
Oricine va gusta acum, pentru prima dată în an, struguri va spune „boabă nouă 
în gură veche“. În unele locuri se posteşte sau se mănâncă doar struguri. 


„Despre cei care intrau în apă pe 6 august se credea că se vor ...schimba la 


față“, 


Etnologul a mai amintit şi de unele interdicții care le priveau chiar pe tinerele 
fete: „Astfel, domnişoarelor curioase le amintesc că, pe vremuri, le era interzisă 
spălarea în ajunul acestei sărbători. Dacă, totuşi, se spălau «coadele nu le-ar mai 
creşte, întocmai cum nici iarba nu mai creşte» după 6 august“. La fel, despre 
oamenii care nu-şi vedeau umbra capului la răsăritul soarelui în dimineaţa 
acestei zile se credea că vor muri până la sfârşitul acelui an, în vreme ce despre 
acela pe care-l durea capul la Schimbarea la Faţă se spunea că îl va durea un an 
încheiat. 


Totuşi, erau şi remedii în medicina populară, plante de leac care erau tocmai 
acum bune de a fi culese. Printre acestea, sunt amintite avrămeasa, leuşteanul şi 
muşeţelul, iar „acestea, împreună cu o crăcuţă cu şapte prune şi câteva alune, 
erau bune de vindecat frigurile“, a spus Marcel Lutic. 


Wikipedia - Schimbarea la faţă 


Rafael - Schimbarea la față (1518-1520) - Ulei pe lemn, Muzeul Vaticanului, 
Roma 


Schimbarea la față a lui lisus Hristos (sau Transfigurarea Domnului) este un 
eveniment descris de Evangheliile sinoptice, în care lisus se schimbă la faţă pe 
Muntele Tabor, (Matei 17:1-9, Marcu 9:2-8, Luca 9:28-36). lisus devine 
strălucitor, vorbeşte cu Moise şi Ilie şi este numit Fiul lui Dumnezeu. Este una 
din minunile lui lisus menționate în Evanghelii. 


Acest miracol este unic faţă de celelalte care apar în Evanghelii în sensul că 
efectul miracolului se produce asupra lui lisus. 


Toma de Aquino a considerat schimbarea la față cel mai mare miracol în sensul 
că acest miracol completează botezul şi ne arată perfecțiunea vieţii în Rai. 


„„iȘi după șase zile, lisus a luat cu Sine pe Petru şi pe lacov şi pe loan, fratele 
lui, şi i-a dus într-un munte înalt, de o parte. Și S-a schimbat la față, înaintea 
lor, şi a strălucit fața Lui ca soarele, iar veșmintele Lui S-au făcut albe ca 
lumina. Și iată, Moise și Ilie s-au arătat lor, vorbind cu EI. Și, răspunzând, 
Petru a zis lui lisus: Doamne, bine este să fim noi aici; dacă voiești, voi face 
aici trei colibe: Ţie una, şi lui Moise una, şi lui Ilie una. Vorbind el încă, iată 
un nor luminos i-a umbrit pe ei, şi iată glas din nor zicând: "Acesta este Fiul 
Meu Cel iubit, în care am binevoit; pe Acesta ascultaţi-L ”. Și, auzind, ucenicii 
au căzut cu fața la pământ şi s-au spăimântat foarte. Și lisus S-a apropiat de 
ei, și, atingându-i, le-a zis: Sculaţi-vă și nu vă temeţi. Și, ridicându-şi ochii, 
nu au văzut pe nimeni, decât numai pe lisus singur. Și pe când se coborau din 
munte, lisus le-a poruncit, zicând: Nimănui Să nu spuneţi ceea ce aţi văzut, 
până când Fiul Omului Se va scula din morți.” (Matei 17:1-9) 


Schimbarea la faţă în calendarul ortodox şi în cel romano-catolic se ţine pe 6 
august. 

Schimbarea la față a lui Hristos, Giovanni Bellini, c. 1490 


Pietro Perugino, c. 1500 


Rafael Sanzio, c. 1520 


Cristofano Gherardi, 1555 


Icoane 


Scoala din Novgorod, sec. al XV-lea 


| Teofan Grecul, sec. al XV-lea 


Icoană din Yaroslavi, Rusia, 1516 

O doxologia.ro 


Prin voia Domnului, în timp au apărut al treilea ochi, puţin mai şters, prezent 
sub ochiul stâng, şi o a doua gură uşor întredeschisă, situată deasupra celei 
fireşti. Cel de-al treilea ochi şi cea de-a doua gură au apărut fără intervenţie 
omenească, prin voie dumnezeiască, pe icoana deja pictată, ceea ce o face unică 
în lume. De aceea mai este cunoscută şi sub denumirea de „Icoana Maicii 
Domnului cu trei ochi şi două guri”. 


Icoana a fost dăruită Mănăstirii Giurgeni, pe atunci așezământ de maici, în anul 
1831, cu ocazia sărbătorii Schimbării la Faţă a Domnului (6 august), dată aleasă 
probabil pentru similitudinea cu schimbarea la faţă a chipului Maicii Domnului 
din icoană. Încă de când a fost dăruită mănăstirii, icoana a început să săvâr- 
şească diferite minuni, astfel că mulți credincioşi vin necontenit să se roage la 
ea. 


Icoana este de tip Odighitria („„Povăţuitoarea” sau „Îndrumătoarea”), răspândit 
atât în arta bizantină, cât şi în țara noastră. Cuprinde chipul Mariei, care ţine 
Pruncul pe braţul stâng şi arată spre EI cu mâna dreaptă (de aici denumirea de 
„Îndrumătoarea”). 


După Tradiţie, prima icoană cu această compoziţie a fost pictată de Sfântul 
evanghelist Luca şi a devenit prototipul icoanei împărăteşti a Maicii Domnului. 
Icoana Maicii domnului de la Giurgeni este ferecată în argint. 


„Icoana Maicii Domnului cu trei ochi şi două guri” nu are o dată de prăznuire 
proprie, însă mulți credincioşi vin să se închine la icoană de Praznicul Schim- 
bării la Faţă din 6 august, atunci când icoana a fost adusă la Giurgeni, ca şi la 
sărbătorile închinate Maicii Domnului. 


Părintele stareţ Antonie Jeflea (ţ 18 februarie 2018) povestea că a fost martor al 
unei minuni a Maicii Domnului de la Giurgeni, din 1995, anul sosirii sale la 
mănăstire: „Era un copil de vreo şase ani, din Vaslui, mut din naştere. Părinţii |- 
au adus la mănăstire şi, la un moment dat, după Taina Sfântului Maslu, copilul a 
rostit limpede primele cuvinte din viaţa lui, cerându-i mamei sale să-l ia în braţe 
şi să-l ridice până la icoană pentru a o săruta”. 


Minunile trăite de credincioşi au făcut înconjurul ţării şi oameni din toate 
regiunile merg acum la Giurgeni să ceară ajutorul Maicu Domnului. 


(Foto) Mănăstirea Giurgeni - Roman: 
https://doxologia.ro/locuri-sfinte/manastirea-giurgeni-roman-galerie-foto 

Bunicul, Maria şi icoanele praznicelor împărăteşti 


IV. Ce dezvăluie Icoana Schimbării la Faţă? 


Este 6 august, când se sărbătoreşte Schimbarea la Faţă a Domnului şi Mân- 
tuitorului nostru lisus Hristos. Maria este în vacanţă şi se află împreună cu 
bunicii ei într-un pelerinaj la mănăstiri. Azi au participat la Sfânta Liturghie, 
apoi măicuţele i-au invitat la agapă. Maria a fost impresionată de atmosfera 
mesei frăţeşti, dată de atitudinea binevoitoare a tuturor şi de solemnitatea 
rugăciunilor. 


Înainte de a porni din nou la drum s-au retras pe o prispă răcoroasă destinată 
pelerinilor. Într-un colţ, câteva rafturi pline de cărţi şi reviste te îmbiau la un 
popas de lectură. Maria a început să răsfoiască una şi s-a oprit exclamând: 

- Bunicule, uite icoana sărbătorii de azi! Cât e de frumoasă şi plină de lumină! 


- Într-adevăr, Maria. Este o reproducere a icoanei Schimbării la Faţă pictată de 
Teofan Cretanul în secolul al XVI-lea, se află în mănăstirea Pantocrator din 
Muntele Athos. 


- Te rog bunicule, hai să desluşim din înțelesurile ei ... Îmi amintesc din 
cântările slujbei: În munte te-ai schimbat la faţă Hristoase Dumnezeule, şi pe cât 
au putut ucenicii au văzut slava Ta! (Condacul sărbătorii). Bunicule, muntele 
este locul descoperirilor lui Dumnezeu nu-i aşa? 


- Da, Maria, iar aici este vorba despre Muntele Tabor. Dar hai să citim ce scriu 
sfintele Evanghelii despre întâmplare (Matei 17, 1-9, Marcu 9, 2-9 şi Luca 9, 
28-36): lar după cuvintele acestea, ca la opt zile, luând cu Sine pe Petru şi pe 
loan şi pe lacov, S-a suit pe munte ca să Se roage (Luca 9, 28). Şi pe când se 
ruga EI, chipul feţei Sale s-a făcut altul (Luca 9, 29), şi a strălucit faţa Lui ca 
soarele (Matei 17, 2) şi îmbrăcămintea Lui albă strălucind (Luca 9, 29), iar 
veşmintele Lui s-au făcut albe ca lumina (Matei 17, 2), albe foarte, ca zăpada, 
cum nu poate înălbi aşa pe pământ înălbitorul (Marcu 9, 2-3). Toate aceste 
comparații încearcă să surprindă în cuvinte iradierea de lumină necreată care 
izvora din trupul Mântuitorului, pe când era în munte, fiind martori Petru, lacov 
şi loan. 


- De ce a vrut Domnul ca ei să-L vadă astfel? 

- Schimbarea Sa la Faţă se petrece în contextul vestirii patimilor: De atunci a 
început lisus să arate ucenicilor Lui că El trebuie să meargă la Ierusalim şi să 
pătimească multe de la bătrâni şi de la arhierei şi de la cărturari şi să fie ucis, şi 
a treia zi să învieze. Şi Petru, luându-L la o parte, a început să-L dojenească, 
zicându-l: Fie-Ţi milă de Tine să nu i se întâmple Ţie aceasta. (Matei 16, 21- 
22). Astfel că evenimentul are ca scop imediat pregătirea sufletească a uce- 
nicilor pentru momentul jertfei de pe cruce, să nu uite în acele clipe dificile de 
pe muntele Golgotei, că Hristos cel răstignit este Dumnezeu şi Om. 

- Bunicule, îmi place cum este înfățişat evenimentul secvenţă cu secvenţă, ca o 
peliculă de film. Îl vedem pe Hristos, împreună cu cei trei ucenici aleși, urcând 
şi coborând muntele. 

- Da, deoarece icoana transmite fiecărui creştin care o priveşte mesajul că 
participarea la o cunoaștere mai adâncă a lui Dumnezeu presupune mai întâi un 
urcuş, adică un efort personal de a-L urma pe Hristos cu credinţă iubitoare. 


- Spune-mi, te rog, cine sunt persoanele care stau în picioare alături de 
Mântuitorul? 


- Pe alte două piscuri ale muntelui se află profeţii Ilie şi Moise, de-a stânga şi 
de-a dreapta Domnului, aplecaţi cu smerenie în faţa Lui. Relieful colţuros în 
trepte accentuează revărsarea de lumină dumnezeiască. În partea de jos, într-un 


puternic contrast, îi vedem pe cei trei apostoli căzuţi, copleşiţi de lumina 
dumne-zeiască ce se revarsă peste ei. 


- Bunicule, de ce profeţii au putut îndura vederea luminii dumnezeieşti, iar 
ucenicii au căzut la pământ, orbiţi? 

- Într-adevăr, atitudinea ucenicilor arată răvăşire, feţele lor au o expresie de 
cutremurare. loan este întotdeauna reprezentat în mijloc, cu spatele la lumină, ca 
şi Iacob în partea dreaptă. Numai Petru stă întors cu faţa către lisus, dar cu mâna 
ridicată să-şi protejeze ochii de strălucirea puternică a luminii necreate sau ca un 
gest ce însoţeşte dialogul cu lisus. Dar răspunsul ţi-l oferă un alt element im- 
portant al icoanei, aureola. 

- Mântuitorul şi profeţii au aureolă, iar ucenicii, nu! 

- Da, aureola din jurul capului profeților semnifică sfinţenia lor, faptul că erau 
persoane pline de harul Duhului Sfânt, ceea ce nu era valabil şi în cazul uce- 
nicilor. De aceea n-au putut să stea netulburaţi la vederea intensei lumini 
dumnezeieşti. Să ne reamintim şi faptul că cei doi prooroci sunt singurele 
persoane din Vechiul Testament, alături de profetul Isaia, cărora Dumnezeu le-a 
permis să-L vadă: Moise pe muntele Sinai, iar Ilie pe muntele Carmel. 


Și li s-a arătat Ilie împreună cu Moise şi vorbeau cu lisus (Marcu 9, 4). Şi care, 
arătându-se întru slavă, vorbeau despre sfârşitul Lui, pe care avea să-l împli- 
nească în Ierusalim (Luca 9, 31). 


- Bunicule! Profeţii ştiau dinainte despre momentul jertfei de pe cruce! 

- Da, prin prezenţa lor aceştia întăresc legătura dintre cele două evenimente. 
Moise întruchipează Legea ... De aceea este pictat având Tablele Legii în 
mâini! El îi reprezintă pe strămoşii săi morți şi aşteptarea eliberării de către 
Hristos din iad. Ile vine în numele profeților pentru a mărturisi dumnezeirea lui 
Hristos, pe Dumnezeu, care s-a făcut Om. 


- Mai spune-mi despre Domnul Hristos! 

- Hristos binecuvântează cu mâna dreaptă, iar cu stânga ţine Evanghelia, care 
este zugrăvită sub forma unei bucăţi de pergament răsucit numit filacteră. 
Expresia chipului arată calm şi smerenie. Modul propriu icoanei de a exprima 
slava dumnezeiască este albul strălucitor al veşmântului şi auriul. Alături de 
acesta, icoana mai întrebuinţează ca simbol al luminii necreate ce se revarsă din 
Domnul Vieţii, mandorla, ovalul acela ascuţit din care ţâşnesc raze. 


- Da, bunicule! Îmi amintesc de mandorlă din icoana Înălţării! Dar oare ce 
gândeau ucenicii în momentele acelea? 

- Experienţa îi uluieşte pe ucenici, dar îi şi bucură în egală măsură: Şi, răs- 
punzând, Petru a zis lui lisus: Doamne, bine este să fim noi aici; dacă voieşti, 
voi face aici trei colibe: Ţie una, şi lui Moise una, şi lui Ilie una (Matei 17, 4). 


Propunând să construiască colibele, Petru doreşte să oprească timpul în loc ... 
să rămână pururea cu Domnul Vieţii. Vorbind el încă, iată un nor luminos i-a 
umbrit pe ei, şi iată glas din nor zicând: „Acesta este Fiul Meu Cel iubit, în care 
am binevoit; pe Acesta ascultați-L”. Şi, auzind, ucenicii au căzut cu faţa la 
pământ şi s-au spăimântat foarte (Marcu 17, 5-6). 


- Cuvintele acestea îmi aduc în memorie Botezul Domnului! 

- Îţi mai aminteşti cum era zugrăvit Sfântul Duh în teofania Botezului 
Domnului? 

- În chip de porumbel, bunicule! 

- Aşa este. În icoana aceasta este redat prin figura geometrică în patru colţuri 
înscrisă în mandorla Mântuitorului. Norul luminos îl reprezintă pe Sfântul Duh, 
iar Dumnezeu Tatăl nu se face văzut, ci doar auzit, ca şi la Botez. Deci are loc 
din nou o teofanie. Ca şi la Botezul Domnului, sărbătoarea Schimbării la Faţă ne 
introduce în taina lucrării Sfintei Treimi. 


- După tot ce mi-ai explicat mă gândesc că experienţa ucenicilor, depăşeşte 
orice am putea să ne imaginăm. ȘI apoi ce s-a întâmplat? 

- Dar, deodată, privind ei împrejur, n-au mai văzut pe nimeni decât pe lisus, 
singur cu ei. Şi coborându-se ei din munte, le-a poruncit ca nimănui să nu spună 
cele ce văzuseră, decât numai când Fiul Omului va învia din morţi (Marcu 9, 8- 
9). Finalul evenimentului ne aşează din nou în relaţie cu moartea şi învierea 


Domnului. Ucenicii Îl vor mai vedea în slavă doar după Inviere. 
- Îţi mulţumesc, bunicule. 


[Publicat în Chemarea credinţei. Revista Patriarhiei Române pentru copii şi 
familia creştină, Nr. 30, iulie-august 2014, p. 22-23.] 


Cătălin Acasandrei - Schimbarea la față a Domnului - istoric şi semnificații 


În fiecare an, pe 6 august, creştinii ortodocși prăznuiesc Schimbarea la Faţă a 
Mântuitorului lisus Hristos, cunoscută în popor şi sub denumirea de Probojenia. 
Această denumire provine din limba slavonă şi înseamnă „transformare” sau 
„schimbare”. 


Conform tradiţiei Bisericii noastre, minunea Schimbării la Faţă a Domnului s-a 
săvârşit cu puţin timp înainte de Pătimirile Sale, în anul 33, când i-a luat cu Sine 
pe Petru, lacov şi loan şi au urcat împreună pe Muntele Taborului: „S-a 
schimbat la față înaintea lor, și a strălucit față Lui ca soarele, iar veșmintele 
Lui S-au făcut albe ca lumina. Și iată, Moise şi Ilie s-au arătat lor, vorbind cu 
EI şi, răspunzând, Petru a zis lui lisus: «Doamne, bine este să fim noi aici; 
dacă voieşti, voi face aici trei colibe: Ţie una, lui Moise una şi lui Ilie una». 
Vorbind el încă, iată un nor luminos i-a umbrit pe ei, și iată glas din nor 
zicând: «Acesta este Fiul Meu cel iubit; pe Acesta ascultați-L». Și, auzind, 
ucenicii au căzut cu fața la pământ şi S-au spăimântat foarte” (Matei 17, 2-6; 
text paralel: Marcu 9, 2-7; Luca 9, 28-36). 


Scopul Schimbării la Faţă a lui Hristos a fost acela de a-i întări pe ucenici în 
credinţa că EI este cu adevărat Fiul lui Dumnezeu, pentru ca ei să nu fie deznă- 
dăjduiți în urma evenimentelor care aveau să se întâmple în zilele următoare, 
după cum arată IPS lerotheos Vlachos, mitropolit de Nafpaktos şi Sfântul 
Vlasie: 


„În troparele Bisericii se vădeşte acest adevăr. Într-unul dintre ele psalmodiem: 
«Mai înainte de cinstita Crucea Ta şi de Patimă, luând pe cei mai aleşi dintre 
sfințiţii ucenici, Stăpâne, în Muntele Taborului Te-ai suit...». Şi în Condacul 
praznicului se spune: «Dacă Te vor vedea răstignit, au să cunoască Patima cea 
de bunăvoie şi lumii să propovăduiască că Tu eşti cu adevărat raza Tatălui». 


Sărbătorirea pe data de 6 august nu este întâmplătoare, pentru că precedă cu 40 
de zile sărbătoarea Inălţării Sfintei Cruci (14 septembrie), care este socotită la 
fel ca Vinerea mare”. 


Părintele profesor Ene Branişte spune că această sărbătoare este mai nouă decât 
celelalte praznice împărăteşti. Se pare că, la început, în ziua de 6 august se făcea 
aniversarea anuală a sfințirii bisericii zidite în sec. IV de Sfânta Elena pe mun- 
tele Taborului, în locul în care Domnul S-a schimbat la Faţă. 


După unii, ea ar fi înlocuit o veche sărbătoare păgână a zeiţei Diana. Atât în 
Răsărit, cât şi în Apus, serbarea ei începe a fi menţionată în documente din 
prima jumătate a secolului V, de când avem cuvântări festive în cinstea ei, de la 
patriarhul Proclu al Constantinopolului, patriarhul Chiril al Alexandriei şi papa 
Leon cel Mare. 


O găsim indicată, de asemenea, şi într-un calendar liturgic local al Ierusalimului 
din secolul al VII-lea, iar în sinaxarele constantinopolitane şi în alte cărți 
liturgice, apare menționată pe la începutul secolului al VIII-lea. Oricum, sărbă- 
toarea era generalizată în tot Răsăritul până în secolul al VIII-lea, când Sfinţii 
loan Damaschinul şi Cosma de Maiuma au compus imne speciale pentru slujba 
din această zi. 


Deşi ne aflăm în Postul Adormirii Maicii Domnului, Biserica a rânduit ca, pe 6 
august, de praznicul Schimbării la Faţă a Domnului, să se facă dezlegare la 
peşte, vin şi untdelemn. 


De asemenea, în această zi, agricultorii aduc la biserică struguri, faguri de 
miere, dar şi alte roade ale pământului, pentru a fi binecuvântate, pe care mai 
apoi le oferă de pomană. 


Liturgistul Badea Cireşanu notează că datina creştină a binecuvântării roadelor 
pe 6 august este veche: „Aceste prinoase sunt icoana mulțumirei noastre către 
Dumnezeu, dătătorul bunătăţilor. Găsim obiceiul în Epistola 1 către Corinteni 
(16, 2), în canonul 3 apostolic, în canonul 28 al Sinodului al VI-lea Ecumenic, 
în scrierile Sfinţilor părinți ş. a.”. 


Tot de sărbătoarea Schimbării la Faţă a Domnului, în Biserica Rusă se face, în 
biserici şi la cimitire, pomenirea generală a morţilor şi mai ales a eroilor care şi- 
au jertfit viaţa pentru apărarea patriei. 


O interpretare a icoanei Schimbării la faţă 


Icoana Schimbării la faţă reprezintă pentru teologia ortodoxă punctul cheie în 
privinţa privirii și vederii chipului lui Dumnezeu. Lumina care le-a apărut 
apostolilor reprezintă expresia Luminii dumnezeieşti, a slavei eterne necreate 
precum și identificarea celor două firi ale lui Hristos: cea divină şi cea umană. 


Reprezentare iconografică a Schimbării la față a Domnului — 
Probota (Foto: pr. Silviu Cluci) 


Traducere şi adaptare: Pr. Lucian Filip 
Sursa: http://johnsanidopoulos.com 


Încă din primele secole creștine există dovezi ale celebrării în biserici a sărbă- 
torii Schimbării la Faţă, iar de la sfârşitul secolului al VI-lea, data pentru această 
sărbătoare s-a stabilit la 6 august. Tot din această perioadă datează și primele 
opere de artă iconografică. 


Lumina lui Hristos cel transfigurat reprezintă expresia principală a mişcării 
isihaste prin intermediul învăţăturii „părinților isihaști“. 


Sfântul Grigore Palama, susținea că Dumnezeu este numit „Lumină“ nu datorită 
esenței sale (ousia) ci datorită lucrărilor Sale şi a luminii „necreate“ ce pot fi 
simţite cu ajutorul simţurilor pământeşti prin rugăciune, atâta timp cât cel care 


se roagă îndeplineşte unele criterii (are o inimă pură, amintire neîncetată de 
Dumnezeu etc.). 


Această dogmă a Bisericii a cauzat anumite schimbări iconografice în alcătuirea 
icoanei în care este reprezentată Schimbarea la Faţă, mai ales în ceea ce privește 
redarea Slavei dumnezeieşti. Așadar, icoana este pictată nu doar în conformitate 
cu învățăturile Evangheliei, Schimbarea la Faţă fiind relatată de către toţi 
evangheliști (Matei 17,1-9, Marcu 9, 2-13, şi Luca 9,28-36) cu excepţia lui 
Ioan, ci şi cu spiritul ei. 


Datorită semnificației dogmatice a acestui eveniment, tematica iconografică a 
suferit foarte puţine modificări de-a lungul secolelor. Însă redarea sa a fost un 
motiv nu numai pentru teologi ci şi pentru iconografi pentru a da naștere unor 
noi dezbateri asupra modului în care lumina necreată ar trebui să fie redată prin 
mijloacele materiale ale acestei lumi. În acest punct tema teologică a icoanei 
întâlneşte învăţătura isihastă şi viziunea asupra divinului şi a luminii necreate. 


În icoana Schimbării la Faţă avem proiecția unei antiteze intenţionate de o 
măreție uimitoare, până la cel mai înalt grad. Compoziţia îl înfățișează pe Hri- 
stos, stând nemișcat, deasupra tuturor, învăluit în slavă şi pace, izvorâte din sine, 
scăldând în lumină divină pe Moise şi Ilie ce stau cu capetele plecate de-a 
stânga și de-a dreapta Domnului formând un cerc perfect cu ceea ce se află sub 


văl, toate în contrast cu dinamismul Sfinților apostoli din partea de jos a icoanei, 
încă nedesprinşi de cele omenești, răscoliți şi uluiți de această Revelaţie. 


Hristos schimbat la faţă este reprezentat în partea de sus şi în mijlocul icoanei, 
deasupra vârfului Muntelui Tabor al Galileii. Cu o mână binecuvântează iar în 
cealaltă ţine un pergament în care este scrisă Legea Sa. Este îmbrăcat cu o hai- 
nă albă şi e învăluit de lumina slavei Sale, căci lumina este puterea cea dintâi a 
lui Dumnezeu. (Ps. 27,1; Is. 60,19-20 şi 42,6), aşa cum şi arătarea minunată de 
la Bobotează o dovedește. 


Sfântul evanghelist Marcu descrie scena după cum urmează: „Și după şase zile 
a luat lisus cu Sine pe Petru şi pe Iacov şi pe loan şi i-a dus într-un munte 
înalt, de o parte, pe ei singuri, şi S-a schimbat la faţă înaintea lor. Și 
veşmintele Lui S-au făcut strălucitoare, albe foarte, ca zăpada, cum nu poate 
înălbi aşa pe pământ înălbitorul. “ (Marcu 9, 2-3). 


Albul, culoarea Revelaţiei 
Lumina necreată este ilustrată în icoană prin raze şi culori simbolice care-L în- 


veşmântează pe Hristos. Cele două cercuri concentrice simbolizează prezența 
celorlalte două persoane ale Sfintei Treimi, o plenitudine a sferelor din întreg 


universul creat. Cercul este din punct de vedere iconografic forma perfectă și 
simbolizează existenţa infinită, divinul. 


Hristos, cea de-a doua persoană a Sfintei Treimi, în momentul Schimbări la 
Faţă este circumscris de următoarele trei simboluri de lumină: razele ce 
formează un pătrat elipsoid, liniile aurite (crisografie - arta de a scrie cu litere de 
aur) şi aura luminoasă (aureola) în jurul capului şi a veșmintelor de culoare albă. 
Razele ce ies din corpul Său simbolizează soarele, liniile aurii transmiterea 
vieţii divine, aureola aduce aminte de sfera soarelui, un simbol al sfințeniei și al 
energiei spirituale emanată iar veşmintele imaculate, puritate şi incoruptibilitate. 


Din punct de vedere teologic, această lumină Taborică face icoana o dovadă ico- 
nografică a realității divine. 


Strălucirea, ce caracterizează pe Hristos şi veșmintele Sale „albe ca lumina“ 
Matei 17, 2) ce sclhpeau, străluceau şi reflectau lumini ale splendorii divine, este 
accentuată în toate descrierile Sfinților apostoli. Albul ca simbol al luminii are 
atributul de a se răspândi pe sine în timp ce străbate spațiul. Şi astfel reprezintă 
ceea ce este veşnicia. Denotă inocenţa sufletului, puritatea şi sfinţenia vieții, 
bucuria, neprihănirea, credinţa şi slava. Referinţe despre acest lucru sunt făcute 
în întreaga Sfântă Scriptură: „spăla-mă-vei şi mai vârtos decât zăpada mă voi 
albi“ (Ps. 50,9). Veşminte albe sunt purtate de noii botezați ca un semn al 
naşterii lor la viața cea adevărată. Albul devine culoarea Revelaţiei, a arătării 
harului. Aşa cum spune Sfântul loan, „Dumnezeu este Lumină“ (| loan 1,5). 


Hristos este înfățișat cu o aură ce cuprinde o cruce pe braţele căreia sunt literele 
„O ON“ ce înseamnă „Cel ce este sau Cel ce este prezent“. Asta este o 
reamintire că El este „icoana“ autentică şi deofiinţă (homoousios) cu Tatăl. 
Dumnezeu se arată lui Moise pe Muntele Horeb spunând „Eu sunt Cel ce Sunt“ 
( Ieşire 3,14). Exact asta este şi scris pe aura lui Hristos, indicând că el co-există 
cu Tatăl şi cu Sfântul Duh. Această formă a crucii într-o aureolă arată spre 
evenimentul răscumpărării prin Sfânta Cruce. 


Fiind în Slava Sa divină, Hristos binecuvântează având faţa îndreptată spre cei 
ce asistă, spre cei cărora le este şi adresată. Gestul de a binecuvânta cu cele două 
degete ridicate (arătătorul şi mijlociul şi cu celelalte trei unite, se referă la cele 
două naturi ale Sale, cea divină și cea umană, şi respectiv la cele trei persoane 
ale Sfintei Treimi. 


Când coboară de pe Muntele Tabor, Hristos binecuvântează într-un alt fel. El 
atinge degetul mare cu inelarul și are celelalte trei degete ridicate. În acest fel el 
indică din nou cele două naturi şi cele trei ipostasuri (persoane), în timp ce 
degetele formează în această postură monograma Grecească IC XC (= lisus 


Hristos), înscrisă ca titlu pe toate icoanele ortodoxe ale lui Hristos, chiar şi în 
Rusia. 


Hristos este străjuit de două persoane, proorocul Ilie în stânga şi Moise ţinând 
Tablele Legii în dreapta. Aceste două persoane sunt prezentate ca fiind proto- 
tipuri ale apostolilor, deoarece Dumnezeu a apărut la amândoi; lui Ilie pe Mun- 
tele Carmel şi lui Moise pe Muntele Sinai. În plus, în tradiţia creştină, muntele 
este locul unde cerul întâlneşte pământul şi urcarea pe munte are un sens meta- 
foric ce se referă la urcarea unor trepte de sfințenie. Ce doi prooroci, dintre cele 
mai mari persoane ale Vechiului Testament, par a avea o conversaţie cu Hristos: 
„Și iată doi bărbaţi vorbeau cu EL, care erau Moise şi Ilie, și care, arătându- 
se întru slavă, vorbeau despre sfârşitul Lui, pe care avea să-l împlinească în 
Ieru-salim“ (Luca, 9,30-31). 


Hristos apare în strălucirea slavei Sale divine ca să pregătească şi să întărească 
pe apostolii Săi aflaţi pe cale să fie zguduiţi de încercarea grea a Patimilor şi a 
Crucii. 


Moise şi Ilie sunt reprezentaţi într-o formă mai umană decât Mântuitorul simbo- 
lizând legea Vechiului Testament şi proorocii. Ei, de asemenea, îi simpolizează 
pe cei morţi (Moise) şi pe cei vii (Ilie ce a fost luat de pe pământ şi dus la cer 
într-o căruţă de foc). Hristos le reaminteşte că EI este cel care a adus Legea lui 
Moise şi proorociile Vechiului Testament, reprezentați aici prin Ilie şi denotă 
superioritatea Sa asupra acestor Scripturi prin mărturia Tatălui, „Acesta este 
Fiul Meu...“ 


Prefigurarea Invierii 


În contrast cu cei doi prooroci, trei apostoli sunt reprezentaţi stând nemișcaţi la 
picioarele lui Hristos şi înfricoşați de ceea ce se întâmplă. Orbiţi de apariția 
divină, de energia divină, ei sunt pictați ca fiind foarte uimiţi şi pătrunşi de o 
mare agitație şi tulburare, aşa cum scrie şi evanghelistul Matei: „Şi, auzind, 
ucenicii au căzut cu faţa la pământ şi s-au spăimântat foarte“.(Matei 17, 6). 


În Sfânta Scriptură mai avem un exemplu unde omul nu poate sta în faţa 
prezenţei divine: faţa lui Moise ce radia de lumină dumnezeiască după ce a co- 
borât din Sinai, astfel încât oamenii nu se puteau uita la el (Ieşire 34, 27-37). 


Lumina izvorâtă din firea divină a lui Hristos transformă în lumină pe apostoli 
pierzând orice pondere umană Într-adevăr, Petru, Iacob şi Ioan sunt aleşi dato- 
rită duhovniciei lor ca „martori ai măreției Sale ... fiind cu EI pe muntele cel 
sfânt“ (II Petru 1,16-18). Măiestria cu care pozițiile apostolilor sunt pictate, cu 
expresiile lor înfricoşate, creează o impresie dramatică în comparaţie cu măreția 


liniştii radiată de postura „fără timp“ a celor pictați în partea de sus a scenei. 
Dacă lipsa de mişcare exprimă pacea dumnezeiască și viața veșnică, prin 
contrast mișcarea demonstrează starea păcătoasă a umanului în fața vieții 
spirituale. Pe lângă aceasta, același simţ al mișcării şi al agitației aparţine lumii 
pământeşti, tărâmului acestuia şi nu stării cereşti. 


Cântările bisericeşti din ziua de 6 august, din ziua sărbătorii Schimbării la Faţă, 
pun accent pe slava divină manifestată în faţa apostolilor în conformitate cu 
gradul în care fiecare se află de a o primi. Poziţia lor simbolizează diferitele 
feluri de a răspunde trupeşte la revelaţia divină făcută cunoscută lor. Așadar, 
loan, cel mai tânăr dintre ei, aflat în mijloc şi Iacob la dreapta cu veşmintele 
aruncate la pământ, amândoi ţinându-șşi fețele acoperite neputând privi stră- 
lucirea divină, Petru la stânga, fiind mai bătrân, întors în sus îşi acoperă faţa cu 
mâna stângă. În acelaşi timp această reprezentare păstrează atenţia pentru 
semnificaţiile vârstelor. 


„Vederea lui Dumnezeu“ a fost privită de iudei şi creştini ca cea mai înaltă 
experienţă şi virtute ce fiinţa umană o poate atinge: „Şi Moise a zis: Arată-mi 
slava Ta!“( Ieşire 33,18). Această cunoaştere, pare a fi de neatins, loan scrie în 
Evanghelia sa că: „Pe Dumnezeu nimeni nu L-a văzut vreodată“ (loan 1, 18). 
Aici pe Tabor cei trei ucenici devin martorii indiscutabili a unei manifestări a 
gloriei divine de moment: „şi am văzut slava Lui“ (loan 1,14). Cuvântul nu a 
fost accidental: erau prezenţi (după cum spun cântările Vecerniei praznicului) la 
acel minunat eveniment, „ca văzând minunile lui lisus să nu fie înspăimântați de 
Patimile“ ce vor urma. Mai mult decât atât, un alt scop al Schimbării la Faţă a 
fost acela de a servi ca o prefigurare a Învierii. 


Sfântul Grigorie Palama spune despre cei trei ucenici ce au fost martori ai 
întâmplării: „Aşadar, nici lumina nu a fost sensibilă (creată) nici în mod simplu 
nu a fost văzută de ochii sensibili (creaţi), ci ei au fost transformați de puterea 
Sfântului Duh“ (Migne P.G. 151, 433B). Mai departe spune aşa: Cel ce primeşte 
lumina divină, primeşte tainele lui Dumnezeu. De aceea, Sfântul Vasile cel 
mare a spus că lumina ce strălucea la Schimbarea la Faţă a Domnului a fost 
prologul slavei Sale la a doua venire. 


Când Petru L-a văzut pe Hristos în slavă deplină şi pe cei doi prooroci stând 
alături, a propus: „Învăţătorule, bine este ca noi să fim aici şi să facem trei 
colibe: una ie, una lui Moise şi una lui Ilie, neştiind ce să spună. Şi, pe când 
vorbea el acestea, s-a făcut un nor şi i-a umbrit; şi ei s-au spăimântat când au 
intrat în nor. Şi glas s-a făcut din nor, zicând: Acesta este Fiul Meu cel ales, 
de acesta să ascultați!“ (Luca 9, 33-35). Asta arată că Tatăl este în „voce“ şi 
Sfântul Duh în „nor“. Tatăl se face mărturie a genealogiei lui lisus, astfel încât 
ucenicii Săi să înţeleagă mai târziu că suferinţa Sa a fost intenționată. „Şi când a 


ieşit el, lisus a zis: Acum a fost prea slăvit Fiul Omului şi Dumnezeu a fost prea 
slăvit întru El“(loan 13,31). 


În același timp Schimbarea la Faţă a Mântuitorului ce „poartă lumina ca şi o 
haină“ arată persoana lui Hristos, Iubitul şi Fiul transfigurat, ce are aceiaşi Slavă 
ca şi Tatăl. Mai aminteşte în același timp şi despre faptul că omul este făcut 
„după chipul lui Dumnezeu“. 


Schimbarea la Faţă, examenul unui iconar 


Icoana realizată de iconograful Dodekaorton-ului (icoanele celor douăsprezece 
Praznice Impărăteşti) de la Mănăstirea Dionisiu (Sfântul Munte Athos) este o 
variantă unică a temei Schimbării la Faţă. 


Urmărind exact descrierea evanghelică, iconograful include în compoziţia sa pe 
lângă tema centrală, scenele urcării şi coborârii de pe Muntele Tabor. În partea 
stângă îl vedem pe Hristos având capul întors către cei trei ucenici şi mâna 
stângă ridicată într-un gest în care se adresează lor, în timp ce mâna dreaptă ţine 
Legea divină. Pare că pregăteşte pe ucenicii Săi pentru experienţa ce o vor avea. 
Scopul Lui nu este unul de a-i uimi cu Schimbarea Sa la Faţă, ci de a le arăta lor 
Slava Sa divină. După vederea cerească ei sunt înfățişaţi coborând pe cealaltă 
parte a muntelui. Uceniciu uimiți îşi întorc privirea către Domnul lor în timp ce 


EI îi linişteşte binecuvântându-i. În acelaşi timp EI le spune: „Nimănui să nu 


DĂ) 


spuneţi ceea ce aţi văzut, până când Fiul Omului Se va scula din morţi 
(Matei 17,9). 


Această variaţie este folosită în special pe picturile murale dar apare adesea şi 
pe icoanele de dimensiuni mai mici. Această tradiție de adăuga câteva episoade 
secundare în jurul temei centrale este pur bizantină şi are rădăcini în iconografia 
Bizanțului. Înţelesul mai profund al ei este în legătură cu ideea că la orice mani- 
festare „divină“ (teofanie), icoana reprezintă prezentul constant şi etern şi asta 
face posibilă prezentarea pe o suprafață iconografică, pe o icoană, a unei serii de 
evenimente relatate. 


În trecut, fiecare iconograf începea „arta sa divină“ cu icoana Schimbării la 
Faţă. În ea, tradiţia susţine că scena este zugrăvită nu cu culorile unui artist ci 
chiar cu lumina Taborică. Prezenţa călăuzitoare a Sfântului Duh este exprimată 
într-o lumină orbitoare în întreaga compoziţie şi înlătură orice altă sursă de 
lumină ce ar putea fi implicată. 


Mesajul ce această icoană îl transmite credinciosului este acela că, de când prin 
botez am devenit participanţi la Inviere (prefigurată în Schimbarea la Faţă), 


acum suntem chemaţi să fim permanent transfiguraţi din ce în ce mai mult de 
harul Domnului (II Cor. 3,18). 


(Traducerea şi adaptarea: Lucian Filip; sursa: johnsanidopoulos.com) 


Arhimandrit Mihail Stanciu - Mărturiile icoanei Schimbarea la faţă 


CE ARII SAR 


A; 


(fior 


Schimbarea la Faţă a Domnulu nă praznicară din anul 1480, 
aflată acum în Muzeul de Istorie şi Arhitectură din Novgorod, Rusia 


Schimbatu- Te-ai la faţă, în munte, 
Hristoase Dumnezeule, 
arătând ucenicilor Tăi slava Ta, pe cât li se putea; 
strălucească şi nouă, păcătoşilor, 
lumina Ta cea pururea fiitoare, 


pentru Dai, Născătoarei de Dumnezeu, 


În munte Te-ai schimbat la faţă, 
Hristoase Dumnezeule, 
şi pe cât au putut ucenicii Tăi au văzut Slava Ta; 
pentru ca, atunci când Te vor vedea răstignit, 


să înţeleagă Patima cea de bunăvoie 
şi să propovăduiască lumii 
că Tu eşti cu adevărat raza Tatălui. 


Introducere 


Mântuitorul lisus Hristos, Fiul şi Cuvântul lui Dumnezeu întrupat, îşi ascundea 
sub acoperământul trupului şi al simplităţii veţi Lui pământeşti strălucirea 
naturală a slavei dumnezeieşti, pe care o avea în El Însuşi şi pe care o păstrase şi 
după Întruparea Sa. Încă de la zămislirea Sa de la Duhul Sfânt în pântecele 
Preacuratei Fecioare Maria, Dumnezeirea S-a unit cu firea umană, slava divină 
devenind, în mod ipostatic, slava trupului asumat. Dar, pentru a nu le forța 
libertatea şi alegerile oamenilor cu strălucirea slavei Sale necreate şi de vederea 
căreia se cutremură toate făpturile cereşti, Hristos „S-a deşertat pe Sine, chip de 
rob luând, făcându-Se asemenea oamenilor, şi la înfăţişare aflându-Se ca un 
om, S-a smerit pe Sine, ascultător făcându-Se până la moarte, şi încă moarte 
pe cruce” (Fihpeni 2, 7-8). Slava Lui infinită a fost astfel acoperită de smerenia 
Lui infinită. 


De aceea, pentru a-i încredința pe cei mai apropiaţi dintre ucenici de 
dumnezeirea Sa ca ei să nu se tulbure în vremea Pătimirii Sale pentru 
mântuirea lumii, Hristos i-a luat deosebi pe Petru, Iacov şi loan pe muntele 
Taborului ca să se roage şi atunci, în vremea şi în Starea culminantă a 
rugăciunii, 


„Domnul lisus Hristos S-a schimbat la Faţă, nu asumând ceea ce El nu era, 
ci arătându-le Apostolilor Săi ceea ce El era, deschizându-le ochii şi, din orbi 
cum erau, făcându-i văzători ai slavei lui veşnice” 

Cuvânt la Schimbarea la Faţă). 


Astfel, EI le-a făcut ucenicilor dovada anticipată a Împărăției Sale din veacul 
viitor. 


„Hristos a deschis ochii Apostolilor Săi iar aceştia, cu o privire transfigurată 
de puterea Duhului Sfânt, au văzut lumina dumnezeiască unită cu trupul Său 
şi strălucind din el. Au fost, deci, ei înşişi schimbaţi la faţă şi au primit prin 


harul Duhului puterea de a vedea şi cunoaşte schimbarea survenită în firea 
noastră datorate unirii sale cu Dumnezeu — Cuvântul” 


,„ de aceea Evangheliştii spun că 


Faţa Dumnezeului-Om, „lumina cea adevărată Care luminează pe tot omul 
care vine în lume” (loan 1, 9), strălucea ca soarele. Dar această lumină este 
incomparabil superioară oricărei lumini create şi, din acest motiv, incapabili să 
îi mai suporte strălucirea inaccesibilă, Apostolii au căzut la pământ. 


(cf. Matei 16, 28). Întrevăzută atunci pe munte pentru o clipă, 
această lumină va deveni moştenirea veşnică a Sfinţilor în Împărăţia lui 
Dumnezeu, când Hristos va veni din nou, strălucind în toată înfinitatea slavei 
Sale. Hristos va reveni cu putere şi slavă, în această slavă care a strălucit pe 
Tabor, care a ieşit din mormânt în ziua Învierii Sale, şi care, străbătând sufletele 
şi trupurile celor aleşi, îi va face să strălucească şi pe ei „precum soarele” (cf. 
Matei 13, 43). 


Dar, minunea Transfigurării Domnului Hristos, ca teofanie a Sfintei Treimi, 
este experienţa mistică cea mai înaltă a Sfinţilor şi a Bisericii înseşi. Asemeni 
Apostolilor de pe vârful Taborului, numeroşi Sfinţi au fost martorii acestei 
arătări a lui Dumnezeu în lumină, iar lumina nu este pentru ei doar un subiect de 
contemplaţie, ci e însuşi harul îndumnezeitor care le permite să „vadă” pe 
Dumnezeu, după cuvântul Psalmistului „întru lumina Ta vom vedea lumina” 
(Psalmul 35, 10). 


Sărbătoarea Schimbării la Faţă a Domnului este prin excelenţă sărbătoarea 
îndumnezeirii firii umane şi a participării trupului nostru trecător la 
bunătăţile veşnice care sunt mai 


Din acest motiv sărbătoarea Schimbării la Faţă îi atrage în mod deosebit pe 
călugări, care îşi închină întreaga viaţă lui Dumnezeu, Celui ce Se descoperă în 
linişte, în rugăciune şi lumină. Astfel, numeroase mănăstiri şi schituri au fost 
ridicate şi închinate acestei sărbători, mai ales după afirmarea şi răspândirea 
teologiei isihaste a Sfântului Grigorie Palama, din secolul al XIV-lea, despre 
natura şi vederea luminii taborice. 


Schimbarea la Faţă a Domnului — Dumnezeiasca Infrumuseţare 


Potrivit unei vechi tradiţii, evenimentul istoric al Schimbării la Faţă a Domnului 
a avut loc cu 40 zile înaintea Pătimirii Sale. Dar Sfinţii Părinţi au strămutat 
Sărbătoarea după Paşti, în data de 6 august, cu 40 zile înaintea praznicului 


Înălţării Sfintei Cruci, pentru a evidenția semnificaţia eshatologică a sărbătorii 
Schimbării la Faţă a Domnului care încheie salba praznicelor împărăteşti dintr- 
un an liturgic. 


Dacă la început sărbătoarea marca aniversarea anuală a sfințirii bisericii zidite în 
anul 326 de mama împăratului Constantin cel Mare, Sfânta Elena, pe muntele 
Taborului, în a doua jumătate a secolului al IV-lea aceasta începe să aibă un loc 
aparte în rândul marilor praznice bisericeşti. Atât în Răsărit cât şi în Apus, 
serbarea ei începe să fie menţionată în documente din prima jumătate a 
secolului V, de când avem cuvântări festive în cinstea ei, de la patriarhul 
Proclu al Constantinopolului, patriarhul Chiril al Alexandriei şi de la Leon cel 
Mare, episcopul Romei. O găsim indicată şi într-un calendar liturgic local al 
Ierusalimului din secolul al VII-lea, iar în sinaxarele constantinopolitane şi în 
alte cărți liturgice (manuscrise greceşti), apare pe la începutul secolului al VIII- 
lea. Tradiţia consemnează că generalizarea ei ca praznic împărătesc în 
Imperiul Bizantin a avut loc abia acum, în secolul VIII. În această perioadă, 
Sfântul Andrei Criteanul a rostit o frumoasă predică festivă la acest mare 
praznic. Cu alte cuvinte, sărbătoarea era deja generalizată în tot Răsăritul creştin 
până în secolul al VIII-lea, când Sfinţii loan Damaschinul şi Cosma de Maiuma 
compun imnurile pentru slujba zilei. 


Dacă denumirea în limba greacă a sărbătorii Schimbării la Faţă a Domnului 
este Metamorphosis (Transfigurarea), iar în limba slavonă Preobrajenie, 
Sfântul Antim Ivireanul o numeşte foarte sugestiv Dumnezeiasca 
Înfrumuseţare a lui Hristos. 


În această zi se aduc în biserici prinoase din struguri, care se binecuvintează şi 
se împart (obicei creştin vechi, amintit în canonul 28 al Sinodului II Trulan). În 
unele părți (Biserica Rusă) în această zi se face în biserici şi la cimitire 
pomenirea generală a morţilor şi mai ales a eroilor căzuţi pentru apărarea patriei 
şi a credinţei ortodoxe. 


Reprezentarea iconografică a Schimbării la Faţă 


Temeiuri scripturistice 


Întemeiată pe relatările armonioase şi aproape identice din Sfânta Scriptură a 
minunii Transfigurării Domnului, icoana acestui praznic se bazează pe 
următoarea schemă: în centru se află Mântuitorul lisus Hristos — Dumnezeu 
Cuvântul strălucind în lumină, înconjurat de Proorocii şi Apostolii cei mai 
râvnitori. 


Primele reprezentări ale Schimbării la Faţă a Domnului cunoscute astăzi 
datează din secolul VI, şi acestea sunt mozaicurile absidale din catoliconul 
mănăstirii Sfânta Ecaterina de pe muntele Sinai şi din biserica Sfântul 
Apolinarie din Ravenna. Prezenţa lor confirmă însă existența unei tradiţii 
iconografice mult mai vechi. 


lată mărturiile scripturistice care ne prezintă evenimentul descoperirii lui 
Hristos în slava Sa dumnezeiască şi veşnică de pe muntele Tabor: 


* „Și după şase zile, lisus a luat cu Sine pe Petru şi pe Iacov şi pe Ioan, fratele 
lui, şi i-a dus într-un munte înalt, de o parte. Și S-a schimbat la faţă, înaintea 
lor, şi a strălucit faţa Lui ca soarele, iar veşmintele Lui s-au făcut albe ca 
lumina. Și iată, Moise şi Ilie s-au arătat lor, vorbind cu EL. Şi, răspunzând, 
Petru a zis lui lisus: Doamne, bine este să fim noi aici; dacă voieşti, voi face 
aici trei colibe: Ţie una, şi lui Moise una, şi lui Ilie una. Vorbind el încă, iată 
un nor luminos i-a umbrit pe ei, şi iată glas din nor zicând: "Acesta este Fiul 
Meu Cel iubit, în Care am binevoit; pe Acesta ascultaţi-L”. Și, auzind, 
ucenicii au căzut cu faţa la pământ şi S-au spăimântat foarte. Și lisus S-a 
apropiat de ei, şi, atingându-i, le-a zis: Sculaţi-vă şi nu vă temeţi. Si, 
ridicându-şi ochii, nu au văzut pe nimeni, decât numai pe lisus singur. Și pe 
când se coborau din munte, lisus le-a poruncit, zicând: Nimănui Să nu 
spuneţi ceea ce aţi văzut, până când Fiul Omului Se va scula din morţi.” 


* „Și după şase zile a luat lisus cu Sine pe Petru şi pe Iacov şi pe loan şi i-a 
dus într-un munte înalt, de o parte, pe ei singuri, şi S-a schimbat la faţă 
înaintea lor. Şi veşmintele Lui s-au făcut strălucitoare, albe foarte, ca zăpada, 
cum nu poate înălbi aşa pe pământ înălbitorul. Şi li s-a arătat Ilie împreună 
cu Moise şi vorbeau cu lisus. Și răspunzând Petru, a zis lui lisus: 
Învăţătorule, bine este ca noi să fim aici; şi să facem trei colibe: Ție una şi lui 
Moise una şi lui Ilie una. Căci nu ştia ce Să spună, fiindcă erau 
înspăimântați. Și s-a făcut un nor care îi umbrea, iar un glas din nor a venit 
zicând: Acesta este Fiul Meu cel iubit, pe Acesta să-L ascultați. Dar, deodată, 
privind ei împrejur, n-au mai văzut pe nimeni decât pe lisus, singur cu ei. Și 
coborându-se ei din munte, le-a poruncit ca nimănui Să nu a cele ce 


văzuseră, decât numai când Fiul Omului va învia din morți.” 


* „Iar după cuvintele acestea, ca la opt zile, luând cu Sine pe Petru şi pe loan 
şi pe Iacov, S-a suit pe munte ca să Se roage. Și pe când se ruga EL, chipul 
feţei Sale s-a făcut altul şi îmbrăcămintea Lui albă strălucind. Şi iată doi 
bărbaţi vorbeau cu EI, care erau Moise şi Ilie, Și care, arătându-se întru 
slavă, vorbeau despre sfârşitul Lui, pe care avea să-l împlinească în 
Ierusalim. lar Petru şi cei ce erau cu el erau îngreuiaţi de somn; şi 


deşteptându-se, au văzut Slava Lui şi pe cei doi bărbaţi stând cu EL. Şi când s- 
au despărţit ei de El, Petru a zis către lisus: Învăţătorule, bine este ca noi să 
fim aici şi să facem trei colibe: una Ţie, una lui Moise şi una lui Ilie, neştiind 
ce spune. Și, pe când vorbea el acestea, s-a făcut un nor şi i-a umbrit; şi ei S- 
au Sspăimântat când au intrat în nor. Şi glas s-a făcut din nor, zicând: Acesta 
este Fiul Meu cel ales, de EI să ascultați! Și când a trecut glasul, S-a aflat 
Iisus Singur. Și ei au tăcut şi nimănui n-au spus nimic, în zilele acelea, din 
cele ce văzuseră.” 


* „Pentru că noi v-am adus la cunoştinţă puterea Domnului nostru lisus 
Hristos şi venirea Lui, nu luându-ne după basme meşteşugite, ci fiindcă am 
văzut slava Lui cu ochii noştri. Căci El a primit de la Dumnezeu - Tatăl cinste 
şi slavă atunci când, din înălțimea slavei, un glas ca acesta a venit către EI: 
"Acesta este Fiul Meu cel iubit, întru Care am binevoit”. Și acest glas noi I- 
am auzit, pogorându-se din cer, pe când eram cu Domnul în muntele cel 
sfânt.” 


Compoziţia icoanei 
Formula iconografică obişnuită a Schimbării la Faţă este cea a unei teofanii 


(arătări dumnezeieşti), avându-l. pe Mântuitorul lisus Hristos în centru, 
luminând cu strălucirea slavei Lui pe cei cinci martori-văzători ai slavei Lui. 


Stânga Centru Dreapta 


Partea * Mântuitorul Hristos în 


superioară slavă * Moise 


* Muntele Tabor 


Partea 
, Pe * loan 
inferioară 


Persoane, sensuri şi simboluri ziditoare 
în icoana Schimbării la Faţă a Domnului 


Mântuitorul lisus Hristos Se află în centrul compoziţiei, în partea superioară, 
înconjurat de o mandorlă alcătuită din cercuri concentrice în nuanţe de albastru 
în degrade. Albastrul capătă aici înţelesul simbolic al lumii cereşti, dar şi al 
întunericului supraluminos ce-L înconjoară. 


Domnul Hristos Se înfăţişează Apostolilor ca una din Persoanele Sfintei Treimi, 
stând de vorbă cu Moise şi cu Ilie despre viitoarea Sa Patimă, iar Faţa Sa 
strălucea ca soarele. Lumina ce izvorăşte din Hristos este însuşi harul 
dumnezeiesc cel necreat care este prezent în întreaga Sa fiinţă. 


Din trupul transfigurat al lui Hristos pornesc raze, semn al slavei Domnului, 
care îi luminează atât pe Moise şi pe Ilie, cât şi pe cei trei Apostoli, şi indică în 
acelaşi timp prezenţa Duhului Sfânt Care în momentul Schimbării la Faţă se 
manifestă şi sub forma unui nor luminos (Cf. Matei 17, 5). 


Hristos este îmbrăcat în veşminte albe, strălucitoare, semn al curăţiei Lui 
depline şi al îndumnezeirii trupului Său - „Cel ce te îmbraci cu lumina ca şi cu 
o haină” (Psalmul 103, 2). 


In mâna stângă ţine filacterul, simbol al propovăduirii, iar cu mâna dreaptă 
binecuvintează. 


Spre deosebire de faţa lui Moise care strălucea de o slavă venită din afară după 
revelaţia din muntele Sinai (cf. Ieşirea 34, 29), Faţa lui Hristos apăru pe 
muntele Taborului ca un izvor de lumină, izvor al vieţii dumnezeieşti făcute 
accesibilă omului 


„Arătat-a Hristos ucenicilor taina în Tabor, strălucind cu faţa mai mult decât 
razele soarelui, hainele Sale fiind luminoase şi albe ca zăpada, Cel ce se 


îmbracă, precum zice psalmistul, cu lumina ca şi cu o haină.” (Canonul 
Utreniei din ziua Inainteprăznuirii, cântarea a V-a) 


Muntele Tabor apare în icoana Schimbării la Faţă având trei culmi: una pentru 
Hristos şi celelalte două pentru Moise şi Ilie. Muntele constituie un element 
esențial al peisajului biblic, fiind locul privilegiat al rugăciunii; el semnifică 


îndepărtarea de lume şi apropierea de Dumnezeu şi este locul prin excelenţă 
al revelaţiei dumnezeieşti. 


Sfinţii Prooroci Moise şi Ilie se află de o parte şi de alta a Mântuitorului, stând 
fiecare pe câte un pisc. Ilie se află în partea stângă a imaginii (la dreapta lui 
Hristos), iar Moise în partea dreaptă. Aceşti doi Mari Prooroci ai Vechiului 
Legământ Sunt Singurii oameni din poporul lui Israel care au văzut slava lui 
Dumnezeu şi au auzit glasul Lui, Moisd în norul luminos pe muntele Sinai 
(Ieşirea 34, 4-29) şi ic) „în adiere de vânt lin” (Il Regi 19, 12) pe muntele 
Horeb. 


Moise este reprezentat tânăr, sugerând că omul cu viaţă în Dumnezeu e 
mereu tânăr, dar şi că Legea divină nu îmbătrâneşte, ţinând în mâini Tablele 
Legii, iar Ilie este reprezentat sub chipul unui bătrân cu părul lung, 
semnificând înţelepciunea veşnică a lui Dumnezeu. 


Amândoi stau în picioare într-o atitudine plină de cucernicie, înclinați către 
Hristos. Sunt reprezentaţi pe culmi pentru că sunt oameni ai înălțimilor 
duhovniceşti, desăvârşi şi în virtuţi. De aceea, împreună cu Hristos poartă 
aureolele sfinţeniei. 


Potrivit unor tâlcuiri ale UE, Moise reprezintă pe 


cei adormiţi, iar Ilie pe cei vii; Moise şi Ilie evocă Şeolul (Tărâmul morţilor) şi 
Cerul, pentru că Moise a gustat moartea, iar Ilie este viu, fiind ridicat la cer 
într-un car de foc. Înfăţişând alături de Hristos deopotrivă viii şi morţii, 
icoana afirmă că lisus Hristos, ca Dumnezeu, are deplină putere asupra vieții 
şi a morţii. Moise şi Ilie reprezintă totodată şi cele două căi (moduri) de 
vieţuire binecuvântate ale omului: căsătoria şi fecioria. 


Ei Simbolizează în acelaşi timp Pronia (Moise) şi Judecata (lie) lui 
Dumnezeu, dar şi Legea şi Proorocii, a căror plinire este Hristos. Prezenţa lor 
trebuia să le confirme ucenicilor că Hristos nu calcă Legea şi Proorocii (cum Îl 
calomniau iudeii), ci că Hristos este dătătorul şi plinirea lor. 


Deoarece, potrivit relatării Sfântului Evanghelist Luca, Moise şi Ilie s-au arătat 
şi ei în slavă (9, 31), şi ei sunt reprezentaţi adesea în interiorul cercului luminos. 


Prezenţa lui Moise ne aminteşte de experienţa sa de pe muntele Sinai când el 
însuşi s-a umplut de strălucire. „Jar când se pogora Moise din muntele Sinai, 
având în mâini cele două table ale Legii, el nu ştia că faţa sa strălucea, pentru 
că grăise Dumnezeu cu el.” (leşire 34, 29) 


Apostolii Petru, Iacov şi loan sunt reprezentaţi căzuţi la pământ, ferindu-şi 
sau acoperindu-şi privirea la vederea slavei dumnezeieşti. 


Atitudinea lor exprimă deopotrivă teamă, uimire şi bucurie la vederea lui 
Hristos strălucind şi la auzul glasului Tatălui ceresc. Deoarece ei nu sunt încă 
desprinşi de cele omeneşti, starea lor exprimă în acelaşi timp şi contemplaţie şi 
tulburare. 


Aceşti trei ucenici mai apropiaşi ai lui Hristos, care s-au învrednicit de vederea 
slavei lui Dumnezeu, au fost martori şi ai învierii fiicei lui lair (Marcu 5, 37) şi 
îi vom regăsi din nou în Grădina Ghetsimani (Marcu 14, 33). 


În dreapta icoanei se află Petru, (loan la mijloc, Iacov în stânga), ridicându-şi o 
mână spre Hristos şi grăind către EI să ridice trei colibe... 


După NEI, doar pe aceşti trei ucenici i-a ales Hristos ca 


să li Se descopere în slavă deoarece Petru Îl iubea mult pe Hristos, loan era 
iubit mult de Hristos, iar Iacov şi-a mărturisit râvna până la jertfă pentru 
Hristos (fiind primul Apostol martirizat de iudei). Totodată, într-un înţeles 


Prezenţa lor în număr de trei era cerută şi de Legea lui Moise pentru adeverirea 
publică a unei mărturii. Dacă Moise şi Ilie reprezentau Tărâmul Morţii şi 
Cerul, ucenicii îi reprezintă pe cei vii de pe pământ, cu toţii aflaţi sub 
ocârmuirea lui Dumnezeu. 


Astfel, Vechiul şi Noul Legământ sunt reprezentate aici unificate în Hristos prin 
Moise şi Ilie pe de o parte, şi prin cei trei ucenici, pe de altă parte. Aducându-i 
de faţă pe cei doi mari Prooroci 


In unele reprezentări, Hristos împreună cu cei trei ucenici sunt reprezentaţi şi 
urcând şi coborând muntele, însă aceste scene secundare încarcă imaginea şi 
distrag atenţia de la esenţa minunii Transfigurării Domnului. 


Influențe apusene ale reprezentării 
Schimbării la Faţă a Domnului 


Icoana ortodoxă nu este o simplă ilustrare a textelor scripturistice, ea nu 
urmăreşte să înfățişeze pur şi simplu doar conţinutul literal-istoric al textului 
sacru, ci dezvăluie sensul interior, semnificaţia tainică a evenimentului relatat în 
cuvintele Scripturii. 


Această semnificație tainică a oricărei icoane este vederea lui Dumnezeu şi 
transfigurarea omului, posibilitatea lui de a se îndumnezei încă din viaţa aceasta, 
iar participarea omului la slava lui Dumnezeu este exprimată în modul cel mai 
limpede în icoana Schimbării la Faţă a Domnului. 


Primele reprezentări ale Schimbării la Faţă încercau să surprindă, dincolo de 
relatarea biblică, bucuria de negrăit a omului care se face părtaş al vederii 
luminii dumnezeieşti. Astfel, ucenicii sunt înfăţişaţi stând în apropierea lui 
Hristos, la picioarele Lui, într-o atitudine de contemplare şi uimire exprimată 
prin gesturi calme şi chipuri senine. Întreaga atmosferă a momentului 
reprezentat sugerează acel echilibru lăuntric, pregătitor al stării de rugăciune, pe 
care doar icoana izbuteşte să-l creeze. 


În Apus, datorită faptului că teologia scolastică susţine doar o cunoaştere a lui 
Dumnezeu pe cale raţională, nesocotind şi negând chiar posibilitatea de a-L 
vedea pe Dumnezeu, sărbătoarea are un caracter secundar, fiind introdusă 
oficial abia în 1456 (în perioada centrală a Renaşterii). 


Din acest motiv, şi reprezentările picturale apusene ale Schimbării la Faţă, 
confirmând teologia catolică, sugerează aceeaşi imposibilitate a omului de a 
participa la slava dumnezeiască, de a se îndumnezei. 


Gesturile calme ale celor trei ucenici de pe Tabor devin precipitate, bucuria lor 
se transformă în teamă, rod al căderii omului în păcat. 


Teama, sentiment firesc pe care omul păcătos îl trăieşte în prezenţa slavei lui 
Dumnezeu, născută din conştientizarea stării căzute şi a nevredniciei, pe de o 
parte, dar şi din sentimentul fragilităţii sale ontologice, pe de altă parte, poate fi 


în acelaşi timp şi un semn al necredinţei (sau al puţinei credinţe), pe care Însuşi 
Mântuitorul o condamnă în repetate rânduri. 


Insă, începând cu secolul XIV, influenţa umanistă începe să se facă simțită din 
ce în ce mai mult şi în cultura bizantină, având repercursiuni nefaste asupra 
întregii iconografii creştine din răsărit. 


Și în cazul icoanei Transfigurării Domnului, sunt adăugate astfel, treptat, o serie 
de elemente secundare, sunt introduse o serie de modificări care vor distruge 
echilibrul inițial al icoanei conducând la pierderea adevăratului sens al 
evenimentului reprezentat. 


+ Accentul este deplasat, antropocentric, pe reprezentarea reacţiilor psihologice, 
a înfricoşării, a spaimei ce îi cuprinde pe ucenici. 

Cei trei Apostoli au atitudini tot mai crispate. Ei cad înspăimântați pe un 
povârniş, cu capul înainte; orbiți de lumină ei îşi acoperă feţele ca şi cum n-ar 
putea suporta vederea luminii dumnezeieşti. 


Astfel, icoana se transformă dintr-o mărturie a vederii lui Dumnezeu, adică a 
drepţilor ce „se bucură şi se veselesc, saltă de bucurie înaintea lui Dumnezeu” 
(Psalmul 67, 3) într-o imagine ce afirmă parcă neputinţa omului de a suporta 
slava lui Dumnezeu, într-o imagine care reprezintă pieirea păcătoşilor de la faţa 
focului (Psalmul 67, 2). Omul nu mai apare transfigurat, ci este reprezentat în 
starea sa căzută. 


* Distanţa dintre Hristos şi Apostolii care cad la poalele muntelui creşte tot mai 
mult. Cei doi Prooroci sunt plasați pe piedestale din ce în ce mai îndepărtate şi 
distincte de cel al Mântuitorului. Este introdusă astfel între Dumnezeu şi om o 
distanţă considerabilă. 

* Se exagerează gustul pentru naraţiune prin încărcarea schemei iconografice 
iniţiale cu detalii pitoreşti, cum ar fi momentul urcării şi cel al coborârii de pe 
munte a lui Hristos cu cei trei ucenici. Aceste două scene secundare, ca şi altele, 
complică şi împovărează imaginea, reducând descrierea la dimensiunea sa 
istorică în detrimentului mesajului supratemporal. 

* Odată cu sporirea numărului personajelor, creşte şi complexitatea peisajului. 

* Mandorla este înlocuită cu o figură geometrică complexă asemănătoare unei 
stele cu 4, 6 sau 8 colţuri. 

Toate aceste elemente noi sunt semne ale declinului artei bizantine sub influenţa 
„renaşterii” umaniste din vremea Paleologilor, ce se caracterizează prin tendința 
spre desacralizare datorită reafirmării neoplatonismului păgân. 


În concluzie, sensurile minunii Transfigurării Domnului sunt adâncuri teologice 
inepuizabile: teofania Sfintei Treimi, îndumnezeirea firii umane în Hristos, 
arătarea slavei lui Hristos ca energie divină necreată, prefigurarea Învierii Sale 
din morţi, pregustarea îndumnezeirii oamenilor şi anticiparea Împărăției lui 
Dumnezeu. De aceea, conform tradiţiei ortodoxe, realizarea icoanei Schimbării 
la Faţă a Domnului reprezintă pentru fiecare pictor-iconar debutul şi, totodată, 
măsura desăvârşirii sale duhovniceşti şi artistice. 


Re 


Experienţa Apostolilor pe muntele Taborului reprezintă experienţa mistică 
cea mai înaltă a unui creştin şi a Bisericii întregi înseşi. Vederea extatică, 
nemijlocită, a lui Dumnezeu, după ce omul a înaintat duhovniceşte pe treptele 
despătimirii şi ale contemplării, are loc nu prin efortul omului, ci prin 


descoperirea şi puterea harului dumnezeiesc, printr-o răpire a Duhului Sfânt, 
mai presus de fire şi de înţelegere, în norul supraluminos, inepuizabil, al iubirii 
şi fericirii dumnezeieşti. Cel ce vede lumina divină o experiază ca pe un vast 
infinit, intim şi sfânt adăpost al iubirii care-l primeşte în interiorul lui. 


Este intrarea în cortul nefăcut de mână omenescă al Dumnezeirii, pe care l-a 
văzut Moise pe muntele Sinai, şi care este Însuşi Fiul cel iubit al Tatălui, 
înțelepciunea, pacea şi puterea lui Dumnezeu, Care cuprinde cu iubire toată 
creaţia şi în Care Tatăl Îşi are din veşnicie toată bunăvoirea. 


Este intrarea în Împărăţia, binecuvântată şi veşnică a lui Dumnezeu, unde a 
fost înălțat Ilie deasupra existenţei naturale. 


Iar lumina dumnezeiască este trăită ca intrare într-un templu cu multe 
încăperi („În casa Tatălui Meu multe locaşuri sunt” — loan 14, 2.), începând 
cu cea mai dinafară şi sfârşind cu Sfânta Sfintelor sau cu intimitatea 
nepătrunsă a fiinţei divine. Aceasta este Taina veşnic ascunsă în Adâncul 
(Întunericul divin) necreat de unde pornesc într-o procesiune fără sfârşit valurile 


de lumină (înţelegere) şi iubire, unul după altul, ca dintr-un altar care pare 
credincioşilor din naos înecat în întuneric, dar de unde ţâşnesc licăririle făcliilor 
(energiile divine) ce-ţi întind lumina lină în naos. 


După chipul şi asemănarea acestui cort imaterial şi veşnic, care este Hristos, 
este Biserica, şi de aceea este una, sfântă, sobornicească şi apostolească. 


In Biserică începe şi continuă desăvâşirea spirituală a omului, înaintând în 
veacurile (treptele) nesfârşite înlăuntrul ei, care este însuşi sânul lui Dumnezeu. 


Credinciosul trăieşte tot mai deplin creşterea în iubirea caldă şi senină în 
sânul Bisericii ca pe o odihnă reciprocă a lui în Hristos şi a lui Hristos în El. 
Astfel cortul trecător şi văzut (firea umană) se îmbracă în cortul netrecător şi 
nevăzut al harului dumnezeiesc. 


Aceasta este starea de îndumnezeire, de unire 
mereu mai sporită prin har cu Dumnezeu. 

Mozaicul central din Biserica Schimbării la Faţă a lui lisus Hristos de pe 
Muntele Tabor. 


(9) www.romcatilienet.ro 


Altarul inferior din Biserica Schimbării la Faţă a lui lisus Hristos de pe 
Muntele Tabor. 

Pictură din Capela lui Ilie 


Ruinele vechilor mănăstiri ce au existat de-a lungul secolelor pe Muntele 
Tabor 


Altarul mănăstirii benedictine ce a existat în Evul Mediu pe Muntele Tabor 


Muntele Tabor, complet izolat în mijlocul câmpiei Esdrelonului, cu o înălțime 
de 588 m şi cu o vastă platformă pe pisc, este muntele cel mai reprezentativ din 
Galileea. Un pelerin din secolul trecut îl descria astfel: muntele „se înalță în faţă 
ca un moment de extaz care a luat formă terestră, ca o piatră kilometrică a 
creaţiei, ca un altar al ținutului care este de la sine un templu al lui Dumnezeu”. 
Alţi pelerini ne informează că acest munte acoperit de pini, de tufişuri de stejar 
şi terebint era populat nu numai de mulțimea păsărilor care îi înălțau lui 
Dumnezeu prin cântecul lor un imn veşnic, dar şi de lei, urşi, mistreți, lupi şi 
alte animale care în timpul nopţii strigau cu voce plângătoare, asemenea unor 
femei în durerile naşterii. 


Taborul şi-a primit numele înainte ca israeliții să sosească în ţara promisă, nu se 
ştie de la cine: de la asirieni, de la sumerieni, de la canaaniţi sau de la fenicieni. 
Nici semnificaţia numelui nu e cunoscută. Pentru ORI Tabor 
înseamnă veniens lumen Sau veniat lux: lumina care vine, să vină lumina, 
părere confirmată de unul din numele pe care arabii îl dau muntelui: Gebel 
en-Nur, adică muntele luminii. 


Prin poziţia şi frumuseţea lui, muntele a fost considerat din cea mai îndepărtată 
antichitate un loc sacru. 


Stânca de sub pardoseala actualei biserici este un altar aparţinând cultului 
canaanit. 

Taborul e fixat de Iosua ca semn de hotar pentru triburile nordice (cf. los 19,22). 
După cum s-a amintit deja, pe Tabor şi în jurul lui s-au desfăşurat o parte din 
faptele de vitejie ale lui Debora, Barac şi Ghedeon (cf. Jud 4-6). 


Cultul idolatriei celebrat de canaaniți pe muntele Tabor nu a dispărut cu 
desăvârşire şi sfârşeşte prin a-i contamina pe evrei. Împotriva acestui cult 
idolatric imoral îşi ridică glasul profetul Osea: 

„Ascultaţi lucrul acesta, preoţilor! la aminte casa lui Israel!... Căci pe voi vă 
ameninţă judecata, pentru că voi aţi fost o cursă la Miţpa şi un laţ întins pe 
Tabor!"' (Os 5,1). 


Taborul cu statura sa impunătoare l-a inspirat pe profetul Ieremia când l-a 
descris pe Nabucodonosor, cel care avea să vină şi să aducă pedeapsa: 
»Ca Taborul printre munţi, cum înaintează Carmelul în mare, aşa va veni” 


(ler 46,18). 


ŞI tot Taborul îl inspiră pe psalmist când vrea să-l preamărească pe Dumnezeu: 


„„Taborul şi Hermonul cântă numele tău" (Ps 89,12). 


In Vechiul Testament muntele a servit israeliților pentru transmiterea semnelor 
luminoase care vesteau luna nouă. 


De muntele Tabor este legată în primul rând însă Schimbarea la Faţă a lui 
Hristos. Evanghelia nu numeşte muntele pe care s-a petrecut evenimentul, dar 
tradiţia creştină din cele mai vechi timpuri a considerat că acesta este locul unde 
lisus şi-a arătat strălucirea în faţa celor trei ucenici ai săi. 


„După şase zile, lisus a luat cu el pe Petru, pe Iacob şi pe Ioan, fratele 
acestuia, şi i-a dus la o parte pe un munte înalt. El s-a schimbat la faţă 
înaintea lor; faţa lui a strălucit ca soarele şi hainele i s-au făcut albe ca 
lumina. Și iată că li s-a arătat Moise şi Ilie stând de vorbă cu el. Petru a luat 
cuvântul şi i-a zis lui lisus: «Doamne, este bine să fim aici; dacă vrei, am să 
fac aici trei colibe: una pentru tine, una pentru Moise şi una pentru Ilie». Pe 
când vorbea el încă, iată că i-a acoperit un nor luminos cu umbra lui. Și din 
nor s-a auzit un glas care zicea: «Acesta este Fiul meu preaiubit în care îmi 
găsesc plăcerea. De el să ascultați!» Când au auzit, ucenicii au căzut cu faţa 
la pământ şi S-au înspăimântat foarte tare. Dar lisus s-a apropiat, s-a atins de 
ei şi le-a zis: «Sculaţi-vă, nu vă temeţi!» Ei au ridicat ochii şi n-au văzut pe 
nimeni decât pe lisus singur. Pe când coborau de pe munte, lisus le-a dat 
această poruncă: «Să nu spuneţi nimănui vedenia aceasta până când Fiul 
omului nu va învia din morţi»" (Mt 17,1-9). 


Acelaşi evanghelist Matei menţionează că tot pe un munte lisus le-a încredinţat 
celor unsprezece ucenici misiunea de apostoli. Tradiţia identifică acest munte cu 
Taborul. 


„Cei unsprezece ucenici s-au dus în Galileea, în muntele unde le poruncise 
lisus să meargă. Când l-au văzut, i s-au închinat, dar unii S-au îndoit. lisus s- 
a apropiat de ei, a vorbit cu ei şi le-a zis: «Mi-a fost dată toată puterea în cer 
şi pe pământ. Mergeţi şi faceţi ucenici din toate neamurile, botezându-i în 
numele Tatălui şi al Fiului şi al Sfântului Duh. Învăţaţi-i să păzească tot ce v- 
am poruncit eu. Şi iată că eu sunt cu voi în toate zilele, până la sfârşitul lumii. 
Amin»" (Mt 28,16-20). 


Literatura rabinică prezintă muntele Tabor în diferite moduri. Unii rabini sunt 
impresionați de mărimea lui: „Era un animal atât de mare încât nu încăpea în 
arcă. «Și cât era de mare?» Cât Taborul de mare". 


Pentru alți rabini e un munte sfânt: „Templul de drept ar fi trebuit să fie 
construit pe Tabor, dacă Dumnezeu n-ar fi poruncit printr-o revelaţie specială 
să fie construit pe muntele Moria". 


În sfârşit, pentru o altă categorie de rabini, Taborul e simbolul orgoliului alături 
de muntele Carmelului. Când s-a pus problema unde să coboare Şechina — 
prezenţa lui Dumnezeu -— spre a revela poporului Tora, a avut loc o dispută 
aprinsă între munţii mai de seamă. Taborul a ridicat cele mai mari pretenţii: „Eu 
sunt cel mai înalt, astfel încât în zilele lui Noe, când apele potopului acopereau 
toți ceilalți munţi, valurile nu au ajuns nici la capul, nici la umerii mei". Însă 
Dumnezeu care nu iubeşte orgoliul a ales dintre toţi munţii pe cel mai smerit: 
Sinaiul. De remarcat că această caracterizare este o formă de manifestare a 
antipatiei faţă de creştini: în momentul când s-a creat această literatură rabinică, 
Taborul şi Carmelul gemeau de călugări, fiind importante locuri sfinte creştine. 
La prima revoltă împotriva romanilor, muntele Tabor, fortificat de Iosif Flaviu, 
a fost unul din punctele de rezistență cele mai puternice din Galileea. Romanii 
au reuşit să-l cucerească după ce, printr-o stratagemă abilă, i-au atras pe 
luptători în câmpie. 


Deşi o tradiţie relatată deja de Origene (185-253) spune că pe acest munte 
creştinii venerau Schimbarea la Faţă a Domnului, primele sanctuare creştine au 
apărut abia în secolul al IV-lea, în perioada bizantină. Documentele ne 
informează că Sfânta Elena a urcat pe muntele Tabor şi după ce a descoperit 
locul unde s-a petrecut Schimbarea la Faţă, a construit o biserică în cinstea 
Mântuitorului şi a celor trei apostoli. De asemenea este menţionată o scară cu 
4.340 de trepte de piatră care urcă din vale până pe vârful muntelui. 


La anul 570 pelerinul anonim din Piacenza scrie că a văzut pe muntele Tabor 
cele trei bisericuțe construite de bizantini una pentru Mântuitorul, una pentru 
Moise şi una pentru Ilie, după cum dorise apostolul Petru. 


În secolele următoare muntele era populat de numeroşi călugări care, pentru un 
timp, au avut în fruntea lor un episcop ce depindea de Nazaret. 
La venirea cruciaților, Tancred, principele Galileii, a construit pe Tabor o 
bazilică şi o mănăstire benedictină depinzând de Cluny. Abatele de Tabor avea 
titlul de arhiepiscop cu dreptul de a purta pallium — semnul distinctiv al 
arhiepiscopilor. 


Trupele trimise de Saladin s-au lovit de rezistenţa călugărilor benedictini, a 
servitorilor şi refugiaților din interiorul zidurilor. Biserica şi mănăstirea au fost 
salvate. Sarazinii s-au mulţumit să devasteze mănăstirea ortodoxă Sfântul Ilie de 
alături. O parte dintre călugări au fost masacrați, o parte au fugit şi prezenţa lor 
pe muntele Tabor nu mai este semnalată până în anul 1737. 


In cele din urmă sultanul Baibars a ocupat muntele distrugând, aşa cum a făcut 
pretutindeni, biserica şi mănăstirea. In secolele următoare muntele a rămas 
abandonat şi pustiu. Puţinii pelerini care l-au mai vizitat notează că în ruinele 


bisericilor, palatelor, turnurilor şi mănăstirii de odinioară fiarele sălbatice îşi 
făcuseră vizuini. Mai târziu franciscanii mai urcau din când în când şi celebrau 
Liturghia printre ruine. 


Ghizii, localnici ignoranţi, prezentau puţinilor vizitatori tot felul de inepţii. Un 
pelerin din secolul al XII-lea notează: „Creștinii sirieni, iacobiţi, georgieni, 
abisinieni şi alții, care locuiesc în această regiune cred că Adam, primul om a 
încălcat porunca lui Dumnezeu pe muntele Tabor şi că la sfârşitul veacurilor 
patru îngeri vor vesti ziua judecății de pe acest munte”. 


În anul 1631 franciscanii au primit în dar de la emirul druz Fakhr ed-Din 
aproape întregul munte Tabor. Au construit de îndată o biserică şi o casă pentru 


pelerini. 


Biserica actuală datează din 1924. 


Șoseaua desparte platforma de pe vârful muntelui în două: la stânga este 
proprietatea greco-ortodocşilor, iar la dreapta proprietatea franciscanilor. În 
proprietatea franciscanilor se intră prin aşa-numita Poartă a Vântului. După 
înfrângerea latinilor, musulmanii au construit pe piscul muntelui un zid masiv 
de apărare; Poarta Vântului era singura poartă de intrare în fortăreață. 
În dreapta drumului care duce spre biserica Schimbării la Faţă se poate vedea o 


capelă cu boltă, numită Descendentibus — în amintirea recomandării pe care 
lisus a făcut-o celor trei martori ai Schimbării la Faţă: „Pe când coborau 
(descendentibus) de pe munte, lisus le-a dat această poruncă: «Să nu spuneţi 
nimănui această vedenie până când Fiul omului nu va învia din morţi»". 


În continuare, tot pe partea dreaptă a drumului, în faţa bisericii, se află 
mănăstirea franciscană şi casa de oaspeţi. În faţă o statuie a papei Paul al VI-lea 
marchează pelerinajul acestui papă pe muntele Tabor în anul 1964. De pe terasa 
de lângă sala de mese se deschide privirilor una din cele mai frumoase vederi 
asupra împrejurimilor. 


La stânga bisericii se văd ruinele fostei mănăstiri benedictine; se pot distinge 
bine capela, sala capitlului şi refectorul călugărilor. 


Bazilica Schimbării la Faţă este opera arhitectului A. Barluzzi. Cele două 
turnuri ale fațadei se ridică pe locul unde fuseseră înainte cele două bisericuțe 
dedicate lui Moise şi Ilie, iar corpul bazilicii se află pe locul celei de a treia 
bisericuțe şi al bisericii cruciate. 


În planul inferior al bazilicii, patru mozaicuri reprezintă celelalte patru 
schimbări la chip ale lui Hristos: naşterea, Euharistia, patima — moartea şi 


învierea. In planul superior, deasupra altarului principal, este mozaicul care 
reprezintă Schimbarea la Faţă. 


În proprietatea grecilor ortodocşi de alături se poate vizita biserica Sfântul Ilie, 
iar lângă biserică, Grota lui Melchisedec. De această grotă e legată o întreagă 
tradiţie. Cartea Genezei povesteşte că pe vremea lui Abraham mai mulţi regi 
din răsărit S-au aliat şi au invadat ţinutul Sodomei şi al Gomorei luând 
prizonier pe Lot, nepotul lui Abraham, cu întreaga lui familie. Abraham i-a 
urmărit, i-a bătut şi i-a eliberat pe prizonieri. La întoarcere i-a ieşit în 
întâmpinare Melchisedec, regele Salemului, oferindu-i pâine şi vin; el era 
preot al Dumnezeului celui Preaînalt (cf. Gen 14,17). Tradiţia iudaică a fixat 
această întâlnire dintre Abraham şi Melchisedec în diferite locuri: la bazinul 
Siloe, pe actuala esplanadă a templului de la Ierusalim, la Ein Karem. 
Samaritenii au plasat-o pe muntele Garizim. Misterioasa figură a lui 
Melchisedec a interesat în mod deosebit şi pe creştini întrucât, potrivit Scrisorii 
către evrei, el a fost simbolul lui Mesia, preot şi rege: „Melchisedec, rege al 
dreptăţii, rege al Salemului, adică, rege al păcii, fără tată, fără mamă, fără 
spiță de neam, neavând nici început al zilelor, nici sfârşit al vieţii — dar care a 
fost asemănat cu Fiul lui Dumnezeu — rămâne preot în veci" (Evr 7,2-3). 
Iudeo-creştinii au fixat locul întâlnirii dintre Abraham şi Melchisedec în grota 
de sub Calvar, numită grota lui Melchisedec căci, potrivit concepţiei lor, în 
această grotă Sem l-a înmormântat pe tatăl său Adam, iar Melchisedec, în 
calitate de preot, îi păzea mormântul. 


În secolul al IV-lea creştinii considerau că evenimentul s-a petrecut pe valea 
Iordanului, iar Eteria afirmă că a văzut la Salem pe valea Iordanului ruinele 
palatului lui Melchisedec. 


O singură sectă gnostică din secolele III-IV, numită secta melchisedecenilor, a 
fixat locul întâlnirii pe Tabor unde îşi avea unul din centrele sale. Aceşti sectari 
nu credeau în divinitatea lui lisus Hristos; Melchisedec, considerat perfect şi 
ideal, era superior lui Hristos. 


Chiar şi printre creştinii proveniţi dintre păgâni erau unii care considerau că 
Melchisedec şi-a avut domiciliul pe Tabor; printre ei se numărau creştinii din 
Egipt. Sfântul Atanasie, episcop de Alexandria, în Egipt, a scris Historia 
Melchisedech, o biografie plină de elemente fanteziste în care povesteşte, de 
pildă, că înainte de a se întâlni cu Abraham, Melchisedec a locuit pe munte gol, 
ca în clipa în care a venit pe lume. Unghiile îi crescuseră de o şchioapă, pletele 
îi ajungeau la ombilic, iar spatele i se întărise precum carapacea unei broaşte 
țestoase; seminţele şi roua îi erau mâncarea şi băutura. În actuala peşteră din 
proprietatea grecilor se închinau odinioară cinstitorii lui Melchisedec. 


Muntele Tabor - Biserica Ortodoxă „Schimbarea la faţă”- impresii, 
poze, amintiri 


Muntele Tabor a fost primul loc vizitat după ce am coborât din avion. Aici la 
Biserica Ortodoxă Schimbarea la Faţă se petrece în fiecare an o minune chiar de 
sărbătoarea „Schimbarea la Faţă a Domnului”. Un norişor plăcut la atingere care 
emană miros de tămâie acoperă locul respectiv dând o stare de bine 
credincioşilor veniţi la sărbătoarea „Schimbarea la Faţă”. 


Autocarul robust condus de un şofer arab ne-a dus până la terminalul Tabor. De 
acolo am luat un microbuz până în vârful Muntelui Tabor care fie vorba între 
noi e mai degrabă deal. TABOR (în ebraică: Har Tavor), înseamnă deal cu 
pante abrupte. 


Prin faţa ochilor ni se derulau imagini cu case fără acoperiş căci aici plouă rar şi 
e mai tot timpul foarte cald. 


Urcăm spre Muntele Tabor la început de pelerinaj cu speranţă şi pace în suflete. 


În depărtare se vede Muntele Tabor. La microfon se aude părintele ghid care ne 
povesteşte date istorice şi biblice ale acestor locuri. Muntele Tabor se află în 
Galileea, la 8 km SE de Nazareth (588 m altitudine). 


Am uitat să menţionez că şoselele în Israel sunt absolut minunate, foarte bine 
semnalizate, cu indicatoare spre obiectivele turistice. 


Autocarul ne-a lăsat în stația de microbuze. Mai sus nu poate urca pentru că 
şoseaua e îngustă şi curbele periculoase. 


>» 
ana 
TABOR'S 
TERMINAL 


Cum am coborât la acest terminal am început să fotografiez palmierii, zona. 
Totul era aşa de frumos încât îmi părea rău că am doar doi ochi. 


Am ajuns foarte repede cu microbuzul la poarta Bisericii Ortodoxe de pe 
Muntele Tabor. 


MI 


Biserica ortodoxă „Schimbarea la Faţă”, de pe Muntele Tabor a fost reconstruită 
în anul 1911. Ea aparține Patriarhiei Ierusalimului şi este considerată prima 
mare ctitorie românească din "Țara Sfântă. 


Poarta masivă ne duce spre un tărâm al păcii. Suntem nerăbdători să păşim în 
curtea Bisericii. 


Cum intrăm vedem o icoană mare cu „Schimbarea la Faţă a Domnului nostru 
lisus Hristos” chiar pe turnul clopotniţă. 


Biserica „Schimbarea la Faţă ” are două intrări. Una duce în Biserică, cealaltă 
spre pangar şi apoi în Biserică. 

Am aşteptat să se reîntregească grupul şi profitând de un pic de timp am 
explorat împrejurimile. 


Biserica este foarte frumos pictată. Maicile de aici vorbeau româneşte pentru că 
erau românce. 

In partea stângă se află icoana făcătoare de minuni a Maicii Domnului. Este 
foarte veche şi a ajuns pe aceste tărâmuri printr-o minune. Un om a băgat-o într- 


o sticlă şi i-a dat drumul pe apă. A fost găsită de un credincios şi în cele din 
urmă aşezată spre închinare în acest loc. 

Cât de frumos a fost redată scena pescuirii şi celelalte picturi de pe pereţii 
Bisericii! 


Nunta din Cana Galileii unde Mântuitorul a făcut prima minune schimbând apa 
în vin de asemenea m-a impresionat în mod plăcut. 


Minunea înmulţirii pâinilor şi peştilor ne reaminteşte cât de bun şi milostiv este 
Dumnezeu. Aici măicuţele ne-au servit cu măsline şi pită din aceea subţire. 


Mai în spatele Bisericii sunt cele trei colibe construite simbolic pentru a aminti 
de faptele reale ce s-au petrecut aici Și răspunzând Petru, a zis lui lisus: 

Învăţătorule, bine este că noi să fim aici; şi să facem trei colibe: Ție una şi lui 
Moise una şi lui Ilie una.” 


2 


Clopotul uriaş aştepta următorul moment de rugăciune să îl vestească pe 
Dumnezeu. 


Ne-am mai plimbat prin curtea Bisericii încercând să ne umplem sufletele cu 
pace, cu frumuseţea locului. 


Acum când scriu aceste rânduri cred că şi noi dacă am fi rostit cuvintele lui 
Petru atunci când am păşit pe Muntele Tabor în curtea Bisericii nu am fi greşit 
cu nimic: „Doamne, bine este ca noi să fim aici!” 


Pe gărduleţ erau nişte flori mov că salcâmii noştrii. Foarte frumoase! Minunate 
sunt lucrurile lăsate de Dumnezeu pe pământ! 


In grădiniţă era un lămâi. Era prima dată când vedeam un lămâi plantat pe 
pământ într-o grădină şi cu fructe în el. 


De portocali nu mai zic. Mare bucurie şi mirare. Ce pământ binecuvântat are 
Țara Sfântă! 

A fost relaxant şi înălțător şi faptul că am avut timp berechet să vedem tot ce era 
de văzut pe Muntele Tabor. 


Ii mulţumim Bunului Dumnezeu că a îngăduit să ne poarte paşii spre aceste 
locuri sfinte. M-am bucurat să găsesc la pangarul Bisericii chiar icoana cu 
„Schimbarea la Faţă”. 


În faţa Bisericii Ortodoxe Schimbarea la Faţă era o pajişte frumoasă cu iarba 
grasă şi palmieri. 


Soarele începea să strălucească din ce în ce mai tare pe cer. Umbra câtorva 
copaci începuse să fie căutată. 

După câteva minute de aşteptare au venit şi microbuzele care să ne coboare. 
Doamne ajută! 


Sursa: 
https://elenushu.wordpress.com/2014/04/12/muntele-tabor-biserica-ortodoxa-schimbarea-la- 
fata-impresii-poze-amintiri/ 


Pelerin la Mănăstirea „Schimbarea la faţă” de pe Muntele Tabor (foto) 

foto: Pr. Silviu Cluci, Oana Nechifor 


„În vremea aceea a luat lisus cu Sine pe Petru, pe Iacob şi pe Ioan, fratele lui, şi 
i-a dus pe ei într-un munte înalt, în singurătate. Şi s-a schimbat la faţă înaintea 
lor aşa încât faţa Sa strălucea ca soarele, iar hainele Sale se făcuseră albe ca 
lumina. Şi iată că s-au arătat lor Moise şi Ilie, vorbind împreună cu lisus. 
Atunci, începând Petru, a zis către lisus: Doamne, bine este nouă să fim aici; 
dacă voieşti, vom face aici trei colibe: Ţie una, lui Moise una şi una lui Ilie. Dar 
pe când vorbea el încă, iată un nor luminos i-a învăluit pe ei şi iată un glas din 
nor a zis: Acesta este Fiul Meu cel iubit, în care bine am voit; pe Acesta să-L 
ascultați. Şi auzind ucenicii, au căzut cu faţa la pământ şi s-au spăimântat foarte 
tare. Dar apropiindu-se lisus, s-a atins de ei şi le-a zis: sculaţi-vă şi nu vă temeți. 
Atunci, ridicându-şi ochii lor, n-au mai văzut pe nimeni, decât numai pe lisus 
singur. Şi pe când se coborau ei din munte, lisus le-a poruncit, zicând: să nu 
spuneți nimănui cele ce aţi văzut, până nu se va scula din morţi Fiul Omului.” 
(Matei 17, 1-9) 

The Transfiguration Of Christ by Wiliam Hole 

Isus merge pe apă, de Ivan 
Aivazovski (1888) 

Praznicul Schimbării la Faţă 

a Domnului datează din secolul 

al IV-lea, când Sfânta Impărăteasă 
Elena a zidit o biserică pe Muntele 
Tabor. 


Prin această sărbătoare ne amintim 
de minunea petrecută pe Tabor, 
unde Mântuitorul își descoperă 
dumnezeirea Sa. 


În Evanghelia Sfântului Apostol 
Matei găsim: „Și a strălucit Faţa Lui 
ca soarele, iar veşmintele Lui s-au 
făcut albe ca lumina.” (Matei 17, 2). 


lar Sfântul Apostol Marcu spune că 
veșmintele Lui erau albe ca zăpada 
(Marcu 9,3). 


Sfinţii Părinţi consemnează și ei 
că Moise și Ilie au fost prezenți la 
această minune, tocmai pentru 

a li se îndeplini dorinţa de a vedea 
Faţa lui Dumnezeu. 


În această zi există obiceiul ca, în 
unele zone, să se aducă la biserică 
struguri, care se împart 
credincioșilor. 


Schimbarea la Faţă a Domnului 


Praznicul Schimbării la Faţă 

a Domnului datează din secolul 

al IV-lea, când Sfânta Impărăteasă 
Elena a zidit o biserică pe Muntele 
Tabor. 


Prin această sărbătoare ne amintim 
de minunea petrecută pe Tabor, 
unde Mântuitorul își descoperă 
dumnezeirea Sa. 


În Evanghelia Sfântului Apostol 
Matei găsim: „Și a strălucit Faţa Lui 
ca soarele, iar veşmintele Lui s-au 
făcut albe ca lumina.” (Matei 17, 2). 

credincioșilor 


Odoxologia.ro 


Dumnezeul nostru, 
învredniceşte-ne şi ne noi, pe 
toți, să prăznuim Preacurata 
Schimbare la Faţă cu inimă 
curată şi cu minte neîntinată! 

Spânzul Pogor Palama 
Lumina laborică 
într-o privire 


nu este de ordin intelectual 

necreată nesfârșită 


nehotărnicită 

veșnică 


neapropiată de oameni 
„Aa frumusețea 

ține fiinţial de Dumnezeu, dar nu e 
nsăși natura Sa, ci o putere alui 


se descoperă omului întreg, 
nu doar uneia dintre facultăţile sale 


nu este percepută (doar) 
prin simțurile trupeşti 


RUGĂCIUNE PENTRU ÎNMULȚIREA RĂBDĂRII 
a Părintelui Jachint Unciuleac 
STARE ȚUL PUTNEI 


__ Vino iarăși la noi, lisuse! 
Invaţă-ne cum să ne mântuim, 
arată-ne cum să răbdăm. 
Deprinde-ne să ducem crucea vieții. 
Învață-ne cum să ne răstignim. 
Vino și suferă Tu pentru noi, 
răstienește-Te în locul nostru, 
oustă Tu înainte paharul morții, 
arată-ne calea cea nouă a mântuirii prin suferință. 
Vino în mijlocul mării, în inima omului, în sânul familiei! 
Acolo unde se amestecă lumina cu întunericul, 
viaţa cu moartea, bucuria cu suspinul, 
pâinea cu ţărâna, dreptatea cu minciuna, 
mierea cu otrava, dragostea cu ura, 
vinul cu oţetul, timpul cu veșnicia. 

Vino aici, unde suferim noi, oamenii, 
împacă-Te cu noi, schimbă faţa lumii, 
potolește marea, linişteşte inimile 
și uneşte într-un cuget sufletele noastre. 
Doamne, dăruiește-ne răbdare! 

Tropar la Înainteprăznuirea 
Schimbării la Față a Domnului 


5 August - Glasul 4 


Schimbarea la Faţă a lui 
cota ae dal 


lui 
tvauutitac) ea) cele einer 
de prăznuire, credincioşilor 
şi să strigăm: sosit-a ziua 
dumnezeieştii veselii; 
Stăpânul se suie în Muntele 
Taborului, Frumuseţea 
Dumnezeirii Sale să o 
strălucească. 


Tropar la Praznicul Schimbării 
la Față a Domnului 


6 August - Glasul 7 


Schimbatu-Te-ai la Faţă în munte, Hristoase 
Dumnezeule, arătând ucenicilor Tăi Slava Ta, pe cât li 
se putea. Strălucească și 
nouă, păcătoșilor, lumina 
Ta cea pururea fiitoare, 
pentru rugăciunile 
Născătoarei de 
Dumnezeu, Dătătorule 
de lumină, slavă Ție. 


